
NSTITUTUL Social Român a luat iniţiativa organizării a 21 prelegeri pu- 
blice asupra doctrinelor politice. Anul trecut, după cum poate vă este cu- 
noscut, din iniţiativa aceluiaș Institut s'au ţinut 23 de prelegeri publice 

asupra Nouei Consuituţii a României, apărute apoi, sub acest titlu, în volum. 

Există un conex foarte strâns între prelegerile de acest an și cele de anul trecut. 
Regimul constituţional din toate ţările, şi oricare ar fi el, e totdeauna modi- 

` ficat şi transformat de activitatea unor anumite grupări extralegale, care se 
numesc” partide politice, iar instituţiile politice se formează, reformează şi defor- 
mează într'o atmosferă alcătuită de anumite doctrine și credinţe politice. Așă, 
încât partidele și doctrinele politice la un loc formează o forță motrice socială, 
o «causa movens» a oricărui regim constituţional. Ca să întrebuinţez o compa- 
raţie, aş puteă spune că ceeace este vaporul pentru o mașină, este partidul politic 
şi dogtrina politică pentru mașina constituţională. Ori, pentru a apelă la o altă 
comparație, întocmai cum nervii motori fac să se miște mușchii și prin ei sche- 
letul uman, tot aşă partidele politice și doctrinele politice imprimă anumite 
directive unui regim constituţional. Iată deci intima continuitate a ciclului de 
prelegeri de acum cu cel precedent, studiul partidului politie şi al doctrinelor 
politice formând un necesar compliment cercetării Constituţiei. 

Dar poate că unul ori altul dintre d-voastră se întreabă nedumerit, ce urmă- 
reşte Institutul Social prin aceste cursuri? Să clarificăm atunci, dela început, 
rostul lor. ` = 

Aceste prelegeri ar puteă să pară la noi o noutate; în alte părţi astfel de 
manifestări au intrat de mult în obișnuința publică. Câteva zile numai după 
„dezastrul militar dela 1871, în Franţa, Boutmy, un mare constituţionalist francez, 
a luat o iniţiativă îndrăsneaţă pe vremuri, de a întemeiă un institu: consacrat 
numai și numai cercetării politice active. Este vorba de faimoasa și cunoscuta 
«cole libre des sciences politiques». Toţi conducătorii politici și culturali ai 
Franţei au aparținut acestui Institut, fie ca profesori, ori ca elevi. Și, dacă se 
poate vorbi, și se vorbește cu drept cuvânt, de marele sueces politie al Franţei 
îndată după 1871, şi de regenerarea, repede a ei, aceasta se datorește în bună, 
parte pleiadei de oameni politici şi diplomaţi și pletorii de publiciști și scriitori, 
pe cari i-a creat această școală. La «Ecole libre des sciences politiques» s'au 2 dău- 
gat mai târziu cu deplin succes «Collège libre des sciences sociales» și «Ecole des 
Hautes études sociales». l 

Imitând Franța, după catastrofa militară germană, cel dintâi lucru la care 
s'au gândit conducătorii culturali și politici ai Germaniei contimporane a fost 
să înființeze, după modelul francez, o universitate pentru studiul politic 
(Hochschule für Politik). Ne mărginim la aceste două pilde pline de învățăminte. 

Când vedem că preocuparea de căpetenie a popoarelor, ce au trecut și trec 
prin cumplita criză a existenţei lor, constă în răspândirea culturii serioase politice 

“şi formarea, de conducători, trebuie să ne întrebăm: ce se face la noi? 

Răspunsul este simplu. Cultură politică nu se dă la noi nicăieri, nici la Uni- 
versitate, nici în afară de ea. i 

Şi să fim bine înţeleși, nu poate fi vorba de a formă oameni de Stat pro- 
vidențiali, căci, este bine știut, geniul politic nu se produce după dorință, ci se 
naşte — nascitur, non fit. Natura din nenorocire este zgârcită cu producerea 
unor astfel de exemplare rare. Se știe însă tot atât de bine, că cel mai talentat 
om politie nu poate improviză soluţii mari, căci toate darurile naturale și empi- 
rismul afacerilor publice, fără cultură politică, nu sunt suficiente pentru a formă 
pe marele om de Stat modern Dar abstracţie făcând de aceste consideraţii, aisi 
este vorba, numai de a aveă în jurul oamenilor de Stat superiori și cu practică, 
politică un grup util de colaboratori, anume pe intermediarii și directorii de opinie 
publică. In marea armată cetăţenească nu avem nimic între general și soldat, 
puţini ofiţeri şi mai puţini subofiţeri — aceștia trebuie formaţi pentru a um- 
pleă golul. 

Institutul Social Român nu poate aveă îndrăsneala să creadă că va puteă, 
suplini aceste lipsuri şi satisface aceste necesităţi; el îşi propune un scop mai 
modest, să devină un stimulent de gândire politică, să trezească interesul politic, 
să reacționeze, rog să mi se scuze expresia, împotriva, inerțici și lenei de a gândi 
în materie politică şi socială. Institutul urmărește să scoată pe cetăţean din văl- 
mășagul de clişee, figuri retorice şi frazeologie indolentă în care trăeşte și este 
înnecat, și care-i fac bagajul lui uzual de gândire, să-l ridice din empirismul 
sărac, pe care-l oferă cronica zilnică a locurilor comune și a faptelor 
meschine. 

Dacă am aveă curiozitatea, și am fi indiscreţi să întrebăm pe unii din oamenii 
politici, pentru ce aparţin unui anumit partid și nu altuia, i-am vedeă desigur 
jenaţi să ne deă un răspuns sigur. 

Din aceste consideraţii a ieşit ideea prelegerilor noastre, pe care le-am 
înjghebat anul trecut, le-am organizat anul acesta și sperăm că le vom face 
şi în viitor; prelegeri, care, îmbrățişând un acelaş complex de probleme, for- 
mează un tot complet asupra unei chestiuni; sunt actuale și contimporane, prin 
subiectul! lor; critice prin metoda lor, fiecare din ciclul de prelegeri fiind compli- 
mentul critic al unei alteia; şi, însfârșit, accesibile tuturor. 


2, 


Dar s'ar puteă întâmpla ca unii din d-voastră să aibă încă o nedumerire. 
Acum vorbesc pro domo. Faptul că cineva, care nu face parte dintr'un partid 
politie, cum este cazul meu, intenţionează să vorbească despre partidul politic, 
ar puteă provocă unui criticist sever un surâs de simpatică compătimire. Acest 
surâs n'ar aveă însă, cred, nicio justificare. Căci altfel ar fi să credem că cineva, 
care n'a făcut; cel puţin o revoluţie, n'are dreptul să serie despre revoluţie; ori 
că cineva care nu este grădinar nu poate să fie botanist; ori că, cineva trebuie 
să fie virtuos violonist ca să trateze despre fizica și fiziologia sunetelor. Deose- 
birea, între teorie și practică, între cineva, de pildă, care nu face parte dintr'un 
partid politie şi totuş vorbeşte despre partide politice, și între un om politic, nu 
este aşă de mare cum s'ar păreă la prima vedere. Teoria şi practica nu sunt 
lucruri care se exclud: teoria este totdeauna o practică virtuală, pe când practica 

este totdeauna o teorie latentă. Politica în mâna lui Pericles a fost artă, pe când 
în mâna lui Aristoteles a fost ştiinţă. 

Evident că nu e vorba de a face ştiinţă politică normativă, adică politica, 
aceea, care să formuleze norme, și să spună: uite, tu, om de Stat, aşă trebuie să, 
lucrezi în toate situaţiile sau în anumite situaţii date. Aceasta nu se poate. Aș 
vreă să cunosc omul de ştiinţă, care în laboratoriul său să fi făcut: vreo desco- 
perire sensaţională după aplicarea întocmai a regulelor metodologice, indicate de 
vreun tratat de logică. Logica înregistrează și explică metodele prin a căror 
aplicare s'a făcut o descoperire, ea nu dă însă reţete și directive metodologice 
cum să se facă, descoperirea. Politica ştiinţifică nu-și asumă obligaţia a da, direc- 
tive şi imperative cum să se conducă afacerile Statului, ea însă poate perfect 
de bine şi trebuie să explice, cum se conduc aceste afaceri şi dacă se conduce 
bine. 

Reelamăm deci dreptul să putem vorbi despre partidul politic. 

În cercetarea noastră nu ne vom raportă la nici un partid concret, dela noi 
ori din altă parte. Pe noi ne va interesă numai partidul politie cə atare și doctrina, 
politică deopotrivă ca atare. 

La, obiecţia care s'ar puteă aduce, că în acest caz noi operăm cu simple con- 
strucții abstracte, artificiale, fără nicio vlagă teoretică, deoarece n'ar aveă nici 
un contact cu vieaţa, trebuie răspuns că pe noi ne interesează tipul de partid 
politic, de doctrină politică (conservatoare, liberală, ș. a. m. d.), care corespund 
tocmai unei realităţi-tip, pentrucă sunt scoase și extrase din experienţă, adică, 
din vastul domeniu experimental, ce ne stă la îndemână pretutindeni unde avem 
partide şi doctrine politice şi pe care noi îl observăm, comparăm, analizăm și 
explicăm. 

Materialul de observaţie pe care-l avem pentru construirea tip de partid 
politic, este, aceasta trebuie concedat, foarte flotant, inform, neprecis şi tre- 
cător, şi deci să găsește anevoie; de aceea și studiarea partidului politic este 
destul de greu de întreprins. 

Institutul Social Român, din aceste motive, şi-a Inat de mult sarcina ca în 
biblioteca, şi în arhiva, sa să colecţioneze într'o secţie aparte tot ceeace priveşte 
manifestarea de vieaţă a partidelor politice, ca: afişe și manifeste electorale, 
programe, foi volante, declaraţii oficiale, dări de seamă, date statistice, şi absolut 
tot ce priveşte activitatea de partid, de aici și din alte părţi. 

Înainte de a intră în miezul chestiunii suntem datori să facem o ultimă obser- 
vaţie de metodă. In cercetarea noastră ne vom mărgini la simple stabiliri im- 
parţiale de fapte, la analiza şi explicarea lor conform realităţii, fără a le apreciă 
şi valorifica. 

Pe noi ne va interesă fenomenul social care este partidul politic, şi atât. 
Fără a ne însuşi în totul faimoasa formulă a lui Hegel: tot ce este real, este 
rațional, ne vom strădui să găsim raţiunea socială în natura partidului 
politic. 

Cu alte cuvinte ne vom abţine dela, orice atitudine de apreciare subiectivă, 
asupra partidelor politice (nu ne interesează adică dacă un partid este «bun sau 
rău», «mare sau mic», «adevărat sau neadevărat», etc. ). Vom aveă în schimb o hotă- 
rîtă atitudine ştiinţifică, ne vom călăuzi adică de ceeace se poate numi sinceritate 
ştiinţifică, în sensul că nu vom afirmă și înaintă nimic ce nu ar puteă îi verificat 

şi controlat prin fapte şi experienţă. De aceea, această prelegere nu va aveă 
caracterul unei conferinţe sau disertaţii elegante, şi cu atât mai puţin acela de 
pledoarie pentru vreun partid politie, ci va fi o analiză strupuloasă și severă a 
ceeace, după noi, este partid politie, ca atare. 


3. 


Un partid este totdeauna parte dintr'un tot, cuvântul «pars» (parte) indică 
aceasta, etimologicește ; partidul presupune în acelaș timp şi existenţa unui partid 
opus, care-i dă vieaţă și fiinţă, căci un partid încetează de a mai fi, când există 
numai el, singur. Partid înseamnă deci o parte dintr'o comunitate şi opoziţia 
acestei părţi cu celelalte păi din comunitate. Aşà, se vorbește de cele două 
partide ce se prezintă în fața instanţelor judiciare, de partide filozofice, ştiin- 
ţilice. In vremea noastră, de pildă, partizanii şi admiratorii lui Einstein for- 
mează un partid față de protivnicii teoriei sale şi de dușmanii personali, ce alcă- 
tuiese un alt partid. Noi nu vom vorbi despre «partide» în general, ci numai despre 
o formă a lor specială, despre partidul politic. 

Analiza partidului politie, ca fenomen social, cuprinde următoarele probleme 
esenţiale: 1. ce este partidul politic; 2. care sunt tipurile de manifestare; 3. cum 
se afirmă și se menţine (prin organizaţia ce şi-o dă); 4. care sunt mijloacele de 
întăptuire a scopurilor partidului politic. Toate aceste chestiuni stau în cea mai 
strânsă legătură unele cu altele și formează la un loc sistemul partidului politic. 

Pentru a simplifică discuţia, vom da dela început o definiţie a partidului 
politic, așă cum îl înţelegem noi și credem că trebuie să se înţeleagă, definiţie 
care să cuprindă toate elementele lui constitutive, adică acele elemente fără de 
care o grupă socială nu poate fi concepută ca partid politie. Această detiniție 
trebuie să sune astfel: partidul politic este o asociaţie liberă de cetăţeni, uniți îm 
mod permanent prin interese și idei comune, de caracter general, asociaţie ce urmă- 
rește, în plină lumină publică, a ajunge la puterea de a guvernà pentru realizarea, 
unur ideal etic social. 

Definiţiile sunt totdeauna primejdioase când se dau la început, lăsând 
impresia că proced dela considerații apriorice, voind apoi a impune anume 
prescripții ştiinţifice, realității și experienței sociale. 

Definiția de mai sus are meritul, cred, a da limite bine precise şi a trage linii 
deosebit de clare față de toate unitățile sociale cu care deobiceiu partidele politice 
se confundă. Iar, pentru a dovedi că această definiție nu este capricioasă și 
product al fanteziei constructive, vom confruntă cu realitatea socială şi politică 
pe fiecare din cele șase elemente constitutive ale partidului politie enumărate 
mai sus; numai în acest mod ne vom convinge că ele formează întradevăr ele- 
mentele esenţiale, indispensabile noțiunii de partid politic. 

Primul element constitutiv al partidului politie am spus că este «o asociaţie 
liberă de cetăţeni». O foarte importantă și necesară caracterizare: asociaţia liberă. 

Dintrun partid politic un individ poate face parte sau nu, după voinţă, în 
timp ce dintr'o unitate socială, ca familia, casta, el face parte volens-nolens; el 
nu are adică libertatea să-și aleagă asociaţia din care face parte. Şi aceasta, este 
foarte important, căci prin aceasta am demareat deodată partidul politie de 
castă, clasă, familie şi celelalte unităţi sociale. 

In al doilea rând, această asociaţie liberă de cetăţeni trebuie să fie «unită în 
mod permanent». Căci, evident, o asociaţie liberă de cetăţeni este și o întrunire 
publică; massa care compune întrunirea publică e însă departe de a formă un 
partid politie, pentrucă este întâmplător adunată spre a rezolvi sau ascultă 
anumite desbateri și chestiuni, ea este mărginită la un anumit spaţiu și timp 
şi se disolvă imediat ce acest spațiu și timp nu mai sunt; ei îi lipseşte deci cu 
totul caracterul de permanenţă. 

In al treilea rând această asociaţie permanentă, de persoane libere, trebuie 
să fie «o asociaţie de cetăţeni». 

Aceasta este iarăș foarte important, pentrucă, evident, în Statul român putem 
aveă o asociaţie a Germanilor ce locuese în România, unită în mod permanent 
şi liber, compusă. însă de Germani, cari să aparţină Statului german; o astfel de 
asociație n'ar puteă formă un partid, în timp ce o grupare a Saşilor, adică o aso- 
ciaţie liberă de cetăţeni români, uniţi în mod permanent, poate deveni oricând 
un partid politie. 

“În al patrulea rând, asociaţia liberă, de cetăţeni, cu caracter permanent, 
trebuie «să urmărească a ajunge negreşit la puterea de a guvernà». 

Prin acest element constitutiv partidul politic se deosebește încă odată de 
acele unităţi sociale, cum ar fi clasa, familia, casta, care din punct de vedere 
politic sunt cu totul pasive. Prin această însușire constitutivă se deosebeşte par- 
tidul politic de acele asociaţii libere şi permanente, compuse din cetăţem, care 
urmăresc cercetarea problemelor politice, ori chiar, pe baza ei, a face propuneri 
de realizări practice, dar nu au ambiția a pune mâna pe cârma Statului. Așă, 
sunt toate academiile de studii politice, așă este, de pildă, Institutul Social 
Român, care este o cooperaţie de inteligenţe şi voințe unite exclusiv pentru stu- 
diarea şi soluţionarea problemelor social politice. 

In al cincilea rând, se cere partidului politie ca acea străduinţă de a pune 
mâna pe putere să se facă dn plină publicitate». Şi acesta, este un element inte- 
resant, însemnat, și necesar, pentrucă prin aceasta partidul politie se deosebeşte 
de toate organizaţiile care se formează și lucrează în umbră, în mod clandestin, 
secret, pentru răsturnarea unei forme de guvernământ sau pentru a-și impune 
voinţa în cadrul unei forme- de guvernământ anumit, 

Prin aceasta, partidul politie se deosebeşte întâiu de camarilă. Camerila este 
şi ea un fel de partid politic, este partidul din jurul monarhului sau al acelor 
persoane, care au ascendent; în conducerea afacerilor publice. Evident, de obieciu, 
e mult mai comod a captivă, dintre cele două suveranităţi, monarhie și «suve- 
ranitatea poporului», bunăvoința monarhului. Aşă se explică de ce adescă se 
crează o camarilă în jurul suveranului, sau chiar în jurul unor anumite persoane 
influente şi conducătoare, în special în jurul șefilor de partid. Astfel de grupe nu 
sunt partide propriu zise, şi nu sunt pentrucă le lipsește caracterul de publicitate. 

Nu sunt iarăș partide toate organizaţiile secrete, care se formează în timpul 
uriui regim absolutist. N'au fost partide propriu zise nihilismul, în timpul taris- 
mului; Turcii tineri, în timpul lui Abdul Hamid; ori carbonarii în Italia, fai- 
moasa, organizare patriotică pentru a scăpă Italia de dominaţia străină napo- 
leoniană şi al cărei suflet a fost Mazzini. 

Tot așă de puţin pot fi considerate ca partide politice societăţile secrete, ca 
francmasoneria, camorra şi maffia. Maffia, acea cunoscută asociaţie făcută de 

briganzi, din Sicilia; camorra, banda de rău făcători din Neapol; franemaso- 
neria, 2sociţia secretă, îndreptată la început împotriva iezuiţilor şi care a luat 
mai târziu formele cele mei variate, dela o asocizţie cu scopuri mistice, vagi 
şi de sentimentalism umanitar, cu obiceiuri foarte curioase, cabalistice, pânăla, 
asociaţii cu scopul de a asigură prosperitatea și propășirea membrilor ce le alcă- 
tuiau, centrale pentru parvenirea ambițioșilor, grupări clandestine cu scopuri 
politice oculte. De aceste ultime forme ale franemasoneriei vorbeşte fostul îm- 
părat german Wilhelm Il-a în memoriile sale; el crede cu toată seriozitatea, că 
dezastrul german, şi în special detronarea lui, se datoreşte influențelor acestor 
organizaţii; este desigur o enormă exagerare a importanţei acestor asociaţii şi 
care dovedește numai naivitatea şi calitatea puterii de judecată politică a auto- 
rului. Dealtfel, cine a citit aceste memorii are impresia că fostul împărat le-a 
scris mai mult pentru 2 ilustră spusele sentenţioase ale lui Voltaire: cu cât de 
puţin spirit se poate conduce o ţară! 

Partidul politic, «reprezintă interese şi idei generale», — iată ultimul său 
element constitutiv, de o însemnătate pe cât de hotăritoare, pe atât de discu- 
tată, aşă că suntem obligaţi să ne oprim ceva mai mult în precizarea lui. 

Un partid politic, pentru a merită acest titlu, trebuie să reprezinte, credem 
noi, idei și interese generale. De aceea clica, în care membrii urmăresc numai 
satisfacerea intereselor personale, nu este un partid politie. 

Orice partid politic este în primejdie să devină o clică, atunci când majo- 
ritatea membrilor lui urmăreşte specularea Statului, exploatarea acestuia ca o 
moșie proprie, făcând din guvernare un mijloc de îmbogăţire personală; orice 
partid politic este în pericol să. fie degradat la forma de clică politică; propriu 
zis orice partid politie este mai mult sau mai puţin clică, pentrucă aproape nu 
există partid politic care să nu numere ariviști și oameni de afaceri; în acest 
caz frazeologia politică seducătoare serveşte drept platformă ipocrită pentru 
a mască ambițiile pur personale. 

Partidul politic nu este apoi o fracțiune, pentrucă fracțiunea este tocmai frag- 
mentul divtr'un partid: sunt nemulțumiţii unui partid cari la un moment dat 
fac partid în partid. Deosebit de fracțiune este co:eria, care este fracțiunea 
din fracțiune; ea reprezintă un maximum de personalism şi arivism. 

Partidul politic nu este prin urmare camarilă, clică, coterie, ori fracțiune, 
pentrucă toate aceste patru forme de manifestări, aşă zise de partid, nu urmăresc 
interesul general, ci numai interese particulare. | 

Este timpul acum să ne întrebăm, în ce sens se poate vorbi de: «interese şi 
idei generale?» 

Adeseă auzim locul comun, că un partid politic trebuie să fie conceput ca o 
asociaţie care să aibă o bază socială. Ce trebuie însă înţeles prin: bază socială? 
Vieaţa politică nu este decât o lature, un aspect al vieţii sociale, De obiceiu se 
crede că vieaţa politică este opusul vieţii sociale și invers. Nimic mai fals, pentrucă 
vieaţa. politică se sprijine totdeauna și în mod necesar pe categoriile economice 
şi sufleteşti ale unei societăți, — fără care vieaţa politică ar tı goală — după cum 
categoriile economice şi sufleteşti ale unei societăţi, ce formează la un loc sub- 
stratul vieţii sociale, au totdeauna nevoie pentru a se menţi e și formă, de 
instituții politice şi juridice, fără care aces: substrat ar arămâneă suspendat și 
inform. Politica nu este altceva decât tocmai una din functiile organizatoare 

ale acestor categorii economice şi sufletești. Tct ce este politic este social, și tot 
ce e social este și politie. 

Tot ce este politic este și social, pentrucă nu poate îi concepută o activitate 
politică, care să nu fie în funcție de vieaţa socială; şi tot ce e social este în acelaş 
timp şi politic, pentrucă orice manifestare socială, fie de natură economică, fie de 
natură sufletească, artistică, intelectuală, ştiinţifică, religioasă, toate au îusem- 
nate consecinţe politice, în sensul larg al cuvântului. Vieaţa socială constă din 
multiple şi variate stări, care se interferează, încrucișează şi se ciocnesc între 
ele; vieaţa politică are tocmai menirea de a dirigui aceste stări sub forma de 
curente, temperându-le ori activându-le. Vieaţa socială este aluviunea, pe care 
o depun curentele politice. In vastul sistem elaborat de vieaţa socială, în tota- 
jitatea ei, vieaţa juridică produce un cod, vieaţa artistică, o estetică, vieața reli- 
gioasă, o dogmă, vieaţa științifică, un sistem, iar vieaţa politică, o Constituție 
şi un partid politic cu o doctrină politică. Un partia politic are deci totdeauna 
rădăcini adânci, necesare, în vieaţa socială, şi anume atât în substratul ei eco- 
nomic, concentrate sub forma, de interese, cât și în cel sufletesc, cristalizate în 
idei. Partidul politie este un îndoit, product ideologic și economie al unei stări 
sociale într'un moment istorie dat, fie că atârnă de ea, ori ia atitudine împotriva 
ei. Aşă dar, antagonismul partidelor, despre care se vorbește atât de mult, își 
are raţiunea socială în antagonismul intereselor şi ideilor contradictorii ori 
opuse sociale. 

Deci, interese și idei. Fireşte că varietatea fenomenologică a partidelor poliă 
tice nu îngăduie o schematizare abstractă a lor. Sunt partide care pun în evidenţa 
mai mult interesele economice, altele mai mult ideile politice, religioase ori filo- 
zofice ; în realitate însă, ideea pentru a aveă putere este totdeauna întovărăşită 
de un interes, iar interesul nu se poate satisface fără ideie; interesele şi ideile 
cress şi se împletesc strâns împreună, chiar atunci când ideea pare numai faţada 
și îmbrăcămintea seducătoare a intereselor, ori interesele, simple, brutale stân- 
jeniri ale avântului ideilor. Aceasta este concepţia paralelistă sociologică, ce 
se apropie şi se depărtează de așă numita concepţie marxistă. Dacă vieaţa socială 
este deodată vieaţa politică. şi vieaţa economică și ideologică, evident că 
există un paralelism între aceste două vieţi, și nu o condiţionare cauzală reci- 
procă, cu excluderea uneia, din ele. Ca să întrebuinţăm o comparaţie, am spune 
că vieaţa socială este asemenea unui arbore, care are și frunze şi flori și îructe; 
de sigur că apariţia fructelor nu e datorită frunzelor și nici numai florilor — toate 
acestea sunt manifestații ale unui aceluiaș lucru, care este aceeaş sevă a arbo- 
relui. Tot aşă nu putem spune, cum afirmă Marx, că vieaţa politică e numai un 
reflex al vieţii economice, care ar fi singura iniţială şi reală, dar că vieața socială, 
ca tot indivizibil, se manifestă sub forma categoriilor economice, politice și 
ideologice. 

Ceteam zilele trecute o altă comparaţie, care este și mai sugestivă. Pentru 
a se face clară deosebirea între agens și accidens, se aminte banala figură a bir- 
jarului care conduce, a calului, care duce o trăsură. Pentru elariticarea 
afirmațiilor noastre, irăsura, cu: oarecare bunăvoință, ar fi vieaţa socială, 
birjarul ar fi cei ce conduc vieața socială și crează curentele politice, iar 
calul, ce duce trăsura, ar fi stările economice și sufletești, categoriile care for 
mează substratul societăţii. După cum nu ne putem închipui ` că trăsura 

pentru a merge poate fı lipsită de cal și birjar, tot aşă nu putem concepe, că o 
societate, ca să existe, să se desvolte şi să propăşească, poate fi lipsită de ele- 
mentul politic, cât și de cel ideologic şi economie. 

Interesele sunt personale cri generale, sociale. Despre interesele personale nu 
mai vorbim, căci am spus că atunci când o grupă se preocupă numai de intere- 
sele personale nu mai merită numele de partid, ci este clică ori coterie. Trebuie 
însă, precizat înţelesul de «interese generale». Aici intervine o importantă ches- 
tiune: exiscă oare paruide pure de clasă, în sensul unei identități între noţiunea 
de partid şi cea de clasă? Conform metodei noastre de a nu afirmă nimic fără a 
apelă la datele experienţei, să vedem ce ne oferă ea în acest caz. Anume, vom 
analiză structura socială a unui partid, care se pretinde prin excelenţă partid 
model de clasă, a partidului comunist din Rusie. _ 

Se ştie că Herriot, după călătoria recentă pe care a făcut-o în Rusia, constată 
că a întâlnit în aceă ţară foarte mulţi comuniști, dar foarte puţin comunism. Chiar 
și aceşti foarte numeroși comuniş.i se reduc propriu zis la foarte puţini repre- 
zentanţi ai clasei lucrătorilor, căci în Rusia azi o minoritate infimă din clasa 
muncitorilor, a ţăranilor și lucrătorilor (nici 1% din populaţie), formează așă 
zisul partid comunist. «Morning Post» întrun ultim număr afirmă că din 600.000 
aderenţi ai partidului comunist din Rusia, în timpul din urmă mau rămas decât 
200.000, după revizuirea cadrelor de către instanţele superioare politice ale 
partidului comunist. Curăţirea partidului devenise necesară, pentrucă în timpul 
din urmă nivelul partidului comunist scăzuse prea jos, delicvenții, beţivii și 
exerocii ajunseseră la o situaţie preponderentă; așă, de pildă, s'a constatat; că 
dela 15 Septemvrie 1920 la 1 Maiu 1921 au fost condamnaţi pentru corupție și 
abuzuri 25.000 comunişti, ceeace face aproape 11% din totalul condamnărilor. 

Partidul comunist este un partid de clasă în sensul că el azi nu cuprinde 
întreaga clasă a muncitorilor și țăranilor, ci este numai, după concepţia auto-- 
rizată a fruntașilor. din partid, capul clasei, «avantgarda proletariatului»; el este 
deci numai un fragment din această clasă, având ca, misiune esenţială a conduce 
și comandă — a creà deci aceă faimoasă, dictatură, de partid, și nu de clasă! — 
şi având în acelaş timp obligaţia a face educaţia acelora, din clasa muncitorilor 
și țăranilor, cari încă nu fac parte din partid, ca să se înscrie în el. Este 
instructiv a ști că structura socială a partidului comunist din Rusia se compune 
cam în acest mod: la 100 membri ai partidului — după o tabelă publicată de 
centrala, partidului în ziarul oficial «Prawda», din 1 August 1921, — la 100 
membri ai partidului, în 1920, lucrători erau 51; iar în 1921 erau 37%; mese- 
riaşi 8%, în 1920; iar în 1921, 5% ; țărani în 1920, 5% ; iar în 1921, 7% ; funeţio- 
nari 12%, în 1920; iar în 1921, 16% ; intelectuali în 1920, 24% : iar în 1921, 33%; 

Ce reiese din acest tablou? 

Aceste date foarte elocvente arată că elementul munsitorese din partidul 
comunist se reduceă la 1920 la 59% care, în 1921 a scăzut numai la 42%: 
ele mai axată apoi că restul de 41% în 1920 și de 52% în 1921 eră format din 
elemente care nu erau deloc muncitorești: așă ţăranii formează numai 7%, iar 
în unele departamente chiar 4% (cum este guvernământul Iwanowo-Wnos- 
nesensk). Aşadar, în 1921, partidul model de clasă, partidul comunist din Rusia, 
eră un partid care reprezentă un mic fragment din clasa țăranilor şi muncito- 
rilor și un infim de mic fragment din întreaga populaţie. 

Poate că ar îi mai interesă și alte date privitoare la alcătuirea socială aparti- 
dului comunist: la 100 membri 11 erau femei și 89 bărbaţi. In privinţa vârstei, 
sub 20 ani erau 6%, dela 20—30 de ani, 47% : peste 30 de ani, 47%. După pre- 
gătirea, şcolară, membrii cari au absolvit o şeoală medie și superioară erau 12% 
bărbaţi, şi 30% femei, cu o școală inferioară 75% bărbaţi și 50% femei, auto- 
didacți erau 10% bărbaţi şi 14% temei, iar analfabeţii, în ţara clasică a analfa- 
betismului !, se reduceau numai la 2% bărbaţi şi 4% femei. 

Ce dovedeşte aceasta? Insemnătatea mare ce se dă elementului intelectual 
şi elementului nemanual tocmai în partidul comunist. 

Care sunt acum învățămintele clare ce ni le dă analiza de mai sus? Evident 
mai întâiu şi înainte de toate, că nu se poate vorbi, nu putem și nu trebuie să 
vorbim, de o iden.itate între un partid și între o clasă. Experienţa politică de 
pretutindeni ne arată, că nu în mod necesar aparținerea de o clasă atrage după 
sine aparțineree de un partid. Poate cineva să aparţină unci clase sociale şi totuș 
să fie cu totul indiferent politicii, să nu facă parte din nici un partid; în al doilea 
rând, poate cineva să aparțină unci clase sociale și să tacă parte din alt partid 
decât acela care spune căreprezintă interesele clasei sale, cum sunt lucrătorii cari 
fac parte din partidul conservator sau din partidele catolice, și cari, prin faptul 
că fac parte din alt partid, nu și-au pierdut deloc însușirea că fac parte dintr”o 
anume clasă. Apoi, în al treilea rând, sunt foarte multe elemente din alte clase 
sociale care fac parte dintr’un partid și prin aceasta wau devenit deloc reprezer- 
tanteleunei clase, bunăoară când în partidul socialist avem, aface cu atâtea ele- 
mente neproletare (avocaţi, doctori, profesori, capitaliști; etc.), ceeace nu în- 
scamnă că ele au devenit proletare. Partidul catolic, care este o forță politică 
puternică în Germania, Talia, Austria, Elveţia şi Olanda, ne oferă în această: 
privinţă un spectacol editicator ; partidul clerical catolic este alcătuit din mari 
proprietari, din reprezentanţi ai profesiilor libere, din proletari, lucrători şi 
țărani, deci din elementele sociale cele mai disparate, și totuș ce-i uneşte? O 
anumită ideologie, care formează un tot doctrinal politie (ce nu exclude, cum 
se crede, reprezentanța intereselor economice), dar care este nuanţa și colorat 
de credinţe și idei religioase. Partidul catolic a luat un avânt extraordinar, o 
închegare şi o consolidare deosebită, în special în urma vestitei enciclice a Papei 
Leon XIII, dată în 1891, «Rerum novarun»v. 

Pentru a evidenţiă cu o pildă mai mult teza noastră evocăm amintirii d-voastră 
așă zisele partide naţionale, care iarăş erau și sunt cu totul străine de interesele 
pure de clasă. Astfel de partide erau în toată floarea desvoltării lor înainte de 
răsboiul mondial, mai ales în Austria, aşă amintim partidul ceh, polonez, român, 
etc., toate partide ce nu reprezentau deloc interese de clasă, ci o idee în jurul 
căreia s'au adunat reprezentanţii tuturor claselor sociale. 

Laboratorul politic al timpului nos.ru pune cu generozitate la dispoziţia cer- 
cetătorilor partidului politic unul dintre cele mai sugestive experimente. Este 
vorba de un partid care la început a fost o grupare minunată de combatanți, 
ce urmăreau numai interese economice, «fasci dei combattenti», şi cae a luat 
apoi proporţii grandioase şi a devenit un foarte mare partid politic. Este așă 
zisul «fascism, o nouă nomenclatură politică, dar care înseamnă și un program 
politic. Căci în fascism n'avem atace, cum se crede, cu o mișcare avântat nebu- 
loasă, şi sentimentală, ci cu un program bine înjehebat de reconstrucţie naţio- 

nală, și socială şi care se poate caracteriză ca un naționalism socialist sau socia- 
lism naţional 1). 

Ei bine, ce a adunat pe membrii acestui partid la un loc și ce face tăria lui? 
Evident, în primul rând iubirea aprinsă de patrie şi reacţiunea împotriva slăbi- 
ciunii autorităţii Statului care, la anume moment, a fost incapabil a se opune 
invaziei misticismului social venit din Rusia. In jurul acestei idei şi acestui pro- 
gram, al unei idei care a determinat acest program: dragostea de patrie şi resta- 
bilirea autorităţii de Stat, s'au strâns elementele cele mai disparate posibil, repre- 
zentanţi ai tuturor claselor sociale. Partidul numără astăzi peste 2 milioane de 
adepţi, are 4.000 organizaţii și 400.000 membri sunt organizaţi milităreşte (prin- 
cipiu de organizaţie politică tradițională în Italia dela Machiavelli, Mazzini până 
la Mussolini, care a împărțit armata aderenţilor săi în cohorte, centurii și le- 
giuni), în timp ce comuniștii — şi comparaţia este foarte interesantă — aveau 
acum doi ani în Italia 1.000.000 de adepţi din cari acum câteva luni nu mai 
rămăseseră decât 25.000, cu perspectiva desființării totale a acestui partid. 

Va să zică, avem partidul fascist, avem partidul catolic, avem partidele 
naționale unde nu găsim reprezentarea exclusivă a intereselor de clasă; am 
văzut, că înseși partidele așă zise de clasă nu sunt partide pure de clasă, nefiind 
partide care să cuprindă o identificare a intereselor de partid cu interesele de 
clasă. Totuş, pentru a înlătură orice confuzie trebuie accentuat că în general 
majoritatea aderenţilor unui partid se strâng și sunt luaţi din aceleași pături 
sociale; afirmarea însă care se face și este astăzi atât de obișnuită, că liniile 
superioare ale partidelor, linia, de demiareare a partidelor ar fi o linie orizontală, 
adică ar corespunde straturilor orizontale suprapuse sociale și n'ar fi o linie ver- 
ticală, perpendiculară care ar străbate toate aceste stnaturi ; ori afirmarea con- 
trară că această linie de separare între partide ar fi o linie perpendiculară, care 
străbate în adâncime toate aceste straturi, iar nu una orizontală, toate aceste 
afirmări trebuiesc luate cu prudență. Un partid politic poate să se diferenţieze 
social de altul și printr'o linie orizontală şi printr'una verticală. Afirmările tran- 
şante, apodietice, în politică sunt primejdioase pentrucă, iau totdeauna carac- 
terul unei postulări, ce nu se poate susţine și menţine atunci când ea este supusă, - 
unei verificări şi confruntări cu complexa şi variata realitate a faptelor. 


4 . 


Cu această expunere, prin care am arătat care sunt elementele consti- 
tutive ale unui partid și întrucât partidul politic se deosebeşte de celelalte uni- 
tăți sociale, am încheiat o primă parte a prelegerii noastre, rămânând acum să 
deschidem o paranteză necesară: dacă am arătat ce este partidul politie, acum 
avem datoria să vă aducem la cunoştinţă, o mișcare foarte pronunţată şi inte- 
resantă în gândirea politică contimporană, care se strădueşte să dovedească ce 
nu este un partid politic și de ce nu poate aveă el legitimitate. 

Partidele politice sunt astăzi discutate, disputate şi contestate, în special de 
următoarele doctrine: sindicalism, socialismul de gildă şi sovietism. Partidul 


1) Vezi Programul și Statutul Partidului Fascist, în «Arhiva pentru Ştiinţa şi Reforma 
Socială», Anul IV, No. 4—5. . 

politic, ajjrmă aceste doctrine, trebuie înlocuit complet și în locul lyi să apară 
sovietul, sindicatul, gilda — celulele viitoarei organizări a societăţii. 

Toate aceste curente și doctrine hotărît dușmane partidului politic, au două 
gânduri comune constructive: acţiunea, directă și suveranitatea muncii; acţiunea, 
directă, care trebuie să înlocuiască acţiunea indirectă, ep alte cuvinte, partidul şi 
suveranitatea muncii, care trebuie să înlocuiască suveranitatea Statului. 

Dintre aceste doctrine cea mai importantă este de sigur doctrina sindicalistă, 
care a avut norocul să aibă inspiratori fericiţi, ea are un foarte mare ascendent 
asupra gândirii politice contimporane, influențând puternic atât socialismul de 
pildă, cât și bolșevismul. Cine nų cunoaște doctrina sindicalistă, nų poate înţe- 
lege deloc, bunăoară, care sunt adevăratele cauze, și care este ideologia doc- 
rinei bolşevice. 

Sindicalismul părăseşte calea tradițională a teoriei politice democratice, 
pentru a postulă o noță vieaţă social-organizatoare. Intre cetăţean și Stat 
raportul dintre aceşti doi factori formează baza democraţiei și punctul central 
(al filozofiei politice clasice), se află un mare vid, ce dispare odată cu itervenţia 
partidului politic. Partidul, jucând rolul de intermediar între Iidivid și Stat, 
se substitue de fapt cetăţeanului. Această acțiune politică indirectă este consi- 
erată de sindicalism ca o ficţiune și simplă farsă. Pentrycă: ce este tățeanul? 
O abstracţie goală! Cetăţeanul înseamnă yn buletin de vot, care se dă după 
criterii teritoriale, geografice. Aceasta este cauza cauzelor răului politic. Cetă- 
ţeanului abstract îi opune sindicalismyl pe omul concret, de atelier, pe producător. 

Iată dar că producătorii, ca singurele elementele viabile și reale, sunt che- 
maţi să se unească împreună ca să acţioneze și să influenţeze mișcarea politică 
și socială generală. Producătorii grupaţi în sindicate (membrii aceleeaș profesii) 
burse ale muncii (membrii diferitelor profesii din orașe), federații regionale (sin- 
dicatele din districte), federație naţională (unirea federaţiilor regionale) și toate 
la un loc unite într'o confederație generală a muncii — iată, după sindicalişti, 
organizaţiile menite a îalocui partidele politice, condamnate să dispară. Acţiunii 
indirecte îi va urmă o acţiune directă, o luptă de corp la corp, dela clasă la clasă, 
între forțe vii sociale. 

Doctrina sindicalistă încheiată de mult prin încetarea activităţii creatoare a 
inițiatorilor ei, Sorel (mort de curând), Berth (devenit regalist) și Lagardelle, 
trăieşte azi în mișcarea, sindicalistă şi în ascendentul pe care-l exercită asupra 
gândirii socialismului de gildă și a sovietismului. Socialismul de gildă, deși de 
origine ceva mai recentă, s'a impus atenţiei observatorului sociolog. Intre 1910 
şi 1914, în Anglia, în urma unei mari și grele mișcări politice și în urma unei 
atmosfere foarte turburi, creată de diferite greve care lua din ce în ce proporţii 
mai îngrijitoare, atât în Scoţia, în Irlanda cât şi în Anglia propriu zisă, s'a format 
acest socialism, de gildă (national guilds movement), un compromis, sau, mai 
bine zis, o sinteză între socialism, și sindiealism. Socialismul de gildă (așă cum 
a fost formulat de Hobson, Gole, Penty, Orage, Tylor, sub influenţa lui Ryskin), 
este romantismul social de azi, ce preconizează reînvierea modernă a breslelor 
medievale. Gilda este asociarea la un loc a tuturor elementelor ocupate într'o 
industrie, ori a celor ce formează o profesie. Lyucrătorii manyali calificaţi ori 
necalificaţi, tehnicienii, inginerii, funcţionarii comerciali, funcţionarii admini- 
strativi şi de biuroy direcția de întreprinderi, toți formează la yn loc o comunitate 

autonomă, un monopol al muncii, cu întreaga directivă şi responsabilitate a, 
conducerii afacerilor, a întreprinderii industriale și a producţiei. Socialismul de 
gildă nu este numai o construcţie teoretică, el a devenit experimental viabil, 
luând cu succes o formă palpabilă de realizare, de pildă la Manchester și Londra, 
In special sunt vrednice de amintit gildele constructorilor de case, ce fac e 
mare concurență întreprinzătorilor de clădiri de case și cari au și luat contra- 
măsuri energice de apărare. 

După concepţiile socialismului de pildă, societatea nu trebuie să fie împărţită. > 
în capitalişti și proletari, ci între producători și consumatori, producătorii orga- 
nizându-se sub formă de breaslă de gildă, iar consumatorii, cari sunt cei mai 
numeroşi, sub forma de Stat. Deci, pe de o parte, vom avea gilda, ca organ 
al producătorilor, iar pe de alta Statul, ca organ al consumatorilor. Fiecare 
din aceste două forţe sociale va fi organizată în mod autonom şi va avea o suve- 
ranitate proprie. Suveranitatea Statului de azi va fi detronată și împărțită: în 
o suveranitate a producătorilor, gildelor, care își va găsi expresia în congresul 
național al gildelor, și în o suveranitate a Statului, a consumatorilor, care se 
va manifestă în Parlament. Partidul politic în această organizaţie nu va mai jucă 
decât un rol mărginit și şters în cadrul activităţii consumatorilor. Gilda şi Statul 
vor fi suverani fiecare în domeniul său propriu ; amândoi suveranii vor da o legis- 
laţie valabilă pumai în cercurile respective. 

Suveranitatea muncii şi acțiunea directă, le întâlnim într'o formulă mult 
mai instructivă, fiindcă este și singura practic realizată, în vieaţa publică unei 
haţiuni, în aşă zisul sovietism. 

«Republica socialistă federativă a sovietelor» (azi, în urma hotărîrii congre- 
sului al 10-lea general al sovietelor din Decemvrie 1922, republica a părăsit 
caracterul federativ, pentru a-l luă pe cel centralist), are un mare necontestat 
merit, care va însemnă o dată însemnată în istoria politică generală, căci pentru 
întâia oară ea a creat o Constituţie bazată pe ideia optimă a democraţiei directe. 
Iată încă una din multele experimentări politice de care am vorbit până acum- 
fără îndoială cea mai'grandioasă! Se cunoaşte construcția frumoasă a Consti, 
tuţiei sovietiste. Desprindem câteva din inovațiile ei. Sovietele, consiliile de 
lucrători și de ţărani, nu dau aleşilor lor un mandat pe doi sau patru ani, ci un 
mandat care poate fi în orice moment revocat, ei putând fi oricând trași la răs- 
pundere de actele lor înaintea, electorilor; prin aceasta s'a creiat un control 
social permanent al vieţii politice. Mai departe, sovietul, după Constituţia, rusă, 
are atribuţii atât legislative cât şi judiciare și executive. In sfârșit, sovietele 
sunt organizate în formă de piramidă, în soviete locale, cantonale, districtuale 
și guberniale, ce culminează în congresul general al sovietelor. Organizaţia este 
astfel încât, după această teorie, guvernul central ar trehui să aibă rădăcini 
adânci în massele populare. 

Acestea toate însă în teorie. În practică, ce se întâmplă? Tocmai contrariul 
Aceasta, este tragedia sistemului politic sovietic; căci, pe de o parte, el con- 
struește, în mod teoretic, un maximum de democraţie și de realizare a suvera- 
nității imediate și reale a poporului, năzuind a înlătură complet şi cu totul orice 
manifestaţie propriu zisă pur politică, iar, pe de altă parte, inaugurează tocmai 
cea mai sălbatecă afirmare a puterii politice. Spectacolul hazliu pe care îl pre- 
zintă această experienţă sovietistă este că, pe de o parte, bolşevicii construese 

teoretic aceă piramidă a sovietelor de tot felul pentru a combate ideea partidului 
politie, și, în realitate, ce fac?, întronează supremaţia, ne mai auzită până 
acum în istoria partidelor politice, a unui singur partid, care prin despotisinul 
său brutal, amintește formula incisivă a lui Ludovic al XIV-lea: «/Etat c'est 
moil» «Statul sunt Eu, Partidul Comunist». 

Soviete, suveranitate imediată, acțiune directă, suveranitatea muncii, toate 
sunt simple fraze pompoase, ce ascund de fapt imperialismul de partid. Iată 
unde ajunge negarea legitimității partidului politic ! 


5. 


Trecem repede asupra unei chestiuni, care ocupă un mare loc în analiza 
partidelor politice, asupra așă zisei clasificări a lor. 

Criteriile sigure pentru stabilirea unei demarcații a partidelor politice, le 
veţi află din ciclul prelegerilor noastre. Dar, ca titlu de curiozitate, nu mă pot 
opri să vă comunic o clasificare pe care a făcut-o un elveţian, F. Rohmer, acum 
80 de ani, pentrucă are un mare ascendent şi în construcția partidelor politice 
în general, și este considerată de foarte mulți autori ca-cca mai mare înţelep- 
ciune politică. Rohmer împarte partidele în patru tipuri deosebite, corespun- 
zătoare fazelor principale ale vârstei omeneşti: partidul radical corespunde, 
spune el, copilăriei, caracterizată prin iluzii îndrăsneţe, prin hotărîri precipitate 
şi schimbătoare, imprudenţe și neprevederi. Copilăriei îi urmează însă tinereţea, 
tinereţea creatoare, întreprinzătoare; căreia îi corespunde partidul liberal. 
Tinereţei îi urmează însă, în desfășurarea firească a fazelor vârstei omenești, 
maturitatea liniștită, cuminte, chibzuită. Maturităţii îi corespunde partidul con- 
servator. Și în sfârşit maturității îi urmează bătrâneţea, cu toate slăbiciunile ei 
inerente, iritabilă gata oricând a-și impune voinţa fără nici un rost, în mod cu 
totul arbitrar și ridicol. Bătrâneţei îi corespund partidele absolutiste. Sistemul 
lui Rohmer, oricât ar păreă de seducător la prima vedere, este în realitate de o 
naivitate sociologică, caracterissică modului cum se discută problemele de poli- 
tică științifică. Căci, întradevăr, cea dintâiu ușoară analiză a istoriei partidelor 

„politice ne arată sterilitatea și inaplicabilitatea acestui sistem. Fără îndoială că 
în procesul de diferenţiare a partidelor politice joacă un rol însemnat psihologia 
naturii umane în general; nu trebuie însă uitat, că partidele politice sunt pro- 
duse ale stărilor sociale și curentelor politice ale timpurilor și că un partid radical 
devine îndată conservator, când are a apără bunurile politice realizate de el prin 
aprige lupte, în timp ce un partid conservator își poate împrumută cu ușurință 
metodele radicale de luptă politică, atunci când urmărește, bunăoară, reîntoar- 
cerea unor forme ori instituţii de Stat anterioare ; trebuie apoi amintit că par- 
tidul democrat se numeă la început în Statele-Unite conservator (Tory), că în 
Anglia doctrinele pe care întrun timp le combăteă partidul liberal (Whig) făceau 
odată parte din programul ortodox al acestui partid. 

Eticheta unui partid nu indică totdeauna şi sigur caracterul lui. Trecem peste 
magazinul istorie bogat în clasificări de partide, după semne externe și simboluri 
— după culoare (negri-catoliei, roși-socialiști ori roza alba și roza roșie în Anglia, 
violete napoleoniene, etc.), după numele șefilor (boriapartiști şi orleaniști în 
săi jacobiţi în Anglia, carliști în Spania, mazziniști în Italia, etc.), după 

locuinţa, partidului ori locul lor de întrunire, care toate sunt momente întâm- 
plătoare în formarea și vieaţa partidelor, pentru a menţionă unele clasificări 
vulgare, curente, ca partide de ordine și partide de libertate, partide conserva- 
toare (statice) și partide evoluționiste ori progresiste (dinamice), partide conser- 
vatoare, de autoritate, și liberale, de libertate, partide de reformă și partide revo- 
luţionare, partide necesare și partide întâmplătoare, partide adevărate şi par- 
tide neadevărate, partide monarhiste și partide republicane, partide naţionale 
şi internaţionale, partide mari și partide mici, partide de principii şi partide fără 
credinţe politice, partide tenace și partide puţin stabilite și, în sfârşit, o împărțire 
simplistă, dar justă, pe care a face cu temeių toată lumea, pentrucă de sigur ea, 
are un fundament foarte solid: partide de guvernământ şi de opoziţie, partidul 
deţinătorilor puterii (Ins, înlăuntru, stă la putere) şi partidul aspiranţilor la, 
putere, («Outs», în afară, ny este la putere). Ny este în intenţia noastră să facem 
analiza acestor diviziuni, care nų merită o discuţie mai întinsă; ne mărginim a. 
face dopă observaţii. Clasificările de mai sus sufăr de un dublu păcat: ele sunt, 
mai întâiu artificiale (nų ştim, bunăoară, de ce un partid conservator n'ar fi în 
acelaş timp și evoluționist și pentru ce un partid evoluționist war fi cu necesi- 
tate și tradiţionalist, în sensul continuării operei anterioare, — ori întrucât un 
partid de ordine şi de aptoritaste nų poate fi totdeodată și un partid de libertate? 
etc.); în al doilea rând aceste clasificări sunt normative (mari-mici, adevărate- 
neadevărate) și atunci ies din cadrul cercetărilor sociologice, care au numai a 
apreciă realitatea politică; din punctul de vedere sociologic orice partid, mare 
ori mic, primejdios ori util, are o aceeaș valoare de cunoaștere, dacă cuprinde 
acele însuşiri constitutive, sine qua non, de care am vorbit mai sus, adică dacă, 
el există. 

Experienţa politică ne dă imboldyri de refloxie mai fertile, decât divide 
mai mult ori mai puţin capricioase, de care am vorbit. Iată un exemplu. Până, 
în 1892 în Belgia erau numai două partide, odată însă cu reforma Constituţiei 
belgiene și cu mărirea cadrului ţării legale, s'a ivit pn al treilea partid; dacă până. 
atunci eray numai partidul clerical catolic şi partidul liberal, ce se sueceday la. 
putere, după sistemul clasic al celor două partide, a intervenit în urmă partiduk 
muncitoresc, care de atunci și-a spus cuvântul hotărîtor și a guvernat adesea. 
Ei bine, ce învățământ reiese oare din această experiență? Până la 1892, Belgia, 
eră una şi aceeaș, ca și astăzi, iar interesele vieţii sociale erap aceleaşi; cum se 
face atunci că în acelaş timp cu mărirea dreptului de vot și cu introducerea, 
unor anume dispoziţii constituţionale privitoare la vieaţa politică, s'a ivit 
deodată un al treilea partid, schimbându-se cu totul constelația politică? 

Tată o constatare de mare valoare, anume că ny este indiferentă pentru for- 
marea și viabilitatea partidelor atmosfera, legală în care ele se manifestă. Gân- 
diţi-vă la rostul unui partid şi la rolul pe care poate sa-l joace, când domneşte o 
democrație directă şi pură și Guvernul este ales direct de naţiune; o democrație: 
reprezentativă (națiunea alege Parlamentul, iar Parlamentul, adică partidele 
politice, indică Guvernul); o monarhie parlamentară (Suveranul alege Guver- 
nul, însă numai după indicaţiile voinței majorităţii Parlamentului, adică ale 
partidelor celor mai tari din Parlament); monarhie constituţională, (monarhul 
alege Guvernul, fără a luă în consideraţie raportul de forțe dintre partide); ori 
când forma de Stat este monarhia absolută, care nu tolerează ființa partidelor. 


f 

Democraţia pură, democraţia reprezentativă, monarhia parlamentară, monarhia, 
constituțională, monarhia absolută — câte forme de guvernământ atâtea con- 
diţii noui de vieaţă a partidului politic, atâtea tipuri de partide. Adevărata 
clasificare a partidelor politice, aşă cum o înţelegem noi, o vom face la sfârşitul 
acestei expuneri, ca o încoronare logică a ei. 


6. ! 


Am arătat ce este un partid politic, să ne dăm acum seama de factorii cari 
fac ca el să poată există. 

Un partid politic nu este ceva compact și omogen. El nu este compact, pen- 
trucă este o grupă în plină schimbare şi primenire prin intrările de recrutări 
noui și ieşirile de membri vechi; un partid politic este un proces social și nu o 
stare socială. Dar dacă un partid politic nu este o grupă compactă, el nu este 
nici o grupă omogenă, pentrucă ea este alcătuită din diferite grupări și grupuleţe, 
cercuri Și cerculeţe, care pot fi concentric coordonate, pot aveă forţe şi centrifu- 
gale, dar şi centripetale, formând, îndeobște, o dreaptă, o stângă și un centru. 

Ei bine, organizaţia de partid are menirea, să schimbe această massă socială 
heterogenă și variată, într'una integrală și omogenă, adică într'o unitate socială. 

Organizaţia crează partidul; ea unește, asociază, socializează oamenii, cari 
deși au interese și idei comune, stau altfel disparaţi unul față de altul; ea 
stabileşte apoi, odată ce acești oameni sunt uniţi, coeziunea între ei, creând 
spiritul de partid și subordonarea voită a voinţei fiecăruia, voinţei partidului. 

Organizaţia, creatoare a unităţii spirituale a partidului, constă în trei ele- 
mente principale: 1) conducere, 2) program şi 3) mijloace de luptă şi propagandă, 
pe care le vom analiză acum pe rând. 

Are nevoie un partid politie de conducere? Să consultăm, bunăoară, expe- 
rienţa ţinerii unei întruniri publice. Cine nu știe cât e de grea organizarea unei 
simple întruniri publice: ea trebuie aranjată în mod prealabil; trebuie pre- 
gătit dinainte, ca la teatru, tot ce este de făcut, de stabilit cine va fi președinte, 
cari vor fi oratorii, de redactat moţiunea ce se va propune, apoi de chibzuit 
cum să se procedeze dacă un amendament s'ar propune la aceă moţiune, şi așă 
mai departe. Dacă s'ar lăsă ca o înurunire politică să-și aleagă singură preșe- 
dintele, oratorii, să redacteze ea moţiunea, s'ar vedeă la ce rezultat s'ar ajunge; 
massa de cetăţeni ar rămâneă la discreţia, întâmplării, gata de a urmă pe 4ora- 
torul» cel mai seducător. Massa trebuie și cere să fie condusă, chip ca o aceeaş 
întrunire care a votat azi o moţiune, a doua zi, sub imperiul altor impresii, cu 
aceeaş majoritate, să hotărască contrariul. Tată dar un adevăr à la Palice: par- 
tidul politie, ca massă, trebuie compus din conducători și conduși. Conducătorii 
formează o ierarhie în partid, ei se graduează, după importanța sareinelor speciale, 
în linii descendente şi ascendente, dela capul inventiv diriguitor până la entu- 
ziaştii (acele «secături entuziaste», după termenul consacrat) şi până la tehni- 
cienii și practicienii mecanici ai partidului, cari organizează propaganda și fac 
ca partidul să aibă succes în alegeri. Toţi la un loc alcătuese clasa conducătorilor. 

Printre aceștia este însă unul, care concentrează în personalitatea sa forţa 
de unire a partidului, spiritul, rostul, sensul, prestanţa, splendoarea și câteodată 
decadenţa partidului, acesta este Seful. Şeful este omul providenţial, esse puterea 

de atracţie, forţa de unificare a partidului, el reprezintă simbolul unităţii parti- 
dului. Cu cât personalitatea șefului va fi mai fermecătoare și mai puternică, cu 
atât coeziunea în partid va fi mai mare și mai irezistibilă. 

Increderea în șef formează o specie de idolatrie fetişistă, de respect supersti- 
tios, asemănătoare unui cult religios. Un foarte interesant fenomen sociologic 
este funcţia socială a şefului de partid! Partidul politie prezintă un cadru mi- 
nunat de sugestiv, de ceeace se numește în sociologie şi psihologia, socială: servi- 
tudine voluntară, aservire și supunere resemnată. Şeful corespunde unei nece- 
sităţi duble psihice; întâiu unei trebuinţe profund umane de ascultare şi subor- 
donare, izvorită din inerția şi comoditatea sufletului omenesc de a nu se prea 
obosi cu cercetarea și studiarea problemelor vieţii; ceeace presupune pierdere 
de timp, cere încordare sufletească, uneori dureroasă și mai ales impune sacri- 
ficii. Atunci firește e mult mai ușor ca acestea toate să fie soluționate de altcineva, 
omul fiind foarte fericit când găseşte pe acest cineva care să facă astfel de 
operaţii în locul lui; este firesc apoi că acestui binevenit ajutor să i se aducă 
tot prinosul recunoștinţei. 

Dar, mai mult, omul este prin firea sa laş, el are groază de răspundere. Răs- 
punderea este o penibilă povară în vieaţa politică, ca şi în vieaţa privată, şi 
atunci iarăș e foarte fericit omul când răspunderea trece de pe umerii săi pe 
ai altuia, A 

Şeful satisface cu prisosinţă amândouă aceste trebuinţe, ceeace a făcut pe 
Pope să definească partidul politie, ca o nebunie a marelui număr în profitul 
câtorvă. 

Dar șeful mai corespunde unui deziderat scump sufletului omenesc, anume 
necesităţii afective de a admiră, trebuinţei inerente de a crede fanatic în cinevă, 
de a crede și nu cercetă. Așă se explică cum șefii au favoarea a fi admiraţi și 
înconjurați de atmosfera unei entuziaste supuneri quasi amoroase, devenind 
obiectul unui pathos liric, urmat de îngenunchieri și supuneri precipitate. Prin 
„aceasta se aduce supremul omagiu îndrumătorilor şi salvatorilor sociali, cari, 
după timp şi loc, înflăcărează şi stăpânesc imaginaţia populară și se numesc 
profeţi, şefi de clan, vrăjitori, prezicători, mari generali, predicatori ori mari 
oameni de Stat. 

Conducerea unui partid mai prezintă și alt aspect foarte interesant pentru 
observatorul sociolog. Șeful este elementul monarhic al partidului. Lasalle a seris 
pe vremuriiubitei Sale, contesa de Hatzfeld că aşteaptă cu nerăbdare momentul 
să intre în Berlin în fruntea unci armate de lucrători pentru a se proclamă preșe- 
dintele Republicei germane; ambiția lui Lassalle l-a făcut pe- Bismarck să 
exclame în Parlamentul german: nu este adevărat că Lassalle este antidinastic, 
Lassalle este într adevăr împotriva dinastiei Hohenzollern, el este însă foarte 
dinastie, înflăcărat dinastie, însă pentru o dinastie Lassalle! Bismarck a prins 
bine psihologia elementului monarhic în partid. 

Şeful este înconjurat de o pletoră de colaboratori, de diferiţi conducători, zei 
minori: parlamentari, foşti miniștri, jurnaliști, organizatori de întruniri, preșe- 
dinţi de cluburi, cari formează, împreună cu şeful, regimul monarhie al condu- 
cerii partidului. 

Acum, evident, un partid poate fi condus în mod despotic sau constitu- 
tional; se poate ca şeful să comande, fără a consultă pe cineva — totdeauna, 

fireşte, spre binele partidului şi al ţării ! —se poate însă ta, şeful, după, modelul 
monarhului constituţional, să lucreze în colaborare cu conducătorii diferitelor 
comitete şi comiţii. Ceeace este interesant şi trebuie fixat este că aceste elemente, 
care formează regimul monarhic de partid, dau naștere oligarhiei de partid. Ce 
înseamnă oligarhie de partid? 

Este vrednic de reţinut că acei cari vorbesc foarte mult împotriva oligarhiei 
sunt ei înşişi, din punctul de vedere al organizării de partid, oligarhi. Oligarhia, 
partidului este indispensabilă partidului. Atunci când este nevoie a organiză, a 
duce o luptă, electorală, fără, discuţie că, este nevoie de anumiţi specialiști în 
propaganda electorală (căci există o competenţă electorală, de care nu toată 
lumea este capabilă). Bryce, un foarte bun cunoscător al partidelor politice ame- 
ricane, a definit partidul politic din Statele-Unite astfel: orice secţie de oameni 
cari propun candidaţi speciali pentru preşedinţie sau vicepreşedinţie. 

In afară de acești tehnicieni, orice partid numără foarte mulţi cunoscători 
ai chestiunilor politice, mânuitori şi ghicitori de suflete, de suflete individuale 
şi colective, și atunci iese la iveală din partea acestora tendinţa, dealtfel firească, 
necesară, să monopolizeze conducerea partidului; monopol ce vine dela sine 
prin tendinţa de specializare a muncii în domeniul organizaţiei de partid. In 
acest mod se crează o stare de acaparare și de conducere exelusivistă, chiar în 
partidele cele mai înaintate. Conducătorii formează elementul conservator în 
partidul politic. 

Problema conducătorilor înăuntrul partidului este aşă de importantă încât 
partidele mari occidentale, pentru a face o selecţie şi a pregăti această oligarhie 
indispensabilă la orice conducere de partid, formează școli speciale pentru secre- 
tarii de partid și pentru conducătorii de partid, şi se îngrijesc de pregătirea 
politică a tineretului. Partidul socialist sau partidul clerical, de pildă, dau o 
- mare atenţie organizării acestor şcoli. Deaceea partidul socialist şi partidul 
catolic din Germania sunt unele din cele mai bine organizate din lume. 

Nu vom vorbi de organizarea exterioară a partidului, cum sunt comitetele, 
cluburile, congresele politice, şi care formează un izvor nesecat de observaţii, 
said a ajunge la a doua problemă importantă, a sufletului unui partid, pro- 
gramul. 


TA 


Programul politie cuprinde — ori trebuie să cuprindă — un mic sistem 
sociologic şi etic. 

Orice program de partid, îmbrățișează într'o măsură mai mică sau mai largă, 
următoarele puncte: 1. O analiză explicativă şi o critică a societăţii, așă cum, 
este ea într'un moment dat; 2. O formulare a necesităţilor actuale şi posibilită- 
ților de transformare ale societăţii de astăzi într'una mai bună; 3. Mijloacele 

-cele mai nimerite pentru realizarea acestor necesităţi, şi tactica necesară pentru 
a întrebuinţă la momentul oportun aceste mijloace, și 4. O doctrină, care oricât 
de imperfect, să dea ideea unei societăţi perfecte, deci oricât de fragmentar, să 
cuprindă un ideal-social ; căci în definitiv la aceasta se reduc toate străduințele 

şi toate construcţiile de program politie de partid: a indică idealul social de 
ete adică spiritul directiv ce inspiră toate soluţiile particulare ale nevoilor 
impului. i 

Pentru a nu face impresia că noi formulăm aici simple deziderate de ce ar 
trebui să fie un program, amintim ca ilustrație și exemplificare programele par- 
tidului social-democrat german, ca: manifestul comunist, programul din Erfurt 
şi cel recent din Görlitz, — care, indiferent de cuprinsul lor, pot fi considerate, 
din punctul de vedere constructiv, ca modele. 

Deaceea veţi vedcà în programele cunoscute, bunăoară în programele libe- 
rale, că răsar idei de ale lui Spencer, J. St. Mill, Wilhelm von Humboldt; că în 
programele catolice se afirmă argumentele lui Toma d'Aquino; ori că progra- 
mele socialiste sunt impregnate de filozofia, Hegeliană și Kantiană. Omul politic 
adevărat este totdeauna un sociolog și un etician în acelaş timp, chiar fără să-și 
dea seamă, ca şi eroul lui Moiitre, care nu știă că face proză, când serià 
scrisori. 

Evident că omul politic trebuie să aibă totdeauna în vedere posibilul și reali- 
zabilul, în legătură cu nevoile curente ale prezentului, și nu soluţii și controverse 
pentru viitorime, privitoare la împrejurări, ce se vor ivi cândvă, mai târziu. 

Imfiinţarea, «cercurilor de studii» ale partidelor politice nu este decât urmarea, 
necesităţii de a aveă un program, înainte de a realizà o politică. 

Acesta este programul in:egral, pe care-l întâlnim foarte rar în organizaţiile 
de partid, care face însă totdeauna onoare unui partid când îl are. 

Pe lângă aceasta, vieaţa de partid înregistrează programe cu dimensii mai 
modeste, sunt programele de constelații politice, de moment, programe de ac- 
ţiune şi atitudine într'o chestiune de actualitate politică şi socială. Căci toate 
programele conţin două elemente: unul care le unifică şi al doilea care le des- 
parte; programele sunt; productele unei situaţii istorice comune tuturor parti- 
delor, element care le unește, și în acelaș timp ele sunt productele intereselor 
economice și ale ideilor politice diferite, elemente care le învrăjbesc. 

După cele două metode de concepţie a programelor, practica politică ne 
indică două partide, partide de program integral și partide de acţiune imediată, 
sau, cu alte cuvinte, partide principiale și partide oportuniste ; de obiceiu termi- 
nologia filozofiei politice vorbeşte de partide idealiste și partide realiste, divi- 
ziune care provoacă confuzie, căci fiecare din partidele pe care le-am numit noi 
principiale și oportuniste poate fi caracterizat totodată ca realist şi idealist. 

Partidele politice principiale, de program, sunt în primejdie a degeneră și a 
deveni pur doctrinare, pedante, fără nici o relaţie cu realitatea; partidele opor- 
tuniste sunt în primejdie a deveni pur rutinare, imorale şi amorale, deci cinice, 
fără nici un scrupul moral. Chintesenţa oportunistului politic este renegatul, tră- 
dătorul de partid, voiajorul politic. Acesta aparţine şi nu aparţine unui partid 
(sigur e numai că aparține nemăsuratei lui ambiţii), pentrucă el totdeauna stă 
la pândă și, când partidul politic trece prin anumite clipe critice, îl vezi că dispare 
subit de pe arena politică, devine invizibil, pe motiv că îl rețin ocupațiile ori se 
ailă în călătorie, şi reapare numai când situaţia s'a clarificat în favoarea unui 
anumit partid; atunci, evident, el revine pe orizontul politie pentru a rămâneă 
în partidul din care a făcut parte, dacă a triumfat, sau, dacă n'a triumfat, atunci 
foarte ușor, sub diferite pretexte, având în vedere «necesităţile imperioase» ale 
ţării şi anumite consideraţii, trece imediat în celălalt partid, care a repurtat 
izbânda. Este concentrată multă doză de șiretenie, de perfidie și de inteligenţă 
“politică în acest tip care stă foarte bine cu toate partidele, așă că deşi este înre- 

gimentat într'unul anumit, cochetează discret cu toate, având în vedere toate 
eventualităţile. 

Marea primejdie prin care trece un partid politic este aceea de a deveni un 
partid politic pedant sau un partid de cinici. 

Din clasa pedanţilor politici se recrutează cercul asasinilor pedanţi. E destul 
să amintesc din această categorie pe Robespierre, cincoruptibilul spectru livid», 
care imperturbabil a trimis la moarte, fără nici o jenă a conștiinței, până și pe 
creatorul tribunalelor revoluţionare, Danton. Romain Rolland, într'o piesă de 
teatru nouă, intitulată «Danton», a descris în mod profund impresionant drama- 
ticul conflict între impetuosul Danton şi pedantul politie Robespierre, care, ca 
să întrebuinţăm o caracterizare a lui Lenin d«' Gorki, gândeă cu logică de topor! 


8. 


Partidele de principii şi partidele oportuniste au un scop comun: cucerirea 
puterii politice prin luptă. Psihologiceș teaceasta se explică prin faptul că la baza 
oricărui partid stă năzuinţa de impunere şi extindere a voinţei particulare de 
partid ca voinţa generală a totului social și politic, în opoziţie cu voința celor- 
. dalte partide. Acesta este tot sensul tendinței de a veni la putere şi aceasta este 
esenţa luptelor dintre partide. Căci, oricum s'ar denumi partidul: conservator, 
socialist, liberal, etc., fiecare din ele, deși poate pe căi deosebite, urmărește acelaş 
scop principal: Puterea prin luptă. 

Lupta, între partide are caracterul unui .devărat răsboiu, deoarece, ca și în 
răsboiu, avem voințe adverse în conflict (partidele ce stau faţă în față), avem a 
face cu conducători și conduşi, cu mobilizarea forţelor și, când se dă lupta, cu 
o tactică și strategie deosebită, cu învingători și învinși, avem a face în sfârșit 
cu disciplina de partid, asemănătoare întocmai cu disciplina militară, şi care are 
toate virtuțile și viciile ei. 

Esenţialul este — și aici se deosebește fundamental partidul politie de pro- 
gram de partidul politic oportunist — că partidul de program urmărește guver- 
narea ca mijloc pentru a realiză programul său, în timp ce partidul politie opor- 
tunist urmărește Guvernul cu singurul scop de a guvernà. Aceasta, este foarte 
important şi determină procedura propagandei ce se face de cele două partide. 
Căci ce este propaganda, decât pregătirea luptei pe cale spirituală, ţinând a 
impune la sfârşit voinţa proprie voinţei altuia? Deaceea obiectul propagandei 
este foarte variat, dela ademenitoarea recrutare de noui membri până la grija 
zeloasă de a păstră și realizà cât mai strânsă unitatea partidulu, stigmatizând 
cu indignare viciile adversarilor şi preamărind cu entusiasm virtuțile condu- 
zătorilor. 

Prin alegerea mijloacelor de propagandă se deosebesc esenţial partidul de 
program de partidul oportunist. 

Partidul de program prin definiție se adresează judecății cetăţenilor, can, 
preocupaţi numai de problemele vitale ale naţiunii, sunt chemaţi să frământe 
şi dişcute ideile cuprinse în program; partidul de program vrea să convingă; el 
urmărește impunerea unor anumite vederi numai prin persuasiune, 

Inseamnă oare aceasta, renunțare la luptă? Deloc! Dimpotrivă, lupta se dă 
cu toată vigoarea, însă în mod deschis, cu armle loiale și cinstite combătându-se 

ideile adversarului în marginile adevărului, criticându-se pe cât de energie pe 
atât de liniștit și stăpânit acţiunile adversarului. Partidul de program inaugu- 
rează o metodă ideală de polemică de partid, cu unicul scop: de a convinge. 

Cu totul altul este sistemul de luptă preferat al partidului oportunist. Pentru 
un partid de program de două ori două fac patru; pentru un partid opor- 
tunist de două ori două fac cinci, fiindcă partidul oportunist nu urmăreşte a 
convinge, ci exclusiv succesul cu orice preț și prin orice mijloc. Sunt cinci meto- 
dele pe care oportuniștii le întrebuințează cu toată virtuozitatea pentru a-și 
impune voința: 1) arta de a seduce, a se insinuă şi a place; 2) arta de a corupe; 
3) arta de a calomnià, minţi şi mistificà; 4) arta de a intrigă şi, în sfârșit, 5)arta 
de a terorizà. Cine stăpâneşte aceste cinci elemente ale propagandei pportuniete 
este un desăvârşit artist, este perfectul om politic. 

Arta de a place se reduce în primul rând la elocvență. Oratorul ! iată marele 
ipnotizator şi fascinator al mulțimii; coloritul vocii, fluctuațiile vorbei, plă- 
mânii puternici, prestanța, fraze pompoase asupra locuriler comune, — acestea 
sunt calități magnetice; succesul este luat drept merit, iar oratorul aplaudat 
este proclamat imediat om de Stat. 

Dacă oportunistul nu reuşeşte prin insinuare, atunci el recurge la o altă 
metodă, mai sigură: arta de a corupe. Marele om de Stat Pitt a spus pe vremuri 
în Parlamentul englez, că fiecare are prețul său. Intr'adevăr, fiindcă activitatea 
electorală este o muncă penibilă și grea, se naște clasa «profesioniştilor» politici, 
compusă din cunoscători ai oamenilor și lucrurilor, — adevărate «competenţe» 
electorale, care pentru munca desfășurată cer să fie recompensate și să li se dea, 
să recompenseze | Atunci intervine așă zisa «monedă electorală», ce se extinde 
dela simple distincţii onorifice și onoruri sociale, la cumpărarea de conștiințe şi 
de funeţii publice cu bani, până la traficarea de influenţe, la concesionări de 
lucrări publice, ori făuriri de legi în interes personal; aceasta, este gama elastică, 
a mijloacelor de a corupe. 

Dar dacă nici prin corupţie, după cum nici prin insinuare, nu se ajunge la 
rezultatul dorit, atunci se apelează la un mijloc mai drastic: la calomnie, de pe 
urma, căreia, totdeauna rămâne ceva: «calomniez, calomniez, il en reste toujours 
quelque chose b. Iată parola. In interesul succesului partidului oportunist, nimie 
nu este de disprețuit, orice mijloc este bun de întrebuințat, cu singura condiţie, 
ca el să servească cauza: lipsa oricărei delicateţe morale, nici un serupul, exa- 
gerarea în gigantesc a celòr mai neînsemnate întâmplări, svonuri sau colportări, 
totul este permis, chiar denaturări şi invenții de fapte. 

Mijloacele descrise mai sus au cel puțin meritul de a fi practicate pe față, în 
văzul tuturor; oportunistul însă nu găseşte margini în inventivitatea metodei 
care duce la succes sigur, el recurge la cea mai comodă, deși este cea mai 
perfidă, aceea, de a intrigă pe ascuns, în umbra și penumbra comitetelor, clubu- 
rilor, ziarelor și mai ales pe lângă conducătorii partidului şi atotputernicii zilei, 
unde-i găsim atașați curtezani «en titre»! 

Situaţia membrului unui partid oportunist este într'adevăr tragi-comică, căci 
el are a se teme mai mult de aşă zişii lui prieteni politici, decât de adversarii 
naturali, tocmai din cauza curtezanilor intriganţi ; el nu are decât o scăpare, să mâ- 
nuiască, cu o abilitate mai mare decât ceilalţi colegi de partid, arta de a frecventă 
cât mai des pe conducători şi anturajul lor şi a-i curteni cu un cât mai mare zel! 

In sfârşit, când insinuarea nu reuşeşte, elocvenţa nu seduce, corupţia nu dă 
rezultat, calomnia nu face impresie și intriga e neputincioasă, atunci oportu- 
niştii apelează la un mijloc extrem, de desperare: terorizarea, adică întrebuin- 
tarea forţei brutale în luptele politice, dela împiedecarea prin forţă a unei întru- 
niri publice până la exterminarea fizică a adversarului. 

Fizionomia partidului în acest caz se schimbă complet, partidul nu mai merită 
denumirea de partid, căci el devine o bandă, o facțiune, cea mai degradatoare 
formă la care poate degeneră partidul politic. 


9. 


Politica de partid oportunist pe care am expus-o, degradează, înjosește, 
scoboară. fără îndoială vieaţa publică. O astfel de politică desgustă pe cei mai 
buni cetăţeni; vulgaritatea mijloacelor de luptă, deslănţuirea pasiunilor vio- 
lente, tirania morală produc o acţiune demoralizatoare și deprimantă asupra 
celor mai buni dintre alegători, cari deaceea se şi desinteresează de politică. 

Totuş, nu trebuie să se facă confuzie între mijloacele politice de luptă ale 
partidului de program și acelea ale partidului oportunist. Artişti ai insinuării, 
ai coruperii, ai calomniei, ai intrigii, ai teroarei sunt oportuniștii, dar pe de altă 
parte artişti ai convingerii, artişti ai luptei cinstite şi loiale, călăuzită numai de 
imboldul dragostei binelui public, aceștia fac parte din o altă clasă de oameni 
politici. De aceea trebuie accentuat cu tărie, toemai pentrucă se constată toate 
relele, viciile și defectele unei forme importante de manifestare a vieţii publice, 
că dacă partidul politie, din punctul de vedere oportunist, este un rău necesar, 
cum a fost adesea caraeterizat, din punctul de vedere al partidului de program, 
el este în realitate un bine necesar, fiindcă împlineşte o înaltă funcţie politică 
şi socială. i 

Partidul politic formează, cum am văzut, una dintre cele mai sugestive și 
interesante personalităţi colective, fiind o unitate socială originală, cu gândire 
proprie şi voinţă unitară. Ă 

Constituţiile mai noui ridică partidul politic, dintr'un simplu instrument de 
realizare tehnică a alegerilor, la rangul de factor legitim al vieţii publice (deși în 
mod indirect prin introducerea, votului proporţional şi a scrutinului de listă). De 
fapt, partidul politic are misiunea să dea cuprins, sens și colorit formelor consti- 
tuţionale. El are chemarea socială să mijlocească transformarea profundă a stă- 
rilor sociale şi să provoace crearea instituţiilor noui în sensul evoluţiei ascen- 
dente către un ideal social și etic. In sfârșit, partidul politic trebuie să fie peda- 
gogul politic al naţiunii şi să devină una din cele mai importante instituţii sociale 
pentru educaţia politică şi socială a individului ca cetăţean, trezind interesul 
fiecăruia pentru problemele sociale și politice ale timpului și conștiința răspun- 
derii. Prin partidul politic cetăţenii sunt chemaţi a participă la realizarea. de 
fapt a principiului, azi în multe părţi numai contingent și negativ, care este 
suveranitatea naţională. Pi 

Constituţia din Persia atribuie, după cum se știe, şahului Persiei, titlul de 
«rege al tuturor regilor» și se extinde, conform dispoziţiilor ei formale, asupra 
tuturor popoarelor. De fapt însă, se știe iarăş de toată lumea, că guvernarea în 
Persia este determinată de cele mai multe ori de intervenţia ministrului de ex- 

terne din Londra, dacă nu de atitudinea hotărîtă a unui șef revoluţionar. Ei bine, 
poporul suveran, proclamat de toate Constituţiile moderne ca o supremă in- 
stanţă, este un fel de șah al Persiei; poporul acesta suveran este azi încă o mare 
ficţiune. Intr'adevăr, ce fel de ciudat suveran este acela care nu știe, nu pricepe 
şi, de cele mai multe ori, nu voește nimic! A da democraţiei și calitatea, pe 
lângă cantitatea, cuprinsă în «suveranitatea naţională», iată ce se așteaptă dela; 
partidul politic de program. 

Dacă acestea sunt misiunile, pe care partidul politic are a le împlini, ne 
întrebăm: poate fi o menire mai splendidă? 


Prelegerile Institutului Social Român sunt consacrate înţelegerii adâncite a 
rostului partidului politic de program. Ele se adresează în primul rând tinere- 
tului, căci este necesar ca mai ales tineretul, speranţa naţiunii, să fie iniţiat în 
studiul problemelor politice. Marele Hyppolite Taine, înainte să și exercite 
funcţia de elector, s'a simţit obligat să studieze adâncit istoria Franţei moderne. 

A deschide tineretului o cale nouă de meditaţie și de informaţie, mai largă, 
mai sigură și mai luminoasă; a-i stimulă în materie politică și socială o gândire 
independentă și critică, — iată, ceeace urmărește mai ales Institutul Social Român 
prin organizarea acestor conferinţe, asupra «Doctrinelor politice». 

Ne adresăm tineretului, pentrucă istoria este un interogator sever, căruia el 
va trebui, în faţa, viitorului să-i răspundă nu numai cu satisfacţie, dar și cu 
mândrie. i 


ADAUS LA PRELEGERE 


10. 


Expunerea de mai sus formează una din primele încercări de formulare 
a unui sistem al partidului politic. Fireşte însă că în cadrul unei prelegeri publice 
unele chestiuni n'au putut fi atinse deloc, iar cele tratate mau putut fi îndea- 
juns desvoltate. Ar trebui prelucrată o monografic completă a chestiunii. 

Cercetatea materiei este în general neglijată de sociologia politică. 'Totuş, 
literatura problemei cuprinde numeroase lucrări, care merită a fi cunoscute şi 
consultate de cetitorii dornici să aibă informaţii cât mai întinse. 

Am crezut necesar și util să dăm aici, ca anexă, indiciile bibliografice, ce 
urmează, însoţite de scurte observații critice, și din motivul că ele nu se află 
nicăiri adunate la un loc. Bibliografia aceasta va servi, în sfârșit, şi ca prim 
început al nouei secţii de documentare asupra partidului politic, pe care Insti- 
tutul Social Român intenţionează să o creeze. 

Tată acum în ordine alfabetică lucrările principale, care s'au ocupat cu par- 
tidul politic în general ele tratează problema numai incidental, când au un ca- 
racter de știință politică generală, ori cu totul insuficient, pur descriptiv și uni- 
lateral, dacă sunt speciale. 


Bachem, articolul «Politische Parteien», în dicţionarul partidului catolie 
«Staatslexikon der Gărresgesellschaft» (fără importanță); 

Ed. Berth, Anarchisme individualiste, Marxisme ortodoxe, Syndicalisme 
révolutionnaire, în «Le mouvement socialiste», n. 154, 1905, p. 5 (o strălucită 
expunere a punctului de vedere sindicalist); 

F. Berolzheimer, System der Philosophie des Staats, München, 1906, p. 232 
(generalităţi banale); 

Maurice Block, «Partis» în «Dictionnaire général de la Politique», 1874, p. 232 
(cercetare meritoasă pe vremea când a fost scrisă şi care a influenţat o parte 
din autorii români, citați mai jos); 

W. v. Blume, Pasrteienbildung, în «Handbuch der Politik», vol. I, p. 382 (o 
scurtă discuție în legătură cu tratarea parlamentarismului); 

T. C. Bluntschli, Charakter und Geist der politischen Parteien, 1869 (studiul 
se află cuprins şi în tratatul autorului asupra politicii, vezi: «La Politique», tra- 
ducere de Riedmatten, Paris 1883, cartea 12, despre partide politice, — unde 
se discută în special teoriile lui Stahl și Rohmer, precum și câteva din doctrinele 
politice); 

N. Bucharin, Die Partei der Arbeiterklasse, în «Russische Korrespondenz», 
Nr. 7/9, p. 795 (cea mai netedă şi clară expunere a punctului de vedere comunist 
rus asupra raportului dintre partid şi clasă; studiul conține și o puțin convin- 
gătoare justificare a dictaturii de partid); 

G. D. H. Cole, Gilden-Socialismus, traducere de Schumann, Dresden, 1921 
(o conferință, care, din mulțimea de lucrări, apărute în limba engleză, dă o bună 
introducere în gândirea socialismului de pildă; pentru întregirea gândirii lui 
Cole vezi şi cunoscutele sale lucrări: Self- Governement in Industry, London 
1918, The world of Labour, London 1919 și Chaos and Ordre in Industry, 
London 1920); 

H. Cunow, Die Marxsche Geschichts-, Gesellschafts -und Staatstheorie, vol. II, 
1921 p. 67 (autorul, actualul director al organului științific socialist, «Die neue 
Zeit» dă o autorizată interpretare a punctului de vedere social-democrat, ca 
compliment al concepţiei comuniste, asupra raportului dintre clasă şi partid); 

C. Frantz, Kritik aller Parteien, Berlin, 1862 (fără nici o valoare); 

Jean Gaumont, L'Etat contre la nation (préface de H. Lagardelle), Paris, 
1911 (pledează pentru supremația societății eċonomice asupra societăţii politice 
prin organizarea sindicalistă a serviciilor publice şi pentru federalismul profesional, 
— care fireşte. dupa autor, va aduce după sine dispariția partidelor politice); 

Guillaume de Greef, L’èvolution des'croyances et des doctrines politiques 
Bruxelles et Pařis, 1895 (cursu: ținute la universitatea liberă din Bruxelles; 
titlul pompos și promițător nu corespunde în realitate decât unui istorie puțin 
sigur asupra teoriilor politice din Peru, Mexic și mai ales din Egipt !); 

D. Gusti, Probiema Națiunii în «Arhiva pentru Ştiinţa şi Reforma socială 
an, I.n. 2/3; Socialism, Comunism, Anarhism, Sindicalism și Bolșevism, în «Ar- 
hiva pentru Știință şi Reformă Socială,» an. II, n. 1/2; Individ, Societate şi 
Stat, în „Noua Constituţie a României“, 1922. 

H. Herrfahrat, Das Problem der berufstăndigen Vertretung von der franză- 
sischen Revolution bis zur Gegenwart, 1921 (o valoroasă expunere a mersului 
ideii reprezentării profesionale); 

S. G. Hobson, National Guilds, London 1919 (luciare programatică); 

G. Jellinek, Allgemeine Staatslehre, Berlin, 1095, p. 109, despre partide, 

(expunere sumară, împarte partidele în adevărate şi neadevărate, ceeace este 
o apreciare, fără a; fi o explicare); 

C. Jentsch, Die Partei, Frankfurt a. M. 1919 (cuprinsul nu corespunde exact 
titlului, lucrarea prezintă mai mult o schiță a istoriei partidelor politice); 

C. Kindermann, Parteiwesen und Entwicklung, Stuttgart 1907 (valoarea, 
lucrării este invers proporțională cu marile pretenţii ale titlului ei); 

F. Kjellén, Grundriss Zu einem System der Politik, Leipzig, 1920, p. 51 
(celebrul autor, strălucit reprezentant al sociologiei politice, mort de curând, 
fost profesor la vechea universitate suedeză din Upsala, dă o pildă de puțina 
atenție ce se acordă partidului politic chiar într'un sistem de știință politică; 
dealtfel tot aşà de nemulțumitor tratează autorul şi situația partidelor politice 
în Suedia în frumoasa sa monografie politică: Schweden, Berlin, 1917, p. 149); 

Arturo Labriola, Du parlementarisme au socialisme, în «Le mouvement socia- 
` liste», Nr. 181, 1906, p. 297 (expune concepția sindicalistă italiană, care de acord 
cu cea franceză, opune organizației politice «burgheze», ca Stat și partid politic, 
organizația sindicală); - 

A. Merkel, Fragmente zur Sozialwissenschaft, Strassburg, 1898, p. 82, 98, 
110 și urm. (deși intitulează unele studii: despre partide ori formarea lor, în 
realitate analizează în mod instructiv deosebirea dintre doctrina conservatoare 
şi cea liberală) . A 

- R. Michels, Zur Soziologie des Parteiwesens in der modernen Demokratie, 

Leipzig 1910, cu o prefață pe care nu o cuprinde ediția franceză, Les partis 
politiques, Essai sur les tendances oligarchiques des Démocraties, Paris 1914 
(deosebirea între aceste două ediții nu e mare, deşi autorul declară în prefața 
ediţiei franceze, că a utilizat toate criticile şi observaţiile aduse ediţiei din 1910; |, 
luerarea este departe de a fi o sociologie a partidului politic, totuş ea prezintă 
interesante observaţii asupra «tendinţelor oligarhicg, care se manifestă føarte 
pronunţat în cele mai înaintat democratice partide, cum ar fi, bunăoară, partidul 
“social-democrat ; constatări, ce preţuese mai ales fiindcă autorul însuș, profesor 
la universitatea din Turin, este socialist); 

F. Paulsen, Parteipolitik und Moral, Dresden 1900 (inzistă în special asupra 
necesităţi de moralizare a luptelor de partid); 

Arthur I. Penty, Gilden, Gewerbe und Landwirtschaft, traducere de Eccius 
Tübingen, 1922 (este una din cele mai nouă lucrări asupra socialismului de gildă; 
autorul deşi unul din primii teoreticieni este pe nedrept uitat de mișcarea de 
gildă engleză, vezi și luminoasa expunere din «Guilds and the social crisis»); 

Th. Plaut, Wesen und Bedeutung des Gildensozialismus, Iena, 1922 (cuvân- 
tare inaugurală de docenţă la universitatea din Hamburg, cuprinde o expunere 
și o critică a «gildei» și a «Statului de gildă», care însă, dacă dau o orientare 
sumară, nu mulțumesc în nici o privință pe cunoscător); i 

G. Ratzenhofer, Wesen und Zweck der Politik, vol. I, p. 185 până la 383 (dă 
o extindere mare cercetării partidului politie, deși aici, ca în toate scrierile socio- 
logului austriac, se manifestă toate calităţile şi defectele autodidactului, ingenios); 

W. Rathenau, Der neue Staat, Berlin, 1919 şi Demokratische Entwicklung, 
Berlin, 1920 (atinge incidental problema ce ne preocupă); 

F. Rohmer, Lehre von den politischen Parteien, Zürich, 1844 (publicată de 
Theodor Rohmer, lucrarea cuprinde teza discutată de noi în text); 

R. Schmidt, Allgemeine Staatslehre, Leipzig, 1901, p. 243 (consacră câteva, 
pagini însemnătăţii partidului politie pentru dreptul public); 

W. Schumann, Parteiwesen und Parteiprogramme, Dresden, 1921 (o bro- 
şură pe care au primit-o după ţinerea, prelegerii și care conţine în privinţa pro- 
gramului politie unele idei asemănătoare celor susținute de mine); 

G. Sorel, L'avenir socialiste des syndicats, Paris, 1901 (prima lucrare pro- 
gramatică sindicalistă, în care sistemul economie este opus sistemului politie, 
— broşura, de mult epuizată, are cea mai mare valoare documentară); ` 

W. Sulzbach, Die Grundlagen der politischen Parteibildung, Tübingen, 1921 
(influenţat de Jellinek, face aceeaş împărţire ca şi el, — scrierea din punct de 
vedere principial este superioară broșurii lui Schumann); 

G. Tarde, Les transformations du pouvoir, Paris, 1899, p. 138 (în construc- 
ţia sistemului său politic, Tarde, când vorbeşte de «invenţia, repetiţia, opoziţia 
şi adaptarea» politică, rezervă un loc special și luptelor de partide, ca mani- 
festare a «opoziţiei politice»; expunerea lui Tarde are toate însușirile şi defec- 
tele spiritului său original și viu şi totodată pripit în construcţii teoretice se- 
ducătoare); 

E. Tatarin- Tarnheyden, Die Berufstände, Berlin, 1922, (mișcarea pronun- 
tată pentru organizarea «parlamentelor speciale» pe temeiul reprezentării inte- 
reselor profesionale, ilustrată între alţii prin Z. St. Mul şi Charles Benoist, a 
găsit în Tatarin-Tarmheyden, un nou şi meritos susţinător: această lucrare 
este o binevenită completare a scrierii, citată mai sus, de Herrfahrd!), 

G. R. S. Taylor, Der Gildenstaat, traducere din limba engleză de Eccius, 
Tübingen, 1921 (o admirabilă completare a lucrărilor, amintite mai sus asupra 
Statului de gildă, ale lui Cole, Penty și Plaut; subtitlul broșurii lui Taylor 
este caracteristic pentru intențiile autorului, el sună: ideile conducătoare și 
posibilităţile sale); 

F. Tönnies, Kritik der öffentlichen Meinung, Berlin, 1922, p. 108 și urm. 
(în această voluminoasă lucrare asupra opiniei publice, într’un capitol special, 
Tönnies împarte partidele politice în partide de guvern şi opoziţie, conserva- 
tive şi reformativ-mutative, ortodoxe și heterodoxe); 

H. v. Treitschke, Politik, I, Leipzig, 1899, p. 155 (autorul în aceste celebre 
cursuri asupra politicii, ținute la universitatea din Berlin, atinge în câtevă 
pagini procesul de formare al partidelor); 

Emile Vandervelde, Le socialisme contre PEtat, Paris şi Nancy, 1918 (vezi 
prima parte despre cucerirea capitalistă a puterilor publice; lucrarea este 
scrisă vioi, însă fără adâncime); 

Graham Wallas, Human Nature în Politics, Third Edition, London 1914, 
p. 82 (această celebră lucrare, care încearcă a întemeià știința politicii pe cu- 
noașterea psihologică a naturii omului, atinge în treacăt, și problema partidu- 
lui politic, pe care-l numeşte «the most effective political entity in the modern 
national State»); 

Max Weber, Grundriss der Sozial6konomik.: Wirtschaft und Gesellschaft. 
. Tübingen, 1922, p. 167, 639, 769. (De toată lumea științifică regretatul M. 
Weber împarte partidele în: 1) «Patronage-Partei» — care nu urmăresc decât 
folosul conducătorilor —, 2) «Klassenpartei», partide de clasă, și 3) «Weltan- 
schauungspartei», adică, după M. Weber, partide ce tind la realizarea unor 

scopurj concrete, obiective ori sunt călăuzite de principii abstracte. M. Weber, 
care îndeobște se impune printr'o analiză profundă și subtilă, ne surprinde 
aici cu o clasificare confuză și falsă; căci, într'adevăr,abstracţie făcând că 
ceeace numeşte el «Patronage-Partei», după părerea noastră, întemeiată mai 
sus, când s'a vorbit despre elementele constitutive ale partidului politic, nu 
poate fi considerat ca partid, ci ca o clică, ne miră că un gânditor de talia lui 
M. Weber poate denumi partide de «concepţie a vieții», «Weltanschauungs- 
parteien», pe cele ce urmăresc simple scopuri concrete (noi le-am numit pe 
acestea, partide oportuniste), ori numai principii abstracte, fără contacteu rea- 
litatea socială și politică (noi le-am numit partide pedante); 

L. v. Wiese, Der Liberalismus in Vergangenheit und Zukunft, Berlin, 1917 
(deși o lucrare asupra unei doctrine politice, conține câteva observații răslețe 
şi asupra partidului politic); ` 

E. V. Zenker, Der Parlamentarismus, sein Wesen und seine Entwicklung. 
Wien und Leipzig, 1914, p. 41 (pune în lumină strânsa legătură între fiinţa 
instituției parlamentului şi existența partidelor politice); 


Asupră partidului politic au apărut şi în limba română lucrări, din care 
unele pot sta alături de cele mai bune din studiile citate mai sus. Acestea sunt: 
I. Al. Brătescu- Voineşti, Politica, Scrisoarea I, și a II. București, 1914, (bogată 
în cugetări politice); - , 

C. Dussescu, Partidele într'un Stat constituţional, Conferinţă, București, 
1883—1884 şi vol. II al «Cursului de Drept public român, Bucureşti, 1890, 
p. 668; 

I. Găvănescul, Caracterizarea partidelor politice prip ele însele, Iași, 1905; 

N. Filipescu, Partidele politice, București, 1890 (o scurtă, dar frumoasă 
analiză, scrisă cu vervă); 

Petre Th. Missir, Partizile politice sub regimul reprezentativ, Iaşi, 1880 
(o expunere substanţială); 

Gr..G. Peucescu, Despre partidele politice, Iași, 1878 (este prima lucrare 
la noi asupra materiei, foarte documentată). 


Asupra istoriei partidelor politice la noi, vezi: 

C. V. Obedeanu, Partidele politice în ţara românească până la 1848, Bucu- 
reşti, 1908; | 

T. Maiorescu, Prefeţele la 4 vol. de Discursuri parlamentare (o broşură 
de T. Maiorescu, Partide politice 1886, n'a putut fi găsită în bibliotecile din 
București, deși ea este trecută în fişele bibliotecii «Institutului Social Român», 
unde a fost chiar consultată, de unii membri, de unde însă din nenorocire a 
dispărut, fără urme); 

Și minunata monografie a lui: 

A. D. Xenopol, Istoria partidelor politice, vol. I. Dela origine până la 1846, 
Bucureşti, 1911 și vol. II. Dela 1848 până la 1866, București, 1911. 


Cine doreşte a aveă o largă şi bogată documentare, unică în felul ei, asupra: 


istoriei universale a partidelor politice, va trebui să consulte cu folos în pri- 
mul rând: 

W. Wachsmuth, Geschichte der politischen Parteiungen alter und neuer 
Zeit, Braunschweig, vol. I, 1853, partide politice în Orient, la Greci, Romani 
şi în imperiul bizantin ; vol. II, 1854, în evul mediu; vol. ITI, 1856, şi vol. III, 
1856, în timpurile moderne, (autorul extinde în modul cel mai elastic noţiunea, 
de partid politie asupra tuturor grupărilor politice, pe care le înregistrează, 
istoria, politică universală); 

Pentru o înţelegere a apariţiei târzii a partidului politie compară; 

A. Oroiset, Les démocraties antiques, Paris, 1909; 

O admirabilă analiză a partidelor politice moderne (care reprezintă de fapt 
o continuare independentă a cercetării istorice unde s'a oprit Wachsmuth) o 
datorim lui: 

A. Lawrence Lowell, Governments and Parties in continental Europe, vol. 
I şi II, London and Bombay 1896 (vol. I. Franţa, Italia și Germania, vol. II. 
Austria, (veche) și Elveţia). 

Despre mișcarea internaţională socială și politică a catolicismului vezi: 

Max Turmann, Le développement du catholicisme social, Paris, 1909 
(cuprinde Italia, Germania, Belgia, Elveţia, Olanda, Franţa); 

Compară asupra stimulentului puternic: social provocat de faimoasa enci- 
clică Rerum Novarum din 15 Mai 1891 a lui Leo XIII, lucrarea clasică a lui, 

L. Grégoire, Le Pape, les Catholiques et la question sociale, 1899. 

Organizarea şi funcționarea partidelor politice în Anglia și Statele-Unite 
ale Americii este în mod neîntrecut analizată de: 

M. Ostrogorski, La démocratie et Porganisation des partis politiques, Paris 
1903, vol. I, Anglia, vol. II, Statele-Unite, — aceste două volume sunt apoi 
concentrate întrun singur volum: La démocratie et les partis politiques, nou- 
velle édition, refondue, Paris, 1912 (vezi şi ediţia engleză: Democracy and the 
party system in the United States, London, 1910, cu prefață de Bryce). 

Pentru înţelegerea partidelor politice americane vezi pe lângă clasica 
lucrare a lui: 

Alexis de Tocqueville, De la democratie en Amérique, Bruxelles, 
1837, şi: 

H. Münsterberg (fost. profesor de psihologie la universitatea din Harvard), 
Die Amerikaner, 2 vol. Berlin, 1908 (în special vol. I, p. 224, și urm.), şi 
monumentala operă a lui: 

James Bryce, The american commonwealth, 2 vol., 1908 (ediţia 3, în spe- 
cial vol. II); 

Indicații prețioase găsim şi în: 

R. H. Fuller, Government by the people, London, 1908; 

A. Lawrence Lowell, Public opinion and Popular Government, New-York, 
1913, p. 139: 

E. C Ma yer, Wahlamt und Vorwahl in den Verei geti Staaten, 1908; 

Și mai ales în: 

Woodrow Wilson, La nouvelle liberté, Paris, 1916- (volumul cuprinde o 
foarte interesantă colecţie de discursuri ţinute de Wilson cu prilejul unei pro~ 
pagande pentru candidatura sa la preşedinţia republicii). 

Partidele politice din Anglia sunt analizate de următorii autori: 

Belloc and Chasterton, The party system, London, 1914, ediția Il-a (Belloc 
a fost membru al partidului liberal și al parlamentului englez, lucrarea este 
un protest impetuos şi pătimaş împotriva tiraniei de partid, deaceea ea este 
de întrebuințat cu prudență); 

A. V. Dicey, Lectures on the relations between law and public opinion in 
England, London, 1905 [Dicey dă o splendidă sinteză a evoluției politice a 
veacului al 19 sub trei aspecte; eră conservatoare (Torysmul vechiu, 1800— 
1830), liberală (Benthanism sau Individualismul, 1830—1870) şi colectivistă- 
socialistă, 1875—1900[; 

K. Kautsky, Parlamentarismus und Demokratie, Stuttgart, 1920 (p. 95 şi 
urm., o expunere clară a raportului dintre partidele politice engleze şi insti- 
tuţia parlamentului); 

Mac Kechmie, The new democracy and the constitution, London, 1912 
prezintă din punctul de vedere conservator acelaş protest ca şi Belloc and 
Chasterton din acel liberal); 

Sidney Low, The governance of England, 1914 (extrem de sugestive analize); 

A. Lawrence Lowell, The government of England, New-York, 1920 (ediţia 4), 
vezi în special vol. I, Part. II: The party system și vol. I, primul capitol 
(dacă cea mai bună scriere politică asupra Statelor-Unite este datorită unui 
englez, Bryce, cea mai reușită, lucrare asupra vieţii publice engleze este scrisă 
de acest american, Lowell); 

In sfârșit amintim opera suedezului; 

Gustav F. Steffen, Die Demokratie in England, Iena 1911, scrisă cu multă 
vioiciune. 

Asupra partidelor politice franceze cităm remarcabila lucrare a lui: 

Ch. Seignobos, Histoire politique de l'Europe contemporaine. Evolution 
des partis et des formes politiques, Paris 1908, (prezintă un bogat material 
comparativ), și ` 

Delaisi, La Démocratie et les Financiers. : 

In Germania au apărut asupra istoriei partidelor politice: 

L. Bergstrăsser, Geschichte der politischen Parteien, Berlin, Leipzig, 1921 
(cea mai bună lucrare istorică în materie); 

Die Entwicklungsgeschichte der grossen politischen Parteien in Deutsch- 
land, Bonn, Leipzig, 1922 [o colecţie de conferințe, ținute la Universitatea 
din Halle, asupra liberalismului de Goeiz (p. 1), partidului conservator de 
Kaufmann (p. 19), partidului centrului de Spahn (p. 73), evoluției parti- 
dului social-democrat de Ed. Bernstein (p. 110), evoluţiei partidelor politice 
în timpul răsboiului mondial şi în timpul revoluției din 1918 de Bergstrăsser 
(p. 135); - 

F. Naumann, Die politischen Parteien, Berlin, 1913 (scrisă cu mult tem- 
peramcent); 

H. Rehm, Deutschlands politische Parteien, Berlin, Leipzig, 1921; 

Stahl, Die gegenwärtigen Parteien in Staat und Kirche, 1863 (scrierea, deşi 
veche, nu este învechită, ea prezintă importanță și azi, având de autor pe re- 
prezentantul autorizat al doctrinei conservatoare în Germania); 

O. Stillich, Die politischen Parteien in Deutschland. Vol. I, Die Konserva- 
tıven, Leipzig, 1908, vol. II, Der Liberalismus, Leipzig, 1911 (autorul încearcă 

cu un succes inegal, pentru întâia oară, tratarea monografică a vieţii interne 
ca şi a manifestărilor externe ale marilor partide politice). 

Vrednice de remarcat sunt în Germania străduințele de colecţionare a 
materialului documentar privitor la partidele politice. Așă, în 1912 a 
apărut în acest scop un organ propriu de publicitate «Die Parteiem, Ur- 
kunden und Bibliographie der Parteienkunde, (care însă după doi ani şi-a în- 
cetat apariţia); | 

A. Wahl a publicat între 1910—1914, 8 caiete de «Beiträge zur Parteige- 
schichte»; 

F. Salomon a dat publicităţii cu o minuțioasă exactitate de istoriograf 
programele partidele politice germane din 1844 până azi, Die deutschen Partei- 
„programme, vol. I, 1844—1871, Leipzig, Berlin, 1907, vol. II, 1871—1900 şi 
vol. III, Von der Revolution bis zum neuen Reichstag, 1918—1920, Leipzig, 
1920; 

K. Mahler, Die Programme der politischen Parteien Deutschlands nach 
dem Kriege, Leipzig, 1920 (inferioară publicațiilor lui Salomon). 

O instituție unică în felul ei şi de o neprețuită valoare pentru cunoașterea 
unui partid este arhiva partidului social-democrat german, care propusă de 
Bebel în 1878, a fost adăpostită întâiu în Zürich (1883), apoi trimisă în 17 
lăzi mari la Londra (1888), pentru a fi adusă în sfârșit la Berlin, unde se află 
acum; această arhivă cuprinde tot ce privește partidul social-democrat german, 
cărţi, broșuri, foi volante, manifeste, calendare, protocoluri, reviste, ziare, 
scrisori, manuscrise originale, o bibliotecă uzuală cu legi, opere bibliografice, 
enciclopedii politice, etc. (Vezi, E. Drahn, Das Archiv der sozialdemokrati- 
schen Partei Deutschlands, seine Geschichte und seine Sammlungen. Gautzsch, 
1920). Dealtfel este în tradiția partidelor socialiste, ca în fiecare an să publice 
dări de seamă amănunțite asupra vieții partidului din timpul anului, care 
procură cercetătorului științific documente sigure, vezi, bunăoară, darea de 
seamă a partidului socialist austriac, «Bericht der Parteivertretung der sozial- 
demokratischen Arbeiterpartei Deutschösterreichs an den Parteitag in Wien», 
1922, Wien, 1922. 

Instituţia, arhivei de partid, ca și obiceiul dărilor de seamă anuale, ar trebui 
să fie imitate de partidele politice serioase de pretutindeni. 

Din numeroasele scrieri asupra partidului comunist din Rusia mă mărgi- 
nesc a recomandă pe E. Hurwicz, Zur Soziologie der kommnnistischen Partei 
Sowjetrusslangs, în «Die neue Zeit», Jahrg. 40, nr. 5, p. 101 (autorul este unul 
din cei mai buni cunoscători ai situaţiei politice ruse); vezi și: Das Programm 
der kommunistischen Partei Russlands (Bolschewiki), cu o introducere întinsă, 
scrisă de fruntașul comunist rus Karl Radek, Zürich 1920 (ediţia aceasta ofi- 
cială cuprinde hotăririle programatice ale congresului al 8-lea al pariidului 
comunist, din Martie 1919). 


In sfârşit, pentru a încheiă seria indicaţiilor bibliografice, care după noi 
trebuiesc cunoscute de acei ce au ambiția să cunoască «partidul politic», în 
toată complexitatea lui, vom mai adăugă câteva date literare privitoare la 
cele de luptă ale partidelor în general, și la propaganda de partid, în 
special. 

Intinsul şi variatul domeniu al corupţiei de partid este tratat de autorii 
citați mai sus: Belloc and Chesterton, Bryce, Delaisi, A. Lawrence Lowell, Wilson 
şi în special de Ostrogorski, cari, toţi, înafară, de Delaisi, ce se referă la Franţa, 
analizează cu un mare lux de amănunte întregul sistem de corupţie, ajuns la 
pertegţie în Anglia și mai ales în Statele-Unite; terminologia politică anglo- 
saxonă a pregnat expresii tehnice, ce sintetizează în mod sugestiv operaţiile 
«maşinii» electorale de partid: «ing» (liga), are nevoie de «boss» (şefi tirani), 
de «Workers» (muncitori), numiţi şi «boys» (copii»), — «caucus» (un mie comitet 
de caranjeurs» în culise ai afacerilor electorale), presupune pe «canvass» (sfă- 
râmătorul de voturi), pe «secretary for poli.ical jobs» (secretarul pentru tripo- 
tagii politice), ori pe «the patronage secretary», care are menirea să conducă, 
la alegeri pe votanţi ca pe o turmă (whipper in), — mașina corupătoare cul- 
minează în «lobbyists» (armata de comercianţi, constructori de căi ferate, ori 
agenţii lor, gata de a iniluenţă, prin toate mijloacele, actele legislative ale con- 
gresului american), cu acel «he man in the moon» (omul în lină, expresie 
populară pentru agenţii secreţi de corupţie). Impotriva acestor manopere s'au 
luat în Anglia severe măsuri legislative, compară instructiva lucrare: A Handy 
Book for Electors, a short and easy Guide to what may be done and must not 
be done undert he Corrupt and Ilegal Practices Prevention Acte, 1883. London 
1884 (o serie de instrucţii pentru alegători, candidaţi şi agenţi electorali, ce 
reiese din comentariul legii împotriva practicii de corupţie şi practicii ilegale 
engleze din 1883). Anton Erkelenz, propune ca Statul să ia asupră-și finanţarea, 
propagandei electorale a tuturor partidelor, pentru cheluelile curente, dată 
fiind însemnătatea partidului politic, ca purtător semioficial al vieţii de Stat 
(vezi No. 33 al revistei «Die Hilfe», 1922). 

Asupra metodei și doctrinei demagogice compară: Raoul Fabry, Manuel du 
Dâmagogue, Paris (2-eme édition), fără an şi R. Bartels, Lehrbuch der Dema- 
gogik, Berlin, 1905. 

O broșură de o valoare excepţională pentru formarea adevăratului pro- 
pagandist politic este datorită cunoscutului sertitor socialist Eduard David, 
Referententiihrer, Berlin, 1919, ediţia a 3-a (cuprinde sfaturi cuminţi despre ce 
trebuie să știe propagandistul politic, deci care să-i fie cultura generală, cul- 
tura specială politică, cum să culeagă și să ordoneze materialul politie curent, 
cum să-și pregătească un discurs, care să-i fie tehnica vorbirii şi ce să vor- 
bească, etc.). i 

Ar fi de dorit ca toate partidele politice, dacănăzuese să devină într'adevăr 
pedagogul politic al naţiunii, în sânul căreia s'au format, să pună la îndemâna, 
partizanilor lor astfel de îndreptare, căci, firește, de gradul de cultură politică 
al propagandistului va atârnă şi calitatea culturii ce va împrăștiă. 


2 Decemwrie 1922 

MI pare foarte rău că un necaz de familie împiedică pe d-l Gusti să fie 
de față la această conferință, pentru ca să-i pot exprimă marca mea recu- 
noştinţă pentru deosebita onoare pe care mi-a făcut-o de a mă aduce 

înaintea, d-v. ca să explic ceeace nu este numai rostul unui partid ale cărui origini 
le ştiu, a cărui conducere o am în mână, al cărui viitor stă în conștiința însăş 
a acestui popor, dar în acelaș timp ca să arăt d-lui Gusti cât de multă plăcere 
îmi tace să vorbesc despre o chestiune de teorie politică înaintea unui auditor 
care este aşă de pregătit ca s'o urmărească. Nu ştiu dacă alte expuneri, care vor 
veni pe urmă, şi pe care le voiu urmări cu interes, s'ar potrivi tot așă cum cred 
că se potrivește expunerea, originii partidului pe care-l reprezint cu caracterul 
cu totul special şi atât de distins al auditorului pe care-l àm înaintea mea. 

Onor. auditoriu, conferinţa aceasta nu va îi lungă. Sunt lungi conferințele 
care au de găsit explicaţii la lucruri inexplicabile, dar, când este vorba 
de a înfăţișă lucruri care n'au nevoie de explicaţii speciale, pentru că se explică, 
dela sine, pentrucă iese din însăș desvoltarea unei societăţi — şi iese poate prea 
de vreme pentru marea massă a societăţii, dar aşă e vieaţa societăţii, — 
sarcina omului care le explică este foarte uşoară și în felul acesta situaţia, 
mea de istoric nu mă pune într'o atitudine grea faţă de subiectul pe care am să-l 
întăţișez. Dacă ar fi vorba de partide a căror desveltare să nu iasă teureticește 
din vieaţa societăţii românești, ar trebui să fac apel la toate resursele unei filo 
zofii pe care ocupațiile mele nu mă fac să o stăpânese deplin, pentru ca să 
ajung la liman; dar, odată ce rostul partidului pe care-l reprezint, și pe care 
trebuie să-l explic aici, iese din desvoltarea istorică a societăţii românești, nu 
va fi nevoie să fac apel la toate felurile de filozofii adevărate sau închipuire 
pentru a legitimă ceeace există, ceeace mă silesc să desvolt și ceeace, cu ajutorul 
lui Dumnezeu, va ajunge la scopurile sale fireşti, nu pentru rosturile grupări 
căreia-i aparțin, ci pentru chiar rostul națiunii căreia înțelegem a-i închină 
acest instrument de progres care ar fi partidul nostru. 

După această introducere, care vă rog să nu supere niciun fel de interese 
de partid, tot așă de legitime ca și interesele partidului mieu, și să nu deranjeze 
niciun fel de obiceiu de cugetare, tot așă de firesc ca și obiceiurile de cugetare 
ale mele, daţi-mi voie să intru în subiectul însuș. 4, 


I. 


Doctrina naționalistă, care a servit ca bază alcătuirii unui nou partid, acum 
vreo douăzeci de ani, nu este fără îndoială o doctrină nouă. Cred că în desvol- 
tarea unei societăți nici nu e prea bine ca noutăți din cale afară de noi să apară 
în afară de nevoile tradiționale de desvoltare seculară a poporului pentru care 
se anunță o doctrină. Să nu ne credem noi prea mari și prea noi față de poporul 
nostru, pe care să-l considerăm ca prea puţin nou și prea mic; să nu pretindem 
a învăţă pe popor ceeace nu știe, ci să ne apropiem, smeriți ucenici, de ceeace 
poporul știe mai bine decât noi. Să nu ne luăm atitudini de pedanţi cari scormo- 

nesc nu știu ce teorii apusene și pretind să schimbe obiceiurile de cugetare ale 
naţiunii lor, ci să începem întâiu prin studierea obiceiurilor de cugetare ale na- 
țiunii noastre, să ne inspirăm de toate tradițiile poporului din care facem 
parte, să însumăm în sufletul nostru toate experienţele de atâtea veacuri ale 
acelui popor și, după ce vom ști toate aceste lucruri, pe urmă să ne gândim 
la elaborarea, unei doctrine pe care s’o punem la îndemâna poporului, și pe care 
el n'o va primi niciodată dacă nu va veni în rândul întâiu dela dânsul. 

Prin urmare, ca întâiu element explicativ al doctrinei naţionaliste, este starea, 
de conștiință pe care au avut-o întemeietorii acestei doctrine, în forma ei cea mai 
nouă, cari nu sunt şi creatorii ei în forma principială, originală: un fel de naţio- 
nalism instinctiv şi foarte democtatic. Eu știu că mai există alt naționalism, — 
pe care nu-l critic pentrucă nu critic nimic aici, ci expun numai ceeace cred 
şi ceeace vreau —, ştiu că există alt naționalism care plutește în sfere atât de 
superioare, încât n'are atingere, în diletantismul său rafinat şi estetic, cu clasele 
adânci ale poporului nostru. Nu știu dacă va ajunge vreodată la democraţie, cum 
nu ştiu dacă o anumită democraţie se va puteă înălţă vreodată la naționalism, 
dar sunt foarte fericit că eu reprezint acel naționalism care iese din democraţie, 
din vieaţa seculară, a masselor mari ale poporului român și că reprezint aceă 
democraţie care nu se poate despărţi niciodată de conștiința poporului românesc. 

Vă rog să primiţi această formulă cu toată critica. După verificaţia pe care 
o veţi face, şi pe baza lucrurilor pe care vi le voiu înfăţişă astăzi, veţi ajunge, 
probabil, la aceleași concluzii la care am ajuns eu pentru ca pe baza lor să-mi 
trăesc, cu credinţă, cu absolută convingere, cu putinţă de devotament, vieaţa, 
întreagă. 

Am zis, deci, că a fost un naționalism mai vechiu al poporului românesc. 
Acest naționalism formează fondul democratie însuş care e esenţa desvol- 
tării politice și sociale a acestui popor. 

Noi n'am trăit, mă rog, cu idei pe care să le fi luat din alte civilizaţii. Nu tăgă- 
duesc că ideile oricărei civilizaţii pot folosi, dar cu singura condiţie ca ele să fie 
înţelese bine şi aplicate cum trebuie. Dar nimic din împrumut ware valoare 
decât atunci când se altoește pe fond propriu. Cu un altoiu fără trunchiu și 
fără rădăcină se poate face o doctrină strălucitoare, dar care durează de astăzi 
pe mâne, și niciodată această doctrină nu va da altceva, decât un element veşted, 
în loc să dea toată desvoltarea plantei sănătoase, capabilă de înflorire. 

Da, a existat, fără să îi împrumutat de nicăiri, un foarte vechiu naționalism 
instinctiv la poporul remân şi voiu zice că a fost un naționalism democratic. 
Şi aici repet ceeace am spus în conferinţa de anul trecut privitor la apucăturile 
constituționale ale poporului nostru românesc, fiindcă aceasta mi se pare de o 
importanţă mare pentru a explică însăş doctrina în numele căreia, stau aici și 
pe care sunt chemat s'o lămurese. 

Nu națiunea noastră a fost creată de un Stat, ci Statul nostru a fost creat 
de o naţiune. Franţa, cât e de mare, de frumoasă şi de mândră, este o ţară creată 
din mai multe naţii prin forma de Stat care a coatopit aceste naţii împreună ` 
şi care a făcut-o capabilă de o desvoltare unitară. La noi, Statul este o creație 
a naţiunii. Sau anume Stat, cel mai vechiu, din 1300, cel dela Argeș în Muntenia, 
dela Baia în Moldova, Statul acesta este, nu creaţiunea unei clase, ci crea- 
țiunea unui popor întreg care n'aveă deosebiri de clase. 

Aceasta este de o mare importanţă. O ţară, creată de o aristocrație răsboi- 
nică trăește totdeauna potrivit nevoilor acestei aristocrații răsboinice; o ţară 
creată de o clasă negustorească, consacrată înainte de toate agonisirii 
materiale, va aveă totdeauna caracterul acestei clase. Priviţi în parte Anglia 
şi, cu mult mai mult, Statele-Unite, unde se adaugă însă foarte multe 
elemente de natură morală: ele vor.aveă totdeauna idei în legătură cu 
clasele care au creat Statul. O ţără creată de o țărănime revoltată impo- 
triva unui regim străin, cum e Serbia, va aveă totdeauna caracterul clasei 
țărănești care a creat-o; o ţară creată prin elemente jumătate sătești, 
jumătate orășenești, de mahalagii din lumea câreiumarilor, băcanilur, va aveă, 
totdeauna puţin din elementul cârciumărese, cum e Bulgaria. Fiindcă Serbia 
este o ţară întemeiată, de ţărani răsvrătiţi contra Tureilor, pe când Bulgaria 
nu e creată în rândul întâiu de ţărani — și aici onoratul nostru amie d-l Stam- 
boliischi se înșeală puţin: Bulgaria a fost întemeiată înainte de toate de 
această, lume intermediară, interlopă, nu, dar aproape, de acea lume intermediară 
care se găsește în marginea orașelor fără, să aibă virtuțile satelor. Statul nostru 
a fost creat, fără îndoială, prin concursul masselor rurale în secolul al XIV-lea. 
Ele au întemeiat Statul, l-au apărat, l-au menţinut împotriva tuturor pri- 
mejdiilor. 

"Dar aici este o oscbire de făcut: clasa care a creat Statul, în legătură cu ideia 

naţională prin mijlocirea democraţiei, clasa, care a creat cea dintâiu Domnie în 
munţii Argeşului, clasa aceasta ţărănească erà, fără îndoială, liberă, Incă odată 
spun: doctrina pe care a apărat-o cu foarte mult talent un tânăr, a cărui dispa- 
ziţie înainte de vreme o regretă știința istorică a României, C. Giurescu, 
doctrina aceea că Statul a fost început cu o țărănime neliberă, este neadmi- 
sibilă. Cu oameni neliberi nu se întemeiază o ţară, cu oameni neliberi nu se 
apără o țară şi cu, oameni neliberi nu progresează o ţară, iar, dacă s'a putut 
întemeiă, cu clasele adânci ale poporului românesc o ţară, acum șase sute de 
ani, aceasta se datoreşte faptului că această clasa eră liberă. 

Dar sc va zice: ce lucru frumos ar fi, pentru anumite teorii, dacă, pentrucă, 
la 1300 s'a, întemeiat domnia, dela Argeș de țărani, și, sus, la Baia, de alţi ţărani, 
domnia Moldovei, ar fi să ne întoarcem la originea aceasta și să spunem: Statul 
actual aparţine clasei care l-a creat și aparţine numai clasei care l-a creat! El 
trebuie deci condus de acei cari au pretenţia, de a reprezentă exclusiv clasa 
care a creat Statul. Ei bine, daţi-mi voie, nu e tocmai așă: când l-am văzut noi 
în mormânt, la Argeș, când întrun moment fericit d-l Drăghiceanu a descoperit 
pe Basarab-Vodă întemeietorul, s'ar fi așteptat unii să-l vadă purtând căciulă, 
suman, iţari, opinci. Nu. N'aveă nici căciulă, nici suman, nici ițari şi nici opinca 
eră îmbrăcat domnește, absolut oligarhic, de cea mai infectă speţă. Avuse, vă 
rog ideia curioasă de a purtà în cap o diademă, în diademă aveă perle, ceeace 
însemnează, exploatarea poporului, a clasei muncitoare; rămăşiţi de purpure 
se prindeau încă de oasele sale, eceace nu înseamnă altceva decât un intele- 
rabil sentiment de trufie față de soldații pe cari-i conduceà și cari nu bene- 
ficiau de aceeaș purpură, pentru că: ori purpură pentru toată lumea, ori 
nare voie nimeni s'o poarte. In sfârșit cred că strămoșul acesta, al nostru, 
care eră încins cu aur, şi copca cingătoarei sale înfățișează un castelan și o 
doamnă din epoca fcudală, — feudalismul se știe că este cea mai mare neno- 

rocire ce poate atinge o societate şi cea mai mare greşeală este să se întoarcă 
cineva, fie și sub forma aceasta de admiraţie pentru un juvaer, către tim- 
puri în care feudalismul jucă un rol de căpetenie —, cred chiar că eră mili- 
tarist, pentrucă purtà arme, deşi nu se observă o sabie lângă dânsul, căci și 
fierul îl mănâncă vremea. Vremea mănâncă multe programe politice și consti- 
tuţionale, mănâncă uneori și fier, chiar dacă pe fierul acesta va fi fost scrisă 
Constituţia dela, 1350. Şi în cazul acesta paguba n'a fost așă de mare, pentrucă 
am credinţa că națiunea românească nu s'a fericit cu Constituţii și poate de- 
aceea, nu le observă niciodată: cum nu se fericește cu Constituţia ce o are și nu se 
va, ferici cu aceea, care se pregăteşte și pe care, poate, are ferma convingere să 
nu 0 observe mai mult decât cele trecute. Este un fc] de omenie constituţională, 
a noastră mai bună decât orice Constituţie fără omenie. 

Mi s'a părut chiar, deși nici o inscripție nu eră pe mormântul Domnului — 
și ar fi putut să fie în limba slavonă, care eră aici limba oarecum internaţională, 
cum limba latină. eră limba internaţională din apus —, mi s'a părut că Vodă 
Basarab n'a avut niciodată în vieaţa lui tendinţe constituţionale de orice coloare: 
albastră, roşie, verde — căci în această privinţă.n'are cineva decât greutatea 
alegerii —, ci că aveă aerul unui om dârz care a apărut în lume pentru nația lui și 
s'a îngropat în mormântul lui, după ce şi-a îndeplinit datoria față de această nație. 

Dar mormântul unui om împodobit, al unui om care pe vremea lui a fost 
mândru de sine și care, în mormânt încă, reprezintă un domn mândru, m'a 
împăcat într'o privinţă. 3 

Foarte frumoasă eră, evident, o ţară întemeiată numai de ţărani, în care 
Domnul însuș să ii fost, cum am spus, un ţăran mai răsărit decât ceilalţi, dar 
faptul că el mărturisește prin purpura și aurul de care este acoperit că, nu eră 
țăran mai răsărit decât ceilalţi, mai dovedește un lucru: că pe la 1300 şi cevă 
puteai să porţi aur şi purpură în afară, dacă în sufletul tău, aveai iubire curată 
pentru naţia din care făceai parte, dacă în sentimentul tău eră topită solidari- 
tatea, cu națiunea pe care o conduci, căci atunci poţi întemeiă o ţară, o poți 
conduce și o poţi apără împotriva oricui. lar, dacă, oricum te-ai îmbrăcă pe din 
afară, n'ai înăuntru, topit în sentimentul tău, simţul solidarităţii întregului 
popor, nu poţi întemeiă — de distrus da, poţi să distrugi —, dar nu poţi întemeiă 
nimic și nici menţineă ceeace abiă solidaritatea națională în sufletele tuturor 
a putut întemeiă și a putut menţineă. Cu Domni încoronați cu aur, încinși cu 
aur, şi cu clasa țărănească care aveă aur în inimile ei, s'a întemeiat și ţinut 
această ţară. Pe când, dacă Domnul ar fi fost foarte umil pentru ambiția sa, 
dacă ţăranul ar îi avut în loc de aurul dinnăuntru veninul pentru acei alături 
de cari trebuiă să lucreze, noi am îi astăzi nu ştiu de câte secole într'o grea și 
umilitoare robie străină. 

Va să zică a fost un instinct naționalist şi democratic la însiși începătorii 
întemeierii celor două domnii ale noastre care, poate, nu s'au bătut între ele, 
deși aveau interese contrare, decât de foarte rare ori în trecutul lor, tocmai 
pentrucă fiecare din aceste două ţări aveă conștiința că reprezintă, de faptracelaș 
suflet și servește ţara cu aceleași mijloace luate din acelaș fond adânc al naţiunii, 
— şi dacă acesta şi, deci acesta, este foarte adânc, nu înseamnă că ar cuprinde 
elemente fără niciun fel de legătură cu elementele mai de suprafaţă, care şi 
ele îndeplinesc rostul firesc într'o naţiune ce este un organism. 

_ Acum, iată ce a pornit dela acest naționalism democratie — daţi-mi voie 
să fac întâiu o introducere istorică pentrucă eu n'am argumente filozofice și 
omul la restriște aleargă unde știe că poate găsi mai bine sprijin. Respect ce nu 
știu, și respectul mieu mă îndritueşte să nu mă amestec în lucruri pe care nu le 
știu îndeajuns, cu atât mai mult, cu cât am convingerea că sunt atâția cari le știu 
atât de bine, încât nu văd de ce m'aș riscă pe un teren pe care aș puteă alunecă, 
In orice caz, e mai bine să văd cum cad alţii decât să vadă alţii cum cad eu. 

A fost un moment când din acest preţios instinct primitiv care a întemeiat 
o ţară pentru o naţiune — și deaceea s'a numit «Ţară Românească», iar Domnul 
și-a zis «Domn a toată Țara Românească», pentru tot teritoriul, pentru moșia 
naţiunii care a întemeiat domnia a toată Tara Românească — au răsărit cărturari. 
Cărturarii aceștia, prin veacul al XVII-lea, au dat expresie sentimentului 
din care se putea alcătui o doctrină naționalistă. A fost epoca boierilor. Și 
termenul este foarte onorabil: în pământul ţării acesteia se găsesc îngropate 
oasele, tot aşă de nobile pentrucă sunt stropite cu tot atâta sânge de jertfă, ale 
boierilor, cum în pământul acestei naţii stau, stropite cu acelaș sânge de jertfă, 
oasele, tot aşă de nobile, ale poporului muncitor de pământ. Unii de alţii nu se 
pot despărţi. În acecaș groapă eroică stau, după ce aceeaș vieaţă au trăit-o 
eroic. Nicio silință de filozofie socială și nicio ambiţie politică nu vor „putcă 
despărţi această solidaritate luptătoare a poporului nustru de odinioară. 

Va să zică, boieri din secolul al XVII-ea au încercat a da o expresie acestei 
doctrine, şi au alergat, pentru aceasta la tot ce le puteă servi. S'au îndreptat 
spre originile romane amintite de fraţii din Apus, înşelaţi și ei în această, pri- 
vinţă, căci epoca Renașterii, care fără îndoială știă în unele privinţe mai mult 
decât noi, în materie de cultură antică, în alte privinţi n'aveă orizontul atât 
de larg care se deschide înaintea noastră, și mai ales n'aveă marea experienţă, 
a“greutăţilor și durerilor, capabilă să ne păzească de multe rele, pe care am 
făcut-o noi pe urmă. 

Dar, după boierii din acest secol al XVII-lea, în care s'a încercat a se înjohebă 

o doctrină naționalistă — doctrină pe care o urmăresc deocamdată în afară de 
gruparea pe care n'aș zice: am onoarea de a o conduce, căci e banal, nici: meritul 
de a o conduce, căci e prea pretenţios, dar am calitatea de a o conduce, 
ceeace e mai adevărat şi nu cuprinde nici pretenţie, nici banalitate —, după 
boierii aceștia, cari au încercat să dea expresie unui început de doctrină naţio- 
nalistă, au venit alţii: Ardelenii, şcoala ardeleană din secolul al XVIII-lea, 
care a dat o nouă formulă acestei doctrine naţionaliste. 
, _ coala ardeleană a avut un foarte mare merit și e deci vrednică de recuno- 
ştiinţa noastră întreagă. Nu ştiu câte statui se vor înnălță de generaţiile urmă- 
toare acelora dintre fraţii noștri din Ardeal cari pentru binele nostru descalecă, 
astăzi în vieaţa acestui Vechiu Regat, care are nevoie să fie salvat, cum se știe, 
în îmoralitatea sa, dar ştiu că generaţia noastră trebuie să ridice cândva statui 
celor trei deșteptători ai conștiinţii naţionale în Ardeal cari, sărmanii, au murit 
prin străini fără să fi avut ambiția de a descălecă decât în biblioteca săracă 
unde și-au istovit vieaţa, ca, să arunce în chip cu totul desinteresat scânteia, de 
vieață în sufletul, încă întunecat, al naţiei lor. 

Au avut însă, din punctul de vedere al doctrinei naţionaliste şi democrate, 
un păcat: acela că, deși s'au născut în sate, au crescut în sate, având rude sătem, 

cugetând ţărâneşte, având, cum ce cazul pentru Șincai, un fel de duritate rurală, 
sau, cum e cazul lui Petru Maior, un fel de logică simplistă, tot rurală, pe care 
un ţăran e natural să o aibă, dar nu e bine să o aibă tot simplistă acei cari vorbesc 
in numele ţăranilor, și având, cum e cazul lui Samuil Micu sau Clain, un fel 
de reminiscenţe de idilă din lumea păstorească din care se ridicaseră, ei n'au scris 
pentru țărani şi n'au pornit în rândul întâiu dela tradiția naţională, în mare 
parte ţărănească, a noastră, ci au plecat dela Roma Cesarilor de odinioară, maie- 
stoase figuri, dar puţin cam depărtate de noi şi reci ca marmura care înfăţişează, 
chipul lor. Din smerenia noastră n'au scos toată măreţia care se cuprindeă, 
într'însa. Este foarte ușor să relevezi o maiestate pe care o ştie toată lumea 
dar e mult mai greu să găsești măreție în elementele umile care se ascund și 
să arăţi că toţi Cesarii din lume, cari s'au perindat în scaunul de stăpânire din 
Roma, nu plătesc cât un an de adevărată și adâncă, supraumană suferinţă a 
acestu, popor. 

In ficlul acesta, doctrina lor, foarte frumoasă pentru școli, pentru academi 
s'a terminat în Dicţionarul lui Massimu şi Laurianu, înfățișând olimbă româ- 
nească pe care n'au vorbit-o niciodată Romanii şi pe care mar îi înţeles-o nici- 
odată un Român; pe când, dacă s'ar fi cobortt dela filologie, dela arheologie 
şi istorie la calendarele și cărţile populare, ar fi fost mult mai bine. 

Eu am tipărit multe calendare în vieaţa mea şi redactez de multă vreme 
o foaie pentru pnpor. Nu-mi mai fac corecturile la foaia mea pentru cărturari, dar 
corectura la foaia. pentru ţărani o fac, fiindcă acolo eu am credinţa că este răs- 
punderea, cea mai mare, răspunderea pentru fiecare cuvânt, pentru fiecare 
literă, căci să te adresezi către sufletul mare, dar nou al poporului tău, este cea 
mai grea responsabilitate pe care o poate primi vineva. Şi felicit din toată inima 
pe acei cari aruncă maculatura de cuvinte a democrației apusene, crezând că 
în felul acesta dau hrană pentru sufletul ţăranului, care merită mai mult decât 
atâta, 


IL 


A venit, însă, onor. auditoriu, prin anii 1840, un rând de oameni înaintea 
cărora sunt sigur că ne închinăm cu toţii, dar cu mă închin cu un sentiment de 
recunoștință mai adânc, fiindcă, neavând iluzia că inovez, interzicându-me 
chiar pretenţia de a inovă, sunt foarte bucuros când găsesc înaintaşi. 

Nimic mai simpatie decât omul, între douăzeci și patruzeci de ani, care 
crede că în fiecare din buzunarele sale se găsește o doctrină și e de ajuns ca doc- 
trina să iasă din buzunarul său pentru a lumină ca lumina soarelui și, astfel 
naţia lui întreagă să devină fericită. Eu nu pot să găsesc cuvinte de urări destul 
de călduroase pentru, n'aș zice inocenta sa iluzie, ci pentru marea încredere 
în inocenta sa iluzie. Eu sunt mult mai bucuros când pot să zic: cred așă, dar 
au mai crezut și alţii așă, şi au trăit o vieaţă întreagă pe baza, credinţei acesteia, 
şi, dacă poate lor le-a mers rău, naţiei i-a mers bine. Cum și eu sunt dispus 
să-mi meargă cevă mai rău, dar națici mele să-i meargă bine, sunt foarte bucuros 
că găsesc această aprobare în experienţa altora, de pe urma cărora nația româ- 
nească n'a păgubit. Este frumos lucru să faci experienţa unei doctrine, este ceva 
eroic, dar nu se potrivește nici cu vârsta, nici cu ocupațiile mele. 

Am fost, deci, foarte bucuros când am găsit baza doctrinei noastre în lite- 
ratura epocii lui Mihail Kogălniceanu, care este, fără îndoială, cea mai mare 
minte pe care a produs-o naţia românească şi bunătatea lui Dumnezeu a făcut 
ca aceă mai mare minte să fie unită cu cea. mai caldă inimă. O caldă inimă fără 
o mare minte poate băgă în bucluc o nație, iar o mare minte fără o caldă inimă, 
ţine în loc o nație, care are nevoie de mișcare: o imobilizează în fel de fel de 
consideraţiuni şi paralizează dela picioare o nație care, înainte de toate, are 
datoria de a merge. 

Kogălniceanu a fixat principiul naţionalismului-democrat în întregime; 
noi n'am avut să facem altceva, acum vreo zece-douăzeci de ani — douăzeci 
de ani, dacă vorbim de cultură, zece ani, dacă vorbim de organizaţia noastră 
politeă — decât să înviem doctrina lui Mihail Kogălniceanu, mai mult decât 
a luii Bălcescu, fiindcă cercul de cunoştinţi al lui Kogălniceanu şi puterea lui 
de intuiţie erau incomparabil superioare celor ale lui Bălcescu. N'am avut decât 
să scuatem din nou lo, iveală această doctrină, pe care o cred mântuitoare, de 
sub grămada, deopotrivă apăsătoare, a unor noi teorii falsificate şi foarte dău- 
nătoare în practică înseși teoriei pe care Mihail Kogălniceanu o aruncase. 

De două lucruri trebuie să te ferești, dar de unul mai mult decât de celă- 
Ialt: să te ferești de doctrinele adverse, care în parte sunt reprezentate de 
oameni de valent, dar care, ele variază, deoarece talentul însuș variază și, de 
multe ori, doctrinele cele mai teribile sunt reprezentate de oameni cari, văzuţi 
de aproape, nu sunt deloc teribili și poţi să dormi foarte fericit, atâta vreme 
cât nu vor îi oameni cu caracter mai teribil; dar primejdia cea mai mare este 
în denaturarea propriei tale doctrine. In această privinţă nu poate fi adversar 
pe care trebuie să-l înfrunţi mai fără cruțare decât acel care strică însăș idea 
căreia, i-ai consacrat vieaţa ta, căci preface o idee generoasă în idei fatale. capa- 
bile de a dărâmă o ţară, care nici prin ură nu se susține și nici prin ură nu 
se apără. 

Onor. auditoriu, ajungem aici la esenţa însăș a conferinței mele. Mihail 
Kogălniceanu a răspuns cu succes misiunii ce-și luase în teoria lui, deși n'a 
putut răspunde cu atâta, succes în practica lui, pentrucă împrejurările vieţii 
lui de boier, cu defectele generaţiei de atunci, l-au împiedecat de a organizà 
ceva în jurul doctrinei lui, așă încât a fost un moment când a plecat steagul 
democrației naţionale moldoveneşti în fața unei doctrine care aveă de sigur 
acelaş naționalism, dar de fațadă, și nu în sâmburele însuş al alcătuirii de idei, şi 
astfel naționalismul democrat moldovenesc de pe la 1840 al lui Mihail Kogăl- 
niceanu a devenit un umil satelit al liberalismului bucureștean prin anii 1880. 
Prin urmare este de făcut o deosebire între clara și puternica doctrină a 
lui Kogălniceanu şi între incapacitatea vieţii sale ca om de a alcătui puteri 
luptătoare în jurul acestei doctrine și de a se ţineă neclintit de dânsa până le 
moarte, având această supremă mândrie ca om: să se înfăşoare în steagul sub 
cutele căruia a luptat o vieaţă întreagă. Nu cunosc fericire omenească mai mare 
decât aceasta. Urez oricui, chiar dacă mărturisește o doctrină greșită, să aibă, 
privilegiul nespus de mare să fie înfășurat can giulgiu în steagul care l-a adă- 
postit pe dânsul în calitatea lui de luptător în mijlocul societăţii în care a trăit. 

Kogălniceanu n'a avut această fericire, dar el ar fi putut să răspundă în 
numele doctrinei lui la anumite critici pe care le făceă școala ardeleană, şi care 

se aduc şi acum înainte. Citez, după o foaie cin Ardeal, din Orăștie, a d-lui Aurel 
Vlad, care apără foarte urîte concepţii sub titlul de «Ciocoii vechi» și caută să 
arăte că niciodată între Ardeleni și cei de dincoace nu s'a putut ajunge la înțe- 
legerea necesară. Omul nu iubește deopotrivă toate părţile, de acum înainte 
nedespărțit legate, ale poporului românesc și mai ales nu știe istorie. E foarte 
bine să ştie cineva filozofie, —am râvait la aceasta toată vieaţa mea — dar e 
foarte bine să știe cineva istorie. Pentru aceasta nu se cere nicio calitate de na- 
ștere: se cere numai răbdare, smerenie, ca să petreacă paginile care nu trăiesc 
numai în afară de dânsele, ci în fiecare din noi. Căci noi, fiecare, suntem 
un manual de istorie a Românilor: numai nu ne dăm seama că zace în noi istoria 
Românilor, pe care credem s’o culegem numai din paginile cărților, și, pâră 
nu știm că în noi zace istoria neamului nostru, noi înșine nu putem da decât 
ceeace poate da individualitatea noastră trecătoare. Când știm însă că toate 
acele generaţii trăiesc în noi, le putem deșteptă prin cuvinte magice în conștiința . 
noastră, putem fi ceeace putem fiecare cu totalitatea însușirilor, vădite sau as- 
cunse, ale fiinţei noastre genealogice. 

Tn această, foaie din Orăștie, deci, se citează câteva cuvinte ale lui Bariț, 
care sunt foarte necesare pentru lămurirea subiectului nostru. Iată cam ce zice 
el despre curentul lui Kogălniceanu, fără a-l cunoaște, căci, deși au fost din 
aceeaș generaţie, Ardeleanul n'a străbătut în sufletul marelui Moldovean; 
iată ce zice, în.r'o carte tipărită mai târziu, despre putinţa sau neputinţa de 
înţelegere a Românilor din Ardeal cu Românii de aci, în «Pagini Alese»: 

Oamenii de dincoace de munţi aveau o mulţime de calități, dar nu și aceea 
de a înțelege ce e adevăratul naționalism, «vitalitatea națiunii române ca indi-. 
vidualitate politică». 

Nu zic că Bariț nare dreptate în parte: anumite atitudini în timpul neutra- 
lității noastre, în vimpul războiului și după, arată că sunt foarte mulți oameni 
şi acum cari nu cred în «vitalitatea națiunii române ca individualitate politică». 
Dacă însă cei mai mulți din clasa conducătoare ar aveă această părere, păcat 
și de lungul nostru trecut de sacrificii și păcat și de sângele vărsat pe pământul 
acestei țări pentru a realizà o unitate care nu poate fi menţinută decât prin 
credinţa că suntem, nu numai o nație de o puternică vitalitate, dar că de 
naţia noastră și numai de naţia noastră. este legată o anumită misiune, 
care nu poate fi îndeplinită în folosul civilizaţiei decât numai de noi, iar nu 
pentru dânşii. Apoi Bariț zice într’alt loc că oamenii dela noi erau (îmbui- 
baţi de idei politice din Franţa, lipsiţi de idea naţionalităţii». 

Mărturisiri foarte interesante pe care Kogălniceanu ar fi fost în măsură, 
în ceeace-l privește pe dânsul şi şcoala naționalistă din Moldova, să le răspingă, 
pentrucă la el nu erà așă, dar care pentru altă categorie din societatea româ- 
nească din vremea lui Kogălniceanu erau adevărate, cum foarte adevărate 
sunt și pentru mulți din generaţia mea, dar nenorocirea pentru generația care 
se ridică acum tste că ea cuprinde într'o mai mare măsură elementele pe care 
le critică Bariț. 

Noi aveam la 1840, şi am avut într'o măsură mult mai mare după ce ţara s'a 
modernizat constituțional și s'a realizat unirea, un Stat întemeiat de clasa noastră 
cultă, de boierimea tânără în rândul întâiu, cu sfatul şi după exemplul unei 
părţi din boierimea mai veche, cu concursul opiniei publice din Apus, cu ajutorul 


www.dacoromanica.ro 








ae. A 
N. IORGA: DOCTRINA NAȚIONALISTĂ 39 





diplomatie și militar al Europei. Așă s'a întemeiat Statul nostru modern. Statul 
vechiu aveă, temelii mult mai adânci şi mult mai solide; de aceea a putut trece 
prin vremuri mult mai grele şi a putut rezistă experienţei seculare cu succes. 
Dar Statul modern a fost întemeiat de idealiști, de unii ideologi crescuți aiurea, 
fără cunoştinţa deplină a naţiei lor, fără să caute pe urmă, când s'au întors 
dela studii, a cunoaşte adânc această nație. Erau încredinţaţi că anumite forme 
constituționale pot să dea unui popor toate mijloacele de care simte nevoie pentru 
a se menţine. Născuţi în Ţara- Românească, din părinți români, au fost crescuți 
în casă de străini, desăvârșindu-și cultura, în chip străin, pe plaiuri străine, 
hrăniţi apoi din bibliotecile lor în întâiul rând străine, locuind în oraşe care 
nu mai au caracter românesc de foarte multă vreme, ezitând să calce pragul 
unei case românești dela țară. Astfel Statul a fost creat pe baza unor anumite 
idei abstracte foarte frumoase, pe baza unor tendinţe yrednice de toată lauda, 
pe baza unor teorii liberale ieșite în apus din desvoltarea Revoluţiei celei 
mari și care aveau rostul de a dăinui în ţări unde Revoluţia cea mare a fost un 
factor hotărîtur, în care tradiţiile partidelor care au sprijinit libertatea în Revo- 
luţia cea mare aveau încă vitalitate. Dar noi n'am făcut Revoluţia cea mare, 
n'am avut un răsboiu civil, analog celui care a bântuit în Franţa. E un desavan- 
taj sau un avantaj? De sigur că este un avantaj: dacă poţi face cu soli- 
daritate naţională ceeace alții au făcut cu, o dureroasă ruptură a solidarităţii 
naţionale, este un mare avantaj; dacă poţi face cu elemente organice ceeace 
alţii fac cu elemente abstracte, este un foarte mare avantaj, fiindcă ceeace 
este abstract trebuie să devie organic, fără de care n'are nici o valoare; dacă 
n'ai nevoie să treci prin faza abstractă, şi de-a dreptul iei din vieaţa organică a 
poporului elementele constitutive de Stat, cu atât mai bine: Lași filozofilor 
politici sarcina de a filozofă asupra rezultatelor. 

Când venià Ardeleanul, crescut, ca în secolul al XVIII-lea, la școli mai bune 
decât noi, crescut la școala umilinței și a durerii, care e foarte bună, dar cu o 
condiţie: când vei trece ultimul examen, să nu erezi că, la rândul tău, ai dreptul 
să impui altora umilinţe și dureri — acestea spuse în general, fără nici o aplica- 
țiune la vreun caz particular —, când, deci, el venià în aceste condiții, cu națio- 
nalismul lui intransigent, află, mai mult la Bucureşti, această abstractă şcoală 
liberală, naționalistă de steag și chiar de convingere, dar nu naționalistă în 
mijloace și în realizare, nu numai în proclamare. O proclamare poate să acopere 
orice: a.realitate găseşte totdeauna steagul ei, dar steagul nu găsește totdeauna 
armata, care trebuie să lupte sub dânsa. P 

Evident că au fost uimiți cei de peste munţi. 


Aveam deci deodată, în epoca lui Kogălniceanu, pe acesta, înțelegând poli- 
tica organic, ca istoric, ca om care a trăi în toate realitățile țării sale. A fost 
şi industriaș, a avut o fabrică de hârtie, fiind un adevărat conducător de fabrică, 
nu la o societate anonimă pe acțiuni, unde te mulțumeștj să tai cupoane. Capi- 
talist n’a fost, e fote adevărat, și mai ales n'a fost capitalist politic, cule- 
gând capitalul în alt domeniu, pentru ca, aducându-l în politică, să transforme 
şi politica tot în întreprinderi pe acţiuni, ceeace e totdeauna un lucru foarte 
rău. Politica este, în adevăr, o întreprindere sprijinită pe acţiunea proprie, 
iar nu pe acţiunile pe care le tai ca să muncească alţii pentru tine. 

Dar Kogălniceanu trecutul îl cunoșteă, vieaţa ţării ò eunoşteă, şcoala o cuno- 
scuse, ca fost profesor, prin toate realităţile timpului său trecuse. [i eră permis 
să nu vadă clase în prezent pentrucă nu le văzuse în trecut; îi eră permis să 
freacă peste clase pentrucă sufletul lui eră destul de mare și inima lui destul 
de largă ca să cuprindă interesele tuturor acelor clase, întrucât ele contribuiau 
la interesele solidare ale poporului român Căci tot ceeace în interesul unei clase 
este dincolo de interesele solidarităţii națiunii, este un element care trebuie 
combătut cu cea mai mare învierşunare. Pentrucă. nicio nație nu poate trăi 
decât din şi prin solidaritatea tuturor claselor, și nicio conștiință de clasă nu 
trebuie ridicată aşă de sus încât să nu se vadă elementul comun în care toate 
celelalte interese se pot întruni și înfrăţi pentru a colaboră. 

Pentrucă tot m'am abătut, mai pot spune un lucru: când o nație are clase | 
așă de puternice încât una singură să poată susținea vieața naţiunii, mă învoiese 
şi cu ideia de clasă; dar nu când naţia este încă atât de puţin desvoltată, 
încâu nici o clasă nu poate susţineă singură greutăţile Statului, sarcinile viitorului, 
când toate abiă sunt în stare să susţină greutăţile acestea sdrobitoare ale unui 
viitor mare pentru un popor încă mic, mic cultural, mie economic, chiar dacă, 
ar fi mare prin număr. 

Alături de Kogălniceanu, având această concepţie, erau, e drept, aceia pe cari-i 
critică Bariț, deşi mentalitatea lor eră foarte onorabilă. Dar cum voiţi să fi cuno- 
scut din odaia lor de studenți la Paris nevoile poporului român ? Cum voiţi 
să fi cunoscut din discursurile oratorilor partidului liberal din Franţa nevoile 
care sbuciumau deosebitele categorii ale societăţii românești dela 1840? Cum 
voiţi dintr'un studiu asupra lui Mirabeau, sau asupra lui Lafayette, ori a lui 
Royer-Collard să fi știut ce doriă inima noastră care se sbăteă în realităţile tra- 
gice ale mediului? Nu critic, explic numai. 


III. 


Daţi-mi voie să fixez încă o deosebire între anume tendinţe și doctrina pe 
care, vorbind de Kogălniceanu, o explic şi în ceeace ne priveşte pe noi, cari, în 
absolută modestie, numai am inviat şi am acomodat, am organizat şi. apărat 
părerile acelora cari, în fericita epocă de romantism sănătos și învietor, au știut 
să puie bazele doctrinei pe care noi am primit-o și o ţinem la curent eu nevoile 
actuale ale societăţii nvastre. 

Intre Ardeleni şi Kogălniceanu eră o devsebire. Această, deosebire există 
cum există deosebirea, între liberalii din Bucureşti încă dela, 1840 şi între alcă- 
tuirea pe care o reprezint. Eu nu cred în reforme, eu cred în educaţia poporului, 
care ea poate da o valoare oricării forme legale. Eu nu cred în Constituţii 
vrăjitoare, ci în conştiinţa care spontan dă articole de Constituţie, chiar când 
wau fost; scrise niciodată pe hârtie albă. Eu nu cred în sfaturile care vin de 
sus şi nu ajung niciodată jos: dar cred în voinţa de jos așă de puternică, încât: 
să deie câte texte de legi voiţi sus. Eu nu cred în abstracha care nu va ajunge 
niciodată să fie element concret, dar cred în puterea elementului concret capabil 
de a elaboră cele mai superioare elemente de abstracţie. Eu nu cred în revoluţii 
care dărâmă înainte de a şti ce creează și cum poate fi primit ceeace vrea să creeze 
în realităţile asupra cărora creează, dar cred în evoluţia înceată, culturală, care 

tot ce câștigă asimilează. Revoluție însemnează de multe ori să dai flămândului 
un superb ospăț din care să crape a doua zi; iar evoluţie înseamnă să-i dai 
pe încetul ce-i trebuie lui pentru ca să elaboreze potrivit cu necesităţile lui orga- 
nice, şi în fiecare moment să fie mai puternic cum fusese înainte. 

Acestea sunt deosebiri fundamentale față de orice doctrină liberală din orice 
țară, Zic: orice ţară, dar de fapt e numai una: Franţa, ţară cu spirit matematic. 
Noi nu suntem însă o ţară cu tendinţe abstracte; nu suntem abstracţi de loc. 
Doctrina a trecut în Belgia apoi, şi, într'un fel de caricatură, a libe’ alismului, 
la Germani şi Austriaci, iar, într'o nebunie a liberalismului, la Ruși, plus, în fel 
de fel de diformaţii, prin elemente asimilate, la o mulţime de societăţi orientale 
printre care, ferească Dumnezeu, nu mă gândesc să număr societatea noastră, 

In-concepţia noastră, toate clasele, toate elementele naţiunii noastre le 
concepem ca un singur corp, având o singură viaţă, din care porneşte vieaţa 
tuturor organelor. Nam da toată puterea mânii drepte numai, crescându-i 
muşchii și crezând că de aci va rezultă o nouă viaţă a corpului întreg, ci forţele 
organice primare, decisive ale organismului trebuie să fie întărite, şi atunci vor 
creşte și mușchii mânii drepte şi muşchii mânii stângi. E deci cu totul altă con- 
cepţie decât a celor cari ar face fel de fe] de masagii, începând chiar și dela, 
degetul mic, ca să ajungă la renovarea întregului organism. _ 

Tot așă este o deosebire între concepţia noastră și între concepția ardeleană 
a lui Bariț, pe care o păstrează partidul care călăreşte în momentul acesta 
către plaiurile noastre. Şi iată unde stă această deosebire: Naționalismul arde- 
lenesc este şi a fost totdeauna un naționalism pe bază de drept. Dreptul este 
un lucru foarte frumos, dar eu prefer dreptatea, între altele pentrucă nu e 
scrisă, şi fiindcă dreptul e scris. Lucrurile scrise au un mare desavanta;j: rămân pe 
hârtie, și tendinţa firească este ca aceea ce a rămas pe hârtia unei generații 
să treacă generaţiei următoare, care, cu fetişismul omului pentru lucrul seris, 
îl menţine ca lucru bun pentru o societate ce n'are nevoie de dânsul. 

Dreptul sè poate înţelege în multe feluri și sensul cum îl înţelegeă Bariț 
şi-l înţeleg reprezentanţii partidului naţional român din Ardeal este greșit. 
După umila mea părere, «naţional român» nare nici un rost: «naţionali» suntem 
toţi, «români» avem datoria iarăș să fim toţi. Dar dreptul, așă cum îl înțeleg 
ei, nu vine dela dreptul din Franţa şi nici măcar din epoca aceea care a fixat 
dreptul francez pe baza romană. Dreptul poate fi împărţit în foarte multe cate- 
gorii, și dreptul cum îl înţeleg Ardelenii este dreptul pe care l-au elaborat uni- 
versităţile ungurești pe baza scolasticei, dreptul din evul mediu. Că așă este, 
o spun ca istorie. Domniile lor pot fi de altă părere, dar numai pentrucă n'au 
făcut, studii istorice. E vorba de un drept cu totul special, elaborat, într'un timp 
foarte depărtat de noi, pentru o societate care nu este a noastră, pentru 0 nație 
care nu este naţia noastră. 

Observaţi toată lupta pe care a dus-o partidul naţional din Ardeal şi apro- 
piaţi-o de lupta partidului liberal dela noi şi de lupta lui Kogălniceanu, de 
lupta chiar pe care, după Kogălniceanu, am dus-o noi. Pe ce cale a îndrumat 
fiecare luptă, care evident pentru toţi aveă ca ţintă binele naţiunii? Partidul 
liberal a scos foi politice de propagandă și de agitaţie, cerând Constituţie, 
el a făcut; legislații şi astfel a mtemeiat un organism de Stat perfect, pe care 
l-a sprijinit pe bazele foarte solide, pentru Statul întreg, ale unor organizaţii 

economice care şi în timpul din urmă au adus foarte mari foloase, ori dacă se 
întitulează Banca Națională, ori dacă iau altă formă de colaborare economică a 
naţiunii noastre. O activitate culturală, un capital de cultură al naţiunii 
noastre în legătură cu desvoltarea acestui partid nu există. Că sunt vameni de 
«cultură cari fac parte din acest partid, da, dar capital cultural izvorît din acest 
partid, nu este. Foarte târziu, prin Spiru Haret, a fost o anumită propagandă 
la sate, care a dat sătenilor anumite idei, a aruncat câteva abstracții simpatice 
în lumea, aceasta, dela sate. Dar la noi, —părere care nu mi se impune numai 
mie, ci oricui cugetă drept, — părerea temeinică este că trebuie să se lucreze: 
întâiu pe acest: teren cultural, creând o conştiinţă populară corespunzătoare 
doctrinei de partid, conșciinţă care n'a fost creată decâ; în legătură cu anume 
interese și într'o anume parte din populaţia orășenească. 

Partidul naţional din Ardeal duce «de cei şaptezeci de ani seculari», cum zice se- 
cretarul său, o luptă foarte puternică pentru a valorifică drepturile naţiunii româ- 
neşti înainte de toate în faţa stăpânitorilor de până ieri. Această luptă o duce 
totdeauna pe baza ideii de drept: este drept ca noi să fim liberi, este drept ca 
monarhia, să ne asigure nouă calitatea de oameni liberi. D-voastră, Austrieci 
uniți cu Ungurii, sau d-voastră, Unguri fără Austrieci, aţi căJeat dreptul nostru, 
principiile de drept precise, şi noi preiindem, de aceea, să aveţi față de noi altă 
atitudine. Iar dincoace liberalii ar fi spus: ideia de libertate cere ca d-voastră, 
să aveţi acele drepturi pe care vi le contestă Statul ce stă asupra d-voastră. 

Ei bine, noi judecăm altfel. Noi zicem — poate să nu fie aşă de frumos în 
teorie —: chiar în ciuda libertăţii, chiar cu, călcarea normelor de drept, poporul 
acesta are dreptul de a trăi, are menirea de a trăi pe un pământ pe care s'a 
născut, pe care l-a stropit cu sângele și cu sudoarea sa și care reprezintă ago- 
nisita lui, și nu numai un teritoriu. Da, moi am agonisit fărâmă de fărâmă 
pământul pe care trăim; între noi ca organism naţional și acest pământ este 
o astfel de legătură, încât toate serupulele de libertate, toate scrupulele de 
drept avem curajul să le înfruntăm și să zicem: aici stăm, aici rămânem, 
pentrucă avem menirea de a rămânea aici. 

Dar ce-mi pasă mie de principiile dela 1520, ce-mi pasă de ius tripartitum 
din Ardeal, ce-mi pasă chiar de ideile Revoluţiei mari franceze, odată ce interesul 
naţiunii mele merge în rândul întâiu? Că nu-i frumos? Nicio naţiune nu s'a 
întemeiat decât așă, și inteligenţa unei naţiuni trebuie să lucreze ca să educe 
poporul în așă fel încât să găsească un termen de conciliaţie între această 
menire elementară a lui și cerinţile superioare umane. Aceasta însă este o datorie 
de cultură care vine după afirmarea nesgucuită a principiului însuși. 

Dacă s'ar fi cugetat așă în Ardeal, nu s'ar fi repetat greşeala din secolul al 
XVIII-lea a lui Petru Maior, Micu şi Şincai. In loc de atâtea memorii și memo- 
rande, care n'au adus nimic decât procese și închisoare, on și declaraţiuni pla- 
tonice de simpatie din partea tuturor popoarelor sentimentale; de care e plină 
lumea, ceeace eră esenţial cră întărirea naţiei cu o conștiință atât de profundă 
încât nimic să n'o poată sgudui. 

Veţi zice: există. Dar există, azi, şi anumite manifestații fată de Vechiul 
Regat care n'ar fi existat dacă s'ar fi știut ce a fost trecutul nostru şi ce ne leagă 
pe toți până în prezent. 

Această educaţie, din nenorocire, a lipsit. 

IV. 


Acum, curentul acesta de idei al lui Kogălniceanu, dela o bucată de vreme 
a fost înlăturat de grija întemeierii și consolidării Statului. E lucru foarte firesc. 

- Nimeni nu se poate gândi să nu recunoască necesitatea acestei faze. Dar un partid 
trebuie să-şi dea seama de un lucru. Este, în adevăr, natural ca cl să se creadă 
întemeiat pentru toate vremurile, chiar dacă n'ar aveă oameni capabili să-l 
mai conducă și n'ar găsi în spiritul public ceeace-i trebuie. Atâta egoism își 
poate îngădui oricare partid. Dar el trebuie să înţeleagă un lucru, care la noi 
mi se pare că nu s'a înţeles, deși mulți îţi dau osteneală de a convinge pe membrii 
oricării grupări că fiecare partid își are momentul de acţiune în desvoltarea ` 
unei societăţi. 

— Partidele sunt instrumente diferite pentru nevoi care se succedă. Când în 
Anglia s'a făcut o anumită politică africană cu o anumită, atitudine față de 
Statul Buzilor, și s'a început răsboiul cu Burii, s'a văzut că politica urmată 
nu poate duce la capăt, şi atunci a venit celălalt partid, care aveă altă concepţie 
în ce priveşte vieaţa coloniilor în legăturile cu vieaţa metropolei. Acei cari urma- 
seră prima politică s'au dus fără nicio părere de rău, s'au dus conștienți că expe- 
rienţa lor s'a terminat și că experienţa celorlalţi începe, pentru binele aceleeași 
ţări. 

Aceasta înseamnă o vieață normală în succesiunea la putere a partidelor 
politice. Alt exemplu: în momentul acesta rosturile ţării se sprijină în primul 
rând pe anumite operaţiuni de bancă. Partidele care nu se cred capabile să le 
facă, pentrucă n'au destui bancheri, — doar în fiecare om politie nu este un 
colţ de bancher —, își impun singure să steă de o parte, pentrucă este momentul 
altora. Dar nu se poate ca această nevoie de bancheri să fie continuă. Și va veni 
o epocă de acţiune morală, care se va duce cu elementele adânci, fundamentale 
ale poporului, și atunci va trebui să fie alt partid, cu mai puţini bancheri, dar 
având în sânul său mai mulţi oameni de cultură. . 

- Aşă încât eu înţeleg foarte bine cum, după epoca lui Kogălniceanu, care a 
creat o admirabilă stare de conștiință, pe care unii au avut-o mai mult, alții 
mai puţin, dar care n'a lipsit cu totul nimănui, a venit vremea combinațiilor 
matematice și geometrice, de alcătuire a instituţiilor Statului și de votare 
a legilor, care și ele sc ţin de o anumită «ştiinţă a numerelor», de anumite abstrac- 
ţii după care trebuie să se conducă o societate. Dar partidul s'a menţinut con- 
ducător, sub un singur nume sau mai multe. Fiindcă, de fapt, nu există un singur 
partid liberal. Toate disidenţele cu alt nume nu sunt decât reprezentări 
noi ale politicei liberale. Nu există un adevărat partid conservator, tradiţionalist;: 
dacă ar fi existat, el ar fi făcut ceeace mi-am permis să recomand acum zece 
ani de zile la o întrunire ţinută la Teatrul Liric: ar fi făcut o legătură cu clasa > 
muncitorească dela ţară, ceace ar fi fost în binele Statului, și atunci ar fi fost 
de o parte liberalismul concepţiei abstracte, inovatoare și doritoare de schimbări 
brusce, şi, de altă parte, ar fi fost o masivitate tradiționalistă în clasa rurală, 
dela proprietarul solidar cu ţăranul până la grupele ţărăneşti conduse de pro- 
prietari, care ar fi folosit partidului și înainte de toate naţiunii noastre. Pentrucă, 
trecerea dela marea la mica proprietate nu s'ar fi făcut cu zguduiri care condamnă, 
țara mulți ani de zile să vadă o mare parte din pământ nelucrată sau lucrată 

rău, cu toate consecințile care decurg, firește, din asemenea ruperi de echi- 
libru. 

Prin urmare, când partidul liberal, care a îndeplinit o operă atât de impor- 
tantă sub neuitatul său şef de odinioară, Ion Brătianu, a trecut dincolo de mi- 
siunea sa, s'a întâmplat cu dânsul, nebăgând de samă că a ajuns la șanțul 
unde sc opresc rosturile sale adevărate, ceeace se întâmplă cu orice partid care 
rămâne în afară de misiunea sa: i s'au substituit grupările intereselor personale 
cuprinse în partid. Aceasta s'a întâmplat, nu numai cu partidul liberal, dar şi 
cu partidele desfăcute, cu aceeaş mentalitate, din partidul liberal. i 


Atunci a fost necesară o reacțiune. Reacţiunea s'a înfățișat — și cu aceasta 
încheiu — în trei forme. S'a înfăţişat sub forma unei desfaceri din cadrele tre- 
cutului, cu aceeaş mentalitate ca şi a trecutului și cu scuza unui mare talent. 
Nu trebuie să spun mai mult ca să se înţeleagă că încercarea, atât de onorabilă, 
în intenţii, n'a izbutit să creeze un partid, nici pentru sine, nici pentru altul. 
Încercarea, grupării conservator-democrate n'a creat un partid nici pentru sine 
şi nici măcar pentru altul, fiindcă trebuiă, pentru aceasta, ceva mai radical: 
trebuiă o schimbare de mentalitate. Trebuiă, adecă, să apară o grupare cu o 
mentalitate deosebită, de mentalitatea, celorlalte. Ceeace nu înseamnă că ceilalţi 
trebuiau să fie înlăturați permanent dela conducere. Căci am spus că la un 
anume moment griji de ordin bancar, financiar, au dus în chip firesc la condu- 
cerea, destinelor ţării pe liberali, într'un interstiţiu dintre două epoci de frămân- 
tare morală a societăţii româneşti. Poate că a făst rău că acest partid s'a găsit 
la guvern în momentul când a început răsboiul. Un răsboiu cere două lucruri: 
o foarte bună organizare şi o stare sufletească extraordinară în clasele de sus. 
Organizarea, din nenorocire, n'a fost bună, deși puteă să fie bună, dată fiind 
chemarea însăş a celor cari au prezidat vieaţa ţării atunci; în ce priveşte starea 
de spirit care trebuiă creată, ea nu se puteă creà decât sub conducerea altei 
direcţii, în legătură cu vieaţa morală, în continuă evoluţie, a naţiunii noastre. 

Alături de încercarea, de care vorbiam a răsărit — lăsând de o parte trecătorul 
radicalism al lui Gheorghe Panu, care nu însemnă decât o fază ceva. mai nouă 
a liberalismului apusean —, doctrina socialistă, care a încurajat, la rândul ei, aliă 
tendință de clasă. Partidul n'a ajutat cu nimic pe muncitori, cari au plătit la 
cotizaţii de s'au rupt, în ceeace priveşte cultura. Cea mai nepotrivită pentru 
cultura poporului din toate gazetele este, de sigur, gazeta oficioasă a partidului 
socialist. Nu e un cuvânt care să meargă la inima omului, nu este nimic care să 
desăvârşească idealismul lui, nimic care să-l îmbunătăţească. E foarte trist că 
e aşă, dar așă e. Cu doctrina economică a lui Karl Marx,. trecută din cercul de 
atenţie al ştiinţei serioase, cu o echilibristică de silogisme care dă bietului popor 
muncitor mai mult cuvinte pe care le interpretează după instincte decât con- 
vingeri de acelea care ele creiază cuvinte, dar, când le creiază, ele au un sens, un 
răsunet şi sunt folositoare, adăugând abstracții vechi pentru a etichetă pasiuni 
nouă, dar mai ales pentru a sfărâmă prin ele o solidaritate mai necesară decât ori- 
când, nu se menţine nimeni. Şi eră natural să vie altă doctrină, tot aşă de 
abstractă, de matematică, tot aşă sprijinită pe o singură clasă, care se resimte 
numai de greutatea celor ce apasă pe dânsa: să vie doctrina ţărănistă, 
alături de cea socialistă. 

Ei bine, felul de concepţie organic al societăţii românești pe care l-am mo- 
ştenit dela școala culturală și idealistă a lui Mihail Kogălniceanu, acest fel de 
cugetare cu totul particular aveă şi el dreptul de a întemeiă în noua vieaţă a 
societății românești un partid care să se razime pe acest crez. 

Națiunea este o fiinţă naturală şi organică; tot ce se găseşte într'însa, nu se 
desparte de dânsa, ci colaborează la vieața ei. In naţiune este mai interesantă 
organizaţia care funcţionează cu mai multă putere. In împrejurări normale 
la dânsa se gândește naţia în rândul întâiu. 

"De aceea, acest. naționalism este democrat. N'o să jertfim țărănimea pentru 
capriciul proprietarilor de automobile dinainte sau de după răsboiu. Și, când 
sunt împrejurări anormale, te gândeșii poate, nu la clasa care înseamnă mai mult, 
ci la clasa care sufere -mai mult. Iată: ne-am gândit la ţărani pentru reforma 
agrară, fiindcă aceștia sunt clasa fundamentală și, pe de-asnpra, cea care suferiă 
mai mult. Trebuie să recunoaștem însă că astăzi ţăranul nu mai sufere atâta, 
că uneori el pune hârtii la chimir, face cărăuşie la oraș şi aşteaptă să venim noi 
la plug ca să pregătim hrana pentru anul viitor. Așă încât a sprijini, pe baza 
solidarităţii naţionale, clasa ţăranilor ieri eră o datorie, a cultivă clasa țărănească 
potrivit cu misiunea și rolul ce-l are, este datoria de astăzi; dar a ajută nenorocita 
clasă a celor cari nu pot face afaceri, cari nu sunt .deprinși a lucră pământul 
şi cari reprezintă totuș cultura -acestui popor este datoria primordială, astăzi. 
Partid naţionalist-democrat, în momentul de față ai înaintea ta mizeria ele- 
mentelor sărace dela orașe, fără îndoială cele mai uenorocite din toate. 

Vedeţi, această concepţie ne dă o elasticitate pe care partidul de clasă n'o 
are. Dacă te duci la funcţionari, d-ta țărănist, ei îţi pot spune: du-te în cercul 
d-tale! Dacă te duci la ei, d-ta socialist: Du-te de vorbeşte la fabrica d-tale. 
Pe când un partid care concepe societatea ca un tot organic și se îndreaptă 
după principiul pe care l-am spus, că înaintea oricui trece cine înseamnă mai 
mult, dar și peste cine înseamnă mai mult cine sufere mai mult și a cărui sufe- 
rință poate să strice mai mult organismului din care face parte, partidul acela 
poate să fie totdeauna la îndemâna necesităţilor organice ale haţiei. 


Această concepţie am mărturisit-o și fără ascuţişuri de polemică, împotriva, 
unei categorii din locuicorii acestei țări care trebuie adusă a cunoaște mai deplin 
că are datorii față de ţara în care s'a născut şi de naţia care predomină în această 
ţară, dar nici într'un chip nu poate îi considerată ca duşmană naturală a unui 
popor care ar dori să n'aibă niciun dușman natural, dar, dacă-l are, să fie în 
afară de corpul său politic. S'a produs astfel o deosebire foarte esenţială care 
a determinat anumite separaţii pe care sunt mândru că le-am făcut, fiindcă, 
dacă nu le-aș fi făcut, în momentul de față mi-ar fi rușine să mă înfăţișez 
înaintea, d-voastră în calitate de complice al unor acţiuni care desonorează o 
civilizaţie. Astfel partidul naţionalist chiamă la cultură pe cei de jos, sguduind 
până în fundul conștiinței pe cei de sus, îndeamnă elementele neromânești prin 
sânge să-și dea seama că aici nu e un pământ oarecare, ci este moșia unui neam, 
și aici nu este colaboraţia cu cine știe cine, ci colaboraţia cu stăpânii indrituiţi 
ai acestui pământ. Şi din concepţia aceasta nu ieșim cu piciun preţ, oricât ar 
spune chiar foi cumpătate ale Saşilor din Ardeal că «Rumänien ist kein Na- 
tionalstaat». Un Srat naţional unde să nu se întâlnească niciun cetăţean de altă 

limbă, nu există nicăieri. Nici Germania n’a avut un Stat national în acest sens. 
Dar aceasta nu ne împiedecă de a fi, hotărît, un Stat național. 


Dar, dacă a fost necesară această alcătuire de partid înainte, noi credem 
că acum este cu atât mai necesară după. unirea cu celelalte provincii româneşti. 

Ce avem noi de făcut în aceste provincii românești? Am avut de dat o drep- 
tate socială pentru massele indigene care, din fericire, sunt româneşti. S'a făcut, 
in Basarabia foarte larg, mai puţin larg în celelalte provinsii, şi astfel s'au pus 
bazele materiale ale Statului românesc. Dar el n'are nevoie numai de baze mate- 
riale: are nevoie de menţinut o morală naţională pentru noi, și are nevoie de o 
conștiință a solidarităţii politice pentru naţionalitățile care se găsesc alături 
de noi. Pentru aceasta nu ajuns abstracții, și nu e nimic mai periculos decât 
a introduce în regiuni unde trezirea conştiinţei românești şi armonizarea, cu 
conștiințile celelalte este lucrul de căpetenie, decât a introduce în Ardeal, Buco- 
vina şi Basarabia noţiunea de clasă peste noţiunea de naţionalitate. Nu poate 
fi ceva mai absurd și mai periculos decât aceasta. Noi avem de strâns laolaltă 
pe toţi ai noştri; avem pe lângă aceasta de învăţat pe alţii cu acest regim româ- 
nesc care li aduce o invitaţie la o tovărășie onescă și patriotică. Apoi, după 
ce se va fi isprăvit cu aceasta, după ce fiecare Român va aveă o conştiinţă româ- 
nească și o bază materială pe care să sprijine libertatea sa de acţiune, pe urmă 
se pot face încercările pe care oricine le vrea. 

Dar, chiar dacă o conștiință publică nenorocită ar face ca în această țară 
cea dintâiu cerinţă a unei grupări politice ar ti să spargă solidaritatea, națională 
pentru a înteţi naţia stăpânitoare sau nația predominantă faţă de celelalte 
naţii, ori clasa cea mai numeroasă contra; celorlalte, cea dintâiu datorie a noastră, 
ar î să disolvăm mai curând gruparea noastră pentru a păstră intactă con- 
cepţia pe care alţii ar lua-o după noi, decât să păstrăm gruparea noastră saori- 
ficând o concepţie ce are încă atâta de făcut pentru desvoltarea sănătoasă 
a naţiunii româneşti și a Statului român. 


10 Decemvrie 1922 

N vreme ce poporul englez, ajuns, după răsboiul mondial din ultimii ani, 
la o treaptă de mărire, la care n'a fost el niciodată în trecut, — deși în trecut 
„nu i se discutau supremația mărilor și întinderea peste cele mai bogate 
țări ale globului, — în vreme ce poporul englez își dă prin alegerile dela 15 
Noembrie 1922 un parlament cu v majoritate mai impozantă de conservatori 
decât, ăveă parlamentul trecut, parlamentul marelui răsboiu, și întăreşte astfel 
la guvern pe reprezentanţii concepţiei conservatuare; în vreme ce Germanii, 
popor învins, ajuns într'v situaţie grea, cum n'a fost el nici când până astăzi 
cu toată antipatia pe care o păstrează oamenilor din vechile guverne ale 
Impăratului Wilhelm al II-lea, apelează -totuş la reprezentanții concepţiei 
conservatoare pentru a-și organizà lupta contra dezastrului de care sunt ame- 
ninţaţi: în vreme ce în Italia, secătui.ă şi desamăgită de rezultatele răsboiului, 
mișcarea de reculegere pentru întărirea demnităţii şi a energiei naţionale se 
face pe temeiul tradițiilor conservatoare; și în sfârşit, în vreme ce la un al 
patrulea mare popor din Apus, la Francezi, concepţiile conservatoare, după 
o lungă eclipsă, eclipsă explicabilă prin schimbarea monarhiei în republică, 
revin din nou în vieaţa politică, — la cealaltă. raargine a Europei, la un 
popor, care își făceă până acum de curând o datorie din a-şi potrivi vieaţa poli- 
tică după «ce va zice Europa», la noi Românii, în momentul când ne dăm o nouă 
Constituţie, nu există în parlamentul nostru un singur om măcar care să se dea 
drept reprezentant al concepţiei conservatoare. O atât de mare deosebire 
de orientare între popoarele Apusului, — popoare vechi și hotăritoare încă 
pentru multă vreme în politica europeană — şi între popărul nostru d'abiă 
îmbrăcat în haina, suveranităţii politice, dă de gândit. Aci ac găsim, de sigur, 
înaintea unei ciudățenii istorice a cărei explicare interesează nu numai pe omul 
politic şi pe istoric, dar şi pe psiholog, pe sociolog, pe moralist şi pe ori şi ce om 
de ştiinţă în România. Insăşi înţelegerea viitorului nostru este pusă aci în joc. 
Sau ideea pe care și-o fac popoarele apusene despre concepția conservatoare 
este alta, decât aceea care a triumfat la noi, și atunci trebuie să examinăm 
cauza divergenţei noastre de Apus, cauză care poate să ne ducă la divergențe 
și mai mari încă în viitor, sau condiţiile vieţii politice în România, sunt de 
aşă natură, că ele zădărnicese concepţiei conservatoare ori și ce influență asupra 
noastră şi atunci cu atât mai mult trebuie să ne dăm seama, de partea cui este 
“situaţia anormală: să ne mândrim, sau să ne îngrijorăm ? In ambele cazuri, 
pentru mintea deprinsă să atribuie deosebirile dintre popoare, nu întâm- 
plării, ci legilor isvorîte din firea lucrurilor, aci este o problemă de primă im- 
portanță. í 
Prin cele ce voiu expune înaintea D-voastre, îmi propun să înlesnese munca 
aceluia care se va încumetă să deslege această importantă problemă. Voiu vorbi 

de concepţia conservatoare în legătură cu conceptia de progres. Concepţia 
nu este tot una cu programul conservator. Concepția este rațiunea de 
a fi a conservatorismului în istoria politică a popoarelor, pe când programul 
este rațiunea de a fi unui partid conservator într'un anumit moment şi într'o anu- 
mită ţară. Concepția conservatoare este aceeaş la toate partidele conser- 
vatoare, într’o epocă de cultură, — cel puțin în Europa; pe când programele 
pot fi diferite dela popor la popor. Negreșit, activitățile politice ale partidelor 
conservatoare din fiecare ţară depind de programele lor, dar nu mai puțin pro- 
gramele trebuiesc să mențină unitatea de concepție, fiindcă numai unitatea 
de concepție face să dureze rezultatele dobândite de fiecare partid conser- 
vatur în ţara sa. 


I 


In gândirea Europei apusene, concepția conservatoare a avut să lupte multă 
- vreme, şi urmele acestei lupte se resimt şi astăzi, cu concepția mistică a pro- 
gresului. Concepţia progresului s'a bucurat în lumea antică de puțină favoare. 
In afară de scrierile câtorva filozofi elini, toate manifestările de valoare în cul- 
tura popoarelor antice se produc cu nesocotirea ideei de progres. Egiptenii, 
Chinezii, Indienii n'au cunoscut-o aproape de loc. Perșii puțin, şi numai sub 
forma luptei între principiul binelui și al răului. Iudeii aveau credinţă în 
Messia, dar nu ca un progres, ci ca o revenire la starea de perfecţie iniţială. 
Mai toate popoarele antice credeau în ridicare și prăbuşire, ca întrun fapt rit- 
mic al naturii, nici unul nu eredcă într'o ridicare continuă şi veșnică a omenirii. 
Acest optimism mistic este propriu Europei moderne. El a fost în parte pre- 
gătit de creștinism, dar numai în parte. Creștinii predicau înălțarea trep- 
tată a omului, nu însă pe pământ, ci în ceruri; nu ca o înălţare spre necunoscut, 
ci ca o apropiere de firea divină, aceea care este în veci neschimbată în unul 
Dumnezeu. Concepţia progresului infinit și nezondiţionat se afirmă numai 
după Renaștere, și este predicată cu insistenţă în secolul al XVIII-lea. Cu cât 
credința religioasă, descrește, cu atât se afirmă misticismul progresului. En- 
tusiasmul produs de descoperirile științifice moderne fu în tot timpul, prin- 
cipalul său sprijin. Concepţia progresului luă toate formele; la început 
cu preferință forme exagerate. Pentru primii moderniști progresul este ncîn- 
trerupt și necesar în toate activităţile omenești, prin simplul fapt al succe- 
siunii acesteia: aceea, ce vine după, este superior faţă de aceea ce a fost înainte. 
Ce este literatura și arta veche faţă de literătura și arta nouă? Nimic, sau a- 
proape nimic, zic primii moderniști. Murala veche deasemenea. Filozofia veche, 

un abecedar al gândirii. Religia veche, un azil al ignoranței. Dreptul și orga- 
nizaţia, politică socială, venite prin tradiţie, resturi de barbarie. Omenirea 
merge fatal înainte, întrucât ea este lăsată. liberă, conchid cu încredere Turgot 
și Condorcet, cei doi mari apostoli ai progresului. Ca progresul să se producă, 
nu este nevoie decât de libertatea gândirii, căci gândirea liberă fatal se ri- 
dică şi cu ea toată activitatea omenească. Bogăția materială va urmă acestei 
activităţi. Perfectibilitatea este infinită. Din această perfectibilitate rezultă, 
egalitatea, desăvârşită între oameni și între naţiuni. Chiar și constituţia fizică 
a omului se va ameliorà. Se va prelungi însăş vieaţa ca durată, căci totul urmează 

să progreseze... In concepţia mistică a progresului, găsim aşadar sentimentul 
că mergerea înainte este o mergere spre bine. Lumea merge înainte, adică lumea, 
merge spre bine, progresează. Cum unele credinţe religioase au legat de dimen- 
siunile spaţiului sentimente diferite, şi anume : de ridicarea, în sus, în văzduh, 
sentimentul purificării morale, de scuborirea în jos, sentimentul întinării cu 
păcate, aşă şi oamenii secolului al XVIII-lea au legat progresele de dimen- 
siunea timpului. Mergerea înainte, o simplă dimensiune indiferentă, s'a trans- 
format pentru ei în mergerea spre perfecţie morală și materială. Ei au luat, 
dorinţa drept realitate. 

Această concepţie mistică a progresului a trebuit să dea înapoi în faţa ex- 
perienţei şi a adâncirii cercetărilor ştiinţifice, după secolul al XVIII-lea, deși de 
dispariţia ei nu poate fi încă vorba. Au părăsit-o fruntașii gândirii apusene 
începând chiar cu aceia din secolul al XVIII-lea. Jean Jacques Rousseau nu 
mai credeă în ea. Nici cei mai mulţi dintre enciclopediști. În Anglia și Ger- 
mania n'a fost niciodată, populară sub forma aceasta simplistă. In secolul al 
XIX-lea ea fu înlocuită treptat cu concepţia evoluţiei, scoasă din cerce- 
tările biologice, psihologice şi istorice. Astăzi, când omul de știință întrebuin- 
ţează cuvântul progres, el nu mai înțelege prin progres decât evoluţia. Cu- 
vintele sunt, dealtfel, indiferente, înţelesul lor este totul. Progresul aveă înţe- 
lesul unei perfecţii venite prin simplul fapt. al schimbării în timp. Tot ce se 
succede este o creştere în perfecţie. Aceea ce este mai nou este şi mai per- 
fect. Evoluția are înţelesul unei :destăşurări în marginile puterilor date 
de fondul originar. Evoluţia unui om stă în desfășurarea aptitudinilor sale 
existente. Dintr'un fond bun şi bogat ies rezultate mulţumitoare. Dintr’o să- 
mâmnţă bună, rezultate bune; dintr'o sămânță rea, oricâte schimbări am face 
cu ea, rezultate rele. Evoluţia nu desfășură decât aceea ce este dat în fondul 
care se desfăşură. Evoluţia universului, o explică Herbert Spencer, din legea 
conservării energiei. Evoluţia animalelor, o explică Charles Darwin, din 
ereditate şi selecție naturală. Evoluţia omenirii, o explică Hegel, din libe- 
xarea conştiinţei de sine, adică. din o mai bună cunoaștere de sinea omului. 
Intr'o perfecţie fatală, venită prin simplul fapt al mergerii înainte, nu 
mai crede nici un gânditor al vremii noastre. Toţi reprezentanţii de frunte 
ai ştiinţei și filozofiei contimporane resping antropomorfismul naiv al primei 
concepţii de progres. In consecinţă, vedem ţările cu producţia cea mai 
bogată în literatură şi artă, cum este Franţa, cultivând clasicismul, adică în- 
vechitele literaturi şi arte ale popoarelor antice; ţări, cu cele mai bune şcoli, 
cum este Germania, cultivând clasicismul; ţări, conduse de cele mai luminate 
inteligenţe politice, cum este Anglia, cultivând numai clasicismul... Unde este 
timpul în care primii mistici ai progresului ne vorbeau cu dispreţ de Platon, 
de Phidias şi de Virgil! Secolul al XIX-lea a fost numit secolul istoricilor. Ce 
ne învaţă. aceşti istorici? Să ne cunoaştem trecutul; să ne cultivăm virtuțile 
Şi să ne trezim energiile naţionale; să fie fiecare popor conștient de menirea 
pe care o are înăscută într'ânsul; să aibă fiecare om conştiinţă de valorile cul- 
turii produsă prin munca de veacuri! N'am auzit istorie de seamă predicând 
schimbarea numai pentru schimbare, schimbarea cu ori şi ce preţ și cu disprețul 
“trecutului, aşa cum ar cere-o progresul infinit şi necondiţionat ! Alături de 
istorici sunt apoi economiștii şi mai ales statisticienii economiei politice cari 

ne pot vorbi despre progres. Cine dintr'aceștia. mai împărtășește astăzi opti- 
mismul secolului al XVII-lea ? Nici unul. Înmulțirea populației globului 
a suprimat ultima şansă a vechei iluzii. Căci vechea iluzie se sprijiniă pe 
credinţa că omul va găsi oricând, pe întinderile neexploatate ale pământu- 
lui, materia primă a naturii, pe care industria să o transforme, şi să aduce 
astfel o continuă creștere de bogăţie materială. Intinderile neexploatate ale 
pământului s'au sfârşit de mult. Ele nu mai trăese decât ca ipotez în teo- 
File demodate ale liberalismului economic. Secolul nostru, în sfârșit, se deschide 
pe mare răsboiu, răsboiul pentru întregirea naționalităților europene. 

acă răsboiul s'ar fi pierdut de aceia cari l-au câștigat, şi s'ar fi câștigat de 
acei cari l-au pierdut, ar fi fost, în Europa, un progres sau nu? După misticii 
progresului ar îi trebuit să fie tot un progres, şi încă un mare progres. Căci 
schimbări s'ar fi produs, și atunci, destul de multe. Inteligenţele europene ar 
îi lucrat şi atunci, destul de intens. Nu mai vorbim de ce ar fi lucrat braţele 
unor Europeni! Nu cred însă să fie la popoarele învingătoare un bărbat politie 
de seamă care să răspundă afirmativ. Nici la popoarele învinse. Dacă pro- 
gresul ar consistă în schimbare, ce ocazie mai nimerită decât să-i constatăm 
roadele lui la popoarele învinse, căci acestea, de voie de nevoie au trebuit; să se 
schimbe. Franţa biruitoare îşi întărește vechiul regim de dinainte de răsboiu, 
deasemenâa Anglia și Italia; pe când Germanii şi-l schimbă, iar Rusia și-l schimbă 
de mai multe ori. În ce parte este progresul: în Rusia? 

Ei da! Vor fi unii cari vor răspunde: în Rusia! Sunt lipsiţi de bun simţ, sunt 
nebuni, acei ce răspund astfel? Da, din punct de vedere logic. Pentru Herbert 
Spencer, pentru Charles Darwin, pentru Hegel, şi pentru toţi oamenii de ştiinţă, 
întrucât aceştia rămân oameni de ştiinţă, răspunsul acesta este o nebunie. 
Dar nu este singură logica, stăpână pe lume; mai este și interesul. Concepţia 
mistică a progresului nețărmurit ori şi cât de neroadă ar fi ea ca logică, este 
foarte potrivită pentru anumite interese. Ea este o minunată armă de luptă 
în mâna revoluționarului de profesie. Este arma care nu alege; bună pentru 
ori și ce dărâmare. Vrei să substitui producţia ta literară producţiei pe care 
o preţueşte lumea, dinaintea ta, atunci: în numele progresului ceri să se dea 
cei dinaintea ta la o parte! Vrei să intri și tu în rândul celor cu drepturi câș- 
tigate: în numele progresului, la o parte! Vrei să guvernezi; vrei să legiferezi 
în vederea unei alte ordine politice, decât aceea de dinaintea ta: în numele 
progresului la o parte! Este destul să vrei pentru a aveă dreptul să invoci pro- 
gresul. 

Astfel ajungem la inevitabilul conflict dintre concepţia progresului și con- 
cepția conservatoare. Revoluţionarii au văzut, din primul moment, avanta- 
jul pe care îl pot trage din concepţia progresului și deaceea şi-au dat toată 
osteneala să o răspândească. In jurul ei au păstrat o atmosferă mistică, ase- 
mănătoare aceleia pe care o găsim în jurul credințelor religioase. Credo quia 
absurdum. Nu este propangandist revoluționar care să nu se închine înaintea 
progresului neţărmurit şi fatal. Un biolog contimporan, Ernest Haeckel, zicea 
că prostia unui om se poate cuncaşte după gradul în care el înțelege teoria 
darwinistă. Tot așă am puteă zice, că spiritul revoluționar al cuivă se poate 
cunoaşte după gradul în care el se supune concepției mistice a progresului. 
Cu cât este mai fără critică cinevă cu atât este mai pregătit pentru a deveni 

revoluționar. Stăpâni pe o armă aşà de bună, revoluționarii au luptat să dă- 
râme cu ea pe adversarii lor, și în primul rând pe acei ireductibili, pe conser- 
vatori. Au avut multe succese, netăgăduit. A fost chiar o vreme când biruința 
lor se păreă pentru totdeauna asigurată. Pe când oamenii de știință, înlocui- 
seră, treptat înţelesul mistic al progresului, cu înţelesul bine definit al evo- 
luțici, în vieața politică, .unde aveau să lupte revoluționarii, concepția 
veche a progresului se susțineà și câștigă sufletul masselor populare. Prin pro- 
pagandă, săracii și obidiții fură aduşi să creadă în progres ca într’o mană pro- 
vidențială. Conştiinţa acestor masse îneepe acum să se deștepte; dar farmecul ` 
magic al progresului subsistă totuş. Adevărul, s'a zis de unii, este totdea- 
una dureros. Dureros nu este el totdeauna adevărul, dar este totdeauna alt- 
minteri decât pe pofta inimii. Aşă este și adevărul despre progres. 


II 


Concepţia conservatoare, ca toate concepţiile politice, nu are o definiţie 
constantă în gândirea teoreticienilor. In gândirea oamenilor de acţi- 
une încă şi mai puţin. In gândirea, adversarilor ea ajunge chiar să se con- 
fundă cu toate extravaganţele. Pentru un revoluţionar de stradă, a fi con- 
servator înseamnă a fi apărătorul trecutului fără alegere, adică a fi apărătorul 
drepturilor câștigate, fie ori cum, şi fie de ori și cine. Proprietarii, capitaliștii, 
demnitari Statului şi ai bisericii, concesionarii, monopuliza.orii, beneficiarii 
de toate categoriile, ete., aceștia sunt conservatori, fiindcă au interes să 
conserve drepturile apucate și să se opună progresului, adică schimbărilor. 
După revoluționar, conservatorii ar fi dar, în primul rând, îmbuibaţii cari odată 
ce şi-au pus la adăpost persoanele și averea lor, ca niște beati possidentes, 
nu vor să lase şi pe alţii să se înfrupteze din bunurile lumești. Conservatori, 
cu un cuvânt, sunt aceia cari vor să conserve, fiindcă ei sunt mulţumiţi aşă 
cum se găsesc. Şi, mă rog, unde se găsesc asemenea oameni? Peste tot pământul, 
aiurea, ca și la noi. Intre noi, sunt dar oameni mulţumiţi, cari nu vor decât să 
conserve. Şi de când există acești oameni pe pământ? De când lumea, ne ex- 
plică binevoitor revoluționarul. Cu cât ne ducem mai spre începutul omenirii, 
cu atâta aceşti oameni erau mai puternici şi mai stăpâni pe destinele popoare- 
lor. Trecutul este al conservatorilor. Atunci, în trecut, lumea trebuie să îi fost 
foarte bogată în bunuri, pentru ca să existe oameni conservatori şi mulțumiți? 
Dimpotrivă, intervine acum revoluţionarul, în trecut lumea eră foarte săracă. 
Lipseau de toate. Bunul traiu a început mai de curând. In timpul modern s'au 
înmulțit capitalurile şi cu cle satisfacţiile de toate felurile. Înainte lumea, se 
mulţumiă cu puţin. Chiar vanitățile erau modeste. Marele Cesar n'a cerut Se- 
natului Romei nici o decorație pentru cucerirea Galiei, pe când astăzi cel din 
urmă patriot pretinde să aibă cel puţin două-trei. Ce deandoasele este și ros- 
tul lumii noastre! Când existau puţine bunuri, toată. lumea era conservatoare, 
şi astăzi când sunt multe bunuri, toată lumea se leapădă de conservatorism, 
pentru a deveni revoluționară! A 

Cu toată răspândirea pe care, netăgăduit, o are această concepţie despre 
conservatori, eu nu o voiu diseusă. Când este să aleg între rostul lumii și între 

logica revoluționarului de stradă, cu tot riscul de a fi considerat ca un om ai 
trecutului, nu stau la îndojală: consider că deandoasele merge logica revolu- 
ționarului, și nu rostul lumii. 

Vin la concepții mai raționale. Conservatorul nu este apărătorul unei stări 
de fapt, căci în cazul acesta cetăţenii unui Stat ar fi cu toţii conservatori pentru 
aceea ce au, şi cu toţi revoluționari pentru aceea ce nu an. Tipul omului 
mulţumit cu aceea ce are, nu s'a născut încă, și nici că se va naște. Sufletul 
bogatului este tot așă de doritor de schimbări, ca şi sufletul săracului; cel mai 
încărcat de bunuri are încă ambiţii nesatisfăcute. Dacă este să credem ex- 
perienţei, ar trebui să zicem: dimpotrivă; cu cât mai multe saţisfacţii împli- 
nite, cu atât mai multe ferestre deschise spre pofte noui. Inovatorii în vieaţa 
politică sunt totdeauna aceia cari au gustat din bunurile acestei vieţi. Con- 
servatorul nu este apărătorul unei stări ae fapt, dar, ne spun propagandiştii 
democraţiei, el este apărătorul principiilor și tradiţiilor, care legitimează 
o stare de fapt profitabilă unei minorităţi cu drepturi câştigate. Conserva- 
torul este pentru privilegiile minorităţii, pe când democratul este pentru drep- 

„urile poporului; conservatorul este reacţionar, retrograd. Nici aceasta nu este 
exact. Principiile, a căror apărare formează grija de căpetenie a politicii con- 
servatoare, ca principiile de organizare ale familiei, ale proprietăţii, ale religiei 
şi ale Statului, sunt departe de a fi cele mai potrivite mijloace pentru a perpetuă, 
o stare de fapt în profitul unei clase de cetăţeni. In Anglia, în 1922, guvernează 
partidul conservator. In România, în acelaş an, partidul conservator este exclus 
din politica ţării. Unde sunt mai bine guvernaţi cetățenii: în Anelia, sau în 
România? Este destul a pune întrebarea, pentru a simţi absurditatea com- 
paraţiei. In ţările cu sufragiul universal — și așă este mai peste tot în Eu- 
ropa de astăzi, — nici un partid politie nu mai poate să se facă apărătorul drep- 
turilor unei minorităţi, fără să se condamne la inaniţie. De apărarea drepturilor 
celor puţini contra celor mulţi, puteă fi vorba în politica din trecut, pe vremea 
popoarelor antice, când nu erau formate partidele politice, în înţelesul vieții 
statelor constituţionale. Atunci, da; cei puţini la număr, aristocrații, nobilii, 
erau în luptă cu cei mulţi, cu poporul. Dar politica acestor puţini nu este aceeaș 
cu politica modernă conservatoare. A le confundă pe amândouă, este a voi 
cu intenţie falsificarea adevărului; şi falsificarea, nu în desavantajul conserva- 
torilor, cum își închipuesc democraţii cari întreţin această confuzie, ci în avan- 
tajul conservatorilor. Fără politica celor puţini n'ar îi fost Atena care a fost, 
şi nici Roma care a fost. Scoateți din istoria poporului elin activitatea ari- 
stocraţiei ei, şi, din istoria imperiului roman, scoateţi politica Senatului: înlocui- 
ţi-le cu politica pe care ar fi dorit-o plebea, poporul acelor timpuri, și veţi vedeă 
atunci dacă ar mai fi nevoie de altă justificare pentru politica inspirată de con- 
cepția conservatoare. Dar de ce să ne amăgim? Poporul de astăzi nu mai este, 
ca plebea de altădată, exclus din organizarea Statului. Conservatorii de astăzi 
nu luptă contra poporului, ci pentru binele poporului. Ei găsesc pentru prin- 
cipiile conservatoare reazimul cel mai solid în conștiința mulţimii. La această 
conștiință se adresează conservatorii din ţările apusene, şi astăzi, mai mult 
decât ori și când, această conştiinţă, le este credincioasă. 

O altă concepţie a politicei conservatoare o găsim la Rohmer și Bluntschli, 
doi mari și cunoscuți publiciști dela jumătatea secolului al XIX-lea. Concep- 

ţia acestora, împărtășită de mulţi alți publiciști din secolul trecut, se poate 
rezumă astfel. (După A. Merkel, Fragmente zur Soziahuissenschaft, Strassburg, 
1898). Cea mai înnaltă înfăptuire pe care a produs-o spiritul omenesc în decur- 
sul timpului a fost, după Rohmer, Statul. Dar Statul fiind produsul spiritului 
omenesc, el oglindește în sine natura omului. Principiile şi organizarea Statu- 
lui trebuiesc căutate în alcătuirea și dispoziţiile spiritului omenesc. Din or- 
ganismul acestuia din urmă se explică și organismul celui dintâiu. Voim să cu- 
noaştem vieaţa politică a Statului, trebuie să începem prin a cunoaşte legile de 
desvoltare ale spiritului omenesc. Aceste legi de desvoltare sunt însă bine sta- 
bilite: ele sunt diferitele trepte ale vârstei. Vieaţa omului se poate compară 
unei linii pe jumătate ascendentă, și pe jumătate descendentă. In prima jumă- 
tate: activitate, mişcare, înnoire; în a doua jumătate: măsură, stăpânire, pu- 
tere liniștită. In linia ascendentă: copilăria și tinereţea; în linie descendentă: 
maturitatea și bătrâneţea. Astfel avem patru trepte de desvoltare care decurg 
din legea pe care natura a sădit-o în fiecare organism. Acestor patru trepte 
corespund cele patru partide politice pe care le întâlnim în vieațaStatului: par- 
tidul radical, corespunzător copilăriei; partidul liberal, corespunzător tinereţei ; 
partidul conservator, corespunzând maturității şi partidul absolutist, bătrâ- 
neţei. Rohmer completează. această clasificare cu câtevă caracterizări psi- 
hologice. Copilul este la un cap al vieţii, zice el, iar bătrânul la celălalt; prin 
urmare, în aparenţă foarte distanţaţi unul de altul. Cu toate acestea copilul 
şi bătrânul au între dânşii o mare asemănare, ambii au firea excitabilă și pa- 
sivă, cele două. caractere ale firii femeii. Partidele corespunzătoare, dease- 
menea. Politica radicală, este impulsivă; politica absolutistă este pasivă. De 
aceea aceste partide nu se pot menţine pe acelaș plan cu liberalismul și con- 
servatorismul, expresia tinereţei și a maturității. La liberal, găsim curajul 
și puterea de expansiune; la conservator, cumpănirea și înțelepciunea organi- 
zării. Bluntschli merge pe această cale mai departe. El împarte şi popoarele 
după aceleași principii. În sufletul unor popoare ar fi înnăscute tendinţele ab- 
solutiste şi radicale, în sufletul altor popoare tendinţele liberale și conserva- 
toare. Politica ar fi dar oglindirea evoluţiei spiritului omenesc. Politica ra- 
dicală, fără să fie făcută de copii, se face în spirit copilărese; politica liberală, 
fără să fie făcută, de tineri, se face în spiritul aventuros al tinereţei ; politica con- 
servatoare, în spiritul matur, și politica absolutistă în spiritul îngust bătrânese. 

Cât adevăr este prins în această clasificare și aceste caracterizări? Foarte 
puţin, negreșit. Dar nu mai puţin decât în multe alte teorii pe care le propagă, 
ca pe nişte cuvinte de evanghelie, mulți publiciști din zilele noastre. 

O teorie mai bine susținută ne dă Friederich Julius Stahl, dela care s'a in- 
spirat multă vreme conservatorismul prusian. Partidele politice se împart în 
două categorii, după Stahl. Avem partide revoluţionare și partide legitimiste. 
Cele dintâi consideră autoritatea, şi legile ca un produs al voinţei oamenilor, 
şi deci ca subordonate interesului și drepturilor individuale, cele din a doua 
categorie consideră autoritatea şi legile Statului, ca fiind de natură supraome- 
nească, şi deci deasupra interesului și drepturilor individuale. Din prima ca- 
tegorie fac parte toate partidele liberale, democrate şi socialiste; din a doua; 
categorie: partidul tory englez, partidul legitimist (astăzi regalist) francez, 
şi partidele conservatoare în genere. Stahl pune mult preţ pe caracterul divin 

al legitimităţii. Pentru el, instituţiile fundamentale ale Statului se susţin pe 
ordinea divină care este impusă omenirii. Continuatorii săi se mulțumesc însă 
să arate fără invocarea divinității, că sunt instituţii și legi care depăşesc ra- 
țiunea individului, că ele sunt izvorîte din substratul adânc al sufletului social, 
şi că apărarea lor constitue menirea conservatorilor. intrun articol recent 
din Bulletin Communiste (16 Nov. 1922), bolşevicul G. Zinoviev încearcă să 
aleagă. faptul nemuritor produs de revoluţia rusă din ultimii ani, şi el ajunge 
tocmai să aleagă faptul direct contrariu de acela pe care îl apără continuatorii 
lui Stahl. Este interesant să-l cunoaştem. Prin deducţia a conirario vom 
aflà aceea ce vor conservatorii, din aceea ce nu vor bolșevicii. Faptul nemuri- 
tor al revoluției ruse, după Zinoviev, este «acela de a fi ruinat fetișismul 
Statului de până acum. Cutremurul acestei revoluţii a risipit norii mistici 
cari învăluiau, în ochii poporului, misterul puterii. Massele populare din Rusia 
au văzut, în sfârşit, cum se face un Star, cum se crează un guvern, și cu toate că 
au suferit în acești din urmă cinci ani, ele n'au încetat totuș un singur mo- 
ment, de a se simţi creatoarele şi nu supusele puterii. De circi ani «niște necu- 
noscuţi» guvernează a şasea parte a globului, numită Rusia. Nişte lăcătuşi 
şi pielari, deţin puterea în fabrici, în uzină, în mină, la căile ferate, în provincii, 
dintre care unele sunt tot așă do întinse, ca și cele mai întinse ţări ale Europei, 
în toată Rusia! Câte comentarii răutăcioase wau urmat, în primul moment, 
mesaziului lui Lenin, care preziceă că revoluţia va învăţă pe ficcare bucă- 
tăreasă să participe la guvern. Dar toţi necredincioșii au trebuit în cele din 
urmă să vadă lucrurile ce le stau în faţa, ochilor. Ce, această prezicere nu s'a rea- 
lizat? Nu sunt oare muncitori manuali aceia cari guvernează astăzi Rusia ? 
Nu sunt constituite sovictele din muncitori manuali?» --- lată, tocmai ceea 
ce nu vor conservatorii; Statul pe mâna tuturor; Statul şi instituţiile lui 
schimbate, după o zi pe alta, după placul bucătăreselor! Conservatorii, ori și 
cât ar aveă încredere în raţiunea omenească, cred totuş că această rațiune 
nu-și desvăluie planurile sale primului venit. După dânșii, crearea Statului 
nu este tocmai aşă de ușvară, precum și-o închipuese bolşevicii. 

Dar nici învăluită în nori mistici, sau bazată pe ordinea divină, cum eredeă 
Stahl! De sigur. Cu cât ne apropiem de zilele noastre, teoreticienii conservatori 
renunță la amestecul divinității în organizarea lumii politice. Cu toate acestea 
diferența găsită de Stahl, între aceea ce este scos de sub voinţa individului 
și ceeace este sub voinţa individului, revine continuu, și după dânsul. Con- 
servatorii nu se pot împăcă cu ideea că suveranitatea unei naţiuni se rezolvă 
în majoritatea voințelor pe care le exprimă, întrun moment dat, cetăţenii 
națiunii: teoria clasică a democraţiei, izvorită din ipoteza contractului social | 
a lui Jean Jacques Rousseau. Suveranitatea unei națiuni are rădăcini mai 
adânci, decât voinţa unei majorităţi. Ea se întinde în trecut, și anticipă vii- 
torul prin legături organice care scapă voinţei celor mai conștienți cetăţeni. 
Prin contract pot să se constitue societăţi comerciale, dar niciodată State su- 
verane. Instituţiile fundamentale ale Statului sunt crescute în mod organic, 
din adâncul instinctului social, din tradiţii şi presimţiri, adeseori în contra- 
zicere cu interesele momentului. Dacă acordul voinţelor este totul, în formarea 
unui Stat, de ce atunci în vieaţa politică a Statului joacă un rol aşă de mare senti- 
mentele? Sentimentele nu pot fi voite. Sentimentul naţional, bunăoară, nu poate 

fi rezultatul unui contract de voințe, afară bine înţeles de cazul că ar fi un sen- 
timent convenţional, şi atunci el ar fi îâră influență reală. Statul are o origină 
mai adâncă decât individul, şi are totdeodată și o menire mai înaltă decât apă- 
rarea intereselor individului. Cetăţenii unui Stat pot fi, într'un moment, cu toţii 
rătăciţi;. de câte ori nu s'a întâmplat să fie generații degradate de vicii, și 
cu toate acestea, dacă Statul a fost solid, timpul a măturat gunoiul momentului 
şi generațiile viitoare au fost salvate! Istoria ne spune că într'un trecut 
foarte apropiat, vieaţa politică în Anglia a fost foarte depravată. Dar politicienii 
neavând puterea să schimbe Statul, depravarea a trecut, și Anglia a continuat 
să fie aceea, ce trebuiă să fie. Instituţiile se apără astfel, cle singure, când 
sunt lăsate să trăiască în contra slăbiciunii indivizilor. La câte slăbiciuni 
n’au rezistat biserica creștină, monarhia și instituția proprietăţii! Când 
însă oamenii au încercat în mod serios să-și constitue un Stat prin majoritatea 
voințelor cetățenești, istoria a înregistrat totdeauna văsări de sânge şi anarhie, 

Există așadar interese superioare de Ştat, care trebuiese apărate în contra 
voinţei indivizilor, chiar când acești indivizi ar formă majoritatea. cetățeni- 
lor. Cu această continuă afirmare, ajungem până în pragul concepției conser- 
vatoare contimporane. Interesul general opus interesului particular. Totul 
pentr ţară, nimic pentru noi! Expresiile vă sunt cunoscute, să vedem 
acum care le este înţelesul în noua concepţie conservatoare. 


III 


Această concepţie conservatoare contimporană se găsește arareori for- 
mulată de publiciştii conservatori ca doctrină unitară; pentru a o aveă, suntem 
siliţi să o reconstituim parte cu parte din programele şi manifestările parti- 
delor conservatoare de peste tut locul. Conservaturii nu prezintă nigăiri con- 
cepția drept o ductrină magică, din realizarea căreia ar aveă să rezulte fericirea, 
universală. Insuş Stahl, cel mai rigid doctrinar conservator, întrevede posi- 
bilitatea cooperării mai multor politici în vieaţa Ştatului modern. Exclusiviste, 
și chiar sectare, sunt partidele democratice. Toate aceste partide, dela cele 
extreme socialiste, până la cole liberale, care sunt cele mai apropiate de con- 
servatori, cultivă, pentru a întrebuinţă cuvântul lui Zinoviev, fetișismul for- 
mulelor politice. Socialiştii, în ori şi ce ţară se găsesc, fie că în aceă ţară ar 
există sau n'ar există proletariat industrial, țin murțiș la profeţiile lui Karl Marx, 
iar liberalii văd binefacerile capitalismului, chiar acolo unde capitalismul se 
reduce la deplasarea bunurilor Statului în pungile particularilur. Conservatorii 
n'au fetişismul formulelor politice din două cauze. Prima: ei n'au avut să atace, 
ci să se apere contra celorlake partide; secunda: ei n'au urmărit popularitatea 
promițând o cât mai perfectă repartizare a averilor, ci au apărat producţia 
averilor în contra numeroaselor proiecte de pretinse perfecte repartizări. Con- 
servatorii având să apere pretuiindeni instituţii amenințate, doctrina lor 
a trebuit să se modeleze în fiecare ţară după atacurile celorlalte partide, și cu 
aceasta să piardă din caracterul ei unitar. Astfel, în Belgia găsim partidul 
conservator sub denumirea de partid catolic; în Germania, sub denumirea 
de partid monarhist, sau de partid al imperiului; In Italia sub denumirea re- 
centă, de fascist, apărător al autorităţii Ştatului; în Franţa, sub denumirea de 

regalist şi naţionalist; în unele ţări, ca Bulgaria, unde gospodăria țărănească 
este ameninţată, să fie exploatată, de capitalismul burghez, sub denumirea de 
partid ţărănese, şi numai în Anglia, ţara clasică a constituționalismului, sub 
denumirea de partid conservator. In fiecare ţară concepţia conservatoare a, 
îmbrățișat din vieaţa Statului interesele care păreau mai amenințate. Pe când 
celelalte partide, chiar atunci când susţin interesele unei singure clase sociale, 
au o doctrină omogenă pentru toate ţările, conservatorii singuri se prezintă 
diferențiaţi după diferitele ţări. Un conservator englez este în primul rând 
conservator englez, şi apoi conservator ca toți conservatorii din lume, pe când 
un socialist englez este în primul rând socialist, ca toţi socialiștii din lume, și 
apoi socialist englez. Așă cu conservatorii din toate celelalte țări europene. 
Perspectiva de apărare a stricat simetriei concepţiei conservatoare, A doua 
cauză care a adus lipsa de unitate în concepția conservatoare, este mai pro- 
îundă. Conservatorii nu inventează paradisuri, unde fiecare să poată fi înde- 
stulat după pofte inimii. Ei se mulţumesc cu paradisul creştin, în care însă nu 
se poate intră decât după îndeplinirea unor anumite condiţii. Neavând la 
baza sa un plan de perfectă repartizare a bunurilor, concepţia conserva- 
toare pare lipsită de o ţintă. Socialiștii, democraţii de toate nuanțele, chiar și 
liberalii, au o ţintă, căci au mitul fericirii viitoare la îndemână, cu care ei dau 
concepţiei lor o unitate ideală. Conservatorii nau acest mit. Ei n'au ca cești- 
lalţi, putinţa să amestece utopia și realitatea după voie, ci trebuie să se ţină 
numai pe terenul realităţii. Terenul realităţii însă este departe de a se plecă 
la concepții unitare. Pe terenul: realităţii producţia vine înaintea repartiţiei: 
trebuie să produci pentru a aveă ce împărți; și producția, vai! nu vrea să crească 
după planuri utopice! Democraţii au simţit de mult această situație ingrată 
a conservatorilor, deaceea critica lor constantă în contra concepţiei conser- 
vatoare este că această concepţie nu dă un răspuns satisfăcător la setea 
arzătoare de justiţie socială pe care o are omenirea! 

Cu toată împotrivirea acestor cauze, o concepție conservatoare se poate 
totuș reconstitui şi în timpul nostru. In această. concepţie intră următoarele 
elemente, pe care le găsim indicate în mai toate manifestările partidelor con- 
servatoare europene. — 1. Credinţa că viitorul unui popor este continuarea tre- 
cutului său, şi prin urmare că experienţa trecutului trebuie să fie baza politicii 
sale prezente. Partidele conservatoare evită experimentările după planuri noui, 
nu pentrucă au interesul să perpetueze vieaţa trecutului, ci fiindcă au despre 
vieajţa trecutului o altă înțelegere decât celelalte partide. Această credință se 
exprimă, adeseori prin cuvintele că partidele conservatoare sunt evoluționiste 
(sau progresiste, pentru aceia cari identiiică progresul cu evoluţia) și nu 
brusce, revoluţionare. Revoluţionari sunt acei cari cred, că vieaţa unui popor 
se poate schimbă, independent de trecutul său, — prin intuiţia unei orga- 
nizări sociale ideale, prin conducerea unui om superior, prin transformarea, 
bruscă a tehnicii economice, ete., adică prin o cauză externă și nu imanentă 
firii poporului; — conservatorii sunt aceia cari cred, dimpotrivă, că vieaţa po- 
porului este determinată, de la început, de firea sa, constitutivă, și că, orice 
abatere dela această fire este numai aparentă şi de scurtă durată. Revoluţio- 
narii sunt înclinați să considere experienţa trecută ca pe un produs al igno- 
ranţei şi al nedreptăţii, şi prin urmare să nu-i dea importanţă în politica pre- 

zentă, pe când conservatorii sunt convinși că experiența este baza care nu se 
poate înlocui. Intre două legi creatoare de impozite, bunăoară, conservatorul 
va preferă totdeauna pe aceea care este clară și potrivită legilor vechi încercate. 
In politica externă, el va fi partizanul alianțelor consfințite de istorie şi vrăj- 
maşul manifestărilor sentimentále. În înțelegerea funcțiilor Statului, el va 
extinde cu sgârcenie ori şi ce funcție nouă nepracticată în trecut. El va fi 
totuş contra concepției după care Statul ar fi un simplu organ de poliție. 
Statul nu are să înlocuiască pe individ în ocupațiile economice ale acestuia, 
în schimb el are în grija sa sănătatea fizică şi morală a populației, repartiția 
dreaptă a impozitelor și înlăturarea cauzelor care produc învrăjbirea claselor 
sociale. — 2, Concepţia conservatoare cuprinde recunoașterea unor prin- 
cipii morale şi politice ca obligatorii, chiar dacă majoritatea cetăţenilor dintr'un 
moment dat ar aveă interese în contra lor. Toate concepţiile politice, dealt- 
minteri, cuprind o asemenea, recunoaştere de principii, deosebirea este numai 
că în concepţia conservatoare principiile sunt luate din experienţa trecutu- 
lui, pe când în celelalte concepţii, principiile izvorăsc din așteptările pe care 
le pun reformatorii în experienţa viitoare. Aşă și Lenin este intransigent asupra 
principiilor comunismului, dar nu fiindcă aceste principii s'au dovedit utile 
din experienţa trecutului rusesc, ci fiindcă ele vor asigură, după părerea lui, 
desvoltarea comunismului în vecii vecilor. Principiile recunoscute de toate 
partidele conservatoare sunt acelea care fundează familia, proprietatea și auto- 
ritatea Statului pe practica moralei creștine. In mod accidental se adaugă 
la aceste principii, și principiul monarhiei ereditare. Cele trei principii sunt 
drepturi câştigate de omenire, prin lungi și grele sacrificii. Ele constituesc o 
comoară, sfântă a Statelor moderne. A crede că ele se pot înlocui oricând cu 
altele mai bune, după voia indivizilor vremelnici, este a crede că mersul omenirii 
nu este guvernat de o logică imanentă comună naturii întregi, sau de o logică 
a divinității, ci este lăsat la norocul că se vor naște reformatorii politici. Con- 
cepţia conservatoare, dacă este gata să primească uneori ideea providenţei, 
niciodată. nu se acordă cu ideea oamenilor providenţiali. Deaceea partidele 
conservatoare de peste tot locul sunt pentru îngrădirea puterii legiuitoare a 
parlamentelor vremelnice. Această îngrădire ele au căutat în o vreme să o do- 
bândească, luptând pentru stricta observare a legilor constituţionale, ori de 
câte ori acestea, sunt atinse de legile votate de parlament, şi susţinând crearea, 
unui al doilea corp legiuitor, recrutat după criterii care să reziste fluctuaţi- 
ilor opiniei publice, .așă cum este Camera lorzilor în Anglia, şi Senatul din 
Italia. În zilele noastre însă partidele conservatoare se arată mai încrezătoare 
în lărgirea dreptului de vot decât în crearea unui Corp legiuitor deosebit. Astfel, 
găsim înscris în toate programele conservatoare dreptul de vot al femeii. Ex- 
perienţa a dovedit într'adevăr că participarea, femeilor la vot a produs o tem- 
perare a spiritului revoluţionar. Dacă experienţa se va continuă, dând ace- 
leași rezultate, partidele conservatoare vor adăugă în programul lor, pe lângă 
dreptul femeii, descentralizarea administrativă şi dreptul ad referendum pentru 
popor. — 3. Ca o trăsătură caracteristică a concepţiei conservatoare eră con- 
siderată mai înainte vreme ura contra progresului. Conservatorii n'ar fi voind 
să recunoască, binefacerile mașinismului modern; ei sunt împotriva industriei 
aburului şi a electricităţii; vor să rămână tot la plugul şi căruţa veche. Eu în- 

sumi am apucat în copilărie pe un boier bătrân gorjan care în ruptul capului 
nu voia să călătorească cu drumul de fier, şi după instrucția ce căpătasem 
atunci în școală puneam această îndărătnicie boierească pe seama principiilor 
conservatoare. Școala de astăzi nu cred să mai răspândească asemenea nai- 
vități; în tot cazul ew, ca om de școală, îmi tac datoria să le împiedic răspân- 
direa. Conservatorii nu sunt contra progresului, ci contra falsificării acestui 
progres prin concepții mistice. Aceea ce ei vor, este progresul real. Și pro- 
gresul real, după ei, nu poate merge decât alături cu ridicarea sufletească. A 
încurajă prin toate mijloacele, chiar prin cele nepermise, aṣà cum s'a făcut şi 
la noi în țară, crearea unei burghezii, în scopul de a aveà prin ea o industrie 
națională, pentruca apoi să constați că burghezia creată cu sacrificii enorme în 
loc să facă fabrici, face numai speculații de bursă și că țara are de pe urma 
ei înmulțirea zarafilor, şi nu pe a industriașilor, aceasta pentru conservatori 
nu este progres politic, ci este politicianism de căpătuială. Bolșevicii din Rusia, 
ajunşi la falimentul politicii lor comuniste, nu fac nici ei altcevă decât îşi cre- 
ază o burghezie din averea Statului, burghezie care rămâne stăpânitoare de 
numerar şi de, imobile, dar nu întemeiază, fabrici naţionale, adică tocmai ca 
în România. Aceasta încă odată nu este progres. A împrumută tiparul extern 
al vieţii Statelor constituţionale, fără a împrumută și sufletul acestor State; 
a aveă pe hârtie alegeri libere pentru parlament și în fapt a fură urnele chiar 
prin mijlocirea jandarmilor, cari trebuiau să le păzască; a înființă mii de sluj- 
başi și apoi a constată că exactitatea acestora la serviciu stă dependentă de 
culesul viilor şi de lăsarea secului; a votă legile cele mai liberale din lume-- 
în care sunt înscrise toate drepturile pentru cetăţeni, și în fapt să se toloreze 
absoluta iresponsabilitate a puterii executive, acestea toate nu constituese 
un progres, ci o falsificare a progresului. O falsificare a progresului este tot ca 
contrazice morala și cerinţele sufleteşti ale poporului. Dar, — acum vine mare, 
obiecţie, pe care adversarii conservatorismului, în special liberalii burghezi, 
o cred sdrobitoare pentru conservatori, — împrumutând tiparul extern al pro- 
gresului, nu anticipăm oare îusuș progresul? Şi apoi, suntem noi liberi să a- 
legem momentul când este să mergem cu progresul? Este foarte bine ca ri- 
dicarea sufletească, să preceadă, dar dacă ea nu se produce, progresul nu o aș- 
teaptă. In mijlocul Statelor constituţionale trebuie să devii constituțional şi 
să te întreci a deveni cât mai democraţie; în mijlocul industriei, trebuie să 
produci industrie; când capitalismul bate la poarta cetăţii tale, trebuie să-i 
deschizi, căci altfel intră el și fără voie. Concluzia este ușor de tras: Timpul 
lucrează contra conservatorilor. Toate bunele lor intenţii sunt de prisos. 
Lumea nu vrea să aștepte ridicarea sufletească, fiindcă nu poate să aştepte. 
Tehnica ecunomică o târăște: în spre eapitalism, zic liberalii; în spre organi- 
zarea forțată a muncii, zic socialiștii; în spre comunism, zice Lenin; în spre 
orice, nu importă, faptul hotărîtor este că o târăşte, și ea trebuie să meargă 
unde este târîtă, de tehnica economică! Un scriitor entuziast de capitalismul 
liberal, și pe care vi-l voiu cità îndată, merge aşă de departe cu disprețul pentru 
ridicarea morală, încât se bucură de progresele capitalismului, chiar și atunci 
când după urma lui vine mizeria generală. Acest entuziast constată cu o voe 
luptate îngerească că într'o ţară agricolă, a cărei desvoltare vă este cunoscută 
bine, căci este România, capitalismul de bancă a ruinat clasa marilor proprie- 

tari rurali și este gata să ruineze și pe aceea a micilor proprietari rurali; entu- 
ziastul proroceşte că numai după ce mizeria va ţine încă un secol, și poate două, 
capitalismul se va transformă din bancar în productiv industrial, care de sigur 
apoi va aduce după sine fericirea generală și definitivă. Adică, dacă înţelegem 
bine, majoritatea ţării noastre agricole trebuie să sufere un secol, două, până 
ce tehnica economică va transforma capitalismul hrăpăreţ bancar în producţie 
industrială, iar până atunci? Până atunci aceia cari suferă, dacă ţipă, probează, 
că sunt reacţionari, conservatori și ţărănişti; aceia cari profită, sunt de- 
mocrați, fiindcă ei merg înaintea progresului, progres care deși nu este încă, 
are să vină negreșit. Cum vedeţi, Lenin n'are meritul de a fi inventat gluma 
sinistră că noi oamenii de astăzi nu ne putem pregăti mai bine fericirea decât 
lăsându-ne timp de un secol, două, sub dictatura celui... care are bunătatea 
să experimenteze pe spinarea noastră... Este arta tuturor revoluţionarilor de 
profesie de a face să apară organizaţia socială dorită de ei ca o fatalitate isto- 
zică. Altminteri, cum s'ar lăsă să fie conduși naivii, dacă nu li star întări sen- 
timentul mistic, că timpul lucrează pentru ei şi numai pentru ei. Scriitorul 
de care vă vorbeam, este un român, cred că nu vă îndoiaţi, d-l St. Zeletin. Stu- 
diul său «Revoluţia burgheză în România» a apărut în Arhiva pentru ştiinţa şi re- 
forma socială (An. II No. 2,3,4; An. IV No.1). Il recomand cu dinadinsul atenţiei 
acelora cari păstrează o îndoială asupra scopurilor urmărite, la noi, de burghezie. 
Concluzia se impune dela sine. Dar lucru curios, cu toate că se impune dela, 
sine, după 1914 ea devine din ce în ce mai supărătoare la auz. Și când este 
auzită, este însoţită de lungi și adânci suspine: Da, așă ar fi, dacă n'ar fi fost 
răsboiul... Dacă lumea după răsboiu n'ar îi fost luată de valul lenei... Dacă n'ar 
vroi prea mulți să se îmbogăţească, speculând fără să muncească, și dacă mun- 
citorii n'ar îi devenit prea pretenţioşi... Dacă n'ar fi corupţia în care au căzut 
politicianii... Dacă nwar bate un vânt de nebunie peste întreaga Europă, între- 
ţinând fanatismul de rassă și de naţionalitate... Dacă atunci, când îţi este 
lumea mai dragă, și vrei să profiți de drepturile pe care ţi le dau averea și as- 
cendentul politic câștigat prin neprevederea democraţiei, nu s'ar ridică orop- 
siţii să-ţi zică: «numerus clausus» pentru tinel! Dacă, dacă, dacă... suspină 
Partizanii progresului! Dar, mă rog, eră vorba, că progresul merge în mod fatal; 
că tehnica economică târăşte cu voie, fără voie lumea; că democraţia este 
leacul tuturor relelor sociale și politice! Ce s'a întâmplat? S'a întâmplat atât, 
o mică surpriză. S'a descoperit că uitatul nostru suflet omenesc trăeşte încă, 
și încă cum! Este destul ca el să mişte pentru ca toată carapacea progresului 
să se sfărâme. Un fruntaş socialist german îmi spunea iarna trecu'ă (1921) 
în Leipzig, și am văzut apoi că această părere a publicat-o în «Dre neue Zett»: 
«noi ne facem datoria să arătăm intelectualilor cum se interpretează istoria 
prin evoluţia tehnicii economice, dar tehnica economică ea singură nu poate 
să ia pe om de pe stradă și să-l facă socialist, trebuie să fie pentru aceasta și 
o voinţă». Şi o voință. Dar când nu este această voinţă? Cine este acela care 
târăşte? Omul târăşte tehnica, sau tehnica pe om? Concepţia conservatoare 
răspunde: întotdeauna omul târăște tehnica. O înlesnire a tehnicii economice 
cu preţul înjosirii omului, iată ce nu voesce conservatorii. Ei uu voesce pe mun- 
citori transformați în marfă de cumpărat, cu toate frumoasele argumentări 
aduse de liberali că numai așă prosperă capitalismul, și cu capitalismul civi- 

lizaţia; ei nu voese învrăjmăşirea claselor sociale așă cum vor socialiștii cari 
pretind că așă cere succesul luptei politice, căci pentru conservatori nu există, 
succes acolo unde conștiința omului serveşte drept instrument de luptă; ei 
nu închid ochii la înbogăţirea prin ori şi ce mijloace, fiindcă simplul fapt al 
îmbogăţirii nu este pentru ei cum este pentru burghezii liberali, un factor ak 
prosperității şi civilizaţiei. Numai prin păzirea legii morale este îmbogățirea, 
pentru conservatori un semn al prosperității şi civilizaţiei. Imbogăţirea prin 
mijloace imorale este, dimpotrivă, un factor de slăbiciune pentru un popor. 
(lată, bunăoară, îmbogățirea produsă la noi în ţară, prin permisele de vagoane 
şi prin contrabandele favorizate de politică în timpul marelui răsboiu mondial 
1914—1918. De această îmbogăţire au beneficiat comercianții improvizaţi 
şi zarafii, recrutaţi în mare parte din elemente evreești. În vreme ce aceste 
elemente evreeşti beneficiau, marii proprietari rurali și clasa mijlocie a func- 
ționarilor români sărăceau; unii fiind expropriaţi în profitul ţăranilor, alţii 
exploataţi prin scumpetea trajului. . Rezultatul. Până ce noua pătură a ţără- 
nimii române ajutată de expropriere să se ridice la locul ce i se cuvine, copiii 
evreilor îmbogăţiți de răsboi au invadat școlile secundare și Universitățile, 
luând locul copiilor de mari agricultori şi funcţionari. Timp de zece ani, cel puţin, 
școlile noastre superioare vor da advocaţi, ingineri şi medici evrei. d ntra 
acestei stări, o reacțiune se va produce. Ea s'a și produs. Intreaga studențime 
creștină pare de pe acum câștigată curentului antisemit. Acest curent însă 
însemnează o mare slăbiciune pentru Statul român. lată dar la ce duce îm- 
bogăţirea cu orice preţ, idealul burgheziei capitaliste! In loc de a aveă o ti- 
nerime unită, sufletește, avem o tinerime învr ăjbită şi deci neputincioasă. Stu- 
dențimea creştină aruncă vina pe colegii evrei și cere reducerea acestora 
prin numerus clausus. Mare greşeală. Adevăraţii vinovaţi sunt politicianii cari 
au deschis robinetul îmbogăţirii imorale ! Trebuie luptat contra cauzei, nu con- 
contra, efectelor). Mai departe, în guvernarea lor, conservatorii vor îngriji de 
asigurarea minimului de salariu necesar fiecărui lucrător, fiindcă, fiecare iu- 
crător este cu patronul său seamen și frate întru Hristos ; conservatorii vor 
da o deosebită grijă şcoalei și bisericii, fiindcă acestea sunt instituţiile care 
leagă mintea și inima generaţiilor de astăzi cu generaţiile de ieri; conser- 
vatorii vor restabili din nou încrederea cetăţenilor în puterea, moralei, care va. 
aduce garantatea demnităţii personale; în dreptul de proprietate, care este 
garanţia muncii; şi în autoritatea Statului, care este garanţia viitorului na- 
tional. i 

De aceste garanții are mare nevoie Europa de astăzi, lăsată fără busolă 
în urma prăbușirii misticismului democratic. Deaceea în Anglia și Belgia con- 
servatorii sunt la guvern; în Italia şi în Franța au schimbat orientarea po- 
liticii naționale; în Germania, unde au fost totdeauna puternici, ei stau neclin- 
tiţi în posturile lor, cu toate că monarhia pe care au apărat-o, a căzut; de 
aceea, peste tot locul ei sunt; înconjurați de simpatia masselor populare. In Ba- 
varia, o mişcare fascistă analoagă cu aceea din Italia are ca program următoa- 
rele cuvinte ale lui Mussolini: «Intrăm într'o eră aristocratică. Statul lăsat as- 
tăzi pe mâna ori şi cui, va fi în curând Statul unei elite. Noua generaţie nu 
mai are încredere în democraţie, în reprezentanţii şi fetişii săi. Nu vom mai 
toleră să ne oprească drumul cadavrul acestei democraţii». (Le Temps, 5 De- 


www.dacoromanica.ro 








C. RĂDULESCU-MOTRU: CONCEPȚIA CONSERVATOARE ȘI PROGRESUL 61 





cemvrie 1922). Au trecut timpurile când sub frumosul nume al democraţiei se 
puteau operă toate turpitudinile! — 4. Concepţia conservatoare este antire- 
voluţionară. Este antirevoluționară, când revoluţia este înţeleasă ca ră- 
sturnarea ordinei sociale experimentate, pentru a face loc unei ordine scciale 
plănuită după o ideologie neexperimentată. Dar când revoluţia este înţe- 
leasă ca o luptă de răsturnare ə desordinei pentru a se reveni la ordine, atunci 
concepția conservatoare nu este din principiu antirevoluţionară. O revolu- 
ţie, în acest de al doilea înţeles, s'a produs cu câtevă mii de ani în urmă în 
viața inteligenţei omeneşti, atunci când în locul visurilor desordonate și al im- 
pulsivităţii naturale a conștiinței, s'a intronat ordinea logicii. Ori de câte ori 
asemenea revoluţii se întâmplă, în vieaţa socială ca și în vieaţa intelectuală, 
concepţia conservatoare le aprobă. Ea nu aprobă exproprierea pe cale obiș- 
nuită revoluţionară, dar exproprierea consimţită în folosul obştesc o aprobă, 
Mi se pare că acest de al doilea fel de revoluţie nu este tocmai de disprețuit. 
Cea dintâiu este materială, cea de a doua morală. A expropriă pe alții când tu 
stai neatins, mi se pare cu mult mai uşor decât a te birui mai întâiu pe tine su- 
fleteşte, în aceea ce ai ca egoism, și apoi să faci din sacrificiul tău un bine ob- 
ştesc. Are şi concepţia conservatoare spiritul să urevoluţionar, El nu se vede, 
fiindeă focul lui nu distruge casele și bunurile de pe pământ, ci curăţă în taină 
sufletească deprinderile și pornirile oamenilor. 


IV 


Ne rămân, de zis câteva, cuvinte asupra conservatorismului din Ro- 
mânia. 

Nu este țară, unde condițiile să fi fost mai neprielnice concepției con- 
servatoare, ca România. Principala pârghie a conservatorismului de pretutin- 
deni a fost prestigiul de care s'au bucurat instituțiile şi principiile ieşite din 
experienţa trecutului. Omul politie din Apus, ori şi ce ideal ar îi avut, a tre- 
buit să ţină seamă de concepţia conservatoare, fiindcă cetăţenii înaintea, 
cărora el vorbiă mar fi tolerat o injurie directă necum un blestem contra cre- 
dinţelor politice ale înaintaşilor lor. S'ar fi ridicat pietrele contra unui așă în- 
drăzneţ. La noi, în România, au stat lucrurile altfel. La noi trecutul a putut 
îi batjocorit şi blestemat de ori și cine. De ce? Trecutul nostru cel mai apropiat 
a fost èra fanarioţilor. Aceasta explică totul. Și înainte de fanarioți a fost oare 
mai bine? Puţini istorici au curajul să o afirme. Bunul plac a Voevozilor pare 
să îi ţinut locul principiilor și dreptăţii. Răsboaie, împilare, luptă pentru dom- 
nic, restaurări, intrigi, zavistie. Pe ce s'ar fi putut sprijini o concepţie conser- 
vatoare? Când Europa a început să se ocupe de Ţările Românești, găsim pe 
toţi fiii ţării, pe toţi bunii patrioţi, la un loc, într'o singură dorinţă și într'un 
singur gând: Toți vor să scape de străini; toţi vor o ţară unită şi independentă. 
Intre concepţia conservatoare și alte concepţii politice nu puteă fi vreo luptă, + 
cât timp ţara nu stă de sine, Şi acum vine momentul hotărîtor. Dorinţele pa- 
trioţilor se afirmară pe vremea când în Europa apuseană băteă vântul liberalis- 
mului dela 1848. De aci asociarea făcută la noi între liberalism și naționalism. 
Patrioţii români aveau inima de naţionalişti, dar vorbeau în fraze liberale. 
Mai ales, cel mai talentat dintre ei, și dacă nu cel mai luminat, cel mai cinstit: 

Nicolae Bălcescu. Ce melodie sublimă de naționalism este gândirea acestui 
român, cântată totuş în octava lihertăţii! «Deşteaptă-te, patria mea! Biruie-ţi 
durerea... E vreme ca să ieși din amorţire, seminție a Domnilor lumei! Ziua, 
dreptăţii se apropie... toate popoarele se mișcă... căci furtuna mântuirii a în- 
ceput» 1)... «Pe o pajişte verde, Libertatea, copilă bălăioară cu codițe lungi și 
aurite, se jucă cu un arc destins. Ferice de oamenii din câmpie, ferice de cei 
dela munte !... Era vremea atunci, când tot omul trăiă fără stăpân şi umblă. 
mândru fără să-și plece capul la alt om, când umbra văilor, pământul ca și 
aerul cerului eră deavalma pentru toţi. Vieaţa atunci se petreceă în cea mai de- 
plină. fericire, şi când ajungeau pe om nevoile bătrâneţelor și moartea, el se 
duccă zicând: «Mi-am trăit zilele » şi era sigur că vieaţa lui se va prelungi și 
după moarte și că pe cealaltă lume va întâmpină o fericire şi mai mare». Așă. 
cântă Nicolae Bălcescu dorita lui libertate, copila bălăioară a Românului dina- 
inte de epoca de asuprire! Era oare libertatea lui libertatea liberalismului bur- 
ghez venit mai în urmă, sau era naționalism și numai naționalism? Vă, las să 
judecaţi. Pe pajiştea verde, unde inima înflăcărată a lui Bălcescu puneă să 
se joace Libertatea, a călcat în urmă copitele grele ale capitalismului bancar, 
şi acesta, a vut grija să păstreze frazeologia. S'a dus inima, şi a rămas struna. 
Şi în struna aceasta au cântat din nefericire mulţi patrioţi români și mai târziu, 
fără să-și dea seama cât de departe au fost intenţiile lor de realitatea po- 
litică ce s'a creat! 

Desamăgirea produsă de guvernele liberale a mărit cu toate acestea, nu- 
mărul partizanilor concepţiei conservatoare, cam între anii 1880—1885. 
Intre acești partizani sunt numai câtevă elemente recrutate din vecha clasă, 
boierească; cele mai multe elemente sunt recrutate dintre intelectuali. Des- 
cendenţii bogătaşi, precum și acei cu titluri de prinți găsesc o bună primire 
în partidul liberal, unde aveau toate avantajele puterii. Insăș concepţia con- 
servatoare pe care aceste elemente o reprezentau nu este o continuare a tradi- 
țiilor vechiului partid boieresc, ci o importaţie din gândirea Europei apu- 
sene, cum dealtminteri în mare parte fusese şi concepţia liberală. In manife- 
stele conservatorilor români găsim în mare parte principiile care călăuzese 
şi pe conservatorii apuseni. Dealtfel, cum popoarele Europei tind de mult. 
spre o vieaţă politică omogenă, influenţa conservastorismului european ar fi 
sfârşit prin a se impune şi în România, oricare ar fi fost originea partidului 
conservator român. Intre partidele politice din Europa există o oarecare soli- 
daritate. Ţările cu instituţii similare au şi partide în proporţie similară. 
Acolo unde există un regim monarhic ereditar, există și un partid conser- 
vator. Adică este normal să existe. Așă este în Anglia, așă în Spania, așă eră 
în Germania și Austro-Ungaria până în 1918, așa în Suedia, aşă în Belgia, în 
Danemarca, în Talia şi peste tot. Nu că acolo unde există monarhie ereditară, 
monarhul favorizează pe conservatori. Aceasta nu se mai întâmplă în Europa 
de astăzi. Țara în care partidul conservator este cel mai puternic, are tocmai 
pe monarhul cel mai constituţional. Explicarea este alta. Acolo unde este 
monarh ereditar, acolo este o cumpănă dreaptă între forţele politice care sunt 
în luptă; acolo nu este permisă strivirea adversarilor. Din momentul ce lupta. 


1) N. Bălcescu, Cântarea României LVIII. 

politică este sub o cumpănă dreaptă, fiecare popor are destul bun simţ ca să 
dea politicei conservatoare locul pe care ea îl merită. 

Şi aşă ar fi fost şi la noi dacă mâna monarhului ar fi fost lăsată liberă. Dar 
partidele noastre politice, destul de revoluţionare altminteri, n'au avut pute- 
rea să facă şi marea revoluție morală, de a birui în ele vechile apucături 
fanariote. Cu tot votul Divanurilor Țării de a se stârpi zavistia pentru domnie, 
ea a continuat, ca şi mai înainte, cu singura deosebire, însemnată, este drept, 
pentru cinstea ndastră, că ea nu a mai fost p&ntru domnie cu coroană, ci pentru 
domnia bugetului, şi că firmamnele în loc să se dea dela Țarigrad au fost date 
din Bucureşti. 

Organizarea partidului conservator s'a arătat inferioară în luptă cu 
organizarea partidului liberal și deaceea ea este astăzi la pământ. Numai cu 
greu se va ridică, pe cât timp vechile apucături vor dură. Partidul conservator 
nu poate să-și aştepte ridicarea sa decât dela întinderea culturii în păturile 
de jos ale poporului nostru şi dela europenizarea sinceră a luptelor noastre 
politice. In amândouă aceste direcţii elementele pe care el se bizuie, sunt 
proprietarii rurali, la cari munca și proprietatea merg împreună nedespărţite, 

“şi muncitorii intelectuali. Muncitorii intelectuali, în primul rând, fiindcă ei 
sunt cei mai periclitaţi în Statul care nu are la baza sa o politică conservatoare. 
Funcţionarii trebuie să aibă de patron un Stat cu baze financiare solide; pro- 
fesioniștii, asigurarea valutei în care li se plătește munca; producătorii de elită, 
servitorii cultului religios şi apostolii educaţiei, continuitatea ordinei so- 
ciale, condiții care toate se găsesc la baza politicii conservatoare. Produ- 
cătorul este din fire dușmanul visătorului revoluţionar, fiindcă el este deprins 
cu experienţe și nu cu improvizația. Proprietarii rurali din clasa mijlocie, 
vin apoi imediat la rând, căci gospodăriile lor au în față, ca dușmani, nesăţioasa 
burghezie improvizată de politica liberală şi demagogia. Dacă pătura ţăra- 
nilor fruntaşi ar înțelege că interesele lor se confundă, astăzi cu interesele per- 
manente ale Statului, în locul unei politici de clasă, ea ar face o politică con- 
servatoare. Dealtminteri, sentimentele conservatoare ale acestor proprie- 
tari rurali, fruntași ai satelor, cum se numesc acum, moșnenii și răzeșii, cum se 
numeau odinioară, sunt aşă de evidente, încât chiar adversarii conservatoris- 
mului nu le pot tăgădui. Intr’un discurs pronunţat la 14 Dee. 1922, în aplau- 
zele majorităţii liberale, iată ce zice un membru al acestei majorităţi: «Pre- 
zenţa acestor fruntaşi ţărani păstrători ai tuturor tradiţiilor noastre este încă 
50 de ani, de aci înainte, o necesitate naţională a neamului nostru ! (Aplauze). 
Oratorul liberal acordă numai 50 ani, fiindcă, probabil, peste 50 ani dânsul 
socotește că burghezia liberală îi va înghiţi pe aceşti ţărani, prorocire pe care 
conservatorii însă o consideră ca o simplă iluzie a liberalismului. Mai departe 
zice orasterul liberal: «Ei vor lumină țărănimea noastră, ei o vor conduce, ei o vor 
apără. Elemente de luptă şi de conservare, acești fruntași ţărani, elită a satelor, 
vor fi şi mâine ceeace aw fost şi ieri: redutele înaintate, de care se vor sfărmă, 
toate curentele periculoase care vin din Răsăritul acela, de unde unii vàd că vine 
lumina, şi de unde noi nu vedem că vine decât barbaria și întunericul. (Aplauze 
prelungite). Dintre acești ţărani fruntași, proprietari mijlocii, se vor ridică forţele 
care vor primeni și de aci înainte clasele noastre conducătoare». Dar cei mai 
interesaţi la tăria conservatorilor sunt. muncitorii intelectuali. Muncitorii ma- 

nuali de oraș au o armă, care îi face să fie respectaţi de ori şi ce guvern: au 
greva. Muncitorii ceilalți n'au această armă. Ei prosperă numai când Statul are o 
politică de continuitate ieșită din experiența trecutului. Deaceea, nu este mi- 
rare că partidele conservatoare de pretutindeni, numără în rândurile lor pe 
cei mai mulți intelectuali (la noi a avut cinstea să aibă pe Mihail Eminescu, 
Ion Caragiale, Titu Maiorescu, Barbu Delavrancea, pentru a nu cită decât 
pe luceferi), alături de reprezentanţii ţărănimii. Când se va stabili și la noi le- 
gătura dintre muncitorii intelectuali și muncitorii agricoli, partidul conser- 
vator român îşi va câștigă adevăratul său teren de propagandă şi de izbândă. 
Această, legătură se va stabili prin interesele comune pe care aceste categorii 
de producători vor aveă să le apere contra capitaliștilor de bancă și prin exem- 
plul pe care îl dau conservatorii din Europa apuseană. Prin noul curent con- 
servator din Apusul Europei vor fi biruite prejudecățile intelectualilor români 
contra concepţiei conservatoare, prejudecăţi înrădăcinate la noi tocmai în urma 
răspândirii înţelesului mistic al progresului venit tot din Europa apuseană. 
Românul n'are din fire misticismul progresului; el l-a dobândit prin imitație. 
Tot prin imitație îl va pierde. Dealtminteri ori de câte ori ocazia se prezintă, 
Românul se arată sceptic faţă de misticismul progresului, şi numai deprin- 
derea îl face să respecte frazeologia. Vă citez un exemplu între multe altele. 
Un ziarist român, dintre cei mai cunoscuţi, într'un ziar dintre cele mai înflă- 
cărate pentru ideile înaintate de progres și democraţie, comentează alegerile 
din Anglia. El își face mai întâiu datoria să asigure pe cetitorii săi că victoria, 
conservatorilor nu aduce o ştirbire democraţiei, că pentru moment conserva- 
tori au învins, fiindcă democrații au mers cu progresul prea departe; au prea 
înaintat... ; tiraliori îndrăzneţi, prea se depărtaseră de front, dar la urmă, cum 
termină? Ca ori şi ce Român cu bun simţ, termină prin a mărtutisi, că sub 
un guvern conservator, ca acela din Anglia, administraţia este administraţia 
şi politica politică, că acolo nu se petrec lucrurile care se petrec sub regimul 
democraţiei de pe plaiurile Dâmboviţei! 

Ei da, acesta este adevărul. Democraţia este o firmă care nu garantează 
decât intenţiile, nu şi realitatea. Adeseori nici intenţiile. Sub democraţie 
se ascunde mai peste tot locul cea mai retrogradă oligarhie. Este naiv acela 
care se ia după firmă. Europa de după răsboiu vrea să fie trează. Tre- 
zirea începe cu revizuirea concepţiilor mistice de progres şi de democraţie. 
Această revizuire o numesc unii «valul reacției care se întinde peste toată 
Europa». Nu este valul reacției, ci este trezirea popoarelor europene. Când 
ziariştii noştri români îşi vor reîmprospătă lecturile lor despre conservatorism, 
şi îşi vor face o cinste din a ţine în curent pe cititorii lor cu ceeace se petrece 
aiurea, vom aveă o mare piatră ridicată din calea noastră. Concepţia conser- 
vatoare va îi atunci în faţa adversarilor leali, iar nu ca până acum în faţa mi- 
sticilor şi a mistificatorilor. 


„ 17 Decemurie 1922 

Ă-MI îngăduiţi mai întâiu două precizări: 
Scopul organizării ciclului de conferinţe asupra doctrinelor politice, de 
către Institutul Social Român, n'a fost să se aducă în discuţie publică 
ideile politice ale partidelor ‘din România, ci să se ofere, întrun sistem, o 
serie de prelegeri teoretice privitoare la doctrinele politice. 

A doua precizare privește obiectul acestei conferinţe. 

Fiind vorba de o doctrină nouă, care este chiar contestată ca atare şi for- 
mează baza ideologică a unui curent politic a cărui trăinicie este negată, este 
lesne de înţeles că este necesar să se deă o fundamentare mai largă, decât s'ar 
cere unei prelegeri despre una din doctrinele consacrate: liberalism, conserva- 
tism sau socialism. 


, 


1. DOCTRINE ŞI PARTIDE POLITICE 


Ce este o doctrină politică? 

Elementele constitutive ale unei doctrine politice sunt două: o. concepţie 
asupra situaţiei sociale sau şi asupra evoluţiei sociale, și un ideal social. 

Dar oare toate partidele politice trebuie să aibă o doctrină politică? 

Am puteă împărţi partidele politice în: 

1) Partide oportuniste, care sunt orientate exclusiv pi putere, pentru con- 
ducătorii lor, şi după avantajiile puterii, pep atru aderenţi; 2) partide programa- 
tice, care sunt călăuzite de anume țeluri ‘concrete în legătură cu situațiea 
socială dată; 3) partide de idei generale, care sunt îndrumate de o concepție 
asupra lumii şi 4) partide de clasă, care își stabilesc directiva politică după in- 
teresele unei clase sociale şi după rolul ei istoric în evoluția socială 1). 

Observăm, mai întâiu, că partidele programatice nu pot fi perfect separate 
de partidele de idei generale. Un partid de idei generale trebuie numai decât 
să aibă un program, dar un partid de program, nu e numai decât necesar să 
poseâdă idei generale asupra lumii sau o concepţie asupra evoluţiei sociale. O 
deosebire precisă se poate descoperi, dacă se privesc partidele burgheze de o 
parte și partidele muncitorești de alta. 

Dintre partidele burgheze: liberalismul, conservatismul și democratismul 
burghez clasic au avut o ideologie, însă partidele liberale, conservatoare, de- 
moerate contimporane nu mai păstrează aceà ideologie clasică și nu și-au putut 


1) Astfel Max Weber în opera sa «Wirtschaft und Gesellschaft» (Grundriss der Sozial- 
ökonomie) pp. 167, 639, 769 împarte partidele politice în: 1. Patronage-Partei (partide 
oportuniste); 2. Klassen- Partei (partide de clasă) şi 3. Weltanschauungs-Partei (partide 
doctrinare), cuprinzând însă între acestea şi partidele care tind la realizarea unor scopuri 
concrete, ceeace este cu desăvârşire eronat. 

D-l D. Gusti în studiul său «Partidul Politic» (Arhiva pentru Știința şi Reforma 
Socială No. 4/5) face deosebirea între partide principiale (partide de program integral) şi parti- 
” de oportuniste (sau partide de pură acțiune imediată) p. 441. 

creà alta nouă, devenind cu vremea partide programatice sau și numai opor- 
tuniste. Partidele muncitorești însă a avut şi au o ideologie proprie —o con- 
cepţie asupra evoluţiei sociale și un ideal social! 

Dar toate partidele: oportuniste; programatice sau doctrinare, au ca bază, 
de existență o anume structură socială, împărțirea societăţii în clase sociale. 
Deaceea, pentru înţelegerea, fiinţei lor este necesar să se precizeze care sunt ra- 
porturile între clasele sociale şi partidele politice. 

Clasele sociale și partidele politice au condiţii de existenţă și de acţiune deo- 
sebite. Clasele sociale sunt un produs al evoluţiei economice; desvoltarea lor 
are loc în sfera raporturilor economice, partidele politice își găsesc rostul lor 
în sfera raporturilor politice, a ordinei de Stat. Fiecare clasă, ca să-şi realizeze 
revendicările ei și să influenţeze politiceşte ordinea de Stat, trebuie să-şi creeze 
o organizaţie politică, un partid. Nici într'un caz însă partidul nu se va identi- 
ficà cu clasa socială. Necesitatea de a se valorifică politiceşte impune oricărui 
partid extinderea cadrelor sale, ca. să-și asigure o reprezentare în toate organele 
Statului. Partidul devine astfel o grupare de elemente eterogene din punct de 
vedere social, unite printr'o concepţie comună despre stările sau și despre 
evoluţia societăţii şi printr'un ideal social comun. 

Un partid de clasă reprezintă interesele unei anume clase, dar nu numai 
interesele acelei clase și cu cât mai puţin este alcătuit, exclusiv, din elemente 
aparţinând aceleaş clase, aderenţii săi fiind partizanii unui program, care nu 
conţine niciodată numai revendicări economice, ci și anume canceppi politice 
şi filozofice şi se reazimă pe un ideal social. 

In acest înţeles partidele muncitoreşti —socialiste sau jărăinești — sunt par- 
tide de clasă, ca şi partidele liberale sau conservatoare, cu deosebire că cele 
dintâi reprezintă în primul rând interesele muncitorimii sau ţărănimii, cele 
din urmă ale marilor și mijlociilor proprietari sau ale burgheziei. 

Apoi, pe când partidele socialiste și țărănești au un ideal social, urmăresc 
transformarea ordinei sociale, partidele liberale şi conservatoare luptă pentru 
păstrarea ordinei existente. 

Această deosebire principizlă înrâurește adânc doctrinele politice. 

Am amintit că punctul de plecare al unei doctrine politice este o concepţie 
asupra stărilor sociale sau şi asupra evoluţiei sociale. Astfel liberalismul clasic 
socoteă că din jocul liber al forţelor descătușate prin prăbuşirea feudalismului, 
se clădeşte societatea nouă și se realizează armonia, socială cea mai desăvârșită. 
Conservatismul aveă ca idee fundamentală credinţa în existenţa unei ierarhii 
naturale și, întrucât forţele sociale veneau să strâmbe această ierarhie naturală, 
conservatismul deveneă sceptic asupra viitorului social, eră pesimist, negà 
fără să afirme nimic. 


2. LEGEA MARXISTĂ DE EVOLUȚIE SOCIALĂ. — REVIZIONISMUL 
ȘI POPORANISMUL RUS 


Socialismul în schimb priveşte realitatea socială analizează originea și 
desvoltarea sistemului capitalist, pe care este clădită societatea actuală, și în- 
cearcă să stabilească o lege de evoluţie socială și o prognoză asupra viitorului 
social. 

Această lege, pe care trebuie să o cercetăm pentru a vedeă dacă este sau nu 
exactă, şi dacă putem să o aşezăm la temelia, doctrinei noastre, a fost desvol- 
tată în preambulul programului socia) democrat dela Erfurth din 1891. 

In acest document se precizează care ar fi tendinţele naturale de evoluţie 
a societăţii, 

„Aceste tendinţe sunt: în primul rând, decăderea fatală a exploatării mici, 
biruința tot aşă de fatală a exploatării mari în toate domeniile, despărțirea 
muncitorului de mijlocul lui de producţie, transformarea lui în proletar şi 
concentrarea mijloacelor acestora de producţie în mâinile capitaliștilor și 
marilor proprietari. Paralel cu această desvoltare are loc o sporire extraordinară, 
a producţiei prin desvoltarea tehnicii, care atinge culmile cele mai înalte. 

Rezultatul acestui proces de evoluţie este că, de o parte, avem clasa capita- 
liștilor, cari acumulează averi din plus valoarea creată de muncă, şi de altă 
parte, clasa proletariatului, născută din proletarizarea, elementelor straturilor 
de mijloc și a ţărănimii. 

In această situaţie se accentuiază lupta de clasă între cele două tabere, în 
care se desparte din ce în ce mai mult societatea: burghezia și proletariatul. 
Aceste împrejurări se agravează prin ivirea crizelor economice, care bântue 
în mod periodic societatea și o prezintă în ochii tuturor, clădită pe temelii 
şubrede, având un viciu organic în însăși constituţia ei. 

Sfârşitul acestei evoluţii vine dela sine: concentrarea mare a avuţiilor în 
mâinile capitaliștilor înlesneşte socializarea care face ca exploatarea mare să 
devină, dintr'un izvor de mizerie și apăsare pentru clasele exploatate, un izvor 
de bună stare maximă și desăvârşire generală. 

A cui poate să fie — încheie preambulul social democrat — această operă 
mare şi aducătoare de fericire pentru societate? Numai a acelei clase care nu 
este interesată la menţinerea, actualei ordini sociale, întemeiată pe proprietatea 
privată — a proletariatului, care are misiunea istorică să transforme societatea 
capitalistă în societate socialistă. 

Se pune întrebarea: au verificat împrejurările istorice exactitatea acestei 
«legi» de evoluţie socială, pentru ca să o putem decretă ca legea naturală, care 
cârmuieşte destinele omenirii? 

Chiar în rândurile socialiste, Revizionismul s'a, însărcinat să dovedească inex- 
actitatea în atâtea şi atâtea, puncte a acestei «legi» de evoluţie socială, iar pro- 
gramul social democrat dela Görlitz, din 1921, în preambulul său, se mărgi- 
nește să constate că, există o tendinţă de concentrare capitalistă «a unei părți 
însemnate» din mijloacele de producție şi că proletarizarea nu e un fenomen 
general, ci limitat asupra unei masse întradevăr largi a populațiilor din Sta- 
tele industriale, 

Deci se neagă caracterul de lege generală a evoluţiei sociale, astfel cum 
eră prezentată, de teoria marxistă. Deasemenea, se părăseşte ideia misiunii 
istorice exclusive a proletariatului, de a transformă, ek singur, ordinea so- 
cială de astăzi şi se precizează că această misiune ar cădeă în sarcina tuturor 
claselor muncitoare, a muncitorilor manuali ca şi a muncitorilor intelectuali, 
a tututor acelora, cari își reazimă existenţa lor pe un venit din muncă. Iar so- 
ciologul social democrat H. Cunow, care a fost spiritus rector al acestei mișcări 
de revizuire a programului social-democrat, afirmă că «evoluția socială nu ur- 

mează un drum drept, într'o anumită direcţie, ci urmează o linie în zig-zag şi 
că diferitele perioade ale evoluţiei sociale nu sunt totdeauna dominate de 
acecaş lege de mișcare și nici măcar nu sunt străbătute de aceeaș tendință 
de desvoltare» 1). 

Dacă «legea» de evoluţie marxistă n'a fost verificată de împrejurările isto- 
rice din Statele capitaliste, poate să mai fie acceptată ca o prognoză sigură 
a desvoltării sociale a celorlalte popoare înapoiate? 

Impotriva acestei generalizări a legii marxiste de evoluţie s'a ridicat, încă 
dela mijlocul veacului trecut, Poporanismul rus 2). Poporanismul rus împăr- 
tăşeă idealul socialist, însă afirmă că Rusia îşi are destinele ei socialiste, deose- 
bite de acele ale Europei capitaliste, şi anume se credeă că Rusia va evoluă 
spre socialism, fără să mai treacă prin faza capitalistă. Poporanismul rus îşi 
întemeiă această prognoză de evoluţie socială pe următoarele consideraţii: 
Mai întâiu, în Rusia nu există capitalism, nici o burghezie și nici un proletariat 
puternic. 'Teoreticienii poporanismului au încercat a dovedi că nici nu 
erau posibilități de desvoltare a capitalismului în Rusia. Apoi o împrejurare 
specifie rusă, psihologia semicomunistă a clasei țărănești ruse creată sub in- 
fluenta educatoare a mirului, a comunității agrare, îngăduiă credința că pără- 
nimea rusă erà într'o situație prielnică asimilării idealului socialist, astfel încât 
cu ajutorul operei de propagandă a intelectualilor socialişti, Rusia puteà trece 
direct la socialism. In sfârşi”, în al treilea rând, poporaniştii se bazau pe ura 
adâncă ce există în țăranul rus atât împotriva administrației de Stat, cât 
şi împotriva proprietarilor mari, precum şi pe convingerea răspândită în 
massele țărănești că pământul trebuie să aparţină aceluia, care îl muncește. Ei 
aşteptau, hotănît, ceasul când revoluţia va sosi. Revoltele ţărăneşti, care. 
erau endemice, le dădeau credinţa că o revoluţie socială se va produce şi 
nu eră decât o singură dificultate, — care s'a arătat a fi aşă de mare în 
timpul revoluţiei ruseşti! — să se asigure ca revoluţia ţărănească să de- 
vie o revoluție socialistă. 

Deci, în esență se prevedeă trecerea sigură, dela, starea, existentă a Rusiei 
direct la socialismul integral, ocolindu-se faza capitalismului, căci se negă chiar 
posibilitatea transformării ţărilor agrare înapoiate în ţări industriale. Acest 
punct este cu deosebire însemnat. 

Negaţia, aceasta se clădiă pe credinţa că nu se poate desfăşura o des- 
voltare industrială fără debuşeuri externe. Iar, dehușcurile externe fiind ocu- 
pate de Statele industriale capitaliste, ziceau poporaniștii ruși, popoarele care 
au venit prea târziu la «banchetul lumii» nu mai pot să se împărtășească 
de bunătăţile sale. Astfel ţările agricole sunt condamnate să-și aibă, evoluţia 
lor proprie fără să mai treacă prin faza industrialismului. 

Impotriva acestei afirmaţii militează însă constatarea că industria ca- 
pitalistă — fabrica, cartelul și trustul industrial —s'a desvoltat în toate Sta- 
tele agrare. Mai mult încă, în Statele agrare înapoiate, s'a făcut un salt brusc 
dela industria casnică la fabrică: fa transplantat cea mai desăvârșită. 


1) «Neue Zeit), Aug. 921, 


=) I. Delevsky: Les idées des «Narodniki» russes, în Revue d'Economie Politique, 35- -e 
Anne No, 4/921, 

de desvoltare industrială şi s'a înrădăcinat, în măsura în care a fost îngăduită 
de condiţiile locale pentru fiecare ramură industrială în parte. De bună 
seamă, posibilitatea desvoltării industriilor capitaliste în ţările agrare nu în- 
seamnă dovedirea capacităţii lor de a se industrializă, și cu atât mai puţin 
admiterea, industrialismului ca o fază de evoluţie, prin care trebuie să treacă 
toate ţările agrare înapoiate. 

In sfârşit, pentru o justă apreciere a acelei teze —a negaţiei capaci- 
tăţii de industrializare a ţărilor agrare —menţionăm că în teoria, economică 
s'a. produs și teza antiindustrialismului... Statelor industriale. Această teză re- 
prezentată în Germania de Adolf Wagner, Sering, Oldenberg; în Franţa de 
Meline, în Anglia de Ashley, afirmă că ţările agricole se vor industrializă și se 
întreabă ce vor deveni atunci Statele industriale capitaliste: de unde își vor 
mai procură ele materiile prime când rezervoriile materiilor prime vor hrăni 
industriile desvoltate pe loc, și mai cu seamă unde vor găsi debușeuri pentru 
fabricatele lor, dacă aceste fabricate vor fi opera industriei locale, a industrie, 
naţionale ? 1) i 


3. CLASA ȚĂRĂNEASCĂ ŞI ORDINEA SOCIALĂ CAPITALISTĂ 


Examinarea legii marxiste asupra evoluţiei sociale şi a tezelor poporanistei 
îndreptățește credinţa că o doctrină politică nu se poate întemeiă pe o prognoză 
asupra evoluţiei sociale. 

In consecinţă, doctrina țărănistă nu poate află alt punct de orientare decât 
o cunoaştere exactă a realităţilor sociale şi a tendinţelor de evoluţie, care pot 
să fie întrevăzute de știința socială. Dar, înainte de toate, ca să dovedim 
dacă poate să existe o doctrină ţărănistă trebuie să ne întrebăm: este clasa 
țărănească în stare să influenţeze politicește ordinea socială existentă în- 
trun Stat agrar, și în ce direcţie? Pentru aceasta este nevoie să stabilim dacă 
există o clasă ţărănească și să cercetăm care este situaţia ei în societatea 
actuală capitalistă. 

In acest scop vom examină mai întâiu care este influenţa capitalismului 
asupra desvoltării agriculturii și în special asupra clasei țărănești. 

Ceeace se poate, astăzi, afirmă ştiinţific este că evoluţia în agricultură duce 
cu o forță elementară către biruința exploatării mici, ca forma superioară 
de producție agricolă, contrar, prin urmare, evoluţiei industriale și a 
celorlalte ramuri de activitate economică, care a consacrat exploatarea mare 
ca forma superioară de organizare economică, din punctul de vedere al 
producției. 

Influenţa capitalismului asupra agriculturii și clasei țărănești s'a manifestat 
în diferite feluri. Mai întâiu a dispărut, sub puternica concurenţă a fabricatelor, 
industria casnică, şi acest fapt a însemnat, o sărăcire a țărănimii, atât timp cât 
agricultura ţărănească nu s'a intensificat, atât timp cât ţăranul, muncitor al 
ogorului său propriu, n'a fost împins de forțe externe să concentreze munga 
sa în gospodăria agricolă și să producă mai mult. Aceasta s'a întâmplat însă 





1) Vezi articolul lui H. Dietzel: Agrar- und Industriestaat (Handwörterbuch der 
Staatswissenschaften, 1909), p. 226 şi urm. 

curând, prin faptul că desvoltarea orășenească a creat o piață largă pentru 
produsele gospodăriei ţărăneşti, îmboldind la muncă intensivă şi despăgubind 
țărănimea, de pierderea, cauzată prin lipsa de lucru silită la care o condamnase 
industria capitalistă, prin distrugerea industriei casnice. 

Astfel, părăsirea forțată a industriei casnice, care completă odinioară venitul 
gospodăriei agricole ţărăneşti, fiind compensată, țărănimea n’a căzut pradă 
mizeriei şi nu s'a, proletarizat, pe urma desvoltării capitaliste. 

S'a socotit apoi că proletarizarea țărănimii este o urmare fatală a creşterii : 
populaţiei și a pulverizării pământurilor ţărăneşti, datorită succesiunii. Dar 
tot desvoltarea economică a făcut să apară contra-tendinţe, care dacă mau 
produs dispariția, dar cel puţin micşorarea influenţei nefaste a pulverizării 
loturilor ţărăneşti prin succesiune. Prin intensificarea muncii ţărăneşti mărimea 
lotului economic, care îngăduie o exploatare agricolă raţională, s'a coboît 
astfel încât nici parcelarea prin succesiune ma dus la proletarizare, decât nu- 
mai în anumite regiuni muntoase și deluroase unde, dată fiind înmulţirea păturii 
țărănești, imposibilitatea ca parcelarea să continue la infinit și intensificarea 
muncii având limitele sale, plusul de populaţie a fost absorbit treptat în 
alte ocupaţii, care au nevoie de brațe. 

După ce s'a constatat că nu există tendinţă de concentrare şi de proletari- 
zare în agricultură, socialiștii au început să cerceteze care este influenţa des- 
voltării industriilor agricole asupra ţărănimii și au întrevăzut — în special 
Kautsky — perspectiva transformării grosului exploatărilor țărănești în anexe 
ale capitalismului. Industriile agricole (industria zahărului, a berei, a spirtu- 
lui, etc.) ca să se poată desvoltă au nevoie de forma de exploatare mare. Kautsky 
a afirmat că aceste industrii agricole nu se pot desvoltă, decât rezemate pe 
domenii agricole mari. Insă s'a dovedit că aceasta nu este exact, pentrucă in- 
treprindcrile industriale agricole n'au nevoie decât de alimentarea regulită 
cu materiile prime, și dacă acestea se produc mai raţional în exploatările mici, 
ele pot să aprovizioneze mai bine producţia industrială. 

Recunoscându-se, în sfârșit, că producţia agricolă se poate desfășura 
în gospodăriile țărănești în modul cel mai raţional și intensiv, se constată, 
totuş că țăranul rămâne numai nominal independent, căci, în cele din urmă, 
ajunge fatal subjugat capitalului. S'a dovedit însă că și această aserţiune este 
exagerată, pentrucă ţăranul, prin însuși procedeul rotației nu poate pune 
în ficeare an pe acelaș loc aceeaș sămânță, ci trebuie să alterneze, și aşă fiind, 
chiar dacă, țăranul este dependent pentru o cultură din rotația sa, de o între- 
prindere industrială din vecinătate, pentru a-și puteă desface producţia, 
el este independent pentru restul culturilor pe care le poate folosi cum socoate. 

Este cel puţin exagerat a se vorbi de subjugarea fatală a țărănimii de către 
capitalismul industrial agricol şi de pericolul transformării exploatărilor ţă- 
rănești în anexe ale capitalismului. 

„Există fireşte posibilităţi de exploatare a clasei țărănești de către capita- 
lişti. Astfel, când se poate organizà un monopol al comerţului de cereale, când 
țăranul izolat se găseşte în fața unei organizaţii financiare care exercită mo- 
nopolul comerţului de cereale, care are cheia fixării preţurilor în mâna, sa și 
poate isbuti a da ţăranului pentru produsul său abiă echivalentul salariului unui 
muncitor agricol. Independenţa sa rămâne în acest caz, într'adevăr, nominală. 

O exploatare indirectă se poate îndeplini apoi de ecmercianți individuali, 
față de țăranul consumator, dar aceasta nu subjugă pe individ, căci există 
atâtea mijloace între care cooperația, care înlesneşte ţăranului să scape de do- 
minația capitalistă. Mişcarea cooperativă, desvoltată din a doua jumătate a 
secolului trecut, a isvorît tocmai din necesitatea de a scoate pe sătean din izo- 
„larea și ignoranța lui comercială și a-i pune la îndemână un instrument pentru 
valorificarea cât mai deplină a muncii sale. 

Este învederat, deci, că desvoltarea capitalismului nu stânjeneşte existenţa 
£ prosperitatea unei clase ţărăneşti independente. 


4. REGIMUL AGRAR DIN RĂSĂRITUL EUROPEI ȘI CLASA ȚĂRĂNEASCĂ 


Zămislirea noului regim agrar din Răsăritul Europei, după răsboiul mon- 
dial, s'a făcut însă sub o egidă revoluţionară. Ea a produs —aceasta este astăzi 
fapt notoriu — «ţărănizarea agriculturii». 

In Rusia, Iugoslavia, Cehoslovacia, Polonia, Lituania, Letonia, Estonia, 
România, în Ungaria chiar şi în Austria s'a format sau este în proces de forma- 
ţie o nouă clasă țărănească independentă. 

Desvoltarea acestei clase țărănești, în Răsăritul Europei, nare loc exact 
în aceleaşi condiţii în care s'a produs acelaș proces acum 100 ani în Apusul 
Europei ca urmare a Marei Revoluții franceze, pentrucă principiul fundamental 
pe care-l introduceă Marea Revoluţie franceză eră dreptul de proprietate pri- 
vată, sacră şi inviolabilă, absolută și exclusivă. Acest principiu de drept, în- 
trucât a descătuşat forţele legate ale producției, a avut o influență binefăcă- 
toare asupra omenirii și mai cu seamă oriunde și întrucât s'a manifestat ca un 
drept de folosinţă asupra muncii, încorporată în pământ, el a fost un element 
de progres. Dar exercitarea liberă a dreptului de proprietate asupra pământului 
«absolut şi exclusiv», a evidenţiat, în cursul evoluţiei, urmări de natură con- 
trarie, isvorite în special din împrejurarea că suprafața pământului e măr- 
ginită și ca urmare posesiunea, lui poate luă un caracter de monopol şi poate 
deveni un instrument de exploatare şi dominație. 

Revoluţia agrară din Răsăritul Europei se petrece concomitent cu o 
reformă integrală a dreptului de proprietate. 

Dreptul de proprietate privată quiritară a apus și tinde să fie înlocuit cu 
un alt drept, care purcede dela noţiunea proprietății, socotită ca o funcțiune 
socială, a proprietăţii care nu conferă numai drepturi individuale, dar şi datorii 
sociale. 

Această idee nouă străbate ca un fir roș întreaga legislaţie agrară de după 
răsboiul mondial şi este călăuza unor transformări sociale adânci, care se ma- 
nifestă în întreaga Europă şi care vor aveă să stabilească o nouă formă de echi- 
libru social. | 

Aplicația acestui nou drept de proprietate, în ce priveşte pământul se vă- 
deşte în tendinţa de înlocuire a proprietăţii de exploatare prin proprietatea 
țărănească de muncă, manifestată în ţelurile revoluţiei agrare, și se oglindește 
în toate măsurile legislative pentru conservarea nouei structuri agrare înte- 
meiate pe proprietatea de muncă. Ca să ne dăm seama, despre aceasta, n'averm 


decât să cetim nouile legiuiri agrare — afară de cea românească în care ten- 

dința de favorizare a reconstruirii unei proprietăți mijlocii a precumpănit ten- 
dința de precizare a noţiunii de proprietate de muncă. 

Se găseso acolo o serie întreagă de dispoziţii care consacră principiile con- 
servării structurii agrare, bazate pe proprietatea de muncă, prin regularea, 
circulaţiei pământului, prin limitarea dreptului de vânzare, ipotecare, suc- 
cesiune și prin exploatarea obligatorie a lotului de către împroprietăriți și or- 
ganizarea, exploatării în mod intensiv și rațional. 

Sub această egidă a dreptului de proprietate de muncă, în noul regim a]. 
agriculturii ţărăneşti, în care există condiţii subiective și obiective pentru. spô- 
riea capacităţii de producție prin raţionalizarea și intensificarea, gospodă-- 
rici pământului, se va întemeiă o nouă și puternică clasă țărănească. 

În întreaga regiune răsăriteană a Europei, revoluţia agrară, crează astfel 
o clasă țărănească cu un rol bine definit în vieaţa socială, ca un factor de pro- 
gresl). 


5. SOCIALISMUL, CLASA ŢĂRĂNEASCĂ ȘI CONŞTIINŢA DE CLASĂ 


Nici în faţa acestei realităţi, tăgada socialismului, întemeiată pe doctrina 
veche a lui Marx, n'a dat încă înapoi. Teoria lui Marx asupra claselor sociale 
nu cunoaște decât următoarea trilogie: marii proprietari, capitaliștii și sala- 
riații. Numaicade anexe se mai pomeneşte de «clase intermediare» și de «tran- 
ziți». 'Țărănimea este considerată ca o clasă de tranziție, pentrucă este menită 
să se proletarizeze — după aceă concepţie, — sau o clasă intermediară, pen- 
trucă nu e nici proletară nici capitalistă, trăgându-și veniturile și din muncă, 
şi din capital. Insă, produsul tras de ţăran din cultivarea propriului său 
pământ, cu munca sa și a familiei sale, fiind un venit din muncă și nu un 
venit din exploatare, țărănimea nu poate îi privită ca o clasă intermediară, 
decât întrun singur sens, anume că nici nu exploatează direct pe nimeni nici 
nu e exploatată. direct. 

Fireşte, în sânul populaţiei țărănești există diferite categorii: ţărani mari, 
cari exploatează și munca altora, ţărani independenţi, cari —şi muncesc ei cu 
familiile lotul lor de pământ, ţărani mici, cari au pământ prea puţin și nu 
pot să — și plaseze complet munca pe proprietatea, lor și însfârșit proletariatul 
agricol. In fiecare ţară, potrivit structurii”ei agrare, fiecare categorie poate 
există într'o proporţie mai mare sau mai mică. Dar acestea sunt numai etape 
de tranziţie și, treptat cu organizarea dreptului de proprietate de muncă, tipul 
dominant va fi ţăranul independent, care—şi munceşte el cu familia lotul 
propriu de pământ. Că vor mai rămâne prin jocul liber al necesităţilor economice 
sociale ţărani mari și mici, este cert, dar aceștia nu vor formà tipul reprezen- 
tativ, care va dă nota caracteristică a clasei ţărăneşti. 

Neputându-se închide ochii, în faţa realităţii ţărănimii, se obiectează că 
ar există o lipsă de omogenitate înlăuntrul ei. Să luăm ca termen de com- 
paraţie proletariatul. Oare înlăuntrul proletariatului nu sunt diviziuni dela 
muncitorul intelectual până la cel manual, dela inginer „până la hamal, nu 


1) Pentru amănunte, vezi studiul meu «Revoluţia agrară şi evoluţia clasei ţărăneşti» 
apărut în cArhiva pentru ştiinţa, și Reforma Socială». An. IV No, 2/923. 

sunt atâtea şi atâtea diferenţe în clasa proletariatului ? Totuş nimeni nu neagă 
că proletariatul este omogen, căci există o trăsătură de unire între toate 
elemenetelă sale: este exploatarea comună a capitalului față de muncă. Tot 
asemenea există o trăsătură de unire în sânul țărănimii: identitatea de in- 
terese isvorînd din antagonismul comun întregii populaţii ţărăneşti față de 
stăpânii mari de pământ şi față de întregul regim de exploatare al societăţii 
capitaliste. 

Dar, este evident, consolidarea unei clase sociale nu se face decât când ea 
a ajuns la maturitate, când are o conştiinţă de clasă şi când are capacitatea 
să întreprindă o acțiune politică de sine stătătoare. Poate aveă țărănimea o 
conștiință de clasă şi capacitate de acţiune politică? 

Dar ce este conștiința de clasă? Este cunoaşterea intereselor proprii speci- 
fice unei clase și a antagonismului faţă de alte interese. Țărănimea n'are inte- 
rese antagoniste față de celelalte clase sociale? Socialiștii afirmă că țărănimea, 
este unită cu clasa exploatatoare prin faptul că este interesată la proprietatea 
privată. Pământul țărănesc odată recunoscut şi organizat ca proprietate de 
muncă, lipsită de orice calificaţie de instrument de exploatare, «tendinţa na- 
turală» de unire a ţărănimii cu clasele stăpânitoare rămâne fără nici un temeiu 
în realitatea, socială. 

Dar clasa ţărănească are o serie întreagă de interese contrarii celorlalte 
clase. Nu mai amintesc de antagonismul faţă de clasa marilor proprietari, ea, 
are însă interese contrarii față de burghezia comercială, ca şi față de cea indus- 
trială. 

Burghezia comercială apare mai întâiu în forma capitalului de camătă, care 
exploatează țărănimea. Burghezia industrială interesată să se organizeze în 
cartele, trusturi, monopoluri, intră în conflict cu interesele țărănimii, în cali- 
tatea ei de consumatoare și producătoare. Un tarif vamal proteguitor pentru 
industrii, care nu se pot desvoltà într’o țară şi care face ca agricultorul să su- 
fere de pe urma, scumpetei uneltelor agricole, crează interese antagoniste de 
clasă. Burghezia, în funcție de clasă diriguitoare în Stat, are în mâna sa cheia re- 
partiției impozitelor și organizarea întregului aparat de circulaţie, prin care 
urmărind asigurarea dominaţiei și exploatării ţărănimii muncitoare, trezeşte 
fatal conflicte permanente. 

Instârșit, nu se poate trece cu vederea că transformările economice produse 
de răsboiu au creiat antagonisme noui față de burghezie şi au accentuat unele 
vechi. Niciodată n'a existat un contrast atât de acut între interesul de valori- 
ficare maximă a producţiei țărănești și tendinţele capitalului de acaparare și 
speculare, ca în această vreme de haussă a preţurilor agricole. 'Ţărănimea a, 
avut şi are încă o conjectură favorabilă, care i-a înlesnit şi contintiă a-i în- 
lesni să realizeze preţuri mari pentru produsele agricole. Deprecierea monedei 
i-a folosit la un moment dat să strângă bani, cu care a fost în stare să-și plă- 
tească dobânzile, scăpând de sarcini cu mare uşurinţă. Dar continuarea de- 
precierii banului i-a cășunat rău. La urcarea preţurilor agricole, s'a răspuns 
cu o ridicare mai pronunţată a preţurilor industriale, astfel că procurarea, uti- 
lajului economie necesar nouilor gospodării ţărăneşti şi a celor refăcute după 
răsboiu, precum și articolelor de întrebuințare şi consum au micșorat produsul 
muncii gospodăriilor țărănești. Aceasta n'a fost însă deajuns. In cele din urmă 

țărănimea se poate adaptă fluctuaţiilor valutei urcând în proporţie preţurile 
produselor ei. Burghezia are însă interesul ca valuta să se stabilizeze şi să se 
urce repede. Aceasta, nu-i cu putinţă dacă nu se realizează un echilibru bugetar. 
Atotputernică, burghezia poate concepe și aplică un sistem de stoarcere a muncii 
țărănești, prin taxe de export, preţuri maximale şi rechiziţii a produselor agri- 
cole, punând astfel sarcini grele asupra clasei ţărăneşti, ca să plătească dato- 
riile de răsboiu, care într'o vreme de sărăcire generală, au avut ca efect creşterea 
unei pături noui de îmbogăţiţi. 

Antagonismele acestea, manifestate cu forța brutală a împrejurărilor de 
după răsboiu, au fost de natură să contribuie la formarea unei conștiințe de 
clasă a țărănimii. Nu afirmăm prin aceasta că țărănimea este înzestrată cu o 
conștiință de clasă desăvârşită. Știm că conștiința de clasă este la începutul 
ei ceva vag, instinctiv — este impresia opoziţiei de interese față de stăpâni- 
tori. Conștiinţa de clasă se întăreşte în vălmăşagul luptelor de clasă. 


6. LUPTELE DE CLASĂ ȘI ȚĂRĂNIMEA 


Dar ce sunt luptele de clasă? Pentrucă mai sunt oameni de ştiinţă, ca şi 
bărbaţi politici, cari neagă luptele de clasă, nu cred de prisos să reamintesc 
de faimosul Guizot, ministrul lui Ludovic-Filip, care seria la 1825: dupta de 
clasă nu e nici o ipoteză, nici o teorie, ci pur şi simplu o realitate. De aceea nu 
mai e nici un merit a se recunoaște lupta de clasă și e aproape ridicol a o 
negà». Nu e însă de mirare, dacă numeroșii discipoli ai lui Guizot, au pre- 
ferat să adopte perceptul: «Imbogăţiţi-vă» şi nu voiesc să accepte şi aceă, 
constatare istorică. 

Teoria luptei de clasă a fost desvoltată în urmă de Marx şi Engels. Con- 
cepţia ei se întemeiază pe constatarea, că la un moment dat, în cursul evolu- 
tiei omenirii, s'au născut clase sociale cu interese protivnice, potrivit poziţiei 
lor în economia naţională şi cu tendinţa să-și manifeste aceste interese în lupta 
politică. 

Luptele de clasă s'au prefăcut în cursul istoriei, potrivit rolului și poziţiei 
diferitelor clase în momente deosebite în vieața economică, deci cu opoziţia de 
interese a unei clase față de celelalte. 

Să mai amintesc doar de manifestul comunist cu începutul celebru: «storia 
societăţii de până acum este istoria luptelor de clasă» și cu descrierea diferitelor 
faze ale luptelor de clase, și să pun imediat întrebarea: care este rolul luptei 
de clasă în transformarea socială? | 

Teoria, marxistă precizează că lupta de clasă nare rolul de primum agens 
al transformărilor sociale, ci că este numai forma istorică în care se exprimă 
schimbările structurii materiale în raporturile dintre oameni. Dar transformarea 
bazei materiale a societăţii nu e produsul direct al luptei de clasă. Rezulta- 
tele luptei de clasă nu sunt urmări ale acţiunii conștiente, ci ale raporturilor 
de producţie date. Așă fiind, este indiferent dacă țelul mișcărilor țărănești 
revoluţionare este numai o nouă repartiție a pământului, căci aceasta odată 
realizată, va trebui să aibă ca efect o transformare a raporturilor de producţie, 
deci a constituţiei economice a societăţii. Cu alte cuvinte, dacă este dovedit că 
prin transformarea marei proprietăţi în proprietate de muncă se asigură o ex- 

ploatare rațională și intensivă a pământului şi se crează o clasă de țărani in- 
dependenți, cu interese specifice, este dela sine înțeles că această clasă va aveà 
un rol determinant în luptele de clase. 

Pentrucă vorbesc de luptele de clasă, este necesar să deschid o paranteză 
şi să precizez care pot fi formele ei. 

De obiceiu, burghezia prezintă, totdeauna, lupta de clasă ca fiind identică 
cu actele de violenţă, cu rebeliunile, răsboaiele civile, cu revoluţia socială! 
Nimic mai fals decât această concepţie. Ea nu rezultă din doctrina lui Marx. 
Lupta, de clasă se poate da în presă, în parlament, prin greve, lockouturi sau 
boicotare, după cum se poate petrece în stradă, sub forma de rebeliune, răs- 
boaie civile sau revoluţii sociale. Dacă se dă în Parlament, în presă sau în 
şi de stradă, sau prin revolte, aceasta atârnă de condiţiile economice și de 
condiţiile politice ale unei societăţi la un moment dat. Pentrucă: ce este 
în definitiv lupta de clasă? Este valorificarea pe cale politică a unor interese 
de clasă, şicând această valorificare este îngăduită pe calea parlamentară, 
pe calea deschisă de dreptul de asociaţie, întrunire şi grevă într'un Stat, este. 
evident că actele de violenţă, luptele de stradă sau răsboiul civil, nu se mai 
produc. Superioritatea parlamentarismului constituţional anglo-saxon constă 
mai ales în faptul acesta, că a reuşit să limiteze, înlăuntrul sindicatelor şi par- 
lamentului, luptele de clase. 

Dar chiar dacă se recunoaşte că țărănimea, are un rol în luptele de clasă, 
totuş i se neagă complet capacitatea politică pe baza constatărilor istorice. 

Ce a făcut țărănimea în timpul revoluţiei franceze, se întreabă Marx? 
Nimic în afară de rebeliuni distrugătoare. Dupăce feudalismul a fost sfărâmat 
prin lupta, burgheziei, care asistă țărănimea, aceasta nu s'a mai ocupat de 
politică. 

Marx are o formulă lapidară, care este reprodusă de toţi acei care combat 
țărănismul: «țăranii sunt incapabili să-şi valorifice interesele de clasă în nu- 
mele lor propriu, fie într'un Parlament, fie printr'un Convent. Ei nu se pot 
reprezentă, ci trebuie să fie reprezentați. Reprezentantul lor legal poate să 
apară în acelaş timp ca stăpânul lor, ca o autoritate peste ei, ca o putere abso- 
lută care-i apără în fața altor clase şi le trimite de sus ploaie şi soare !1...1) 

De sigur că aşă s'au petrecut lucrurile după revoluţia frânceză, dar care 
e cauza? Țărănimea dela sfârșitul veacului:al XVIII-lea aveă raporturi de piață ? 
Această, țărănime trăiă în gospodăria ei casnică, nu eră în raporturi frecvente 
cu piaţa, nu cunoscuse altă exploatare decât a stăpânului şi a dărilor, astfel 
că singurul ei antagonism eră împotriva regimului feudal. Când s'a dărâmat 
feudalismul, este natural ca țărănimea să fi devenit politiceşte pasivă, deo- 
camdată, până când contactul ei cu piaţa i-a creiat noui interese protivnice. 

In acest răstimp, țărănimea nu puteă să aibă nici un interes politic și a lăsat 
conducerea politică burgheziei în ascensiune, sub scutul liberalismului eco- 
nomic triumfător şi al dreptului de proprietate absolută, sacră şi inviolabilă. 

Apar însă mai târziu, când ţăranul intră în angrenajul economiei banului, 
noui forme de exploatare a ţărănimii: camăta, şi comerţul de cereale. Atunci, 
în a doua jumătate a veacului al XIX-lea, în Europa centrală şi apuseană, se 





2) Marx: Der 18-te Brumaire, p. 102, 

crează antagonismul ţăranului faţă de capitalul comercial, cămătar, ipotecar 
şi faţă de bursă, și țăranii apar din nou în politică manifestând o tendință -an- 
ticapitalistă. 

Recunoscând acest fapt, socialiștii constată însă că ţăranii se găsesc de astă 
dată în tovărășia elericalismului, feudalismului și antisemitismului. Din nou 
se neglijează a, se cercetă cauza acestui fenomen. Concomitent. cu exploatarea 
capitalistă a ţărărimii în a doua jumătate a secolului trecut, prin desvoltarea 
industrială a Statelor din Apusul și Centrul Europii, se petrece un fenomen 
extrem de important: prin biruinţa exploatării mari în industrie, comerț și 
bancă, toată clasa mijlocie ajunge în suferinţă. 

Țărănimea găseşte în acâste condiţii un aliat în clasa de mijloc, în meș- 
teșugarii şi detailiștii dela orașe, cari sufereau din pricina aceluiaș exploatator 
ca şi ţăranul. Apoi dacă aceă dispoziţie anti-capitalistă a ţărănimii a fost ex- 
ploatată ca instrumert al clericalismului şi feudalismului împotriva liberalis- 
mului burghez, și a hrănit mişcările reacționare antisemite, aceasta se dato- 
sește dominaţiei politice în aceă vreme a stăpânilor feudali și regimului politie 
absolutist. 

Zadarnic se încearcă deci a se prezentă țărănimea în politică: ca o anexă fi- 
rească a curentelor reacționare, deoarece nu e cu nimic dovedit, că dacă dispoziţia 
anticapitalistă a ţărănimii s'ar îi produs într'o epocă, în care ar fi dominat 
un regim democratic și ar fi existat o mișcare muncitorească însemnată, tă- 
rănimea nu s'ar fi raliat politicește cu muncitorimea orașelor. 

In primul rând să nu uităm faptele: când s'a introdus democrația politică 
în Europa? Ea nu datează decât cam dela 1867. La 1867 se face o reformă 
electorală în Anglia, care acordă dreptul de vot aristocrației muncitorești; în 
acelaş an se crează Uniunea nordică germană tot pe baza votului universal, 
se face oarecari reforme politice liberale în Austria și în Franţa, Napoleor 
al III-lea inaugurează un curs mai liberal. Insuș Kautsky în noua sa 
operă «Revoluţia proletară și programul ei» 1) afirmă că cabiă după anii 
1870 începu să se resimtă influența democraţiei asupra luptelor sociale şi 
chiar atunci la început, într'un mod puţin prodigios, date fiind numeroasele 
decăderi, anume reacţiunea în Franţa după Comuna din Paris, care durează 
dela 1871-74, și legea contra. socialiștilor din Germania dela 1878-1890». Insă, 
câtă vreme rămăşiţele feudale şi absolutis.e nu dispăruseră și libertăţile demo- 
cratice nu erau asigurate, nici muncitorimea n'a, putut să ajungă la un rol po- 
litic determinant și cu atât mai mult țărănimea n'a fost în stare să joace un rol 
politic corespunzător situaţiei ei sociale și economice. 

Totuș țărănimea a continuat să se manifeste politicește înainte de răsboiul 
mondial. 

Teoreticienii socialiști înregistrează chiar că țărănimea și-a schimbat ati- 
tudinea, politică sub presiunea împrejurărilor economice. 

Concurența americană a impus o intensificare a gospodăriilor agricole ţă- 
rănești din Centrul și Apusul Europei. Urcarea în urmă a preţului cerealelor 
fiind simultană cu sporirea rendementului a făcut ca sarcinile ipotecare să fie 
mai puţin simţite. Propășirea creditului cooperativ a gonit cămătarii din sate. 





*) Karl Kautsky: Die proletarische Revolution und ihr Programm. Berlin 1922, p. 75. 

Tărănimea s'a organizat în cooperative, a înlocuit comerțul de cereale și astfel 
s'au micșorat posibilităţile de exploatare a ţăranului de capital. 

Aceste împrejurări au îngăduit să se afirme că țărănimea a căpătat o dis- 
poziţie antiproletară și că țărănimea a mers mână în mână cu marea proprie- 
tate, ba chiar cu marea industrie, casă obţină protecția vamală. Țăranul ajunge 
astfel să privească în proletar pe dușmanul său! 

Nu eră însă greu de văzut că pentru a se ajunge la asemenea concluzii a 
fost nevoie a se reduce întreaga massă țărănească la «țăranii mari», cari stăpâ- 
nese proprietăţi mijlocii, cultivate cu ajutorul muncii salariate, cari au aproape 
aceleași interese cu agricultorii mari. Dacă este incontestabil că oriunde 
partea cea mai însemnată a populaţiei ţărăneşti este alcătuită din astfel de 
«țărani mari», antagonismul acestora față de proletarjat poate influenţa əti- 
tudinea pnlitică a întregii masse ţărăneşti, descoperirea unei tendinţe anti- 
proletare: ii mijlosul întregii clase ţărăneşti este o generalizare lipsită de temeiu. 


7. ȚĂRĂNISMUL IN BAVARIA ŞI DANEMARCA 


In Bavaria, de pildă, «țăranii mari», cari aveau contingenţe de interese cu 
clasele exploataioare capitaliste, au făcut o politică antiproletară. Dar să vedem 
ce a putut să recolteze țărănimea din Bavaria în politica sa, bazându-se pe 
această concepţie antiproletară, însușindu-și idealul micii burghezii? 

Iată ce constată un scriitor bavarez Wilhelm Mattes, într'un studiu socio- 
logic asupra consiliilor țărănești din Bavaria, în timpul revoluției din Ger- 
mania e). Mai întâiu găsește ţăranii divizați în trei-patru partide burgheze și unii 
chiar în partidul socialist. Apoi descopere cauzele slăbiciunii politice a acestei 
țărănimi, şi anume: Lipsa personalităţilor conducătoare, a făcut ca toate încer- 
cările de a se urmă o politică ţărănească independentă să fie zadarnice. 
Lipsa calităţilor de conducători se datorește împrejurării că izbutesc totdeauna 
să fie desemnaţi la locurile prime oameni, cari sunt în măsură să aducă 
servicii în chestii profesionale și locale, dar cari nu sunt capabili în problè- 
mele generale politice, neavând nici o pregăiire să conducă destinele unui 
Stat. Acesta este rezultatul întâietăţii date politicii intereselor materiale 
mărunte şi locale, corespunzătoare idealului mic burghez care insuflă întreaga, 
mişcare a «țăranilor mari». Fireşte, intelectualii din Bavaria nu se puteau 
încălzi de un asemenea ideal, cu un orizoni atât de strâmt și, dată fiind am- 
bianţa capitalistă industrială, este explicabil că-i aflăm înrolați în cadrele idea- 
lului socialist. 

Dar înainte de răsboiu a mai existat o mișcare ţărănească într'o altă ţară, 
care s'a desvoltat în altă direcţie şi sare lasă să se întrevadă alte posibilităţi 
şi tendinţe pentru mișcarea țărănească apărută după răsboiu în Răsăricul Eu- 
ropei. 

Este acțiunea țărănimii din Danemarca 2). 

Ce observăm în această țară? Incă din 1849 se găseşte un program al ţără- 
niștilor. Acest program, lansat de societatea prietenilor țărănimii, întemeiată 


1) Wilhelm Mattes: Die Bayerischen Bauernrăthe. (Berlin 1921). 
2) Vezi St. Bezdechi: in «Arhiva, pentru Ştiinţa şi Reforma Socială». An IV, No. 2/1922. 

la 1846, prevedeă o cultură mai largă a poporului, libertăți profesionale și tre- 
cerea pământului dat ţăranilor în arendă în proprietate definitivă. La 1849 
se dă în Danemarca o Constituție liberală, însă la 1864 — şi faptele sunt extrem 
de interesante şi caracteristice pentru vremea pe care o străbatem —se crează, 
un Senat privilegiat, o cetățuie a conservatismului. Şi, se petrece faptul 
acesta, uimitor şi interesant, că timp de o generaţie țărănimea din Danemarca 
duce o luptă dârză prin toate mijloacele, împotriva acestei încercări de sugru- 
mare a, libertăţilor cetăţeneşti şi pentru parlamentarism împotriva acelui 
Senat oligarhic, destinat să împiedece desvoltarea forţelor libere ale poporului. 
Regele, ministerul şi Senatul conservator guvernau în mod absolut. La 1870, 
pentru întâia oară intelectualii atraşi tocmai de acest ideal înalt, omenesc și 
social, au intrat în rândurile partidului țărănesc din Danemarca şi apropiaţi 
de ţărănism au luptat până când, în 1901, s'a: dărâmat aceă baricadă a reac- 
ţiunii şi s'a întronat democraţia parlamentară în Danemarca. 
Iată o altă înfăţişare a ţărănismului! 


8. ȚĂRĂNISMUL DUPĂ RĂSBOIUL MONDIAL 


Răsboiul mondial a avut o înrâurire mare și asupra ţăranului nu numai prim 
faptul împroprietăririi, care l-a transformat în om liber. Răsboiul, ca atare, 
l-a scos pe ţăran din vechea sa vieaţă cu orizontul mărginit al căsuţei şi satu- 
lui, lărgindu-i enorm orizontul prin impresiile lăsate în mintea și sufletul 
lui de sguduirea mare a lumii. A străbătut țărănimea din toate părţile, 
lumea întreagă în lung .și în lat şi a cules în toate părţile imagini noui cari 
rau deschis noui perspective. Dacă ţăranul se simţiă înainte vreme singur, 
adeseori, izolat chiar de consătenii lui, în urma răsboiului el a început să aibă. 
o apercepție despre societate, despre celelalte clase sociale şi despre Stat. Această, 
transformare a sufletului țărănesc a făcut ca țărănimea să se găsească alături de 
toate elementele muncitoare, prin faptul! că în timpul răsboiului a putut să con- 
state acelaș tratament vitreg al acestor două clase, mumncitorimea și țărănimea. 

Când, în această epocă de transformare socială, care a dus la emanciparea. 
țărănimii în Răsăritul European, se petrece şi- această prefacere psihologică. 
a ţărănimii şi ridicarea conştiinţei de clasă, datorită exagerării antagonismelor 
de interese, ca urmare a împrejurărilor de după răsboiu, constatarea de fapt. 
a apariţiei în diferite State şi a desvoltării într'altele, a mişcării politice fă- 
răncști, are o valoare mare din punct de vedere social. 

Observatorii streini, cari şi-au desvoltat concepţia lor politică socială, 
în medii cu totul deosebite de acelea ale Statelor agrare, cum este de pildă un 
sociolog englez Dr. L., Halden Guest, care a străbăżw în 1921 toate ţările noui 
formate şi Rusia, aduc în această, privinţă următoarele constatări: 

«In ţinuturile rurale, democraţia își găseşte expresia în partide ţără- 
nești, care deşi în general sunt dispuse să aprobe socializarea sau municipali- 
zarea, în oraşe sau controlul social asupra industriei, de fapt, pretutindeni sunt; 
partizanii proprietăţii ţărăneşti a pământului și comerţului liber»... 

«Dicta poloneză este un corp în care interesele ţărăneşti sunt în majoritate 
efectivă, cu reprezentare socialistă imediat următoare», Premierul este (în Martie 
1921) un ţăran veritabil» (p. 110). 

In Ceho-Slovacia «cele mai însemnate puteri sunt acelea ale muncitorilor 
industriali, uniţi în diverse partide socialiste și acelea ale ţăranilor uniţi în di- 
verse grupe țărănești: predominante» (140). «In Bulgaria, este guvernul cel mai 
tipic țărănesc din Europa» (p. 248). In Austria «reprezentarea este împărţită 
între sociali-demoeraţi şi ţărănişti (p. 183). Chiar în Parlamentul ungar în 1921, 
din 208 membri, 96 aparţineau partidului țărănesc» (p. 2002). 

Există prin urmare o mișcare politică țărănească, în toate ţările din Răsă- 
ritul Europei, unde un regim politic întemeiat pe votul obștesc, a îngăduit o 
manifestare politică a tendinţelor acestei clase sociale în ascensiune economică. 
Dar chiar unde nu există libertăţi democretice, ca în Rusia, influenţa hotăni- 
toare a ţărănimii n'a lipsit a se manifestă puternic, impunând un reviriment 
în întreaga politică sovietistă: recunoașterea: proprietăţii ţărăneşti în forma, 
unei folosințe ereditare, libertatea comerţului produselor agricole, înlocuirea 
rechiziţiilor printr'un impozit în natură, ete. 

Toţi observatorii stărilor din Rusia sunt unanimi în recunoașterea că dacă 
s'ar realizà principiul egalităţii de reprezentare între țărani și lucrătorii dela, 
orașe «această reformă simplă ar transformă întregul regim bolșevic»2). 

Dacă nimeni nu mai poate contestă că mișcarea politică a ţărămmii este 
un fenomen specific împrejurărilor sociale din Răsăritul Europei, totuș ea cor- 
tinuă să fie considerată ca o manifestare efemeră, lipsită de o forţă motrice 
proprie, și de un îndreptar ideal. Incontestabil, însă, că odată dovedită existenţa, 
unei clase țărănești cu un rol definit și preponderent în societăţile agrare, 
ca factor de transformare socială, către progres, nu se mai poate negà capaci- 
catea ei de acţiune poltică de sine stătătoare. 


9. CARACTERUL ŞI TENDINŢELE POLITICII ŢĂRĂNEŞTI 
a) Țărănismul şi liberalismul 


Care poate să fie caracterul și tendinţele politicii țărănești? Ipotetie, po- 
lisica țărănească s'ar puteă desvoltă în cadrul concepţiei liberal capitaliste, a 
celei conservatoare sau a celei democratice muncitorești. 

Se poate desvoltă o politică ţărănească liberal capitalistă? 

Mai întâiu, vechiul liberalism a murit. Autonomia individului în vieaţa eco- 
nomică, socială și de Stat a fost înlocuită cu înglobarea individului în sistemul 
monopolurilor, care domină vieaţa socială şi de Stat pretutindeni în faza, actuală 
a capitalismului. Oligarhia financiară tronează asupra Statului. Liberalismul 
politie erà contra inmixtiunii Statului în vieaţa socială. Statul erà considerat ca 
organ politic al forței colective pentru apărarea ordinei de drep:. Atât și nimic 
mai mult. Erà «Statul gardian de noapte». Astăzi tendinţele şi interesele oligarhiei 
financiare, clădită pe trusturile financiare, impun cu o putere elementară Statul 
absolutist, despotic, militarist şi poliţist. Este un nexus cauzal între aceste 
două forţe deosebite: între caracterul societăţii de astăzi, dominată de tru- 
sturile financiare și caracterul Statului de clasă de astăzi, care nu poate fi 
decât despotic, absolutist, militaris: și poliţist. 


1) The Strugle for Power în Europa 1917—1921 (London 1921). 
2) Dr. L. Halden Guest op. cit. p. 103. 

Apoi, se pot trece cu vederea antagonismele, care există între țărănime 
şi clasele exploatatoare: organizarea capitalist monopolistă a comerţului de ce- 
reale față de tendinţele cooperatiste ale ţărănimii, trusturile industriale şi 
țărănimea consumatoare, politica vamală protecţionistă și prohibiţionistă la 
adăpostul căreia se desvoltă cartelele și trusturile industriale? In sfârșit, ori- 
cine va cercetà oricât de sumar planurile pentru restabilirea financiară și valu- 
tară, care, mai toate, sunt bazate pe taxe de export asupra cerealelor, mono- 
poluri, preţuri maximale, rechiziţii, mpozite indirecte care cad mult mai mult 
asupra claselor țărănești și muncitoare, va constată antagonismele adânci care 
domină raporturile între țărănime şi clasa capitalistă. 

In aceste condiţii, dacă caracterul politicii ţărăneşti ar fi dat de ideologia 
liberală capitalistă, țărănimea ar subscrie subjugarea” ei de către trusturile 
financiare, care ar obţine astfel monopolul conducerii destinelor ţării. 


b) Țărănismul şi conservatismul 

Atunci, poate că mișcarea politică a ţărănimii își află locul în marginile 

concepției conservatoare? Niciodată n'a răsunat cu mai multă tărie glasuri 
pentru renașterea conservatismului. Zadarnic se socoteă că odată ce au dis- 
părut marii proprietari, clasa socială pe care se rezimă conservatismul, doc- 
trina ei a trecut în istorie, căci mai cu seamă în urma succesului electoral formal 
al conservatismului din Anglia, au reapărut apostolii reconstituiri conserva- 
tismului. 
„Reconstruirea conservatismului se încearcă a se clădi pe o bază morală și 
pe una socială. Baza morală este credinţa că țărănimea a fost şi este în esență, 
conservatoare și tradiționalistă. Baza socială este: agrarianismul împotriva, 
industrialismului. 

Dar, înainte de toate, care sunt elementele fundamentale ale concepţiei 
. conservatoare? Mai întâiu, este ideea unei inegalităţi naturale a oamenilor și 
anume recunoașterea drepturilor câștigate pe baza acelei inegalităţi naturale 
a oamenilor (ierarhia!); în al doilea rând este autoritarismul, și în al treilea 
rând tradiţionalismul. 

Statul este privit ca o comunitate economică, cu cele două misiuni mari: 
a înlesni educaţia forţelor naturale, dar și a conservă în acelaş timp echili- 
brul economic al forțelor sociale. Când echilibrul social al forţelor este sdrun- 
cinat de prefaceri economice şi sociale, atunci conservatorul devine romantic, 
face apologia trecutului, neagă prezentul și desvoltarea către viitor și se leagă 
de elemente sociale care sunt gata să se scufunde. Astfel conservatismul are 
o predilecție pentru «clasa de mijloc», pentru mica burghezie: meșteșugarii 
şi micii negustori. 

Şi din ce clemente ar puteă fi întocmită noua armată a conservatismului? 
Evident, în prima linie din marii proprietari, cari au rămas și vor mai rămâne 
după expropriere. Aceștia au primit o puternică infuziune de sânge burghez ` 
în timpul revoluţiei agrare — fenomen care s'a petrecut şi în Franţa după 
revoluția dela 1789. Apoi prin însuș faptul că au fost deposedaţi de 
pământ şi au fost despăgubiţi cu rentă, ei vor aveă sau interese industriale 
sau interese financiare. In al doilea rând, ar intră în armata conservatoare ele- 

mente din clasa mijlocie: mici detailişti, cari se găsesc într'un oarecare anta- 
gonism faţă de mișcarea cooperatistă țărănească şi sunt subjugaţi de marele 
capital bancar, și meșteșugarii meniţi decăderii prin procesul evoluției in- 
dustriei mari sau, când condiţiile economice le îngăduie să reziste, înglobaţi 
în sistemul industriei mari sau direct în sistemul financiar capitalist. 

Aceștia ar fi aliaţii ţărănimii! 

Care e idealul lor? Au ei un ideal comun, pot elemente sociale atât de dis- 
parate să aibă un ideal comun? De sigur că nu. Politica micii burghezii împotriva, 
proprietăţii de muncă ca să se creeze o selecție à rebours în desvoltarea 
agrară, adică împotriva progresului agricol, împotriva intereselor superioare 
ale societăţii identice cu interesul producţiei? 

Nici o politică împotriva capitalismului nar fi de conceput, căci 
ar îi contrarie intereselor industriale și financiare ale marilor proprietari. Atunci 
poate o politică anticapitalistă reacționară, pentru susținerea claselor de mijloc 
din industrie și comerţ, care reprezintă din punctul de vedere al formelor de pro- 
ducţie organisme inferioare. Dependenţa detailiștilor și meșteșugarilor de organi- 
zaţia capitalistă, ale cărei anexe sunt, nu îngăduie însă nici o asemenea orientare. 

“Este lesne de întrevăzut că în acest haos de tendinţe, care se anihilează re- 
ciproc, nu este loc pentru manifestarea politică a clasei țărănești care, are de 
îndeplinit un rol determinant în opera de transformare socială a ţărilor din Ră- 
săritul Europei în epoca istorică, deschisă de răsboiul mondial. 


10. ŢĂRĂNISMUL ŞI DEMOCRAȚIA MUNCITOREASCĂ 
a) Regim politic democratic 


Acţiunea, politică a ţărănimii nu se poate mișcă decât în cadrul concepţiei 
democratice muncitoreşti. Țărănimea nu-şi poate împlini misiunea; ei istorică 
fără să se asigure un regim politie democratic. 

Statele Apusene au izbutit să-şi asigure mai de mult un regim politic demo- 
crat. Procesul burgheziei împotriva feudalismului agrar eră determinat în spe- 
cial, de faptul că acesta eră deţinătorul puteni politice și burghezia a reușit 
să dărâme feudalismul, introducând regimul politie democrat. Alta este si- 
tuaţia în Statele agrare, astăzi, după răsboiul mondial. Aici găsim votul 
universal, dar lipsesc garanţiile elementare ale libertăţilor cetățenești şi au- 
tonomia comunală și întreaga vieaţă socială este dominată de plutocraţia ban- 
cară şi de speculație, întărită și sprijinită de absolu.ismul guvernamental, de . 
biurocratism și militarism. 

Lupta împotriva absolutismului a fost dusă în Apus de clasa, care aveă 
interese să introducă democraţia politică şi care eră atunci burghezia. Am 
arătat cum în ţările agrare din Răsăritul Europei condiţiile de desvoltare ale 
capitalismului, confundă interesele plutocraţiei financiare cu forma de Stat 
absolutist, împrejurare care dovedește că numai clasele muncitoare şi țărănimea 
sunt menite să poarte stindardul democraţiei politice în aceste părţi ale lumii. 
Exemplul Danemarcei este în această privinţă edificator: țărănimea întărită 
de iptelectuali şi celelalte straturi oprimate este în stare să, due lupta pentru 
democraţia politică, şi să învingă! 

b) Țărănimea, puterea politică şi transformarea socială 


Odată democrația politică întronată țărănimea poate să cucerească pu- 
terea politică. Intrebarea este dacă o poate păstră şi în ce sens va utilizà ţără- 
nimea puterea politică? 

Concepţia materialistă afirmă că există o perfectă concordanță între pu: 
terea politică și cea economică, deci o clasă socială nu poate să aibă un rol po: 
litie mai însemnat decât forţele sale economice. Dar chiar Marxiștii respins 
această interpretare mecanică a materialismului şi afirmă că puterea politic: 
nu se confundă totdeauna, cu cea economică. Ceeace este însemnat, este consta; 
tarea că puterea politică nu poate fi întrebuințată după bunul plac, ci numa; 
ţinând seamă de condiţiile economice. În cazul nostru, dacă puterea poli- 
tică poate fi cucerită, de țărănime ea nu va fi menţinută, decât dacă şi în măsura, 
în care se va ţine seama de condiţiile economice. 

Atunci se pune întrebarea următoare: reprezintă clasa țărănească un in- 
teres contrar interesului societăţii, care nu este altul decât de a desvoltă forme 
de producţie din ce în ce mai superioare? 

Dacă condiţiile de existență ale clasei ţărăneşti ar îi în conflict cu nece- 
sitatea desvoltării maxime a forţelor de producţie ale societăţii, ea n'ar puteă 
conservă puterea politică în mâinile ei, chiar dacă preponderența numerică 
i-ar acorda-o la un moment dat. 

In al doilea rând, este țărănimea un obstacol în calea transformărilor 
sociale ? 

Socialiștii au răspuns totdeauna afirmativ. Postulatul principal al socialis- 
mulu: este socializarea. Pentru ce cer socialiștii socializarea mijloacelor de 
producţie? Pentru două motive: pentru dreptatea socială şi pentru asigura- 
rea maximului de productivitate în societate. S'a dovedit însă că proprietatea, 
de muncă corespunde în sfera agriculturii dreptăţii sociale și interesului pro- 
ductivităţii maxime. Deci țărănismul nu este în desacord cu idealul de progres 
al omenirii. 

Dar nici socialiștii nu cer socializarea imediată, după experienţele, care s'au 
făcut dela răsboiu încoace. Iată ce spune Kautsky î în această privinţă: 

Modul de producţie capitalist s'a, desvoltat dela căderea feudalismului 
numai treptat şi nu în acelaş fel în toate domeniile vieţii economice. Găsim 
domenii, în care exploatarea privată s'a transformat în monopol şi reclamă 
socializarea, și altele în care nici nu se poate imaginà desfiinţarea imediată a 

„exploatării private. In această privinţă toţi socialiștii, cari s'au ocupat în anii 
din urmă cu problema socializării, sunt de acord că ea nu se poate face decât 
treptat, că încă decenii înainte o însemnată parte a producţiei va trebui să fie 
executată după sistemul capitalist» *). 

Atunci cum se împotriveşte ţărănismul transformării sociale? Intrucât 
se opune ţărănismul la socializare, mai mult decât chiar socialiștii, și, mai mult 
decât reclamă raţiunea de existenţă a societăţii omenești, care este înainte de 
toate întemeiată pe producţie şi interesată la continuarea şi prosperitatea 
acesteia. 


1) op. citat p. 182. 

c) Țărănism şi industrialism 


Dar s'ar puteă obiectă că ţărănismul ar fi ostil industriei. S'a arătat că nu 
există vre un desacord între desvoltarea unei clase de ţărani de sine stătăstori 
şi industria mare, ci dimpotrivă se descopere o întregire reciprocă între des- 
voltarea agriculturii ţărăneşti şi a întreprinderilor industriale mari. 

Nici întrun caz nu se poate vorbi de agrarianism contra industrialism, 
în acest sens, de desacord permanent şi hotărît. Nici chiar doctrina poporanis- 
mului nu negà necesitatea industrializării, ci numai posibilitatea desvoltării 
industriei capitaliste în mediile agrare înapoiate. Este probabil că procesul trans- 
formării pe baza proprietăţii private şi a concurenţei libere a Statelor agrare 
din trecut în state industriale, nu se va repetă aidoma în statele agrare de astăzi. 
Chiar social democratul Kautsky afirmă că în transformarea socială, nici nu se 
poate gândi ca o ţară agricolă să străbată exact acelaș drum în luagimea și 
direcţia lui, pe care l-au făcut ţările industriale de azi. «Dacă socialismul va 
birui în Apus, ţările cu populaţie în majoritate agrară nu vor mai aveă atunci 
să rătăcească întreg pustiul capitalist, ca Statele conducătoare economicește, 
ca să ajungă în ţara făgăduită a socialismului. Ele își vor puteă ajunge țelul 
pe un drum foarte scurt» 1). 

Dacă nu este inerentă țărănismului o tendință împotriva desvoltării indu- 
striale, în schimb el este împotriva, protecționismului vamal, creator al indus- 
triilor de seră, al trusturilor şi cartelurilor. Deasemenea, ori în ce loc se formează 
un monopol privat, ţărănismul reprezentând interesele majorităţii masselor 
producătoare, şi consumatoare va preferi trecerea lui în mâinile colectivităţi 
în forma economică, potrivită intereselor producţiei. 


d) Sate şi orașe 


Ca un corolar al antitezei agrarianism-industrialism, s'a descoperit un an- 
tagonism între sate și oraşe. Anumite manifestări ar puteă îndreptăţi o ase- 
menea constatare. Astfel, se relatează că cu prilejul întemeierii Internațio- 
nalei Verzi, la Congresul dela Passau în August 1920, ceeace a atras și deşteptat 
mai mult interes a fost «ideea să se doboare odată pentru totdeauna, ascenden- 
tul intereselor orășenești asupra celor ale satelor». Iar în programul minimal 
al partidului țărănesc sârb se găsește un punct analog. «Toate privilegiile po- 
sedate de oraşe asupra satelor trebuie să dispară»2). i 

Dar de ce natură sunt privilegiile, posedate de oraşe pe socoteala satelor? 
Sunt de ordine fiscală. Atunci se pune întrebarea : interesele civilizației reclamă, 
ca banii adunaţi în sate să se cheltuească într'o proporţie mai mare pentru 
desvoltarea orașelor și să se menţină prăpastia analfabetismului între sate 
şi oraşe? i 

Este oare astfel civilizația capitalistă amenințată de către ţărănism? 
Dar, mai întâiu, există o civilizație capitalistă, şi unde se găsește ea? Civilizația 


1) op. cit. p. 305/306. , _ , 
2) Vezi: Literature of Agrarian Reconstruction by David Mitrany, în Reconstruction 


in Europe (1923) Section XII (p. 762). 

capitalistă este concentrată în câtevă State Apusene: Anglia, Statcle Unite, 
Franţa, Germania puţin în Statele succesoare ale Austro- -Ungariei şi mai puţin 
în România şi Rusia şi în celelalte părţi din Sud-Estul european. 

Apoi civilizaţia Europei nu este întemeiată în era capitalistă. Bazele civi- 
lizaţiei sunt străvechi. Civilizaţia aceasta este răspândită î în toate ţările, oraşele 
şi satele. Ideile despre administraţie și guvernare locală și centrală, ideile despre 
locul omului în natură, despre dominaţia omului asupra naturii şi alte 
multe asemenea sunt patrimoniul general al umanităţii întregi, iar nu al civi- 
lizaţiei capitaliste. Apoi, civilizaţia capitalistă, acolo unde s'a desvoltat în Sta- 
tele industriale, nu se găseşte astăzi la o mare răspântie, nu se pune tot mai acut 
spre rezolvare marea problemă: cum să se controleze izvoarele naturale şi ca- 
pitalul acumulat în interesul oamenilor, în loc să se îngăduie ca oamenii să fie 
exploataţi în interesul unui sistem mecanic și în folosul unui pumn de privi- 
legiaţi ? 

Zilele trecute s'a petrecut un eveniment pe care presa, engleză, îl numeşte 
epocal: Lordul Milner, a deschis o campanie în ziarul «Observer» împotriva 
capitalismului nu după liniile socialiste, ci pe baza întrebării: care este serviciul 
pe care capitalismul îl aduce astăzi comunităţii? Aceasta este întrebarea car- 
dinală, după care se poate judecă un sistem economic. 

Dacă aceasta este situaţia în care se sbate însăș civilizaţia capitalistă, 
dacă toate străduinţele geniului uman sunt îndreptate către liberarea 
forțelor omului, ca să-i deschidă calea către desăvârşirea personalităţii sale, 
ce acuzaţie se poate face ţărănismului, că în tendinţa sa de desrobire şi ridicare 
a masselor muncitoare rurale, se împotrivește privilegiilor oraşelor, care au 
ca urmare, ţinerea satelor în besna neștiinţei și mizeriei sufletești? Nu este 
însăş manifestarea acelei tendinţe o străduință pentru aşezarea temeliilor 
civilizaţiei, în aceste colțuri ale lumii, care nu s'au bucurat decât într'o măsură 
restrânsă de binefacerile civilizaţiei capitaliste? 


e) Țărănimea şi muncitorimea industrială 


Cu toate că nici atitudinea ţărănismului față de industrie şi nici aceea față 
de socializare şi cu atât mai puţin concepţia generală politică, nu-i îndreptă- 
țeşte, totuş socialiștii au afirmat, până în timpul din urmă, că ar există un 
antagonism ireconciliabil între țărănime și muncitorime. Dacă această consta- 
tare corespunde în parte realităţii sociale din Statele din Apusul şi Centrul 
Europei, chiar Kautsky recunoaşte că «altminteri stau lucrurile în Rusia, în 
Statele balcanice, în Caucaz... Acolo lucrătorii industriali și ţăranii sunt 
încă aproape». i 

Dealtminteri, tendinţa de a prezentă țărănimea într'un antagonism oare- 
cum natural față de proletariat, izvorăşte din necesitatea de a nu turbură ar- 
monia liniilor marxiste asupra evoluţiei sociale, reducerea luptelor de clasă 
la burghezie şi proletariat şi de a declară proletariatul ca depozitarul unic 
al misiunii istorice de transformare a societăţii. 

De fapt, nici în Statele industriale antagonismul dintre ţăranul producător 
și muncitorul consumator nu este atât în firea lucrurilor, întrucât prin mij- 
locul cooperației se poate realizà o conciliere între interesele producătorilor 

şi acelea ale consumatorilor, dacă se înlătură prejudecățile deoparte şi de alta. 
Inainte de toate trebuie să se recunoască ceeace accentuează social democratul 
Ed. David: cAgricultorul are un drept bun la preţuri, care să-i răsplătească 
munca plină de osteneli și de griji, astfel încât să poată trăi şi el ca un om ei-. 
vilizat. Muncitorimea, industrială nu poate să refuze nimic ţăranului din ceeace 
cere însăş la vânzarea forţelor sale de muncă» 1). 

Asemenea, recunoașteri reciproce pot conduce chiar în Statele industriale 
la o colaborare între muneitorime și țărănime, iar în ce priveşte Statele agrare, 
în care muncitorimea industrială este de origină recentă şi este apropiată prin 
interese și țeluri comune de țărănime, nimic nu poate zădărnici o cooperare 
politică între aceste două categorii sociale. 


f) Țărănismul şi intelectualii 


Rolul intelectualilor se desprinde dela sine din elementele fundamentale 
ale ţărănismului. 

Sa ridicat din diferite părţi acuzaţia că ţărănismul ar fi antiintelectualist. 
Dar dacă ţăranul nu apreciază îndestul pe intelectuali poate că aceasta se da- 
torește distanţei sociale, creată între ţărani şi fiii lor, cari ridicați prin învăţă- 
tură la situaţii înalte și intraţi în angrenajul societăţii capitaliste şi-au uitat 
îndatoririle faţă. de căminul părinţilor și de consătenii de ieri; sau mai poate 
fi vorba de indiferența ţărănimii faţă de intelectualismul superior, în înţele- 
sul, că în vreme ce satele rămân fără şcoli, fără nici o posibilitate de lumină, 
se crează institute pentru cercetarea lucrurilor transcendentale, cum ar fi de 
pildă teoria relativităţii a lui Einstein. Toate acestea pot fi realităţi, dar ele 
au contingenţe cu anumite situaţii sociale vremelnice, astfel că nu se poate vorbi 
cu temeiu de o trăsătură antiintelectualistă inerentă mișcării politice țărănești, 

- Dimpotrivă, țărănimea, care are interes ca societatea să fie organizată în 
aşă fel încât toate trebuinţele să fie satisfăcute din plin, înţelege necesitatea 
tehnicienilor, cari mai ales în această epocă de reconstrucție a lumii au 
rolul cel mare de a fi experţii oamenilor politici, în toate domemile. 

Tărănimea are toată dragostea față de cărturarii cari se apropie cu sinceri- 
tate de massele populare. Să ne întrebăm însă mai bine dacă intelectualii și-au 
înţeles rolul Jor față de societate? Există două categorii de intelectuali: adepţii 
fatalismului nedreptăţilor sociale, scepticii conservatismului de ieri și adepţii 
dogmei optimiste a progresului, liberalii de ieri şi de astăzi. Şi unii și alţii se 
desinteresează de mișcarea socială, și unii și alţii se cointeresează în organi- 
zaţiile economice, care sunt împotriva intereselor poporului, și se miră dacă 
întâlnesc apoi indiferenţă, dispreţ sau și ură în straturile populare din care 
s'au ridicat și pe care le-au părăsit. 

Rolul intelectualităţii, în momentele în care se găsește lumea, în această 
mare operă de reconstrucţie, este rolul personalităţilor conștiente, al celor 
cari, ridicați din popor, știu că au de plătit o poliţă poporului pentrucă insti- 
tuţiile de cultură dela al căror izvoare s'au îndestulat, au fost întreţinute 
prin mijloacele stoarse din mizeria poporului muncitor. 


1) Ed, David: Sozialismus und Landwirtschaft (1921) p. 513. 


www.dacoromanica.ro 








86 DOCTRINELE PARTIDELOR POLITICE 





g) Țărănism, Naționalism şi Internaţionalism 


Şi poziţia țărănismului față de naționalism şi internaţionalism se defi- 
nește lesne. E 

Tărănismul, ca mișcare politică a clasei țărănești în lupta împotriva între- 
gului sistem de exploatare și dominație economică şi politică a societăţii capi- 
ialiste, nu poate să manifeste nici o tendinţă de opresiune faţă de minorită- 
tile etnice conlocuitoare. Concepţia politică, a ţărănismului, asigurând desvol- 
tarea maximă a forţelor de producție şi desfăşurarea deplină a bunei stări 
în massele munci.oare — singura chezășie a progresului social — rivalităţile 
naţionale dinlăuntrul Statului își micşorează, însemnătatea şi înlesnesc aflarea 
unei baze comune de conlucrare pașnică. Astfel, chiar dacă mişcarea politică 
țărănească din lăuntrul aceluiaș Stat, poate fi vremelnic împărţită pe naţio- 
nalităţi, ideologia ei socială fiind aceeaș, conlucrarea diferitelor fracțiuni tă- 
rănești etnice se impune dela sine şi deschide perspective largi pentru cea mai 
fericită deslegare a problemei minorităţilor. 

Există astăzi mai multe «Internaţionale» în lume decât îşi poate închipui 
cinevă. De bună seamă că cea mai puternică este aceea, care n'are o ființă for- 
mală — Internaționala marei finanţe. Apoi vin internaţionalele socialiste: 
Internaționala doua, a doua şi jumătate, a treia, Internaţionalele sindicale, 
dela Moscova şi dela Amsterdam, Internaționala ministerelor de externe, 
Internaționala. universităţilor, Internaționala crucii roșii, Societatea Naţiu- 
nilor, Internaționala verde și altele multe. 

De bună seamă, nici una din aceste Internaţionale nu poate să suplinească, 
rolul naţiunii. Națiunea este un factor hotărîtor în determinarea progresului 
social, deci nici un partid politie nu poate să se creeze pe o bază internaţio- 
nală. Internaţionalele pot fi anexe în desvoltarea acţiunii politice; ele nu pot 
sä devie supranaţionale. l 

De aceea toate Internaţionalele: trăesc atâta vreme cât servesc numai în- 
tregirea acţiunii politice a partidelor naţionale. 

Dacă Internaționala a treia, în afară de partea ei doctrinară, care n'a fost 
acceptată de toate partidele socialiste, n'a putut să prindă terenul așteptat 
de conducătorii ei, aceasta se datorește faptului că s'a manifestat dela înce- 
puturile ei ca «supranațională», ca o instanţă, care a voit să comande vieții 
naţiunilor. 

Internaționala verde a ţărănismului a fost întemeiată în 1920 la Passau, 
din imboldul premierului bulgar Stamboliisky. _ 

Stamboliisky a luat aceă inițiativă în speranţa —așă a declarat — că, 
țăranii din toate ţările se vor uni, vor-creiă o mişcare universală a agraria- 
nismului, care va pune capăs: rivalităţilor economice între popoare, cărora li 
se datorește situaţia mondială critică actuală. Această Internaţională verde, 
care pentru unii apăreă ca o contrapondere faţă de Internaționala 10șie din 
Mosccva, s'a manifestat dela început ca adeptă a ideei Societăţii naţiunilor. 

Totuş Internaționala verde n'a luat încă până acum un colorit definit. 
Având și astăzi centrul la Praga, ea apare pentru unii din intelectualii țără- 
nişti din Statele slave, ca o mişcare de reînviere a panslavismului intelectual 
şi democratic, deși în sânul ei se găsesc astăzi partidele ţărăneşti din Austria 

şi din Italia. Dat fiind caracterul ei vag și tendinţele panslaviste, ea n'a putut 
să prezinte o bază de înţelegere între diteritele partide țărănești. O asemenea, 
bază, de înţelegere va există numai atunci când ideologia diferitelor partide 
țărănești va îi identică şi când se vor puteă așeză țeluri precise pentru 
acțiunea Internaționalei verzi. 

Oricare ar fi însă soarta Tăternaţionalei verzi, acțiunea țărănismului nu poate 
urmă decât în marginile intereselor fiecărei naţiuni; iar mişcările internaţio- 
nale, ori de ce natură, nu pot fi privite decât ca o complectare a anumitor func- 
_ țiuni, care n'ar puteă fi îndeplinite, numai prin acțiunea naţională izolată. 


21 Ianuarie 1923 

N perioadele turburi, în vremurile de mari prefaceri sociale, oamenii îşi pră- 
pădese calmul: cea mai mare parte dintre ei, pierd încrederea în forţele 
proprii şi apelează — în descurajarea lor — la sprijinul unei forţe pe care o 

cred ei superioară lor și panaceu universal al tuturor relelor de care sufăr: Statul. 
Iar când această ființă superioară şi atotputernică. nu corespunde aşveptă- 
rilor, — ea este de vină de tot ceeace se întâmplă în societate. Statul este de vină 
„_căe 'vieața scumpă; Statul e de vină că valuta scade; Statul e de vină că unii 
negustori se îmbogăţese ; Statul e de vină că alții dau faliment ; Statul e de vină 
că se produce prea mult vin; Statul e de vină că nu se produce destul grâu; 

Statul e de vină că aici se desfäşură un lux fără precedent; Statul e de vină că 
dincolo cerşetorii sdrențăroşi îţi ațin calea; Statul e de vină când nu ai 
cu ce te îmbrăcă; tot Statul când ai prea multe rânduri de hame. Omul 
simplu, ca și savantul găsesc explicația tuturor relelor sociale în reaua organi- 
zare a Statului, ori în lipsa lui de diligență. Este foarte explicabil ca, atunci 
când lumea întreagă apelează la el, ori îl critică, omul de guvernământ să-și 
piardă el însuș cumpătul şi să creadă cu tot dinadinsul că el, care reprezintă 
Statul în lumea exterioară, trebuie să ia toate măsurile cerute de public. Cu 
succes ori fără, Statul se face conducător de oști, gardist, vătăşe!, măturător 
de stradă, soră de caritate, precupeţ, negustor de ghete, haine, ciorapi de mătase, 
roşu de buze ori crosse de paradis, bancher, agricultor, exportator de grâne, 
fabricant de gaz, extractor de cărbuni, șef de gară ori șofeur de automobil. 
Statul face de toate. 

Care este pricina pentru care toată lumea apelează la această forţă superioară? 
Pricina este că noi toţi ne-am făcut o idee greşită despre ceeace este Statul. 

Ce este, în adevăr, acest Stat cu puteri nebănuite, dela, care toţi așteptăm 
ceva — şi iată acum când se votează reforma impozitelor se vede bine — căruia, 
nimeni nu ar voi să-i deă nimic? 

Ideea, de Stat a fos: constituită de marii filozofi şi jurişti ai veacului al 
XVII-lea și XVIII-lea. Jurisconsultul german Savigny însă este acela care 
i-a dat o mare strălucire. Statul, în conceptul lui Savigny, este o ficţiune 
de drept, deosebit de colectivitatea indivizilor ce-l compun, și superioară ei, 
având dreptul de a cere totul și căruia totul trebuie să-i fie sacrificat. 

Această entitate aparte, cu desăvârșire distinctă de massa unităţilor indivi- 
duale ce o compun, aste aşă de puternică, încât în faţa raţiunii de Stat toate 
drepturile individului dispar, toate garanţiile lui se scufundă. 

Statul este, prin urmare, o persoană nouă care se deosebeşte de indivizii 
ce reprezintă, pentru a luă în afară și pe deasupra lor o însemnare şi o vieaţă 
juridică independentă, așă încât între Stat şi indivizi se stabilesc raporturi dela, 
Suveran la supus. 

Dacă aceasta este concepţia despre Stat, atunci este natural ca Statul 
să se amestece în toate — în aiacerile particulare ca și în cele publice — și e 

natural ca el să facă de toate, și industrie şi comerţ; şi agricultură, în afară de 
pază, de justiţie, etc., iar noi ceilalţi, noi indivizii cari compunem Statul — să 
nu fim decât funcţionari în acest, Stat; să ne dea ceeace l-ar lăsă inima pe el 
să ne dea nouă. Concepţia noastră despre Stat s'ar reduce cam la aceea ce arată 
Caragiale într'o foarte frumoasă operă — Conu Leonida — când spunea că într'o 
republică ce se respectă, fiecare dintre cetăţeni trebuie să aibă o pensie. dacă 
nu și o leafă, şi nici unul nu trebuie să plătească bir. Iar când soţia lui Conu 
Leonida îl întreabă: dar de unde să plătească pensia dacă nu se plătește birul, 
el răspunde neted: aceasta e treabă Statului. 

Și cu cât ne întoarcem îndărăt, cu atât idea aceasta de Stat este mai adânc 
înrădăcinată în concepţia oamenilor de guvernământ, pentrucă nici una nu 
cadrează aşà de bine cu absolutismul guvernelor de State Naţionale, dela sfâr- 
şitul Evului mediu. 

Nu este, dar, nici o mirare că puterile publice, în veacul al XVII-lea, intervin 
n chip minuţios până și în vieaţa economică. Exnstă, pe vremea aceea, o credință 
nrădăcinată, că Sta.ul singur poate să asigure prosperitatea națiunii, pe când 
niţiativa individuală nu valorează nimic. 


ARTIFICIALISMUL ECONOMIC 


Asigurarea prosperității naţionale se făceă de Stat pe trei căi: 

1. Prin concentrarea industriilor și comerțului în corporaţii de meșteșugari. 
In aceste corporaţii, indivizii nu puteau lueră după aptitudinile, ori după gustul 
lor; pentru a face un meșteșug, trebuiă să fii agreat de corporație şi de patroni, 
cari limitau numărul celor ce puteau intră în corporație. Regulamentele inte- 
rioare determinau modul fabricării mărfurilor; opreau vânzarea sub un oarecare 
preț; interziceau patronului de a se mută dintr'un loc într'altul. 

D-voastră cunoaşteţi cu toţii, în detaliu, organizarea acestor corporaţii, 
care au format tăria burgheziei din Evul mediu și. mai cunoaşteţi cu toţii 
impietarea ce o aduceau libertăţii de exercitare a profesiunii, libertăţii de muncă, 
libertăţii de schimb și a libertăţii în general. Cetace cunoaşteţi mai puţir, este 
că, în vremea, noastră, se preconizează o formă de organizare, care se apropie 
de aceea care există în Evul mediu. Evident că este o distanţă de atunci și până 
acum și că sunt, de sigur, altele formele de amănunt, dar concepţia este aceeaș 
şi aceeaş este organizarea industrială ce se cere acum; ea cere ca Statul să aibă 
mâna asupra tuturor întreprinderilor; totul să se facă din orainul Statului, 
pentrucă, aşă cere interesul social. 

In cele două din urmă opere publicate de Rathenau: Intreita Revoluţie şi 
Incotro merge lumea? el nu găseşte altă soluţie la relele de “care sufere azi 
omenirea, decât organizarea; iar prin organizare el înţelege cam aceea ce se înţe- 
legeă în veacul al XVII-lea și XVIII-lea prin organizare. ` 

Inainte, zice Rathenau, puteai să întemeiezi o industrie unde vreai, cum vreai 
şi când vreai, — de acum înainte, societatea are interesul să te întrebe, dacă 
prin această instalație nu risipești bunuri, nu cheltuești zadarnic energie. Vrei 
să faci o fabrică de săpun, societatea te poate obligă să faci una de ghete; ești 
utilat pentru panglici, societatea îți poate ordonă să faci pluguri. Nu mai poți 

face atâtea varietăţi câte cer clienţii. Vei face un singur fel de stofă, pentru eco- 
nomisirea muncii; o singură formă de ghete, una singură de automobil. 

Cum vedeţi, nu este mare deosebire între ceeace se pretindeă atunci şi ceeace 
se cere astăzi. 

2. O a doua cale pe care Statul o luă pentru asigurarea prosperității, eră, 
politica de aprovizionare. Politica aceasta este, dealtminteri, foarte veche; 
ea eră practicată de Faraonii Egiptului, cari adunau bucate în vremea celor 
“ vaci grase ca să aibă cu ce nutrì populaţia în perioada de restriște - politică. 
Politica, aceasta: voiă să o reînvieze răposatul Iancu Lahovary, prin legea coşa- 
relor de rezervă. Statul, pentru a preveni lipsa, arătă ce cultură se va face; nu 
eră îngăduit să desvolţi cultura unei alte cereale decât grâul și eră interzis produ- 
cătorului de grâu de a-și vinde grâul aiurea decât în regiunea lui, și mai ales 
interzis de a vinde în străinătate. (Nu zic fără permis, căci dacă în toate pri- 
vinţele ne-am reîntors la politica economică a Evului mediu, permisele sunt o 
invenţie cu totul modernă). Producătorul, pentru a menţine preţul scăzut al 
grâului, eră obligat să vie în zile anumite, cu grâul, pe piaţa publică. (Nu 
existau pe vremea aceea datele statistice care ne îngăduie astăzi să ne dis- 
pensăm de această cerinţă). 

In vremurile noastre nu a lipsit nici îndemnul Statului de a cul:ivă grâul, 
nici obligaţia de a menţine preţul scăzut, nici aceea de a nu-l vinde decât în 
anumite regiuni, căci.nu e mult de când prefecţii nu lăsau grâul să iasă dintr'un 
Judeţ pentru a trece în altul. Este, prin urmare, aceeaş politică de aprovizionare, 
care se practică la sfârșitul Evului mediu — ce se practică azi, la noi, după 
răsboiu — aproape în aceleaşi condiţii. Guvernul face cele mai mari sforțări 
pentru a asigură cultura grâului şi, cu cât se amestecă mai mult, cu atât se face 
mai puțin grâu. 

3. Un al treilea mijloc pentru a mări prosperitatea eră aducerea aurului. 
Pentru atingerea acestui scop, mijloacele erau simple: export de mărfuri fabri- 
cate; oprirea importării de mărfuri; aducerea de materii prime; oprirea în ţară 
a produselor agricole și a materiilor prime considerate drept bogăţie naţională; 
scăderea salariilor pentru a vinde mărfurile mai icftin şi mai ușor; scăderea 
preţului alimentelor pentru compensarea scăderii salariilor. Erà aceea ce se chemà 
întrun cuvânt, artificialismul economic, împotriva căruia s'a ridicat școala eco- 
nomică dela începutul veacului al XVIII-lea, cunoscută sub numele de Școala 
economică, liberală, ori individualistă. 


LIBERALISMUL ECONOMIC 


Economiştii din această școală plecau dela două observaţii foartei simple: 

a) Iu societăţile cu organizare economică înapoiată, toată lumea lucrează. 
Societăţile înapoiate realizează visul utopiștilor, cari vor suprimarea trântorilor, 
a leneşilor. Și, cu toate acestea, sărăcia și lipsa în această, societate este în stare 
endemică şi generală. 

Dimpotrivă, în societăţile înaintate, în ţările civilizate, există un număr 
de trântori alăturea cu muncitorii. Dacă unii dispun de foarte multe mijloace 
de traiu şi alţii de mai puţine, însă este de observat că starea generală și felul 

de traiu al celui mai umil dintre muncitorii din această societate înaintată, este 
cu mult superior felului de traiu al celui mai ridicat din societatea primitivă. 

b) Mai este o a doua observaţie de făcut: în societăţile înapoiate, oamenii 
muncesc din greu și variat. Omul dela ţară îşi drege plugul, își ascute fierul, 
pune o spetează la roacă, face două restee, își gătește mâncarea și apoi pleacă la 
câmp; ară 2 ore, apoi paşte boii, vine acasă, pune o furcă la casă, adapă boii, 
ete. Niciodată nu voiu uită figura mirată a unui locuitor dela ţară, din Mol- 
dova, când îi spuneam că, după expropriere, producţia sa împuţinat. «De 
ce, Domnule, că noi muncim din greu şi mai mult ca înainte?» Pentrucă, 
înainte, în agricultură, mai puţin ca în industrie — dar totuș se începuse — 
se practică o oarecare diviziune de muncă. La proprietar eră un lemnar care 
pregătiă plugurile; un fierar care băteă fiarele; un om care făceă mâncare la o 
sută; unul care păşteă 100 boi. Când se sculau oamenii dimineaţa, găseau totul 
gata şi plecau la arat. Se câştigă timpul; se intensifică munca. 

In aatificialismul economic este, dar, ceva primitiv. Dacă este așă, atunei 
este sigur, că starea aceasta nu mai puteă dură. Economia trebuiă să fie 
organizată altfel decât în societatea primitivă. Odată cu progresul științific 
şi transformarea mijloacelor de producţie, o nouă eră trebuiă să apară în pro- 
ducţie şi de aci înainte toată mişearea economică nu se mai sprijină pe date 
artificiale, ca până acuma, ci pe legile naturale și fatale ale producţiei și ale 
mișcării bunurilor. 


PRINCIPIILE PE CARE SE SPRIJINA LIBERALISMUL ECONOMIC 


Principiile pe care stă așezat liberalismul economic pot să fie reduse la trei: 

I. Legile economice naturale. Producția bunurilor ca şi schimbul se spri- 
jină pe dreptul natural. Ordinea naturală se găseşte la baza. întregului edificiu 
social. Dela Heraclit și filozofii Stoici şi până la Hugo Grotius se înrădăcinează 
credința că tot ce există depinde de o lege generală, care se găsește la baza uni- 
versului. 

De aci derivă şi dreptul natural. Aplicarea dreptului natural la fenomenele 
economice o face Locke şi cu Quesnay, cari sunt părinţii individualismului şi 
creatorii doctrinei neintervenţiei Statului. 

După principiile dreptului natural, demnitatea persoanei umane comandă 
să o lași să urmărească scopurile ei legitime, fără să i se împiedice libertatea. 
Din aceste principii decurg legile economice naturale, pe care zadarnic am căută, 
să le schimbăm; datoria noastră este numai să căutăm să le utilizăm. 

Pentru acei cari tăgăduesc ştiinţei economice acest caracter şi cari privesc 
cu oarecare ironie legile pe care se bazează fenomenele economice, e de ajuns 
să pun în, evidenţă o singură lege, care nu e numai de ordin moral, dar şi o lege 
fizică, şi care este — cum spuneă H. Poincaré, — poate, singura, lege sigură astăzi 
în Univers. Aceasta este legea minimului de efort, a economiei forțelor. 

Este sigur că munca, mai ales după răsboiu, nu mai poate fi pusă 
în rândul al treilea ori al patrulea, printre factorii economici și nu mai poate 
fi privită ca un blestem, cum arată Biblia, scrisă în vremea când dăinuiă sclavia. 
Munca este o binecuvântare; ea înnobilează omul, nu-l înjosește ; ea singură fi 
dă omului putinţa să creeze şi prin aceasta să se apropie de ființa supremă. 

Zeii, în concepţia vechilor popoare, rezervau pentru ei cea mai frumoasă parte 
“a vieţii — creaţia — şi dacă l-au pedepsit atât de crunt pe Prometeu, să-i fie 
ficatul sfâşiat de un vultur, iar pentru ca durerea și pedeapsa să-i fie eterne, 
ficatul creşteă peste noapte, aşă ca a doua zi să-i fie din nou mâncat, este din 
pricină că el emulsese din mâna zeilor secretul creaţiei, al industriei, al mește- 
şugului; îl învățase pe om să muncească, să.creeze; îi insuflase scânteia divină. 
„ Cu toate acestea, omul nu muncește numai din plăcerea de a munci, cum 
credeă Fourier. El nu munceşte nici dintr'o nobilă datorie faţă de societatea 
din care face parte, cum cred utopiştii, constructori de noui organizaţii sociale. 
Omul munceşte pentru a-și satisface trebuinţele ori dorinţele, pentrucă pri- 
vaţiunea, este pentru el o suferinţă. Face un efort, peniru a evită o suferinţă. 
Acesta este singurul scop al activităţii. Acest rezultat însă el se încearcă să-l 
atingă cu cât mai puţine sforţări posibile. Omul compâră, în mintea lui, plăcerea, 
şi suferinţa, şi numai când plăcerea ce-l așteaptă întrece suferinţa, atunci se 
decide să lucreze. Aceste dorinţe ori trebuinţe pot fi de ordin material, intelectual 
ori moral. 

Dacă munca s'ar face de plăcere, dacă la baza ei nu ar fi alt imbold, în socie- 
tate ar fi un veşnie desechilibru în producţie, pentrucă toată lumea s'ar gră- 
mădi să muncească numai în ramurile de activitate în care munca, este plăcută, 
şi ar rămâneă nepracticate industriile în care munca este mai puţin plăcută. 

` Toată lumea ar cultivă rozele, dar nimeni nu s'ar cobori în mină. Așadar, la 
baza muncii, că şi la baza întregii organizaţii economice, rezidă interesul 
personal; el este imboldul oricărei activităţi economice. 

El împinge la o producție din ce în ce mai puternică; el la perfecţionarea 
tot mai mare a utilajului industrial; el la organizarea unei industrii care dă 
un maximum de rendement, cu cât mai puţine cheltueli de muncă şi de material ; 
el, în sfârșit, la întreaga producție modernă. Dar iată întrebarea care se pune 
şi pe care şi-au şi pus-o economiștii din Germania, din școala, intervenţionistă: 
Producţia aceasta puternică, nu va, duce ea la sguduirea organismului economic? 
Măsurile producându-se, numai din necesitatea de a se produce, fără nici o 
grijă de necesitățile de consumaţie, pot să ajungă să astupe, într'o zi, căile 
de circulaţie ale mărfurilor și, în acest moment, vom aveă o criză generală 
economică, care va sgudui bazele organizaţiei sociale. Acest fapt i-a făcut 
pe socialişti să creadă că Societatea, se va prăbuși din pricina unei crize generale. 
Pe măsura în care piaţa se umple de mărfuri, pe aceeaş măsură puterea, de achi- 
ziţie a celor chemaţi să le consume — a lucrătorilor cari sunt plătiţi cu un salariu 
cu mult mai mie decât salariul just, — scade. Este unul din acele antagonisme, 
fatale lumii economice capitaliste de astăzi. 

Pe zi ce trece, cei doi poli se îndepărtează unul de altul, pentrucă cu cât pro- 
ducția creşte şi cantitatea de mărfuri aruncată pe piaţă sporește, cu atât mizeria, 
lucrătorului creşte şi, deci, puterea lui de achiziţie scade. Această teorie socialistă, 
s'a dovedit. însă că nu corespunde cu realitatea.’ Și Marg şi Engel, au revenit 
asupra primei lor păreri. In Cartea II-a a capitalului +), Karl Marx arată că 
crizele survenind, după o perioadă de prosperitate, în care salariile sunt cele 
mai ridicate, explicaţia crizelor prin subeonsumaţie, pare o simplă tautologie. 


1) Karl Marz. Le Capital, trad Borchardt. Cap. II, p. 458. 

Dacă crizele provenite dintr'o producţie anarhică nu vor duce la prăbu- 
şirea organizării sociale, cum credeau socialiștii, ele, totuș, arată îndeajuns — 
ziceau criticii școalei economice liberale — că producţia bazată pe interesul 
personal duce la anarhie şi desechilibru social. Când fiecare lucrează în vederea, 
interesului său personal, ca să câștige cât mai mult, fără grija dacă, prin câştigul 
său, pu ar puteă vătămă vecinului; când unul vrea să distrugă pe concurentul 
lui, ca să câștige cât mai mult, lupta aceasta, de fiecare minut și fără, răgaz nu 
ne duce la lupta omului împotriva omului, homo homini lupus al lui 
Hobbes? 

S'ar puteă ca din această luptă să iasă armonia? S'ar păreă că este imposibil. 
Și, cu toate acestea, lucrul este posibil. Von Ihering a văzut această posibilitate, 
când spune: . 

«Considerând întrebuintarea pe care interesul personal o găseşte în organizația 
Universului, mă întreb mirat, cum se poate ca o forță care nu visează decât la infi- 
nitul mic, la mizerabilul eu, — să realizeze totuș imensul mare. Interesul personal 
care nu vibrează decât pentru el, construeşte o lume». (Ihering. Zweck im Recht. 
T. I. p. 52). 

Anarhia în producție, care apare la prima vedere, vine să fie armonizată 
cu necesitatea de consumaţie, prin ajutorul unor legi economice, care derivă 
din aceca a minimului de efort: este legea de cerere şi de ofertă şi aceea, a concu- 
renței, pe de o parte, şi legea debuşeelor pe de alta. 

Cu cât cantitatea de marfă aruncată pe piaţă este mai mart şi cererea pentru 
această marfă mai mică, cu atât prețul mărfii scade; dimpotrivă, cu cât canti- 
tatea de marfă este mai mică — față de cerere — pe o piață dată, cu atât preţul 
se ridică. Aceasta face ca, atunci când s'a produs o prea mare cantitate de marfă 
pe piaţă, ea fiind depreciată — și capitalul și munca întrebuințate pentru produ- 
cerea, acestei mărfi, — să fugă dintr'o întreprindere, care nu mai este remune- 
ratorie și să înceapă să lucreze în cealaltă direcţie, în care marfa fiind în puţină 
cantitate, este foarte preţuită. Cu chipul acesta se va produce tot mai puţină. 
marfă într'o parte și tot mai multă în cealaltă, și astfel echilibrul economie 
se va stabili dela sine. 

Niciodată, zice legta debușeelor, nu este prea multă marfă pe o piaţă. Nu 
am ajuns până acum la starea râvnită de atâţia utopiști, a unei supraprodue- 
ţii de mărfuri, a unei supra-abundenţe, care ar duce la rezolvirea odată pentru 
totdeauna a chestiunii sociale: mărfurile fiind la dispoziţia tuturor, întocmai 
ca aerul și apa, nu ar mai fi nevoie de nici o regulă de repartiție a bunurilor; 
am luă fiecare potrivit cu trebuinţele. Dar la acest stadiu al producţiei nu 
am ajuns şi mă tem că nu vom ajunge niciodată. Nu de prea multe produse 
trebuie să ne plângem, ci de prea puţine. Dacă într'o direcţie ni se pare că s'au 
produs prea multe mărfuri, este din pricină că. mărfurile care trebuiau să ser- 
vească, de schimb, celor dintâiu, sunt în prea mică cantitate; căci debușeul unei 
mării este o altă marfă. De îndată ce o marfă este în subproducţie, potrivit 
legilor de mai sus, se va ridică în preţ și imediat, cantitatea ei va începe să, 
sporească, până ce va puteă să servească de scurgere mărfii în supraproducţie, 
căreia îi servește de debuşeu. Astfel se stabilește echilibrul economie, armonia 
cântată de Bastiat: «Este un spectacol minunat, zice Bastiat, acela al interesului. 
individual, realizând fără încetare ceeace nu vrea să realizeze». 

Nimic nu ajută la desăvârşirea acestui echilhbru economic, ca libertatea 
de schimb, libertatea de circulaţie, libertatea de muncă, libertatea de contrac- 
tare și înlăturarea oricărui constrângeri. Pentru doctrina liberală, libertatea 
nu este un postulat aprioristic, ci concluzia trasă din efectele sociale ale 
aplicării libertăţii. 

După cercetări şi experienţe se ajunge, în chip normal, la ideea de libertate. 
Statul luat ca colectivitate, ca rezultantă de voințe individuale, nu trebuie să 
intervie decât pentru a înlătură piedicile ce se pun la existenţa acestei libertăţi, 
iar nu pentru a înlătură chiar libertatea: libertatea de concurenţă. Deaceea, 
atunci când nu este posibilă libertatea de concurenţă, cum e la transportul pe 
C. F., la Poştă, Telegraf, canalizare, apă, tramvaie, nu este nici o rațiune ca 
Statul să nu stabilească un monopol, căci tot este mai bun monopolul colecti- 
vităţii decât monopolul unuia singur. 

Așadar, școala individualistă nu se opune oricărei intervenţii a Statului. 
Statul are rostul lui în organizarea socială; numai că intervenţia lui trebuie 
să fie determinată de ideea aceasta de garantare a libertăţii de producţie, de 
muncă, de concurenţă. Pe când doctrinele etatiste însă consideră intervenţia, 
ca o stare normală, durabilă, definitivă, din cauza criticii adeseori nedrepte 
ce se face concurenţei și libertăţii, dimpotrivă, doctrina liberală nu vede 
în intervenţie decât o pregătire şi o îndrumare către libertate. Intervenţia 
Statului trebuie să ajute individul, iar nu să fie deprimantă pentru iniţiativa 
individuală. 

Este, prin urmare, cu totul eronată ideea care pretinde că, doctrina, liberală, 
ar fi în opoziţie cu spiritul istoric şi realist. Dimpotrivă, ea se bazează pe acest 
spirit; şi din aceast punct de vedere este o miopie a doctrinarilor economiei 
naţionale, cari bazându-se pe aproape toate principiile școalei liberale, critică 
totuş această școală, fără însă să arate întrucât principiul de libertate este incom- 
patibil cu economia naţională. 

Iată primul principiu pe care se întemeiază această şcoală economică. - 


TI. Ideea de Stat. Al doilea principiu este o nouă concepţie de Stat decât 
aceea întemeiată de Savigny și despre care am vorbit adineaori. D-voastră aţi 
văzut că filozofii veacului al XVII-lea, cum eră Hobbes şi juriștii de mai târziu, 
ca Savigny, consideră Statul ca o persoană superioară indivizilor şi căreia totul 
trebuie să-i fie sacrificat. Intre Stat şi indivizi se stabilesc relaţii dela suzeran 
la supus. In această concepţie, Statul devine o putere formidabilă. Pe aceeaș 
concepţie este întemeiată și puterea împăratului şi aceea a Jacobinilor pentru 
a justifică omnipotenţa unei convenţii, și aceea a bolșevicilor, cari cerând 
Statului confiscarea instrumentelor de producţie, deviz, prin aceasta, chiar 
mai puternici decât fostele regimuri. , Statul este, în acest concept, adevă- 
ratul Leviatan a lui Hobbes. El nu sufere alăturea de el nici o vicaţă inde- 
pendentă. i 

Nu aceasta însă este adevărata, concepţie despre Stat. Acum mai ales, în 
urma frământărilor de principiu cu Jellinek în Germania și Dugutt şi Saleilles 
în Franţa, concepţia despre Stat este cu totul alta. Statul se bazează pe 

“realități, pe colectivitatea indivizilor ce-l compun; el este rezultanta voinţelor 
individuale a celor ce compun colectivitatea; el trebuie să aibă necontenit în 

vedere această colectivitate, pentrucă atât preţuește Statul, cât preţuese indi- 
vizii ce compun colectivitatea. 


III. Utilitatea socială. In sfârșit, al treilea principiu pe care se întemeiază, 
doctrina liberalismului economic, este principiul utilitarist. 

n toate împrejurările, știința economică trebuie să țină seamă de utilitatea 
socială. 

Instituţia economică cca mai importantă şi pe care se sprijină doctrina 
individualistă este, de sigur, proprietatea privată. 

Pe ce se întemeiază dreptul de proprietate? S'au dat o sumă de ex- 
plicaţii cu privire la această instituție. Mai cu seamă la noi, cu ocazia 
exproprierii, s'a pus înainte o teorie cu desăvârșire absurdă, și anume aceea, 
că dreptul la proprietatea individuală s'ar întemeiă pe muncă; de ac) şi for- 
mula: proprietatea acelora cari o muncesc. Cei ce susţin această teorie, 
nu-și dau seamă că voind să întemeiezi dreptul de proprietate pe muncă, 
suprimi acest drept, nu-l sprijinești. Dacă e vorba de proprietatea pământului, 
este elementar lucru că omul cu munca lui — oricât ar fi el creator prin muncă — 
nu frământă. decât o foarte subţire parte a coajei pământului. În pură logică 
el nu ar puteă dar aveă decât drept de proprietate asupra fructelor numai, 
nu şi asupra pământului chiar. 

Nici dreptul de proprietate asupra fructelor însă nu se poate baza pe muncă. 
Posesorul unui sac de grâu poate el spune care muncă determină proprietatea? 
Este munca celui care a semănat și secerat grâul? A celui care a semănat, meliţat, 
și tors cânepa din care a făcut sacul? A celui care a scos fierul din mină și cărbu- 
nele, ori a aceluia care a făcut amestecul? A celui care l-a laminat ; a celui care 
a făcut plugul și secera? Asupra unui sac de grâu sunt acumulate un număr 
mare de cantităţi muncă. Și încă, în producția agricolă, diviziunea muncii 
fiind puţin aplicată, am puteă spune că grâul a fost produs aproape prin munca 
unui singur om. Dar în industrie, unde diviziunea muncii este dusă foarte de- 
parte, sunt 20 de oameni cari iau parte la confecționarea unei perechi de ghete. 
Cine e proprietarul? In acelaş obiect sunt o serie de munci suprapuse. 

Justificarea proprietăţii nu este munca, ci utilitatea socială. Proprietatea, 
individuală este capabilă să dea societăţii cea mai mare cantitate de bunuri, 
cel mai mare folos, deaceea societatea consfințește o astfel de proprietate. 

S'au încercat și alte feluri de proprietate ori de folosinţă. S'a încercat pro- 
prietastea, colectivă în triburile nomade; s'a încercat aceea colectivă a tribului, 
sau aceea din mirul rusesc; ori proprietatea colectivă a familiei, cum e în Za- 
druga Sârbă. De ce s'au părăsit toate aceste forme de proprietate? Pentrucă, 
s'a constatat că aceste forme dădeau o productivitate cu mult mai mică decât 
forma de azi. a 

In ziua în care se va găsi o formă de proprietate — alta decât cea indivi- 
duală—care să poată produce cantități de bunuri mai mari decât cea de azi, pro- 
prietatea individuală va dispare. Până atunci însă ea trebuie să rămâie ca stâlpul 
organizației economice. 

Aşà încât formula: «pământul celui care-l munceşte» trebuie schimbată: 
mu aceluia care e capabil să producă cea mai mare cantitate de 

unuri». 

Dar după cum proprietatea este bazată pe utilitatea, socială, tot așă și capi- 
talul este sprijinit pe utilitatea socială. 

Dacă capitalul nu se socializează, cum cer comuniștii, este pentrucă, sub 
forma aceasta de apropriere individuală el ajută mai puternic producţia 
şi, prin urmare, contribuc să dea cea mai mare cantitate de bunuri societăţii. 

Rusia a făcut experienţa socializării capitalurilor. După câţivă ani de expe- 
riență, ca este nevoită să revie la capiialurile individuale. Dacă eapitalurile 
ptezente pot continuă producţia sub forma socializată, însă alte capitaluri 
noui nu se mai pot formă; nimeni nu va face un surplus de muncă și nu va 
destină producției o parte din bunurile lui, atunci când știe că de aceste bunuri 
el nu profită. Negreşit că ceeace făccă până acum individul, ar puteă să facă socie- 
tátea: ar puteă ea să capitalizeze. Societatea s'a dovedit însă neputincioasă 
în această direcţie. Capitalul este rezultatul unui surplus de muncă; nu socie- 
tatea, va face acest surplus de muncă; iar indivizii ce compun societatea, nu vor 
face această sforțare, dacă nu au interes să o facă. Cel puțin aceasta este starea 
lucrurilor, cu sufletul omenesc de azi. 

Prin urmare, dacă. păstrăm instituţia capitalului în societatea noastră, 
nu o facem de dragul unei tradiţii, dar pentrucă este o necesitate socială, 
pentrucă, această formă dă cea mai mare utilitate societăţii. 

Acelaș lucru este și cu libertatea muncii. Care este cauza pentru care toţi 
am adoptat această idee de libertate de muncă? Negreşit că sunt şi ideile filo- 
zofice-umanitare, care ne-au îndemnat să mergem către libertatea muncii. 
Dar nu este mai puţin adevărat, că ceeace a determinat, mai cu seamă, această. 
libertate — ceeace a făcut ca muncea sclavului să fie înlocuită cu a șerbului — 
mult mai liber ca sclavul, și ceeace a făcut ca munca şerbului să fie înlocuită 
cu aceea a omului liber, — a fost constatarea că munca care produce cea mai 
mare cantitate de bunuri este munca în libertate. Doctrina liberalismului eco- 
nomic se întemeiază, dar, pe ideea utilitaristă. 

Acestea, sunt cele trei principii pe care se întemeiază liberalismul economic. 


Am terminat, cu aceasta, prima parte a conferinței mele şi intru în desvol- 
tarea părţii a doua. 

Este interesant de observat că cei cari au construit acest frumos sistem _ 
doctrinar, al liberalismului economic, s'au ocupat: de o singură problemă: aceea, 
a producției. Cum se vor împărți însă produsele sociale între cci ce au produs 
bunurile, eră o problemă care treceă pe planul al doilea. Insă, în toate împre- 
jurările, s'a observat că problema împărțirii este aceea care trebuie pusă pe planul 
întâiu. Alianţa ţărilor balcanice a fost sguduită când a fost vorba de împărțirea 
cuceririlor. Țări civilizate ca Anglia și Franţa, unite şi supuse aceleeaş discipline, 
au început să se despartă când e vorba de împărţirea cuceririlor. Şi adesea, 
împărțirea onorurilor, la putere, slăbeşte partide care erau foarte puternice în 
opoziţie. ' 

Dacă aceasta este doctrina liberalismului economic şi dacă ea este întemeiată 
pe principii atât de frumoase şi atât de solide, cum se face că în a doua jumătate 
a veacului al XIX-lea s'au ridicat atâtea. critici împotriva ei, că ea a fost atât 
de maltratată, și că spiritul germanic se mândrește a fi ridicat pe ruinele ei o 

doctrină care — eredeă el — va da adevărata soluţie problemelor economice: 
doctrina intervenției de Stat? i 

" Doctrina liberalismului economie formulase o regulă de împărţire, care a 
rămas până astăzi cea mai bună şi cea mai conformă cu justiţia: regula de îm- 
părțire potrivit cu echivalentul în utilitate. Atâta cantitate de bunuri vei trage 
din massa socială de bunuri, câtă utilitate vei vărsă tu însuţi în această massă. 
Omul, prin munca lui, produce o bogăţie; această bogăţie el nu o întrebuinţează, 
pentru satisfacerea trebuinţelor lui, pentrucă într'o societate, în care domnește 
diviziunea muncii, nimeni nu produce o bogăţie pentru dânsul, ci în scopul de 
a schimbă bunul produs cu altul de care el are trebuinţă. Utilitatea pe care va 
avea-o bogăţia produsă de noi, va depinde de aprecierea făcută de societate 
şi, potrivit acestei aprecieri, vom puteă luă, în sehimb, din massa socială, o 
cantitate mai mare, ori mai mică de bunuri. Grâul se cultivă mai greu decât 
orzul; el prezintă o mai mare utilitate socială. Cel care culiivă grâu, va puteă, 
luă, în schimbul lui, o mai mare cantitate de bunuri, decât cel care cultivă orz. 
Nu este dar nici o nevoie de legi de încurajare a cultivatorilor de grâu, nici de 
munca silită pentru cultura grâului; jocul liber și natural al legilor economice 
va, face să se producă tocmai accă marfă care prezintă mai mare utilitate pentru 
societate. 

Aceasta este regula de împărțire formulată de școala liberală și de sigur că 
ca este și justă și conformă eu interesul social. Această școală însă nu s'a ocupat 
deloc de aplicarea acestei regule. Ea a crezut că este de ajuns să se organizeze 
producția, repartiţia va veni dela sine. Dar, chipul cum s'a aplicat această admi- 
rabilă regulă de repartiție, chiar dela începutul veacului al XIX-lea, a fost o 
adevărată nenorocire. Doi economiști, chiar din școala liberală, loviți de conse- 
cințele aplicării libertăţii, în materie de împărțire, au tras concluzii foarte 
pesimiste: Ricardo, care arată că consecinţa progresului economic și social este 
acapararea bunurilor de către unii, cari-și stabilesc, astfel, un monopol în detri- 
mentul celorlalți. Malthus, carc arată că populaţia sporind mai repede decât 
puterea, de producţie a bunurilor, se va ajunge într'un stadiu economic în care 
oamenii nu vor mai aveă cu ce să se hrănească. 

Observațiile acestor economiști duceau cu necesitate la concluzia că întrun 
stadiu industrial în care concurenţa mâinii de lucru este cu mult mai mare 
decât aceca a mărfurilor, salariile vor scădeă până la punctul la care lucrătorii 
nu mor de foame. Faimoasa lege de aramă a salariilor îşi face apariţia și starea 
muncitorului din veacul al XIX-lea pare că o confirmă. 

Cu cât se desvoltă industrialismul, cu atât maşina înlocuește omul adult; 
femeile şi copiii alungă din fabrică pe bărbat; acesta îngroașe tot mai mult nu- 
mărul acelora ce nu găsesc de lucru; armata de rezervă muncitorească devine o 
adevărată calamitate. Mizeria neagră a lucrătorului din această vreme întrece 
tot ce s'a putut vedeă în trecut. Vina, mare a şcoalei liberale e de a nu îi băgat 
de seamă că industrialismul veacului al XIX-lea nu uzà, ci abuză de principiile 
acestei școale; că principiul de libertate, care formă dogmă pentru școală, eră 
încătușat şi căleat în picioare chiar în numele libertăţii, 

Greşeala, mare å acestei doctrine, sprijinită pe ideea de libertate, este că nu a 
băgat de seamă că însăş libertatea uneia dintre părţile în conflict — libertatea 
muncii — eră suprimată. 

Pentru ca libertatea de muncă să fie păstrată, eră de absolută necesitate 
să existe și libertatea în contractare. Nu puteă contractă însă în libertate, mun- 
citorul fără lucru, ai cărui copii mureau de foame; fără. o bucată de pâine, fără 
un băț de lemn pe vreme de iarnă, — şi bătând la toate porţile uzinelor pentru a 
găsi de lucru. El eră, pentru camarazii lui, un concurent, un duşman, nu un 
tovarăș. El eră silit să primească condiţiile patronului oricât de grele, oricât 
de inumane. Munciă 15 ori 16 ore din 24, cu un salariu de mizerie, în ateliere 
rău construise, rău aerate ; lucru de zi ori de noapte, cum eră interesul 
patronului, fără nici o măsură de apărare împotriva exploziei cazanelor ori 
a otrăvurilor degajate de materialul întrefuinţat, în industrie. 

Contractul încheiat de un astfel de muncitor eră exact la fel cu obligaţia 
luată de individul prins de pirați şi căruia i se impune să-şi dea semnătura, 
cu cuțitul la gât. După cum acest contract, smuls prin violență, este considerat 
ca nul, de legea civilă, tot astfel contractul încheiat de muncitorul în mizerie, 
nu puteă fi un contract valabil. 

Spăimântat de rigorile vechilor corporaţii, legiuitorul revoluţiei franceze 
a crezut că asigură contractarea în libertate, dacă interzice asociaţia munci- 
torilor. «Nu este permis cetăţenilor de aceeaş profesiune de a se asocià pentru pre- 
timsele lor scopuri comune» zice legea Le Chapelier din 1791. 

Legiuitorul revoluţionar, ca și economiștii dela începutul veacului al XIX-lea, 
pierduseră din vedere că corporaţiile erau asociațu patronale, nu asociaţii 
muncitorești. Că, după 1800, patronii erau marii capitalişti. Că asociaţiile 
de capitaluri erau formal.prevăzute în legea civilă, art. 1491—1531 şi mai ales 
în legea, comercială sub forma de societăţi în nume colectiv, în comandită, în 
comandită pe acţiuni, ori societăţi pe acţiuni. Că, dacă capitalurile aveau mijloace 
legale de a se asociă, patronii fiind puţini la număr, pentru apărarea intereselor 
lor, se puteau uni, în afară de previziunile legii. In fața acestor asociaţii pu- 
ternice, mâna de lucru eră neputincioasă; muncitorul rămâncă izolat; legea îi 
interziceă orice mijloc de asociaţie. 

Erà însă imprudent, injust și antisocial să autorizi asociaţia de capitaluri 
și să o interzici pe cea de forțe. Interzicând lucrătorilor, sub pedepse severe, 
de a se asociă pentru acţiune, legiuitorul îi invită să se unească pentru rezistență. 
In loc de asociaţie, avem coaliția. Acest lucru nu a întârziat să se producă. 
Potrivit legii franceze dela 1864, coaliția eră permisă. Numai atunci coaliția 
devine ilicıtă, când este susţinută prin căi de fapt, de agresiune materială, 
violențe, sau când, pentru a o organizà şi susține, se recurge la ame- 
nințări. 

Deabiă la 1884, sub guvernul Waldeck-Rousseau, s'a revenit în Franţa 
la: adevăratele principii de libertate și s'a dai voie muncitorilor să se asocieze și 
ei pentru apărarea drepturilor lor profesionale. 
© Mizeria tot mai mare a luerătorului, neputinţa, şcoalei economice de a vedeă 
urde este răul și de a găsi remediul, a făcut-o să piardă din strălucirea ei. Pe 
ruinele ei s'a ridicat socialismul de Stat și docirina socialistă, care au înflorit 
în cea de a doua jumătate a veacului al XIX-lea. Intervenţia de Stat însă este 
0 doctrină hibridă ; ea este, în realitate, socialismul practicat de Statul burghez 
spre deosebire ce celălalt socialism, care, — cum se vede în Rusia — este realizat 
tot cu ajutorul Starului, dar al Statului proletar. 

Dictatura proletariată, însă, este intervenţia Statului proletar în toate ra- 
murile de activitate, — fără suprimarea proprietăţii private, căci, deocamdată 
cel puțin, s'a renunţat la suprimarea ei, — întocmai după cum intervenția Sta- 
tului în sistemul germanic, este dictatura Statului burghez. 

Sprijinit pe această doctrină de intervenție de Stat, Statul german a realizat 
aceà frumoasă operă de asigurare muncitorească, care a avut un răsunet imens 
în lumea întreagă. Cu această operă de asigurare s'a, dat, firește, prestigiu şi 
doctrinei sociale. Cu toată această aureolă, doctrina intervenţiei de Stat s'a 
dovedit o doctrină cu totul superficială. In ramura producţiei ea anihilează cu 
totul rolul individului şi, astfel, scade producţia, pe când școala liberală o inten- 
sifică spre cel mai mare bine social; iar în repartiție, școala intervenţiei nu 
aduce nici o regulă. de împărțire. 

In afară de această lege a asigurărilor muncitorești, toate celelalte legi de 
protecția muncitorului nu au putut fi aplicate, cu toată intervenţia Statului. 
In ţara noastră nu s'a aplicat niciodată, nici legea repaosului duminecal, nici 
aecea a unui maximum de ore de muncă; nici aceea a excluderii” femeilor şi 
copiilor din fabrici. 

Erà cu neputinţă să nu se ajungă la înlăturarea, acestor legi, când interesaţi 
la eludare erau și muncitorul adult, și femeia, și copilul, și patronul. Toți aceştia, 
atrași de câștigul ce realizează pentru moment, sunt interesaţi să eludeze legea, 
fără să se gândească că orice copil intră în fabrică exclude un adult. 

Intervenţia, de Stat s'a dovedit, dar, cu to:ul neputincioasă pentru rezolvarea. 
chestiunii sociale. 

Şcoala socialistă a formulat şi ea una sau chiar două, regule de împărţire: 
acceca a echivalehiului în muncă şi aceea, de î împărțire potrivit cu trebuinţele. 
Amândouă, însă, sunt inaplieabile. 

De acest lucru s'au convins comuniștii ruși, după 3 ani de experienţă comu- 
nistă. Ei admiseseră, la început, principiul de împărțire: potrivit cu trebuinţele 
fiecăruia, dintre cei ce făceau parte din Statul proletar. In acest sistem însă, 
munca obligatorie şi profesia impusă, sunt de rigoare. După el ficcare muncitor 
trebuiă să fie un soldat din armata roşie; munca în aceste conuiţii este o tortură, 
iar producţia este mediocră. După 3 an de experienţă, comuniştii ruşi se întore 
la regula de împărţire stabilită. de școala liberală economică şi adică, ca salariile 
în această, societate comunistă să fie fixate, potrivit cu abilitatea profesională, 
cu greutatea muncii, cu rolul pe care producţia unde se exercită munca îl ţine în 
societate, cu un minimum de subsistenţă, adică, într'un cuvânt, cu utilitatea, 
socială ce o prezintă produsul muntii. 

Suntem dar nevoiţi să ne reîntoarcem la doctrina care a pus bazele economiei 
politice. Această doctrină făcuse greşeala, să încătușeze libertatea de muncă a 
lucrătorului prin suprimarea, dreptului său de asociaţie. De îndată ce acest drept 
de asociaţie în sindicate profesionale i-a fost acordat muncitorului, de îndată 
ce dreptate s'a făcut şi de îndată ce, prin urmare, doctrina liberalismului eco- 
nomic a revenit la adevăratele principii, lucrurile s'au schimbat cu totul. 

Lucrătorii asociați în sindicate tratează cu patronul pe picior de egalitate. 
De aci înainte repaosul duniinecal este respectat; copilul și femeia sunt înlăturați 
din fabrici; atelierele se construesc mai igienic; ziua este fixată la 8 ore — lucru 
pe care nimeni nu-l credeă posibil înainte de a se constitui lucrătorii în asocia- 

ţiei sindicale ; se fixează un minimum de salariu; se fac contraste colective pe 
muncă. 

De îndată ce lucrătorii își recapătă libertatea, toată chestiunea socială capătă 
o nouă față și aceasta numai prin jocul liber al forțelor individuale fără nici un 
fel de intervenţie din partea Statului. 

După o lunsă perioadă de eclipsă determinată de greşelile făcute în aplicarea 
regulelor formulate de doctrină, această școală, economică reintră din nou în 
vieaţă, eu o nouă putere dată de experienţa socială făcută după răsboiu și cu 
strălucirea dată de constatarea existenţei legilor neschimbate ale științei. 

Pe baza acestor legi ș și principii, putem elădi o organizare industr ială, un regim 
de circulaţie şi o împăr tire de bunuri, care să se apr opie de un ideal de dreptate. 

Iv loc de o societate în care fiecare cetăţean să fie sclavul Statului, în care 
iniţiativa individuală să fie distrusă; în care fiecare să muncească, după comandă; 
să lucreze cât vrea, cum vrea şi unde vrea Statul; în care proprietatea tă fie în 
tot momentul ameninţată de impietarea Statului, în care să nu știi,ce ai; să 
nu știi pe ce contezi;, în care energia lâncezește, inteligența nu e apreciată 
nici răsplătită; în care împărţirea se face după regule arbitrare; în care Statul 
face industrie, face comerţ, face meserie, face export, și de câte ori pierde se 
acopere din averea indivizilor; în care cei ce fac eforturi mari se pedepsesc pentru 
că li se ia averea pentru a se da unora cari nu lucrează, sub cuvânt de dreptate 
socială; în care categoriile sociale, supunându-se nu știu cărui determinism 
istorie, caută. să se sfâşie între ele; în care, sub pretext de luptă de clasă, se 
asmut chiriaşii împotriva proprietarilor, cei dela ţară împotriva celor dela 
orașe, lucrătorii împotriva conducătorilor, consumatorii împotriva negustorilor, 
funcţionarii împotriva Statului, adică a lordînşi-le, bellum omnium în omnes, — 
am aveă o societate în care ficeare străuindu-se să-și asigure interesul lui 
personai, ar ajută pe semenul său; în care producţia ar luă o mare desvol- 
tare; cantitatea de bunuri s'ar spori considerabil și din massa astfel sporită, 
fiecare ar luă potrivit cu utilitatea socială pe care el însuș o aduce în sotictate; 
în care, la adăpostul libertăţii de asociaţie, s'ar face contractarea pe teren de 
egalitate şi împărţirea ar fi făcută cu cea mai mare justiţie; în care proprietatea 
ar fi respectată, dreptul fiecăruia garantat ; în care chiar dacă ar există oarecare 
necgalităţi sociale, însă nivelul bunei stări a celui mai umil ar îi cu mult su- 
perior celui mai fericit din societatea în care ar domni egalitatea; în care liber- 
tatea, schimbului ar duce la înfrăţirea popoarelor. In care, de sigur, că această 
stare nu ar surveni deodată, dar tendința ar fi aceasta. 

Intre aceste două stări sociale avem de ales și îmi pare rău că timpul 
măsurat pentru o conferință nu-mi dă putinţa să vă arăt că nu există o a treia. 


28 Ianuarie 1923 

NSTITUTUL Social Român a avut o fericită inspirație când a cerut repre- 
zentanților diferitelor noastre înjghebări politice să vă vorbească despre doc- 
trinele lor. Este de mult un obiceiu la noi să se spună că între partidele 

politice sunt deosebiri de persoane, de ambiții, nu de concepții și de doctrină. 
Mam ridicat pururea împotriva acestor afirmări inexacte, cari porneau fie dela 
cei ce nu îndrăzneau să-și desvăluească adevăratele credințe de frica impopulari- 
tății lor, fie dela cei ce socoteau că anume echivocuri sunt, din punct de ve- 
dere tactic, o supremă abilitate, fie în sfârșit dela cei ce geloși de izbânzile unor 
anume doctrine şi îngrijiţi de înfrângerile propriilor lor doctrine, își închipuiau 
că proclamând lipsa de doctrină a tuturor, sau mai bine zis confuzia generală 
a doctrinelor, vor izbuti să sc salveze pe ei și să discrediteze adversarii. 

Această calomnie — ca toate calomniile — a prins. Şi e bine că avem astăzi 
şi unii şi alții prilejul într'o incintă ştiinţifică, deci obiectivă, să ne arătăm lim- 
pede și pe faţă credinţele în temeiul cărora cerem încrederea ţării și reven- 
dicăm dreptul de a-i conduce destinele. 

Doctrina naţional-liberală este lămurită. Ea se poate rezumă în următoarea 
formulă: «Progresul sub toate formele în cadrul însă al concepţiei proprietăţii 
individuale». 

Intr'adevăr liberalismul consideră că societăţile omeneşti se desvoltă po- 
trivit unor anume legi, mai presus de voința oamenilor și că în această veșnică, 
prefacere datoria organizaţiunilor politice e să adaptaze formele legale nevoilor 
reale, impuse de diferitele faze ale evoluţiunii popoarelor. Prin urmare, libera- 
lismul reprezintă. prin esenţa lui ideea de progres. 

Progres nu înseamnă salturi, progresul nu e violenţă, progresul e grija, 
grija permanentă. a, viitorului, e preocuparea de a-l pregăti și de a-l asigură. 
In înțelesul doctrinei liberale progresul nu e svâcnire incoherentă, ci mișcare 
organizată. 

Dar progresul mai e ceva: el e dușmanul forţei de inerție care pornește dela, 
iluzia că omenirea poate stă pe loc și a forţei de reacțiune care cu naivitate 
crede că vieaţa socială poate să se reîntoarcă la formulele trecutului. Libera- 
jismul are ochii aţintiţi înainte, privirile lui cercetează într'una căile pe cari 
omenirea, se îndreaptă întru înfăptuirea nevoilor ei a tot stăpânitoare. 

Când zic progres întrebuinţez acest cuvânt, mai mult în interesul de fatală 
transformare decât de progres propriu zis, căci cunosc prea bine relativitatea 
credințelor și a cuceririlor omenești pentru a mă socoti indrituit să afirm că 
aceste fatale transformări sociale luate in abstracto constituie toate progrese, 
și afară de aceasta, noţiunea de progres în sine este prea elastică și prea discu- 
tabilă pentru ca ea să poată sluji de criteriu fix al'valorii intrinsece a diferite- 
lor prefaceri omenești. 

Dar doctrina liberală nu se mulțumește să urmărească progresul social. 
Ea nu-l vrea, ea nu-l admite, ca nu-l reclamă decât în cadrul proprietăţii indi- 
viduale. Doctrina liberală nu contestă că în domeniul speculaţiunii intelec- 

tuale se poate concepe și o organizare socială bazată pe negațiunea proprietății 
individuale, dar ea nu crede viabilă o astfel de organizare și ca atare o respinge, 
o respinge ca pe o fantezie a imaginațiunii, ca pe o nesocotire a realităţilor 
existente sau posibile. 

Insă o doctrină politică adică o concepţie de vieaţă socială, nu este reali- 
zabilă prin simpla ei enunţare. Se cere ca ea să se reazime și pe câteva mij- 
loace practice de înfăptuire. 

„ Aşa, fiind doctrina liberală crede cu putinţă realizarea progresului cât de 
înaintat în cadrul concepției proprietăţii individuale numai prin ordine, prin 
democraţie, prin naționalism și prin armonie socială. 

Acestea, sunt ca să zicem aşă cele patru coloane care susțin templul doc- 
trinei liberale. 

Prin ordine: Liberalismul nu crede posibil progresul fără ordine. Ordinea e 
generatoare de progres, întocmai precum dezordinea e generatoare de anarhie. 

Sunt unii care văzând preocuparea de ordine a doctrinei liberale s'au şi 
grăbit să insinueze că liberalismul nu este decât o formă mai mult sau miai 
puţin ipocrită a conservatorismului. `~ 

Voiu arătà mai târziu, în ce stă deosebirea fundamentală dintre aceste două 
doctrine, deocamdată e destul să spun că nici o minte nepărtinitoare nu poate 
să confunde ordinea, în mişcare cu ordinea în rezistenţă, așă încât liberalismul 
nu se preocupă de diferitele variante ale ideei de ordine, ci el vrea numai să 
opuie ideea ordinei ideei de desordine. 

Prin democraţie: Liberalismul nu crede posibil progresul în vremurile 
noastre fără, democrație, adică, fără guvernarea poporului prin popor, și pentru 
popor. N'am să mă întind aici asupra idcei democratice, şi nu mă voiu lăsă 
ispitit să discut meritele, sau să înregistrez lacunele sistemului democratic de 
azi. Vreau numai să observ că vieața modernă este stăpânită de fenomenul 
atotputerniciei ideei democratice și să pun în opoziţie ideea democratică cu 
ideea demagogică, fiindcă liberalismul e adânc convins că demagogia înnă- 
bușește orice posibilitate de progres. 

De altfel demagogia e uşoară. Ea trezește toate speranțele, aţâţă toate pa- 
timile. Turbură fără să potolească. Ri 

Democrația e grea, e ingrată. Datoria ei e să înstruneze pornirile nesănă- 
toase, să ridice stavila raţiunii în fața valurilor pasiunii, să spuie adevărul când. 
mulţimea așteaptă măguliri. 

Sunt cazuri în care democraţia cere să se opuie necesităţile realizării far- 
mecului făgăduiclilor și deaceea democraţia liberală cunoaște nedreptăţile 
trecătoare ale impopularităţii, dar în schimb ceeace clădește, clădește pe te- 
mclii sănătoase, și operele ei supraviețuiesc clevetirilor care se risipese și pati- 
milor care se sting. 

Prin naționalism: Liberalismul nu crede posibil progresul, decât înte- 
meiat pe desvoltarea forțelor naţionale. Fiecare naţiune este un tot, fiecare 
naţiune a ieșit din frământările ei istorice, cu însușirile, cu scăderile, cu tră- 
săturile ei caracteristice. 

A face politică, adică a guvernà o asemenea naţiune, făcând abstracţie de 
toate aceste elemente constitutive ale fiinţei sale, e a încercă o contradiețiune 
logică. Fireşte, naționalismul nu trebuie luat în înțelesul său restrâns, intran- 

sigent sau intolerant. Doctrina liberală respinge manifestajţiunile violente ale 
aşă zisului naționalism exclusivist, şi strimt ca un fenomen morbid, ca o do- 
vadă de slăbiciune, sau ca o mărturisire de nepricepere... a nevoilor superioare, 
de armonie socială, fără de care societăţile omenești nici nu pot aveă o desvol- 
tare normală.. Şi mă grăbesc să adaug că în țările tocmai în care sunt mino- 
rități etnice, numai recunoaşterea drepturilor lor depline concordă cu cerin- 
tele, cu tradiţiile doctrinei liberale. Ceeace vreă însă doctrina liberală e să opună 
ideea naţională ideei internaţionale, fiindcă naționalismul în înţelesul său larg 
e condiţia progresului, pe când internaţionalismul, prin nesocotirea însușirilor 
specifice ale fiecărei naţiuni, prin nivelarea teoretică a unor rasse, cu menta- 
lităţi şi cu tradițiuni deosebite, stânjeneşte adevăratul progres. 

e Nue vorba, naționalismul e de mai multe feluri. E naționalismul teoretic: 
mai mult dragostea pentru cei de acelaș sânge și de acceaş credinţă. E națio- 
nalismul cultural, adică nevoia de a intensifică manifestațiunile cugetării și 
artei proprii fiecărei naţionalităţi în parte. E, în fine, naționalismul economic, 
care la urma urmei nu e decât un instinct de conservare, mijlocul de a salvă 
individualitatea materială a fiecărei naţionalităţi, de a împiedică cotropirea, 
ei de către elemente superioare prin puterea sau prin organizarea lor. 

Naționalismul astfel înțeles mu exclude colaborarea cu străinătatea. Dim- 
„potrivă, el o reclamă ca o nevoie și ca un stimulent. Naționalismul sentimental 
ştie că nici un popor nu trăiește izolat în spațiu. El are conştiinţă de toate con- 
tingenţele mediului înconjurător, el e numai expresia dorinței fireşti de a se 
îngriji de sine mai mult decât de aproapele. Naționalismul cultural știe și el 
că o sumă de cuceriri ale gândirii sunt patrimoniul comun al omenirii întregi. 
Departe de a respinge acest patrimoniu se simte fericit şi mândru, că face parte 
integrantă dintr'însul, dar. se străducşte să păstreze nota specifică în oprea ob- 
ştească. Naționalismul economic ştie că ziduri chinezești nu se pot înnălţă, că 
infiltraţiunea capitalurilor streine e fatală şi. necesară, dar vrea să găsească 
formule de armonizare care să înlăture acapararea unora și sugrumarea celor- 
lalţi, întâiu fiindcă progres fără neatârnare nu se poate ş şi în al doilea rând fiindeă 
neatârnarea politică fără neatârnare economică iarăş nu se poate. Liberalismul 
îmbrăţişează, deopotrivă toate aceste forme de naționalism. 

Prin armonia socială: Liberalismul nu crede posibil progresul decât prin 
evoluţie și evoluţia nu poate fi dobândită fără armonia socială. Doctrina li- 
berală consideră că vieaţa unei societăţi trebuie să fie mișcare, dar că mișcarea, 
nu trebuie asigurată prin ruperea echilibrului social, ci dimpotrivă prin men- 
ţinerea permanentă, a acestui echilibru. 

Fireşte că revendicările sociale implică la anumite momente o grijă mai vie a 
intereselor unei clase decât a intereselor celorlalte clase, dar dacă susţinerea, 
acestor interese și revendicări se face cu ură împotriva unora, cu exclusivism îm- 
potriva altora, fără preocuparea neîncetată a menținerii unui echilibru între toate 
părțile, acţiunea socială astfel întreprinsă și astfel condusă nu poate să ducă fatal 
decât, sau la un progres relativ, fiindcă va fi dobândit cu preţul unor reacţiuni 
violente şi a unor resentimente primejdioase, sau la ruperea definitivă a echili- 
brului social, adică la revoluţie. Doctrina liberală e prea însetată de progres real 
pentru a se mulţumi cu o stare de lucruri care nu asigură decât ún progres dis- 
cutabil sau cu o revoluţie care în credinţa ei adâncă e moartea oricărui progres. 

Jată de ce liberalismul socoteşte armonia socială ca o condiţiune esenţială 
a îndeplinirii concepțiilor lui. 

Incă, odată: prin armonia socială progresul e asigurat, prin lupta de clasă 
el e ameninţat. 

Și acum după ce ám precizat în ce constă doctrina liberală, care sunt cele 
patru concepţii fundamentale pe care ea se reazimă întru realizarea ei, după 
ce am văzut cum ideea de ordine se opune ideei de desordine, ideea democratică 
ideei demagogice, ideea naţională ideei internaţionale, și armonia socială luptei, 
distrugătoarei lupte de clase, — se cuvine să arătăm și care sunt deosebirile 
dintre doctrina liberală şi dintre celelalte doctrine. 

Cea mai bună dovadă. a tăriei doctrinei liberale stă-toemai în faptul că deo- 
sebirile între ca și celelalte doctrine sunt atât de bine definite încât exclud orice 
confuzii posibile. 

Să le luăm pe rând. 

Voiu începe cu doctrina conservatoare. Deosebirea între ideea conservatoare 
şi cea liberală e că cea dintâiu e o doctrină de rezistenţă, pe când cea de a doua 
e o doctrină de progres. Una trage înainte, cealaltă înapoi. Aşă încât fiecare 
pas în desvoltarea socială reprezintă o izbândă pentru liberalism și o înfrân- 
gere pentru conservatorism. 

La drept vorbind, istoria vremurilor moderne nu este decât un lung șir de. 
capitulaţiuni conservatoare. Nu tăgăduesc că au fost partide conservatoare 
mai dibace decât altele, că unele au știut să ascundă mai mult sau mai puţin 
bine înfrângerile suferite, că altele au avut prudenţa să cedeze in extremis ca 
să evite catastrofa capitulațiunilor mărturisite. Dar acestea sunt manifesta- 
țiuni ale tacticei conservatoare. Doctrina în toate ocaziile a ieșit învinsă. Nici 
o manevră și nici un artificiu n'au putut s'o scape. Recunosc însă că conserva- 
tismul subsistă și va subsistă dezastrelor, pentrucă e firesc că orice forță de 
progres să provoace în chip mecanic și o forță de rezistenţă, așă încât atâta, 
vreme cât va fi o doctrină liberală va trebui să existe și una conservatoare. 
Ele sunt nedespărţit legate una de alta întocmai ca umbra de lumină. Vă cer 
însă voie să prefer lumina umbrei eare se târăşte după ea. 

Deosebirea între doctrina liberală și doctrina naționalistă e că doctrina; 
liberală privește vieața socială sub toate multiplele ei aspecte, pe când doctrina 
naționalistă o priveşte sub prisma specială, fatal îngustă şi exelusivistă a ideei 
naționale. Cecace pentru liberalism nu este decât o parte dintr'un complex, 
pentru naționalism este complexul însuși și veţi înţelege uşor că alta e viziunea 
ce poţi s'o ai privind fenomenele sociale cu ferestrele larg deschise şi alta vi- 
ziunea ce poţi s'o ai când singur te osândești să le priveşti prin crăpătura 
unui zid. 

Deosebirea între doctrina, liberală şi doctrina țărănistă stă în faptul că tă- 
rănismul e bazat pe ideea luptei de clasă, pe când liberalismul pe armonia so- 
cială. Țărănismul îmbrățișează interesele exclusive ale ţărănimii în luptă de 
ură violentă cu toate celelalte categorii sociale. Liberalismul urmărește în- 
făptuirea sinceră și deplină a revendicărilor țărănești, dar armonizându-le cu 
interesele legitime ale celorlalte clase. 

Deoltminteri, țărănismul este o doctrină care teoretic nu se poate susţine, 
fiindcă urmărește o imposibilitate logică. Intr'adevăr, lupta de clasă implică 

ruperea. echilibrului, adică. ideea revoluției sociale şi de aceea veți observă că 
pretutindeni partidele bazate pe concepția luptei de clasă sunt și partidele re- 
voluționare, cum sunt partidele socialiste. Dar să pretinzi în acelaș timp că 
eşti partid de evoluție și să susții totdeodată și lupta de clasă, este cel puțin 
un păcat împotriva bunului simţ şi al logicei, şi atunci din două lucruri una: 
sau ţărănismul, din lipsa de pregătire teoretică, n'a ajuns încă la deplina des- 
voltare a doctrinei sale, sau el este conştient că în realitate reprezintă o doc- 
trină revoluţionară, dar din consideraţiuni tactice menţine o etichetă evoluţio- 
nistă în flagrantă contradicţie logică cu lupta de clasă, cu concepţia hotărît 
„revoluţionară care stă la temelia lui. 

Din această dilemă nu poţi ieşi. 

Bârfitorii — şi ştiţi că pretutindeni şi întotdeauna bârfitori au fost şi vor 
fi—, bârfitorii vor puteă să mai facă și alte ipoteze. Nu vreau însă să intru pe 
această cale spinoasă. Sunt aici ca să fac constatări și să precizez deosebiri, 
nu ca să alunec pe povârnişul criticilor sau al polemicilor. 

Deosebirea între doctrina liberală şi cea socialistă e că liberalismul nu con- 
cepe progresul social decât în cadrul proprietăţii individuale, pe când socialiștii 
nu cred progresul posibil decât prin desființarea proprietăţii individuale. Cu 
alte cuvinte: orice progres social, fie el cât de înaintat, dacă nu trece pragul 
ideei de proprietate individuală, rămâne în domeniul doctrinei liberale, de în- 
dată ce trece de pragul ideei proprietăţii individuale intră în ţinuturile vaste 
şi foarte atrăgătoare pentru speculaţiunea intelectuală, ale socialismului. 

Trebuie să mărturisesc că oricare ar fi simţimintele noastre față de socia- 
lism, un omagiu i se cuvine. Socialismul e o doctrină sinceră și lămurită. Ea nu 
se pune la adăpostul abilităţilor trecătoare spre a-și ascunde adevăratele gân- 
duri, ea nu întreţine echivocuri ca să poată câştigă foloase de pe urma lor. Ea, 
afirmă răspicat pe faţă, uneori cu brutalitate, în totdeauna sus şi tare credin- 
țele ei. Cu doctrina socialistă lupta e deschisă nu ascunsă, știi că poţi să fii în- 
vingător sau învins, dar știi că nu vei fi atras nici cu flori otrăvite, nici lovit 
cu pumnalul pe la spate. 

De altfel socotesc că, în ultimele vremuri, lupta cu socialismul a devenit 
ceva mai uşoară. Socialismul beneficiă faţă de doctrinele așă zise burgheze 
de o mare superioritate: eră necunescutul, şi cunoaşteţi magia atotputernică, 
a necunoseutului asupra tuturor minţilor omenești. Oricine își puteă spune: 
dacă am încercă să distrugem bazele organizării sociale actuale, dacă am re- 
clădi din temelii o nouă organizaţie fără proprietate individuală, cine știe, 
poate că ar fi mai bine, poate că omenirea ar fi mai fericită, poate că mizeria 
ar încetă, poate că belșugul și propășirea s'ar revârsă în fine peste mulţimea, 
suferindă ! 

Ei bine, acum se știe, acum s'a văzut. Revoluţia rusească a lăsat să cadă 
vălul ce încunjură miragiul socialismului și în dosul său ni s'a desfășurat, în 
sânge, în foamete şi în mizerie, o așă de înspăimântătoare vedenie a acestei lumi 
nouă, încât omenirea, se reîntoarce grăbită către lumea veche, cu păcatele ei se- 
culare, şi, ironie a soartei, conducătorii revoluţiei ruseşti ei înșiși reiau stră- 
bunele tipare ale societăţii burgheze, mângâind pe ceilalți și poate mângâin- 
du-se și pe ei, cu eclesiastica formulă: că omenirea trebuie să mai treacă prin 
purgatoriul burghez ca să poată năzui a ajunge cândva în paradisul socialist. 

Liberalismul care n'a avut asemenea iluzii a fost scutit și de asemenea tra- 
gice desiluzii. 

Dar îmi veţi zice, cum se face că în unele ţări liberalismul a suferit în anii 
din urmă netăgăduite înfrângeri. Da, e adevărat le-a suferit, dar înfrângerile 
acestea le-au înregistrat partidele liberale, nu doctrina liberală. Nepriecperea 
slujitorilor nu schimbă splendoarea credinţei. 

Liberalismul fiind, precum v'am arătat, prin esenţa lui o doctrină de pro- 
gres, nu este o formulă rigidă, un ce intangibil. Dimpotrivă e ceva viu care tre- 
buie mereu să se adapteze nevoilor sociale, să urmărească neîncetatele prefa- 
ceri ale vieţii moderne, să priceapă nouile curente, să le atragă, să le îndrumeze. 
În unele țări partidele, ce erau purtătoarele doctrinei liberale, au știut să facă 
această operă, în altele nu, şi așă se explică de ce sunt ţări în care partidele 
liberale s'au veştejit și lâncezese şi de ce sunt altele în care ele au păstrat in- 
fluenţa lor neștirbită și continuă să fie şi azi factori determinanţi ai vieţii sociale. 

Nu sunt aici ca să fac panegiricuri, dar sunt desigur îndreptăţit să constat 
câteva, adevăruri istorice şi atunci nu mă pot împiedecă să spun că în România, 
cei ce au crezut în doctrina liberală, au ştiut să păstreze nestinsă flacăra ei și 
să înfăptuească astfel progrese pe care patimile prezentului le pot contestă, 
dar pe care nepărtinirea istoriei va trebui să le recunoască. 

Să luăm câteva pilde. 

In domeniul proprietăţii, liberalismul român a plecat dela ideca clasică a 
proprietăţii quiritare romane, sacră și inivolabilă, și a ajuns la formula pro- 
prietăţii funcțiune socială din care a ieşit exproprierea și naţionalizarea sub- 
solului. 

Am fost adesea învinuiți că facem socialism pentrucă preconizăm expro- 
brierea. Ce confuzie în mintea acuzatorilor noștri! Cum puteă sporirea numă- 
rului proprietarilor individuali să fie socialism, când socialismul proclamă toc- 
mai desfiinţarea întregii proprietăţi individuale. Exproprierea e o formulă 
de progres social cu totul credincioasă. principiilor doctrinei liberale, fiindcă 
nu depășește cadrul ideei de proprietate individuală. E o repartiţiune nouă a 
proprietăţii individuale ce există la noi întrun moment dat, nu este nimicirea, 
ei. lar naționalizarea subsolului nu trece nici ea de marginile doctrinei liberale, 
fiindcă menţinerea ideei proprietăţii individuale nu impune cu necesitate și 
forma ideei de proprietate. Noţiunea de proprietate poate să fie mai largă sau 
mai îngustă. Ea poate foarte bine să cuprindă și suprafaţa, şi ceeace este dea- 
supra și ceeace este dedesubt, precum ea poate foarte bine să despartă-stăpâ- 
nirca solului de aceea a subsolului. Dealtfel istoria ne arată că sfera noţiunii 
de proprietate a variat neîncetat. Ea s'a întins ieri peste ţinuturi care mâine 
îi vor fı interzise sau, dimpotrivă, a introdus în domeniul proprietăţii individuale 
lucruri care până ieri erau de domeniul comun. 

Partidul liberal român, potrivit nevoilor sociale, a adoptat și una şi cealaltă 
din aceste forme de proprietate fără a trădă însă întru nimic prin aceasta ideea, 
însăși de proprietate individuală care stă la temelia doetrinei sale. 

In materia raporturilor dintre capital şi muncă liberalismul român a plecat 
dela concepţia despărțirii intereselor capitalului și a muncii pentru a ajunge 
lira participării la beneficii, la nevoia inexorabilă a conciliaţiunii și armo- 
nizării lor. 

Aici iarăș partidul liberal român nu s'a abătut dela principiile fundamen- 
tale ale doctrinei lui. El wa cerut, ca socialiștii, desființarea capitalului ṣi na- 
ţionalizarea mijloacelor de producție, El păstrează intactă existența capita- 
lului ca factor de producție, și respinge cu hotărîre introducerea comunismului, 
dar potrivit năzuinţelor lui de progres, de armonie socială, vrea încetarea an- 
tagonismului fratricid dintre cei doi factori ai producţiei, capitalul şi munca, 
şi înlocuirea acestei lupte de interese egoiste printr'o conlucrare cerută, de drep- 
tàte. ; 

In materie de economie politică liberalismul român a plecat şi el dela for- 
mula manchesteriană «laissez faire, laissez passer», spre a ajunge la interven- 
ţionismul care apără pe cel slab împotriva celui tare și care înclină capul trufaş 
al celui tare în faţa interesului obștesc reprezentat de Stat. 

Și aici partidul liberal român e credincios doctrinei lui. Libertatea absolută 
eră o necesitate în vremurile de organizare economică a Statelor. Cu cât însă 

- organizarea, s'a, desăvârșit, cu cât vieaţa modernă și raporturile internaţionale 
au devenit mai complexe, cu atât a trebuit să se țărmurească și forţele în joc, 

_pentru ca, din îngrădirea și a unora și a altora, să se ajungă la posibilitatea, 
desvoltării normale a tuturora. Intervenţionismul a isvorit astfel din comple- 
xitatea economică modernă, nu numai ca o condiţie a progresului, ci ca un mij- 
loc de înlăturare a ciocnirilor violente, deci a anarhiei. 

In sfârșit, în materie socială, liberalismul român a ajuns dela individualis- 
mul atotputernic la țărmurirea treptată şi crescândă a individului în fața ne- 
voilor de dreptate și de echilibrare generală. 

Partidul liberal român ar fi nesocotit preseripțiile cele mai elementare ale 
doctrinei lui, dacă ar fi lăsat pe cei slabi pradă celor tari. Individualismul ne- 
mărginit și nestânjenit își aveă rațiunea în epoca de creaţiune a liberalismului. 
Atunci menirea lui eră să descătușeze, să desrobească persoana omenească din 
toate lanţurile concepţiilor medievalice, să dea fiecării fiinţe umane drepturile 
cerute de trebuinţele desvoltării și ale demnităţii lui. Mai târziu, însă, când 
aceste drepturi au fost asigurate oricui și când stăpân neturburat pe destinele 
lui, fiecare eră ispitit nu numai să uzeze, dar adesea să și gbuzeze de aceste drep- 
turi, oare datoria unui partid liberal conștient de doctrina lui eră să privească 
nepăsător la această, deslănţuire distrugătoare, sau să restabilească, echilibrul 
social, stabilind limitele peste care drepturile omului nu se mai împacă cu ne- 
voile obștești? 

Și oriunde m'aș întoarce, oricare ar fi domeniul de activitate omenească 
la care m'aș gândi, întrucât bine înţeles n'aș trece peste hotarul concepţiei 
de proprietate individuală, nu văd, pe cale evolutivă, soluţii care să nu se îm- 
pace cinstit, sincer și deplin cu cerinţele doctrinei liberale. 

Prevăd și ultima obiecţie. Am auzit-o adesea: titulatura nu se mai potri- 
veşte cu doctrina. Dacă la atâta se rezumă critica, o primesc, și recunosc fără, 
înconjur că există azi o antinomie între formulele liberalismului clasic şi între 
cele ale liberalismului modern, deși aș puteă să adaug că întrucât liberalismul 
e doctrina progresului nu prea văd cum progres ar puteă să fie cu formele in- 
tangibile. Dar încăodată antinomia există. Libertatea nu e o rațiune destul 
de largă, destul de cuprinzătoare ca să îmbrăţișeze tot ce reprezintă actuala 
doctrină liberală. 

Libertatea a fost un mare postulat al omenirii. Isbânda ei a stârnit lupte 
uriaşe şi întronarea ei a reprezentat un mare progres în vieaţa popoarelor, de 
pe urma ei s'au născut toate partidele progresiste și deci e foarte firesc ca, ele 
să fi adoptat titulatura de partide liberale. Ele poartă astfel pecetea, izvorului 
dela care purecd. 

Dar încă odată nu aci stă chestia. Sunt într'adevăr ţări în care fără a schimbă 
doctrina, patridele liberale și-au schimbat denumirea. 

In România titulatura s'a păstrat și se va păstră fiindcă n'avem a roşi de 
numele de liberal. Acest nume e atât de strâns legat de toată renașterea Româ- 
niei Mici și atât de strâns unit cu înfăptuirea României Mari încât a devenit 
pentru mulți un simbol: pentru trecut o mândrie, pentru viitor speranța. 

Precum coiful cu trei pene dela Crecy sau «Honni soit qui mal y pense» al 
lui Eduard III, Plantagenet, de pe stindardele britanice și precum perimatele 
«liberté, égalité, fraternite» de pe pajera franceză, n'au împiedecat Anglia și 
Franţa să întemeieze două strălucite democraţii moderne, tot astfel sub egida 
neschimbată a titulaturii lor și în cadrul proprietăţii individuale, cei ce cred 
în doctrina liberală, vor desăvârși prin ea opera. de progres întemeiat pe or- 
dine, pe democraţie, pe naționalism și pe armonie socială, pe care România în- 
tregită e îndreptăţită s'o aștepte dela generaţiile, de azi, după toate restricţiile 
istoriei şi după toate jertfele răsboiului. 


15 Februarie 1923 

EVOTATUL preşedinte al Institutului Social mi-a cerut o conferinţă 

pentru a completă ciclul expunerii teoriilor politice din ţară. Trebuiă 
| să fac această constatare, deoarece doresc să lipsească din mintea d-v. 
că un sentiment de oportunism m'a adus la această catedră. 

Aş fi voit să fac această conferinţă nu astăzi, când doctrina conservatoare 
se bucură în toată lumea, de o florescenţă și de o vigoare extraordinare, ci s?o 
fı făcut într'alte zile, nu prea depărtate de noi, când, sub povara impirecajţiunilor 
şi anatemelor, vorba de conservatorism, pentru biata opinie publică, însenină 
învierea, strigoilor. 

Sunt un om politic şi nu sunt decât un om politic; cu toate acestea, voiu 
căută să fiu cât se poate de obiectiv. Dacă cumva aș alunecă și pe alături, rog 
auditoriul meu să-și amintească de adagiul pe care l’a cizelat așă de bine un dra- 
maturg francez: «chassez le naturel, il revient au galop» sau, cum am zice în ro- 
mânească bună: «de geaba îţi alungi firea, ea se întoarce în fuga mare». 

Sub lumina acestui adevăr veţi găsi poate, la nevoie, circumstanţe ușuritoare 
pentru un conferențiar improvizat. 

Dealtminieri, doamnele mele și domnii mei, n'am de gând să vă vorbesc nici 
de un partid conservator în România nici de partidele conservatoare de aimea; 
am să vă vorbesc cu totul de altceva: de o idee, de o doctrină conservatoare. 

Titlul de «partid conservator» și în opozit, în forma clasică, «partid liberal 
sau radical», nu sunt decât ctichete, etichete care câteodată nu corespund toc- 
mai cu fondul. S'a constatat, în adevăr, că sub imperiul nceesităților politice și 
sub constrângerea mome;.tului, partidele conservatoare au trecut câtevdată 
alături de ortodoxia conservatoare, după cum prea adeseori s'a constatat că 
în pautidele liberale vorba mult slăvită de libertate nu corespunde totdeauna 
cu noțiunea de lilertate. 

Dealtmiuteri, t.tulaturile se schimbă de la o țară la alta: conservatismul 
german se chiamă «agrarian» și, lucru ciudat, în Statele-Un.te este o școală 
socialistă care se chiamă :oemai cagrariană»; în Belgia pardidul conservator se 
chiamă «clerical, catolic»; în Angha partidul conservator de scesle întregi se 
chiamă «tory» şi e bine să știți că titlul de «tory» este o înjurie pe care hlandezii 
au auneat-o în capul conservatorilor. Pe la sfârș tul seci luluj al XVII-a, în 
toiul luptelor dintre orangism și legitimitate — și pardidul conservator erà legi- 
timist, nici voabă, apă- ătorul ordinei stabilite — Irlandezii catolici cari avuse- 
seră să sufere mult de pe urma luptelor rcligoase duse cu partidul conservator 
legitimist şi anglican, au aruncat în capul partidului conservator legisimist 
epitedul de «tory». N'are sens bun. Ei, partidul conservator englez a avut 
înțelepciunea să transforme, după zisa poetului nostru, porecla în renume. 

Pe vremea aceea, domnii mei, — și într'adins o spun — vieața parlamentară, 
constituțională, băteà în plin în Anglia, eră într'o stare de desvoltare uimitoare. 
Iar pe vremea aceea, aici la noi, în Moldova un Cantemir tăià capul lui Miron 
Costin și ii rășluiă tôată familia; iar în Muntenia, un ugă turc puteà să mazi- 
lească pe un: Brâncoveanu și să-l târască la Constantinopole! 

De ce vă fac această apropiere? Pentru ca să vă daţi seama cât de crudă 
este încă la noi vieaţa politică, şi cât e lipsită de tradițiune. E așă de tânără, 
vicaţa politică la noi, încât, pe la 1878 — deci în zilele noastre — un om cult 
ca Grigorie Peucescu se credeă obligat să serie o foarte bună broșură pentru 
a dovedi necesitatea, ființării de partide politice și legitirnitatea lor. 

Fac aceste amintiri, domnii mei, ca să predispun pe toată lumea la ceva 
indulgență. când judecăm faptele şi zisele partidelor noastre politice. Dacă ei 
tree de multe ori pe lângă ortodoxia principiilor lor, vina nu este a lor, vina este 
a stării noastre generale: am dobândit cultură, n'am dobândit încă, educaţiune. 
Educaţiunea este depozitul sfânt al mai multor generaţiuni și noi n'am avut 
încă, în vicaţa noastră de libertate, destul timp. 

Ce este, domnii mei, doctrina conservatcare? 

Doctrina, conservatoare este aceea care ţine drept un adevăr istorie că pro- 
gresul real, durabil, nu se poate face prin salturi; că el nu poate fi decât rezul- 
tatul unei legături armonioase a trecutului cu. prezentul. Instituţiunile viabile 
ale utei societăţi se desvoltă prin ele îmsâşi, prin traiul normal al societății. 
Desvoltarea lor este înţelept s'o ajuţi, s'o îndrumezi către progres. 

Trebuie să mă explic pe dată că prin progres înţeleg întinderea tot mai mare 
şi mai adâncă a participaţiunii poporului la harul civilizaţiunii. 

Deci este ceva, organie în desvoltarea, instituţiunilor sociale; ca ele să fie 
viabile, ajunge să le ajuţi, și e o mare greșeală să vrei să le arunci de-a gata, cu 
sila, în calapodul pe care trufia unui om reformator sau unui partid reformator 
l'a alcătuit în tăcerea cabinetului sau în sgomotul unui club. 

Nimeni, în această privinţă, n'a zis vorbe mai înțelepte decât Beaconsticld. «O 
societate nu se construește cum se construește o mașină; o societate nu se refor- 
mează cum se drege o mașină». Și așă este. Trebuie să aștepți progresul de la des- 
voltarea însăş a conștiinței colective: nu poţi să impui voinţa unei singure raţiuni. 

Deaceea, domnii mei, doctrina conservatoare este o doctrină care, în mersul 
înainte al unui Stat, ru pierde niciodată din vedere două lucruri: întâi, învă- 
țământul trecutului: tradațiunea, și al doilea, starea reală a ţărei: realitatea. Deci, 
doctrina conservatoare, care nu admite progresul prin salturi, este doctrina emi- 
namente a realităților pe care o opui doctrinei visătoare a teoriilor și utopiilor. 

Astfel prezentată idea conservatoare, ea se adaptează oricărei forme de 
guvern: Franţa, republică conservatoare; Anglia, monarhie conservatoare. Dar 
proba cea mai evidentă o dă republica atât de democrată și de înţeleaptă elve- 
țiană: mai zilele trecute, printr'un referendum popular, ea a respins impozitul 
asupra capitalului ca purtând atingere dreptului de proprietate. 

Tot asemenea, doctrina conservatoare nu este în slujba unui partid 
exclusiv politic, căci doar nu eră al unui partid politic congresul de la Fisenach 
unde, la 1872, s'au întrunit savanţi, economiști, profesori, funcționari ca să pro- 
clame deşertăciunea formulei metafizice a «fraternității, libertăţii şi egalității» şi ne- 
cesitatea pentru omenire de a pune în locul ei politica positivă, reală a faptelor. 

Iată, domnii mei, schițəreæ teoriei conservatoare. 

O doctrină nu e bună decât dacă are consacraţiunea faptelor. Să-i căutăm 
aplicaţiunea. 

Am zis că doctrina conservatoare nu admite că progresul real poate veni 
prin salturi. Avem o experimentare pe care am făcut-o noi înșine: după lovitura 

de Stat de la 2 Maiu 1864, s'a dat României, dea gata, făcându-se «tabula rasa» 
de toate instituțiunile ei civile, penale și administrative, i s'a dat de-a gata 
Codurile Napoleon și legislaţiunea administrativă franceză, fără să se ţină seama 
de diferența gradului de cultură între amândouă statele. Care a fost rezultatul? 
20—25 de ani, domnii mei, în România n'au mai fost acte de stare civilă. S'a 
luat dela preoţi, — singurii cărturari de pe vremuri și cari, sub disciplina pe 
atunci de fier a chiriarcului, țineau registrele de botez cu foarte bună rânduială, — 
s'au luat actele de stare civilă pentru a fi date unui primar care nu știa carte. 
Rezultatul: încă pe vremurile când eram în magistratură, tribunalele, de dimi- 
neață până seara, erau ocupate să fabrice statul civil al oamenilor. Și vorba de 
«fabrieaţiune» nu este excesivă, fiindcă la ușa tribunalului, prin toleranţastuturor, 
ființau fabrici de martori cari, aceiași, depuneau pentru actul civil şi al unui 
bătrân de 70 de ani şi al tânărului de 18 ani. Sau îngreuiat toate formele 
căsătoriei, s'a făcut un act solemn cerând, cum ştiţi, publicaţiuni, termene de 
opozițiuni, și celelalte; rezultatul a fost că la ţară, ţăranii nu s'au mai însurat 
şi 25 de ani populaţiunea rurală a trăit în stare de concubinaj pe care,cu bună 
credinţă, îl credeau legal. Nu eră un ţăran care să nu-i zică, celei pe care a 
așezat-o la vatra lui, «soţia mea». i 

Aş puteà să multiplic exemplele. 

Gândiți d-v. că legile administrative care ni s'au impus atunci au dus admi- 
nistrațiunea noastră la înflorirea la care ar fi trebuit să ne aşteptăm după atâta 
amar de timp? N'aveţi decât să constatați în ce stare se găsesc și astăzi aceste 
celule elementare ale Statului, comunele, casă înţelegeți că n'a fost înţelept 
pasul care s'a făcut atunci. Da, domnii mei, cu o doctrină conservatoare mai de 
aproape studiată, afirm că progresul s'ar fi putut dobândi mai real și mai de 
vreme decât prin impunerea forțată care s'a făcut într'un moment. 

Nu vă amintesc starea lamentabilă a justiţiei penale cu juriile pe care le-am 
avut. Aşă de mare a fost scandalul judiciar că, rând pe rând, guvernele, liberale 
ca şi conservatoare, nemaiputând juă îndărăt instituțiunea juriului intrată în 
Constituţie s'a, apucat să corecţionalizeze o mulţime de crime numai ca să le 
sustragă impunităţii. 

Va să zică, domnii mei, istoria ne dovedeşte că progresul nu se face prin salturi. 

Am mai afirmat, domnii mei, că doctrina conservatoare ţine în primul rând 
seamă de învăţămintele trecutului, de tradiţiune. Un adevăr istorie: popoarele 
cu tradiţiune au individualitate. Exemplu: Spania. Evident că Spania este 
o ţară tradiționalistă. Spania, în decurs de un secol, a putut străbate toate 
încercările la care o societate omenească poate fi supusă: de sub călcâiul lui 
Napoleon a trecut prin două restaurațiuni monarhice, prin trei răsboaie civile, 
prin trei insureeţiuni carliste și prin catastrofa cea mai mare: pierderea impe- 
riului ei colonial. Dar, ţară tradiționalistă, a stat în picioare, s'a recules, are o 
bună structură economică și astăzi Spania este între ţările de frunte din Occident. 

Alt exemplu: Franţa. Nu e ţară mai tradiționalistă decât Franţa. Ce face 
splendoarea jurisprudenţei franceze? Tradiţiunea care din tată în fiu se urmă- 
reşte, ca din tată în fiu să râvnoşti la cinstea de a pur.ă roba de magistrat 
oricât de puţin retribuită este astăzi când toată lumea se îmbogățește. 

Ce face structura aceasta admirabilă a burghezimii franceze? Tradițiunea ca 
din tată în fiu să te ţii de meseria sau de comerţul înaintașului tău. A fost tatăl 

tău băcan ? poţi să devii un savant, nu ţi-e ruşine să-ţi zici că eşti fiu de 
băcan. Şi băcănia continuă. 

In toate părțile, tradițiune. Şi, vedeţi, Franţa, în timp de 100 de ani, a 
trecut; şi dânsa prin frământările cele mai extraordinare: răsboaie, cât vreţi de 
crâncene, care au pătruns foarte aproape de măduva ţării. Şi tot atâtea convul- 
siuni interne. Să nu se uite că, spre pildă la 1848, teoreticienii, reformatorii eraw 
la putere ; ei bine, graţie forţei structurii sale, graţie cu deosebire legăturii de 
pământ a ţăranului francez, care ţine la glia lui încă și mai tare decât e râv- 
nitor de pământ ţăranul român, graţie acestor elemente prezervative, Franţa a 
putut rezistă şi teoriilor lui Proudhon și experienţelor lui Barthélemy Enfantin, 
şi atelierelor naţionale ale lui Albert — iar mai târziu Comunei; tot asemenea 
şi teoriilor internaţionaliste de astăzi. Graţie tradiţiunii Franţa iese din toate 
încercările tot mai solid constituită şi mai strălucitoare. Acolo, comunismul, 
subiect de discuţiune prin gazete, subiect de turburări în unele mari centre 
industriale, n'a atins însă întru nimic păturile adânci ale națiunii. 

Cât pentru Anglia, doamne, aceea e ţara tradiţiunii prin excelenţă. Respectul 
tradiţiunii merge așă de departe că Englezii au păstrat până şi unele accesorii 
desuete în costumul și înfățișarea unor înalţi magistrați. Noi, din continent, 
mai tineri, râdem câteodată de perucile acelea; Englezul, foarte înţelept, le 
păstrează pentru că tocmai excentricităţile de costum sunt în ochii vulgului întru- 
parea tradiţiunii de care este el mândru. Anglia tradiționalistă în toate, își re- 
zumă tradiţionalismul ei astăzi mai mult. decât oricând în politica ei externă. 
Ea poate ieși din braţele lui Palmerston ca să intre în ale lui Salisbury, cu whigs 
sau cu torys, este aceeaşi, politica orientală a Angliei; ea poate ieşi din mâinile 
lui Lloyd George ca să încapă în ale lui Bonard Law, este aceeaşi, politica ei 
continentală. Anglia n'are decât o singură politică. 

Prin urmare, domnii mei, vedeţi ce structură solidă dă naţiunilor respectul 
tradiţiunilor. Deaceea v'am ales două exemple din latinitate: Republica Fran- 
ceză și regalitatea spaniolă, și unul din altă lume decât latinitatea: Anglia. 

Să ne uităm acum în partea opusă: la ţările fără tradițiune. 

Rusia: 170.000.000 de oameni, călare pe două continente. Ţară fără.tradiţiune ! 

De unde, dealtminteri, să aibă tradiţiune? 

Tradiţiunea proprietăţii? Cum o poate aveă un popor care n'a cunoscut. 
proprietatea decât sub forma colectivă a mirului. Tradiţiunea libertăţii? Cum 
s'o aibă un popor a cărui massă rurală n'a fost liberată decât în zilele noastre 
de Țarul Alexandru al II-lea și a cărui massă cetăţenească n'a văzut liber- 
tatea decât sub aspectul permisiunii autorităţii administrative de a te mișca? 
Tradiţiune religioasă ? Cum s'o aibă un popor la care popa devine supra- 
veghetorul în numele poliţiei și al cărui cap suprem sunt un împărat laic și 
un procuror laic al Sfântului Sinod ? 

Ţară fără tradiţiune ! N'a rezistat, domnii mei, la cel dintâiu şoc serios pe 
care l'a avut într'o convulsiune generală. Poporul rus a acceptat ieri tirania ab- 
solutismului; se spune astăzi orbește tiraniei sovietiste. Pe niciun popor nu s'a 
încercat. experimentarea, celor mai crude teorii comuniste cum s'a încercat asupra, 
poporului rus și de şase ani poporul rus le suportă cu aceeaș resignaţiune cu 
care câinele rănit, în colţul unde s'a târît, nu cere decât să-l lași în pace, chit 
să moară fără ajutor. 

V'am făcut, domnii mei, o paralelă din care trebuie să se degajeze învățäminte. 

Suntem noi popor de tradițiune? Nu în toate: trebuie să o recunoaștem. 
Avem două tradițiuni însă foarte serioase: tradițiunea religioasă şi tradițiunea 
proprietăţii. Celelalte ne lipsesc. 

Atunci, trebuie să fim foarte prevăzători când în evoluţiunea noastră n'avem 
în seama noastră decât aceşti factori cari ne creează o individualitase. 

Tradiţiunea religioasă. Da, e foarte puternică în România. Noi suntem atât 
de fideli tradiţiunii ancestrale, că am păstrat până şi în religia creștină apucături 
ale păgânismului: noi punem în mâna mortului piesa de monedă pe care o puneau 
grecii și romanii pentru ca sufletele să plătească barcagiului Caron trecerea Sty- 
xului. Tradiţiune religioasă: să nu râdem de dânsa, domnii mei, aceasta face no- 
bleţa noastră. Noi am mai păstrat pomana. Ce este ea altceva decât ofrandele 
pe care Romanii le aduceau pe mormintele scumpilor lor morţi? Păgânism, dar 
tot religie; da, am păstrat o uzanţă păgână dar tot religioasă este, deși 
nu creștină, și s'o păstrăm pentrucă așă se înalță în șirul anilor legăturile 
noastre cu trecutul. . 

Am devenit un popor creştin și, odată ce am trecut la ortodoxie, am stat 
fixați aci. Noi n'am cunoscut, din fericire, luptele religioase. Incercările de în- 
toarcere la catolicism, în secolul al XII-lea şi al XIII-lea, se petrec mai mult în 
rândul curtenilor, domniţe favorizând catolicismul ţării lor de origină; dar noi, 
odată alipiţi ortodoxiei, am stat neelintiţi. Lupte sângeroase cum a fost Reforma, 
noi n'am cunoscut și atunci tradiţiunea religioasă a rămas în toată vigoarea ei. 
Domnii noștri, când aveau prea multe păcate pe conștiință, clădeau câte-o bi- 
serică expiatorie ; marii noștri voevozi înnălţau câte-o biserică votivă întru iz- 
bândirea proiectelor lor sau câte o mănăstire pentru consacrarea unei fapte mari. 
Prin religie s'a păstrat în lumină cultura; prin secolul al XVI-lea cele dintâi 
tipărituri au fost religioase; la mănăstiri au fost tiparniţele. Prin cărţile bise- 
ricești s'a păstrat la poporul moldovenesc din Basarabia, limba; prin popii ei 
Transilvania și-a păstrat cultura naţională şi până și structura, economică. 

Atunci, învăţământul: nu vă atingeţi de religie. Trebuie să o serveşti cu de- 
cenţă, pentrucă, este legătura cea mai temeinică, cea mai istorică cu trecutul. 

Dealtminteri, domnii mei, chiar dacă mar fi tradițiunea, care să ne impună 
această disciplină, simpla rațiune de Stat ar trebui să ne-o indice. Firea ome- 
nească este ţesută de instincte; instinctele acelea, le scliviseşte civilizaţia, dar 
de câte ori civilizaţia nu s'a dovedit neputincioasă fie în momente de cataclism, 
fie chiar în vieaţa normală, în faţa sărăciei şi a tentaţiunii sărăciei! Şi atunci, 
cum nici un popor n'a ajuns în starea culturii platoniane, aşă ca fiecare om să-și 
facă morala lui, ca fiecare om să se înveţe ce este bun și frumos, să lăsăm, domnii 
mei, încă foarte multă vreme să fiinţeze în România morala cea mecanică pe 
care cele zece porunci ale bisericii le infiltrează de mici, mecaniceşte, în urechea 
copiilor: nu e bine să furi, să nu râvnești la bunul vecinului, nu e bine să faci 
jurământ fals şi așă mai departe. Acele mișcări ale conștiinței revin, din când 
în când, în crize morale, chiar şi la cei mai înrăutăţiți. 

Așă fiind, domnii mei, doctrina conservatoare e religioasă în sensul pe care 
vi Pam arătat. Ea admite că trebuie să înconjurăm pe reprezentanţii cultului 
de tot respectul şi de toate posibilităţile materiale pentru ca chiriarhul, ca şi 
preotul, să poată fi cu mâna largă în distribuirea carităţii. 

Mai am nevoie să adaug că în doctrina conservatoare nu se admite nici cate- 
risiri de mitropoliți, nici destituţiuni laice de episcopi odată ce au primit inve- 
stitura? Acestea sunt mai mult decât greșeli politice: acestea sunt surpări 
pe care le aducem noi înşine unuia din fundamentatele cele mai temeinice ale 
statului român. Cu lăţirea ideilor conservatoare, nădăjduesc că greșeli de felul 
acesta ne vor fi cruţate în viitor. 

Am zis că a doua tradiţiune este tradiţiunea proprietăţii. 

S'ar părea paradoxal să vorbim de tradițiunea proprietăţii într'o ţară în 
care țărănimea numai de la 1864 a devenit deplin proprietara locurilor pe care 
se hrăniă. Să nu se uite că proprietatea mare a existat; că ea erà întemeiată, 
încă din secolul al XVI-lea; dar cu deosebire să nu se uite că în clasa rurală 
există, încă de pe timpurile eroice ale voevozilor noştri răsboinici, tradițiunea 
proprietăţii sub forma de moșnenie și răzeşie. 

Proprietatea, domnii mei, ce este? O construcţiune a legii? A ferit Dumnezeu. 
Este întruparea cea mai eminentă a activităţii și iniţiativei omenești. Societatea 
o consacră în interesul societăţii, adică: al tuturor. Proprietatea este născută 
odată cu omul intrat în stare socială. Ea naște din voinţa colectivă, din in- 
stinctul omenirei. Deaceea, domnii mei, tradiţiunea de proprietate trebuie să, 
rămâie întreagă. 

Se întâmplă ca, tot în interesul obştesc, proprietatea trebuie să consimtă la 
sacrificii reale. Deacì expropriațiunea. Foarte înțelept a fost constituantul nostru 
când a înscris în Constituţie că proprietatea este un drept sacru și inviolabil. 
Vorbe pompoase, — se poate, — întrebuințate însă de un partid liberal într'o 
Constituţie luată dintr'o țară conservatoare, vorbe pompoase care arată însă 
bine cât de fundamentală este idea de proprietate întrun Stat tânăr. 

Tot Constituția, — care este presupusă că întrunește consimțământul întregei 
națiuni — Constituția admite expropriațiunea. Este un sacrificiu consimțit de 
toți în interesul tuturor. Deaceea Constituția noastră, foarte înțelepțește, eni- 
mără cazurile de expropriațiune. Pe lângă cele prevăzute de Constituţie, s'a adaus 
şi expropriaţiunea pentru utilitatea socială care s'a realizat prin reforma agrară ; 
dar ea n'a fost impusă nici smulsă, ci s'a făcut prin consimțământul tuturor or- 
ganelor ţării. După 1907, un conservator, Ion Lahovary, e cel dintâiu care a 
agitat idea expropriaţiunii parțiale pentru împăcăciune generală; mai târziu 
alt conservator, umilul d-v. conferenţiar, propuneă în Parlament mijlocul de a 
scădeă din ce în ce mai mult disproporţiunea dintre marea și mica proprie- 
tate; astfel că, atunci când, sub presiunea primejdiei, pentru a da un imbold 
mai mult naţiunii armate, când la Iași s'a înfăptuit expropriaţiunea, ea eră, 
după forma doctrinei conservatoare, dejă consimţită de toţi. 

Dacă acesta, este adevărul, ar greşi un proiect de Constituţie care pentru 
viitor ar lăsă cazurile de expropriaţiune la discreţiunea unui Parlament obișnuit. 
Astăzi, partid de ordine la putere: expropriaţiunea sar restrânge; mâine, 
partid de reformatori la cârmă: te pomeneşti cu cine ştie ce expropriațiuni 
votate de o majoritate oricare.. Cunoașteţi cum fiecare guvern, cu mai multă 
sau mai puţină dulceaţă, ştie să-și alcătuească majorităţile. O majoritate ordi- 
nară poate atunci, oricând, să se joace cu proprietatea. Azi expropriezi o in- 
dustrie în favoarea unei anumite clase a poporului; mâine expropriezi o casă 
n favoarea unui club, centru de agitaţiune reformatoare; poimâine se decre- 


www.dacoromanica.ro 





AL, MARGHILOMAN: DOCTRINA CONSERVATOARE 117 








tează de utilitate publică expropriaţiunea unui pământ în favoarea Dumnezeu 
ştie cărei experienţe de falanster, cum s'a încercat în Franţa; şi aşă mai 
departe. 

` Primejdie reală! Şi maş şti să zic îndestul legiuitorului de aiurea şi cu deo- ` 
sebire celui dela noi: circumspecţiune în mânuirea acestei arme, pentrucă, vii- 
torul va fi solid sau şubred după cum veţi organiză proprietatea tare sau Du. 

Deci, domnii mei, doctrina conservatoare este tradiționalistă, cum v'am 
spus-o ; ; şi tradiţionalismul ei o aduce să fie o politică religioasă şi o politică de 
apărare a proprietății. 

Dar doctrina conservatoare nu se opreşte aci: doctrina conservatoare e so- 
cială pentrucă este o politică reală. Când, prinstudiul real al situaţiunii actuale, 
doctrina conservatoare s'a convins de inanitatea formulelor metafizice ; când s'a 
convins că nu poate fi fraternitate, când așă de mari sunt deosebirile de clasă; că 
nu poate fi egalitate reală când nu este egalitate de situaţiune, egalitate eco- 
nomică; că nu poate fi libertate reală când omul n'are un minimum de traiu 
asigurat; doctrina conservatoare a devenit socială. Şi în toate ţările iniţiativa 
mişcării de asistenţă a mulţimii producătoare revine doctrinei conservatoare. 
Ea a pornit la începutul secolului trecut, la 1830, cu Disraeli în Anglia. Disraeli 
este cel care întâiu a fost izbit de frământările teribile pe care în lumea munci- 
torească le-a adus introducţiunea mașinismului; Disraeli este cel dintâiu care 
a luptat şi care a promulgat legi de asistenţă şi de higienă socială, legi de regu- 
lamentare a vieţii industriale. După dânsul Bismarck în Germania este cel 
dintâiu care a familiarizat omenirea cu vorbele de «socialism de Stat» şi care este 
creatorul legii de retragere și asistenţă a bătrânilor. Iar în România, cea dintâiu 
operă legislativă, în această direcțiune a fost Legea Minelor a lui Petre Carp. 
Pentru întâia dată acolo se organizează asistenţa, retragerea şi pensionarea 
lucrătorului, îndrumare care a continuat pe urmă prin legea, de asigurări mun- 
citoreşti. Şi suntem departe de a crede că s'a făcut tot și că s'a dat muncito- 
rimii toată organizarea necesară pentru un traiu bun și pentru apărarea, inte- 
reselor ei profesionale. 

Deci, domnii mei, doamnele mele, aţi văzut că doctrina conservatoare este 
foarte lesne apropiată, de trebuinţele evoluţiunii unui Stat; doctrina conserva- 
toare, prin faptul că nu făgădueşte utopic, că se fereşte de a speculă vorbele; 
prin faptul că fiind partizană a evoluţiunii iar nu a revoluţiunii, nu răspunde 
așteptărilor impacienţilor, cari sunt mulţi în statele noui, nu este deseori apro- 
piată de putere; mai mult este în afară de putere. Atunci, un partid conservator, 
mai ales la noi în ţară, este ca colegiul flaminilor din vechea Romă, care ţineă 
nestinsă flacăra sfântă pentru ca s'o gösegti vie şi încălzitoarea în momentul 
înfăptuirilor. 

Acesta este rolul nostru, domnii mei, şi suntem mândri să-l îndeplinim. 

Ideile conservatoare or aveă ele darul să se impună odată poporului român? 
Sper că da, prin noi sau prin alţii. 

Dar într'însele vedem garanţia adevăratului progres şi acesta, este harul pe 
care, ‘din toată inima mea, îl doresc patriei mele. 


18 Februarie 1923 

N ciclul de conferinţe organizat anul acesta de Institutul Social Român 
vi sau înfățişat cele mai diferite laturi ale gândirii politice: aţi auzit 
cuvântul liberalismului şi al conservatorismului, ați văzut care sunt 

ideile ţărănismului și cele ale naționalismului. Dar toate aceste concepţii 
politice, oricât de mari ar îi deosebirile între ele, oricât de diferite le-ar fi ţelu- 
rile și mijloacele de realizare, nu reprezintă în fond decât aspecte deosebite 
ale aceleeaș ideologii care, nici în cele mai depărtate năzuinţe ale ei, nu 
trece dincolo de cadrul alcătuirii sociale existente. Socialismul ştiinţific, pe 
care am cinstea să vi-l înfăţișez astăzi în trăsături generale, este o doctrină 
care tinde spre prefacerea din temelii a societăţii de astăzi şi prin aceasta are 
un caracter revoluționar, pe câtă vreme toate celelalte doctrine, oricum și-ar 
zice ele, liberale, democrate sau altfel, au, în raport cu socialismul, o trăsătură 
conservatoare. Aşă fiind, am greşi dacă am consideră socialismul ca un simplu 
inel în lanţul doctrinelor politice generale. Dimpotrivă, socialismul trebuie 
privit ca un lanţ de sine stătător şi numai astfel, considerat ca negaţie a 
tuturor celorlalte doctrine, vom puteă să-i pătrundem fiinţa. 

Aţi auzit care sunt părerile celorlalte doctrine cu privire la cele mai diferite 
dintre problemele pe care le pune societatea modernă. Însă toate acestea nu sunt 
decât rezultatul gândirii politice. Eu voiu începe, spre deosebire de ceilalţi con- 
ferenţiari, prin a vă înfăţişă metoda de cercetare proprie socialismului ştiinţific. 
Prin aceasta am și ajuns la unul din punctele esențialmente deosebitoare ale 
socialismului. Nici liberalismul, nici ţărănismul şi nici una din doctrinele bur- 
gheze, nau o metodă proprie de cercetare, mau o filozofie a istoriei proprie 
lor; singur socialismul se călăuzeşte de o filozofie istorică proprie; concepţia 
materialistă a istoriei. 

Dar dacă, luate în mod individual, celelalte doctrine n'au o filozofie istorică 
proprie, cercetându-le la olaltă, vom vedeă că ele se întemeiează toate pe o 
înrudire mai apropiată sau mai depărtată cu o filozofie istorică comună, şi 
anume concepţia idealistă. 

Ce sunt aceste concepții istorice, ştiţi cu toţii: în străduinţa lor de a explică 
pricinile determinante ale evoluţiei sociale, oamenii au recurs la cele mai 
diferite ipoteze. Unii au văzut într'o fiinţă de esenţă superioară elementul 
hotărîtor, care se amestecă în treburile mari sau mici ale oamenilor și le hotă- 
răşte într'un fel sau într'altul ; alţii au văzut dimpotrivă elementul hotăritor 
în religie, în prinți, în profeți, în preoţi, în oameni de știință; altă serie de cerce- 
tători ai istoriei au crezut că elementul determinant trebuie căutat mai mult 
în domeniul elementelor materiale, al mediului înconjurător, al factorilor geo- 
grafici, al rassei. In linii generale putem deosebi aceste variate concepţii în două, 
mari grupuri: pe de o parte, acei cari văd în elemente împrumutate din viaţa, 
spirituală factorul determinant de desvoltare omenească şi acei cari împrumută, 

tălmăcirea desvoltărilor sociale din lumea materială: pe de o parte concepția 
idealistă, pe de altă parte concepţia materialistă. 

De când apare istoria scrisă, aceste două concepţii se află într’o luptă per- 
manentă, disputându-și reciproc întâietatea. Materialiştii raţionalişti din vea- 
cul al XVIII-lea parla un moment dat că izgonesc ideea ca factor determinant . 
în desvoltarea omenească şi asigură. întâietatea concepţiei materialiste; cu- 
rând după aceea asistăm la reînvierea filozofiei speculative în Germania, 
pentru ca şi aceasta să fie înlocuită prin concepția materialistă fixată de Marx 
şi Engels. 

Care sunt pricinile acestor înfrângeri și victorii? _ 

Dacă cercetăm perioada în care se cristalizează concepția materialistă a ra- 
ţionaliştilor francezi, vom vedeă că e dominată în primul rând de lupta dusă 
la aceă epocă de burghezia revoluționară împotriva clasei feudale dominante. 
Burghezia revendică puterea, politică. Pe ce îşi sprijină ea revendicarea aceasta? 
In primul rând pe conștiința că reprezintă clasa cea mai însemnată din so- 
cietate. Stăpână a producţiei, a economiei, ea cere să i se acorde şi puterea. 
politică corespunzătoare. Clasa feudală dominantă, ajunsă o piedică a desvol- 
tării şi a progresului, fireşte, nu puteă împrumută argumentele sale, în lupta 
ideologică pe care o dădeă, din domeniul economiei, care o condamnă, Ea e 
siliță deci să explice situaţia ei dominantă prin tradiţie, prin religie, prin dreptul 
străvechiu. Astfel burghezia este la rândul ei nevoită să primească lupta, ideo- 
logică pe terenul pe care i-l oferă feudalismul și să opună ideologiei feudale 
concepţiile ei: noui, să opuie dogmei, știința, să opuie tradiției, legea naturală. 
In felul acesta, năruind temelia. pe care se sprijiniă întreaga ideologie a feu- 
dalismului, ea dă o lovitură de moarte întregului edificiu feudal. 

Vedeţi deaci legătura foarte strânsă, care există între situaţia de clasă 
atât a burgheziei cât și a, feudalismului și între ideologiile lor. De altfel este o 
trăsătură caracteristică a tuturor claselor aflate în ascendență, ca ele să-și 
împrumute argumentele din concepţia materialistă, 

Odată ajunsă clasă stăpânitoare, după biruinţa ei politică, burghezia intro- . 
nează și concepțiile ei ideologice, însă, schimbându-i-se situaţia de clasă, bur- 
ghezimea, se află în faţa unor probleme noui. Intr'adevăr, în cursul revoluţiei 
mari franceze, care o adusese la putere, se şi manifestaseră, tendinţe cari tre- 
ceau dincolo de cadrul vieţii burgheze, se iviseră categorri din plebe, cari tin- 
deau să realizeze mai mult decât ceeace dăduse revoluţia burgheză. Astfel, 
burghezia, ajunsă clasă dominantă, socoate că întreaga ei luptă trebuie în- 
dreptată împotriva acestor categorii sociale noui pe cari ivirea marei industrii 
le întăreşte neîncetat. Deaci încolo burghezia caută tot mai mult alianţa cu 
elementele pe care până aci le combătuse, cu feudalismul. Schimbându-și ati- 
tudinea politică, burghezia își schimbă şi atitudinea ideologică. Istoricii ei 
încep să cerceteze trecutul, nu ca până aci, spre a-l defăimă și a-l opune tra- 
diţiei, ci pentru a-l înţelege. O serie întreagă de ideologi din aceă epocă, desi- 
luzionaţi de societatea pe care o adusese cu sine victoria capitalismului și care 
eră departe de societatea armonică pe care o făgăduiseră enciclopediștii, se 
refugiau și ei tot mai mult în trecutul cât mai îndepărtat, care să-i facă să uite 
și grelele împrejurări ale societăţii existente şi, pe cât se poate, amintirea recentă, 
a luptelor sângeroase din cursul revoluţiei. Astfel, din studierea aşezămin- 

telor omeneşti trecute, se naşte tot mai mult ideea, că nu mai pot fi socotite 
Atât de absurde instituţiile trecutului, că ele trebuiesc considerate dimpotrivă 
“ca elemente neapărat necesare şi raţionale î în perioada în care s'au ivit. Marea 
revoluţie franceză lucrase prea adânc pentru ca cineva să se poată gândi să 
reîntroneze formele trecutului. Erà firesc să se nască deci ideea evoluțsev sociale. 


- Formele sociale apar raţionale pentru vremea lor, devin însă, la un moment 


` 


al desvoltării, incompatibile cu alcătuirea socială, care a progresat. 

Astfel, din schimbarea situației de clasă a burgheziei, vedem cum se schimbă 
și ideologia eì în general și cum, prin noua situație în care se află ca clasă 
dominantă, ea e determinată să introducă ideea de evoluție în istorie. 

Dar aceasta este numai o parte a atitudinii ei cele noui. Nu trebuie să 
uităm că în noua ei situaţie de clasă dominantă burghezia merge mai departe: 
ea introduce în istorie elementul evolutivy dar se leapădă totdeodată, de carac- 
terul materialist al concepţiei ei de până aici. 

Intr'adevăr, asistăm la o reînviere a filozofiei idealiste, în special în Ger- 
mania, unde înrâurirea revoluţiei fusese mult mai redusă decât în Franţa 
sau decât în Anglia, care trecuseră printr'o radicală revoluţie burgheză. 


"Hegel, titanul acestei gândiri în Germania, căutând să explice cauzele, care 


determină evoluţia, ajunge la concluzia că factorul hotăritor este ideea; 
ea este aceea care progresează, se schimbă şi, ca un simplu reflex al acestei 
desfășurări, se schimbă și lumea înconjurătoare și formele diferite ale societăţii. 

Insă cercetările din aceă epocă nu se mărginesc la rezultatele de care am 
vorbit până aci și care au dus la studiul trecutului. Ştiinţa progresează în general 
în acest veac. Din ce în ce mai strânse sunt relaţiile ţărilor capitaliste cu 
coloniile, studiul popoarelor primitive face progrese mari, se adânceşte cerce- 
tarea Indiilor răsăritene, a picilor roșii din America și se naște tot mai mult 
din aceasta o cunoaştere mai profundă a relaţiilor în care trăiesc popula- 
tiile aşă numite naturale. In aceă opocă ia naştere etnologia, filologia com- 
parată şi mai ales preistoria. Osemintele vechi găsite, armele vechilor popoare, 
a căror amintire se şi ştersese, ornamentele preistorice, nu mai sunt conside- 
rate ca simple curiozităţi, ci tot mai mult, ca documente ale epocei cărora 
aparţin. După cum un paleontolog poate să reclădească structura unei întregi 
specii dispărute, după câteva vertebre și un maxilar, tot aşà preistoria ajunge 
să reconstitue formele societăţii dispărute, după simpla osatură pe care o 
reprezintă aceste câteva unelte regăsite. Se înţelege dela sine că preistoria 
trebuiă să îndrumeze, în mod firesc, din nou spre concepţiile materialiste. 
Intreaga ideologie a popoarelor dispărute, datinele lor, religia lor, toate formele 
lor de gândire erau reconstituite numai și numai pe baza, celor câteva rămă- 
şiţe de care vă vorbeam, învederându-se astfel rolul hotărîtor al elementelor 
producţiei materiale. 

Şi mai eră un element care duceă la reîntronarea concepţiei materialiste 
şi anume revoluţia cea mare, care nu se ştersese din amintirea nimănui şi în 
cursul căreia lupta de clasă apăruse cu atâta claritate, încât nu se puteă ca 
istoricul acelei epoci să nu cerceteze influenţa mare pe care o avusese asupră 
istoriei. Aţi auzit citându-vi-se cuvântul lui Guizot, care înfăţişează lupta de 
clasă ca un fenomen existent și care nu poate fi tăgăduit. In aceă epocă, a 
Restauraţiei, mai toţi istoricii liberali conced existenţa luptei de clasă și o 

socotesc ca un element hotăritor. Deaci nu eră decât un pas de făcut până la 
cercetarea hotărîtoarelor influenţe pe care au putut să le aibă asemenea lupte 
în trecut. Se înţelege că aceasta eră un element, care veneă să sprijine concep- 
ţia materialistă. Antagonismul dintre clase, toate marile frământări între 
deosebitele categorii umane, erau în ultimă esenţă fenomene a căror naștere 
se datoră unor elemente materiale, căci clasele sunt rezultatul structurii eco- 
nomice, antagonismele, lupta de clasă, de asemeni. Astfel, din îngrămădirea. 
tuturor acestor elemente, eră menită să renască concepţia maserialistă. 

Vedeţi, eu nu vă înfăţișez marxismul ca opera unui uriaș gânditor, care prin 
simpla putere a logicei sale, ar fi creat marximul, ci vi-l întăţișez, dimpotrivă, 
cum naște în legătură strânsă cu întreaga societate din aceă epocă, intim legat 
cu toate cuceririle științifice ale epocii. N'aş puteă să vă spun, de pildă, că dacă 
Marx și Engels s'ar fi născut cu două, veacuri înainte, ar fi putut tot așă de 
uşor să ajungă la concepţia marxistă şi să scutească lumea de două secole 
de desvoltare arbitrară. Așadar, numai în legătură strânsă cu epoca în care 
se. naște marxismul, trebuie să căutăm a-l înţelege. 

` Acum, după ce am văzut modul cum se naște marxismul, să cercetăm ideile 
sale fundamentale. In acest scop să ne adresăm însuș întemeietorului. concep- 
tiei materialiste şi să luăm definiţia pe care o dă chiar el în prefața la 
«Critica economiei politice». Tată cum definește Karl Marx acolo concepţia sa: 
an producția socială a vieţii lor, oamenii intră în anumite relații nece- 
sare, inderendenie de voinţa lor, în relații de producţie, care corespund unei 
anumite trepte de desvoltare a forţelor lor" materiale de producţie. Totalitatea 
acestor relaţii de produrție alcătueşte structura economică, a societăţii, baza 
reală, deasupra, căreia se ridică o suprastructură juridică şi politică şi căreia îi 
corespund anumite forme sociale. Modul de producere al vieţii materiale condi- 
jionează procesul de viaţă, social, politic şi pe cel spiritual în general. Nu con- 
luinţa oamenilor este aceea, care condiţionează existenţa lor, ci dimpotrivă exi- 
stența lor socială condiţionează, conştiinţa lor. Pe o anumită treaptă a desvoltării 
lor forțele materiale de producţie ajung în contrazicere cu relațiile de producere 
ezislenle, sau, ceeace nu e decât o expresie juridică pentru aceasta, cu relaţiile de 
proprietate, în cadrul cărora, ele se mişcaseră până aci. Din forme de desvoliare 
ale forjelor de producție, relațiile acestea se prefac în căluşe ale acestora. Atunci 
se ivește o epocă de revoluţie socială. Odată cu schimbarea temeliei economice se 
preface, mai încet sau mai acederat, întreaga formidabilă suprastructură». 
___ Din această definiţie a lui Marx, de sigur că acei, cari nu sunt familiari- . 
zaţi cu terminologia marxistă, nu vor îi înţeles concepţia lui în toate amă- 
nuntele ei. Deaceea e bine să recurgem la câteva pilde, confruntând concepţia 
materialistă cu istoria. 

Dacă cercetăm pe om din clipa în care se desparte de restul lumii animale, 
vom vedeà că elementul hotăritor în acest progres pe care-l realizează, este 
unealta, producţia, pe care și Marx o arată ca izvor al tuturor desvoltărilor. 
De sigur că şi în lumea animală găsim anumite moduri de producţie rudi- 
mentară. Știţi cu toţii că şi în lumea insectelor, a mamiferelor, există începuturi 
de producţie, există o industrie foarte desvoltată a construcției; la mai- 
muţe găsim chiar întrebuinţarea, de unelte: maimuța întrebuinţează crengi ca, 
să se apere, pietre ca să spargă nuci spre a le scoate miezul ; dar numai în regnul 

omenesc întâlnim productia de unelte. Aceasta; este caracteristica cea mai 
mare şi numai astfel, stăpân pe producţia de unelte, a putut omul să ajungă 
adevăratul rege al creației. De sigur, gândirea abstractă şi graiul articulat 
sunt şi ele semne tot atât de esenţiale de deosebire între om și animal. Dacă 
am sta să cercetăm chestiunea mai de aproape, am vedeă că ele nu s'au putut 
naşte decât în legătură strânsă cu desvoltarea tehnică în societate. Numai 
într'o societate în care se produceă prin cooperaţie au avut nevoie oamenii 
de un limbagiu articulat prin care să se înţeleagă şi numai în formaţii sociale 
cu forme mai complicate și mai variate a putut naște gândirea abstractă, 

Inţelegeţi marea influenţă pe care trebuiă să o aibă pentru om producţia 
de unelte. Într'adevăr, până aici, oricare progres se petreceă, în lumea animală 
trebuiă să fie foarte lent; fiecare schimbare trebuiă să se producă în primul 
rând în organismul animalului. Pentru fiecare schimbare de mediu animalul 
trebuiă să-şi adapteze organele sale fireşti şi se înţelege că desvoltarea aceasta 
eră un proces extrem de lent. Odată stăpân pe producţia uneltelor, omul 
a putut să se adapteze mult mai ușor oricăror schimbări. Deaci încolo nu mai 
avù nevoie să aştepte adaptarea organelor sale fireşti, ci numai perfecţionarea 
uneltelor sale. Așadar, în legătură cu unealta începe desvoltare omenească 
propriu zisă. Stăpân pe uneltele sale, omul primitiv a putut să se coboare din 
crengile -pădurii tropicale, care până atunci îi slujiseră de adăpost şi a putut 
îndrăzni să-și înceapă viaţa sa pe pământ, să înfrunte animalele sălbatice,. 
să părăsească pădurea și să înainteze tot mai mult spre șesul deschis unde 
întâlniă animalele cele mai potrivite pentru vânătoare. Astfel, perfeeţionându-și 
incontinuu uneltele, căpătând tot mai multă îndemânare în a-și pregăti hrana, 
şi îmbrăcămintea şi a-şi construi locuinţele, a putut omul să cucerească întregul 
glob. 

Dar ca să ne întăţișăm și în epocile ulterioare de desvoltare legătura strânsă, 
între economie, între modul de producere și celelalte manifestări sociale, să 
luăm ca pildă un trib de vânători. Vânătorul nomad, nu va fi fost însoţit de 
femeie, copii şi bătrâni în peregrinăriile sale după vânat; în jurul cavernei 
sau al colibii, rămâneă femeia care gospodăriă. Ea nu îngrijiă numai de hrană 
ci şi de producţia îmbrăcămintei și a lucrurilor de casă în general. Astfel 
se ajunse în mod firesc la naşterea industriei casnice. In jurul casei femeia ţeseă, 
fabrică, vase de lut şi prin aceasta femeia din perioada corespunzătoare avea 
un rol foarte însemnat. In afară de aceasta, în jurul casei femeia creşteă puii 
fiarelor ucise de bărbatul vânător și astfel luă naştere păstoritul. Incet, încet, 
în jurul aceleiaș gospodării, în care rolul hotărîtor îl joacă femeia, se naște și 
agricultura. f 

Prin acest rol însemnat pe care-l joacă femeia în societatea primitivă, tre- 
buie să ne explicăm și situaţia extrem de favorabilă pe care o are ea în 
societăţile acelea, iar nu prin vreo însușire sau trăsătură de caracter mai nobilă 
a sălbaticului, care ar lipsi omului modern. Astfel asistăm la prima diferenţiere 
socială: pe de o parte bărbatul vânător, pe de altă parte restul tribului, dife- 
renţierea, între sexe şi, vârste. 

Celelalte diferențieri sociale, care urmează, sunt şi ele un rezultat al desvol- 
tării economice. Pe dată cé procesul de producere, desvoltându-se, ia forme 
noui, el dă naştere la noui diferențieri sociale, la noui clase sociale. Legătura 

“strânsă între toate aceste formaţii sociale, între grupări şi clase de o parte 
şi economia de alta, nu dispare nici în restul evoluţiei omeneşti. Alta va fi 
societatea, care se bizuie pe plugul rudimentar, pus în funcţie de robi, alta 
societatea care se bizuie pe mașinism, pe o tehnică desvoltată. Această bază 
determină relaţiile dintre oameni și categoriile sociale din "epocile corespun- 
zătoare: proprietarul latifundiar și robul, mai târziu șerbul și marele feudal, 
iar azi salariaţii şi capitalistul. Toate aceste categorii sociale, clase, grupări, 
sunt urmarea firească a modului de producţie din epocile corespunzătoare, 

Dar nu numai clasele, grupările sociale în general, ci şi așezările politice ale 
oamenilor sunt strâns legate cu modul lor de producţie. 

Astfel, dacă luăm triburile nomade ale vânătorilor de odinioară, pentru a 
cercetă, care erau așezămintele lor politice, vom vedeă că, în starea aceea primi- 
tivă, puterea toată eră concentrată în adunarea populară, care eră suverană 
şi deţineă toate puterile: cea legiuitoare, cea executivă și cea judecătorească. 
Bărbatul vânător eră totdeodată și răsboinic. Răsboiul în aceă perioadă eră o - 
industrie foarte lucrativă, căci barbarul nomad întrebuinţă una şi aceeaş unealtă, 
săgeata și paloșul, pentru procesul de producţie: vânătoarea, şi pentru răs- 
boiul în care prădă populaţiile triburilor mai înaintate, care se fixaseră locului 
şi se îndeletniceau cu plugăritul. Pe când bărbatul nomad, se află în peregri- 
nări neîncetate după vânat, femeia sta acasă și îngrijiă de cele necesare 
traiului. Bărbatul aveă astfel deplină libertate să participe în mod cât mai 
larg la viața publică, asistând la toate adunările populare de care vă vor- 
beam, La început participase și femeia, în mod egal, la toate adunările populare. 
Insă din clipa în care industria casnică începe să reţină tot mai mult pe femeie 
în jurul casei, asistăm la dispariţia femeii în adunarea poporului. Cu 
cât progresează agricultura, cu cât cere sforțări mai mari, cari rețin tot mai 
mult și pe bărbat pe ogorul ce-l cultivă, asistăm și la excluderea bărbatului . 
din viaţa publică, la dispariţia demoâraţiei. a , 

Fixat locului, plugarul nu mai poate să participe atât de ușor la adunările 
poporului. Prezența lui la locul de producție este absolut indispensabilă. 
Lipsa lui, în vederea unui răsboiu mai îndelungat, chiar și victorios, poate ame- 
* nințà întreaga lui gospodărie, dacă îl silește să lipsească de acasă în epoca 
însămânțării sau a secerișului. Astfel dintr'o cinste, dintr'un drept, purtarea 
armelor devine o povară. Totuş, pentrucă ţarinile lui pot îi prădate de nomazi, 
agricultorul e silit să toemească anumite categorii de oameni, care să-l ăpere 
împotriva năvălitorilor. Astfel asistăm la naşterea castelor răsboinice, a nobili- 
mei de spadă. După cum funcţia săsboiului devine tot mai grea pentru 
plugar, tot asemeuea și participarea lui la adunarea poporului. Formele de 
convieţuire dintre oameni devin tot mai complicate şi tot mai mare pricepere 
se cere celor chemaţi să hotărască treburile publice. Participarea la viaţa 
politică cere tot mai multă pregătire specială şi un sacrificiu de timp pe care 
plugarul nu-l poate face. Astfel, după cum a cedat o parte din atribuţiile 
sale în favoarea nobililor de spadă, pentru ca să-l apere împotriva vrăjmașilor, 
tot asemenea îl vedem cedând și din atribuţiile sale politice, în special în 
favoarea castei preoțești, care tot mai mult deţine puterea și îndeplinește func- 
tiile pe care până aci le îndeplinise adunarea populară. Vedem deci cum 
trecerea dela un mod de producere la altul, dela vânătoare la plugărit, este 

aceea, care determină şi schimbările. în aşezămintele politice ale populaţiei. 
„Dela, adunarea populară primitivă până la societatea cu caste şi clase deose- 
bite există un drum lung, condiționat neîncetat de schimbările produse în 
cadrul economiei. : 

In această perioadă, în care dispare tribul, ginta, — unitatea economică 
de până acum, întemeiată pe baza înrudirii de sânge, — se pulverizează tot 
mai mult procesul producţiei și satul ajunge elementul care reprezintă baza 
producţiei. Fiecare sat este de sine stătător, își satisface mai toate necesită- 
tile, produce mai toate obiectele de care are nevoie şi nu cunoaște decât în 
foarte mică măsură schimbul cu alte sate. In această perioadă se nase marii 
cuceritori. Statul pierde legătura organică pe care o avusese până atunci. Tribul, 
cu înrudirile sale de sânge, putuse să fie izgonit sau distrus, dar nu fărâmiţat. 
“Nouile state, care se ivesc acum, nu mai sunt decât simple conglomerate de 
asemenea sate. Mare importanţă, de acum înainte, dacă satul dintr'un Stai 
trece într'alt Stat. Satul nu suferă economicește decât fvarte puţin prin ase- 
menea schimbări. Deaceea vedem mari cuceritori, ceri crează state imense, 
îngrămădiri deasemenea sate autarce, imperii care dispar tot atât de repede 
pe cât au fost create. 

O altă urmare a acestei schimbări, — dela trib la sat — este și forma, cores- 
punzătoare politică a despotiei, care se naște în această epocă. In oarecare mă- 
sură ea se întâlneşte în Europa în veacul de mijloc, în epoca feudalismului; 
iar în forma sa cea mai caracteristică există și astăzi în Asia. Despotia aceasta 
este bazată pe pulverizarea tuturor forțelor sociale. Individul nu mai repre- 
zintă nimic. Infăşurat în domeniul strâmt al satului, el nu mai ştie ce se petrece 
în afară, nu mai există în Stat altă legătură organică decât organizaţia clasei 
dominante. Astfel, clasa dominantă fiind singura organizaţie, nu ise poate 
opune nimic. Arbitrarul, despotismul nu mai cunosce margini. 

Vedeţi cum toate aceste desfășurări sunt strâns legate cu desvoltarea pe 
care o ia economia. Fiecare prefacere în sânul procesului de producţie are 
ca urmare o prefacere nu numai în relaţiile dintre oameni, dintre diferitele 
clase și categorii sociale, ci, în legătură strânsă cu această economie, se schimbă 
şi formele așezămintelor politice omenești. 

Legătura între economie și partea 'materială a vieţii omenești este aceea, 
pe care o putem înţelege în deobşte cel mai uşor. Mai grea este înţelegerea, 
determinării dintre factorii spirituali, între felul de gândire de o parte și între 
elementele materiale ale societății de alta. ` 

` Pentru a înţelege această legătură, să luăm pilda unei mari desfășurări de 
idei — a Renașterii, — și să cercetăm, care au fost elementele materiale, 
care i-au dat naștere. 

Dacă ne întrebăm, care a fost baza societății feudale, vom ajunge la conclu- 
zia de care vorbeam adineauri, că producţia țărănească eră baza, economiei 
în veâcul de mijloc: un sat, sau mai multe — marea — alcătuiă celula economică 
a acelei epoci. In cadrul aceste: unități economice se produceau toate cele 
necesare traiului. Schimbul eră extrem de puţin desvoltat. Marea începuse cu 
proprietatea comună asupra, celor mai multe dintre mijloacele de producţie. 
Încetul cu încetul proprietatea comunistă a pământului arat pierise. Se mai 
- păstrau încă vestigii de proprietate comunistă în legătură cu pădurea, pășunile 

şi apele. Societatea feudală e alcătuită din Statul conglomerat de care vorbeam: 
mai sus. Mai multe sate alcătuiesc regiunea asupra căreia comandă ducele sau 
principele, a cărui putere se reazimă în primul rând pe posedarea mijloacelor 
de producţie hotăriîtoare în aceă epocă şi anume a proprietăţii rurale. Cu 
cât eră cineva proprietar mai mare, cu atât mai mare îi eră şi trecerea în aceă 
epocă, iar monarhii nu sunt, de obiceiu, decât cei mai mari proprietari rurali. 
Nu există pe vremea aceea o'monarhie în sens modern, stăpână pe mijloacele 
de Stat, ca pe vremea lui Ludovic al XIV-a, în care șeful Statului să-și tragă 
puterea din însăș stăpânirea Statului. De obiceiu monarhul eră slab în raport 
cu ceilalți mari proprietari la olaltă, încât o coaliție a lor puteă mai totdeauna. 
să-l înfrângă. 

În pulverizarea aceasta a societăţii în mici alcătuiri, care se răsboiau între 
ele, singurul element reprezentând o organizaţie mai vastă, eră biserica, 
romană. Ea își trăgeă în primul rând puterea din faptul că eră cea mai mare 
proprietară. Proprietatea ei eră universală, căci în întreaga creştinătate aveă 
moșii întinse. Dar ea își mai trăgeă puterea și din alt element. Intr'adevăr ea 
eră păstrătoarea tradiţiilor romane. Biserica romană nu eră numai cel mai 
mare proprietar, ci totdeodată şi reprezentantul unui mod de producţie 
superior; ea eră cea care învățase pe barbarul german năvălitor plugăritul, 
ea eră sprijinitoarea negoţului, a meșteşugurilor, a orașelor. Biserica, prin 
marea putere pe care i-o da proprietatea ei şi prin faptul că reprezentă un ele- 
ment de progres în aceă societate, devine factorul hotărîtor, căruia nu i se poate 
„opune nimicîn veacul de mijloc. Ea ajunge să domine nu numai viaţa materială 

a acelei societăţi, ci tot mai mult şi viaţa spirituală: în mănăstirile ei se pă- 
strează știința cărţii, biserica este aceea care a dat statului în aceă epocă toţi 
arhitecţii, pictorii, medicii, cărturarii în genere. Ea influenţează toate mani- 
festările omenești din aceă epocă: influenţează individul și familia prin rolul 
ce-l joacă la naștere, la căsătorii, la moarte; influenţează Statul în deobşte, 
prin faptul că-i împrumută elementele de care are nevoie pentru conducerea 
sa; ea nu-i dă numai știutori de carte în general, ci şi funcţionari, ambasadori, 
întrun cuvânt pe toţi acei cari reprezintă funcțiile mari în Stat. In legătură 
strânsă cu rolul economic pe care-l joacă în aceă perioadă, înţelegem și marea, 
înrâurire pe care trebuiă să o aibă biserica medievală. 

Mai mult: din clipa în care întreaga creştinătate este ameninţată prin năvă- 
lirea popoarelor barbare, singurul care puteă să se opună năvălirilor şi să apere 
creştinătatea, eră scaunul papal al Romei, singura vastă organizație inter- 
națională din aceă epocă. Intr'adevăr, în lupta de apărarea creştinătăţii îm- 
potriva năvălirilor barbare, papalitatea atinge culmea puterii sale; ea este 
organizatoarea și conducătoarea luptelor împotriva năvălirilor din afară; ea 
reuşeşte să câștige pe cei mai mulţi dintre barbari prin mijloacele cu care, după 
prăbuşirea imperiului roman, înfrânsese și pe năvălitorii germani: silind pe 
barbari să treacă dela viața lor nomadă la plugărie și creștinându-i, biserica. 
romană reușește să-i supuie. 

Tot mai amenințătoare devin însă la un moment dat populaţiile rămase 
nomade. In nord Normanzii, cari, în pornirile lor de pirați păgâni amenințau 
întreaga civilizaţie pe care o putuse păstră creștinătatea, iar la miazăzi Saracinii,. 
cari năvălesc din spre ţărmulafrican. Papalitatea supune pe Normanzi, îi trans- 

formă în vasali creştini abei și, după ce îi domină complet, îi aruncă împotriva 
amenințătorului Răsărit păgân. Contraofensiva aceasta nu este alta decât 
seria de lupte cunoscute în deobşte sub numele de cruciade. 

După cum este și firesc, în această desvoltare răsboinică, papalitatea devine 
un factor împotriva căruia nimeni nu mai poate să se ridice. Orice încercare 
de luptă împotriva papalității în acele împrejurări este menită dinainte să 
se prăbușească fără succes. Şi atâta timp cât nu se nasc elemente economice 
noui, cari subminează această putere economică și ideologică a papalității 
asistăm la supremaţia ei incontestată, 

In curând însă veacul de mijloc asistă la o prefacere economică foarte însem- 
nată. 

In jurul oraşelor se păstraseră şi până aci multe tradiții vechi romane; 
negoțul între oraşele nordului și Italia nu dispăruse niciodată cu totul. Prin 
anumite împrejurări istorice favorabile, unele din aceste oraşe reuşesc să intre: 
din nou în legături foarte strânse cu Orientul, care în aceă perioadă eră pro- 
ducăstorul mărfurilor luxoase mult căutate de către barbarii feudali din Europa, 
Astfel renaşte comerţul mondial și ia naştere un factor economie nou 
menit să revoluţioneze feudalismul. Europa feudală resimte tot mai mult 
nevoia produselor Orientului iar orașele, care fac legătura între Orient şi Europa, 
cari deţin monopolul negoţului tot mai intens cu răsăritul, — în special cu 
Constantinopolul şi Egipetul, — devin purtătoarele unui nou mod de pro- 
ducție, 

Negoţul mondial aduce cu sine gospodăria bănească. Feudalul nu puteă, 
în jurul castelului său, să producă articole de lux. El e nevoit să le cumpere 
dela negustori. Astfel asistăm nu numai la introducerea raporturilor de gospo- 
dărie bănească în orașe, ci și la prefacerea tot mai mare a agriculturii dintr’o 
gospodărie naturală, producătoare de bunuri de întrebuințare, într'o agricul- 
tură producătoare de mărfuri. Feudalul are tot mai multă nevoie, —ca să 
beneficieze de noua putere, care naşte odată cu capitalul comercial — să fie 
stăpân pe izvoare de venituri bănești şi deaceea revoluţionează agricultura. 
Exploatarea ţăranului devine din ce în ce mai mare şi — ca urmare a nouei 
stări de lucruri — asistăm la un dureros proces de proletarizare, de alungare 
a ţăranului de pe ogorul său, pentru ca să poată luă naștere păstoritul în mare, 
care să producă lâna necesară industriilor textile. Influența nouilor factori 
economici, care se nasc odată cu capitalul comercial se resimte nu numai în legă- 
tură directă şi strânsă cu producţia și schimbul, ci şi cu diferitele mani- 
festări de Stat. Negustorul capitalist, atunci când se duce să facă negoţ în 
țări depărtate, are interes să știe că la spatele său stă o putere cât mai mare, 
"Micii principi feudali nu-i pot 'da o autoritate suficientă pentru ca să o poată 
face cu folos negoţ în Orientul depărtat. Deaceea vedem cum capitalul comer- 
cial și nouile categorii sociale născute printr însul, sprijină tot mai mult cen- 
tralizarea Statului și introducerea monarhiei absolute, ajutând la crearea Sta- 
tului naţional de care aveau nevoie și: pentru asigurarea unei pieţe interne, 
Toate aceste schimbări se petrec în intimă împreunare cu desvoltarea econo- 
mică, care are loc în legătură cu oraşele şi renaşterea comerțului mondial. 

Nu se puteă ca ñouile categorii sociale, cari se iviseră, să nu fie silite să 
intre în luptă cu vechea societate feudală şi în primul rând cu biserica, repre- 


www.dacoromanica.ro 








128 DOCTRINELE PARTIDELOR POLITICE 


zentanta cea mai caracteristică a acelei epoci. Intr'adevăr, în aceă vreme asi- 
stăm la renașterea spiritului laic: preocupările se îndreaptă tot mai mult spre 
necesitățile pur omenești ; partea teologică a preocupărilor se şterge și se înte- 
țește lupta dintre biserică şi universităţile laice. Lupta împotriva bisericii eră 
cu atât mai uşoară, cu cât deaci încolo orașul, purtătorul capitalului comer- 
cial, devine totdeodată şi purtătorul progresului social; iar biserica, care până, 
aci fusese un element de propășire, devine tot mai mult o piedică a acesteia. 
Ea nu reprezintă numai feudalismul, şi deci un mod de producţie trecut, ci 
încetează de-a mai jucă și rolul de apărătoare a creștinătății împotriva răsă- 
ritului păgân. Rolul acesta îl joacă tot mai mult un alt factor: Habsburgii. 
Dealtfel, creștinătatea nu mai este ameninţată, în inima ei, în Europa centrală. 
Papalitatea, în consecinţă, nu mai este apărătoarea împotriva năvălirilor tur- 
cești, care ameninţă în primul rând ţările dunărene, Ungaria, Polonia și sudul 
german. Decăderea papalității în aceă vreme merge atât de departe, încât 
până și fondurile pe care biserica apuseană le strângeă pentru a sprijini apă- 
rarea popoarelor din orientul Europei împotriva Osmanliilor, le întrebuințează 
pentru luxul papalității dela curtea din Roma. Astfel lupta nouilor elemente 
capitaliste este ușurată mult. Forme noui de gândire iau naștere, mai ales în 
jurul republicilor comerciale din aceă epocă. Acestea desgroapă, prin legătura 
strânsă pe care o au cu Orientul, tot mai multe din vestigiile lumii și gândirii 
elenice, în special rămășițele unei alte republici comerciale de pe vremuri, ale 
Atenei. Legătura directă cu trecutul Romei nu dispăruse niciodată complet 
în Italia. Prin aceste descoperiri noui, antichitatea ajunge tot mai cunoscută, 
jar formele ej de gândire corespund în mare măsură nouilor necesităţi ideologice 

ale claselor cărora le dase naștere negoţul capitalist mondial. i 

Dacă într'adevăr ideea ar fi aceea care hotărăște formele de manifestare 
omenească, dacă într'adevăr ideea ar fi aceea, care hotărăște formele sociale 
în care eonvieţuese oamenii, ar fi trebuit ca odată cu renașterea ideilor anti- 
echităţii, să asistăm și la renașterea acelei epoci, la renașterea sclavagiului şi 
a întregei societăţi antice. Ce vedem însă? 

Dacă gânditorii acelei epoci împrumută forme de gândire ale antichităţii, 
asistăm și la o selecţie pe care o fac în ideile trecutului: ei nu primese din 
ideile lumii romane şi elenice decât părţile care corespund necesităților lor 
materiale, lepădându-se de partea pe care n'o pot întrebuinţă. Deaceea una din 
trăsăturile caracteristice ale umanismului este tocmai inconsecvența. Ideea 
națională pe care o sprijină umanismul — pentru motivele arătate — este cu 
totul străină de preocupările lumii antice. Cu toate acestea umaniștii o sprijină 
mai departe, căci ea corespunde unei necesităţi a epocii lor. Tot asemenea asi- 
stăm la altă inonsecvenţă polițică: aceşti mari admiratori ai vechilor republicani, 
ai lui Cicerone și Demostene, sunt totdeodată sprijinitorii cei mai vajnici 
ai absolutismului, care în această epocă corespundeă unei necesităţi a capi- 
talului comercial. Umaniştii combat şi ironizează monarhia absolută din accă 
vreme, dar niciodată ca instituţie, ci numai în persoana ce o reprezintă, iar 
idealul lor rămâne monarhia absolută, firește, o monarhie absolută, în capul 
căreia să se afle un prinţ umanist. Pentru acest prinţ umanist serie Machiavel ` 
tratatul său de politică. Dar oricât ar fi monarhia în contrazicere cu formele gân- 
dirii antice, ea e sprijinită de umaniştii, cari roiese în jurul tuturor curților regale. 

In domeniul religiei, inconsecvența lor nu e mai puțin vădită: prin legătura 
strânsă cu ideologii antichității, umaniștii sunt păgâni. Cu toate acestea niciodată 
nau mers atât de departe încât să se lepede oficial de catolicism și nicăiri umanis- 
mul nu ajunge la o ruptură definitivă cu Roma. In lupta împotriva feudalis- 
mului, ei atacă și instituţiile bisericeşti, dar numai în măsura în care atacă 
şi monarhia; ei lovesc numai persoana papei și spiritul care domină în biserică. 
Idealul lor este să aibă nu numai un principe, ci şi un papă umanist. 

` Pricinile inconsecvenţei umanismului faţă de papalitate le aflăm tot în 
domeniul împrejurărilor economice din aceă vreme. 

Intr'adevăr, rolul papalității eră dublu în aceă, perioadă. Ca prinți ai Romei 
și ai domeniului lor italian, papii din aceă epocă sunt sprijinitorii capitalis- 
muba italian născând, căci ei participă la toate beneficiile sale. Ei sunt aceia 
cari, în Italia, beneficiează de nouile forme capitaliste. Dar ei rămân totdeodată 
reprezentanții feudalismului în restul lumii. Dacă în Italia ei sunt protectorii 
capitalismului comercial, în restul lumii ei rămân mai departe beneficiarii 
modului feudal de producție. Proprietăților lor funciare și relațiile feudale 
vor căută să le menţină în restul creştinătăţii, după ce le-au părăsit în Italia. 

De sigur că situaţia în această privință nu eră aceeaș pretutindeni. 
Italia, de pildă, nu resimţise decât foarte puţin această exploatare feudală 
a Romei. Ea nu beneficiase numai de faptul că papii erau în Roma prinți laici 
şi ajutau acasă la progresul economic capitalist, ci câștigă și de pe urma papa- 
lităţii ca exploatatoare a creştinătăţii feudale. Din sumele fabuloase care se 
scurgeau în Italia, de pe urma exploatării şerbilor din Spania și Germania, 
Franţa şi Ungaria, se împărtăşiă întreaga populaţie italiană. Mai grea eră 
situaţia în Franţa şi Spania, de pildă, care nu beneficiau direct de exploa- 
tarea restului lumii creştine, Dar acolo papalitatea nu mai jucă rolul 
hotărîtor din trecut, căci monarhia absolută se întărise îndeajuns pentru 
a împiedică papalitatea să comercializeze toate funcțiile bisericești și să 
monopolizeze beneficiile numai în folosul Romei. Acolo Statul monarhic 
participà la toate beneficiile bisericii catolice, aşă încât în Franţa și Spania 
umaniştii din aceă epocă nu se ridică cu prea mare vehemență împotriva papali- 
tății. Tendința acelor țări nu este atât înlăturarea exploatării feudale a 
papalității, cât mai de grabă supunerea acestei papalități, pentru ca Franţa 
şi Spania să beneficieze, ca și Italia, cât mai mult de pe urma exploatării 
restului creștinătății, 

In Germania situația erà cu totul alta. Germania, mai puțin înaintată, 
e ţinta celei mai nemiloase exploatări papale. Deaceea acolo asistăm la o 
luptă mult mai dârză şi intransigentă, care și duce la ruptura definitivă cu Roma. 

S'a spus că Reforma, care pecetlueşte ruptura aceasta, ar fi fost o simplă 
ceartă teologică între Roma şi monarhii germani. Noi găsim însă un substrat 
material şi la baza acestei lupte ideologice. Intr'adevăr, lucrurile erau atât de 
vizibile, încât chiar oamenii din aceă epocă şi-au dat seama că, în esenţa sa, 
lupta între Roma şi Germania, că întreaga Reformă, este rezultatul unui con- 
flict de interese materiale. Astfel Hutten la 1520, în «dialogul» în care vorbiă 
de Roma, înfăţişează în modul următor conflictul Reformei între Germania 
exploatată și Italia asupritoare: 

«Priviţi hambarul lumii (Roma), în care se strânge tot ce se răpește în cele- 

lalte ţări... în mijlocul căruia se află viermele mesățios, care înghite imense 
grămezi de rod, împreună cu nenumărați comesenă, "cari întâi ne-au supt sân- 
gele, apoi ne-au ros carnea, iar acum au ajuns la măduvă... Nu vor recurge 
oare germanii la arme?.. Lor le dăm aur, pe chellueala noastră își îmtrețin cai, 
câini, catâri, metrese... Cu banii noştri se îmbracă ei în purpură, îşi încing 
caii și catârii cu aur, clădesc palate de marmură». 

Vedeţi deci că şi contimporanii acelei epoci aveau în bună parte — cel puţin 
spiritele mai înaintate — conștiința, că este vorba de un conflict de interese 
materiale și că Reforma nu eră în fond decât oglindirea spirituală a acestui 
conflict material. 

Astfel am văzut nu numai legătura care există între economie și diferenţi- 
erile sociale, între economie și desfășurările politice, ci şi între economie și felul 
de gândire al epocii corespunzătoare. 

Dar se aduc marxismului obiecțiile cele mai felurite. Ni. se spune, de pildă, 
că marxismul operează cu noţiuni fundamental greşite, că operează cu legi 
şi tendințe de desvoltare socială, care, în realitate, fie că mar există de loc, fie 
că sunt atât de puțin cunoscute, încât pe baza lor nu se poate trage o încheiere 
certă. Prin aceasta adversarii marxismului se pun singuri în afara științei, căci 
ce alta este ştiinţa decât cunoaşterea raporturilor necesare între fenomene? 
Atâta timp cât fenomenele unui domeniu apar atât de complexe încât această 
legătură necesară rămâne invizibilă, atâta timp cât fenomenele unui domeniu 
apar ca un rezultat al întâmplării și al unei voințe arbitrare, el rămâne în 
afara ştiinţei. Numai în măsura în care aceste fenomene pot fi puse în relație 
între ele, ele intră în domeniul știinţii. Aci stă tocmai meritul cel mare al înte- 
meietorilor socialismului științific: ei au ştiut, mai bine decât oricare dintre 
premergătorii lor, să ne înfățişeze istoria ca un domeniu al fenomenelor nece- 
sare, ridicând sociologia la rangul unei ştiinţe. 

De sigur că nu toate tendinţele și legile de desvoltare istorică s'au dovedit 
perfect exacte. Dar aceasta este numai o dovadă că istoria, ca ştiinţă începă- 
toare, n'a ajuns încă să opereze cu exactitatea matematicilor. Mai trebuie să 
ţinem seama şi de un alt element: teoria, în general, e nevoită să opereze cu 
„abstracții, să elimine părțile secundare şi trecătoare ale fenomenelor, pentru 
a reţine numai pe cele însemnate și durabile. In acest fel niciodată noţiunile 
cu care operează ştiinţa nu corespund întocmai realităţii înconjurătoare. Aceasta 
se întâmplă şi cu marxismul: multe tendinţe cu care operează marxismul nu 
se manifestă în practică, fiind anihilate de către tendinţe și legi de desvoltare 
contrarii şi nu mai puţin reale. Nu trebuie să deducem deaci, că primele nu 
există. Planetele au tendinţa de-a se prăbuşi, în baza legii gravitaţiei, asupra 
soărelui. Din cauza legii forţei centrifugale, prima tendinţă e anihilată. Faptul 
că aceste două legi nu se manifestă decât ca simple tendinţe nu implică ine- 
xistenţa lor. Lucrul acesta se petrece şi în societăţile omenești. De pildă, legea 
concentrării capitaliste, tăgăduită cel puţin în agricultură, nu se manifestă. 
acolo, pentrucă alte tendinţe o împiedică să se manifesteze. Insă realitatea ten- 
dinţei de concentrare nu poate fi tăgăduită. 

Dealtfel, chiar atunci când aceste tendinţe, ca simple abstracții, nu cores- 
pund aidoma unor fenomene reale din vieaţa de toate zilele, cunoașterea lor 
este foarte necesară pentrucă în fond desfăşurarea socială nu e decât rezul- 

tanta acestor tendinţe. Ignorarea sau greșita lor apreciere poate duce și a și 
dus la concluzii greşite. Aceasta poate fi o greșeală a maraistului dar nu a 
marxismului, o greşeală a cercetătorului, dar nu a metodei de cercetare. Căci 
materialismul istorie este o minunată unealtă pentru cercetarea și priceperea 
realităţilor sociale înconjurătoare, dar el nu poate dispensă pe nimeni de stu- 
diul realităţii şi nu trebuie privit ca o formulă magică, care prin ea însăș să dea, 
soluţii definitive. 

După cum ni se obiectează, că operăm cu tendinţe și legi de desvoltare ine- 
xistente sau prea puţin cunoscute, se mai spune că, dacă avem meritul de a fi 
arătat însemnătatea factorilor economici, am neglijat factorii ideologiei și nu 
le-am acordat rolul pe care-l au în realitate. Aceasta mi se pare greșit. Nu tre- 
buie să uităm situaţia în care a luat naştere marxismul și anume lupta pe 
care a trebuit să o ducă dela început împotriva concepţiei idealiste dominante. 
In această luptă împotriva hegelianismului este oarecum firesc şi să ia naștere 
o oarecare exagerare materialistă, după cum pentru a îndreptă o vergea 
îndoită e necesar să o îndoim în sens invers. , , 

Ceeace este cert, este că întemeietorii marxismului au fost conștienți de 
această, exagerare și dovada o avem în scrisorile pe care le adresează adepților 
lor. Astfel, într'o scrisoare a lui Engels către Mehring, cu privire la lucrarea 
ultimului, intitulată «Lessinglegende», primul spune următoarele: 

«Ai expus lucrurile principale în mod magistral şi convingător... Nu lipsește 
decât un punct, dar care şi la Marz şi la mine nu este suficient relevat.. . Anume, 
noi am pus în primul rând, şi trebuià să punem, greutatea principală în deducerea 
concepțiilor lia juridice şi a celorlalte concepții tdaologioe din elementele 
economiei. 

Engels indică apoi, că a neglijat să arate modul, cum aceste concepții 
odată ivite, devin la rândul lor factori activi, şi încheie: 

«Deoarece tăgăduim diferitelor sfere ideologice, care joacă um rol în istorie, 
“0 desvoltare istorică independentă, adversarii noştri afirmă că. le-am dăgăd şi 
orice eficacitate istorică. 

Aà găsim la bază conceptia vulgară şi antidialectică a cauzei şi efectului ca 
două poluri opuse în mod absolut şi ignorarea efectului reciproc; ei uită că un 
element istoric, pe dată ce s'a născut din alte cauze, în ultimă instanţă de natură 
economică, reacționează însuş deaci, încolo asupra mediului, ba până şi asupra 
propriei sale cauze...» 

“Intr'altă scrisoare, către Bloch, Engels serià următoarele: 

«După concepția materiakistă a istoriei momentul, care hotărăşte în ultima 
îmstanță istoria, este producția şi reproduciia vieţii reale. Dacă cineva 
denaturează aceasta în sensul că elementul economie este singurul determinant, 
el transformă această propoziţie într'o frază abstractă, absurdă, care nu spune 
nimic. 

Situaţia economică este temelia, dar elementele deosebite ale suprastructurii 
— formele politice ale luptei de clasă, constituțiile, formele juridice şi chiar şi 
reflexele ideologice ale acestor lupte, teoriile politice, juridice şi filozofice, concep: 
tiile religióase... — influențează şi ele asupra desvoltării luptelor istorice şi în 
multe cazuri le determină în mod hotărâtor forma. 

Există o înrâurire reciprocă a tuturor acestor momente, din care în definitiv, 

prin toată infinita serie a întâmplărilor, se impune în mod necesar desvoliarea 
economică. Altfel aplicarea teoriei (marxiste) la o perioadă istorică oarecare ar 
fi mai uşoară decât rezolvirea unei ecuaţii simple de gradul întâiu». 

Vedeţi, așadar, că de aceste exagerări și-au dat seamg foayțe bine chiar 
întemeietorii concepţiei marxiste. 

Peytru a înfăţișă marxismul, nu putem să ne mărginim la cele câteva scurte 
definiţii pe care ni le-au dat Marx și Engels asupra materialismului istoric, 
ci trebuie să ţinem seama de toată literatura marxistă şi să vedem dacă da 
sau ba au fost neglijaţi acolo factorii ideologici. Astfel, cercetând cele mai multe 
dintre lucrările marxiste cunoscute, veţi vedeă că rolul factorilor ideologici a 
fost ţinut în seamă. Astfel e pentru a înfăţișă care sunt originile creștinismului, 
Kautsky, de pildă, nu recurge numai la explicaţii din domeniul economiei, 
ci la întregul fel de gândire și de simţire al antichităţii decadente și ne înfăţi- 
şează credulitatea și superstiţia din aceă vreme, influenţa gândirii elene, 
a celei ebraice, tendinţele umaniste şi internaţționaliste din aceă epocă, 
care toate înrâuresc asupra ivirii creştinismului. Pentru a ne înfăţișă un 
Toma Morus, Kautsky nu ne arată numai structura economică a feudalis- 
mului ci și formele bisericești care domină viaţa spirituală a veacului de mijloc, 
iar Mehring ne arată desvoltarea, social-democraţiei germane în strânsă legătură 
cu filozofia clasică și perioada absolutismului friderician în legătură cu lite- 
ratura clasică. Așadar aci, unde concepţia materialismului se arată în 
aplicările ei, vedem că factorii ideologici n'au fost niciodată neglijați. 


După cum marxismul ţine seama de factorii ideologici, el nu ignorează 
nici însemnătatea pe care o au personalităţile în desvoltarea istoriei. Ceeace 
deosebește concepția materialistă de concepţia tradiționalistă este faptul 
că prima nu se opreşte la individ. Pe când concepţia tradiționalistă a istoriei 
vede în individ purțătorul procesului istoric, concepţia materialistă merge 
mai departe și socoate că totalitatea indivizilor, massa celor cari payțicipă la 
alcătuirea istoriei, trebuie să aibă o influență mai mare decât individul. De 
aceea marxismul analizează cauzele care pun în mișcare massele, precum și 
situaţiile în care individualităţile mari pot să se manifeste cu succes. Aşa- 
dar marxismul nu poate fi învinuit că nu concede personalităţii rolul pe care-l 
are în realitate. In literatura marxistă veţi află studii asupra lui Napoleon, 
Danton, Morus, Lessing, dar concepţia marxistă va înfăţişă victoria sau 
înfrângerea acestor oameni în legătură strânsă cu epoca în care au trăit și în 
ultimă analiză cu condiţiile economice. Marxistul va înfăţișă pe Danton 
ca pe un mare revoluţionar, care însă n'ar fi putut să răsvrătească massele 
într'o epocă în care feudalismul mai eră un factor de progres, după cum 
Napoleon n'ar fi putut să ajungă un mare cuceritor, dacă se nășteă în epoca 
în care imperiul roman, săturat de cuceriri, nu mai duceă răsboaie. 

Aşadar concepţia materialistă nu consideră ca inexistentă influenţa 
personalităţii, dar pe câtă vreme concepţia tradiționalistă vede în individ 
singurul factor hotăritor în procesul istoric — și numai faptele marilor 
individualităţi au fost păstrate în documentele scrise — noi mergem mai departe 
şi analizăm cauzele care mișcă massele şi totalitatea indivizilor, cari condițio- 
nează succesele 'individualităţilor puternice, fie chiar şi geniale. 

Dacă am văzut care sunt în general ideile călăuzitoare ale marxismului, 
dacă, analizând istoria, am văzut cum acesta ni-o înfățișează în cauzele sale 
determinante, nu trebuie să uităm că marxismul nu se mulţumeşte numai să 
contempleze lumea. In tezele sale asupra lui Feuerbach, Marx spune că 
filozofii de până la el mau făcut decât să interpreteze lumea în mod diferit, 
pentru noi se pune însă și problema de a o preface. 

S'ar puteă socoti că această coborîre a filozofiei în cadrul luptelor de toate 
zilele este o depăşire a cadrului firesc al concepţiei istorice ; în realitate aceasta 
este o dovadă de consecvență. Căci dacă istoria este rezultanta luptelor poli- 
tice din trecut, nu e mai puţin adevărat, că luptele politice prezente repre- 
zintă istoria viitorului în devenire. Departe de a fi deci o scădere, coborîrea 
filozofiei din lumea senină a ideilor în focul luptelor zilnice, unde se plămă- 
deşte istoria, este dovada supremă a trăiniciei ei. Numai acelea din concep- 
tiile istorice, care în focul luptelor de clase se dovedesc a fi un instrument 
folositor, vor fi păstrate, celelalte vor fi aruncate în muzeul ideilor perimate, 
precum arunci o spadă ruginită. 

Dealtfel nici concepţia idealistă nu face altfel. Şi ea coboară în mij- 
locul luptelor zilnice. Având însă altă funcție de îndeplinit, apărarea ordinei 
sociale existente dându-i un rol pasiv, ea își poate impune anumite forme de 
moderație, la care .ţine foarte mult şi se poate da nu drept rezultat al unei 
ideologii de clasă, ci drept rezultat al gândirii în sine. Prin aceasta, existenţa 
ideologiei de clasă nu pierde nimic din realitatea ei. 

Am văzut cum, în situaţia specială de clasă, în care luptă împotriva 
feudalismului, burghezia eră silită să accepte concepţia materialistă. Cum 
în situaţie de clasă din perioada restauraţiei, ea este împinsă să introducă 
îi istorie noțiunea de evoluţie. In situaţia de clasă, în care se află astăzi, 
ca clasă dominantă, veţi înţelege că ea nu poate să ducă noţiunea de evolu- 
ție până la ultimele ei consecinţe. Intr'adevăr, dacă burghezia ar recunoaște 
societăţii actuale caracterul efemer al epocii sclavagiste, dacă i-ar recunoaște 
caracterul vremelnic al feudalismului, ar trebui să recunoască prin aceasta și 
fatala ei prăbușire de mâine. Dar acesta este un lucru pe care nu l-a recunoscut 
în cursul istoriei nici o clasă dominantă şi burghezia nu poate să facă excepție. 
Singur proletariatul, ca o clasă, care tinde spre prefacerea radicală a societăţii 
existente, puteă să meargă până la ultimele consecințe ale ideei de evoluţie 
şi-a şi mers. 

Intr'adevăr, în geniala analiză pe care o face Marx societăţii actuale, ana- 
liză pe care în «Preambulul programului dela Erfurt» Kautsky o sintetizează, 
în mod lapidar, ne sunt înfățișate tendinţele de desvoltare, care se manifestă, 
în societatea actuală şi care duc în mod necesar ie societatea so- 
cialistă. 

Acolo ni se arată că mica întreprindere decade. Aceasta aduce cu sine pe 
de o parte despărțirea lucrătorului de mijloacele sale de producție, proletari- 
zarea sa, pe de alta monopolizarea mijloacelor de producție de către un număr 
tot mai mic de magnați ai capitalului. Paralel cu această monopolizare asistăm 
la biruința tot mai accentuată a marilor exploatări și la un spor imens al 
productivității. Beneficiile acestei desvoltări sunt toate, sau mai toate, mo- 
nopolizate de acei cari dețin mijloacele de producție. Pentru proletariat, 

schimbarea aceasta nu aduce cu sine decât un spor de nesiguranţă în viaţă, 
un spor al degradării — spune programul din Erfurt — al apăsării politice 
şi al exploatării. Dar odată cu această desvoltare proletariatul creşte ca număr, 
el resimte tot mai profund antagonismul în care ṣe află față de burghezie, lupta 
de clasă ajunge tot mai intensă și soci6tatea tinde să se separe tot mai mult 
în două mari tabere dușmane: pe de o parte proletariatul exploatat, pe de alta 
burghezia exploatatoare 1). i o 

In această societate, frământată de antagonisme de clasă, se ivesc — în 
mod periodic, spune Marx, — crize economice cu tendința de a deveni cronice, 
care sguduie întreaga societate. Aceste crize dovedesc că forţele productive au 
ajuns astăzi la un grad de desvoltare, care nu se mai poate împăcă cu formele 
proprietăţii individuale. Din această ivire periodică. a crizelor se înfăţişează, 
în mod tot mai limpede, necesitatea transferării mijloacelor de producţie 
din proprietate privâtă în proprietate socială. Singurul purtător al acestui : 
proces de transformare este proletariatul, căci toate celelalte categorii sociale 
se opresc în pragul proprietăţii individuale. i 

Lupta, pe care o duce proletariatul pentru trecerea mijloacelor de pro- 
ducţie din proprietatea individuală în cea socială, devine în mod necesar o luptă 
politică, deoarece socializarea nu è posibilă decât cu ajutorul și după cucerirea 
puterii politice. Rostul social-democraţiei, partidul de clasă al proletariatului, 
nu e altul decât acela de a da mai multă conştiinţă acestei lupte, de a introduce 
unitate, de a scoate neîncetat în relief țelul final al acestei lupte, a cărei vic- 
torie nu poate fi asigurată decât prin colaborarea proletariatului din toate 
țările, 

Acestea ar fi, pe scurt, tendinţele pe care nile înfățișează Marx ca legi de 
desvoltare ale societăţii capitaliste. ` 

Vedem deacì că socialismul nu ne este înfățișat ca realizarea unui concept 
etic, ca obiectivizarea unei idei abstracte de dreptate sau egalitate, ci ca un 
rezultat necesar al desvoltării economice. Economia este aceea care creează 
elementele materiale, care fac posibilă o societate nouă; ea dă naștere şi claselor 
care au interesul să realizeze această transformare. Toate acestea se desfășoară 
cu puterea, unei legi naturale. Veţi înţelege tăria pe care a imprimat-o o astfel 
de ideologie unei clase aflată în luptă împotriva tuturor puterilor dominante. 
Deaceea nu trebuie să ne mirăm dacă mai toate tendinţele — pe care le-am 
expus pe scurt —au fost contestate de purtătorii de cuvânt ai ideologiei burgheze, 

Astiel s'a contestat, în primul rând, că superioritatea marilor întreprinderi 
ar fi atât de covârșitoare pe cât o afirmăm noi. Dacă adversarii marxismului 
ar aveă dreptate în acest punct, socialismul s'ar dovedi irealizabil. Pentru ca 
procesul de producţie modern să poată fi condus dintr'un punct central și ` 
după un plan raţional, este necesar ca el să se fi concentrat în cât mai puţine 
mari exploatări. Un aparat de producţie, fărâmiţat în milioane și milioane 
de gospodării private, nu poate fi socializat. Dacă am admite deci această 





1) Dacă în cele ce urmează nu am insistat asupra luptei de clasă, — deşi ea alcătuește 
piatra unghiulară a activităţii practice a social-democraţiei aceasta se datorește faptului că, 
dintre subiectele anunţate de către I. S. R. tăceă parte și Lupta de clasă», pe care urma s0 
trateze pe larg Ilie Moscovici, asupra conferinței căruia am ţinut să nu încalce cu nimic. 

obiecţie, după care procesul de concentrare nu are loc, ar însemnă să ad- 
mitem implicit că socialismul, cel puţin în forma preconizată de marxism, 
este irealizabil. 

De-sigur, sunt și ideologi, cari văd posibilitatea unei emancipări pe calea, 
unei societăţi în care temelia să fie alcătuită de mica întreprindere. Nu numai 
poporaniştii, dar și unii socialişti socot aceasta cu putinţă. Insă un asemenea 
deziderat stă în completă contrazicere nu numai cu marxismul, ci şi cu necesi- 
tăţile omului modern în general. Într'adevăr, în mod conştient sau nu, din mo- 
mentul ce se fac adepţii unei societăţi, care se sprijină pe mica întreprindere, 
ideologii aceștia renunţă la toate cuceririle societății moderne, la artă și știință. 
Numai în cadrul unei societăţi, care se bizuie pe marea întreprindere, este po- 
sibilă o formă de convieţuire superioară, celei moderne. Dacă s'ar dovedi că 
singur capitalismul poate să se împace cu progresele tehnicii moderne, socia- 
lismul s'ar dovedi a fi o utopie. Socialismul se împacă însă cu marea exploa- 
tare, care reprezintă chiar una din condiţiile sale de înfăptuire, 

In genere nici nu se contestă, în mod absolut, de către cei mai serioşi dintre 
adversarii noştri, superioritatea vădită a marei întreprinderi. Cei mai mulți 
se mărginesc să tăgăduească, că progresele ei ar fi atât de accelerate, pe cât am 
afirmat-o noi. Aceasta, în definitiv, nu schimbă nimic din direcția desvol- 
tării sociale. Bituinţa marei exploatări poate aveă loc mai încet sau mai 
repede. Cert este că superioritatea, ei există şi, după părerea mea, există chiar 
şi în domeniul agriculturii, unde a fost cel mai des contestată. Nu se poate tă- 
gădui superioritatea tehnică a marei exploatări agricole. De sigur că astăzi, 
graţie unor factori vremelnici pe care nu-i pot analiză aci în amănunte, micile 
întreprinderi reuşesc să se menţină în agricultură. Ele își menţin poziţiile, 
dar nu înfrâng marea exploatare. i 

Dar fenomenul acesta, adus ca argument hotărîtor, nu se petrece numai 
în domeniul agriculturii, ci şi în alte ramuri de producţie, ceeace de altfel 
este foarte logic: pentru ca marea exploatare să poată luă naştere, pentru 
ca mașinismul să poată înlocui cu succes munca manuală, este nevoie ca pro- 
cesul de producţie să fi ajuns la un mare grad de diviziune a muntii. Fie- 
care operaţie trebuie să fi fost simplificată îndeajuns, înainte ca ea să poată 
îi îndeplinită de mașină. Acesta este cazul în cele mai multe ramuri de pro- 
ducţie, dar nu în toate. Nimeni nu poate — bizuindu-se pe aceasta — să con- 
teste superioritatea marei exploatări, ci cel mult se poate spune: în anumite 
ramuri de producție nu s'a ajuns la un grad suficient de progres, pentru ca 
marea exploatare să poată începe calea ei de desvoltare. În aprecierea acestei 
probleme este hotăritor faptul că nici agricultura, nici anumite alte ramuri 
de producţie, cum sunt meşteșugurile artistice, nu alcătuiesc temelia so- 
cietăţii moderne; iar în ramurile de producţie pe care se sprijină în primul 
rând societatea modernă, superioritatea marei întreprinderi este sdrobitoare. 
Nimeni nu contestă superioritatea marei exploatări în industria metalur- 
gică sau textilă, înindustria extractivă sau în aceea a transporturilor, căci Stinnes 
şi Castiglione, Urquardt și Rockfeller au grija s’o dovedească zilnic. A tăgădui 
cu toate acestea supremaţia marei” exploatări, pe baza unor considerente 
ca cele de mai sus, înseamnă. a recurge la un simplu subterfugiu, căci, după 
cum nu se poate tăgădui Angliei caracterul capitalist, pentrucă în regatul in- 

sular se mai menţin vestigii de proprietate feudală, tot astfel nu se poate con- 
testă, superioritatea marei exploatări asupra celei mici, pe baza faptului că 
în anumite ramuri de producţie, de o însemnătate secundară, munca mə- 
nuală și micile întreprinderi se menţin cu succes. 

Deasemenea, se contestă exactitatea afirmațiilor marxiste în privinţa 
crizelor. Din capul locului trebuie să facem o deosebire între criza propriu zisă 
de o părte, iar de alta caracterul ei de periodicitate și tendinţa ei de a deveni 

~ cronică. Criza ca atare nu poate fi contestată; ea este un fenomen legat în mod 
indisolubil de felul capitalist de producţie. Căci ce este acest proces de pro- 
ducţie alta, decât acoperirea necesităţilor sociale prin producători privaţi, 
independenţi unii de alţii, cari își reglementează producţia după factori. 
de apreciere subiectivi şi nu se întemeiază pe nici o dată certă. Din moment 
ce producţia capitalistului e mai mică decât necesităţile sociale, crese pre- 
țurile. El este astfel îmboldit să sporească producţia, pentru a puteă acoperi 
cererea. Pe dată ce producţia este mai mare decât consumul, mărfurile nu 
se mai pot desface, — încep să scadă preţurile — şi astfel intervine criza. Legea 
pe care ne-o prezintă liberalismul economic ca regulator al societăţii capita- 
liste, legea, ofertei şi a cererii, nu este altceva decât criza de care vorbim noi. 
«Regulatorul» acesta idilic înseamnă în realitate faliment, lipsă de lucru şi 
mizerie pentru zeci de milioane de oameni. In zilele noastre bântuie cu furie 
o criză asemănătoare. și e greu să se conteste realitatea unui fenomen, ale cărui 
manifestări se petrec sub ochii noştri. 

Fapt este că în ultimele decenii s'au vădit anumite tendinţe, care fac să ` 
nu mai putem afirmă cu aceeaș tărie caracterul periodicităţii crizelor şi ten- 
dinţa lor de-a deveni cronice. Dar aceasta nu schimbă nimic din economia ge- 
nerală a marxismului. N'are importanţă dacă criza se iveşte la 15, 18 sau 25 
de ani, dacă se repetă în mod periodic, sau dacă izbucnește spontan. Urmările 
ei sunt în toate cazurile aceleaşi. Așadar și în privinţa erizelor putem menţine 
concluziile la care a ajuns Marx și să repetăm cu el, că singurul regulator 
al societăţii capitaliste este catastrofa. 

O altă obiecţie care nise aduce foarte des, este și aceea în legătură cu așă 
numita teorie a degenerării, «Verelendungstheorie», nume pe care l-au dat 
adversarii şi nu noi acestei teorii. 

Am văzut că în programul din Erfurth se afirmă că societatea capitalistă. 
are tendinţa să degradeze tot mai mult proletariatul. Ni s'a obiectat însă de 
către adversari, că în desvoltarea ultimelor decenii, proletariatul s'a ridicat 
dintr'o situație din cele mai grele și-a ajuns la un nivel de traiu cu mult su- 
perior celui de acum_trei sferturi de veac. 

Dacă am cercetă cărţile albastre, anchetele oficiale făcute pe la jumătatea 
veacului trecut de inspectorii industriali ai guvernului britanic, am vedeă, 
că situația proletariatului deatunci eră îngrozitoare. Se lucrau 18 —20 
de ore zilnic, în condiţii absolut neigienice, fără măsuri de apărare împot 
triva accidentelor. Femeile şi copiii lucrau la olăltă cu bărbaţii vârstnici, fără, 
deosebire. In mine se întâlneau copii de 6, 5 și chiar 4 ani îndeplinind munca 
cea mai istovitoare. Tineri de 17—18 ani nu ştiau cât fac două și cu două, nu 
auziseră niciodată de Nelson. Intrebaţi cine a fost Cristos, asemenea tineri 
au răspuns că a fost un rege de de mult din Londra. 

Dacă comparăm situaţia acelei muncitorimi cu aceea a proletariatului 
de astăzi, nimeni nu poate tăgădui deosebirea mare dintre trecut și prezentul, 
care a dus fără doar şi poate la o mare ridicare a nivelului de traiu material, 
intelectual şi moral al proletariatului. Dar noi nici nu negăm această evoluţie, 
ci tăgăduim numai că această desvoltare a fost rezultanta unor tendinţe ine- 
rente capitalismului. Atât tăgăduim. Rezultatele reale ale prezentului le vedem, 
dar socotim că ele sunt datorite luptei duse împotriva capitalismului, iar nu 
influenţei capitalismului. Intr'adevăr, la. un moment dat al desvoltării, pro- 
letariatul începe să se organizeze şi reuşeşte astfel să anihileze tendinţele de 
degradare ale capitalismului. Tendinţa aceasta capitalistă se menţine însă și 
dovada cea mai bună o avem astăzi sub ochii noştri: ori unde slăbeşte puterea 
organizaţiilor clasei muncitoare, ori unde ea pierde din puterea care i-a asigurat 
anumite cuceriri, clasa capitalistă smulge proletariatului exact atât înapoi 
cât a pierdut acesta din puterea sa. Vedeţi ce se petrece astăzi în Bavaria, Un- 
garia, Italia. Pretutindeni unde organizaţia proletară. slăbește, i se smulg cu- 
ceririle obţinute în trecut. + 

Dealtfel socialismul îşi aşteaptă realizarea dela ridicarea nivelului de traiu 
al proletariatului. Dacă noi am afirmà că muncitorimea nu se poate ridicà 
în cadrul societății actuale, că nivelul ei trebuie să scadă, aceasta ar însemnă. 
implicit că socialismul va fi irealizabil, căci el nu poate fi rezultatul exploziei 
spontane a unor masse flămânde și desnădăjduite, ci opera chibzuită, îndelung: 
pregătită și realizată în curs de decenii, de către o clasă muncitoare ajunsă la 
putere nu numai prin număr, ci și în temeiul superiorității ei intelectuale şi 
morale. 

Dar mai presus de obiecțiile aduse superiorității marei exploatări, 
crizelor sau degenerării — argumente împotriva socialismului ajunse clasice — 
ni se aduce azi un argument hotărîtor: Rusia sovietică. Bolșevismul, credinţele 
şi metodele sale sunt identificate cu marxismul, iar rezultatele sale practice 
ne sunt înfățișate ca o supremă dovadă a utopiei socialiste. 

Asemenea încercare trebuie s'o respingem cu hotărîre, și domniile-voastre, 
după cele expuse de mine până aci, veţi înţelege pentru ce. Intr'adevăr v'am 
întăţișat ca idee fundamentală a marxismului, aceea, că economia este fac- 
torul, care determină nu numai viaţa materială a societăţii, ci şi pe cea spiri- 
tuală, că realizarea socialismului este condiţionată de nenumărate condiţii, 
de desvoltarea marei industrii, de ridicarea proletariatului, într'un cuvânt 
de desvoltarea modului capitalist de producere cu toate urmările sale. 

Ce este oare holșevismul rus alta, cu încercarea sa de a trece deadreptul 
din plină barbarie feudală la socialism, decât o tăgăduire a marxismului? Cum 
poate cineva să identifice socialismul științific, mișcare și ideologie rezultată 
din desvoltarea marei industrii, cu o revoluţie socială izvorită din nevoile 
agriculturii şi ale ţărănimii? Insuş falimentul practic al bolşevismului cu gran- 
dioasa sa încercare de a violentă legile economiei și cu falimentul la care acesta 
a dus în mod necesar, sunt o supremă confirmare a ideii fundamentale a mar- 
xismului. 

Dar ni se obiectează: cum să nu luăm bolșevismul drept doctrină mar- 
xistă, când el însuș ni se prezintă ca atare? Când el însuş se afirmă singurul 
reprezentant al marxismului nefalsificat ? Şi când se ştie că elementul deter- 

minant al mişcării bolșevicii l-au alcătuit, cel puţin la început, muncitorii dela 
oraşe, iar idealul lor a fost realizarea socialismului integral? 

Totuşi nimic mai firesc decât acest rol al proletariatului industrial rus și 
travestirea ideologiei sale primitive în formele socialismului marxist. Dacă, 
cercetăm revoluțiile burgheze din Anglia și Franţa — vom vedeă că şi acolo 
trecerea, dela feudalism la capitalism nu a fost opera burghezie: singure, ci 
rezultatul unei alfanţe a acesteia cu elementele plebee revoluţionare, care re- 
prezentând elementul cel mai radical, smulge la un moment dat conducerea 
mișcării din mâinile burgheziei, tind să treacă. dincolo de cadrul revoluţiei 
pur burgheze, pentru ca apoi, sub presiunea împrejurărilor economice îna- 
poiate, să se prăbușească spre a cedă din nou locul burgheziei. 

Yeomenrya engleză, ironsizii din armata lui Cromwell, sansculoții, jaco- 
binii, plebea orășenească înarmată, încearcă să întroneze prin dictatură dreptul 
lui Hristos pe pământ în veacul al 17-lea, iar în cel de-al 18-lea libertatea, fra- 
ternitatea, egalitatea. Acela lucru se petrece şi în Rusia. Mișcarea burgheziei 
pentru a răsturnă feudalismul atrage pe primul plan nu numai imensa ma- 
joritate a ţăranului înfometat de pământ, ci și pătura cea mai energică a po- 
pulaţiei orășenești: proletariatul. Intr'adevăr, dacă în veacul al 17-lea elementul 
cel mai radical îl reprezintă țărănimea mijlocașă, în veacul al 18-lea mește- 
şugarii foburgurilor pariziene dau revoluţiei franceze elanul pe care îl cunoa- 
șteţi, iar în revoluţia burgheză rusă, petrecută sub ochii noștri, în veacul al 
20-lea, după ivirea marei industrii, nimic mai firesc decât înlocuirea yeomen- 
ryei engleze şi a jacobinilor parizieni, prin proletariatul din Petrograd. lar 
după cum nu ne miră că elementul țărănesc din armatele lui Cromwell îmbracă, 
aspiraţiile sale în forma gândirii bisericeşti, iar mica burghezie pariziană se 
drapează cu ideologia enciclopediștilor, nu trebuie să ne mire nici faptul că 
proletariatul rus adoptă formele gândirii socialiste şi încă mai puţin faptul 
că dintre concepţiile socialiste, bolșevismul adoptă— dacă nu ca fond, cel puțin 
sa terminologie — pe cea mai desăvârșită, pe cea dominantă: doctrina mar- 
Xistă, 

Nu din orientul înapoiat, ci din apusul industrial aşteptăm noi realizarea 
socialismului. Acolo unde majoritatea populaţiei s'a grămădit în oraşe, unde 
majoritatea.locuitorilor o alcătuește proletariatul, unde organizaţiile sale eco- 
nomice şi politice sunt cele mai puternice și dispută întâietatea tuturor ce- 
lorlalte partide la olaltă, acolo unde productivitatea muncii a sporit enorm 
și concentraţia capitalistă a atins un grad înalt, care îngăduie conducerea pro- 
ducţiei după un plan central, unde clasa muncitorească, educată și discipli- 
nată prin lupte de mai multe generaţii, a atins un nivel intelectual îndeajuns 
de ridicat spre a face față tuturor problemelor pe care le„pune viaţa atât de 
complexă şi delicată a societăţii moderne aceluia, care deţine cârma Statu- 
lui, acolo va trebui să ia naştere socialismul. ` . 

Dar cei mai mulţi dintre aceia, cari nu participă direct la lupta proleta- 
riatului, se cutremură de groază la ideea comunismului de mâine, pe care chiar 
atunci când ajung să-l recunoască drept forma inevitabilă a societății viitoare, 
îl consideră ca o întoarcere la aceea ce purtătorul de cuvânt al liberalismului 
Supune a numit treapta cea mai de jos a omenirii, la începuturile ei de săl- 

ătăeie. 

. Şi totuş! Cercetând în mod fugar icoana desvoltării așezămintelor omeneşti 
“vom vedeà cum în domeniul politie această evoluţie a şi avut loc sau e pe cale 
de înfăptuire. Intr'adevăr, omenirea primitivă cunoaște democraţia desăvâr- 
şită: adunarea populară a tuturor membrilor colectivităţii deţine direct toate 
puterile. In faza de desvoltare în care se mai aflau năvălitorii germani, când 
năruiau imperiul roman, democraţia mai eră temelia așezărilor lor. Adunarea, 


_ populară eră deținătoarea suverană a tuturor puterilor tribului, în cadrul 


. 


gintei, cu înrudiri de sânge, domniă asemenea democraţia deplină, iar rarele 
funcții — precum principele în timp de răsboiu — erau toate elective. Cu tre- 


„cerea la plugărie, democraţia piere în Stat: funcţiile de căpetenie trec în mâna, 


nobililor feudali şi a preoţilor. Numai în cadrul îngust al satului se mai men- 
ține ò rămăşiţă. de democraţie locală. Odată cu ivirea monarhiei absolutiste 
şi a biurocraţiei ei, se sting mai pretutindeni și cele din urmă rămășițe ale de- 
mocraţiei primitive. Desvoltarea aceasta a fost necesară și numai prin ab- 


~ dicarea dela formele primitive ale democraţiei s'a putut ajunge la progresele 
„de azi. Insă nici concentrarea întregii puteri în mâinile autocratului central. 


şi ale biurocraţiei sale nu a fost veșnică. Pe dată ce condiţiile necesare sunt date, 
massele populare smulg din nou, una câte una, vechile libertăţi şi drepturi. Si- 
stemul reprezentativ electiv câştigă tot mai mult teren. Se democratizează, 
tot mai mult pe lângă puterea legiuitoare și cea executivă: ea e smulsă tot mai 
mult din mâna Statului și înapoiată sub formă de autonomie regională, şi lo- 
cală în mâinile poporului. In Anglia — unde formele democraţiei moderne 
sunt cele mai înaintate — asistăm la biruinţa tot mai mare nu numai a auto- 
administrării, 'ci şi a auto-guvernării, a self-governmentului, la o înlocuire 
tot mai pronunţată a biurocrajţiei prin participarea directă și imediată a cetă- 
țenilor. Ce alta reprezintă seli-governmentul englez, care e cu mult mai cu- 
prinzător decât auto-administraţia, căci implică nu numai executarea legilor 
parlamentului central, ci și puteri legiuitoare și judecătorești proprii ale co- 
munei, districtului şi comitatului autonom, decât reînvierea, sub forme mo- 
derne, a democraţiei primitive. 

Şi credeţi D-v., că un feudal din epoca lui Ludovic al XIV, crescut în ideile 
“timpului său, sar îi cutremurat mai puţin la idea unei societăţi în care pu- 
terile, în loc de a fi concentrate în mâna Regelui Soare, s'ar află pulverizate 
în mâna milioanelor de indivizi, alcătuind poporul și prefăcuţi din umil obiect 


în subiect conștient al politicii? De sigur că groaza sa ar fi fost aceeaș, și totuș 


cine ar puteă, pe simpla bază a unor asemănări exterioare, să identifice tribul 
primitiv german, cu democraţia anglo-saxonă, modernă, ale cărei forme de 
manifestare sunt atât de străine spiritului nostru, încât nu găsim pentru ele 
nici cuvântul care să le redeă şi nici măcar o noţiune juridică corespunzătoare? 
Pentru ce ne-ar miră mai de grabă asemenea evoluţie, dacă în loc de a se 
petrece în domeniul politicii s'ar petrece în acela al economiei? 
Comunismul primitiv a dispărut, ca și democraţia primitivă, pentrucă în- 
lăturarea sa a fost necesară progresului. In clipa în care ajunse o piedică a 
desvoltării, el a trebuit 'să piară. Odată cu sporirea productivităţii în colec- 
tivitățile primitive, odată cu începerea schimbului între producători, intro- 
ducerea proprietăţii private, care singură. corespunde producerii de mărfuri, 
de bunuri pentru schimb, a fost necesară. Tot atât de necesar a fost ca zeci 

şi sute de robi să muncească pentru ca din prisosul muncii lor să se poată în- 
treține şi desvoltă în răgaz, în afară, de orice preocupări și griji materiale, un 
Aristotel. Zeci şi sute de mii de șerbi au trebuit să se istovească, pentru ca în 
jurul castelului medieval trubadurul să găsească prilej și imbold pentru poe- 
mele sale, pentru ca în jurul curților regești artele frumoase să poată progresă. 
Zeci de milioane de proletari au trebuit să îndure lanţurile sclaviei moderne 
ale salariatului, pentru ca societatea de astăzi să ajungă la cuceririle minu- 
nate ale ştiinţei moderne. Fiecare dintre aceste etape a reprezentat un progres, 
fiecare dintre ele a însemnat o lărgire a cadrului celor cari participau la cu- 
ceririle spiritului uman. Azi productivitatea a ajuns atât de mare încât e dată 
putinţa unei societăţi în care să cadă ultimul privilegiu și întreaga colectivi- 
tate omenească, deservită, de robii de oţel ai tehnicii moderne, să participe 
ca egali în domeniul economiei, după cum a şi ajuns să participe ca egali în do- 
meniul politicii. Căci, după cum o spune cu drept cuvânt Kautsky, socialismul 
nu înseamnă altceva decât transplantarea democraţiei din domeniul politicii 
în acela al economiei. 

Am văzut cum unealta a dat omului putinţa să se despartă de restul lumii 
animale, să se smulgă de sub imperiul imediat al legilor naturii și, stăpân pe 
tehnică, să-și croească drumul spre civilizaţia modernă. Dar unealta, precum 
toţi marii protectori, a ajuns să pună ea stăpânire pe om. In cursul desvoltării 
sociale omul a pierdut tot mai mult dominaţia asupra procesului de produ- 
cere, care — rămas cu atât mai neînțeles cu cât se complicau mai mult for- 
mele sociale, cărora le dădeă naștere — a dus la formele producerii anarhice 
de mărfuri de azi, cu toate rezultatele pe care le cunoaştem. Dar societatea 
modernă, sfâșiată de lupte de clasă.și însângerată de catastrofe, se apropie 
tot mai mult de clipa în care omenirea, punând din nou stăpânire pe procesul 
de producere, va redeveni stăpâna propriilor ei destine. 

In ziua în care aceasta se va fi realizat, omenirea va puteă sărbători cea 
mai falnică dintre biruinţele ei. 


18 Februarie 1923 

NEOLIBERALISMUL 


MIHAIL MANOILESCU 











UVÂNTUL neoliberalism este de sigur enigmarie; el constitue în 

acelaș timp o evidentă anticipare. 
Intradevăr, adăugarea la numele unei doctrine de mult cunoscute 
a particulei: nou, nu se poate face în oricare fază a evoluţiei sale. 

De această particulă se leagă idea renașterii unei doctrine după o anumită 
discontinuitate, după atingerea unui apogeu urmat de o criză sau de o relativă 
epuizare. 

Deaceea, neoliberalismul pare că se anunţă ca o formă regenerată a libera- 
lismului, care condiționează însăşi viabilitatea sa în viilor, ca o nouă adaptare, 
fără, de care nar puteă să urmeze decât dispariţia acescui sistem politie și a 
doctrinei care îl reprezintă. 


„Aceste perspective ridică atunci întrebări firești: 
Pluteşte oare astăzi asupra liberalismului vălul de melancolie — nelipsit 
„ dealtfel de un farmec poetic — al unui crepuscul? 

A fost oare liberalismul un fenomen local, particular Europei vestice şi un 
fenomen temporar, particular secolului XIX-lea, și este el oare menit 
ca, în mersul omenirii spre mai bine, să treacă torța unui alt principiu 
mai fecund? 

Sau dimpotrivă liberalismul are o semnificaţie generală și permanentă pentru 
vieaţa omenirei? Răspunsul va fi întreaga desvoltare a comunicării noastre. 


I. LIBERALISMUL ŞI EVOLUȚIA SA 


Vom examină în linii cu totul generale, nu atât bazele liberalismului clasic 
cât mai ales factorii determinanti ai evoluţiunii sale, vom revizui în mod analitic 
câteva din marile principii ale liberalismului și, la lumina nouilor forme sociale 
neprevăzute de liberalismul clasic, — dar de sigur nici contrazise de această 
doctrină — vom căută să selecționăm ceeace este accidental, trecător și astăzi 
perimai în principiile liberalismului, de ceeace este permanent şi în legătură 
cu condiţiile esențiale de viaţă ale societăților omeneşti. Din această dis- 
cernare dintre trecător şi permanent și din considerarea condiţiilor politico- 
sociale ale vremii noastre, ne va apare înfățișarea nouă a liberalismului. 

Această nouă concepţie o vom pune apoi în cadrul social politie românesc 
şi în raport cu idealul generaţiei noastre. 


Pentru ceeace privește bazele liberalismului clasic, substratul său economie 
şi social, geneza sa şi principiile sale ar trebui să ne raportăm la cunoștințele 
setitorului şi bine înţeles nu la cunoştinţele vulgare, empirice și, — mai ales ! — 
nu la cele locale, ci la cunoştinţele ştiinţifice și generale. 

Totuş, din nefericire, în ţara noastră este necesară o reamintire, asupra 
esenței însăş a ideii liberale, întrucât în acest domeniu se fac grave coniuziuni 
chiar de către reprezentanţii oficiali ai liberalismului. 

Care este esenţa, ideii liberale? 

Este un postulat filozofie, un punct de sprijin arhimedian: orice fiinţă umană 
este un scop în ea însăş; omul e măsura tuturor lucrurilor, atât a celor mărunte 
câi şi a celor pe care închipuirea sa le numeşte mari. 

Omul nu trebuie să ajungă un mijloc în serviciul nici unei.cauze ; nici a cau- 
zelor divine cărora vrea să-l supună catolicismul, nica a colectivităţii sub forma: 
Statului, care după filozofia hegeliană reprezintă quintesenţa a tot ceeace e mai 
bun și mai nobil în fiecare dintre oameni, nici în sfârşit a cauzei equităţii sociale: 
pusă în primul plan de doctrina socialistă. 

In această, prețuire a individului, în acest cult al personalității umane stă 
trăsătura esențială şi caracteristică a liberalismului. 

Deaceea dacă am spune: «liberalismul este democraţia», n'am caracteriză libe- 
ralismul, întrucât, cum vom vedeă, democraţia este în funcție de liberalism și 
chiar într'o uşoară antiteză cu idea liberală ; tot așă dacă am afirmă: «liberalismul 
este idea naţională», ne-am depărtă de quintesenţa ideii liberale, întrucât națio- 
nalitatea este pentru individ tocmai o finalitate superioară, deasupra lui însăș. 

Cu atât mai puţin «armonia socială», sat «ordinea în Stat» nu sunt trăsături 
care pot să puie în relief idea liberalismului. 

Caracteristica sa originală şi originară, este şi rămâne cultul indwidualității. 

Ca prim aspect al acestei concepţii, centrul străduinţelor umane urmează 
să fie libertatea oamenilor şi nu — ca să întrebuinţăm un cuvânt cam înve- 
chit — «fericirea», lor. 

In adevăr fericirea celor mulţi, pe care filozofia benthamistă o înfăţişează 
ča scop al vieţii sociale face din liberate un mijloc în serviciul său. 

Liberalismul vede nu în fericire, ci în libertate idealul străduinţelor omenești, 
fiindcă — cum s'a spus — dlibertatea, poate duce la fericire, ea poate duce la 
prosperitate, dar e bună... şi când nu duce la niei unul din aceste țeluri». 

Un al doilea aspect al liberalismului, tot atât de important, este idea că 
spiritul uman trăeşte numai în oamenii vii, nu în entităţi supraomeneşti şi că 
progresul instituţiilor sociale și politice atârnă de progresul indivizilor și 
de perfecţionarea fiinţei umane. 


Este oare această idee centrală, a personalității umane și a libertăţii, 
în deajuns, ca orientare în complexul problemelor sociale şi politice ale vieţi: 
moderne? = 

Adevărul e că idea dă numai un criteriu fix şi dictează o. atitudine sufle- 
tească constantă. Doctrina sa corp asupra reahtăților vieții sociale şi politice. 
Aceasta constitue de altfel marea superioritate a liberalismului. 

Liberalismul nu se bazează ca marxismul pe o anumită interpretare a 
evoluţiei istorice, şi nici, tot ca aceasta, pe un anumit sistem de prevederi. 
asupra desvoltării viitoare a societăţii. 

Or, interpretarea trecutului ca şi prognosa asupra viitorului sunt opere 
ale inteligenţii, tot atât de criticabile, ca toate creaţiunile exclusiv intelectuale 
în teoria socială. 


Inainte de a trece la considerarea factorilor care au influenţat evoluţia 
ideii liberale, este locul să facem o observaţiune. 

Dacă idea esenţială a liberalismului a ajuns să piardă din claritate în min- 
tile contimporanilor, este datorită faptului că liberalismul, ca fenomen, a apărut 
în forma unei critice și a unei reacţiuni contra vechilor instituţii, pe care 
le-a găsit în fiinţă la începutul secolului al XIX-lea. 

Astfel acţiunea sa a fost germenul constant de transformare a unei socie- 
tăţi vechi, clădită pe alte principii şi ca urmare, tot ceeace s'a putut observă, 
în desvoltarea Europei contimporane a fost o rezultantă, o diagonală între 
instituţiile autoritare, resturi ale medievalismului și ideia, forţă a liberalismului, 
având ca substrat desvoltarea capitalismului modern. 

Deaceea nu suntem îndreptăţiți să atribuim liberalismului ca teorie socială 
particularități străine de esența sa, particularităţi care se datorese exclusiv fazei 
social-economice pe care o reprezintă în istoria omenirii, secolul al XIX-lea. 

Dar liberalismul a avut de luptat nu numai cu forţele trecutului 
ci și cu forţele născute în cursul secolului al XIX-lea care aveau tedința. 

să-l înfluenţeze. 

Explozia, liberalismului — nu apariția sa —o putem localiză în anul sim- 
bolic 1789 odată cu revoluţia cea mare, astfel că putem consideră acest an, 
ca reprezentând pentru Europa continentală polul politic liberal. 

Chiar dela începuturile liberalismului însă s'au vădit o anumită antiteză, 
conținută în principiile însăş ale revoluţiunii liberale și anume: antiteza între 
libertate şi egalitate. ` 

Libertatea de mişcare a oamenilor a adus între dânşii concurența extremă, 
a lăsat să se accentueze inegalitățile sociale și ca consecință a ridicat pretutin- 
deni anumite clase minoritare la stăpânirea Statului politic. Inegalităţile so- 
ciale, de origine economică, au dus la o desăvârșită aservire a indivizilor slabi. 

Această aservire fatală a constituit cea mai gravă atingere a ideei libertății; 
realizarea idealului liberal a apărut imposibilă, fără o relativă egalitate economică: 
între indivizi. 

Ca expresie a acestei antiteze între libertate şi egalitate o idee, la mij- 
locul secolului al XIX-lea s'a impus atenţiunii omenirii. Această idee, care 
a avut o imensă influenţă înainte de a se traduce în fapt şi care — s'ar puteà 
zice — îşi pierde puterea, tocmai atunci când începe să fie aplicată realită- 
ților, este idea socialistă, 

Sociahsmul pretinde să realizeze prin egalitatea, economică, egalitatea politică 
și-hbertatea reală. Influenţa sa a fost atât de mare, încât de sigur liberalismul mo- 
dern nu se. poate înțelege fără paralelismul său cu idea socialistă. 

In fața tormidabilului curent al acestuia, liberalismul clasic a abdicat oare? 

Nu, dar părăsind pe ferocele «laissez faire» economic şi social s'a adaptat 
atât de mult, încât astăzi de multe ori e locul să ne întrebăm, ce mai rămâne 
din liberalismul clasic şi unde trebuie să se oprească cedările sale. 

Iată ceeace vom căută să pătrundem în cursul acestei comunicări... 


O altă subminare a ideii liberale, mai puţin gravă totuş ca cea dintâi, este 
recrudescenţa extraordinară a imperialismului naţionalist. 

Este drept că idea naţională a apărut sub o formă nouă şi mai 

ales sub forma egalității între naţiuni odată, cu liberalismul însăş, dar această, 

* ideie, din împrejurări istorice şi geografice cunoscute, a degenerat în Europa 

şi a dus la exagerările imperialismului din cursul veacului al 19-lea și 
al 20-lea 

Imperialismul înseamnă însă Statul Moloch dominator, strivitor al indi- 
vidului, Statul centralist, autoritar, care pune înainte omului un singur ideal: 
acel al datoriei (Pilichtidealismus) şi care vrea să facă din individ un simplu 
instrument în serviciul scopurilor sale. 

Apogeul imperialismului european îl putem consideră ca localizat în spaţiu 
în Germania iar în timp în anul 1914. Deaceea un cugetător german, Plenge, 
a putut să formuleze această cuprinzătoare antiteză între 1789 şi 1914: «anul 
1789 reprezintă individualismul, liberalismul, expansiunea omului, anul 1914 
colectivismul, organizaţia socială, supunerea omului». 

Această, antiteză este exactă numai dintr'un punct de vedere unilateral, 
întratât cât priveşte evoluția socială numai prin prisma imperialismului nu 
şi prin aceea a socialismului. E probabil că punctul culminant al doctrinelor 
colectiviste ar trebui văzut în spre viitor, mai târziu de 1914; oricum ar fi 
putem spune — ru fără riscul fatal al oricărei afirmări prea largi și prea gene- 
rale — că lumea, se mişcă între două mari poluri: polul concepțiunei individualiste 
și acel al concepțiunii colecrivisto-socialiste, cel dintâi având ca expresie doctrinară 
liberalismul, care ia ca unitate de măsură omul; cel de al doilea socialismul, care 
ia ca unitdte de măsură societatea. 

O a treia influenţă, aceasta mai mică, care a jucat însă un rol în evoluţia 
liberalismului, a fost de sigur critica, care s'a formulat de către însăş cugetă- 
torii burghezi, contra rezultatelor la care a ajuns liberalismul. 

Nu înţelegem prin aceasta critica prea cunoscută, referitoare mai mult la 
imperfecţiunea mecanismului vieţii publice în statele liberale cum e- critica 
parlamentarismului, ci critica de fond a rezultatelor liberalismului, cu eviden- 
ţierea aspectului lor meschin, în raport cu nevoile mai înalte ale sufletului 
omenesc. 

Cel mai reprezentativ şi cel mai nou din aceşti critici este de sigur Walther 
Rathenau. După el liberalismul prin substratul său economic: capitalismul, 
-devine din mijloc pentru ridicarea individului un scop în sine, care ajunge să 
o servească ființa omenească şi să, «mecanizeze» întreaga vieaţă socială urmând 
un proces invers decât cel urmat de natură, care duce totdeauna în evoluțiunea 
sa dela forme inorganice către forme organice. Recunoscând doar că libera- 
dismul mișcă destul de satisfăcător forţele inferioare din sufletul oamenilor, 
el îi neagă însă orice rezultat mai înalt. Graţie liberalismului economic, (lumea 
sustrasă de la orice preocupări superioare şi devenită o imensă casă de comerţ 
se înăbuşă șimoare în uriașa închisoare materială, pe care singură şi-a făurit-o» 


Ce se evidenţiază din această prea sumară. introducere? 
Liberalismul a suferit încercări teribile, care îi dictează astăzi imperios 
înnoirea și regenerarea. 

Formă sa, regeuerată va fi neoliberalismul. Ca să conturăm idea, noului libe- 
ralism nu vom procedă prin sentinţe a priorice, ci vom analiză prin prisma 
ideilor liberale și într'un mod cât mai sumar, câteva din problemele capitale 
ale vieții sociale; aceste probleme ne vor ajută să discernem între factori 

trecători și cei permanenţi ai ideii liberale şi să reliefăm idea, neoliberală 
prin raport cu aceea a liberalismului clasic. 

Vom vorbi: a) întâi despre baza politică a Statului şi raporturile sale cu indi- 
vidul, (cu o privire asupra politicei sociale); | 

b) în al doilea rând, despre libertatea economică şi proprietatea; 

c) în sfârșit în al treilea rând, despre idea naţională şi raporturile dintre 
natiuni. 

Răspunsurile în aceste trei probleme sunt suficiente ca să ne fixeze — ca 
prin raport cu trei puncte de reper — locul neoliberalismului între celelalte 
doctrine politice. 


II. BAZA POLITICĂ A STATULUI RAPORTURILE INTRE STAT 
ŞI INDIVID 


Cum pune teoretic problema statului, liberalismul clasic? 

Individul predă drepturile sale naturale — prin esenţa lor nelimitate — 
Statului şi le primeşte îmdărăt sub o formă restrânsă, dar mai efectivă prin 
aceea că e garantată de organizaţiunea socială. Cu diferenţa din libertatea sa, 
pe care individul o sacrifică, se construeşte statul. 

De unde vine autoritatea Statului? 

Din puterea unui suveran? Din tradiţie? De sigur că nu. 

Singurul răspuns logic și consecuent cu idea liberală, este că autoritatea statu- 
du nu poate veni, decât din consimţământul indivizilor, care sunt singura, realitate 
primitivă, iar forma consimţământului indivizilor este expresia lor majoritară 
prin vot. 

Or, idea majoritară este ideea democratică. Democraţia apare astfel numai 
ca un mijloc, ca un mijloc de asigurare a libertății individului; ea e bună 
numai atâta timp cât reprezintă forma de vieajă colectivă în care se garantează 
maximum de libertate posibilă pentru individ. Dealtfel, şi din punct de vedere 
practic, de sigur că din toate formele de constituire și de sprijin a autorităţii 
Statului, cea mai puţin periculoasă pentru libertatea individului este democraţia. 

Şi totuş există o uşoară antiteză între democraţie şi liberalism, antiteză 
care se puteă întrezări dela începutul liberalismului. 

Astfel articolul 2 al Declaraţiunii drepturilor omului — articol de inspira- 
ţiune americană și deci englezească — proclamă: «Scopul oricărei asociaţii poli- 
tice este conservarea drepturilor naturale și imprescriptibile ale omului; aceste 
drepturi sunt libertatea, proprietatea, siguranţa şi rezistenţa față de opresiune». 

Articolul 3 însă, de inspirațiune pur franceză datorită în primul rând concep- 
ţiunei lui Rousseau, formulează principiul: «Nici un corp constituit nu-și poate 
trage autoritatea decât dela naţiune». 

Deaci atotputernicia naţiunii, deaci pericolul tiranizării minorităţii de 
către majoritate, care singură are dreptul să reprezinte în orice formă a vieții 
colective, națiunea. 

Iată de ce, chiar în democrafiile cele mai sincere, există o uşoară antiteză 
între libertatea individului şi democraţie. Această antiteză s'a accentuat din 
cauza condițiilor istorice și a luptelor grele pentru existenţă, pe care au trebuit 
să le ducă Statele de pe continentul Europei. 


10  Doctrinsie politice 


www.dacoromanica.ro 





146 DOOTRINELE PARTIDELOR POLITICE 





Astfel, fiindcă statul a avut din ce în ce mai multă nevoie de autoritate, 
a cerut din ce în ce mai multă solidaritate şi disciplină dela indivizi în numele 
voinţei majorității şi astfel democraţia a împietat din ce în ce mai mult asupra 
liberalismului. 

În realitate însă, forma cea mai frecuentă a atingerii libertății individului, 
este una și mai gravă: este democrația deviată, 

Intr'adevăr, pentru ca democraţia să aibă un sens, ea presupune o egalitate 
relativă a drepturilor de deciziune a indivizilor; or, evoluţiunea socială a pro- 
nunțat diferenţierea claselor sociale şi a stabilit raporturi de dependenţă între 
clase și între indivizi, care au provocat sau au consfințit o inegalitate gravă, 
a puterii reale a indivizilor. 

Astfel democraţia sinceră a apărut de multe ori imposibilă, iar statul, nece- 
sarmente centralist şi puternic, așa cum îl cereau condiţiunile grele ale vieţii mo- 
derne, a ajuns confiscat de anumite clase minoritare şi a pierdut astfel autori- 
tatea morală, pe care i-o presupuneă, teoria liberalo-democratică. 

Principiul democratie deviat a dus la o relativă tiranie și democrația, care 
trebuiă să fie un mijloc al liberalismului nu a mai îndeplinit această funcțiune a sa. 

Aici stă marea criză a liberalismului: pe de o parte în covârșitoarea influență 
pe care a ajuns să o câştige Statul, pe de altă parte în inichitatea bazei politice a 
Statului, care a devenit prizonierul unei anumite clase. 

Deaceea, se poate spune, cum se exprimă von Wiese cădiberalismul vechiu 
s'a sfărâmat în faţa problemei puterii; el n'a putut pune într'un raport just 
idealul său cu nevoia de autoritate». 

Iată de ce pentru doctrina liberală găsirea unei noui baze morale în con- 
stituirea puterii statului rămâne o chestiune de existență și iată de ce înainte de 
toate, în acest punct se simte nevoia revizuirii şi renașterii liberalismului. 


Din această mare criză în ce își poate căută salvarea ideia liberală? 

In soluţiile socialiste? Acestea preconizează doar înlocuirea la stăpânirea 
exclusivă a puterii politice a unei clase, prin alta. 

Salvarea poate veni numai dintr'o singură parte: din revizuirea doctrinei 
liberale însăş: din neoliberalism. Neoliberalismul caută să păstreze din vechiul 
liberalism numai ceeace este esenţial și etern viabil și să înlăture ceeace e trecător 
și circumstanţial. Din vechiul liberalism el păstrează idea că sfera publică 
trebuie să fie cât mai elastică, pentru ea omul să nu ajungă niciodată în func- 
ție exclusivă a Statului și credința că forma optimă de guvernământ este con- 
simţământul majoritar: democraţia. 

Dar — şi aci este un mare dar — dacă neoliberalismul păstrează esenţa 
liberalismului, se degajează de ceeace este accidental, și de ceeace .chiar fal- 
şifică principiile originare ale liberalismului. ` 

Intr'adevăr, vechiul liberalism aplică principiile sale societății aşà cum eră, 
cu inegalităţile și cu absurdităţile ei. Un asemenea regim pe de o parte nu făceă, 
decât să accentueze imperfecţiunile sociale și să mărească prăpastia între cei 
puternici şi cei slabi, după cuvântul Evangheliei: celui ce are i se va mai da, 
iar pe de altă parte falsifica caracterul democratic al Statului. 

Neoliberalismul ia numai spiritul doctrinei liberale ; el caută ca din bene- 
ficiile libertății să se împărtășească cât mai mulţi, iar nu numai o minoritate 

de clasă. De aceea nu se opune tendintelor de realizarea a conditiilor obiective, care 
fac posibilă sinceritatea liberalismului şi deci clădirea statului pe o bază real 
democratică. ; 

Care sunt aceste condiţii? Sunt numai condiţiile economice, singurele care 
fac posibile progresele reale politice. 

Deaceea neoliberalismul nu susține raporturile existente ale claselor init 

In concepția neoliberală Statul trebuie apărat de acaparare, ori de unde 
ar veni de sus'sau de jos; stăpânirea Statului nu poate să ajungă rezultatul 
unei lupte în care invinge clasa cea mai puternică ci trebue să fie rezultanta 
unui echilibru între forţele sociale şi între clasele sociale. 

Concepţiunea, neoliberală nu e atomistă până la absurd, ca liberalismul 
clasic care considera numai individul ca unitate socială; ea recunoaște reali- 
tatea claselor sociale și consideră chiar că reprezentarea exactă a claselor sociale 
în alcătuirea puterii publice este necesară pentru a se ajunge la formula unui echi- 
libru social, sincer şi sănătos. 

Neoliberalismul nu vine să vorbească de aceă «armonie socială», care este 
mai mult un geziderat nepolitie decât o idee politică, ci de echilibrul social, 
care se poate stabili prin reprezentarea sinceră a realităților sociale. 

Partidele politice, chiar de clasă, apar în această concepţiune ca legitime, 
atâta avreme cât reprezintă în mod onest şi sincer un interes real al unei cate- 
gorii de cetăţeni şi cât timp rămân în rolul lor exact de «partide cu interese 
limitate). Neoliberalismul combate însă hotărât lupta de clasă, care tinde la domi- 
natia de către o singură clasă a statului, care aparţine tuturor. 

In rezumat, pe când liberalismul vechiu păstră în principiu o neutralitate 
între indivizi, pe care cu un termen cam aspru am putea-o numi ipocrită, tocmai 
pentrucă favorizà dominația de clasă şi pe când îngăduiă ca statul să fie 
obiect de lupte și de cucerire din partea unor anumite clase, neolibera- 
lismul tinde să constitue puterile politice pe consimțământul cetățenese în 
adevăr liber şi pe echilibrul de interese între diferitele clase din corpul 
social. Æl înţelege astfel să servească mai bine principiile originare ale libe- 
ralismului, păstrând din ele adevăratul lor spirit şi dându-le înţelesul lor adâne 
şi permamneni. 


In ceia ce priveşte politica socială, deşi aceasta constitue o chestiune im- 
portantă o tratăm sumar, pentrucă este relativ cunoscută iar drepturile la in- 
tervenţie în chestiile sociale sunt consacrate de mult. 

Nimeni nu mai crede azi, cum credeă liberalismul clasic, că în materie so- 
cială Statul trebuie numai să «ţină ringul», adică să păzească arena în care luptă- 
torii boxează între dânşii. 

Prima spărtură în această concepţie a făcut-o protecţia copiilor, căci primele 
măsuri de politică socială au fost luate în favoarea copiilor şi femeilor. Dealtfel 
pe calea, intervenirilor de stat s'a urmărit totdeauna restabilirea echilibrului 
social și asigurarea unui corectiv în excesele luptei dintre cei slabi și cei tari. 
Astăzi chestia intervenţiei statului în materie socială nu mai este pentru 
nimeni o chestie de principiu ci una de aplicaţie și de oportunitate și aceasta, e 
atât de adevărat încât au fost cazuri în Anglia, când lucrătorii au refuzat 
intervenţia statului în favoarea lor, deoarece eră atât de neîndemânatecă, 


10% 


www.dacoromanica.ro 











148 DOCTRINELE PARTIDELOR POLITICE 


încât mai mult îi deserveă decât le serveă, cauza şi au preferat să se înţeleagă, 
pe calea bunului simţ practic direct cu patronii lor! 

Neoliberalismul — ca şi vechiul liberalism în această privinţă — menţine 
părerea că intervenţia Statului în mecanismul producţiei este totdeauna 
delicată, și că trebuie făcută «nu cu o mână de om de Stat, ci cu o mână de ar- 
tist, capabil să simtă şi să înţeleagă nuanțele». 

Dar neoliberalismul, prin deosebire de vechiul liberalism nu înţelege 
intervenţia Statului numai ea un corectiv al exagerărilor inichităţilor sociale, 
ci ca o luptă sistematică cu scopul de a face viaţa omeneescă supârtabilă pentru 
cei mult. 

După expresia foarte obișnuită astăzi în Anglia, neoliberalismul vrea să 
creeze «o platformă» socială, astfel încât nici o fiinţă omenească să nu poată 
cădea vreodată dedesubtul ei, dar oricine să se poată ridică prin muncă şi 
merit, oricât de sus deasupra. 

Iată de ce se poate vedeă acest fapt foarte încurajator, că între programul 
partidului liberal din Anglia și partidul muncii, între care lupta se dă pe prin- 
cipii nu există în fapt nici o deosebire sau aproape nici o deosebire în ce pri- 
veşte revendicările practice. Odată mai mult se vădește vechiul adevăr că ideile 
abstracte sunt cele care divid pe oameni, pe când realităţile concrete îi unesc. 


III. LIBERTATEA ECONOMICĂ ŞI PROPRIETATEA 


Să considerăm acum libertatea economică; ea constitue un aspect cen- 
tral al ideei liberale. 

Libertatea, economică a făcut doar și gloria și decăderea liberalismului iar 
fără liberalismul economic n'am puteă înţelege liberalismul politic. 

E adevărat că libertăţii economice i se datorește civilizația Europei apusene ; 
ei i se datorește cea mai formidabilă acumulare, nu numai de bogății ci mai 
ales de instrumente de producţiune pe care a realizat-o vreodată civilizaţia; 
însfârșit ea a realizat în întreaga omenire o potenţializare maximă a energiilor 
individuale. Şi totuş această libertate economică a dus la aservirea individului 
şi la coborîrea lui la rolul de instrument. 

Cum putem caracteriză schematic rezultatele liberalismului economic? 

Putem spune că libertatea s'a realizat pe pământ, dar nu pentru om ci nu- 
mai peniru unitatea de producție. 

Unitatea de producție puteă să desfăşoare forțele sale într'un joc liber, 
aproape de anarhie. Omul, dacă erà diriguitorul unității de producție păstrà 
această libertate neîngrădită de mișcare, iar dacă eră în interiorul unității de 
producție nu însemnà niciodată mai mult decât un instrument, un sclav. 

Astfel liberalismul şi-a realizat idealul său, dar nu peniru oamenii vii, ci 
peniru aceste entități economice moarte, care sunt unităţile de producție. 

Ca reacție contra sistemului economic al liberalismului s'au produs două 
serii de fenomene: asociațiile economice şi evoluția formelor de proprietate. 

Vechiul liberalism n'a înțeles asociaţiile și s'a opus tendinţelor lor. Aceasta 
a fost o atitudine trecătoare, dar destul de gravă. In adevăr debutul liberali- 
smului economic a fost distrugerea formelor sociale organice, pe care le lăsase 
istoria: corporațiile (desfiinţate la 1791 în Franţa și la 1811 în Prusia), pornind 

dela ideia abstractă că «în societate nu există decât, sau interese generale, sau 
individuale; interese comune ale membrilor unei corporaţii nu există». 

'Totuş caracterul organic al societăţii a triumfat şi asociaţiile profesionale 
s'au refăcut sub alte forme. Timpul a dovedit că asociaţiile sunt admirabile 
«maşini de ajustare» ale libertăţii individuale pe care o măreşte pe de o parte, 
dar pe de alta o micşorează garantând-o și că în sistemul capitalist sunt singu- 
rele instrumente, care permit rezistenţa celor slabi în faţa celor tari. 

Neoliberalismul recunoscându-le acest caracter, susține asociațiile muncito- 
reşti, fiindcă lucrează în senzul ideilor sale favorizând independenţa reală a unui 
număr cât mai mare de cetăţeni și mărind astfel câmpul de aplicaţie al prin- 
cipiilor liberale, 

Mai mult decât atât, neoliberalismul înţelege să se ocupe chiar de apărarea 
libertăţii individuale în cadrul asociaţiunilor însăș, pentruca ele să nu dege- 
nereze în tiranie cum s'a întâmplat în Franţa înainte de răsboiu şi să ajungă 
*— ca Chronos care și-a devorat proprii săi copii, — să zdrobească pe individul 
pe care voiesc să-l apere. 

Tot aşă, în acelaș proces de diferenţiere a intereselor sociale și de integrare 
a lor în formaţiuni omogene, s'a produs şi fenomenul bine cunoscut al marilor 
asociaţii şi sindicate de producători. Aceste sindicate corectează împerfecţiile 
technice ale sistemului capitalist, cum este exagerarea diversităţii produselor 
în anumite industrii sau superfetaţiunea comerţului de detaliu; ele constitue 
mijloace de coordonare şi simplificare a organizaţiei economice, In fapt s'ar 
puteă zice că punctul culminant pe care ele l-au atins până astăzi a fost în 
organizarea pe care Walther Rathenau a dat-o economiei germane în timpul 
răsboiului, 

Neoliberalismul nu este în principiu contra acestor formaţiuni, dar le pune 
o condiţiune esenţială: aceia ca fiecare din ele să apară ca un proces natural 
și ca rezultat al consimțământului liber între oameni, să nu devie monopolul 
tiranic al catorva şi să se opue astfel tocmai principiului celui mai scump al 
liberalismului economic: concurenţa, 

Vechiul liberalism a păcătuit dealtfel prea des la acest capitol; respectând 
multe situaţiuni câștigate, a tolerat de atâtea ori monopoluri în numele tocmai 
a libertăţii economice. 

În rezumat, neoliberalismul vede în asociaţii forme libere de acordare între 
libertatea individului şi interesul social și depărtându-se de concepţia atomistă 
a vechiului liberalism recunoaşte asociaţiilor caracterul lor de formaţii sociale 
organice. Odată mai mult neoliberalismul prin opoziţie cu vechiul liberalism, 
care se influenţă de factori trecători se leagă de aspectele permanente ale 
vieţii sociale. 


Tot atât de importantă ca libertatea economică este problema proprietăţii, 

În mentalitatea comună liberalismul se identifică cu proprietatea indivi- 
duală; mai mult chiar într'o expunere doctrinară recentă s'a putut defini libe- 
ralismul ca o funcţie politică a proprietății individuale, 

Este deci locul să ne întrebăm: 

Oare “forma actuală a proprietăţii individuale, este indisolubilă și 
eternă? 

Şi legătura, care ni se pare azi permanentă între proprietate şi liberalism, 
nu este oare un aspect mai mult al confuziei între ideia liberalismului şi epoca 
în care ea a apărut? 

În adevăr pentru teoreticenii liberalismului, proprietatea individuală este 
mijlocul cel dintâiu al manifestării puterilor individului, este — dacă se poate 
spune astfel — un coeficenţ cu care se multiplică, orice forţă individuală. 

In practică însă, s'a doyedit că proprietatea-capital duce la o aservire și 
la o depreciere a fiinţei omenești iar vechiul liberalism, apărător al proprie- 
tăţii, a apărut odată mai mult ca o tendinţă de realizare a liberalismului par- 
țial, în opoziţie cu idealul liberalismului generalizat la toţi membrii comu- 
nităţii sociale. 

Vechiul liberalism a fost prea rigid legat de proprietate: deaceea se găseşte 
acum îniro atât de gravă criză. Astăzi nu-i rămâne să aleagă decât două căi: 
sau să rămâie ataşat de formele actuale ale proprietăţii individuale şi atunci 
să-şi fixeze singur de pe acum termenul dispariţiei sale, sau să se expună conti-: 
nuu la grave inconsecvenţe, proclamând pe de o parte inviolabilitatea proprie- 
Tăţii, iar pe de altă parte admițând exproprierea, rechiziţionarea, naționali- 
zarea, şi toate celelalte atacuri categorice contra vechei concepţii a proprietăţii, 

Oamenii politici mediocri preferă de obiceiu calea de a doua. Această incon- 
secvență răpeşte însă liberalismului de astăzi orice autoritate morală; iar în 
practică face ca liberalismul să nu mai aibă încrederea nimănui: nici a apă- 
rătorilor şi nici a adversarilor proprietăţii individuale. 

Mai este însă o altă cale şi pe aceia o alege neoliberalismul. 

In orice criză mare — după cuvântul lui Jaures—o doctrină ca și un partid 
sau o ţară, trebuie să-şi caute salvarea în sinceritate, 

Salvarea liberalismului este în recunoaşterea imposibilității de a ţine legată 
idea liberală de forma actuală a proprietăţii individuale, și în reîntoarcerea 
la principiile originare ale propriei sale doctrine. 

In adevăr, ce este in concepția inițială a liberalismului proprietatea? 
Este un mijloc al libertăţii omeneşti și al potenţializării maxime a energiilor 
individuale; este forma optimă, și anume — forma, optimă cunoscută până 
astăzi — care permite stimularea interesului individual. 

Forma însă e trecătoare şi secundară, ceeace înteresează este menținerea inte- 
resului individual ca factor permanent în dezvoltarea forţelor omeneşti. 

Prin urmare și proprietatea individuală și capitalul sunt bune, atâta timp 
cât constitue cel mai bun mijloc de încurajare a producţiei. Proprietatea indi- 
viduală trebuie dar concepută — numai ca o funcțiune de desvoltare și de 
încordare a puterilor omeneşti. 

Dacă, prin urmare, facem din actuala formă a proprietăţii o condiţiune 
sine qua non a liberalismului, înseamnă să închidem liberalismului toate căile 
viitorului, 

Deaceea neoliberalismul recunoaşte caracterul evolutiv al „proprietăţii şi 
mai ales a proprietăţii individuale a capitalului. El nu se pune în funcţie de o 
anumită formă a proprietăţii şi acceptă orice forme noui ale acesteia, dar cu 
trei condițiuni: întâi ca fiecare formă nouă să apară prin dispariţiunea natu- 
rală a formei vechi şi prin pregătirea tuturor elementelor obiective, care 80 
înlocuească; al doilea ca această formă să nu omoare interesul personal, care 

este cheia dinamismului economic și social ci să schimbe cel mult punctul de 
aplicare al acestuia, şi în sfârşit ca nici o transformare în conceptul şi starea pro- 
prietății să nu fie impusă pe cale po itică, grație dominaţiunii exclusive a unei 
anumite clase, care se găsește întâmplător la cârma statului, ci să fie rezul- 
tată din dezvoltarea naturală a factorilor sociali interni, cari condiționează 
evoluţiă. È: l 

Ca să luminăm aceste considerații prea teoretice, să ne oprim la două 
exemple. 

Primul este plus valoarea terenurilor urbane. 

De câte ori un oraş e în plină prosperitate, în jurul acestui oraş terenurile 
neclădite îşi sporesc din ce în ce valoarea lor. Cărui fapt e datorită această, 
sporire? Ea este datorită numai muncii comune a tuturor locuitorilor orașului, 
care intensifică, vieaţa și ridică din ce în ce economicește cetatea lor. 

Dar care este atunci dreptul proprietarilor de terenuri să perceapă «un 
impozit mai mare decât toate celelalte» asupra acestei energii de muncă și creş- 
tere datorită exclusiv corpului social? 

Desigur că nu există nici o justificare morală pentru un asemenea drept. 
Mai mult decât atât, această stăpânire a terenurilor are un caracter de monopol 
întrucât terenurile al căror preţ se urcă, sunt în cantităţi limitate şi sunt acapa- 
rate într'un număr restrâns de mâini. 

Aci este cazul ca neoliberalismul să-şi afirme concepţia sa separân în crea- 
ţia valorilor și a proprietăţii ceeace este social de ceeace este individual. Şi 
atunci neoliberalismul nu admite legitimitatea câștigurilor din plus valută, 

Tată de ce partidul liberal englez a dus o luptă imensă pe această chestiune. 
In trei rânduri alegerile dinainte de răsboiu au avut ca platformă taxarea 
până la confiscare a plusvalorei terenurilor urbane. Este adevărat că astăzi 
liberalismul nou este înfrânat pe această chestiune, dar lupta se va reluă cu 
siguranță, cu un succes definitiv. 

Al doilea exemplu este tendinţa de depersonalizare a proprietăţii. 

In adevăr, există parcă în omenire o tendință generală spre depersonali- 
zarea tuturor realităţilor ca și a entităţilor pe care le creiază mintea omenească. 
Omul a făcut primii paşi ai progresului său printr'o depersonalizare a divini- 
tăţii, înălțând-o dela caracterul antropomorfic la caracterul abstract şi general 
al creştinismului. 

Mai târziu s'a produs depersonalizarea autorităţii Statului, omul deslipind 
suveranitatea de imaginea împăraţilor pentru a o trece asupra organizaţiei 
anonime a republicei. 

In sfârşit astăzi se pare că suntem în cursul unui alt proces de depersonali- 
zare: acel al proprietăţii. Cea dintâiu formă de depersonalizare a proprietăţii 
este societatea anonimă; aceasta explică de altfel furia cu care aceste socie- 
tăţi, au fost atacate la începutul lor de către vechiul liberalism. 

Intr'adevăr societatea anonimă are proprietari absenţi, care deţin doar 
dreptul la anume venituri; alţii girează interesele proprietarilor și totuş aceste 
societăţi merg atât de bine încât lor li se datorește în bună parte marele pro- 
gres al capitalismului modern. Ele demonstrează că dinamismul în materie eco- 
nomică nu e o calitate exclusivă a proprietăţii personale, individuale. Cine girează 
societatea? Administratorii şi funcţionarii. Ei sunt interesaţi sau în mod direct 

material, sau sunt legaţi de instituţie prin ceeace numește Walther Rathenau, 
idealismul modern care face pe oameni să se devoteze pentru anumite instituții 
mai mult decât pentru interesele lor personale cele mai scumpe. 

Să facem atunci — odată cu Walther Rathenau — o ipoteză. Să ne închi- 
puim că contrar prevederilor codurilor de comerţ din toate ţările, o societate 
anonimă și-ar răscumpără propriul său capital. Ce s'ar întâmpla atunci Sorie- 
tatea ar rămâne evident «proprietatea nimănui». Ce scop ar mai urmări atunci 
societatea? Desigur nar mai urmări dividende pentru niște acţionari inexis- 
tenţi ci ar căutà să realizeze succese economice obiective, prin investițiuni 
noui, în fabrici şi în mijloace de producţie și prin înbunătăţiri sociale. 

Ar fi destul să se menţină cointeresarea materială, a conducătorilor socia- 
tăţii la rezultatele sale, pentru ca nervul activităţii productive să nu piară și 
pentru ca să rămână astfel în fiinţă toţi factorii care condiţionează progresul 
societăţii. 

Desigur este ceva paradoxal în acest exemplu, căruia i se pot aduce multe 
obiecții. 

Totuş el ne arată odată mai mult un lucru: că nu pultem pretinde ca libera- 
lismul vechiu, că proprietatea individuală este singura cheie a interesului per- 
sonal şi a progresului economie. 

Tot atât de adevărat este însă că nu putem să anticipăm, ca socialismul, 
asupra viitoarelor forme ale proprietăţii. 

Și o atitudine şi cealaltă ar fi simplistă şi neștunțifică. 


Tot ceeace am spus ne arată că a legă doctrina liberală de forma trecătoare 
a proprietăţii individuale ar fi cel puţin o imprudenţă. Cum am văzut neoli- 
beralismul a înţeles acest lucru. 

Ca orientare practică neoliberalismul recomandă în toate acţiunile de gu- 
vern menajarea interesului personal şi stimularea energiilor creatoare. Astfel 
în politica fiscală preconizează tendinţa — dacă nu nivelatoare cel puţin.com- 
pensatoare — care reduce de o parte beneficiile exagerate ale unora şi descătu- 
şează pe de altă parte energiile înlănţuite ale altora. 

Neoliberalismul — şi aceasta constitue un element caracteristic în politica, 
sa practică — nu vine să atace prin măsuri de Stat condiţiile producţiei, ci numai 
taxează rezultatele certe adică beneficiile pe care le-au dat întreprinderile de 
producție; printr'o fiscalitate inteligentă el aduce un corectiv exagerărilor la 
care dă naștere jocul liber al capitalismului, dar în acelaş timp menajează inte- 
resul personal, de câte ori acesta, constitue un factor de progres. 

Deaceea, neoliberalismul preconizează impozitul progresiv pe venit, preco- 
nizează accentuarea impozitelor pe venituri leneșe şi mai mult decât atât, 
admite impozitul pe capital. 

Şi în adevăr cine oare a afirmat «că mici un principiu al liberalismului nu con- 
trazice impozitul pe capital?» Este d-l Asquit. 

Şi cine a spus: «nu vom taxă industria, nu vom taxă intreprinderile şi comerţul 
dar vom taxă pe omul care deţine un lucru pe care nu l'a produs și pe care nici 
o lege din lume nu-l indrutuește să-l păstreze»? A spus-o, nu un bolșevic ci d4 
Lloyd George. . 

O asemene politică reprezintă spiritul exact al neoliberalismului. 

IIL PROBLEMA NAȚIUNILOR 


Rămâne să examinăm în sfârşit, prin prisma liberalismului, problema nati 
unilor. 

Liberalismul, cum am văzut, pune înainte oricăror alte preocupări, ființa 
umană, individul izolat. El nu recunoaşte supunerea individului la nici una din 
entităţile superioare pe care le crează mintea omenească şi nu înţelege să-l 
sacrifice nici unei abstracţiuni. 

In fapt această concepţie atomistă şi aproape anarhică ignorează anumiţi 
. factori naturali fundamentali ai fiinţei omului. Există în adevăr o unitate supra- 
omenească, dar o unitate organică elementară, căreia omul nu i se poate sustrage: 
e națiunea. 

Cultul naţiunei nu apare ca străin de individ, ci ca manifestarea unui sen- 
timent care face parte integrantă din fiinţa omenească; or, această manifestare 
neputând aveă prin ea însăş decât un caracter colectiv, sentimentul individual 
este în acelaş timp un sentiment colectiv. 7 N 

Iată, de ce nu poate fi contrazicere între liberalism şi nationalitate. Dealtfel 
în actele sale de devotament către ideia de patrie omul rămâne liber, toemai 
E nu ascultă de factori externi, ci numai de îndemnul intern şi adânc al 

irei sale. 

Astfel liberalismul modern, neoliberalismul, care nu e o teorie rigidă 
egoistă şi lipsită de suflet ci o doctrină larg omenească, îngădue ridicarea omului 
pe culmile idealurilor sale fireşti, a idealurilor naţionale. 

Cum pune, însă neoliberalismul într'un raport just idealurile deosebite ale 
deosebitelor națiuni? 

Aici este desigur punctul în care liberalismul a dat naştere la cele mai multe 
inconsecvenţe. Intr'adevăr este totdeauna o nepotrivire, între drepturile pe 
care fiecare partid liberal din fiecare ţară le acordă propriei sale patrii, în raport 
cu drepturile pe care înţelege să le recunoască celorlalte ţări şi naţiuni; de aici 
slăbirea de autoritate a doctrinei liberale, care încetează astfel de a mai reprezentă 
o unitate şi un sistem logic. 

Liberalismul în adevăr consecvent cu el însuşi nu poate decât să pună pe 
picior de egalitate naţiunile mari şi mici şi să legitimeze egal dreptul lor la 
existență; în conflictele externe el trebuie să rămână deasupra vederilor naţio- 
nale unilaterale şi să fie contra cri căror combinaţii trecătoare de echilibru 
inspirate de faimosul Machtprinzip. 

Spiritul imperialist atât de constant dealungul timpului, este acelaş spirit care 
la 1878 făceă pe Bismarck să spună lui Disraeli, premierul Angliei: «dacă n'aţi 
fi anexat insula Cipru, aş fi considerat aceasta ca cel dintâiu semn al decadenţei 
d-vs». acelaş spirit pe care îl putem regăsi în zilele noastre, când ca răspuns la 
propunerile lui Wilson, un jurnal ca Tageszeitung puteă să scrie: «Viitorul Ger- 
maniei este mai important decât acela al întregului neam omenesc». 

Acest spirit nu este şi nu poate fi compatibil cu adevăratete principii liberale.. 

Şi totuş în problema raporturilor dintre naţiuni, la partidele liberale din 
toate ţările au fost totdeauna mari contraziceri între doctrină şi realitate. De 
multe ori chiar vechiul liberalism a simţit nevoia, sinceră să facă eforturi de 
a reintră în el însuş. 

Aceste eforturi nu le-au făcut numai teoreticianii sau vizionarii, ci 
chiar adevărații bărbaţi de Stat. Cine nu-și amintește de exemplu, în Orient 
de numele lui Gladstone atât de popular mai ales în Bulgaria, Serbia şi 
Grecia? El pusese la un moment dat tot aparatul formidabil al puterii 
englezeşti în serviciul cauzei independenţei naţionale a popoarelor mici din 
orient, şi — ceeace e mai important și însemnă desigur culmea conse- 
-quenţei pentru un bărbat de stat englez—este că acelaş Gladstone a aplicat 
principiile sale chiar în Anglia, în politica sa faţă de irlandezi. E adevărat 
că epocii sale i-a urmat o pagină neagră: răsboiul contra boerilor. Din fericire 
pentru prestigiul liberalismului, această pagină atât de tristă a fost 
ştearsă de politica de conciliațiune prea bine cunoscută, care a făcut 
în urmă din Africa de Sud una din cele mai fidele ţări ale imperiului 
englez. 


Astăzi? Avem Liga Naţiunilor, acest prim așezământ internațional de drept, 
dela care putem așteptă poate mai mult decât dela internaţionalele de fapt 
dinainte de răsboiu: Internaționala intereselor financiare, Internaționala cato- 
licismului sau Internaționala roșie, care s'au dovedit deopotrivă de ineficace, 
în a pune stavilă tendinţelor răsboinice. 

Dar, pe de altă parte, cu cât sunt mai întărite decât înainte de răsboiu sen- 
timentele șovine și tendinţele imperialiste ! Cu cât este mai inteţită lupta aprigă 
între diferitele națiuni ! 

Cine a avut oare naivitatea de visător, să creadă că, după cum în răsboiul 
de 30 ani s'a sfărămat ideia religioasă, tot aşă din răsboiul actual va ieși sfărâ- 
mată ideia naţională? A 


Ce crede neoliberalismul? 

El nu-și pume un ţel nou, ci si găseşte în [aţa idealului neâmplinii al ve- 
chiului liberalism: libertatea tuturor naţiunilor și egala îndreptăţire a nați- 
unilor mari sau mici. 

De aceia în toate ţările neoliberalismul este înainte de orice, conciliant și 
larg față de minorități. După lord Acton «cel mai bun semn după care se judecă 
întrucât o ţară este în adevăr liberă, este după câtă siguranță au în ea mino- 
ritățile». 7 

In afară, neoliberalismul este esențialmente pacinie. Dealtfel de câte ori 
un partid liberal vădeşte intenții de cucerire, — în afară doar de tendința fi- 
rească de independență și integrare națională — trebuie suspectat: el este 
atunci, sau prizonierul unor interese de clasă sau al unor interese meschine de 
coterii. 

Neoliberalismul nu aduce dar în politica națională o ideie nouă faţă 
cu doctrina liberală; el este numai o tendință de reintrare în sinceritate şi 
în adevăr; el vre să însemne mai mult curaj în a servi vechile principii 
ale liberalismului, care au rămas adesea numai deziderate. El vreă, să ferească 
naţiunile de aventuri şi să le păstreze forțele pentru operile de con- 
stiucție socială sau cum se spuneă în Anglia în timpul campaniei bol- 
sp «adevăratul liberalism preferă să facă case în Anglia decât morminte 
în Rusia). 

IV. LIBERALISM ȘI NEOLIBERALISM 


N'am dat în scurta expunere de până aici un rezumat al ideilor neoliberale, 
m'am schițat nici un program, care dealtfel mar puteă fi decât în funcţie 
de fiecare ţară; am dat abiă o expresie a tendințelor și caracterului general 

_şi o indicaţie asupra spiritului în care inţelege să-și formuleze doctrina sa neoli- 
beralismul. 

Din cele ce am spus rezultă totuș câteva preciziuni pe care e necesar să le 
recapitulăm. 

Liberalismul este o concepţie generală asupra lumei:.0 concepție a vieții 
omenești, înţeleasă în funcţie şi prin prisma hberatăţii. 

El este doctrina încrederei în personalitatea omului şi în perfectibilitatea lui. 

Din această înfățișare largă a liberalismului reese facultatea sa de a renaşte, 
de a se regeneră și de a primi aplicaţii noui după formele societăţii în evoluţie. 

Liberalismul are un caracter general și permanent. El nu este un fenomen 
local sau, cum spun regaliștii francezi, «o boală englezească care tutuș n'a 
doborît pe pacient, graţie constituţiei robuste pe care i-a dat-o tradiţia sa 
istorică). El nu este nici un fenomen temporar caracteristic unei anumite 
epoci, căci nu se întemeiază ca socialismul pe anumiţi factori sociali şi pe 
anumite transformări ale lor. 

Liberalismul nu este nici un sistem de avantagii concrete și de îmbunătă- 
țiri materiale, sistem care va peri odată cu realizarea acestora sau poate odată 
cu demonstrarea imposibilității realizării lor. 


Neoliberalismul este liberalismul regenerat al vremii noastre; el își dato- 
reşte fiinţa tocmai minunatului dar al idei liberale de a înmuguri în fiecare 
primăvară socială. Neoliberalismul nu înseamnă recunoașterea indiferentă și 
lașă a stărilor sociale existente, și nu se mulțumește să consacre realizarea 
beneficiilor liberalismului numai pentru cei puţini; el este o acţiune 
pentru liberatatea tuturor, urmăreşte după expresia englezească «egalitatea 
de oportunitate» sau cu un echivalent românesc cam neprecis și uzat «drep- 
tatea socială». 

Ca principiu neoliberalismul este contra cricărei oprestunei a individului 
și a claselor, ori de unde ar veni, fie din partea capitalismului fie din partea 
altor puteri cu acelaş tendinţe ca și capitalismul. 

El apără în cadrul realităților sociale schimbătoare idea liberală, care constă 
în a dezvoltă viaja soctală pe baza liberlăţei individului şi a interesului personal. 

Neohberqlismul acceptă orice formă de socialism economic, dacă, nu duce 
la mai multă constrângere a individului, dacă în practică păstrează viu nervul 
acivităţii omeneşti, care este interesul personal, şi în sfârşit, dacă aceasă formă 
nu e impusă de un aparat politic, ei e. născută firesc din dezvoltarea, forțelor 
sociale şi economice. 

Şi astfel, pe când vechiul liberalism eră prea raţionalist, rigid, nepăsător 
la punctul de vedere social şi cu adevărat «un anarhism, care se oprește 
la jumătatea drumului», neoliberalismul este larg, comprehensiv şi — am 
îndrăzni să spunem, dacă cuvântul mar fi atât de compromis în România, 
— generos. 


www.dacoromanica.ro 





156 DOCTRINELE PARTIDELOR POLITICE 


Neoliberalismul nu este un compromis hibrid între vechiul liberalism și 
tendinţele socialiste sau cum s'a spus: «un liberalism mai sentimental asociat 
cu un socialism mai timid». 

Nu e un compromis, fiindcă rămâne la bunele vechi principii ale liberali- 
smului; el duce numai la lărgirea interpretării acestor principii, lărgire care 
le întăreşte şi le dă un nou suflu de vieajă. 

In practică liberalismul nu urmăreşte întoarcerea trecutului, ci calcă pe calea. 
deschisă, dar nestrăbătută încă a viitorului. 

Din trecut ia experienţa şi adânceşte idea sa de origine printr'un splencid 
efort de sinceritate. 

Subminat de ideia justiţiei, neoliberalismul unește această, idee cu respectul 
individuelităţii umane într'o sinteză supremă, care este pentru omenire idealul 
cel mai vrednic de urmărit. 


V. NEOLIBERALISMUL IN ROMÂNIA 


Trecând la ţara noastră şi urmărind idea neoliberală în cadrul nostru 
social şi naţional, o observaţie prealabilă se impune. 

Neoliberalismul se înfățișează ca expresie firească a unei lungi evoluţii is- 
tonice şi ca o doctrină în perfectă concordanţă cu caracterul nostru național, 

Intr'adevăr desvoltarea noastră istorică cu numeroasele revoluţii făcute 
dincolo şi dincoace de munţi pentru idea libertăţii, arată persistenţa româ- 
nilor de a pune libertatea deasupra celorlalte bunuri pământeşti. 

Dealtfel cum am arătat și mai înainte, libertatea individuală e atât de 
legată de libertatea naţională, încât am puteă să spunem că deabsă după inte- 
grarea noastră naţională liberalismul a căpătat pentru națiunea românească, 
înţelesul său adevărat şi deplin. 

Dar nu numai sub prizma istorică, dar chiar și sub aspectul actual, 
viaţa noastră economică şi socială ne arată că suntem individualiști, 
incapabili de disciplină, fără spor la muncă comună și în toate fără spirit de 
organizaţie. 

Sistemele centralizatoare şi tendinţele de organizare născule dinirun spirit 
socialist şi colectivist au la noi totdeauna o slabă eficacitate. 

La noi în ţară un om este în general superior unei asociaţii, un soldat e supe- 
rior unei compănii, o companie e superioară unui regiment şi fiecare din aceste 
unităţi la rândul ei e superioară unităţii supreme, care este statul. 

Așă dar chiar dim punct de vedere siriet pragmatic, formula neohberală, care 
rămâne pe cât e cu putinţă astăzi în tranşea individualistă, este pentru noi formula 
prim excelență. națională. 


Problema practică a neoliberalismului la noi trezește însă două întrebări: 

Care sunt puterile sociale și politice pe cari se poate sprijini idea neo- 
liberală? 

Care este partidul, care poate să o reprezinte astăzi şi ce putem aşteptă 
dela neoliberalism în raport cu nevoile fundamentale ale vieţii noastre publice 
şi cu idealul care trebue, să insuflețească generaţia noastră? 

De sigur că amândouă aceste întrebări sunt îndreptăţite. 

Căci în adevăr ni se poate spune: vechiul liberalism se sprijină pe marea 
burghezie, conservatismul pe rămășițele medievalismului agrarian, socialismul 
pe proletariat; care este însă baza neoliberalismului? 

Credincios genezei sale ideologice și rămănând în acord cu propria doctrină, 
neoliberalismul nu poate da decât un singur răspuns: el nu se sprijină pe o sin- 
gură clasă socială ci pe toate. ` | 

Să dezvoltăm acest lucru-pentru ţara noastră, în concret, cu afirmaţii con- 
trolabile. 


Faptul social dominant al vremii noastre — egal sub raportul 
social cu ceeace este unirea sub raportul naţional — este împroprietărirea 
ţăranilor. i 


Improprietărirea ţărănească ne face să intrăm într'o nouă fază, în care 
democraţia nu va mai îi un cuvânt şi în care neîncrederea noastră în rezultatele 
instituţiilor democratice pe cari le-am moştenit din trecut va aveă pentru ce 
să dispară. 

Faptul capital este că țărănimea e astăzi la ultimul termen al evoluţiei 
sale: proprietatea de muncă. 

Ea apare astfel sub un aspect nou: țăranul de astăzi cumpără (unelte) și 
vinde (produse). 

Țăranul de eri, neoiobag, consumă în parte producţia sa iar partea dispo- 
nibilă o valorifică prin boeri. 

Astăzi ţăranul vinde surplusul producţiei lui și numai prin faptul că vinde 
el devine o unitate economică şi este îndemnat să dorească, paradisul unităţii eco- 
nomice, care este liberalismul. 

Pentru prima dată dar, ţăranul apare ca factor economie independent şi 
— cum foarte bine susține doctrina țărănistă — în acelaş timp și printr'un 
raport de consecinţă, ca factor politic. 

Care este atunci interesul central al ţăranului? 

Este interesul oricărui producător și negustor adică concurenţa liberă, căci 
după cum s'a spus «în concurenţa liberă a muncii economice, ţăranul izbutește 
să răsbească pretutindeni». 

Iată de ce acel partid, care va reprezentă în mod cât mai inteligent și cât 
mai efectiv — numindu-se oricum s'ar numi: partid liberal, al poporului 
sau țărănist — aceste interese de producător şi de negustor ale ţăranului, va fi 
şi adevăratul reprezentant al ideologiei sale. 

Acesta este aspectul permanent al situației ţărănimei acest aspect arată 
că ţăranul nu poate fi îi viitor decât alături de ideologia sincer liberală și nu 
— cum s'a spus — alături deaceea a proletariatului. 

Este adevărat că ţăranul stăpânind o proprietate de muncă, are comun 
cu proletarul baza morală a existenţii sale care este tot munca; dar ceeace 
uneşte sau diferențiază pe oameni în vieaţa socială nu este baza morală 
a exzistenții lor ci comunitatea sau *) diversitatea intereselor şi revendicărilor 
Jor de viitor. d 

Iată, atâtea motive pentru care putem consideră, țărănimea, ca cel mai 
puternic sprijin al liberalismului vremii noastre: al neoliberalismului. 


*) A se vedea în această privinţă: Mihail Manoilescu, Ţărănism şi democraţie. Buc. 1922. 

Neoliberalismul e singur în stare să deă organizaţia comerţului liber, fără, 
rechiziţii, fără conţingentări și fără celelalte greutăţi puse în calea producţiei. 
şi circulației. 

Neoliberalismul nu urmărește și nu poate urmări, fără a se depărtă de însăş 
principiile sale, acapararea și monopolul produselor țărănești către, care se în- 
dreaptă partidele din serviciul burgheziei. El nu ameninţă țărănimea nici cu 
un protecţionism industrial exagerat, care ar trece dincolo de limitele naturale 
până la care ţara întreagă e datoare să se sacrifice pentru a da naștere unui 
aparat naţional de producţie industrială; el nu admite nici o depreciere și com- 
primare a preţului produselor țărănești pentru hrănirea eftină a orașelor, politică. 
pe care ar fi îndemnat să o facă oricând un partid de clasă al proletarilor. 


După țărănime, dintr'o identitate de situaţie, proprietatea mijlocie căreia 
viitorul îi rezervă și trebuie să-i rezerve o mare înflorire, tocmai pentrucă este 
singura formă de exploatare capabilă să constitue centrele de difuziune ale 
culturii technice-agricole și ale organizaţiei comerciale a agriculturii, nu va 
puteă să nu urmărească—decât cu mai multă conștiință încă—acelaş ideal al 
noului liberalism. 


Burghezia, care-şi vede salvarea în cedări inteligente făcute la timp pentru 
păstrarea libertăţii sale de mișcare nu, va puteă decât să susțină neoliberalismul, 
afară numai dacă o parte prea intrasigentă a ei nar evoluă spre partidul con- 
servator. ” 7 

Dealtfel dacă o asemenea evoluție s'ar produce, ar fi poate cu atât mai 
bine, pentrucă aceasta ar fi expresia deplasării noului liberalism spre centrul 
de greutate al forţelor sociale și semnul obiectivităţii neoliberalismului în 
lupta socială. 


In ce priveşte proletarii industriali de sigur că ei nu merg toţi alături de 
socialism numai pentru doctrina în sine, ci mai mult pentrucă socialismul repre- 
zintă astăzi singura reacțiune sinceră contra abuzurilor sistemului nostru eco- 
nomic și politic. Mâine când sinceritatea s'ar puteă vedeă și «de cealaltă parte 
baricadei» şi când de exemplu printr'o politică financiară în spirit social, la 
ale cărei începuturi pare că asistăm, sau printr'o legislaţie socială serioasă și 
constantă s'ar ajunge la îmbunătăţiri reale pentru proletariat, atunci poate că 
faptele împlinite ar cuceri mai mult decât vorbele. 


In sfârşit pentru intelectuali ce este mai firesc decât să se adune în ultima. 
cetăţue a individualismului, în cel din urmă templu închinat libertăţii şi perso- 
nalităţii umane? 


Concluzia noastră? Nu este categorică și simplissimă ca a unui discurs la mesaj 
care sfârşeşte totdeauna prin a demonstră că toate clasele şi toate interesele, 
sociale trebuie să-şi găsească expresia unică întrun anumit partid politic. 

Noi ne mărginim să afirmăm credinţa că ideile neoliberale pot fi susținute 
de fracțiuni importante din toate clasele sociale şi că pot serv de bază unui mare 
partid politie în România. 

Ce formaţiuni politice existente pot reprezentă astăzi în România ideia 
neoliberală? 

Chestiunea este în adevăr delicată, mai ales când o formulăm în 
cadrul Institutului nostru, care trebuie să steă deasupra oricărei contingenţe 
de partid. 

În alte ţări o asemenea chestiune nici nu s'ar pune; un autor englez de 
exemplu, se exprimă cu mult entuziasm că «nu se poate găsi o întruchipare 
mai exactă a ideilor neoliberale decât în partidul liberal englez». 

La noi însă nu este cazul de a face afirmări pripite sprijinite pe corelaţii 
pur nominale, ci e necesar să fim mai circumspecţi în stabilirea caracterelor 
reale ale diferitelor partide politice. 

Inainte de orice, un partid neoliberal nu poate fi prizonierul unei clase, ori- 
care ar fi ea. 

Numai păstrând o strictă independenţă, un partid are o autoritate morală, 
deasupra claselor, numai așă se ridică la suprema înălţime de partid reprezen- 
tativ al ţării și al echilibrului politic între forţele sociale. 

Acest echilibru trebuie înţeles, cum am mai arătat, nu prin consa- 
crarea stărilor de fapt ci prin rectificarea acestor stări: el înseamnă un 
echilibru evolutiv care permite dezvoltarea tuturor forțelor reale ale tuturor 
claselor sociale. 

Dar, dacă un partid neoliberal nu poate fi prizonierul unei clase cu atât 
mai puţin poate să fie expresia unei fracțiuni dintr 'o clasă—de exemplu din marea, 
industrie sau din marea |inanţă—fracțiune care să-l aservească şi să-i dicteze o 
politică contrară intereselor generale. 

Aceasta ar fi într'adevăr cea mai mare erezie şi cea mai mare îndepărtare 
dela principiile neoliberalismului. 

Deaceea, cu cât un partid politic este mai puţin grefat pe anumite interese 
materiale, chiar cu riscul de a fi prin aceasta mai puţin inițiat, mai novice, 
şi mai «incompetent» în anumite chestiuni speciale, cu atât este mai indicat să 
reprezinte doctrina neoliberală. 

Iată de ce credem că între partidele susceptibile de a reprezentă la noi spiritul 
-neoliberal putem socoti numai: partidul poporului, partidul naţional şi partidul 
nafionalist-democras. 

Pentrucă cele două din urmă n'au guvernat încă voiu aminti câteva ele- 
mente numai din activitatea celui d'intâiu. 

Improprietărirea, opera Parlamentului din 1921, a fost pornită de partidul 
liberal şi realizată efectiv de partidul poporului. 

Dar improprietărirea este o operă prin excelenţă, neohberală. Ea con- 
stitue în adevăr prin precedentul grav pe care-l institue o lovitură care se 
dă principiului rigid al proprietăţii, așă cum eră conceput de vechiul 
liberalism. 

Improprietărirea rămâne însă neoliberală, atât fiind că nu schimbă însăș 
structura şi mecanismul producţiei și nu modifică bazele sociale ale proprietăţii 
cât și pentrucă, concedând asupra conceptului rigid al proprietăţii, realizează, 
în fapt mai multă liberate reală pentru cât mai mulți.. 

Tot astfel regimul fiscal este piatra de încercare a spiritului care animă un 
partid politie, 

Or, reforma fiscală pe care a votat-o partidul poporului şi pe. care în liniile 
sale mari a adoptat-o partidul liberal este caracterizată prin impozite directe, 
deci democratice, prin impozitul progresiv pe venit şi prin impozitul pe capital 
cu un caracter pronunţat de corectiv social. , 

In ansamblul ei această reformă reprezintă de sigur prima legislaţie fiscală 
în spirit social care se face în România şi constitue o a doua piatră de bază a 
neoliberalismului român. 

In acelaş senz amintim, pentrucă nu e nevoie să insistăm, cunoscuta legis- 
latie a muncii — opera aceluiaș parlament. | 

Este adevărat că în ce privește politica economică s'a vădit, mai mult decât 
oriunde în guvernarea partidului poporului, oscilaţii între liberalismul clasic 
şi un intervenţionism nu prea fericit inspirat. 

Totuş actualul program economic cu totul remarcabil al partidului popo- 
rului ajunge, pe urma acestor experienţe, la idea dominantă a încurajării ener- 
giilor și à iniţiativelor de producţie prin maximum de libertate. 

Acest program reprezintă astfel o reîntoarcere la bunele tradiţii—și numal 
la bunele tradiții — ale liberalismului, 


VI. CHEMAREA VIITORULUI 


E rândul să ne întrebăm acum, ce putem aşteptă dela ideile neoliberale 
în raport cu nevoile ţării și cu idealul generației noastre 

Deşi n'am voi să străbată în aceste rânduri ecoul dureros al actualități, 
totuş nu ne putem reţine de a relevă câteva adevăruri capitale. 

Suntem un stat tânăr și — pentru bune motive — dușmănit de cei mai 
mulţi dintre vecinii noştri. 

Statul și poporul nostru nu pot trăi în forma politică pe care şi-au dat-o 
decât ridicându-se la un mare prestigiu: prestigiu al puterii şi prestigiu al 
culturii. 

Prestigiul pentru un Stat nu există însă fără bază materială; iar noi în ceeace 
priveşte baza materială ne găsim în fața unei situații extrem de îngrijitoare. 

In adevăr România veche pornind la începutul vieţii sale independente 
fără datorii şi într'o epocă în care un splendid avânt capitalist uşură soarta 
tuturor Statelor sosite mai târziu la banchetul lumii, a isprăvit totuş cu un 
bilanţ; de datorii de aproape două milioane de lei aur și a epuizat o mare parte 
din bogăţiile naţionale. 

România veche, cum arătă Gherea, produceă abiă 50 bani pe zi de fiecare 
locuitor şi chiar dacă — după cum am demonstrat noi — industria produceă 
de 21 ori mai intens decât agricultura, totuș producția redusă eră caracteristica 
cea mai esențială a economiei naționale româneşti. 

România nouă nu este, împotriva aparențelor, mai bogată decât cea veche. 

Și totuș, astăzi avem atâtea nevoi. Pe de o parte ne găsim în faza acumulării 
utilajului naţional fără de care nu putem clădi bazele civilizației noastre mate- 
riale; pe de altă parte, începem noua noastră vieață grevaţi de o imensă datorie 
internă şi externă. 

Concluzia nu este decât una singură: ni se cere o valorificare maximă a 
bogățiilor noastre, o încordare și o intensificare maximă a puterilor noastre. 

Această potenţializare maximă a energiilor nu este una din multiplele pro- 
bleme ale viitorului; ea este problema viitorului nostru. 

Iată de ce putem spune că, pentru ca să trăească ca Stat civilizat, România 
are nevoie de aceă, formă politică şi socială care potenţializează la maximum enet- 
giile sale. 

Dacă englezii, la începutul secolului al XIX-lea s'au aruncat atât de mult 
în direcţiunea liberalismului clasic, wau făcut-o ca o preferinţă pur intelectuală 
pentru această doctrină, ci pentrucă micile insule britanice nu erau în stare 
să se hrănească singure şi deci nu puteau găsi scăparea lor decât în comerţ și 
industrie. 

Or, comerţul și industria nu pot aveă alt substrat politie decât liberalismul. 

Nici noi navem mai multe căi: suntem în faza reconstrucției naționale, 
al cărei succes condiționează însăş existența noastră ca Stai şi ca popor. 

Iată de ce, mavem de ales dintre doctrinele politice și sociale: cu voie sau 
fără voie îrebuie să creăm acea organizare politică, care polenţializează a 
mugimum puterile individuale și energia întregului nostru gopor. 

Idealul nostru naţional de ieri a fost unul singur simplu și clar: a fost un ideal 
de întregire. 

Dar noi n'am voit România întreagă de astăzi nici ca o ambiţie, nici ca o 
răsbunare: am voit-o ca un mijloc de manifestare deplină a geniului nostru 
naţional, ca un mijloc de creare a unor valori culturale universale; am voit-o 
ca «o unealtă a Domnului». 

Am ajuns la ea și astăzi suntem în faza pozitivă de contribuţie la patrimoniul 
general omenesc, contribuţie a cărei formă concretă este cultura națională. 

In afirmarea deplină a acestei culturi stă idealul cel nou, idealul generaţiei 
noastre. 

Dar cultura însăş se grefează pe ridicarea personalităţii, pe libertate și pe 
bună stare ; și găsește astfel forma sa optimă de desvoltare în cadrul principii- 
lor neoliberalismului. 

Avem înaintea noastră o operă uriaşă de împlinit: operă economică și 
operă culturală, pe care am puteă cu drept să le considerăm ca aspecte ale ace- 
loraş tendinţe superioare -ale sufletului omenesc. 

Iată de ce lozinca zilei trebuie să fie: nici o excludere a energiilor, nici o 
visipire a lor, nici o umbrire a valorilor reale. 

Nici o excludere „prin politică de partid sau de clasă, nici o excludere prin 
regionalism, nici prin antiregionalism, care ca înălțime de idei, ca orizont și 
ca viabilitate nu poate însemnă mai mult decât regionalismul însăș. 


Pecând România în forma sa de astăzi, eră un ideal abiă întrevăzut, pe când 
făurirea, ei păreă o țesătură de posibilităţi care se exeludeau, am crezut într'un 
ideal integral. 

Şi l-am văzut cu ochii. 

De ce să nu credem și în întregirea noastră morală, cea mai frumoasă 
din toate? 

Numai în numele acestui ideal, vom puteă chemă la muncă toate energiile 
färii «într'o tovărăşie nemărginită ca vieaţa omenească și adâncă ca nevoile 
omeneşti». 

25 Februarie 1923 

SOCIALISMUL DE STAT 

E uzează, am puteă spune, se abuzează, la noi de noţiunea, «Socialism 
de Stat». Dacă luaţi diseuţiunile politice, dacă luați presa de toate zilele 
veţi găsi «Etatism», «Socialism de Stat» întrebuințate de multe ori întrun 

sens, care nu corespunde noţiunei reale a acestor cuvinte. Nu mai departe decât 
acum câtăva vreme am avut prilejul să constat o contrazicere între un șef 
al unui partid politic și un conferenţiar, — fruntaș al aceluiaș partid, — care 
a vorbit aci despre doctrina politică a liberalismului. Pe când cel dintâiu 
spuneă: partidul nostru politic nu este numai un partid de ordine, ci este și 
un partid de progres și ca atare este dela început un partid etatist, — ca ur- 
mare, poate să ceară naţionalizarea subsolului, cel de al doilea, dacă nu se 
ridică în potriva etatismului, îl ignoră şi declară că partidul său politic este un 
apărător al progresului, însă în cadrul proprietăţei individuale. Contrazicerea 
este interesantă!); este interesantă pentru a vedeă confuziunea, — voită sau 
nevoită, este altă chestiune, — care se face cu întrebuinţarea noţiunilor so- 
ciale, ca și a celor de doctrină economică. Este interesant de cercetat, dacă, 
fenomenul general, care se observă nu numai în România, dar în toate ţările 
civilizate, amestecul Statului în viaţa economică, hipertrofia atribuţiu- 
nilor de Stat, dela răsboiu și mai ales după răsboiu, în epoca de transiţie, 
în care încă trăim, dacă acest fenomen se poate denumi Socialism de Stat 
sau altceva. 

Prin urmare, din două puncte de vedere, cred că încercarea noastră tre 
buie făcută: întâiu,să lămurim noţiunea și apoi să cercetăm faptele cari trec 
pe dinaintea noastră. 


* 
* * 


Socialismul de Stat s'a spus că este o încrucișare de drumuri a mai mul- 
tor doctrine. Obârșia Socialismului de Stat este de cercetat și de găsit în toate 
acele curente, cari au căutat să reacționeze în potriva doctrinei liberalismu- 
lui clasic. Socialismul de Stat a luat arme şi dela Socialismul Utopie dela în- 
ceputul veacului trecut și dela admirabilii socialiști creştini din Anglia, cari 
au dat roade așă de frumoase în politica, socială a ţărei lor, și dela revizioniștii 
de mai târziu și dela, noua, școală istorică în drept şi economie politică. So- 
cialismul de Stat n'a apărut în doctrină, ca un fel de deus ex machina, ci 
este un rezultat al curentelor sociale și al cugetărei filosofice care s'au împo- 
trivit şi au ţărmurit influenţele liberalismului clasic. De aceea, aproape toate 


1) Manifestul semnat de d-l Toma Siehan (în 1922) arată temerea că ţara noastră e 
periclitată, prin «abandonarea principiilor liberale pentru a trece la socialismul de Stat sau 
la bolşevism». Ni se pare că se face confuzie între două noţiuni care se exclud. 

Dealtminteri d-l Toma Stelian, reducând amestecul Statului la ultima expresie, e 
reprezentantul liberalismului clasic faţă de alţii (de ex.: d-l Vintilă Brătianu, în discursul 
ţinut în ședința Camerei Deputaţilor dela 1 şi 2 Februarie a. c.), care declară că deși liberali, 
nu împărtăşesc doctrina «laisser faire, laisser passer». 

partidele politice admit intervenţionismul și putem afirmă că nu există 
astăzi partid politie, care să nu propage într'o măsură oarecare un anumit, 
intervenţionism. De aceea din doctrina Socialismului de Stat trag foloase 
programele aproape ale tuturor partidelor politice, cari admit structura eco- 
nomică actuală. Nu vorbesc de partidele socialiste. 

Sunt însă doi vrăjmași ireductibili ai Socialismului de Stat, vrăjmaşi 
între ei şi vrăjmași contra Socialismului de Stat. Aceştia sunt: de o parte Li- 
beralismul Clasic și de altă parte Socialismul Marxist!). Ambele doctrine ex- 
clud iutervenţionismul și din punct de vedere al orig.nei lor filosofice îşi au 
aceeaș obârşie: filosofia dreptului natural. Amândouă combat Socialismul de 
Stat, fie ca o piedică a armoniei sociale, fie ca o piedică a eliberărei claselor 
proletare de sub regimul capitalist. Este interesant de constatat acest lucru: 
Liberalismul Clasic se întemeiază pe proprietatea individuală și pe libertatea 
economică desăvârşită. Nu Adam Smith este, după umila mea părere, 
reprezentantul acestei doctrine ci alții: Bastiat de o parte și Prince Smith, 
un economist german, de altă parte. Prince Smith cere dela Stat un singur 
lucru: să fie un producător de siguranță publică, iar Bastiat socotește că ar- 
monia economică este realizată cu armonia socială de astăzi, care, după con- 
cepţia unor anumite partide politice, este dedusă din Liberalismul Economic, 
bazat pe proprietatea individuală. Statul este un rău necesar. Dacă în 
Statul absolutist, ca să rezum, V'Etat c'est moi», în Statul liberal, «Les «moi» 
sont l’État», indivizii sunt Statul, indivizii luaţi ca atomi. Interesul indivi- 
dual esclusiv ar duce la armonia socială, după această şcoală. 

Dacă acesta ar fi adevărul, n'am fi avut în tot cursul veacului XIX, 
şirul nesfârșit de crize economice, cari numai o armonie socială sau o armonie 
economică nu pot să reprezinte şi nici acea reacțiune în domeniul literaturei 
sociale şi economice în potriva liberalismului. Reacţiunea aceasta, este 
unul din curentele, cari mai târziu au dat naştere doctrinei Socialismului 
de Stat. 

In Anglia, față de stările reale Robert Owen se ridică în potriva Libe- 
ralismului Economic: «Voi nu daţi decât o singură libertate: libertatea de 
a muri de foame, lăsând pe lucrător singur în potriva patronului». Şi este 
interesant iar de stabilit, cum individualismul, care cere o desăvârşire a per- 
sonalităţii şi o desăvârşire a individului faţă de amestecul statului, din veacul 
XVII şi XVIII, a căutat sub o formă nouă să încătușeze o mare parte diu 
poporaţiunea muncitorească. Și este interesant, cum, — lucru pe care mai 
târziu l’a observat Bismark — școala liberală nu îngăduie dreptul de asocia- 
ţiune liberă a lucrătorilor, însă în aselaş timp ocrotește dreptul de asociațiune 
al patronilor. Și atunci, nu fără temei, s'au găsit spirite în afară de eco- ` 
nomişti, cum au fost Carlyle şi Ruskin, cari au putut spune de știința eco- 


1) Astfel, H. Spencer (lucrarea «Man versus state) atacă doctrina din punct de vedere 
individualist, iar Vanderwalde (în lucrarea, de «Socialisme contre V Étai» din punct de vedere 
socialist. 

n schimb, Dupont-White, — în D Individu et V État (1865) — afirmă rolul real, şi 
din ce în ce mai important al Statului. 

Recunoaştem că Dupont-White uneori, e un apologist fără măsură al Statului (Vezi 
přefața sa la «Liberté» de J. St. Mill, ed. franceză, 1850; pag. LXX). 

nomică, că este o ştiinţă sinistră!). Un alt autor, german, Sehăffle, 
repetă cuvintele lui Aristotel, în cari se arată că economia politică nu 
este o știință socială, ci este chrematistica, adică ştiinţa bogățiilor materiale, 
pe când revirimentul trebuie făcut, ca în loc de problema bunurilor materiale, 
problema omului să fie punctul central al economiei politice. 

In Franţa — și e deajuns să amintesc câteva nume pentru că ele simboli- 
zează anumite idei, cari au fost luate de Socialismul de Stat mai târziu — 
Saint-Simon, întocmai ca și Robert Owen, însă sub altă prismă, nu concepe 
libertatea economică ca un izvor de fericire și de armonie socială. Sistemul 
lui Saint-Simon, este sistemul Socialismului de Stat primitiv. Saint-Simon 
nu este pentru înlăturarea proprietăţei particulare ca socialiștii, dar este 
pentru organizarea societăţei prin organul Statului. Se cunosc cerințele 
acestui mare învăţat, ca art. 1 din constituţiunea franceză să prevadă, 
că Statul este dator să îngrijească de buna stare a tuturor cetăţenilor, 
iar nu numai să fie un producător de siguranţă internă sau externă, deci să 
nu fie socotit ca un rău necesar, cu un rol negativ, care să lase liber- 
tatea, luptelor economice între indivizi sau între clase. 

Dela Saint-Simon, critica liberalismului sub prisma care ne interesează, 
înregistrează trei nume: Rodbertus, Lassalle, şi Louis Blanc, acest al treilea 
socialist de Stat. Toţi trei printr'o fundamentală deosebire de Marx și 
Engels, găsesc că Statul este organizaţiunea cea mai înaltă a tuturor indi- 
vizilor întruniți întrun popor. Rodbertus spune undevă: eu sunt apără- 
torul focului vestal al Statului împotriva barbariei moderne. Cuvinte ale 
unui socialist, cari sună în stilul lui Ruskin sau al lui Carlyle. Rodbertus 
fixează câteva puncte, cari au fost luate și de doctrina Socialismului de Stat, 
anume, că există o anarhie sub aspectul libertăţei economice, că producţiunea, 
nu este organizată în vederea, satisiacerei necesităţilor sociale, ci a cererci 
efective, a acelei cereri, care oscilează și nu poate fi dinainte statorită. 

In al doilea rând, Rodbertus constată, că din venitul naţional al unei 
ţări, partea muncitorilor este mult redusă faţă de venitul încasat de 
proprietarii de pământ sau de capital. El cereă nu înlăturarea pro- 
prietăţei particulare, ci înlăturarea venitului din rentă, pentru ca salariatul 
să primească adevărata lui recompensă drept salariu. Un fel de drept asupra 
produsului integral al muncei în sensul lui Menger de mai târziu. Acelaş lucru 
dealtminteri îl cereă sub o altă formă Saint-Simon, iar Lassalle, care a dat o 
definiţiune a Statului, adoptată aproape cuvânt cu cuvânt în marele congres 
dela Eisenach de către socialiștii de catedră, substitue concepţiunei Statului 
capitalist, concepţiunea Statului popular. Lassalle cereă dela Stat sprijin, 
— socoteă că este o datorie a acestuia să vie în ajutorul claselor muncitoare 
şi critica lui se apropie foarte mult de aceea a lui Rcdbertus. Dealtminteri 
Lassalle a stat întrun contact direct și sub influenţa covârșitoare a acestuia. 





1) Despre curentul către intervenţionism în Anglia, vezi: Elie Halévy: État present; de la 
question sociale en Angleterre, în Revue Politique et Parlementaire, 10 juillet, 1922, No. 332, pag. 
5, T.C. XII şi Mendelsohn Charlotte: Wandlungen des liberalen England durch die Kriegs- 
wirtschaft, — apoi, cuprinzând părerile unor distinși scritori din lumea științifică, şi politică, 
«The Limits of State Industrial Control» a Angliei, editat de Huntly Carter (în 1919). 

Dacă liberalismul în doctrină indică un rol cât mai redus Statului, — 
rol de guardian de noapte, cum a spus Lassalle, realitatea a fost mai 
puternică decât ideile; Statul niciodată nu s'a mulțumit cu acest rol’). 
Şi se poate afirmă fără exagerare că nici o operă mare de progres social 
n'a fost săvârșită cu o pasivitate absolută a Statului. Adesea, Statul și-a, 
dat o contribuţie largă — ca reprezentant al intereselor generale — pe 
cale de autoritate, de constrângere. 

Şcoala istorică din economia politică, ca și școala istorică din dreptul public, 
în Germania mai ales, a putut să constate acest lucru și să alimenteze, să 
fortifice acel curent cunoscut în istoria ştiinţelor economice, sub numele de 
«socialism de catedră». 

Socialismul de catedră nu trebuie confundat cu Socialismul de Stat. Socia- 
lismul de catedră reprezintă curentul ostil exagerărei liberalismului. Socialis- 
mul de catedră, numit astfel în deridere de către un docent dela Heidel- 
berg, Oppenheim, care nu putuse să ajungă încă la o'catedră, întruneă, 
la un loc spirite liberale ca Brentano, şi spirite conservatoare, ca Schmoller şi 
Wagner, cuprindea de asemenea oameni competenţi din administraţia publică, 
toţi îngrijoraţi de consecinţele nefaste ale liberalismului economic și doritori 
ca, în cadrul actual al societăţei, având ca pivot proprietatea individuală, 
însă nu în sensul doctrinei economice liberale, și cu o libertate economică în 
conformitate cu interesele generale, să caute a realiză o politică socială, adică 
a îmbunătăţi starea muncitorilor, a interveni în conflictele dintre capital și 
muncă, fie prin Stat, prin măsuri legale, fie prin asociaţiuni făcute de către 
cei interesaţi direct, de lucrători. Discursul program ţinut de Schmoller 
la Eisenach, poate fi socotit ca un început de reviriment nu numai în spiritul 
public al Germaniei, dar şi în politica economică a Statului german. Ei, 
socialiștii de catedră, nu privesc după modelul dat de filosofia dreptului 
natural, proprietatea individuală, ca inatacabilă și Statul ca un rău necesar. 
Ei își dau seama că Statul poate, mai mult, trebuie să fie, după starea cul- 
turală dată într'o anumită epocă, și într'o anumită ţară, factor activ pentru 
realizarea unui echilibru al forțelor economice, cari se găsesc în luptă și în 
interesul progresului naţional ca și acel al umanităţii. După ei, Statul este 
«instituţiunea, cea mai măreaţă pentru propășşirea geniului omenesc». In cu- 
rentele acestea, cari toate au titulatura de «socialism de catedră», avem o 
extremă dreaptă și o extremă stângă. Extrema dreaptă este reprezentată, 
prin — dacă mi-aţi da voie — prin neoliberalism sau liberalism social sau 
liberalism reformist, al cărui reprezentant strălucit este Brentano. 

Acest curent crede mai puţin în eficacitatea intervenţiunei Statului în che- 
stiunile sociale şi, sub influenţa puternicei mișcări de solidaritate din Anglia, 
se bizuie mai mult pe ajutorul propriu al celor direct interesaţi în luptă, 
— al claselor muncitoare. | 

Intervenţiunea Statului în acest curent de extremă dreaptăse reduce numaila 
câteva măsuri de ordin social și de politică sanitară, pentru clasa muncitoare ; de 
ordin social: dreptul de asociaţiune, pe care liberalismul clasic nu vrea să-l recu- 


1) In Anglia individualismului exagerat, încă la 1802 s'a votat legea, pentru ocrotirea 
muncii copiilor din fabricile de bumbac. 

noască până atunci în multe părţi, fixarea unui număr de ore de lucru pe zi, 
ocrotirea mai serioasă a muncei copiilor şi a femeilor. Cu aceasta, liberalismul 
economie din curentul Socialismului de catedră se declară mulțumit. 

Curentul extrem dela stânga îl reprezintă doctrina socialismului de Stat. 
Despre ea vom vorbi acum. ` 

Amintind numai opera celui mai însemnat socialist de Stat, a lui Adolf 
Wagner, să-mi dați voie să vă arăt că intervenționismul poate fi de două 
feluri. Este un intervenționism, care își are obârșia în vechea doctrină a 
mercantilismului, adică în acea politică care priveşte națiunea ca un tot și 
caută să descătușeze vieața internă economică de toate accizele şi vămile 
interne, însă își țintește privirea asupra unui scop: îmbogățirea materială 
prin înmulțirea metalelor prețioase, prin vămi de import, prin prime de 
export. Acest intervenționism vechiu, — mercantilismul, — nu poate fi 
socotit în nici un caz ca Socialism de Stat; este un intervenționism lipsit 
de politică socială, este un intervenționism întreprins în folosul claselor 
cari posedă capital şi nu se gândeşte la ocrotirea claselor muncitoare. 
Mercantilismul nu cunoaşte politica socială după cum neomercantilismul, 
care este un nou interyenționism din zilele noastre, nu cunoaşte de ase- 
menea o politică socială, față de clasele muncitorești, ci se ocupă numai 
de interesele economice şi vede totul prin prisma acestor interese. Deosebirea 
este importantă, pentru că ne ajută să înlăturăm toate criticele, cari s'au 
adus Socialismului de Stat, prin criticele aduse militarismului economic din 
timpul războiului sau neomercantilismului economic din ultimele decenii și 
mai ales după răsboiul). Deosebirea este importantă ca să lămurim o pro- 
blemă însemnată şi pentru ţara noastră. , 

Socialismul de Stat constată, alături de Rodbertus, că producțiunea şi 
distribuțiunea veniturilor sunt funcțiuni sociale, că producțiunea şi distri- 
buţiunea nu se pot face fără colaborarea Statului. Mai departe, pe lângă 
factorii: natură, capital, muncă și întreprinzător, Statul este deasemenea 
un factor de producțiune.  Retribuţiunea lui din produsul total al unei 
intreprinderi se încasează pe cale de impozite. Lucrul este clar şi nu poate 
să fie desmințit. Felul de distribuire al veniturilor este totdeauna influențat 
de regimul juridic ca şi de datinele existente. Statul dă de fapt cadrul 
regimului în care are loc distribuirea unui venit. Amândouă aceste feno- 
mene sunj funcțiuni sociale. 

In al doilea rând, se observă cu dezvoltarea tehnicei moderne, cu acu- 
mularea de capitaluri, alcătuirea de intreprinderi gigantice, cari caută şi 
adesea, reușesc să acapareze izvoarele de producțiune ale unei ţări și să 
instituie un monopol de ordin privat. Dacă asemenea intreprinderi consti- 
tuese  monopoluri, doctrina Socialismului de Stat cere trecerea lor 
în patrimoniul național pentru următoarele consideraţiuni: 1) Marile 


2) Critici nedrepte, în felul acesta, sunt cuprinse: în lucrările următoare: 
i 1, R. Carnot: IPEiatisme Industriel (apărută în Bibliothèque Politique et Economique, 
Paris, Payot, 1920). i 

2. Albert Schatz, IP Entreprise Gouvernemeniale, 

3. Henry Fayol: L'Incapaciit industrielle de PEiat: Les P. T. T. 1921. 

4. Adolphe Delemer: Le Bilan de VEtaiisme (1922). 

întreprinderi economice, pot aveă o administrațiune uniformă și produse 
uniforme, deci, pot fi mult mai bine conduse de Stat, care are în vedere 
interesul general; 2) Venitul, pe care-l capătă Statul dela o asemenea 
întreprindere intră în tezaurul public, adică în folosul societății 3) se înlătură 
primejdia care în unele țări — și aș dori să atrag atențiunea în deosebi 
asupra acestui punct — este reală, anume dependenţa Statului de cercurile 
capitaliste!). | . 

Deci Socialismul de Stat, dacă admite în unele privințe trecerea unei 
anumite forme de proprietate individuală în patrimoniul social, nu cere ca 
socialismul integral — el se numește socialism parțial?) față cu socialismul exa- 
gerat cum clasifică Wagner socialismul marxist — nu cere o trecere to- 
tală a proprietăţei individuale în proprietatea colectivă; el admite că inte- 
resul personal, într'o bună parte a activităţei economice va rămâne multă 
vreme, motorul de progres economie și social; accentuiază că sunt exa- 
gerațiuni din partea socialismului integral, când se neagă Statului orice 
utilitate socială şi constată un fapt, care se poate verifică oricând, că Statul 
nu numai că este de folos, dar prin evoluţiunea din ultimul timp al popoa- 
relor civilizate, Statul are o activitate din ce în ce mai eficace și mai largă 
din punct de vedere social, în folosul claselor muncitoare. 

Natural, există un intervenţionism, cum spuneam, care se poate de- 
numi «neomereantilism». Există amestecal Statului în activitatea economică, 
pentru a apără interesele claselor posedente. Deci trebuie să se precizese, 
când vorbim despre amestecul Statului, cu ce Stat avem de a face. Avem 
de a face cu Statul modern al lui Marx dela 1848? Natural în acest caz, 
trebuie să fim de acord cu el, că Statul este un produs al procesului: 
economic, un instrument de exploatare în mâna claselor de sus. Avem de a 
face însă într'o ţară anumită, cu o muncitorime numeroasă, organizată, 
care are un cuvânt de spus în treburile obștesti? Atunci putem să constatam 
că Statul nu este numai Statul-jandarm şi că reprezintă cu adevărat intere- 
sele totalităței poporului organizat. 

Este de ajuns să amintesc marea contribuţiune pe care o dă partidul tra- 
valist, Labour Party, din Anglia în această privinţă, ca un partid cu un pro- 
gram revizionist în sens continental de Socialism de Stat, cum fără nici o jenă 
spune că este partidul travalist din Anglia 3); acest partid este opoziţiunea M. S. 
Regelui, a doua grupare mai însemnată, din parlamentul englez. Partidul acesta 
nu concepe lupta de clasă în sensul socialismului marxist, nu concepe ura 


1) Vezi contribuţia meritoasă a d-lui Jon Seilacec: «Despre socialismul deSta! şi socialismul 
de catedră», apărută în volumul publicat de d-l Prof. D. Gusti, cuprinzând lucrări din semi- 
narul de sociologie dela Universitatea din Iaşi. 

2) De asemenea E. Faguet (Vezi: Le Socialisme en 1907, pag. 360 şi următoarele), îl de- 
numeşte «Socialism limitai» Socialism practic» «Socialism realish, — menit să modifice, dar 
nu să înlăture sistemul capitalist de azi. 

3) Philip Snowden, unul dintre - conducătorii acestui partid, a arătat în nenumărate 
rânduri că partidul travalist nu e socialist în sensul continental al cuvântului (Vezi: Manchester 
Guardian Commercial, No. 9, pag. 564; deasemenea Karl Diehl, Ueber Sozialismus, Komunismus 
und Anarhismus, ediţia Il-a, pag. 386—7). Labour-Party este mai mult; un partid al 
socialismului de Stat. Concepţia lui Philip Snowden, e cuprinsă şi în lucrarea «Labour and. 
the New World». 

şi discreditul împotriva Statului în sensul sindicaliştilor revoluționari, ci ad- 
mite amestecul Statului, pe lângă marea mișcare de solidaritate, reprezen- 
tată prin cele două mari forțe ale muncitorimei engleze, sindicalismul și 
cooperatismul, pentru a se ridică nivelul clasei muncitoare, pentru a-i apără 
interesele în conflictele cu patronii, pentru a dobândi salariu cât mai mare 
şi condițiuni de muncă cât mai bune. 

- Prin urmare nu putem vorbi de intervenţionismul Statului în chip uni- 
form. Este neapărată nevoe să ne dăm seama cu ce Stat avem de a face. Sta- 
tul german n'a lucrat numai sub influenţa Socialismului de Stat, dar și prin 
tradiţiune, prin autoritatea politică pe care a moștenit-o încă din veacul 
XVIII Statul ccameralist». El, întotdeauna, s'a inspirat şi din doctrina libe- 
ralismului celui mai avansat, a suferit influenţa covârșitoare a «smithianis- 
mului», a şcoalei engleze, dar s'a preocupat și de problemele muncitorești, 
astfel că activitatea a Statului a fost mult mai largă decât în Franţa sau 
în Anglia. 

Opera reală a Socialismului de Stat în Germania nu poate îi tăgăduită 
de nimeni. Este opera unui conservatorism luminat, ajutat de un aparat 
biurocratic, care aveă sub o regalitate socială un sentiment al răspunderei 
mult mai real decât în alte părți. Prin urmare, Socialismul de Stat nu este 
împotriva formei de guvernământ a monarhiei constituţionale, nu este, prin 
esența sa, republican; el admite o regalitate socială. Wilhelm II se mândriă 
cu titlul de «rege al lucrătorilor» după cum împăratul Louis Napoléon se 
fălea cu porecla de împărat al lucrătorilor», pentru anumite măsuri 
de ocrotire, şi ajutoare directe pe cari a ţinut să acorde muncitorilor. 
Deci, ideea de regalitate nu este exclusă în cadrul Socialismului de Stat. 
De ce? Pentrucă Socialismul de Stat nu este numai o doctrină economică: 
este în acelaş timp.o doctrină morală și naţională. Morală, pentrucă are un 
ideal etic, prin care priveşte fenomenele economice. S'a adus critică cum că 
Socialismul de Stat, este o metodă de a face politică, iar nu de a face ştiinţă. 
privind fenomenele economice dintrun anumit ideal politic şi nu sub 
prisma, severă a realităţilor sociale. El are în acelaș timp o bază naţională 
pentrucă Statul este reprezentantul naţiunei şi în concepţiunea socialiștilor 
de Stat, Statul este instrumentul principal de progres și de echilibru social. 

Ar îi încă de adăugat câteva obiecţiuni cari se aduc Socialismului de Stat. 
Una ar fi că acesta este antieconomic, că nu ţine seamă de principiul 
economic de a lucră cu minimum de cheltuială spre a produce maximum 
de bogăţie. Aceasta ne aduce să facem o comparaţiune, și n'aș dori să fiu 
rău înţeles, cu situațiunea țărei noastre dinainte şi de după răsboiu. 
Inainte de răsboiu exportam mult dar aveam o ţară flămândă, literalmente 
flămândă, sufeream de un pauperism cronic. Astăzi, după ce exproprierea 
şi împroprietărirea au avut loc, exportăm mai puţin, de sigur și din alte 
cauze, din alte greșeli ale noastre, dar în primul rând pentrucă popora- 
țiunea noastră consumă mai mult. Este aceasta un fenomen antieco- 
nomic? Trebuie să priveşti lucrurile economice numai din punct de vedere 
al surselor de venit material sau, cum spune Schaefle, trebuie să ai înaintea ta, 
ca problemă centrală, problema omului, dezvoltarea tutulor însuşirilor per- 
sonalităței ? De sigur că pe aceasta trebuie s'o avem înaintea noastră. Acest 

intervenționism, singurul care este în cadrul doctrinei noui, poate să lu- 
creze cu o rentabilitate materială mai redusă, însă cu un folos social mai 
mare și aşà se întâmplă în acele State — nu este o regulă generală — 
unde morala publică este mai ridicată, unde avem un aparat de func- 
ționari destoinici, unde există o autoritate neştirbită a Statului, o autoritate 
neştirbită prin fraude și printr’o politică lipsită de cea mai elementară con- 
cepțiune. Este o mare deosebire între intervenționismul unui Stat civilizat, 
unde în adevăr se poate spune căse face Socialism de Stat, atunci când acest 
intervenționism este expresiunea voinței majorităței poporului, și pseudo-so- 
cialism de Stat, semi barbar, care e dictat de către o anumită clasă şi pentru 
interesul ei exclusiv, chiar când aceă clasă spune că face politică de armonie 
socială dar în fond nu face decât politică de clasă. 


* 
* * 


Să-mi fie permis să fac o aplicaţiune, însă o aplicaţiune, care diferă de a 
altor domni conferenţiari, pe cari am avut cinstea să aud aci, — anume 
să fac o aplicaţiune a Socialismului de Stat în România, fără să vorbesc de 
nici un partid politic şi fără să afirm că viitorul este al cutărui partid 
politic, sau că trecutul glorios este al partidului X sau Y. 

Un economist francez Charles Gide, ocazional, a spus că România este 
țara Socialismului de Stat. Charles Gide vedeă de departe lucrurile, le 
vedeă de pe malul Senei şi nu puteă să pătrundă exact tot ce se petre- 
ce pe malul Dâmboviţei. Am avut un intervenţionism de Stat, l-am avut 
cu un caracter pronunţat neomercantilist, îndreptat în două direcțiuni: 
1) mărirea producţiunei şi 2) apărarea intereselor burghezimei naţionale. 
Am avut pentru acest intervenţionism şi doui doctrinari. Unul, care, 
este cel mai de seamă economist al nostru, Dionisie Marțian, elev al 
marelui Lorenz v. Stein din Viena. El a fost un economist, care aveă 
în vedere mai mult protecţiunea producţiunei naţionale de cât atenuarea 
conflictelor dintre diferitele clase. Al doilea este Petre ©. Aurelian, care 
în special în politica comercială și industrială ne-a dat contribuţiuni 
foarte interesante, — a propovăduit concepţiunea lui List, a pus să 
traducă în limba noastră pe acesta — şi care a ajutat mult la desvol- 
tarea industrială, şi comercială a ţării. Erà un aderent al proteeţionismului 
vamal. Am avut şi economiști cari erau liberali. Amintesc pe Jon Strat şi pe 
Ion Ghika, dar cari n'au avut o influenţă aşă de mare asupra politicei eco- 
nomice ca cei dintâiu. Aceasta pentru trecnt. Protecţionismul nostru, ce eră 
altceva decât o ajutorare indirectă din partea Statului acordată întreprin- 
derilor economice? După cum printr'o primă de export poţi să acorzi o sub- 
venţie industriei de zahăr de ex., tot astfel printr'o taxă vamală de import, poţi 
să dai un sprijin pentru alte întreprinderi economice. Din punctul de vedere 
al economiei naţionale, de sigur că a fost un bir al consumatorului plătit 
acelor întreprinderi, bir socotit necesar la un moment dat. Dar acest 
«socialism de Stat»... este foarte primejdios, Loria a avut un cuvânt 
de spirit: Când socialismul de Stat merge la braţ cu protecţionismul, adică 
când Wagner merge la braţ cu List, situaţiunea lucrătorilor este deplo- 

rabilă; când Wagner merge la braţ cu Cobden, cu liber-schimbismul, atunci 
când socialismul de Stat se mărginește numai la o politică socială pe tărâmul 
adevărat, iar nu se confundă cu neomercantilismul, situațiunea lucrătorilor 
este bună. In această privință, Loria a făcut cercetări comparative, arătat 
cum de ex. în Germania situațiunea lucrătorilor este mai rea decât în Belgia. 
In Germania există protecționismul vamal agrar iar în Belgia unde există, 
liber-schimbismul, situaţiunea lucrătorilor era mai bună. 

Socialism de Stat, n'am avut de fapt în România înainte de răsboiu, 
decât numai printr'o legislaţiune plăpândă şi am puteă cità în această 
privinţă câteva acte, cari nu fac fală politicei noastre sociale. De ex. 
legea toemelilor agricole sau «Casa Rurală».  Incolo, celelalte intervențiuni 
ale Statului au fost făcute pentru urcarea producțiunei naţionale. Căile 
ferate de Stat, serviciile fluvial şi maritim, apoi participarea la banca de 
emisiune, la 1880, şi la atâtea și atâtea instituţiuni financiare, toate nau 
avut în vedere decât o mărire a producţiunei și aș puteă zice că au avut în 
vedere mai mult interesele acelei grupări cari deţineă atunci puterea Statului, 
decât interesele generale ale ţărei. După răsboiu, din cauza unui amestec 
extraordinar al Statului la noi ca şi aiurea — lucru explicabil, pentrucă 
suntem într'o epocă de transiţiune, de refacere — după răsboiu, criza Statu- 
lui este un fapt real. Nu avem încredere în autoritatea Statului și putem 
declară, că pe drept nu avem încredere ca factor în politica socială și 
economică. Neomercantilismul după răsboiu, la noi, a dat faliment, dar 
neomereantilismul acesta, am arătat, nu este socialism de Stat. Amestecul 
Statului în toate transacţiunile economice cu îngrădirile de nesuportat, 
în loc să mărească producţiunea ca înainte de răsboiu, o micșorează, 
în loc să îmboldească iniţiativele particulare le stânjenește, le sufocă. 
lată de ce adevăratul socialism de Stat poate să fie împotriva neomer- 
cantilismului dela noi. lată de ce un coleg apreciat, care va vorbi în 
curând dela această tribună, spuneă că este nevoie de un mare partid 
politic, cu un program de socialism de Stat. Acel partid care până 
astăzi a făcut politică spunând că etatismul este înscris ca prim punct 
în programul său, acel partid n'a făcut nimic altceva decât să utilizeze 
Statul ca un instrument pentru îmbogățirea grupărei sociale din care îşi 
recrutează aderenţii, — n'a văzut în Stat un instrument pentru a aplană con- 
flictele sociale, pentrucă Statul în regimul censitar, ca și în regimul votului 
universal falsificat, nu este reprezentantul tuturor, ci este deţinut de o anu- 
mită clasă, care exploatează cealaltă parte din populaţiune prin mijlocul 
Statului. Deci, socialismul de Stat în România este de înfăptuit de aici 
înainte. Până astăzi n'am avut decât un neomercantilism, care poate să fi 
dat roade în domeniul producţiunei și din punctul de vedere al întărirei 
burgheziei naţionale, însă n'a contribuit aproape cu nimic la deslegarea 

- chestiunei sociale. 


4 Martie 1923 

E înţelege în genere prin sindicalism o formulă de reformare socială, 
care vrea să treacă întreagă grija producţiei în viitoarea, societate, 
asupra unor formaţiuni speciale, numite sindicate. 

Pentru expunerea care urmează, încercarea aceasta de definiţie trebuie 
să sufere o încercuire, o precizare şi — dacă voiţi — o îngustare. Eu voiu 
vorbi despre sindicalismul francez. Nu numai ca un omagiu adus acestei na- 
ţiuni, care a dat vremii noastre una din cele mai caracteristice formule de 
luptă și de reformă; ci ca o necesitate de a desprinde elementul în adevăr 
semnificativ şi viabil din întreaga mișcare sindicalistă. 

Pentrucă sindicalismul francez, însemnează sindicalismul revoluţionar. O 
organizare a muncitorimii în sindicate poate să găsească loc și în afară de 
cadrul unei reînnoiri sociale. Ea este în acest caz o organizare profesională, 
cu scopuri imediate, orientată înspre împlinirea nevoilor de moment ale 
munciiorimii, tinzând a asigură acesteia un regim echitabil, în limitele 
actualei așezări sociale. De o prefacere nu poate fi deci vorba, decât într'un în- 
ţeles foarte restrâns, care nu ar justifică nici pe departe preluarea acestui 
subiect în ciclul de prelegeri organizat de Institutul Social Român. O ase- 
menea importanţă, sau asemenea intenţii reformatoare nu poate aveă decât 
sindicalismul revoluţionar. Iată deci, de unde nevoia de a vorbi despre sin- 
dicalismul francez. e 

Este astăzi o părere îndeajuns de răspândită, și — să o spunem dela în- 
ceput — poate nu toemai pe drept, că sindicalismul acesta ar fi mai mult, 
sau în orice caz în primul rând, o teorie. Nu vreau să o contestez: de îndată 
ce mișcarea propriu zisă a intrat astăzi într'o sincopă a cărei ieşire nu se 
poate încă prevede, e natural ca interesul cercetătorilor să se îndrepte mai 
mult spre sâmburele ei de ideologie, cumpănindu-i semnificația și valoarea. 
Dar a crede că întreg sindicalismul nu e decât oteorie, iar mișcarea munci- 
torească ce-l întovărășeşte nu e decât o încercare de a realizà în practică 
această teorie, însemnează a răsturnă lucrurile pe cap. In primul rând. Și 
mai departe, a ignoră însăş structura intimă a sindicalismului. Vom vedeă, 
în adevăr, mai departe, ce deosebiri sunt între marxismul propriu zis şi sin- 
dicalism, şi cât de adânci sunt deosebirile acestea, cari merg până la o sehim- 
bare de ethos, și izvorăse din atitudini deosebite în faţa problemelor exis- 
tenţei. Ei bine, singura explicare istorică a acestor deosebiri, pare a nu sta 
decât în faptul că departe de a fi o teorie, sindicalismul a crescut ca fapt și 
ca formaţie de luptă din frământările muncitoreşti ale veacului al XIX. 
In afară de orice consideraţiuni cari ar puteă să pară dialectice, aș vrea să 
amintesc în primul rând faptul că adevărata organizare a sindicalismului 
s'a făcut în și prin confederaţia generală a muncii, asociaţie de caracter emi- 
namente practic, la înjghebarea și la conducerea căreia, intelectualii au avut 
întotdeauna un rost jalnic de redus. Mărturisirea lui Sorel, cel mai de seamă 


www.dacoromanica.ro 





17% DOCTRINELE PARTIDELOR POLITICE 
La EL i 


re 


teoretician al mişcării, care crede că trebuie să spună într'o scrisoare, că 
mai mult a învăţat el dela mişcarea sindicalistă, decât mișcarea dela el, nu 
e numai o sinceră recunoaștere a situaţiei, ci mai mult încă, o justă punere 
la punct de importanţă principială. Asupra influenţei pe care intelectualii 
au exercitat-o în această mișcare aş cità dealtfel şi datele pe cari le oferă 
scriitorul american Levine, autorul celei mai bune lucrări de orientare și de 
sinteză a sindicalismului. Urmărind lecturile cele mai frequente ale membrilor 
mișcării, Levine stabileşte că aceste lecturi sunt foarte împărţite, și că influ- 
enţa pe care au avut-o asupra mișcării anumite cărți nu revine exclusiv unui 
grup precis de literatură, ci se împarie în chip indiferent. Se ceteşte și se 
comentează de pildă cu aceeaş stărvinţă și grije Marx ca și Sorel, Bernstein 
ca şi Berth. Nu se poate, cu alte cuvinte, stabili un avantaj al unei anumite 
literaturi asupra celeilalte, şi nici o precumpănire în influenţa care s'ar fi 
exercitat asupra sindicalismului în genere. Faptul acesta trage destul de greu 
în cumpănă, şi îndreptăţeşte în orice caz încheierea că mișcarea sindicalistă, 
a crescut şi s'a desfăşurat alături de mişcarea ideilor şi nu în chip hotărîtor 
legată de ea. 

Nu vreau să contest că sindicalismul ar fi capabil de teoretizare. Aceasta 
ar însemnă să neg realitatea şi să ignorez minunata sforțare intelectuală a 
atâtor capete de elită, între care Sorel e probabil cel mai multilateral şi 
mai strălucit. Dar una e a face teoria sindicalismului, şi alta a crede că sin- 
dicalismul nu e decât această teorie, sau că în orice caz a luat naștere 
din ea. 


Sindicalismul își are originea într'un fapt precis; dar nu caracteristic. 
Faptul acesta este o nemulțumire generalăe Că nu e caracteristic, se vede 
imediat. Orice încercare de reformă pleacă dela o nemulţumire, care îi e 
oarecum resortul sufletesc. Un asemenea sentiment este în toate cazurile 
răsfrângerea, sufletească a discrepanţei care la un moment dat se iveşte 
între ordinea juridică a societăţii şi raporturile de forţă cari există de fapt 
în aceă societate. l 

La sindicalism intenţiile de reformă cari izvorăsc din amintita nemulțu- 
mire, au un caracter hotărît revoluționar. Căci nu e vorba de o adaptare 
a actualelor instituții la noui forme de vieață, sau la necesități schimbate, 
ci de respingerea în bloc a ordinei constituite şi înlocuirea ei cu o alta, cu 
desăvârşire nouă. = 

Cum se explică și cum se îndreptățește această atitudine radicală? — Aş 
vrea, domnilor, să subliniez un fapt. În mişcarea sindicală ţelurile stau pre- 
cizat încet, şi numai cu greu. Aceasta îi dovedeşte încă odată caracterul de 
mişcare naturală pe care îl afirmam la început. Atitudinea destructivă stă 
la începutul mișcării și e prezentă aproape în toate elementele ei. în care o 
cunoaștem astăzi. Partea de construcție s'a clădit încet-încet, ridicându-se 
din practica vieţii și a luptei. Congresele pe cari confederaţia generală a 
muncii le-a ţinut la Lyon şi Monpellier către sfârșitul veacului XIX, resp. 
începutul secolului următor, sunt în această privinţă, caracteristice: preci- 
ziei în atitudinea critică i se opune o timidă și nesigură tatonare în ordinea, 
constructivă. 

Elementele criticei sindicaliste se oferă uşor cercetării. Să nu uităm că 
sindicalismul este o mişcare muncitorească. Aceasta însemnează că primul 
fapt care va fi luat în considerare e opoziţia dintre lucrător și patron. Că lucră- 
torul apare imediat ca cel exploatat, se înţelege dela sine; căci dacă mișcarea 
e muncitorească, însemnează că în massa lucrătorilor există nemulțumiri, 
cari izvorăsc gin calitatea lor de lucrători și din regimul muncii. Opoziția 
lucrător-patron este deci fundamentală. Fundamentală va fi prin urmare şi ça- 
racterizarea societăţii actuale ca o luptă între exploatatori și exploataţi. Cum însă 
cele două categorii puse în prezență constituesc două clase deosebite, aspectul sub 
care vieaţa socială se înfățișază sindicalismului este acela al luptei de clasă. 

Ideea aceasta a luptei de clasă poate deșteptă anume îndoeli și anume 
antipatii; ea le deşteaptă cel puţin la noi în ţară, unde a fost pusă cu hotă- 
rîre în circulaţie de o formaţiune politică de după răsboiu. Pentrucă eu nu 
reprezint, ci numai expun sindicalismul, și pentrucă personal sunt în afară 
de politica militantă, să-mi fie îngăduit a întârziă un moment asupra pro- 
blemei luptei de clasă. Am văzut partide atacate pentrucă ar fi înscris în 
program această luptă de clasă. Atacurile acestea mi-au provocat întot- 
deauna nedumerirea. Nu cred să existe un partid politie, nu în ţara româ- 
nească, dar în nici o parte a lumii, care să înscrie în program lupta de clasă, 
In program se înscriu doar ţelurile de realizat. Dar pentru toată lumea care 
pricepe sensul cuvintelor, lupta de clasă nu este, nu poate şi nici nu trebuie 
să fie un scop. Ea este o realitate, un fapt, și încă unul din cele mai puţin 
dorite de toată lumea; un fapt- izvorând din structura actuală a societăţii 
şi pe care nu îl poate negă decât cei care neagă existenţa claselor sociale. 
Luptei de clasă i se opune astăzi teoria păcii şi a armoniei sociale. Este mai 
întâiu de toate o grosolană greșală de logică. Lupta de clasă și armonia so- 
cială nu se pot opune una alteia astăzi, pentrucă ele nu sunt termeni omogeni; 
şi anume lupta de clasă este o realitate, cu existenţă actuală, iar armonia 
socială — astăzi cel puţin — un ideal, cu o existenţă viitoare... dorită. Ho- 
tărît lucru, nu este o doctrină mai ademenitoare decât aceea a armoniei so- 
ciale; dar, mai întâiu, nu s'a întâmplat până astăzi nimic hotărîtor în omenire, 
care să nu-și fi avut substratul în interesele și în acţiunea unei anumite clase; 
şi mai apoi, teoria armoniei sociale este în bună parte, dacă nu compromisă, 
cel puţin suspectă. Stindardul ei a fost întotdeauna agitat, la răspântiile 
istoriei, de o anumită clasă; şi anume de clasa care eră ameninţată să piardă 
puterea, Exact în aceleași împrejurări îl agită astăzi burghezia. Evident 
aceasta nu micșorează cu nimic valoarea intrinsecă a armoniei şociale. Cel 
puțin partidele de stânga, cari recunosc realitatea luptei de clasă şi clădesc 
pornind dela ea, — sunt cele dintâiu încredințate de aberaţiile în raporturi 
la care duce această luptă. Ele și sunt astăzi cele mai sincere închinătoare 
ale unui ideal de pace socială. Este în primul rând cazul sindiealismului, 
Dar deosebirea între sindicalism și partidele pentru cari lupta de clasă e încă 
o sperietoare, este radicală. Acestea din urmă vor înlăturarea luptei de clasă, 
— dar păstrarea claselor sociale. Mai logic, mai realist şi mai fără prejudecăţi, 
singicalismul înțelege că singura posibilitate de a se elimină lupta de clasă 
este suprimarea claselor sociale. 

Ce însemnează acest punct de program, fundamental pentru sindica- 

lism, şi formulat pretutindeni cu o precizie care nu lasă nimic de dorit, e 
lesne de întrevăzut: este nici mai mult nici mai puțin decât refacerea totală 
şi din nou a întregii structuri sociale; refacere care e iluzorie, dacă ea nu 
se sprijină pe o nouă mentalitate a omenirii, 

Iată deci motivele pentru cari sindicalismul a pornit cu răsboiu împotriva 
societăţii actuale, Şi în primul rând împotriva Statului; căci Statul în forma, 
lui de astăzi este exponentul societăţii, este însăş organizarea forțelor ei, 
Principial Statul este pentru sindicalism inacceptabil; pentrucă Statul este 
o organizaţie din afara şi deasupra indivizilor ; și ca orice organizaţie din afară, 
exercită asupra individului o acţiune opresivă, Şi în afară de aceasta, Statul 
e doară expresia societăţii de azi: capitalist, militarist, democratic şi național, 
întocmai ca și societatea, Cu aceste elemente însă, sindicalismul nu poate 
construi noua omenire, Şi e lesne de înțeles de ce, m Cu ce mijloace și în ce 
chip s'ar puteă organizà noua societate, o să vedem mai departe, Deocam- 
dată să mi se îngăduie o digresiune în legătură cu Statul naţional, Mulţi 
oameni de treabă se lasă speriaţi de atitudinea antisnațională a sindicalismului ; 
şi pe nedrept, Aş dori să nu se uite că de obiceiu, dar mai ales în ultimul secol, 
toate marile mişcări politice cari au frământat omenirea, au luat atitudine 
împotriva națiunii și naţionalismului, Sindicalismul crede astăzi că există 
o corelaţie indestructibilă între democratism și naționalism; și totuş nu mai 
departe decât pe la jumătatea veacului trecut, mişcarea democratică aveă 
o puternică coloratură internaţională, Atunci a existat doară acel «comitet 
democratic internațional din care făceau parte Ledru-Rollin, Mazzini, Arnold 
Ruge şi Brătianu, care credeà că poate să valorifice democraţia ca pe un 
concept deasupra tuturor naționalităților, Ce s'a întâmplat deatunci, cunoar 
ştem, noi cari am trăit vremea democraţiilor naționale, Dar aceasta nu în- 
semnează că sindicaliștii astăzi, mm democraţii atunci, — nu au avut drep- 
tate, Logiceşte conceptul de Stat național este un compus hibrid; Statul e 
un concept politic; națiunea, unul cultural, Se poate întâmplă ca un Stat 
să fie Stat şi să fie şi naţional; se poate întâmplă, dar se întâmplă foarte rar; 
şi în orice caz nu e necesar, Practica nu pledează nici pentru Statul naţional, 
nici contra lui; practica politică pledează pentru Statul tare, adică pentru 
Statul în care organizaţia forțelor de producţie și de repartiție garantează 
maximum de echilibru; practica culturală pledează pentru națiunea în care 
organizarea forțelor spirituale garantează maximum de rendement a puter 
rilor creatoare de cultură, Noi suntem poate cei mai interesaţi să înțelegem 
înaintea altora acest adevăr și să contribuim la răspândirea lui, In ce mă 
priveşte, am convingerea că stăm în fața singurei formule care mai poate 
înlesni o. vieață liniștită şi rodnică omenirii sfârticate și frânte de grozăvia 
ultimului răsboiu, Iată deci în ce sens antinaţionalismul sindicaliştilor ar 
puteà să fie îndreptăţit, Ce e cu antidemocratismul lor, vom vedeă mai departe, 


Sindiealismul cere omenirii o altă mentalitate, Aceasta e idea fundamens 
tală care străbate întreaga mișcare, dela principiile ei, până la cel din urmă 
amănunt, O vom găsi deci și în metodele lui de luptă, și în înfăptuirea instru- 
mentelor acestei lupte, Astfel, sindicalismul refuză a face politică propriu 
zisă, In termeni generali, poartă, de sigur, o luptă politică, pentrucă 

politică este orice mişcare cu scop de a schimbă ràporturile juridice dintr’o so- 
cietate. Dar politică, în sensul restrâns, este o mișcare, numai atunci cândintră 
în legătură cu instituțiile constituite, când intervine în chip pozitiv, adică nu 
din afară, ci dinăuntru, ca să provoace schimbarea sau îmbunătăţirea ra- 
porturilor juridice de care vorbeam. Concret, luptă politică însemnează în 
regimul de astăzi luptă parlamentară. O asemenea acţiune este însă hotărît 
condamnată de sindicalişti. Motivele sunt pentru ei de ordin moral. Eu 
le-aș consideră mai degrabă tactice. Sindicaliştii pricep că în momentul în 
care vor intră în lupta parlamentară, prin contactul de fiecare zi cu parti- 
dele de mijloc sau de dreapta, vor ajunge la un fel de camaraderie, şi se va 
stabili un început de nivelare. Rezultatul fatal al oricărei lupte de acest fel 
este transacțiunea și compromisul. Dar tocmai compromisul vrea să-l evite 
cu orice preţ sindicalismul; şi — din punctul lui de vedere — cu drept cuvânt; 
căci de îndată ce intri în politică, și iei parte la legiferare, eşti — dela, sine 
înţeles — complice la situaţia întreagă. Dar atunci nu te mai poţi consideră 
ca în afară de societate și urmărind transformarea ei radicală. Derogări dela 
acest principiu nu există în practica sindicalistă. Opoziția hotărîtă pe care 
sindicatele o fac partidelor socialiste îşi are în acest punct exprimarea cea 
mai precisă. «Burghezificarea» socialiștilor cari au intrat în lupta parlamen- 
tară, este cea mai bună dovadă de primejdia care ameninţă orice colabo- 
rare cu ordinea stabilită. — Nu uităm că o anumită acţiune politică au in- 
treprins sindicatele. Grevele, asupra cărora vom reveni mai târziu, și care 
au urmărit să îmbunătăţească vieaţa massei proletare, au avut, de sigur o 
răsfrângere politică; dacă nu în altfel, cel puţin în noua legislaţie a, muncii 
pe care guvernele burgheze, sub presiunea sindicatelor au trebuit să o adopte. 
Dar aceasta nu însemnează, încă, o derogare dela principiul organizării ală- 
turi de societatea constituită; căci pe de o parte anumite îmbunătăţiri în 
vieaţa lucrătorilor erau absolut necesare pentru ca aceștia să poată rezistă, 
şi să se poată pregăti în vederea revoluţiei viitoare, iar pe de alta metoda, 
calea prin care amintitele avantagii au fost obţinute este proprie sindicalis- 
mului și în conformitate cu principiile enunțate mai sus: aceste avantagii 
nu au fost obţinute prin colaborare la opera legislativă, ci din contră, prin 
constrângere, prin impunerea punctului de vedere propriu, stând totuș în 
afara ordinei constituite. 

Pentru pregătirea nouei ordine sociale, sindicalismul preconizează şi rea- 
lizează organizarea sindicatelor, Sindicatele sunt asociaţiuni profesionale, 
constituite pe principiul muncii (în sindicate nu intră decât lucrătorii), şi 
diferențiate după criteriul meşșteșugului pe care fiecare îl exercită, Idealul 
ar fi ca toţi lucrătorii unei anumite meserii să intre în sindicatul respectiv. 

In faţa imposibilității de a realizà acest deziderat, sindicalismul ţine să-şi 
afirme un punct de vedere caracteristic, şi închizând — după cum vom vedeă 
mai târziu — însemnate consecinţe. Și anume: faptul că un sindicat nu poate 
cuprinde în practică totalitatea muncitorilor respectivi, nu primejduește pu- 
terea ofensivă a sindicatului; căci hotăritor nu este numărul, ci calitatea 
membrilor lui. Aşă că, de unde până acum, democraţia, care se sprijiniă 
pe principiul majoritar, urmăriă cu toată stăruința câştigarea unui cât mai 
mare număr de aderenţi, sidicalismul afirmă dintr'odată că nu are neapă- 


12 Doctrinele politice 


www.dacoromanica.ro 





178 DOCTRINELE PARTIDELOR POLITICE 





rată nevoie de mulţime; că mulţimea este fără îndoială un element care: 
nu poate îi despreţuit; dar că —la urma urmelor — o mișcare, mai ales la 
începutul ei, se poate lipsi de număr; absolut indispensabilă îi e însă cali- 
tatea. Să accentuăm însă că această calitate a lucrătorului nu este acelaş 
lucru cu cultura intelectuală, şi mai ales nu este identică cu aşă numita in- 
telectualitate. Căci departe de a-i căută cu orice preţ, sindicalismul mai 
degrabă evită pe intelectuali. Şi aceasta pentru maï multe motive. Intre 
altele pentrucă s'a dovedit că acolo unde apare, intelectualul joacă un rol 
oarecum de parazit. O spune sindicalismul. Dar, trebuie să o recunoaştem, 
nu tocmai pe nedrept. Intru atât, întrucât sunt gânditori sociali, intelec- 
tualii nu sunt de sine stătători, și nici nu pot constitui o grupă aparte, cu 
idealuri şi cu revendicări proprii. Intre intelectuali asemănările sunt formale. 
Toţi exercită un acelaş meşteşug, al gândirii. Dar pe câtă vreme în celelalte: 
meserii rezultatele obţinute sunt identice — tot ghete, sau tot scaune, sau 
tot haine — la intelectuali, deşi rezultatul este tot idea, această idee are 
particularitatea că nu este în conţinutul ei pretutindeni identică. Una va fi 
în adevăr semnificația și valoarea unei idei, alta semnificaţia şi valoarea 
alteia, Şi tocmai divergenţa drumurilor pe cari le urmează ideile în înfăptuirea, 
lor, este pricina pentru care intelectualii nu pot aveă revendicări comune 
şi nu pot constitui o clasă-de sine stătătoare. Căci, să nu se uite, idea nu se 
poate analogă cu un fabricat gata. Ea nu e în adevăr gata decât atunci când 
s'a realizat, cu alte cuvinte, când, reeunoscându-i-se calitatea de «ideal, 
s'a trecut la înfăptuirea ei. Iată de ce intelectualul nu e de sine stătător, 
ci va trăi întotdeauna în funcţie de acel grup social, care va fi mai în mă- 
sură să ia asupra lui şi să ducă la bun sfârșit realizarea planurilor de reformă, 
sau a idealului de vieaţă a intelectualului respectiv. Aceasta însă ar îndrep- 
tăţi numai în foarte mică măsură! lipsa de interes a sindicalismului pentru 
intelectuali. Teama sau mai degrabă neîncrederea față de intelectuali are 
pentru sindicalişti şi alte rădăcini. Principiul fundamental şi marea mân- 
drie a sindicalismului e că el este o mișcare naturală. Tot ce se întâmplă în 
şi prin sindicalism e în ordinea lucrurilor să se întâmple. Teoria sindicalis- 
mului nu este o construcţie dialectică, ci doar sistematizarea convenabilă 
a unor concluzii pe cari le impune situaţia de fapt. Intr'o asemenea situaţie 
intelectualul nu poate fi dorit. El se lasă prea mult furat de propriile lui 
idei, şi e prea lesne înclinat a confundă construcţiile sale cu realitatea. Unde 
intervine deci un intelectual, se ivește şi primejdia unei intervenţii în mer- 
sul normal al lucrurilor, care fără îndoială poate promovă, dar poate și fal- 
sifică evoluţia firească a societăţii. Acesta e deci un al doilea motiv de neîn- 
credere. Și mai e unul, poate cel mai însemnat. Meseria de intelectual este 
foarte deosebită de celelalte; îndeletnicirea zilnică cu ideile este o muncă 
ceva mai rafinată, un meșteșug mai subţire, care foarte ușor naşte prezum-- 
ţia unei deosebiri de calitate şi a unei ierarhizări a meseriilor în favoarea 
intelectualilor. Aceștia sunt înclinați a se socoti întotdeauna de o altă esenţă 
cu ceilalți muncitori, prin preocupările lor şi prin factura lor sufletească. 
Acolo unde se ivește, intelectualul pretinde întotdeauna pentru el rolul de 
conducător. Dar aceasta ar duce fatalmente, și în viitoarea organizare, la 
o diferenţiare înlăuntrul societăţii; și anume Ja monopolizarea conducerii. 

de către o anumită categorie de oameni. Çeeace evident nu însemnează deloc 
rezolvirea problemei, care pentru sindicalism este desființarea funcțiunii 
opresive a Statului. Situația ar fi în adevăr aceeaş, cu singura deosebire că 
nouii conducători s'ar alege numai dintre intelectuali. Insemnează aceasta 
că sindicalismul e în dușmănie declarată cu intelectualii? Nu. Șindicalismul 
recunoaște valoarea intelectualilor şi necesitatea existenței lor; între altele 
şi pentrucă nu poate negà utilitatea absolută a aşă numitelor funcțiuni ge- 
nerale în orice întreprindere, funcțiuni care sunt îndeplinite de intelectuali. 
Çeeace contestă sindicalismul este însă valabilitatea actualelor criterii de 
jerarhizare. Nu se poate vorbì — crede sindicalismul — de meserii calitativ 
inferioare sau superioare, pentucă singurul criteriu de valorificare este ne- 
cesitatea acelor meserii pentru bunăstarea organismului social. Din acest 
punct de vedere existenţa tuturor meseriilor e egal necesară, atât gât cores- 
punde unei funcțiuni sociale normale. Acesta e aşă numitul principiu al con- 
vertibilității profesiunilor. Calitatea nu intervine decât în aprecierea felului 
în care o profesiune este exercitată; ea privește vendementul și calitatea 
rezultatelor muntii, Diferenţierea calitativă se face deci înăuntrul sindi- 
calismului nu pe meseții, pe clase, sau pe orice grup în genere, ci pe persoane. 
Çu aceste persoane calitativ diferenţiate contează sindicalismul. Dacă inte- 
lectualii renunţă la prezumția lor de meserie superioară, dacă admit princi- 
piul convertibilităţii, şi se supun unei selecţiuni individuale, conlucrarea, 
cu ei e asigurată. Dacă nu, sindicalismul se poate lipsi de ei. 

Aceasta poate să fie numai o pretenţie a sindicaliştilor, — dar poate să 
fie şi mai mult decât o simplă pretenţie, Găci să nu uităm: sindicalismul 
a trăit de fapt până astăzi mai mult fără intelectuali. Erà de altfel și firesc: 
dacă în adevăr sindicalismul e în ordinea normală a lucrurilor, el se desfă- 
şoară oarecum dela, sine. Un proces natural nu poate îi oprit; el poate fi în- 
târziat numai, sau poate fi chiar promovat, după împrejurări; dar oprit 
pur şi simplu, nu. Intelectualii au ceva de învăţat deaci. 

Consideraţiunile de până aci lămurese până la un punct structura sindi- 
catului, şi principiile cari prezidă la încheganea acestei formaţiuni care nu 
e decât instrumentul de acţiune a sindicalismului. — Șă-i vedem acum mij- 
loacele. Două lucruri sunt de reţinut din cele de mai sus: întâiu, că sindi- 
calismul urmăreşte înlăturarea totală și în bloc a sistemului de instituţiuni 
actuale; al doilea, că, încredinţat de necesitatea unei refaceri totale, el nu 
vrea să aibă nici un punct de conlucrare cu societatea de astăzi, Țot din 
aceste principii se inspiră şi metodele de acțiune. Sindicalismul nu tratează; 
el nu poate să trateze cu societatea burgheză. Țratative însemnează tocmeală ; 
şi tocmeală însemnează tranzacţie; iar tranzacţie însemnează, după cum 
am văzut dejà, un fel de conlucrare. Deci calea nu poate să fie decât alta, 
In pyomentul în care, de pildă, tonfederaţia generală a sindicatelor sacoteşte 
că pentru interesele muncitorimii și a sindicalismului, o anumită legiferare 
este necesară, ea cere dela guverne această legiferare, pur şi simplu. Ea nu 
"vrea să cerceteze împreună cu delegaţii societăţii actuale, dacă, cererile for- 
mulate sunt juste sau nu, sunt oportune sau nu, sunt realizabile sau nu. 
Sindicatele au socotit odată aceasta la ele acasă, şi au hotărît, Qeeace trebuie 
să urmeze, e răspunsul Statului la cererile făgute. Aceasta este aşă numita, 

acțiune directă; ea constă în pretenția de a se satisface necondiționat cere- 
rile odată formulate, sub amenințarea pentry Stat de a fi pus în imposibili- 
tate să-și exercite mai departe funcțiunea. Mijloacele prin care această ame- 
nințare sar puteă, realizà sunt; după împrejurări, boicotul, sabotajul și greva. 
Asupra lor nu e necesar să stănuim prea mult. Este totuș o formă a grevei, 
şi anume greva generală, care e de o deosebită însemnătate. Importanţa ei 
este că poate opri la un moment dat întregul mecanism social. Toată organi- 
zaţia societăţii este în asemenea momente la dispoziţia celor cari fac greva. 
Teoretic cel puţin. Dar greva generală nu este un instrument care să se poată 
aplică în fiecare zi. Greve generale au fost; încercate şi realizate și la noi în 
țară şi aiurea. Dar nu în intenţia de a opri activitatea Statului, şi de a face 
să treacă puterea asupra greviștilor. La aceasta nu gândesc încă sindicaliștii 
serios, pontrucă — socotesc ei — nu e încă vremea. Deocamdată greva ge- 
nerală are mai mult o funcţiune educativă. Ea se proclamă cu termene fixe, 
şi pentru perioade bine hotărîte: grevă generală — mai drept, suspendare 
de lucru —la 1 Maiu, grevă generală cu prilejul împușcării unui lucrător, 
acestea sunt fapte pe cari le-am trăit. Dan ele erau mai mult manifestații, 
decât acțiuni ofensive.  Deaci şi caracterul educativ de care vorbeam. O 
grevă generală este educativă pentru luerători, pe care îi face conștienți de 
forţa lor, şi educativă pentru «ceilalţi», cărora le arată cu ce eventualităţi 
au să conteze. Dan ea mai este educativă încă într'un alt sens, pe care l-aș 
numi «metafizic». Georges Sorel, unul din cei mai subtili şi mai sugestivi 
cugetători ai mişcării sindicaliste, numeşte greva generală «un mit social. 
Dacă în adevăr această grevă generală la care lucrătorii se exercită, prin 
foarte dese repetiţii generale, va aveă, vreodată loc, se va proclamă anume 
cu scopul precis ca să răstoarne ordinea stabilită, nu se poate afirmă cu 
siguranţă. Dar aceasta nici nu e așă de important. Căci greva generală pentru 
care se pregătesc lucrătorii nu e însemnată prin ea însăș, ci prin pregătirea 
ei. Ea stă întotdeauna înaintea conștiinței lucrătorului, ca un avertisment, 
ca un ideal și ca un îndemn; ea încheagă energiile şi încurajează în luptă; 
ea este obiectivarea tuturor dorințelor și nădejdilor lucrătorilor. Mit social 
este greva generală, după cum mit social a fost a doua venire a lui Cristos. 
Apropierea aceasta poate să ne lămurească. Mărturisirea credinței care. 
anunţă a doua venire a lui Cristos, nu mai e înţeleasă de nimeni astăzi literal. 
Nu e mai puţin adevărat însă că începuturile creștinismului au crescut sub 
ameninţarea; și sub nădejdea. acestei a doua veniri. Istoria bisericii creștine 
poate înșiră nenumărate termene cari se fixează venirii adoua. Anul o miie 
este cel mai cunoscut din acestea. Anul o miie a trecut şi el, fără ca Guistos 
să se arate. Dar în aşteptarea lui omenirea se pregătise. Inlăuntrul comuni- 
tăţilor creştine, vieaţa se schimbase, ca să se adapteze judecății anunţate; 
şi se schimbase în așă măsură, încât vechile raporturi juridice se găseay, de 
fapt înlocuite. Creștinismul crease forme noui de vieaţă. O altă mentalitate 
stăpâniă lumea europeană; și dacă anul o miie nu a fost în adevăr anul reve- 
nimi lui Cristos și cel al judecății celei mari, el a fost în orice caz încheierea, 
păgânismului. În acest sens poate fi și greva generală un mit; social; un ter- 
men fictiv de realizare a tuturor nădejdilor, în umbra căruia muncitorimea 
pregăteşțe transformarea totală. 

Cu aceasta însă intrăm în problema realizărilor practice pe care le ur- 
măreşte sindicalismul, Ce a vrut să răstoarne, și cum crede că poate și trebuie 
să răstoarne, am văzut. Ce vrea să creeze însă, este mai puţin clar. Despre 
lucrurile acestea am mai vorbit la început. Q mișcare strict teoretică, por- 
nită şi construită din capul unuia sau a câtorva, are întotdeauna un plan 
precis de reclădire. Dacă acest plan se potriveşte sau nu realităţii, asta e alt- 
ceva." Vorba e că îl are întotdeauna; precis, frumos, armonie, până în cele 
mai mici amănunte, — ca orice lucrare de cap. Spre deosebire, sindicalismul 
care așteaptă răsturnarea, nu ştie precis ce va face după această revoluţie. 
La 1901, la amintitul Congres al Confederaţiei Generale a muncii ţinut la 
Lyon, sia pus la dispoziţia sindicatelor și diferitelor burse a muncii un chestio- 
“nar. Se dădeă tuturor un termen de un an de zile, în care să se răspundă 
cam cum ar înţelege fiecare organizaţie noua așezare socială după greva ge- 
nerală. Răspunsurile au fost toate foarte generale și foarte vagi. Se cereă 
„în genere o formă federativă, cu un Stat administrativ și nu politic, și cu ele- 
mentul muncii drept bază a întregii organizaţii. Evident, e cam puţin. Unii 
dintre cei cari au încercat să sintetizeze teoretic mișcarea au fost siliți să o 
recunoască. Cu un corectiv însă; şi anume, că nici o revoluţie nu a știut pre- 
cis ce va face după ce se va isprăvi revoluţia propriu zisă. 


Dar, zic ei, — și cu aceasta, începem să definim sindicalismul faţă de ma- 
rile mișcări sociale și prezente —, un lucru e sigur: revoluţia aceasta nu se 
poate întâmplă și nici nu se va întâmplă după ordin. Ei va trebui să-i pre- 
ceadă în orice caz, şi cel puţin, o transformare morală a întregii societăţi. 
Și tot- sindicatului îi revine rolul de a pregăti această transformare. Cum, 
— am văzut-o în analogia cu comunităţile creștine, atunci când vorbeam 
de greva generală. Am subliniat în altă parte caracterul de organizaţie pa- 
sivă, de rezistenţă a sindicatului. Să relevăm deci aci, un alt aspect al lui, 
caracterul de organizaţie activă, pentru realizarea unei noui mentalități. Ce 
va fi această nouă mentalitate, iarăș nu poate spune sindicalismul, — și cu 
drept cuvânt. Este probabil însă că vieaţa în sindicate, cu raporturile ei de 
cooperaţie și de solidarizare, va creà cu timpul omenirii o mentalitate nouă. 
Noi reținem deocamdată afirmaţia — de o covârșitoare însemnătate — că 
revoluţiei sociale trebuie să-i preceadă o revoluţie morală. 

Este însă în acest punct o foarte simţitoare deosebire între socialismul 
propriu zis şi sindicalism. Socialismul crede că transformarea societăţii se 
va face prin evoluţia tehnică. Hotărîtor este factorul economie, care singur 
trage după el toată mașinăria socială. Nu se contestă la urma urmelor că, 
unei anumite forme de producţie îi corespunde o anumită structură a con- 
științei individuale şi publice; dar se pretinde că cea dintâiu condiţionează 
și cauzează pe acestea din urmă. Cu totul altă poziţie ocupă deci sindicalismul, 
când pune în sarcina sindicatelor grija plămădirii unei noui mentalități pentru 
omenire. El pretinde pur și simplu precumpănirea factorului moral în evo- 
luţia socială și condiționarea acesteia din urmă prin cel dintâiu. Nu știu cu 
cât drept se vorbeşte astăzi — se vorbeşte dealtfel și prea mult, ca să fie 
adevărat — de falimentul socialismului. n lucru e sigur însă: anume că 
structura sufletească din care s'a născut teoria socialistă e astăzi depășită. 

Nu mă gândesc numai la metoda materialismului istoric pe care o amintii 
mai sus; despre ea se poate spune la urma-urmelor că nu e decât un hegelia- 
nism mutilat prin neînţelegerea, Vreau să vorbesc însă de însuș spiritul 
socialismului, care e de un dogmatism ce dă de bănuit, Marxismul știe sigur 
ce se va întâmplă. Nu e vorba de bănueli, sau de profeţii, ci de calcule. Sun- 
tem în plină ştiinţă pozitivă, El ştie cu precizie că perioada capitalismului 
se va consumă. Ştie precis și când se va consumă, Are lipsa de spirit critic 
și de prudenţă să anunţe chiar data exactă a consumării. Socialismul este, 
ca factură sufletească, ultima întrupare — și nu cea mai simpatică — a dog- 
matismului raţionalist. Cu totul altfel sindicalismul; el nu știe nimic precis; 
el bănuește și așteaptă; dorește o transformare a societăţii; adună date și 
observaţii, și crede această transformare probabilă, într'o direcţie pe care 
mai mult o simte, decât o înţelege. Este, evident, altceva, Se obișnuește a 
se trece sindicalismul la remorca socialismului, Să nu ne înșelăm. Este doar 
un mijloc comod de clasificare, In istoria filozofiei, astăzi încă, Fichte, Schel- 
ling şi Hegel sunt socotiți ca urmaşii lui.,. Kant. De ce nu ar fi și sindicalis- 
mul urmaș al socialismului? Dar clasificările acestea, făcute de istorici, sunt 
bune tot numai pentru istorici. Pentru lumea cealaltă, între socialism și sin- 
dicalism e aceeaș depărtare ca dela Descartes la Bergson; cu singura re- 
stricţie că valoarea filozofului stă în primul caz deasupra, iar în al doilea de- 
desubtul doctrinei respective, ` 

In afară de aceasta, încă o considerație dovedeşte cât de actual este 
sindicalismul și cât de adânci rădăcini are el în contemporaneitatea noastră 
sufletească. Aminteam mai sus teoria minorității conştiente și principiul di- 
ferențierii calitative în sindicalism. Este tot ce poate fi mai protivnie de- 
mocrației. Pentru aceasta, societatea erà o asociație contractuală, — izvorîtă 
din voința liberă a indivizilor, Nu pot spune dacă forma contractuală garan- 
tează egalitatea contractanților, sau dacă această egalitate face posibilă 
contractarea, Fapt e că în teoria democratică contractul și egalitatea sunt 
postulate fundamentale. Din aceste două elemente se deduce uşor princi- 
piul majoritar, care și el la rândul lui se sprijină pe propoziţia: voinţa colec- 
tivă este egală cu suma voințelor individuale liber exprimate, consecință a po- 
stulatelor de mai sus. Çu aceasta avem schema aproape completă a democra- 
tismului. Çare este structura lui şi resorturile lui ideologice? Çă toți oamenii 
sunt egali, este o afirmație. așă de surprinzătoare, încât toată istoria demo- 
cratismului teoretic nu e decât un şir de corective a acestei afirmaţii, Şi! cu 
toate acestea nimic nu e mai explicabil decât propoziţia aceasta a egalităţii, 
dacă o privim în rădăcinile ei. Concepţia democratică este rezultatul apli- 
cării spiritului științelor pozitive la cercetarea vieţii umane, In adevăr: s'a 
spus de atâtea ori — și nu pe nedrept — că marea revoluţie științifică a re- 
nașterii şi a începuturilor evului modern, stă în considerarea cantitativă, 
abstractă, a realităţii, Obiectele şunt desbrăcate de ceeace au ele personal, 
diferențiat, calitativ, şi luate în ceeace au ele comun ca-obiecte, Dar în acest 
caz ceeace le mai deosebește nu este o notă specifică a lor, — conţinutul 
fiind la toate acelaș —, ci faptul că sunt altele în timp și spaţiu, că sunt nu- 
meric deosebite, Aci e rădăcina considerării cantitative a realităţii, Apli- 
caţi această metodă şi la cercetarea oamenilor, și veţi vedeă că rezultatul 

este tocmai democraţia: oamenii sunt toţi egali, dar numeric deosebiți, după 
cum deosebite sunt diferitele unităţi în seria 1+1-+1+... şi așă mai de- 
parte. Societatea este în acest caz suma indivizilor care o formează, iar voinţa, 
colectivă egală cu suma voinţelor individuale. De unde şi criteriul majoritar 
în stabilirea voinţei colective. 
Se poate obiectà că acesta este vechiul demoeratism a lui Rousseau. 
De sigur! Dar aş fi bucuros să-mi spună precis cum e democratismul care 
nu mai e a lui Rousseau; aș vrea să cetese anume, sau să ascult undeva, o de- 
finiţie a democratismului care să nu fie a lui Rousseau şi să fie totu demo- 
cratism. Știu că dela o vreme se vorbeşte în nouile democrații de regionalism, 
de reprezentanţă proporţională, ete. Dar asta nu mai e democraţie. Dacă 
democraţie însemnează astăzi punerea în valoare a tuturor forţelor pro- 
ductive ale unei societăţi, atunci nu e om în lume astăzi care să nu fie — cel 
puţin în teorie — democrat; iar dacă democraţie însemnează dreptul fie- 
căruia, de a ajunge la locul care se cuvine capacităţii lui, — posibilitatea, de 
circulaţie, ascendentă și descendentă, în corpul social, atunci democrat a fost 
la noi și P. P. Carp, după însăș declaraţia lui. Democrația nu poate fi nici 
regionalistă, nici proporţionalistă. Ea este uniticatoare și majoritară. Copil 
bun al scientismului modern, ea s'a ridicat din considerarea aritmetică a so- 
cietăţii, şi nu poate renunță — fără contradicție de moarte — la punctul de 
vedere cantitativ. 
Nu avem deci deaface cu o teorie nouă, izvorînd din nevoile actuale ale 
spiritului, ci cu o teorie izvorită din vechea obișnuinţă ştienţistă a omenirii. 
ăci nevoile noastre sufleteşti sunt altele. Ceeace caracterizează momentul 
nostru în evoluţia spirituală, este, între altele, întoarcerea la considerarea 
antropologică a omului, pe care renașterea a cunoscut-o și a profesat-o cu 
o strălucire și o profunziune necunoscută încă; întoarcerea, spre individual, 
nu humai în preocupările de laborator sau de bibliotecă, unde raționalismul 
este strâns de aproape de un antiintelectualism aproape proteic, nu numai 
în disciplinile spirituale unde vechea psihologie pozitivistă, ştiinţifică, ab- 
stractă este înlăturată de psihologia diferenţială, — ci chiar în vieaţa so- 
cială. Cu adevărat nou și răsfrângând necesităţile şi preferinţele vremii, este 
sindicalismul, când proclamă de ex. principiul diferenţierii calitative și când, 
ca urmare logică, cere gruparea lucrătorilor pe bresle, bănuind că lucrăto- 
rilor din aceeaș meserie le e comună mentalitatea, structura sufletească. 
E greu e și oarecum zadarnic să spunem dacă acest fel de a vedeă are, sau 
merită să aibă aprobarea noastră. Organizarea societăţii pe principiul recu- 
noașterii formelor vii de vieaţă socială este astăzi, cel puţin ca tendinţă, un 
fapt, care nu are nevoie de nici o aprobare sau justificare, pentru simplul 
motiv că există. Este aşă de în ordinea lucrurilor de azi această organizare 
sprijinită pe calităţile diferenţiale ale indivizilor, încât ea nici nu e speci- 
fică sindicalismului; federalismul și descentralizarea, cele două mari pro- 
bleme care par a caracteriză epoca ncastră, îşi au rădăcinile în acelaș fapt 
pe care îl subliniem aci. Chiar vieaţa noastră publică de după răsboiu ne 
oferă două cazuri tipice. Cel dintâiu, partidul poporului. Când s'a organizat 
după răsboiu, partidul acesta eră o ligă. Nu eră un partid politie propriu zis, cu 
stat-imajor la centru, cu statut şi cu program; ci numai o reuniune de for- 

maâţiuni locale, cu necesităţi de organizare locale, cu programe locale. 
Aşă ştiu eu că s'a închegat şi a crescutliga poporului. Deatunci, ea a devenit 
partid; o formaţiune cu putere centrală, unificatoare şi... abstractizantă. 
In folosul ei? Aceasta e de văzut. 

Al doilea caz, partidul țărănesc. Istoria lui e cunoscută. Ş'a născut deodată 
în mai multe puncte ale ţării. Aș zice, s'a născut în acelaş timp, și independent, 
în mai multe comune ale aceluiaş judeţ. Programul, nu a fost un program, 
ci o mulţime de programe. Iar când diferitele partide țărănești s'au întrunit 
pentru prima oară în congres, ele nu aveau nici măcar în linii largi un pro- 
gram comun. Şi aci lucrurile s'au mai schimbat. Oamenii cu practică poli- 
tică au făcut și aci un program. Din nefericire — sau din fericire? — nu 
trăeşte acest program în conștiința nimănui. Un elector care ar vrea să lu- 
creze în numele acestui program, ar rămâne de ocară. Trăesc şi astăzi pro- 
gramele locale; şi însuş partidul nu trăeşte efectiv decât în judeţele cart 
au avut putinţa să-și facă asemenea programe. Ceeace spun eu aci nu sunt 
credinţe sau nădejdi; ca unul ce trăese în afară de orice formaţiune politică 
şi de orice preocupare politică militantă, nu pot aveă și nici nu am dorinţe 
în această materie. Ceeace spun eu, sunt fapte. Exemplele precise îmi stau 
oricând la îndemână. ` 

Și ca să ne întoarcem la problema noastră: iată deci că fenomenul acesta. 
al descentralizării sub toate raporturile, cu alte vorbe: al aprecierii cali- 
tative a realităţii este mult ma: general; iar atunci când sindicalismul şi-l 
însuşește ca principiu, el nu face decât să realizeze una din necesitățile spi- 
ritului contimporan. 

Am văzut care este în linii largi structura generală a sindicalismului în 
ethosul lui, în problema lui, în mijloacele lui de realizare, în idealurile către 
care se îndreaptă. Să ne grăbim spre încheiere. Am 'stăruit — poate prea 
mult — asupra faptului că sindicalismul este o mișcare ce se sprijină pe 
utilizarea formelor vii și concrete ale vieţii, care nu cere numai respectarea 
lor — ceeace la urma urmelor ar puteă fi un ideal contemplativ, estetic, — 
dar crede că refacerea omenirii nu poate veni decât toemai pe calea utilizării 
complete a acestor forme vii, de vieaţă adevărată. Impresia mea este însă 
— și am mai spus-o — că avem aci de a face cu un principiu care este însuș 
chiagul vieţii actuale. Democraţia a însemnat, sub toate raporturile, o mare 
risipă de energie. Plecând dela omul abstract, lucrând cu el, şi utilizându-l 
numai în elementele cari intrau în conţinutul conceptului de om, ea lasă 
neorganizate pentru omenire toate calităţile specifice fiecărui individ, care 
nu sunt numai «sarea pământului», ci mai mult încă singurele resorturi ade- 
vărate ale activității umane. Democrația a socotit cu numărul. Vremea 
noastră socotește cu individul, ca făptură vie a lui Dumnezeu, cu preferinţele 
și îndemânarea lui specială, cu capacitatea lui proprie, cu mediul lui natural 
în care este plasat, în care se simte mai la îndemână și în care poate lucră, 
mai din plin decât în oricare alt loc. In faţa risipei democratice, vremea, 
noastră ridică principiul și fapta economiei conservatoare. Să nu ne înșelăm și 
să nu ne încurcăm în cuvinte. Nici sindicalismul şi nici o nouă formaţie poli- 
tică — întrucât e cu adevărat nouă — nu e democratică, în sensul demo- 

craţiei clasice, singurul ei sens posibil. Ci toate sunt conservatoare. Nu în 
sensul vechiu al cuvântului. Ci întrun sens mai larg, după care este conser- 
vatoare orice formulă politică ce asigură un maximum de economie a forţelor 
sociale. Vechiul conservatism se definește altfel, — dar la drept vorbind nu 
e altceva. Căci tradiţie, autoritate, continuitate în ascensiunea unui indi- 
vid, excelență în meserie, ș. a., elemente cu care se defineşte astăzi conser- 
vatisinul, nu sunt decât mijloace prin care se realizează acel maximum de 
economie de care vorbeam. Încercarea mea de definiţie este cel puţin logi- 
cește preferabilă, pentrucă ea definește conservatismul prin elementele fac- 
turii lui, şi nu prin instrumentele lui de realizare. Şi în afară de aceasta, ea 
înglobează toate nouile mișcări sociale, fără să lase la o parte nimic din ceeace 
eră constitutiv în vechiul conservatism. Dacă e nevoie de o asemenea înglo- 
bare? Credem că da. Altfel nu am aveă nici o explicare a recrudescenţei pe 
care o trăește astăzi pretutindeni conservatismul. 

Conservator este deci în factura lui intimă și sindicalismul, pentrucă tot 
conservator este etosul vremii noastre din 'care sindicalismul se ridică. Pro- 
feții asupra viitorului lui, e greu de făcut. Profeţiile sunt de altfel apanajul 
altora. După răsboiu, mișcarea sindicalistă a suferit grave înfrângeri. A su- 
ferit înfrângeri poate și din pricina unei grabe pe care concepţia sindicalistă 
nu o îndreptăţiă și nu o recomandă; grabă provocată de cunoscute con- 
joneturi externe, cari pentru mulţi au fost motiv să-și piardă măsura și sigu- 
ranţa de acţiune. Poate să fie îndoielnice dacă sindicalismul se va realizà 
vreodată. Demn de ţinut în seamă e pentru mine faptul că această mişcare 
închide în ea cele mai caracteristice elemente ale facturii epocei noastre. 
Şi tocmai desprinderea, acestor elemente și cumpănirea semnificației lor a fost 
ținta cea mai însemnată a expunerii de faţă. lar dacă această expunere a 
atras măcar atenţia asupra problemei, voiu socoti că ea și-a îndeplinit din. 
belșug rosturile. 


11 Martie 1923 

ANARHISMUL 

1. INTRODUCERE 


"A expus dela această tribună doctrinele diferitelor partide și curente 
politice. Fiecare din aceste doctrine reprezintă fie interesele unei anu- 
mite clase sociale, fie aspiraţiunile unei întregi societăţi, fie idealul 
omenirii în timpul de faţă. Cu alte cuvinte, doctrina aveă la bază con- 

cepţiuni elaborate în conformitate cu nevoile care iau naștere din însăș reali- 
tatea socială. 

In expunerea anarhismului, ai să spunem dela început, — nu vom 
întâlni această conformitate cu realitatea. Mai întâiu anarhismul nu reprezintă 
nici o clasă socială, fiindcă desființează, cum vom vedeă, orice diferențiere 
socială. Apoi anarhismul nu reprezintă nici ąspirațiunile unei anumite societăți 
încadrată întrun Stat naţional, fiindcă nu recunoaște autoritatea Statului. In 
sfârșit, anarhismul, deși pretinde a reprezintă binele omenirii, nu urmărește un 
ideal definit cu privire la progresul societăţii. 

Anticipăm aceste caracterizări, pentru a face legătura între anarhism și 
celelalte doctrine politice. Faptul de ţinut în minte este că nu există o doctrină 
a anarhismului în acelaș Sens ca o doctrină a unei clase sociale, a unei societăţi 
sau a unui ideal social. Aceasta se explică, bine înţeles, dacă ne amintim că 
doctrina implică gândire organizată și oarecare tradiţie în aplicarea reformelor 
sociale, două puncte pe care anarhismul le neagă prin definiţie. 

In adevăr, care este esenţa anarhismului, ca doctrină? O teorie care des- 
fiinţează Statul, adică tocmai elementul organizator al societăţii; o teorie care 
nu recunoaşte nici o autoritate în afară de aceea a conștiinței individuale ; o teorie 
care neagă ordinea, determinată de legi și convenţiuni. | 

Există două feluri de anarhism, dacă ținem seama de înţelesul etimologic al 
cuvântului 1): anarhism ca atitudine individuală, și anarhism ca doctrină politică, 
Cel dintâiu este o poziţie pe care fiecare individ o ia din timp în timp, și o ia cu 
atât mai des cu cât posedă o personalitate mai puternică. Reacţiunea individului 
în contra mediului este o atitudine anarhică în sensul că se îndreaptă mai mult 
sau mai puțin împotriva autorităţii colective. Dar manifestarea individualității 
inovează condițiuni și concepţiuni numai pe calea sugestiunii. Efectul ei asupra 
societăţii se reduce de fapt la o influenţă care se impune fără mijloace violente. 
Aşă, toate personalităţile mari în artă, știință, filozofie şi religie exercită o in- 
fluenţă anarhică, adică o influență în contra ordinei existente și a valorilor în curs. 

Dar un astfel de anarhism nu ne poate interesă aici, fiindcă el nu se referă 
direct la problemele sociale. 


2. TEORIA ANARHISMULUI 


Să cerectăm anarhismul politic, să vedem întrucât el poate fi numit o 
doctrină. Mai întâiu anarhismul pune problema individului față de societate, 
o problemă pe care nimeni nu o poate negà sau ignoră. Individualul și socialul 


1) dy = fără + der = guvernământ, comandă. 

sunt termeni corelativi în realitatea socială, dar pentru teoreticianii anarhismului 
ei sunt termeni contradictorii. Deaici naşte caracterul excentric al anarhismului. 
Aceasta se vede clar din opoziţia pe care o ia anarhismul faţă de socialism. 

In contradicție cu socialismul, care reprezintă atât în economie cât și în: 
politică un sistem colectiv, anarhismul reprezintă un sistem individualist prin 
excelenţă. In locul forţei de drept necesară pentru menţinerea societăţii, anar- 
hismul susţine că societatea poate trăi fără nici o forţă şi fără nici o constrângere 
juridică. Deși ambele doctrine izvorăsc din aceeaș concepţie a dreptului natural, 
totuş fiecare se deosebește în privinţa libertăţii omului în societate. Socialismub 
susține că binele societăţii cere o stăvilire cât mai severă a libertăţii individuale 
în folosul comunităţii și o regulare colectivă a procesului de producţie, pe când 
anarhismul se ridică în contra oricărei intervenţii colective și oricărei limitări 
a libertăţii individuale. Într'un cuvânt, anarhismul reprezintă sistemul celei 
mai largi libertăţi omenești posibile, sau un fel de liberalism dus la extrem). 

La baza concepţiei anarhismului se află, așadar, convingerea că numai din 
libertatea deplină a indivizilor poate naște o armonie politică și socială; că orice 
intervenţie autoritară asupra libertăţii face pe individ mai puţin productiv în, 
societate ; că orice întreprindere trebuie să se facă de voie bună, în înţelegere 
comună cu fiecare individ, dar cu posibilitatea de a disolvă contractul oricând, 
dacă nu mai există aceeaș voinţă din toate părţile; că cea mai potrivită viaţă 
socială este aceea care nu prezintă nici un fel de coerciune, nici o lege, nici un 
stăpân. Cu alte cuvinte, toţi oamenii sunt liberi să facă ce voesc în limita con- 
ştiinţei lor individuale. 

Se înţelege dela sine că în astfel de condițiuni Statul nu mai are ce căută; 
că legile și sancțiunile nu mai au nici un rost; că orice ordine legală dispare 
în faţa libertăţii infinite a individului. 

Starea de lucruri pe care o proclamă astfel anarhismul este în contradicţie 
cu tot ce numim noi civilizaţie, cu o mică excepţie poate, anume aceea a; 
proprietăţii individuale, pe care uneori nu numai că o afirmă, dar o extinde 
şi în ceeace priveşte relaţiile individului faţă de societate, în sensul că individul 
nu recunoaște a fi dependinte de societate, ci se consideră de sine stătător. 

Ar păreă că anarhismul este nu numai antisocial, ci și antimoral, căci nu 
este moral a nesocoti drepturile celorlalţi oameni pentru a-ţi afirmă egoismul 
fără nici o limită. Cu toate acestea, nu trebuie să uităm că anarhismul naște, 
ca orice teorie socială, dintr'un motiv etic. Nevoia unei îmbunătăţiri, credinţa, 
în realizarea fericirii, convingerea că toate vor merge mai bine dacă se va schimbă, 
ordinea actuală a condiţiilor sociale, — toate acestea sunt stimulente utilitare, 
care pun pe anarhist pe acelaş plan etie cu toţi reformatorii sociali. 

Pe lângă motivul etic sunt precedentele psicologice care determină concepţia. 
anarhismului. Nu se poate analiză teoria anarhismului în afară de substratul 
psicologic al ideologiei pe care o reprezintă. Inainte de a fi o teorie, anarhismul 

1) CE. K. Diehl, Über Sozialismus, Kommunismus und Anarchismus (Jena, 4-te Aufl. 1922), 
S. 78. Ca lucrări asupra teoriei și istoriei anarhismului: R. Stammler, Die Theorie des Anarchis- 
mus (Berlin, 1894), Emma Goldman, Anarchism and other Essays (New-York, 1911), A. Zenker, 
Anarchism, A Criticism and History of the Anarchist Theory (New-York, 1901), R. Hunter, 
Violence and the Labor Movement (New-York şi London, 1918), P. Ramus, Die Neuschăpfung 


der Gesellschaft (Wien, 1921) şi D. Gusti, «Comunism, Socialism, Anarhism, Sindicalism și 
Bolşevism» în Arhiva pentru Știința şi Reforma Socială (1920), pp. 295—353. 

este o dispoziţie sufletească, ceeace numesc germanii eine Stimmung, care ia 
naştere dintr'o revoltă, de fapt, din conflictul individului cu colectivitatea. De 
o parte avem elanul spontan al individului, de altă parte reprimarea organizată, 
a mediului, sau, de o parte natura, de altă parte societatea, f 

Din această dualitate iau naştere, în fond, toate problemele sociale. In 
adevăr, ce sunt problemele cu care se luptă cârmuitorii unui Stat, conducătorii 
unei comunităţi, şi chiar şeful unei familii, decât antinomia care există între 
individ și colectivitate, între interesele individuale și interesele sociale ? 

Anarhismul însă, ca atitudine politică, se deosebeşte de oricare altă doctrină, 
politică prin faptul că nu recunoaşte realitatea, adică tocmai al doilea element 
al problemei. Adevărul este că anarhismul priveşte realitatea dintr'un singur 
punct de vedere, acela al individului. Prin urmare, anarhismul este o concepţie 
unilaterală. ` 

3. PRECEDENTELE TEORIEI 


Dar înainte de a trage concluziile asupra metodei insuficiente cu care 
anarhismul încearcă să rezolve problema socială, să vedem cum au înţeles să 
argumenteze reprezentanţii de seamă ai acestei teorii. 

Idea anarhismului e veche, ca orice idee, poate tot atât de veche ca și lumea. 
In India și în China, cu trei ani înainte de èra creștină, se găseau din timp în 
timp oameni cari ațâțau massele la revoltă în contra Statului sau a stăpâni- 
torului. Aceste fenomene erau dominate de aceeaşș concepţie, că omul e bine 
să scuture jugul autorităţii și al legii. La grecii din antichitate găsim chiar 
un nucleu de concepţiuni anarhice. Se spune că Aristipp, întemeietorul școalei 
hedoniste, fiind odată întrebat cărei clase aparține, clasei conducătoare sau 
clasei conduse, ar fi răspuns că nu aparţine nici uneia, implicând prin aceasta 
că e în afară de orice categorie socială. Zeno Stoicul propovăduiă comunitatea 
fără Stat ca un ideal al viitorului!). Diogene Cinicul se declară pe față, cum 
știm, ca inamic al Statului și al instituţiilor sociale. Nu este întâmplător, ci 
caracteristic că toți cinicii antichităţii erau anarhiști, proclamând natura ca 
singura stare fericită a omului și negând societatea în orice formă. Antiteza 
între natură şi societate, pe care o relevam mai sus, iese în acest caz și mai 
bine la iveală. = 

Nu este locul aici a urmări anarhismul în decursul veacurilor. Oricine cerce- 
tează instituţiile unei epoci sau a unui Stat, descoperă elemente de anarhism 
mai mult sau mai puţin pronunţate. Revoluţiile sociale și politice pot fi con- 
siderate ca fenomene de natură anarhică. Cum spuneam la începutul acestei 
conferinţe, tot ce se ridică în contra ordinei existente poate îi considerat ca 
anarhic. Reformatorii religioși şi politici sunt astfel elemente anarhice pentru 
societate. Progresul însuș pare, din acest punct de vedere, a îi un proces anarhic. 
Renan numeşte pe Hristos un anarhist, pe motivul că atât învăţătura sa cât și 
indiferența, sa față de instituţiile societăţii în care a trăit se îndreptau în contra, 
iodinei existente?) Tot aşă se poate spune că Wiclif, Luther, Calvin şi alţi re- 
oîrmatori religioşi au fost anarhiști. Pe domeniul politicii se poate găsi dease- 
menea astfel de anarhiști. Tiranii din antichitate, privilegiați. din evul mediu, 

1) G. Adler, Geschichte des Sozialismus und Kommunismus, Bd. I (Leipzig, 1899), S. 47. 

2) Vre de Jesus, Chap. VL. 

bogaţi și potentajţii societăţii moderne, sunt deasemenea elemente anarhice în 
sensul că se află. deasupra Statului și al legii. - 

Această interpretare este însă prea vagă și ne face să ne îndepărtăm dela 
adevărata concepție a anarhismului, fiindcă include o mulțime de fenomene 
care nu mai corespund anarhismului. Lărgind astfel concepția, suntem apți a. 
confundă anarhismul cu orice inovare politică şi socială și cu orice manifestare 
individuală, 

De fapt anarhismul apare ca doctrină politică abiă în secolul al XIX-lea. 
Revoluţia din 1848, care eră o reafirmare a principiilor de libertate a revoluţiei 
franceze din 1789, limitate de reacţiunea imperialismului din occidentul Europei 
— pregăteşte adevărata mișcare a anarhismului. Concomitent cu antipodul 
său, socialismul, anarhismul se manifestă între anii 1850 şi 1895. Aceasta nu 
este o coincidenţă, ci o necesitate. Cum am spus, deşi opus socialismului, anar- 
hismul reprezintă de fapt al doilea element fundamental al problemei sociale. 
Legătura între ambele doctrine nu constă însă numai în faptul că formează cele 
două jumătăţi altotului social, ci şi în faptul că ambele concepte sunt corelative. 
Am văzut că anarhismul nu admite această relaţie, ci o consideră mai mult ca 
o opoziţie contradictorie din cauza punctului de vedere unilateral din care pri- 
veşte realitatea socială. Insuficienţa acestei metode se reflectă însă și în socia- 
lism, care, după cum ştim, priveşte realitatea socială în mod exclusiv din punctul 
de vedere al comunităţii. Ambele doctrine reprezintă două extreme, iar apa- 
riția lor concomitentă nu este decât reflecția corelaţiunii care există de fapt la 
baza concepţiunilor. 

Deasemenea confuziunea care se face între socialism şi anarhism, uneori cu 
intenţie de către elemente reacționare, dar de cele mai multe ori fără voie, 
trebuie privită tot ca o dovadă a relaţiei corelative care există între ambele 
doctrine, care dacă se exclud, se implică reciproc 1). 


4. GODWIN, STIRNER, ȘI PROUDHON 


Inainte de a expune ideile anarhiștilor propriu ziși, e nevoie să menționăm 
câţiva autori, cari prin ideologia pe care o reprezintă în scrierile lor, pot fi con- 
siderați ca partizani ai anarhismului. Printre aceştia este englezul Wiliam 
Godwin, care a trăit în a doua jumătate a secolului al XVIII-lea și a cărei scriere 
principală, întitulată «Cercetare asupra Justiției politice şi influența ei asupra 
moralei și a fericirii» 2), îl așează ca cel dintâiu teoretician al anarhismului. In 
această lucrare, care a inspirat pe Malthus în chestiunea populației 3), Godwin 
încearcă să arate că problemele sociale izvorăsc în primul rând din faptul că 
bogăţiile naturale sunt distribuite în mod nedrept și neegal; că dacă s'ar rândvi 


1) CË, Articolul lui C. Dobrogeanu-Gherea «Deosebirea dintre Socialism și Anarhism» 
în Noua Revistă Română (1901), No. 31, pp. 289—303, unde deosebirea între ambele doctrine 
e considerată mai mult din punctul de vedere al modului «cum înțeleg unii și alții societatea. 
Cred însă că este mai fundamental faptul că anarhismul neagă cu desăvârșire societatea; pe 
când socialismul o afirmă, astfel că şi în această privinţă există o corespondenţă, 

2) Enquiry concerning political justice and its ințluence on morals and happiness, London, 1793. 

3) Godwin a avut o influență și asupra, marelui poet Shelley, care îi eră ginere şi a cărei 
poeme «Prometheus Unbound», «The Mask ot Anarchy» și «The Revolt of Islam» sunt inspirate 
sub impresia, teoriei enunțată în «Enquiry». 

o distribuţie echitabilă, atunei nu numai fiecare om ar aveă deajuns, dar o stare 
de fericire comună s'ar înfăptui pretutindeni; că în acest caz societatea nu ar 
mai aveă nevoie de organizarea Statului sau de vreo altă formă de guvernare 
care să intervină în mersul normal al vieţii sociale. Astfel idealul unei perfecte 
egalităţi s'ar realizà pe pământ. Singura organizare publică pe care o lasă 
Godwin este aceea a juriului (Jury). Acest juriu ar aveă funcțiunea să judece 
diferendele iscate între indivizi. 

Anarhia apare lui Godwin nu ca o completă lipsă de organizare socială, ci 
mai mult ca o stare sufletească, o stare de indulgență mutuală (mutual for- 
bearance), unde factorul moral şi raţional ar determină armonia socială. Cou- 
cepţia lui Godwin este numai în parte anarhistă, anume în ceeace priveşte des- 
fiinţarea Statului şi proclamarea libertăţii individuale față de societate; ea este 
însă comunistă în ceeace privește distribuţia bunurilor, întrucât propune o 
egalizare a condiţiilor economice şi sociale. 

Pe la 1845 apăreă cartea lui Mas Stirner (Gaspar Schmidt) «Unicul şi pro- 
prietatea sa» 1), în care se arătă dintr'un punct de vedere unilateral că totul e 
individul, că orice idee este un idol sau o prejudecată, că societatea, Statul, - 
instituţiile și familia nu există decât prin individ şi pentru individ 2). Această, 
lucrare, scrisă cu patimă și dogmatism, nu 2 avut nici o influență când a apărut, 
aşà că ea nu înseamnă mult pentru adevărata mișcare a anarhismului. Hart- 
mann o menţionase în opera sa principală (Philosophie des Unbewussten), dar 
atenţia asupra ei a fost deșteptată abiă acum vreo douăzeci și cinci ani, când 
Nietzsche, care pare să fi cunoscut lucrarea, începuse să intereseze publicul. 
O însemn totuș ca un document istoric, născut fără îndoeală din revolta indi- 
vidului în contra Statului acaparator de libertăţi al Prusiei și al mișcării socia- 
liste care începuse să se afirme atunci în Germania. Dar Stirner e interesant 
şi pentru alt motiv. In el găsim ideologia anarhistului intelectual care ia o 
atitudine excentrică faţă de societate, mentalitatea perversă a individului re- 
voltat în contra limitărilor impuse de comunitate, în sfârșit exaltarea bolnăvi- 
cioasă a eului, atât de caracteristică anarhiştilor militanți. 

Cam în acelaş timp în Franţa Pierre-Joseph Proudhon emiteă teoriile sale 
excentrice cu privire la proprietate și la organizarea societăţii. Lucrarea asupra 
proprietăţii apăreă în 1840, iar opera sa principală «Sistemul contradicţiilor 
„economice sau filozofia mizeriei» în 1846. Lucrările sale cu caracter anarhist 
mai pronunţat apăreau însă ceva mai târziu: «Confesiunile unui revoluționar» 
în 1849 și «Idea generală a revoluţiei în secolul al XIX-lea» în 1851. Aceste 
lucrări din urmă nu conţin însă idei pe care să nu le găsim în celelalte două 
lucrări pomenite 3). 

Anarhismul lui Proudhon este îmbibat de idei comuniste şi socialiste. Ceeace 
îl face să fie considerat ca anarhist este încercarea lui de a înlocui autoritatea 
Statului printr'o guvernare liberă bazată pe rațiune. In locul legii trebuie să 


1) Der Einzige und sein Eingentum, apărută de fapt la sfârşitul lui 1844, cu anul 1845 pe 
pagina, titlu. 

2 Vezi ediţia lui John Henry Mackay (Berlin, 1911), S 33, 157 și 177. , 

3) Qu'est-ce que la propriété? 1840, Système des coniradictions économiques ou philosophie 
de la misère, 1846, Les Confessions d'un révolutionnaire, 1849, Idée qénérale de la révolution au 
XIX-e siècle, 1851, apărute toate la Paris. 

fie contractul liber. Cu toate acestea Proudhon nu rămâne un anarhist consec- 
vent. Lucrările sale de mai târziu, în special aceea asupra principiului federatif 
{Du principe fédératif, 1863), mărturisesc nu. numai imposibilitatea anarhiei, 
dar propun chiar reforme sociale pe principii care nu sunt departe de mentali- 
tatea burgheză. Aceasta i se desvăluiă ca o necesitate când încercă să armoni- 
zeze principiile anarhiste cu principiile comuniste, căci calea mijlocie duce în- 
totdeauna la concepţia normală a societăţii. 


5. BAKUNIN ȘI KROPOTKIN 


Adevăraţii anarhiști doctrinari şi consecvenţi ne vin din Rusia, ţara cu 
societatea cea mai șubred organizată. Acest fapt este caracteristic, căci în nici 
o parte anarhismul, adică doctrina dezordinei, nu se naște mai uşor decât acolo 
unde condiţiile sociale sunt mai puţin stabile-şi unde siguranţa societăţii atârnă, 
de îorme artificiale. 

Mihail Bakunin şi Petru Kropotkin au enunțat prin diferite broşuri, într'o 
formă populară și dogmatică, aşă numita doctrină a anarhismului, care a avut 
o epocă de înflorire în a doua jumătate a secolului trecut. Ambii erau produsul 
societăţii rusești, unde arbitrarul ţinea loc de guvernare, iar tirania eră con- 
-siderată ca organizare socială. 

Bakunin eră conştient de caracterul artificial pe care-l aveă societatea ta- 
ristă. Intr'un pamflet scris sub regimul ţarului Alexandru al II-lea, când libe- 
ralismul se luptă cu reacţiunea în Rusia, el declară: «În sensul moral, social și 
politie, limitele Asiei sunt unde începe arbitrarul și violenţa. Dacă aceasta e 
adevărat, noi suntem acum în Asia, sau mai bine Asia guvernează Rusia. Căci 
lumea noastră oficială, toată actualitatea noastră nu sunt decât un amalgam 
de arbitrar tătăresc şi de forme germane»!). 

Incurâjat de unele succese în occidentul Europei, în special în Franţa, Spania 
şi Italia, Bakunin întemeiază în 1868 societatea «Alliance internationale de la 
démocratie socialiste», prin care se urmăriă idealul unei lumi «liberă și fără lege» 
în contra tuturor insituţiilor sociale existente. Alianţă nu a avut însă o activi- 
tate de lungă durată, nefiind susţinută de organizaţiile socialiste, cu care încercase 
„să se afilieze, fără însă a izbuti. 

Bakunin încercă să arate necesitatea unei revoluţii universale și întronarea 
dezordinei „pentru binele omenirii. In construcţiile sale el dovedește însă o - 
naivitate şi o lipsă de cunoştinţe economico-sociologice cum rareori se întâlnește 
„la teoreticianii doctrinelor politice. Fără îndoeală, renumele lui Bakunin, ca al 
tuturor anarhiștilor ruși, e datorit mai mult activităţii sale propagandiste decât 
'valoarei scrierilor sale. 

In lucrarea sa «Dumnezeu și Statul, Bakunin pleacă dela concepţia mate- 
zialistă a socialismului, pentru a explică atotputernicia religiei şi a Statului în 
societăţile moderne. Dacă poporul crede în astfel de absurdităţi, zice Bakunin, 
este din cauza stării mizerabile economice în care e ţinut de către minoritatea 
-acaparatoare de drepturi şi libertăţi. «Redus sub raportul intelectual şi moral, 
cât și sub cel material», zice el, «la minimum de existenţă omenească, închis în 
“vieaţa sa comună ca, un prizonier în temniţa sa, fără orizont, fără scăpare, fără 


1) A mes Amis Russes et Polonais (Leipzig, 1862), p. 21. 

chiar viitor,... poporul nu are decât trei mijloace pentru a ieşi: două fantastice 
şi al treilea real. Cele dintâi două sunt cabaretul și biserica, desfrâul corpului 
sau desfrâul spiritului; al treilea e revoluţia socială»). 

După Bakunin, distrugerea oricărei instituţii şi oricărei autorităţi se impune 
ca o condiţie esenţială pentru traiul și desvoltarea individului. Ordinea actuală 
susținută de tradiţie sau prejudecăţi tinde să sugrume și să degradeze pe om. 
Chiar suveranitatea poporului, parlamentul şi orice formă democratică de gu- 
vernare sunt pentru Bakunin obstacole în contra adevăratei libertăţi. Singura 
autoritate pe care Bakunin o recunoaște este aceea a ştiinţei «pentrucă e rațio- 
nală și conformă libertăţii omenești», dar, adaugă el, fără «infailibilitatea și 
universalitatea savantulùi»?). Incolo trebuie să dispară «orice legislaţie, orice 
autoritate şi orice influenţă privilegiată, patentată, oficială și legală, chiar ieșite 
din sufragiul universal, pentrucă astfel de mijloace devin întotdeauna o unealtă 
de speculă în mâna unei minorităţi, care nu știe decât să exploateze majoritatea3). 

Mai ponderat, mai cult și mai pozitiv decât Bakunin este Kropotkin, a cărui 
scrieri au avut răsunet pe tot cuprinsul Europei. Ca mai toţi anarhiștii, Kro- 
potkin pleacă dela interpretarea materialistă a istoriei. Starea actuală a so- 
cietăţii se datorește în primul rând distribuirii neechitabile a bunurilor. Kro- 
potkin crede însă că întronarea unei ordine sociale mai bună nu se poate în- 
făptui decât pe bază de comunism. Anarhismul lui Bakunin eră mai mult 
colectivist, în sensul că lăsă, proprietatea individuală şi reduceă societatea la 
grupuri limitate de indivizi cu interese comune, pe când anarhismul lui Kro- 
potkin este comunist, privind posesia egală a bunurilor de către toți membrii 
societăţii ca cea mai esenţială condiţie a nouei ordine sociale. In această privinţă, 
Kropotkin strigă: «Totul e al tuturora b£). Soluţia practică este, bine înţeles, 
exproprierea, «dar», zice Kropotkin, «pentru ca exproprierea să poată corespunde 
cu principiul ei, care este suprimarea proprietăţii particulare şi restaurarea 
totului pentru toţi, trebuie să fie înfăptuită în proporţii vaste. Pe o seară mică 
ar păreă numai tâlhărie vulgară, pe o scară întinsă ar fi începutul revoluţiei 
sociale» 5). 

` Astfel Kropotkin e convins că comunismul este condiţia esenţială a egali- 
tăţii adevărate şi că egalizarea condiţiunilor se bazează pe un principiu etic, 
Acest principiu este «tratează pe alţii cum i-ar place să fii tratat de ei în circum- 
stanţe analoage», principiu care se găseşte în orice societate, crede Kropotkin, 
chiar şi în societăţile animale). Dar egalizarea prin comunism și printr'o per- 
fectă, reciprocitate de interese implică dela sine excluderea oricărei guvernări 
şi oricărei autorități. «Nu voim să fim guvernaţi», zice Kropotkin. «Dar prin 
aceasta chiar, nu declarăm noi că nu voim să guvernăm pe nimeni?» 7). 


1) Dieu et l Etat (Genève, 1882), p. 10. 

2) op. cit., pp. 32—33. 

3) Ibid., Interesante sunt scrisorile lui Bakunin, în care se reflectă mentalitatea acestui 
spirit impulsiv, dar lipsit de o concepție pozitivă asupra fenomenelor sociale: Bakunins sozial- 
politischer Briefwechsel, herausg. von Dragomanow (Stuttgart, 1895). 

4) LD Anarchie dans l Evolution sociale (Paris, 2-e, éd., 1892), p. 11. 

5) Expropriation, An anarchistic Essay (London, 1886), p. 3. Compară şi scrierea sa «Pa- 
roles dun Révolté (Paris, 1885), p. 337. 

©) La Morale Anarchiste (Paris, 1889), p. 16. 

?) Ibid., pp. 17—18. Compară și broşura sa La loi et Pautorité (Paris, 1892), p. 37. 


13 Doctrinele politice 

Mai departe Kropotkin susţine că anarhia și comunismul nu sunt produsul 
unei ideologii abstracte, ci rezultatul realității însăș. Orice autoritate și orice 
fel de guvernare trebuie să fie desfiinţate, fiindcă așă cere dreptatea naturală. 
«Statul este protecţia exploatării, a speculei, a proprietăţii particulare», 
afirmă Kropotkin 1). Cine cunoaște adevărata, natură omenească trebuie să 
admită că toate instituţiile sociale sunt un obstacol pentru libertate și armonie. 
«Un oarecare ministru abject», zice Kropotkin, «ar fi fost poate un om excelent 
dacă nu i s'ar fi dat puterea. Singurul mijloc de a ajunge la armonia intereselor 
este societatea fără exploatatori, fără guvernanţi» 2). Emanciparea individului 
de orice autoritate și în special de autoritatea Statului, este în concordanţă şi 
cu progresul ştiinţei, susține Kropotkin. In acest sens el declară că «Anarhismul 
este o încercare de a aplică la studiul instituţiilor omenești generalizările câști- 
gate prin mijlocul metodei naturale ştiinţifice inductive; și o încercare de a 
prevedeă viitorii paşi ai omenirii pe calea libertăţii, a egalităţii și a fraterni- 
Tăţii, cu scopul de a realizà cea mai mare sumă de fericire pentru fiecare unitate 
a societăţii omenești»). 


6. MIŞCAREA ANARHISTĂ 


Cam acestea sunt vederile aşă zişilor teoreticiani ai anarhismului. Să 
vedem cum au înţeles discipolii lui Bakunin și Kropotkin să pună în practică, 
teoria. Ambii teoreticiani au susţinut că cel mai eficace mijloc de afirmare al 
anarhismului este propaganda prin fapte, teroarea. Astfel vedem pe Netschajew, : 
autorul unui catechism revoluţionar, încercând să propage doctrina dinamitei. 
Atentatele în contra oamenilor politici și chiar în contra capetelor încoronate 
sunt mijloace de afirmare a anarhismului. In această privinţă activitatea 
anarhiștilor a fost foarte intensă între anii 1870 și 1895. Anarhismul devenise 
atunci sinonim cu violenţa și crima 4). 

Faptul de ţinut în minte este că atentatele politice și revoltele muncitorilor 
au fost mai dese în ţările latine, unde terenul șubred al societăţii eră mai potrivit 
pentru astfel de manifestări. In Franţa, Elisée Reclus căută să se asocieze cu 
mişcarea sindicalistă în frunte cu Pouget și chiar cu socialiștii, cari însă nu au 
voit să-l urmeze. Actele desperate ale anarhiștilor ca Ravachol, Vaillant şi alții 
nu au contribuit decât la sugrumarea mișcării de către autorităţile franceze. 
Azi mișcarea anarhistă din Franţa este în declin și e reprezentată de către 
«Union anarchiste» şi de către o minoritate din (Confédération Générale du Travail. 

In Italia şi în Spania mișcarea sindicalistă muncitorească, se călăuzeşte în 
bună parte de ideile anarhismului. Desele atentate politice au făcut să se răs- 
pândească opinia că anarhiștii sunt în aceste două ţări mai tari decât oriunde. 
Totuș mişcarea muncitorească din ultimii ani în ambele ţări arată că anarhismul 
pierde din teren, mai cu seamă în Italia5). 

1) Paroles d'un Revolte, p. 14. 

2) DP Anarchie dans bEvolutoin sociale, p. 29, 

2) Modern Science and Anarchism (Philadelphia, 1903), p. 91. 

1) CE. Hunter, op. cit., p. 55. 

5) Epoca de înflorire a anarhismului în Spania e reprezintată prin Congresul dela Cordova 
în 1872, când peste douăzeci și cinci de mii de membri se declarau pentru principiile anarhiste. 
În Italia, pe lângă ânarhiștii teroriști, mai existau societăți clandestine, ca Mafia şi Camorra. 
care urmăreau aceeaş tactică teroristă ca şi anarhiştii sau ca, Fenianii în Irlanda. 

In Germania și în Austria mișcarea anarhiștilor a fost întotdeauna limitată. 
Most, Hasselmann și alţi anarhiști germani sunt mai mult produsele legilor 
contra socialiștilor introduse de către Bismarck, decât al condiţiilor reale din 
ambele ţări. Dealtfel socialdemocrații germani au repudiat principiile anarhis- 
mului la Congresul din Erfurt (1891). Există totuș o federaţie anarhistă în 
Germania (Anarchistische Föderation Deutschlands) şi o organizaţie anarho- 
sindicalistă (Anarcho-syndicalistische Organisation) sub conducerea lui Rocker. 
Și adepţii lui Stirner au o uniune (Individualbund) cu o revistă (Der 
Einzige). 

In Rusia îi găsim pe anarhiști disolvați în nihilişti, social-revoluționari și 
bolșevici. In timpurile din urmă se observă două, direcţii în mişcarea anarhistă 
din Rusia, una a anarhiștilor sindicalişti prin massa muncitorească dela orașe 
în frunte cu Voline şi Mazimow, şi anarhiștii comuniști prin massa țărănească, 
în frunte cu Karelin. Regimul bolșevist pare să nu tolereze pe anarhiști. 
Aproape toate organele lor de publicitate au fost desfiinţate dela venirea la 
putere a lui Lenin. 

In sfârșit, în țările anglo-saxone anarhismul militant s'a manifestat mai 
puţin decât oriunde, deşi atât în Anglia cât și în Statele-Unite s'au adă- 
postit întotdeauna foarte mulţi anarhiști refugiaţi. Faptul e explicabil prin 
rezistenţa pe care o întâmpină anarhismul într'o societate bine organizată, 
unde Statul e mai puţin decât societatea și unde autoritatea guvernanților 
se reazimă întotdeauna pe forţa opiniei publice, adică pe conștiința colectivă 
a cetăţerilor. Se poate spune că mai toate mișcările anarhiste din Anglia 
şi Statele-Unite au fost nutrite de elemente străine. Așă, în Statele-Unite 
Most, refugiat din Germania, reușise să înjghebeze o mișcare anarhistă, care 
în 1886 a dat naștere la manifestări criminale în Chicago și în alte centre 
industriale. Tot așă în timpul din urmă, chiar pe vremea răsboiului mondial, 
astfel de manifestări, conduse de străini, s'au produs în unele orașe mari 
din Statele-Unite. Autorităţile americane, dar mai ales vigilenţa cetăţenească, 
a poporului din această ţară, au stăvilit la timp mișcarea. Când în 1919 
guvernul american expulză pe toţi anarbhiştii ruși în frunte cu Emma Gold- 
mann, nici o voce autoritativă, nu s'a. ridicat în contra acestei măsuri drastice, 
care păreă să fie în contradicţie cu tradiția ţării. Adevărul este că măsura 
erà reflexul întregei societăți americane, care nu îngăduie inovaţii sociale 
înainte ca ele să fie primite de conștiința cetăţenească. Federaţia americană. 
a muncii (American Federation of Labor), cea mai puternică organizație munci- 
torească din Statele-Unite, a repudiat întotdeauna nu numai principiile anar- 
hismului, dar chiar mișcarea sindicalistă și bolşevistă întreţinută în ultimii 
ani de unele elemente străine și neasimilate. 

In Anglia, anarhismul, ca doctrină politică şi ca propagandă de fapte, este 
foarte redus. Elementele recalcitrante care se ivesc din când în când printre : 
tradeunioniști, sunt întotdeanua reprimate de majoritate. In 1896 s'a întemeiat 
organizaţia numită «Anarhiştii asociaţi» (The Associated Anarchists). O mișcare 
slabă anareho-sindicalistă există printre muncitorime, cu un organ de publici- 
tate (Freedom, fondat de Kropotkin în 1886 la Londra), dar mulţumită 
bunului simţ specific masselor din Anglia, anarhismul nu face nici un progres 
în această țară. 

7. MANIFESTAREA SPORADICĂ ȘI CARACTERUL NEGATIV 
AL ANARHISMULUI 


Dacă privim mișcarea anarhistă în totalitatea ei, precum și principiile 
de care se călăuzeşte, constatăm două fapte: 1 că anarhismul este o manifestare 
sporadică, în societate, şi 2 că anarhismul este o doctrină negativă. 

In adevăr, anarhismul este numai o manifestare sporadică în sensul că nici 
o societate nu-l poate toleră, nici măcar pe un timp limitat, pentru motivul că 
sdruncină temelia oricărei organizări sociale. E drept că anarhiști pretind, cum 
am văzut, că desfiinţarea Statului şi a oritărei autorităţi duce la armonie so- 
cială, dar aceasta este numai o asumpţie. Realitatea e alta. Omul pe care se 
bazează anarhismul este un om ideal, blând şi conștient de toate drepturile și 
datoriile față de semenii săi. Un astfel de om rămâne însă numai o construcţie 
abstractă, cel mult o excepţie în mulţimea care face regula. Fără Stat sau fără 
vreo constrângere juridică societatea ar cădeă în acea stare de homo homini lupus 
pe care ne-o indică Hobbes. 

Anarhismul se manifestă în mod sporadic şi în societăţile care sunt puţin 
organizate. La popoarele barbare din antichitate și la grupurile de oameni primi- 
tivi din timpul de față găsim aceeaș rezitenţă din partea comunităţii în contra 
individului egoist: autoritatea paternală, obiceiurile, spiritul de castă şi alte 
motive ţin în îrâu desfăşurarea egoismului individual. Dealtfel, ce este revolta, 
contra unui tiran sau înlăturarea unui răufăcător din comunitate, decât mani- 
festarea, colectivă a societăţii în contra individului care abuzează de drepturile 
sale? Adevărul este că baza oricărei asociaţii de oameni e posibilă numai printr”o 
limitare a libertăţii individuale, care este de fapt preţul pe care fiecare din noi 
îi plătim pentru serviciile de siguranță ale societăţii în care trăim. 

Anarhismul este o doctrină negativă în sensul că, după cum am văzut nu 
poate folosi societatea în niciun chip, și nu o poate folosi tocmai pentrucă nu 
recunoaște societatea. A desfiinţă realitatea printr'o simplă afirmaţie, a susţine 
că totul e individul, că lumea care mă înconjoară nu există decât pentrucă eu 
exist, este o teorie foarte interesantă, o teorie care în metafizică îşi are un rost, 
dar care în realitatea de toate. zilele nu poate îi privită decât ca o aberaţie. 

Caracterul negativ al anarhismului mai constă și în faptul că această doc- 
trină nu construeşte nimic, nu pune nimic în locul Statului și a altor instituţii 
sociale. Dar chiar admițând că idealul unui om bun, blând şi conștient de da- 
toriile sale în vieaţă s'ar realizà pe pământ ma; târziu, că toţi oamenii vor pro- 
gresă în așă fel ca să nu mai fie nevoie nici de legi şi nici de altă constrângere, — 
şi atunci cred că doctrina anarhismului nu ar puteă să se aplice în întregime. 
Căci și atunci ar fi nevoie de*factori organizatori, de contracte şi autorităţi 
pentru producţia, distribuţia şi consumaţia bunurilor. Partea economică a vieţii 
ar cere, deasemenea, dacă nu un Stat centralist, cel puţin un organ de control. 
Chiar anarhiştii comuniști admit o oarecare organizare de grupuri. Vedem, 
așadar, cât e de greu a fi anarhist consecvent. 


8. ANARHISMUL ȘI PROBLEMA STATULUI 


Cu toate aceste considerațiuni, suntem departe a nesocoti sâmburele ae 
adevăr care zace ascuns şi în doctrina anarhismului. Ca orice doctrină politică, 

anarhismul pleacă dela. nevoia de a îmbunătăţi omenirea și urmărește acelaș 
ideal etic, fericirea omului în vieaţă. Nimeni nu poate contestă sinceritatea 
care sună în vorbele și faptele unor anarhiști. Nimeni nu poate ignoră idealismul 
unor anarhiști fanatici cari se jertfese pentru credinţa că servesc omenirea. 
Emile Henry, acel anarhist care după execuţia lui Vaillant arunease o bombă 
într'o cafenea în Paris, ziceă în faţa juraţilor: «Mi s'a spus că vieaţa eră uşoară 
şi cu oportunitate abundantă pentru toâte intelectele şi energiile, dar experienţa, 
mi-a arătat că. numai cinicii și servilii pot să-și facă un loc la banchet. Mi s'a 
spus că instituţiile sociale erau bazate pe justiţie şi egalitate, şi am văzut în 
jurul meu numai minciuni și înșelăciune. Fiecare zi îmi răpiă o iluzie. Pretu- 
tindeni unde mergeam eram martor la aceleași suferinţe ale noastre, la aceleaşi 
plăceri ale altora. Prin urmare, nu mai înţelegeam vorbele pe care învățasem 
să le reverez — onoare, devoțiune, datorie, — înţelegeam că ele nu erau decât 
un văl de a ascunde cea mai rușinoasă josnicie...»!) 

Fără a tace apologia anarhiștilor militanţi, trebuie să recunoaștem că faptele 
acestor desperaţi sunt un simbol vrednice de considerat. Anarhismul, cu toate 
că exagerează, pune degetul pe o exagerare de care suferă societatea modernă. 
Statul atotputernic și acaparator de drepturi și privilegii, Statul care se afirmă 
cu toată forţa, în sfârșit Statul care apasă tot mai greu asupra libertăţii indi- 
viduale, — este un fenomen pe care anarhismul îl arată într'o lumină mai vie 
decât orice altă doctrină. 

Convingerea anarhiștilor, că puterea centralizatoare a Statului înrăutățește 
pe individ, îl slăbește moralicește şi-l face sclavul biurocraţici, este un adevăr 
pe “care nu-l putem trece cu vederea. Problema Statului în societate există, 
bine înţeles, și în afară de concepţia anarhismului. S'au găsit oameni ca Spencer 
care să se ridice în contra intervenţiunii exagerate a Statului, fără a fi anarhist. 
Declaraţia de Independenţă a Statelor-Unite din 1776 conţine propoziţiunea că 
poporul e liber să desființeze orice formă de guvernământ când ea nu mai co- 
respunde nevoilor și aspiraţiunilor lui 2). Apoi concepţia egocentrică a istoriei, 
care predomină în învăţământul istorie din școală, este deasemenea un fapt 
care intră în vederile anarhismului. Convingerea că ideile indivizilor determină 
evoluția socială, se găseşte, în adevăr, nu numai la anarhiști, ci la mulţi autori 
cari nu au nimic de-aface cu anarhismul propriu zis. Carlyle a accentuat, cum 
știm, această concepţie, iar actuala mentalitate a oamenilor culţi pare să fie 
stăpânită de aceeaș concepţie. Capitalismul însuş, în special în forma lui de 
desvoltare exagerată în ţările industriale, este exponentul ideei egoiste pe care 
anarhismul o exaltează până la absurditate. Socialismul e poate singura doc- 
trină care se ridică în mod sincer în contra acestei mentalități. 

In ţările anglo-saxone, în special în Statele-Unite, societatea primează 
Statul, îl limitează la minimum de atribuţii posibile, lăsând iniţiativa particu- 

1) Prolo, Les Anarchistes (Paris, 1912), p. 54. 

2) Următoarele pasagii din Declaration oj Independence (July 4, 1776) conţin propoziţiunea, 
de mai sus: 4... whenever any Form of Government becomes destructive of these ends, it 
is the Right of the People to alter or to abolish it...». «... when a long train of abuses and 
usurpations pursuing invariably the same Object etvinces a design to reduce them under 
absolute Despotism, it is their right, it is their duty, to throw off such Govemmment,. . .», Aceste 


pasagii au fost invocate de către unii anarhiști ca un argument în favoarea teoriei lor de distru- 
gere a autorităţii Statului. 

lară şi individuală să se desvolte cât mai mult. - O astfel de iniţiativă intră în 
vederile teoreticianilor anarhiști. Dar pe când aceştia voesc desființarea com- 
pletă a Statului şi o disolvare a societăţii în grupuri independente ca în evul 
mediu, americanii şi englezii găsesc o cale mijlocie de organizare socială. 

O măsură atât de radicală ca a anarhiştilor nu poate să devină simpatică 
majorității oamenilor, pentru motivul foarte puternic că ar însemnă să desfiin- 
ţezi cel mai eficace mijloc de protecție al vieții şi al proprietății. Nu s'a găsit 
până acum un mijloc mai bun de organizare socială decât Statul, iar ceeace ne 
oferă anarhiştii, nu corespunde adevăratei funcții pe care o are o astfel de insti- 
tuție în realitatea socială. Dar nici vieața şi avutul individului, pe care nici 
anarhiştii nu le neagă, nu ar puteă fi ocrotite fără autoritatea Statului. Anar- 
hismul, ca doctrină politică, este inaplicabil nu numai din punctul de vedere 
al societăţii, dar şi din punctul de vedere al intereselor individuale. 


9. ANARHISMUL ÎN ROMÂNIA 


Inainte de a încheiă această expunere, doresc să adaug câteva cuvinte 
cu privire la țara noastră. Aceasta cu atât mai mult, cu cât Conferinţele Insti- 
tutului Social Român ar aveă un rol limitat dacă s'ar mulţumi să discute numai 
în mod academic problemele sociale fără nici o referinţă la condiţiile societăţii 
noastre. 

Să ne întrebăm: există un fel de anarhism în această ţară? O mişcare propriu 
zisă de anarhism militant; sau de teoreticiani anarhiști, nu avem, de bunăseamă. 
Atentatele care s'au întâmplat în ultimii ani sau unele încercări turbulente de 
a răsturnă ordinea, nu au fost decât manifestări cu caracter politic. Dar avem 
un anarhism latent, ascuns și cronic. Nu e nevoie a insistă asupra caracterului 
anarhic al vieţii noastre politice şi sociale. Toată lumea cunoaşte samavolni- 
ciile săvârșite de către unii oameni învestiţi cu funcţii publice. Funcţionarul 
care nu-și face datoria, ministrul care violează legea, în sfârșit guvernul sau 
partidul care calcă Constituţia, — toate aceste cazuri, atât de frecvente în 
vieaţa, noastră socială, sunt fapte cu caracter anarhic. In acest sens există un 
anarhism şi în ţara noastră. 

Pentru ce există un astfel de anarhism, aceasta se explică dacă ţinem seama 
de două fapte, anume, de lipsa de organizare solidă a societăţii și de lipsa unei 
oducaţii sociale a poporului. Ambele lipsuri sunt, fireşte, numai efectul altor 
cauze, multiple şi profunde, care se găsesc la baza societăţii noastre. Dar din 
punctul de vedere al anarhismului cronic de care suferă țara, atât insuficiența 
organizării sociale cât şi inexistența unei educații sociale prin massa poporului, 
sunt cauze directe care perpetuează o stare de lucruri potrivnice ordinei şi adevă- 
ratei civilizaţii. 

Datoria cârmuitorilor acestei ţări, — şi aici nu înţeleg numai pe oamenii po- 
litici învestiţi cu puteri executive, ci pe toţi oamenii culți şi destoinici — este 
să vegheze ca anarhismul cronic de care suferă societatea noastră să nu devină 
acut. Pentru aceasta se impune mai întâiu o deşteptare a conştiinţei sociale, 
a, acelei forţe care atenuează conflictul dintre individ şi societate, aşă cum o 
găsim în toate ţările civilizate. Cele două lipsuri pomenite nu se pot înlătură 
decât în mod simultan, căci nici o organizare solidă a societăţii nu se poate 

înfăptui fără o educație socială, a poporului, după cum o astfel de educaţie nu 
se poate dobândi într'o societate care nu este suficient organizată. 

Aşadar, ceeace trebuie să facem în această privinţă, este să încurajăm di- 
fuziunea educaţiei sociale prin massa poporului şi reclădirea edificiului nostru 
social. Iniţiativa să vină, nu numai dela Stat, ci mai ales dela particulari, dela 
puţinii oameni cari își dau seama de necesitatea unei reforme a conștiinței 
noastre sociale. Căci Statul nostru, așă cum e alcătuit astăzi, este el însuș un 
produs al mentalităţii actuale. Să fie bine știut că remediul poate veni mai 
ușor și mai repede dela aceia cari sunt în afară de mecanismul rigid al admi- 
nistraţiei oficiale. Ceeace poate să facă Statul în această privinţă, este să nu 
pună piedici, să lase liberă opera de regenerare socială a poporului român. Când 
o astfel de regenerare se va înfăptui pe tot cuprinsul țării și când Statul va îi 
stăpâmt, ca în țările înaintate ale civilizațiunii, de către o conștiință cetăţenească 
adică de idea unităţii individului cu societatea, atunci va dispăreă caracterul 
anarhic al vieţii noastre sociale. Şi numai atunci vom puteă progresă în mod 
pozitiv pe domeniul culturii și al civilizaţiunii. 


18 Martie 1923 

SOLIDARISMUL SOCIAL-ECONOMIC 

N conferințele organizate de Institutul Social Român se aduc o serie de 
fapte și gândiri, din care se pot formă convingeri politice. S'a spus însă că, 
astăzi o convingere politică se formează pe baza unui program de partid 

şi că partidele moderne sunt numai partide programatice. Idealurile sociale, 
care stau la baza programelor de partid, sunt trecute, astfel, în rândul ideo- 
logiilor, de care se pot dispensă luptele politice de partid. 

Dacă ar fi așă, ar trebui să fim sceptici cu privire la rezultatele acestor confe- 
rinţe, pentrucă, într'adevăr, programele de partid, expuse de cei mai auto- 
rizaţi şi mai tipici reprezentanţi ai partidelor, ca revendicări ale masselor par- 
tizanilor lor, ar constitui pentru cel mai select auditor un amalgam de fapte, 
care ar sdruncină cele mai solide credinţe politice și ar dispune la inacţiune 
politică. ° 

In realitate, fiecare om caută să-și păstreze sau să-și creeze o organizație 
socială, care formează idealul său social. Programul de partid este un mijloc 
pentru ajungerea acestui ideal social şi deosebirile între programele de partid 
se explică tocmai prin deosebirile între aceste idealuri sociale, care stau la baza, 
programelor. Dacă s'ar urmări acelaş ideal prin toate programele de partid, 
toată această luptă politică, de care a fost frământată oricând o societate ome- 
nească, ar fi fost o acţiune neserioasă, interesată sau farisaică. Iată de ce vă cer 
îngăduinţa să vă port, în această conferinţă, pe câmpul idealurilor sociale, 
pentru a se vedeă care dintre partidele politice pot să reziste la o critică, serioasă, 
care dintre ele pot lăsă urme prin acţiunea lor în această veşnică prefacere, la 
care e supusă constituţia economică şi socială a oricărui popor, şi care sunt, 
dimpotrivă, numai manifestații sporadice ale unui sentimentalism vag, co- 
lorat de cele mai multe ori de ură socială. 

Acţiunea omului în societate e hotărîtă sau de concepţia sa asupra unei anu- 
mite organizări economice și sociale, sau de interesul său personal, care nu cu- 
noaște nici o societate. 

Marea massă a populaţiei se supune și ea concepţiei unui fel de vieaţă socială; 
nu și-a făurit ea această concepţie, nu cercetează cine a creat-o şi dacă a creat-o 
bine; o admite şi-şi modelează faptele după legile divine sau după legile pozitive 
existente. In acest cadru, faptele fiecărui om sunt dictate. Dacă, prin faptele 
sale, omul satisface un interes individual sau unul general, aceasta n'o hotărăşte 
el; nu face decât să se supună unei ordini stabilite, pe care n'o analizează, mo- 
tivându-și atitudinea, sa prin răspunsul: că «nu face politică». 

Acei cari participă însă — sub orice formă și denumire — la conducerea, la 
convingerea sau la educarea concetăţenilor lor, au o concepţie despre lume, 
care îi duce la vieaţa socială, existentă, sau la alta tot unitară, pe care ar vrea 
s'o înfăptuiască. Concepţia nu şi-au creat-o ei, aproape niciodată, căci ce însen 
nează numericeşte acei câţiva creatori de sisteme sociale sau economice, în cursul 

celor vreo 25 de veacuri cunoscute mai bine în istorie, față de sutimile de milioane 
de oameni, cari şi-au condus vieaţa după sistemele create de alții, sau au luptat 
cu nădejdea nerealizată pentru înfăptuirea, lor. 

Orice sistem social porneşte dela ideea că societatea Qmenească formează un 
tot, o unitate, în care fiecare om sau clasă este un element, o parte. In istoria 
omenirii, unitatea aceasta, care a dat echilibrul și armonia credințelor şi impul- 
siunilor sentimentale, derivă dintro religie sau dintr'o filozofie naturahstă, or- 
ganică, a societăţii, care este concepută ca un organism, cum e organismul 
omului fizic. l i 

Pe acest fel de concepții sau sisteme sociale și economice s'au clădit partide 
politice durabile și creatoare. 

In afară de concepţiile, care înlănţuie activitatea omului în societatea care-l 
cuprinde, se afirmă că omul se mișcă după propriile lui interese și impulsiuni, 
că societatea nu există. decât ca o creaţie a fanteziei oamenilor și nu face decât 
să instituie o tiranie asupra individului, prin prejudecățile sale de ordin moral 
sau prin legile sale făcute de câţiva, cari au vrut să domine și să exploateze 
pe alţii, fie pe cei mai destoinici în favoarea celor mulți și slabi, fie pe cei mai 
mulţi în favoarea câtorva privilegiați. Realitatea vieţii sociale ar constă, deci, 
dintr'o luptă între indivizi izolaţi sau grupaţi vremelnic în clase, acăror compunere 
se schimbă. Despre o armonie sau despre un echilibriu social, se vorbeşte în 
mod ironic, ca despre o minciună convenţională, care nu mai merită nici măcar 
osteneala de a fi combătută. 

Pe astfel de credinţe, care duc la fărâmițarea societăţii, se bazează totuș 
partide politice, cu scopuri limitate: individualismul și anarhismul, urmarea, 
directă a acestor credinţe, au format și ele programe de partide politice. Prin 
esenţa lor, aceste partide, luptând să dărâme orice organizaţie socială, n'au avut 
ocazia să creieze cevă din ceeace compune civilizația noastră și vom vedeă că 
sunt menite să dispară în clipa când ar urmă să poate creà ceva. 

In aceste două câmpuri, s'au împărțit în cursul multor veacuri trecute, 
conducătorii și îndrumătorii masselor, sub orice formă și-ar fi manifestat acti- 
vitatea lor teoretică sau practică. De o parte, acei cari au cunoscut și au admis 
sau şi-au creat o societate, care apoi le-a impus autoritatea ei directă, sau pe 
cea care a primit-o dela divinitatea religiei dominante ; de altă parte, acei cari 
au ridicat individul și interesul său în locul societăţii sau al divinității detronate. 

In a doua jumătate a secolului trecut, se începe însă o activitate politică 
nouă, întâiu în Germania, Franţa și Anglia, de unde apoi se repercutează 
sub numiri și forme deosebite, în toate celelalte ţări ale lumii vechi și noui. 
E o reconstrucţie a societăţii întregi, ale cărei temelii se refac, fără a se 
dărâmă edificiul. Reconstrucţia nu se face după o teorie preconcepută, dar 
noua societate, în funcţionarea ei, după învierea și împuternicirea tuturor 
elementelor ei, se conduce după legi proprii, legile solidarității sociale, care 
formează idealul social al adevăratelor democraţii moderne. 

Pentru ca noul ideal social să se nască, a trebuit să treacă o criză distrugătoare 
peste vechile idealuri sociale. Voiu insistă puţin asupra cauzelor care au dus la 
această criză, şi, în special, asupra crizei autorități. 


* 
* * 

Idea unei puteri supranaturale, care formează fondul tuturor religiilor, 
n'a fost şi nu este întotdeauna o forță de coeziune socială. Ea poate duce mai 
sigur Ja fatalism, ]a o completă dezinteresare de sine şi de altul. Prin sine însăş, 
credința într'o pu:ere supranaturală nu provoacă o acţiune socială, ci mai de 
grabă poate contribui la o izolare individuală, la o sălbăticire a omului, 
care ajunge cu atât mai degrabă fericirea supremă, cu cât se leapădă mai 
repede de orice legături cu lumea ce-l înconjoară, cum este cazul în filozofia 
budistă. 

Depinde de religia care concretizează marifestările forţei supranaturale, 
ca aceasta să devină creatoare ae legături sociale. Ideea.unei divinităţi, creatoarea 
și protectoarea lumii, împrumută organizaţiei existente autoritatea, la care se 
supune fiecare ; dar această autoritate poate să fie exercitată prin câţiva și în 
folosul câtorvă. Religia, prin sine, nu exclude nici o organizație socială și nici o 
formă de guvernare. 

Creștinismul apare, singurul, dela început, ca o protestare împotriva ordinei 
sociale și economice a vremii; deocamdată el este religia masselor sărace ale po- 
poarelor. Sub înrâurirea ascetismului oriental, el ajunge să distrugă tendinţa 
de posesie a bunurilor materiale şi apare astfel, în înfățișarea sa economică, 
sub forma unui comunism asupra bunurilor destinate consumului, indiferent 
de modul de dobândire a lor. 

Când creştinismul este adoptat ca religie de Stat, el se acomodează cu ordinea 
socială şi economică existentă și devine, cu fondul său filozofic, un instrument 
oficial de dominare şi conducere a masselor; a rămas însă întotdeauna un izvor 
de revendicări sociale, cu tendințe comuniste. 

Vieaţa dusă în comun, în mânăstiri, a dat imaginea unei societăţi comuniste 
şi toate mișcările de reformă a creștinismului n'au fost decât protestări împotriva, 
depărtării creștinismului oficial de esenţa lui curată, împotriva tendinţelor lui 
individualiste, antisociale. 

Deasemenea, cea mai mare parte din creatorii de noui sisteme de vieață 
socială, cari au urmărit să reformeze sau să dărâme ordinea existentă, s'au pre- 
zentat până în timpul din urmă în numele creștinismului adevărat, pentru a-l 
aduce în locul celui denaturat în manifestarea sa socială și economică. 

St. Simonismul veacului trecut, care nu este altceva decât planul unei noui 
organizări economice, făcută cu o lume mai bună, se intitulează singur «Noul 
Creştinism», după numele operei fundamentale a însuș autorului lui. Organizația 
economică st. simonistă nu admite o proprietate individuală, dar admite o folo- 
sinţă individuală a bunurilor. Societatea are proprietatea originară asupra tu- 
turor bunurilor, pe care le distribuie membrilor ei, după munca efectivă săvârșită 
de fiecare. Ceeace agoniseşte omul în cursul vieţii, lasă societăţii la moartea sa, 
aşă încât toţi oamenii vin în lume, fără alt sprijin, în afară de capaci- 
tasea lor. Printr'o reformă morală a omenirii, care amintește idealul lui Platon, 
St. Simon ajunge la o înfrățire a oamenilor, înlăturând lupta între ei sau 
luptele de clase. 

Aproape toți socialiștii francezi din prima jumătate a veacului al 19-lea, 
sunt dominați de ideile religioase și morale ale creștinismului primitiv şi întreaga 
mişcare cooperativă de producţie inaugurată de Bucher și L. Blanc își face drum 
prin puterea acestor idei. 

Dela un timp, care se confundă cp epoca lyi Karl Marx, socialismul îmbracă 
haina pur materialistă, lepădândy-se de idealismul săp creștin. Marxismul 
formează o religie nouă, care cucerește massele muncitorești. 

De aci înainte, revendicările sociale, afară de cele Marxiste, se îndreaptă 
împotriva creștinismului denaturat prin organizaţia economică și socială exi- 
stentă, dar şi împotriva socialismului imoral şi anticreștinese, prin întro- 
narea luptei de clasă, în locul înfrăţirii între oameni. Pe această cale merg 
în special «creştinii sociali» din Anglia, în frunte cu Maurice, Th. Hughes și 
John Lydlow. Deviza lor este «să îndrepte creştinismul nesocial, precum și 
socialismul necreștinesc». După excluderea individyalismulyi de o parțe și a lup- 
telor de clasă de alta, creștinii sociali ajung la cooperaţie, forma concretă a idea- 
lplui lor social. . 

Dar, prin apariția Marxismulņi, aņtoritatea societății constituite, față de 
activitatea individuală, se slăbeşte, pentrų că-i dispare substratul moral, valabil 
pentru masse, divinitatea, care a orândyit orice ordine socială. Această slăbire 
a autorităţii își are izvorul în atacuri directe mai vechi ale guvernării existente, 
dar numai despărţirea revendicărilor materiale de aspiraţiunile unyi echilibru 
sufletesc a putut să desrădăcineze din conștiința unei mari părţi a masselor 
muncitoreşti supunerea în fața aptorităţii, care reprezintă o ordine economică, 
nepotrivită cu aspiraţiile ideale ale masselor. - 

Dela Marx porneşte despărţirea revendicărilor materiale de aspiraţiile morale 
şi îndrumarea conștiinţii masselor muncitorești pe o nopă cale. 

Creatorul soeialismului științific vrea să aplice filozofia lui Hegel la fenome- 
nele economice și sociale, dar ia din ea numai idea că nimic ny e absolut în lame mm 
" deci tăgada fondului oricărei religiuni, — că totul este în veșnică prefacere și 
trebuie privit în ceeace va fi. I-se impune însă mai mult gândirii lui filozofia, 
materialist% a lui Feyerbach, după care omų creiază idea, sub toate formele 
şi manifestările ei. Religia, arța, ştiinţa, dreptul în sine, sunt creaţiuni vre- 
melnice ale omului și întreaga istorie este un produs al activităţii lui, nų este 
el o creaţie a istoriei say legendelor religioase imaginate de el. 

Curăţind astfel istoria de orice prejpdecăţi şi legende, Marx vede realitatea! 
vieţii sociale desfășurându-se sub forma luptelor de clase, și-și documentează, 
toată doctrina prin persistenţa lor, în toate timpurile. 

In timpul din urmă, clasa muncitorilor salariaţi eşte purtătoarea progresului 
şi menită să înlesnească și să grăbească revoluţia fatală a ordinei sociale și eco- 
nomice existente, desrobind pe proletari din robia capitaliștilor proprietari şi 
socializând toate bynyrile materiale. 

Pe această clasă, se întemeiază un parțid, care în scopurile sale ny poate să 
fie decât revoluţionar. După împlinirea acestui scop, al revoluţiei sociale, prin 
socializarea bunurilor, Marx întrevede un timp când luptele de clasă vor încetà. 
Dar câtă vreme există o proprietate individuală, lupta între clase este o fatali- 
tate, întreaga, istorie a lumii o dovedește. ` 

Nu şi-a închipuit Marx, că va veni odată yn parțid politic programatic, 
fără ideal social pentru pu întreg popor; parțid de clasă, care să mențină yn anu- 
mit fel de proprietate individuală la clasa pe care se sprijină, văzând cu ochi 
huni socializarea bunurilor la alte clase; un partid de clasă nerevolyţionar și 
eternizat ca atare, și care totuș, lpând în mână puterea politică, war constitui 

un despotism față de alte clase sociale; un partid de clasă etern, care să dărâme 
el cel dintâiu Marxismul, prin nimicirea materialului din care s'a constituit, 
adică a metodei istorice, din care s'ar puteà trage orice concluzii, cum s'a 
exprimat un reprezentant al unui partid țărănesc. 

Cu metoda lui însă, Marx a reușit să creieze un fel de religie nouă pentru 
masse, să pună temeliile unui partid, care are un ideal social nu în lupta eternă 
între clase, ci în ceeace urmează după revoluţia socială, fatală la un anumit 
stadiu al desvoltării vieţii economice. 

Marxismul eră logic şi omenesc. 

Cu toată factura logică a Marxismului, K. Marx n'a tras toate consecinţele 
din situaţia descrisă. Aceste consecinţe le-au tras alţii, cari îşi pun alte etichete 
decât cele socialiste. E drept că teoreticianii socialişti îşi îngrădese câmpul 
vederilor lor, dar massele nu pot să rămână în acest câmp închis, decât atâta 
vreme cât sunt împiedecate de a auzi predicile altor preoţi. 

Căci într'adevăr, aproape nu putem percepe limita unde încetează socialismul 
lui Marx și unde începe anarhismul lui Proudhon. Faptul că Proudhon vede 
înşelarea muncitorului de către proprietar în împiedecarea de către acesta a 
schimbului liber şi drept, şi nu în plus-valoarea lui Marx, n'are nici o importanţă 
practică, deoarece faptul în sine al îuşelării se înlătură prin distrugerea proprie- 
tăţii, urmărită de amândoi. Mijloacele pentru ajungerea aceluiaș scop nu sunt 
prea diferite, deşi nu mijloacele interesează, ci scopul însuș. Marx întrevede 
o expropriere a capitaliştilor şi o prăbuşire a întregii lor puteri politice, cu toate 
instituțiile legate de ea. Proudhon vrea suprimarea oricărei autorităţi, care să 
dicteze faptele individului; el nu admite nici măcar autoritatea majorităţii ; 
şi astfel ajunge la anarhism. 

Ordinea divină, care s'ar oglindi în ordinea umană existentă, nu mai puteă 
creà, în urma popularizării acestor concepţii, o autoritate în faţa conștiinței 
transformate a masselor muncitoreşti. Iar teoria organică a societăţii, care 
mulţumiă pe unii gânditori, nu eră potrivită pentru a cuceri spiritele mul- 
ţimilor. 

O nouă ideologie a trebuit să se creeze, pentru a se da o bază raporturilor 
sociale în noua societate, ce se va institui după dărâmarea celei actuale. Căci, 
oricât ne-am amăgi de farmecul cuvintelor şi de complexitatea, realităţilor so- 
ciale, o metodă de cercetare, cum e Marxismul, nu poate formă pentru multă 
vreme o religie pentru massele de oameni, cari privesc şi-şi leagă nădejdile de 
ceeace va fi dincolo şi după revoluţia socială. 

Chiar anarhiștii au trebuit să pună o bază nouilor raporturi sociale. Unii 
dintre ei, cei moderați, au văzut această bază într'un fond moral al omului, 
natural sau creat prin educaţie, în timpul mai multor generaţiuni. In societatea, 
care nu mai e guvernată prin nici o lege, nu mai are nici o instituţie publică 
administrativă, nu are tribunale, nu are poliție sau armată, Proudhon şi chiar 
Bacunin cred că raporturile și obligaţiunile reciproce dintre oameni se pot ex- 
primă prin contracte libere, a căror executare e garantată de fondul moral al 
omului, 

Iar când anarhiștii văd, ca şi K. Marx, în simţământul şi concepţia morală, 
creajţiuni trecătoare ale omului, când pe tronul divinității se înalţă omul şi inte- 
resul său, desbrăcat de orice ideal şi morală, pentru a vorbi în limbajul lui M. 

Stirner, atunci societatea se reduce la o unire temporală a «egoiștilor», întâiu 
pentru dărâmarea oricărei autorităţi și instituții existente, şi după aceea pentru 
satisfacerea intereselor, care se întâmplă ca, în unele momente, să fie asemănă- 
toare, să lege între ei pe oamenii dintr'o clasă, pentru ca îndată, după împlinirea 
scopului, fiecare să-și ia libertatea de luptă înverșunată împotriva tovarăşului 
de luptă de eri. 


* 
* * 


Pentru că liberalismul economic, grefat pe individualism, a fost cea dintâiu 
doctrină. politică înfăptuită după descătuşarea lumii de resturile feudalismului 
medieval, el a trebuit să trăiască, după triumful lui, ca o doctrină conservatoare 
a societăţii existente, în faţa atacurilor şi revendicărilor socialiste şi anarhiste 
din a doua jumătate a secolului al 19-lea. In acţiunea lor practică, socialiștii 
marxişti şi anarhiștii aveau un scop apropiat comun: distrugerea societăţii 
existente, unii prin grăbirea procesului natural ce duceă spre exproprierea 
totală, alții prin lovituri directe de distrugere. Lupta împotriva clasei stăpâni- 
toare eră pentru unii un fenomen fatal, iar pentru alții o acţiune conștientă, 
voită; dar intră şi în tactica socialiștilor şi a anarhiștilor. Mai mult încă: teore- 
ticianul anarhismului din a doua jumătate a veacului al 19-lea, rusul Bakunin, 
ajunge să concentreze pentru un moment în mâna sa întreaga conducere a 
mişcării socialiste din Europa. După dărâmarea Statului, cu toată ordinea sta- 
bilită, şi aducerea unei societăţi libere, fără nici o instituţie şi fără prejudecăţi, 
el voiă ca lumea să se împartă în grupe ocal; formând cooperative de lucrători, 
cărora să le aparţină pâmăntul și orice formă de capital, cum ar fi cel industrial. 
Dar ceeace-l preocupă mai mult sunt mijloacele de dărâmare a actualei societăți, 
cu armāta și magistratura sa înfeudate clasei conducătoare, oligarhice, limbaj 
pe care îl auzim și din gura exponenților doctrinei țărăniste. Mijlocul cel mai 
sigur este forţa, și nu votul universal, pentru că nu poate fi independent nimeni 
în actuala încătuşare economică și socială. 

* 
* * 

Şi atunci când liberalismul clasic a dat faliment, nu din cauza atacurilor 
doctrinarilor socialişti şi anarhiști, dar din cauza ereziei, ce eră cuprinsă în idealul 
său social; când capitalismul, ajuns în plina lui desvoltare, sub scutul doctrinei 
liberalismului clasic, e ameninţat să se prăbuşească prin detronarea liberalis- 
mului și întronarea uneia, din nuanțele de doctrine socialiste, țărănisce, ete., 
de o parte, sau anarhiste, de altă parte; civilizaţia însăş a vremii noastre își 
trăieşte ultimele zile. De sigur, civilizaţia, noastră nu este creaţia liberalismului 
clasie, care a murit de mult, fără să ducă cu el în mormânt și civilizaţia timpului 

său. Civilizaţia aceasta e un bun al fiecărei generaţii, acumulat prin creaţiile 
tuturor generaţiilor trecute. Ea are o artă, o ştiinţă, o tehnică economică proprie, 
instituţii care s'au creat, perpetuat şi consolidat prin experiența de veacuri 
a omenirii, și care nu sunt ale nici unei doctrine politice. Dar dacă ar veni oa- 
meni sau grupări de oameni, cari, după dărâmarea ordinei econcmice și sociale 
existente, prin dărâmarea Statului, cu instituţiile lui actuale: armată și magi- 
stratură, care ar îi înfeudate oligarhiei conducătoare, cum ar spune un țărănist 

* român, dacă ar răsturnă toate valorile morale, artistice, ştiinţifice şi tehnice, 

cum face bolşevismul rus, de sigur că am asistă la îmmormântarea, forţată și 
dictată. de o clasă, a acestei civilizații, care n'a fost creaţia exclusivă a nici unei 
doctrine politice, dar a condiţionat orice doctrină politică, și am rămâne în aștep- 
tarea unei noui civilizaţii, de astă dată urmând ca ea să fie creată de o doc- 
trină politică. 

Până atunci, civilizația trăeşte şi impune noui doctrine politice, în locul celor 
ce s'au dovedit, pentru timpul nostru greșite, impune însă doctrine care o pot 
suportă şi mo urăsc din fanatism de clasă sau din interes politic, personal, fa- 


natizat. 


* 
* * 


Doctrina politică, a cărei înfăptuire o impune civilizația timpului nostru, 
este doctrina solidaristă. Nu e vorba de un partid politic, cu denumirea de soli- 
darist. Doctrina, care are în sine idealul social, ce se impune și conduce massele, 
poate cuceri programele unor partide politice, cu alte numiri. In fapt, așă 
sa şi întâmplat în ultimele decenii ale veacului trecut și în aceste două 
decenii ale veacului nostru: solidarismul social şi economic se înfăptueşte 
de anumite partide, care şi-au însuşit această. doctrină, păstrându-și numele 
lor vechiu. 

Prin triumful liberalismului clasic, la începutul veacului al 19-lea, se dăduse 
o puternică lovitură autorităţii Statului. Atacurile anarhiştilor aveau să distrugă 
ultimele lui rămășite. lar revoluţia socialistă, care se aşteptă, după profeţiile 
lui Karl Marx şi ale altora mai precişi în această privinţă, aveă să pună în locul 
Statului dictatura, unei clase. 

Impotriva acestui curent general, se produce reacţiunea din a doua jumătate 
a veacului al 19-lea,tcare tinde la restabilirea autorităţii și la lărgirea activităţii 
Statului! este socialismul de Stat din Germania; intervenţionismul din Franţa 
eticismul sau creştinismul social în Anglia; şi alte diverse numiri în alte ţări. 

Socialismul de Stat în Germania este cea dintâiu mişcare politică, de reabili- 
tare a rolului Statului. Prin înfăptuirea unor mari reforme economice și sociale, 
el s'a impus gândirii politice Prin programul său, în cea mai mare parte din pro- 
blemele sociale ale timpului, el urmează o cale de mijloc. 

Nu atacă proprietatea individuală; totuş, tinde la naţionalizarea pădurilor, 
apelor, minelor, căilor ferate, canalurilor, a o mulţime de servicii publice, a 
băncilor de emisiune, ete. 

Nu condamnă profitul din întreprinderi, chiar când el nu derivă din munca 
personală. Totuş, legislaţia trebuie să modereze câştigul și pe cât se poate să-l 
lase să se distribuie după merit, într'o măsură justă, făcând aşă ca salariile să 
asigure muncitorilor o vieaţă omenească, iar prin impozite să se efectueze o 
schimbare în repartiţia avuţiilor, să se tindă spre o nivelare, 

Și în mai toate problemele, care despărţiau pe individualişti de socialiști 
și comunişti, socialismul de Stat găsește o cale de mijloc. Dar, nici în congresul 
dela Eisenach, din 1872, nici în scrierile şi discuţiile din Verein für Sozialpolitik, 
unde au luat parte cei mai de seamă economiști ai vremii, nici în serierile lui 
Ad. Wagner, cel mai tipic reprezentant al socialismului de Stat, nu se găseşte 
o concepţie de ansamblu asupra organizării economice și sociale, pe care socia- 
liștii de Stat ar dori să o vadă, dacă ar aveă putinţa să o înfăptuiască în întregime. 

E un compromis, și, ca oricare compromis, nu are în sine forţa de creaţiune, ci 
numai puterea de rezistenţă pentru a păstră un echilibru între extreme. 

Totuș, dacă socialismul de Stat a putut să creeze el o întreagă legislaţie şi 
multe instituţiuni economice și sociale, este pentrucă a venit să afirme în po- 
litica activă un principiu, care face parte dintr'un sistem social, neformulat încă 
atunci, în întregimea lui, dar schiţat mai târziu, şi care e pe cale de înfăptuire 
în'vremea noastră. Socialismul de catedră a afirmat că Statul actual este o rea- 
litate, care depășește drepturile şi puterile generației actuale asupra lui. Intre 
oamenii şi între clasele unei naţiuni, există o solidaritate socială și economică, 
dată de comunitatea de limbă, de tradiții și de instituţii, care nu sunt creaţiuni 
numai ale generaţiei actuale, ci ale multor generaţii trecute; iar Statul este or- 
ganul acestei solidarităţi. Dela afirmarea acestui principiu a pornit întreaga 
politică socială şi economică a lui Bismark, în special legislaţia asupra asigură- 
rilor sociale, care se întâlnesc parţial și în legislaţiile mai vechi. 

Dar asemănarea dintre legislaţiile diverselor guverne nu e o dovadă despre 
identitatea concepţiilor lor sociale. Anumite idealuri sociale și anumite curente, 
care cuceresc massele dintr'un timp, pot impune legi unor partide politice, fără 
ca prin aceasta să le schimbe caracterul și scopul lor. ' 

Dacă în Anglia reginei Elisabeta dela începutul secolului al 17-lea și în cea 
dela începutul veacului al 19-lea, pe vremea lui Disraeli, s'au votat legi pentru 
săraci şi împotriva, cerşetoriei, sau mai apoi legi de asistenţă socială, acestea 
mau legătură cu legislaţia asigurărilor sociale ale socialismului de Stat din Ger- 
mania. Unele sunt pornite dintr'o generozitate a claselor avute și dintr'o dorință 
a guvernelor de a evită nemulţumirile sărăcimii, altele sunt pornite din înțele- 
gerea unei solidarităţi sociale și economice a claselor poporului şi din dorinţa 
de a face să se împărtăşească o cât mai mare parte a naţiunii la bunurile actuale 
ale civilizației. ' 

Socialismul de Stat, în înţelesul celui german, se repercutează însă şi în 
Anglia, în a doua jumătate a veacului al 19-lea, în urma activității şi propagandei 
lui J.Ruskin, care a avut tot atât de mare înrâurire pe domeniul politicii eco- 
nomice și sociale, cât a avut în domeniul artei. El a preconizat legislația muncii 
şi a asigurărilor sociale, care s'au înfăptuit treptat şi încet, de partidele istorice 
engleze, dar sub presiunea curentului pornit dela Ruskin, îmbrățișat în mare 
parte şi popularizat de partidul muncii din Anglia. i 

Nicăeri, însă, un partid politic nu s'a apropiat mai mult de concepția soli- 
darismului social-economic, în politica sa reală şi în propaganda teoretică, în 
favoarea acestei politici, ca partidul radical-socialist din Franţa. 

In acţiunea sa reformatoare, se cuprinde și socialism de Stat, inaugurat, 
cum s’a spus, prin legislaţia uvrieră a lui Millerand, dar, încă de mult, dela legea 
asociațiunilor lui Waldeck-Rousseau, reformele sale au depăşit socialismul de 
Stat. Sub influenţa lui L. Bourgeois, figura cea mai ateniană a democraţiei fray- 
ceze, cum îl numeşte F. Buisson, în studiul său: Politica radical-socialistă, din 
«La Revue hebdomadaire», 1910, partidul radical-socialist şi-a însuşit idealul 
solidarist în înţelesul ce se va vedeă îndată. 

Propaganda sa tinde să înfiltreze sentimentul solidarităţii omenești şi religia, 
dreptăţii sociale, în sufletul masselor unei societăţi, care a fost obișnuită să con- 
ceapă vieaţa ca o luptă perpetuă, să vadă un singur drept: al celui mai tare 

şi să aibă o singură maximă: homo homini lupus, cu toată spoiala de filantropie 
creştină. In rândurile sale merg acum: mici burghezi, mici patroni, mici comer- 


` cianți, mici proprietari rurali, funcționari, cari, toți împreună, au ajuns să vadă 


că există, o solidaritate socială, o datorie socială, o dreptate socială. 

Pornind dela acest ideal social, care dă entuziasm și creează, nu distruge, 
partidul radical socialist, în armonie completă cu doctrina, urmăreşte în 
politica sa practică: 

1. Inlăturarea inegalităţi sppiale, care nu e provenită din forța lucrurilor, ci din 
avantagiile pe care în mod arbitrar societatea le acordă unora și le refuză altora ; 

2. Desființarea salariatului ca o stare permanentă a unei părţi a omenirii, 
prin o succesiune de reforme parţiale și nu prin transformarea totală a condiţiilor 
de muncă, cum ar fi abolirea proprietăţii, care formează însuş imboldul muncii ; 

3. Redarea în seama colectivităţii a tuturor bunurilor susceptibile de a fi 
exploatate colectiv în interesul tuturor, cum ar îi mijloacele de transport, mi- 
nele, băncile, asigurărjle şi alte industrii ușor monopolizabile ; 

4. Suprimarea antagonismului claselor în societate, prin' cooperarea volun- 
tară a tuturor claselor, pentru emanciparea acelor care suferă mai mult, și nu 
prin agitarea antagonismului până la transformarea în dogmă, a urei de clasă 
şi a dominării violente a unei naţii prin tirania unei clase. 

Dar, după triumful unui curent, vine moda, care repetă, banalizează şi adesea 
compromite forma şi cu ea câte odată și fondul. Am avut şi avem încă o modă 
solidaristă, care a exagerat și bahalizat multe adevăruri serioase. Poate că aci 
își are origina ironia, cu care aruncă partidele de clasă în partidele, numite în 
batjocură, partide ale «armoniei sociale». 

In Franţa, mai mult decât oriunde, s'a abuzat de cuvintele «solidaritate» 
şi «olidarism», care a devenit, după expresia unui solidarist: «un fel de filozofie 
oficială». N'a fost o manifestaţie oficială de guvernământ, unde să nu se vor- 
bească în numele solidarităţii naţionale. Uneori, când la anumite manifestări 


artistice sau științifice au participat reprezentanţi ai mai multor naţiuni, s'a 


vorbit de o solidaritate internaţională. În luptele politice interne, conștiința de 
clasă s'a botezat solidaritate de clasă și însuș Bakunin, în propaganda sa anar- 
histă, porneşte dela o solidaritate de clasă. Unul din solidariștii francezi mai 
tineri, Bougl6, a reușit să caracterizeze această modă solidaristă prin expresia: 
«elle a de Peau pour plus d'un moulin». 

De îndată ce, însă, solidarismul a fost luat ca drapel politie de partidul 
radical-socialist din Franţa, a trebuit să se precizeze teoretic și să se concreti- 
zeze în acte politice, doctrina nebuloasă a solidarităţii. Unul din fruntașii par- 
tidului radical-socialisţ, L. Bourgeois,sşi-a luat sarcina precizării teoretice; el 
este creatorul teoriei guase-contractului social. Nu voi rezumă in abstracto teoria, 
lui L. Bourgeois, ci voi expune câtev principii esenţiale ale solidarismului 
social-economic, aşă cum ele sunt concreţizate de democraţiile moderne, care au 
depășit adesea teoria quasi-contractului social. |, 

Solidarismul nu se bazează pe o solidaritate fizică, organică, ci pe una psihică, 
socială; nu urmărește în politica practică înfăptuirea unei dreptăți naturale, 
în sensul filosofiei naturaliste, ci a unei dreptăţi sociale. De aici derivă o judecată, 
nouă asupra problemelor mari ale vieţii sociale, care au format obiectul tuturor 
doctrinelor și au frământat toate partidele politice. 


14  Doctrinele politice 

Potrivit acestei noui judecăţi, este indiferent dacă există o inegalitate ori- 
ginară, naturală, între oameni, cu toate urmările ei în ce priveşte proprietatea . 
sau stăpânirea bunurilor materiale, şi deci cu toate urmările ei privitoare la 
organizarea, socială și economică. Solidaritatea socială impune corectarea acestei 
inegalităţi, originare sau creată de vieaţa socială trecută, potrivit cu cerinţele 
dreptăţii sociale din fiecare moment. f 

Dreptul sacru şi inviolabil al proprietății, ca o formulă sacramentală? E 
bună ca orice axiomă necesară liniștirii spiritelor darnice de a află cauzele tuturor 
fenomenelor, ca orice dogmă necesară pentru conducerea masselor. Dar în prac- 
tica politică de azi, ea nu mai sperie și nu mai convinge. Pentrucă nimeni nu-și 
poate valorifică bunurile posedate, independent de societatea în care trăește, 
chiar dacă ele ar fi numai produsul muncii sale acumulate. Ordinea socială de 
azi, care garantează, şi apără instituțiile fundamentale ale societăţilor mo- 
derne, între care se enumără și proprietatea, este rezultatul unei cooperări a 
tuturor. Instituţiile acestea fundamentale însăş, în concepţia lor teoretică, 
şi în concretizarea lor practică, sunt rezultatul unei colaborări a tuturor 
generaţiilor, care s'au succedat şi moştenit în cursul civilizaţiei omenești, adău- 
gând ori corectând fiecare câte ceva la alcătuirea instituţiei, pe care generaţia: 
de azi o folosește, o îmbunătățește şi e datoare să o transmită generaţiei viitoare. 
Iar folosirea actuală a acestor instituţii sociale, cum ar fi folosirea instituţiei 
proprietăţii individuale, este condiţionată de tehnica economică a vremii, care 
nu e o creaţie a unui singur om, nici a generaţiei actuale, ci e rezultatul creaţiu- 
nilor succesive a individualităţilor geniale şi a sutimilor de mii de anonimi, 
creatori modeşti, nu pentru ei, ci pentru întreaga lor generaţie și pentru cele 
următoare, 

Dar, dela înălțimea acestei doctrine, solidariștii n'au ajuns la dărâmarea; 
instituţiei proprietăţii, cu care a trăit omenirea de atâtea veacuri, făcând din ea, 
fundamentul organizării sociale în care s'a desvoltat civilizaţia de până acum, 
ci numai la înlătuarea concepţiei de proprietate sacră și inviolabilă, sursă de 
inegalităţi sociale şi piedică pentru înfăptuirea dreptăţii sociale. Concluzia 
politică a doctrinii solidariste este aducerea masselor la stăpânirea individuală 
de bunuri materiale şi valorificarea lor în cadrul organizaţiei sociale, cu 
respectarea tuturor îndatoririlor reciproce, născute din colaborarea actuală 
sau istorică la-formarea instituţiei proprietăţii, la garantarea ei actuală și la 
crearea, tehnicii economice, prin care ea se valorifică în fiecare moment. 

Una din corecturile mari aduse instituţiei proprietăţii, a fost aceea privi- 
toare la împiedecarea aglomerării de bunuri materiale, înlesnită de unul din 
marile principii ale Revoluţiei franceze: ibertatea individuală neînfrânată, care 
a fost de atunci îmbrăţișată de liberalismul economic clasic. Capitalismul modern, 
cu toate excesele și crizele lui, acest capitalism, care îmbracă o epocă de sbucium 
din istoria omenirii, este o manifestarg a libertăţii individuale neînfrânate, în 
folosirea proprietăţii. y 

Pentru a lovi direct în liberalismul clasic și în capitalismul timpului, Ad. 
Wagner urmăreşte o nivelare treptată a avuţiilor, în numele socialismului de 
Stat, prin ajutorul impozitelor, în special prin impozitul progresiv pe venit. 
Radicalii socialişti din Franţa îl socotesc și ei, impozitul progresiv, ca un punet 
din programul lor politie, bazat pe doctrina solidaristă, şi după ce l-au propus- 


www.dacoromanica.ro 


I. N. ANGELESCU : SOLIDARISMUL SOCIAL-ECONOMIC 211 




















de mai bine de 15 ani, s'a înfăptuit în cursul răsboiului mondial. Când s'a discutat 
pentru prima oară în parlamentul român, în anul 1921, impozitul progresiv pe 
venit, revendicat de partidele socialist și țărănist dela noi, ca ò înfăptuire a 
doctrinei politice de clasă, am avut ocazia să spun, în discuţia din Cameră, 
pentru Justificarea, acestui. impozit, ceeace menţin neschimbat şi azi: 

«Noi, generaţia de astăzi, ne folosim de patrimoniul civilizației noastre, care 
nu este produsul numai al generaţiei de azi, ci al tuturor generaţiilor dinaintea, 
noastră, şi în special este produsul tuturor descoperirilor tehnice, aplicate în 
vieaţa, economică. Acele credjiuni mai vechi ale spiritului omenesc au devenit 
bunuri comune ale întregii societăţi. 

«Un venit mai mare este rezultatul unei folosinţi de o mai mare parte din patri- 
moniul civilizaţiei. Şi când se foloseşte cineva de patrimoniul civilizaţiei, nu se 
folosește numai de opera materială de azi, pe care o și răsplătește potrivit con- 
venţiilor dintre oameni, ci și de aceă operă materială a generaţiilor anterioare, 
care înlesnește cu atât mai mult procurarea noului venit, cu cât cineva are un 
venit mai mare. Intre un ţăran, care nu se folosește decât de drumul care duce 
dela casă la ograda lui, și între marele întreprinzător al organizaţiei noastre eco- 
nomice, care se folosește de toate mijloacele de transport, de poștă, de telefon, 
de telegrafia cu fir sau fără fir, de toată energia diverselor izvoare de energie, 
pusă în serviciul oricăror întreprinderi, precum și de orice alte aplicaţiuni ale 
invențiilor spiritului omenesc, nu e numai o diferenţă proporţională în dobân- 
direa veniturilor. E o urmare fatală, deci, ca cineva care se foloseşte de o mai mare 
parte din patrimoniul comun al civilizaţiei, să-și câştige cu atât mai ușor venitul, 
cu cât îl are mai mare. De aci rezultă progresivitatea în impunerea, veniturilor». 

Și justificarea aceasta a făcut şi face ca impozitul progresiv pe venit să nu 
înceapă nici în doctrina liberalismului clasic şi nici în doctrinele politice ale par- 
tidelor de clasă. Aceste- partide îl pot îmbrăţișă pentru necesităţi electorale, 
dar nu încape în ideologia lor, și ar fi un anachronism în organizaţia socială şi 
economică, pe care ar dori să o vadă înfăptuită. 

Dar impasul acesta al partidelor de clasă se întâlneşte şi în rezolvarea altor 
probleme economice. 

Solidaritatea ca simțământ social și solidarismul ca doctrină politică, se 
întăptuiese în instituţiile economice ale cooperației, pe care no combat, ci vor 
să o folosească. pentru nevoi electorale și partidele de clasă, socialiste sau ţără- 
niste, deşi nici aceasta nu încape în ideologia lor și nici nu serveşte scopului 
lor final. Când cooperaţia împuternicește masse mari de oameni și le chiamă 
la dobândirea individuală a tot ce înlesnește vieaţa lumii pe toate căile, dându-le 
prin aceasta dreptul și putinţa să se bucure de toate bunurile materiale și morale 
ale civilizaţiei noastre, ea nu duce la abolirea proprietăţii individuale și la dis- 
trugerea tuturor instituţiilor acestei civilizaţii cum viseazăsocialiştii și comuniștii. 
Tar când cooperaţia potolește luptele de iasă, pe de o parte peri tru că taie rădă- 
cina puterii de exploatare a unei clase și cu aceaşta toate urile și resentimentele 
născute atât la exploataiori, cât și la exploataţi; iar pe de altă parte pentru că 
tinde să astupe prăpastia materială, dintre clasele productive și ca urmare și 
prăpastia morală, ea nu se clădeşte pe ura și lupta de clasă, cum s'ar clădi par- 
tidul țărănesc, spre exemplu. 

Cooperaţia s'a desvoltat treptat și continuu în a doua jumătate a veacului 

al 19-lea, a cucerit spiritele şi a satisfăcut multe din năzuințele masselor. Mişcarea, 
eră și este menită să zădărnicească toate agitațiile sterile ale socialiştilor şi să 
le dovedească inutilitatea, concepţiilor lor sociale. De aci s'a născut lupta între 
cooperaţie şi socialism. Pentru a nu-şi pierde orice razim în clasele de jos, socia- 
liştii n'au putut să ducă o luptă făţișă, dar au adoptat unele forme ale cooperaţiei, 
care ar fi transformat întreaga cooperaţie într'o mișcare inofensivă, dacă ar 
fi fost generalizate. Astfel, în ceeace priveşte cooperativele de credit, sociali- 
ştilor le-ar îi convenit tipul Raiffeisen, adică acele cooperative bazate pe iubirea 
de aproapele, pe mila classelor avute, care au să împrumute pe asociaţii din 
cooperativă, fără ca aceștia să aibă voie a-şi adună un capital propriu mai în- 
semnat. Speculând asupra credințelor religioase ale masselor, socialiștii ar îi 
vrut să vadă în întreaga cooperatie, asocierea unei lumi resemnate în fața impo- 
sibilităţii de a sta alături de clasele avute şi de a se împărtăşi de: bunurile 
civilizaţiei noastre, acaparate de clasele avute. Atunci, idealurile socialiste ar 
fi fost singurele în stare să miște și să provoace la luptă clasele miluite îm- 
potriva posesorilor de bunuri. 

Cooperaţia n'a mers însă pe această cale; îmbrăţișând mai mult tipul coo- 
perativelor de credit Schulze-Delitzsch, ea a urmărit punerea claselor sărace, 
prin ajutorul asociaţiei, în posesia capitalului, precum și uşurarea dobândirii 
instrumentelor de producţie, pentru ca, prin aceasta, clasele de jos și de mijloc 
să fie în stare să-și valorifice întreaga, lor putere de producţie, să se bucure de 
bunurile şi instituţiile create de generaţia de azi şi de cele anterioare, să devină 
factori ai progresului economic și social și nu elemente miluite, care să privească, 
neîncrezătoare și ca ceva străin de ele întreaga organizaţie socială a timpului, 
de ale cărui bunuri materiale şi morale nu se pot bucură, pentru că nu pot par- 
ticipă la producerea lor. Tendinţa solidaristă a cooperaţiei am redat-o, cât se 
poate de larg, în lucrarea mea «Cooperaţia și Socialismul în Europa», apărută 
în 1913. 

Curentul acesta al unei acţiuni economice pozitive şi nu sentimentalismul 
vag vărsat peste vieaţa economică, este înfăptuirea doctrinei politice solida- 
riste, care nu e nici filozofie și nici religie. 

Când socialiștii drept credincioși ai lui Marx, sub presiunea mișcării coope- 
rative de o parte și a asociaţiilor profesionale muncitorești de alta, au devenit, 
«revizionişti», mulțumindu-se să ceară îndreptarea unora din relele actualei 
organizaţii sociale, partidele intervenţioniste, indiferent de doctrinele dela care 
plecau, în opoziţie cu vechiul liberalism clasic, au înfăptuit, în curs de mai multe 
decenii, legislația muncitorească, mai ales pentru muncitorimea din industrie. 
"Această legislaţie tinde în genere la: așigurarea unui minimum de salariu, la 
„participarea muncitorilor la beneficiile “întreprinderilor, la determinarea unui 
timp de lucru, la protejarea muncii femeilor şi minorilor, pentru a evită degene- 
rarea fizică şi morală. Nu e nevoie să jmai repet justificarea acestei legislații, 
pentru a se vedeă că fondul ei doctrinar este recunoașterea dreptului tuturor 
de a se împărtăşi la bunurile materiale şi morale ale civilizaţiei timpului, opera, 
acumulată de colaborare a mai multor generaţiuni. Statui, ca reprezentant al 
acestor drepturi şi datorii solidare, le impune întreprinzătorilor debitori, în 
numele muncitorilor creditori. 

Formele intervenţiei sunt numeroase, dar cele mai potrivite  doctrinii 

solidariste sunt acele care întăresc puterea celui slab, pentru ca solidaritatea, 
să se impună celui mai tare, în însăș raporturile dintre ei, cu ocaziunea activi- 
tății lor profesionale. De aci rezultă asociaţia lucrătorilor, pentru a determină, 
cu asociația întreprinzătorilor, condiţiile contractului de muncă, precum şi 
diferitele instituţiuni menite să asigure executarea acestui contract, cum ar îi 
consiliile de couciliaţie, tribunalele muncitorești, etc. 

Dar încorporarea cea mai tipică a doctrinii solidariste se vede în asigurările 
sociale, înfăptuite în ultimele decenii în toate țările din lume. Le revendică par- 
tidele conservatoare, se poate; dar fundamentul lor nu e plămădit din genero-, 
zitatea, mila și grija părintească a celor bogaţi față de cei săraci. 

Nu ne interesează, însă revendicările partidelor conservatoare, după cum nu 
ne interesează rezerva, forţată a socialiștilor față de opera, reală. de progres în 
organizaţia socială și economică a asigurărilor sociale, o concretizare admirabilă 
a solidarismului, care se impune astfel ca o putere, în faţa căreia nu mai pot 
apăreă critici. 

Proletarii, muncitorii manuali sau intelectuali, mici energii, care pun împreună 
în mișcare acest vast organism social şi economic, făcând să se valorifice astăzi 
tot ce a creat spiritul şi puterea fizică omenească din toate vremurile, se întâmplă 
să fie izbiţi de un accident, cauzat de deslănţuirea oarbă a forţei mânuită, de 
tehnica modernă în diferitele întreprinderi economice, sau să ajungă la sfârșitul 
misiunii lor profesionale, când puterile de muncă îi părăsesc. 

Când se asigură restul vieţii pelui infirm sau al urmașilor săi nevârstnici, 
uu poate fi vorba atunci de o milă şi nimeni nu-și poate arogă dreptul de a dispune 
de o simplă generozitate din averea garantată lui de ordinea socială și valoriti- 
cată de sutimile de milioane de oameni, cari în fiecare moment, la locul lor modest, 
își exercită profesia lor nu numai pentru ei; dar e vorba de un drept al victimei 
accidentului și de o datorie a societăţii, datorie, pe care o precizează și o re- 
partizează prin legile pozitive ale asigurărilor, pentru cazuri de accidente, de 
boală și bătrâneţe. In acest sens este concepută opera asigurărilor sociale în 
lucrarea mea: Asigurările sociale îm statele moderne, apărută în 1913. 

* i * 

Legislaţiile moderne, ale căror principii esenţiale le-am expus, crează ra- 
porturi juridice, nepotrivite cu ordinea de drept existentă sau necuprinse în 
codurile civile, care guvernează societăţile moderne. Pentru a nu produce o 
revoluţie, nici în drept, după cum nu s'a produs în organizarea economică și 
socială prin reformele înfăptuite, L. Bourgeois clădeşte noua ordine juridică, 
prin care se întăptuește solidarismul, pe teoria quasi-contractului, din codul 
civil, pe care o transpune în vieaţa socială. Aci, în urma diviziunii muncii, fiecare 
din noi suntem geranți fără mandat ay atacerilor altora, fiecare ne putem îm- 
bogăţi în detrimentul tuturor celorlalți] cum ar fi cazul îmbogățirii în urma 
plus-valutei proprietăţii născute din creşterea populației sau din îmbunătăţirea, 
mijloacelor de transport. Cine beneficiază de efectele fatale ale solidarității 
economice, cine își mărește averea sau îşi câștigă veniturile grație muncii nenu- 
mărajţilor cooperatori anonimi din generatia de azi sau din generațiile trecute, 
acela e dator să plătească celor cari nu şi-au luat partea lor din patrimoniul 
acestei cooperații sociale. 

Aceasta este doctrina care îndrumează şi dictează politica reală a democra- 
ţiilor timpului nostru. Dar dacă există o solidaritate morală și economică între 
oameni și între clasele sociale şi dacă partidele politice aşă zise ale armoniei 
sociale se întemeiază în acţiunea, programele și legiuirile lor, pe această soli- 
daritate, atunci se zice'că ele tăgăduese existenţa luptelor între oameni și mai 
ales a luptelor de clasă. Dacă ar îi aşă, doctrina ar fi falşă, iar partidele politice 
corespunzătoare şi-ar pierde raţiunea, de a fi. 

Cine poate tăgădui existența diversităţii de aspirații și de interese ale oame- 
nilor? Intreaga vieaţă se deapănă într'o veşnică luptă de întrecere. Fericirea, 
visată de fiecare ar fi mult mai aproape şi mai uşor de atins, dacă n'ar există 
emulaţia şi dacă nu s'ar pune în calea ei interesele protivnice ale altuia. 

La o clasă, perceperea conflictelor de interese e nfai grea şi mai complexă; 
ca dovadă e faptul că, conștiința de clasă și de aci distincția clară a intereselor 
de classă, în opunere cu interesele altor clase, nu apare odată cu nașterea îunei 
clase. Dar nu există conflicte mai profunde ca acelea dintre interesele diverselor 
clase sociale, și mai ales economice, cum ar fi între interesele claselor posesoare 
de capital și ale celor proletare, între interesele claselor producătoare și ale celor 
consumatoare, etc. 

Dar, de aci nu se poate scoate îndreptăţirea unor partide politice individuale 
sau a unor partide politice de clasă. Un Max Stirner dă dreptul unui individ sau 
unei asocieri temporale a «egoiștilor», să facă un partid politic de conducere a 
lumii, prin forţa proprie a acelui individ sai a celor câţiva degoişti asociaţi», 
cum îi numeşte el. Un Bakunin sau Kropotkin, dă dreptul unei clase, chiar mi- 
noritare, să formeze un partid politic, prin care să dicteze vieaţa socială și eco- 
nomică a lumii; aci își găsesc izvorul vieţii partidele proaspete de azi: bolșevic 
din Rusia, țărănesc sau agrarian de prin alte ţări din Răsăritul Europei. 

A, nimeni nu poate tăgădui diversitatea de interese a oamenilor și a classelor, 
şi nimeni nu-și închipuie că se pot suprimă luptele de interese dintre oameni 
şi dintre clase. Dar partidele politice nu sunt înlănțuite exclusiv, nici de interesul 
unui individ, nici de interesul unei clase. Ele sunt organisme sau instituții so- 
ciale legate de existenţa unei naţiuni, sau mai larg decât atât, sunt legate de 
existenţa şi desvoltarea poporului, cuprins în granițele unei ţări, 

În diversitatea intereselor oamenilor şi ale claselor, partidul politic caută 
legăturile de solidaritate, care face posibilă vieaţa poporului întreg. În numele 
justiţiei sociale, potrivite cu concepţiile civilizaţiei din fiecare moment, pune 
graniţe precise deslănţuirii forţelor în luptă pentru apărarea, intereselor econo- 
mice ale oamenilor sau ale claselor, fără a suprimă aceste lupte. Prin idealul 
său social, înfiltrat în conştiinţa masselgr aderenţilor, graţie educaţiei și propa- 
gandei politice, partidul politic leagă aspiraţiile mulțimilor şi devine, astfel, 
drapelul, după care se îndreaptă ar în ridicările sau coborîrile lui. 

Interesele de clasă pot să fie apărate în comun. Pentru aceasta sunt sindica- 
tele muncitorești, sindicatele industriaşilor, asociațiile profesionale” ale agra- 
rienilor mari sau mici, asociațiile profesionale ale diverselor bresle de meşte- 
şugari. Acestea nu sunt și nu pot fi partide politice. 

In această situaţie, se pare că vieața politică se întemeiază pe o falşificare 
a vieții sociale și economice reale, neputând altfel să scape de o contradicție 
care este de esența ei. De o parte, partide politice, reprezentând vieața armonică 

a unui popor întreg și urmărind un ideal social nădăjduit de toate elementele 
unui popor; de altă parte indivizi, clase sau grupări profesionale cu interese 
contrarii și în veşnic conflict, urmărind fiecare idealuri sociale proprii. Partidele 
politice, pentru a triumfă, se zice că trebuie să falșifice vieaţa reală, făcând să 
se creadă că ele pot împlini aspiraţiile și interesele economice generale ale po- 
porului, dar în acelaș timp'satisfac și interesele economice şi sociale ale fie- 
cărui cetăţean. Pe deasupra realităţilor vieţii, ar plană, astfel, o minciună 
convenţională politică a parţidelor armoniei sociale, care ar fi, în realitate, aso- 
ciații de potentați ai banulu sau ai nobleții, — plutocrații sau aristocrații — 
pentru exploatarea poporului. 

Această presupunere e un joc al fanteziei. Partidele politice sunt orga- 
nisme vii, în care se repercutează sbuciumările` din fiecare clipă ale masselor. 
Fiecare membru al unui partid este exponentul intereselor individuale sau ale 
unci classe, dar aceste interese se ciocnesc şi se nivelează; din vieața internă 
a partidului răsare idealul social menit să satisfacă media cea mai mare a 
intereselor individuale. 

Granițele partidelor fiind deschise bricui, şi membrii nefiind recrutați prin 
voturi, cu principiul majorității, alăturarea intereselor variate nu este evitată 
dela început, şi deci perceperea intereselor generale și comune, în mijlocul 
diversității intereselor izolate, este posibilă. 

Firește, că în formarea idealului său social și în alcătuirea programului său 
de realizări practice, partidul politic care triumfă, dovedeşte că își înclină ba- 
lanța spre clasa cea mai numeroasă, tocmai pentru că a atras clasa cea mai nu- 
meroasă. Programele de guvernământ imediat sunt mijloace de sondare a con- 
ştiinţei publice; și triumful unui partid, prin programul său de guvernământ, 
însemnează realizarea maximum-ului de interese şi aspirațiuni comune. 

Partidul de clasă urmărește, prin esenţa și principiul existenţei lui înşişi, 
satisfacerea până la maxim a intereselor clasei ce reprezintă, şi aceasta este posi- 
bil când celelalte clase, cu interese. contrarii, sunt distruse.] n actuala ordine eco- 
nomică și socială, partidele de clasă nu pot fi partide de guvernământ; dar 
pot fi partide de guvernământ în clipa când se săvârşeşte o revoluţie, care 
distruge ordinea, existentă şi întronează ordinea potrivită intereselor exclusive 
ale clasei pe care o reprezintă. După revoluţie, dacă ele continuă să guverneze, 
prin reprezentanța legală a populaţiei, nu prin tiranie, încetează de a fi partide 
de clasă, şi devin partide ale intereselor armonizate ale nouilor clase sociale şi 
economice. Prin esenţa lor, deci, partidele de clasă sunt partide revoluţionare. 

Partidele armoniei sociale, care sunt și partide de guvernământ în. actuala, 
ordine socială. şi economică, au fost cucerite treptat, cum am arătat, de concepţia 
solidarismului economic și social, pe-care o reflectă în ideologia lor şi în legislaţia 
lor pozitivă. Acele care au fost refracare acestei concepții, au rămas simple 
anachronisme ale vieții politice, fără #ăsunet în masse. 

Cu aceste spuse, am dat elementele pentru. formarea- convingerilor politice, 
şi mai departe cu ingerințele de conștiință nu se poate merge într’o conferinţă 
ştiinţifică. - 


25 Martie 1923 

reptul este un complex de formule lapidare, în care se oglindește vieaţa, 

popoarelor; el este haina, care îmbracă aproape toate manifestările 

acestei vieţi, haină a cărei formă este înrâurită]a fiecare pas de sufletul, 
ce palpită sub ea. În adevăr, o anumită înfăţişare are dreptul unui popor 
înapoiat, cu o civilizaţie rudimentară; o altă înfăţişare are dreptul unui popor 
înaintat, la care manifestările vieţii îmbracă forme complexe. La acelaș popor, 
dreptul este supus împrejurărilor istorice, înrâurit ca un adevărat termometru 
al vieţii sociale de faptele politice, economice, culturale, artistice ale popo- 
rului în chestiune. 

Nu este eveniment mai însemnat în vieaţa unui popor, care să nu influen- 
teze dreptul, să nu-l facă să ia o înfățișare sau alta. Trăeşte, de pildă, poporul 
acela sub un regim despotic? Dreptul va fi absolutist. Reacționează el în mod 
violent? Dreptul va deveni revoluţionar şi chiar terorist. Trec talazurile re- 
voluţiei? Dreptul se linişteşte şi el, adică se încheagă în formele, în cari res- 
piră un echilibru mai mult sau mai puţin stabil al raporturilor dintre ener- 
giile vii ale acelui popor. 

Să iau un singur exemplu: aspiraţiile Marei Revoluții franceze s'au 
cristalizat, în acel monument juridic, care se chiamă «Declaraţia drepturilor 
omului» din 3 Septembrie 1791, şi al cărui principiu de bază este conţinut, 
fără îndoeală, în articolul său 2: «Scopul oricărei asociații politice este con- 
servarea drepturilor naturale şi neprescripiibile ale omului. Aceste drepturi sunt 
libertatea, proprietatea, siguranța şi rezistența la asuprire» Pentru autorii re- 
voluţiei, omul eră ţinta finală. Omul lui Rousseau eră înzestrat de natură 
chiar cu anumite drepturi, cari trebuiau afirmate, de vreme ce timp îndelungat 
fuseseră, ignorate, şi păzite ca pe comoara cea mai prețioasă a omenirii. Aceste 
drepturi trebuiau să fie ţinta exclusivă a oricărei asociaţii omeneşti și chiar 
a Statului, care atunci păreă a fi suprema formă de asociaţie omenească. Este 
cunoscut răsunetul puternic, pe care această concepţie individualistă l-a avut 
după aceea asupra tuturor manifestărilor activităţii umane și în 'special asupra, 
dreptului. Din ea s'a născut acel drept individualist al Codului Napoleon, care 
abiă dacă aminteşte de oarecari îndatoriri între membrii aceleiași familii, strict 
indispensabile conservării speţei. 

Această concepţie filozofică, luată de aripile vântului, a trecut hotarele 
Franţei, prea strimte pentru ea, şi a încălzit timp de atâtea decenii genera- 
țiile succesive ale atâtor popoare! 

Dar iată că, la interval de 100 de ani, omenirea caută și reușește să pună 
o altă temelie dreptului. Declaraţia drepturilor omului încetează de a mai fi 
un crez, pentru a se schimbă într'o simplă pagină de istorie. Individualismul 
a trăit, şi-a produs toate roadele ce eră capabil să producă, și atunci am asistat 
la aceă minune realizată de spiritul omenesc: o cărticică a lui Leon Bourgeois, 
Solidarité, care, bazându-se pe lucruri foarte vechi, s'a silit să dea îndrumări . 

noui gândirii omenești, a reuşit să determine un curent de idei, tot mai pu- 
ternic. Doctrina solidaristă s'a născut și astăzi ea este în plină maturitate. 
Cuvântul «solidaritate» este pe buzele şi în simţurile tuturor; suntem solidari 
în lupta vieţii, în bucurie ca și în durere. Astăzi — aproape nu este gând, nu 
este gest al nostru, nu este manifestare a energiei umane, care să nu purceadă 
dintr'un simţimânt de solidaritate. Ne sprijinim atât de mult și atât de des 
pe acest cuvânt, încât uneori suntem împinși să trecem de marginile licitului 
moral şi să abuzăm de el. Preocupările congreselor de sociologie o dovedesc. 

De unul din aspectele solidarităţii sau interdependenţei sociale, cum o 
numește profesorul Duguit, de aspectul său juridic, voiu aveă cinstea să vă 
vorbesc. 

Nu am gândul să arăt în amănunt cum cugetarea filozofică a celei de a 
doua jumătăţi a veacului trecut a ajuns la făurirea acestei doctrine, pe care 
dealtfel d-voastră o cunoaşteţi. Vă rog însă să-mi îngăduiţi o expunere sumară, 
menită. să uşureze tratarea subiectului meu. 

Omul se naște şi trăește în societate. Acesta, este un adevăr, ce nu se poate 
tăgădui. Omul năseându-se, moștenește patrimoniul nu numai material, dar 
şi moral, intelectual, artistic al înaintaşilor și îl transmite, la rândul lui, ur- 
maşilor lui, adăugând o părticică mai mare sau mai mică, după însemnătatea 
valorii sale personale. In cea mai mică mișcare a noastră este ajutorul a ne- 
numărate generaţii, dispărute, după cum în cel mai neînsemnat obiect, de care 
ne servim, sunt sforțările atâtor minţi și atâtor braţe pe cari nu le mai cunoa- 
ştem. Nimic nu este al nostru original, ci totul poartă pecetea trecutului; nu 
este invenţie, cât de ingenioasă, care să nu pornească de acolo de unde alții 
au ajuns — adevăr, pe care poetul l-a exprimat atât de fericit atunci când a 
zis: «Lumea, este alcătuită din mai mulți morţi decât vii. 

In această privinţă nu pot face mai bine decât să citez una din cele mai 
frumoase pagini din lucrarea, devenită azi clasică, a lui Bourgeois: «de îndată 
ce copilul, după alăptare, se desparte definitiv de mamă şi devine o fiinţă deose- 
bită, primind din afară hrana trebuineioasă existenţei lui, este un datornic; nu 
va face un pas, un gest, nu-şi va satisface nici o nevoie, nu-şi va pune în lucrare 
nici una din facultățile lui născânde, fără a nu se folosi de nesfârşitul rezervoriu, 
de bunuri adunate de omenire». 

«Datorie, hrana lui; fiecare aliment ce va consumă, este rodul unei culturi 
îndelungate care, de veacuri a reprodus, a îmmulţii, a îmbunătăţit speţele vegetale 
sau animale din care el îşi va face carnea, şi sângele său. Datorie, vorbirea sa ne- 
sigură încă; fiecare cuvânt ce-i va naşte pe buze, el îl va culege după buzele pă- 
rinților sau ale dascălilor lui care şi ei l-au învăţat ca şi el, şi fiecare cuvânt cu- 
prinde şi exprimă o sumă, de idei pe care nenumărați strămoşi le-au adunat şi 
le-au hotărât. Când va trebui nu numai să primească din mâinile altora cea din- 
tâiu hrană a corpului lui şi de pe buzele lor aceea a spiritului lui, când va începe 
să creeze şi el prin sforțarea-i personală materialele vieţii lui ulterioare, el îşi 
va simți, datoria-i crescând față de trecut. Datorii, şi încă de câtă valoare, cartea 
şi unealta pe care şcoala și atelierul i le vor oferi; el nu va şti niciodată câte sfor- 
tări anterioare au reclamat aceste două obiecte, ce-i vor părea, atât de simple şi 
de uşoare; câte mâini greoae şi nedibace au ţinut, au mânuat, au ridicat, au plă- 
mădut şi adeseaori au lăsat să cadă de oboseală şi de disperare această. formă a 


, 

uneltei mai înainte de a fi devenit instrumentul uşor şi puternic care ajută să în- 
vingă materia; câţi ochi s'au deschis şi au privit îndelung lucrurile, câte buze au 
murmurai, câte gânduri s'au trezit, silite, câte suferințe au fost încercate, câte sa- 
crificii primite, câte. vieți oferite, ca să i se pună la îndemână aceste litere de ti- 
pografie, aceste bucăţi mici de plumb care, în câteva ore, răspândesc în lume, în 
milioane de exemplare, roiul nesfârşit al ideilor, aceste 24 micuje litere negre 
în cari omul strânge şi reprezintă sistemul lumii! Și cu cât va păşi mai mult în, 
vieață, cu atât el îşi va veded, datoria crescând, căci pe fiecare zi un nou folos va 
rezultă pentru el din întrebuințarea utilajului material şi intelectual creat de ome- 
nire». ; 

Şi mai departe: «datorie faţă de aceia a căror minte a răpit elementelor 
tainele puteru lor şi, prin chiar această putere, le-au îmblânzit şi le-au supus; 
datorie faţă de aceia al căror geniu a putut să desprindă din aparențele nenu- 
mărate ale fiintelor şi lucrurilor, forma şi armonia lor; datorie faţă de aceia, a 
-căror conştiinţă a scos rasa omenească din starea de violentă şi de ură, şi a în- 
drumat-o puţin câte putin spre starea de pace şi de întelegere». 

Suntem datornicii părinților, moşilor și strămoşilor noștri, după cum suntem 
datornicii contimporanilor noștri, datorie de care nu ne putem plăti niciodată, 
de vreme ce ne naștem și trăim cu ea. Solidaritatea omenească apare cu chipul 
acesta ca o legătură naturală, tot astfel cum este legătura de familie sau cea 
de naţionalitate, numai că mult superioară acestora, căci. ea se întinde ca 
o plasă, care cuprinde în ochiurile ei întreaga omenire. 

In asemenea împrejurări, nu mai putem vorbi de drepturile omului, ci de 
datoriile lui, datorii către societatea, în care el trăeşte şi care-i dă întotdeauna 
mai mult decât ceeace primeşte ea în schimb. 


După cum vedeţi, punctul de plecare al acestei teorii este foarte vechiu, 
pentrucă el datează deatunci de când a apărut pe pământ primii oameni. Dar 
constătarea lui și mai ales consecinţele ce s'au tras, au fost noui. Meritul întreg 
revine lui Bourgeois, cu toate că el nu se sfieşte să arate, consecvent cu pro- 
pria lui teorie, împrumuturile, pe care și el le-a făcut dela înaintaşii săi 
imediaţi, Comte, Charles Gide şi alţii. Cartea sa a fost scânteia, care a aprins 
focul şi a făcut ochii noştri să vadă ceeace eră evidenţa însăș. 


* 
* * 


S'a simţit încă din primul moment nevoia de a stabili o legătură și, după 
cum vom vedeă, încă din cele mai strânse, între noua doctrină și drept, nevoie 
izvorită din două consideraţii: noua teorie trebuiă să fie legalizată, trebuiă 
să i se dea o bază juridică, pentru a o deosebi de speculaţiile pur filozofice 
şi a i se asigură vieaţa. 

In al doilea rând, dacă. legea solidarităţii sociale eră o adevărată lege în 
înţelesul curent al cuvântului, o regulă de purtare opozabilă tuturor, trebuiă 
să i se găsească o sancţiune. f 

Acest fapt este atât de adevărat, încât întâlnim această preocupare nu numai 
la autorul teoriei, la Bourgeois, ci și la toți aceia cari, ca eminentul profesor 
ce ne-a vizitat: zilele trecute, Charles Bouglé, au reluat ideia și au desvoltat-o. 

Ce este în drept solidaritatea, adică acest raport de veşnică datorie a in- 
dividului către înaintaș şi către contimporanii săi? 

Bourgeois zice: fără îndoeală, că solidaritatea nu ascunde în ea un con- 
tract în înţelesul, pe care îl dau juriștii acestei noţiuni, adică o întâlnire de 
voințe asupra unui obiect determinat. Te naști legat de ceilalţi fără, să-ţi fi 
manifestat această, voinţă niciodată, mai mult chiar, fără să fi fost întrebat 
cel puţin. Și totuș este ceva contractual, o simţim cutoţii. Bourgeois, care este 
și jurist, își aduce aminte atunci că există în sistemul dreptului privat cazuri. 
când, cu toate că individul nu și-a dat consimţimântul, se vede legat și obligat 
la anumite îndatoriri; astfel, atunci când, în lipsa ta, cineva se ocupă de ad- 
ministrarea averii tale, legea face să nască obligaţii și pentru acela, care 
s'a amestecat în afacerile tale, şi pentru tine, pentru care el s'a amestecat; 
tot asemeni, atunci când primeşti o plată, ce nu ţi se datorează, rămâi obligat 
a restitui ceeace ai primit. Acestea sunt quasi contractele, al căror număr nu 
se mărgineşte numai la gestiunea de afaceri și la plata lucrului nedatorit, ci 
poate fi cu mult mai mare. 

Şi în cazul nostru ne aflăm în faţa unui quasi contract. «Există, zice Bour- 
geois, pentru fiecare om ce trăește, o datorie faţă de toți oamenii ce trăesc, din cauza, 
şi în măsura, serviciilor ce i-au fost aduse prin sforțarea tuturor. Acest schimb 
de servicii este materia quasi-contraciului de asociație, care leagă pe toți oamenii, 
iar evaluarea echitabilă a serviciilor schimbate, adică repartizarea echitabilă a 
foloaselor şi sarcinilor, a activului şi pasivului social face obiectul legitim al legit 
sociale». 

«Dar mai există, pentru fiecare om ce trăeşte, o datorie față de generațiile ur- 
mătoare, din cauza serviciilor aduse de generațiile trecute. La obligatia de a. 
participà la sarcinile asociaţiei actuale, peniru a o întreține şi a o păsirà, se 
adaugă în adevăr obligația de a o creşte, şi a fi părtaş în aceleaşi condiții de 
repartizare echitabilă, la sarcinile acestei creşteri. Cauza acestei obligații este şi 
ea, în natura lucrurilor. Capitalul comun al asociației omeneşti este un depozit 
încredințat oamenilor de astăzi, dar acest depozit nu este depozitul unui lucru, 
nemişcător şi mort, pe care ar trebui, să-l păstrăm în starea în care ne-a fost în- 
credințai. El este o organizație vie pe cale de necontenită prefacere şi a cărei evo- 
lujie nu poate aveă, loc fără continuitatea sforțării constante a tuturor». 

Sunt alţi cugetători, ca Bouglé, cari cred că, departe de a fi vorba de un 
quasi-contract, ne aflăm în faţa unui adevărat contract, contractul de asigu- 
rare mutuală, unul din acele contracte în care judecătorul, cum zice Saleilles, 
are să ţină seama «pe lângă câtimea infimă de voinţă reală şi de o câtime enormă 
de voinţă absentă». 

Supusă unei cercetări mai amănunțite, această preocupare apare greșită, 
căci solidaritatea fiind un simțimânt natural, ea nu poate fi în acelaș timp 
şi un contract. Nimeni nu s'a gândit până acum să toarne în articole de lege, 
celelalte simţiminte naturale, ca acela care leagă pe părinţi de copiii lor, ori 
acela care leagă pe membrii aceleeaș naţiuni. Și ar fi o naivitate fără, seamău 
dacă atunci, când am dori să cunoaștem ce este familia, ori ce este națiunea, 
am cercetă numai textele de legi. Fără îndoeală că legile oglindesc întotdeauna, 
stările de lucruri existente, dar niciodată, oricât s'ar strădui legiuitorul, nu va 
puteă traduce în rânduri de lege nici dragostea și puterea de sacrificiu a mamei 

pentru copilul ei, nici respectul și iubirea copilului pentru părinţii lui şi nici 
dragostea de naţiune, care ea singură a fost atât de mare și atât de puternică 
încât a frământat dela un capăt la celălalt toată istoria omenirii. 

Şi apoi, care este utilitatea de alegitimă acest simţimânt, îmbrăcându-l într”o 
formulă juridică, oricare ar fi ea, dar totdeauna prea strâmtă ca să-l poată 
cuprinde? Ce sens are de a zice, că raportul de solidaritate, la care nimeni nu 
s'a gândit atunci când legea a fost făurită, ar îi fost totuș prevăzut de un ar- 
ticol al acelei legi? 

Nu este oare cel puţin o greşeală a pretinde, că solidaritatea este un con- 
` tract ori un quasi-contract, atunci când ea s'a manifestat în timp cu mult mai 
înainte ca legea care reglementează materia contractelor şi a quasi-contractelor 
să fi existat, şi când, în spaţiu, ea s'a manifestat şi se manifestă şi dincolo de 
hotarele de aplicare ale legii? 

Există în acest raport ceva atât de mare, de înalt şi de permanent, încât 
mi se pare cu totul nepotrivită. preocuparea de a-i aplică numai decât un text 
de lege trecătoare. 


x- 
x x 


Dacă sociologii nu au izbândit în întreprinderea de a găsi un fundament 
juridic solidarității, în schimb juriștii au reuşit să pună solidaritatea la te- 
melia dreptului. 

Dreptul nu este o urmare a apariţiei Statului înţeles ca cea mai înaltă 
expresie a organizării politice şi sociale. Dimpotrivă, el este premergător 
Statului. Legea, care este expresia voinţei presupuse a Statului, rare ori 
creează dreptul; în generalitatea cazurilor ea îl constată numai şi îl confirmă. 

Şcoala individualistă a susținut că omul se naște pe lume liber, adică cu 
dreptul de a-și conservă şi desvoltă facultăţile sale fizice, morale și intelectuale ; 
el are aşadar, încă dela început, anumite drepturi naturale, superioare, ine- 
rente naturii sale de om, drepturi pe cari ceilalţi semeni ai săi au îndatorirea 
de a le respectă. Generalizând această constatare, ajungem la încheierea că 
toţi indivizii, născându-se liberi și deci cu aceleaşi drepturi, se nasc egali între 
ei; în asemenea împrejurări, ciocnirea de drepturi, ce se întâmplă fatal între 
unii şi alţii, conduce la o ţărmurire reciprocă a drepturilor fiecăruia în parte 
în folosul tuturor în genere. Dreptul fiecăruia nu mai este absolut, ci relativ, 
prin ţărmurirea suferită, fiecare fiind îndatorat să respecte dreptul semenului 
său astfel ţărmurit. 

Acest imperativ este, după individualişti, fundamentul însuș al dreptului. 
Mărginirea, despre care am vorbit, este prin ea însăș un rău, pentru ca Statul 
prin intervenţia sa să restrângă și mai mult libertatea individuală. El 
nu va face decât deci ceeace este absolut necesar asigurării unei concurente 
libere, realizării acelui adagiu clasic: «laissez faire, laissez passer», menţinând 
ordinea în interior, împărțind dreptatea și apărând teritoriul. 

Este rolul Statului-pandarm al lui Adam Smith. 

Această. doctrină, care a fost în atâta onoare mai alesla scriitorii francezi 
din veacul al XVIII, are păcatul de a fi aprioristică; punctul ei de plecare 
este o afirmaţie hipotetică şi neverificată. In realitate omul nu se naște 

izolat, ci în societate, de care este prins printr'o infinitate de legături. Liber- 
tatea lui reală este cu totul relativă. Oare, cugetările şi faptele lui, manifestarea 
întregii lui personalităţi în raporturile cu ceilalți semeni, drepturile lui, nu 
atârnă de un complex de împrejurări multiple, cum sunt starea fizică, simți- 
mintele, educaţia, instrueţia, ereditatea, etc., dintre cari pe cele mai multe 
nu le creează el, ci le suportă? 


Dar egalitatea reală există ea? Nu ne naştem oare cu inteligenţe neegale, 
cu temperamente și aptitudini diferite? Ce mai rămâne atunci din toată doc- 
trina individualistă? Omul natural, născut liber și având drepturi rezultând 
din această libertate, nu există, după cum nu există nici acel drept obiectiv, 
ideal, izvorit din drepturile subiective al indivizilor și de care să tindă a se 
apropiă popoarele. f 

Omul, care, cum zice Bourgeois, este o «fiinţă de pasiune, de rațiune şi de 
conştiinţă, nu abstractă şi creată dinir'odată, ci născută dintr'um şir de strămoşi 
și supusă moştenirii lor, trăind într'um mediu cu care este în legătură prin schim- 
buri necontenite, în sfârșit în veşnică prefacere către un tip mai înalt de perso- 
nalitate fizică, intelectuală şi morală», are nevoie de un drept așezat pe o altă 
temelie decât pe cea individualistă. 

După cum în afară de orice texte de legi, el este obligat ca, prin activitatea 
lui, să ajute la menţinerea și întărirea legăturilor de familie și a celor de națio- 
nalitate, tot astfel este obligat să nu vatăme solidarității sociale, care cuprinde 
în sfera ei pe celelalte două simțiminte. Acestei obligații îi corespunde, ca 
oricării obligații, dealtfel, dreptul pentru individ de a face tot ce este de 
natură să realizeze şi să desvolte această solidaritate. 

Tată regula de purtare, care stă la baza concepției moderne de drept. Cum 
zice Duguit, «această regulă este în acelaş timp individuală şi socială». Ea este 
socială «prin fundamentul ei, în sensul că nu există decât pentrucă oamenii trăese 
în societate. Regula de drept este individuală pentrucă, este conținută în conştiin- 
fele individuale, pentrucă nu se aplică şi nu se poate aplică decât indivizilor». 

Este un adevărat abis între concepţia individualistă a dreptului şi cea soli- 
daristă. Tot dreptul obiectiv se reazimă pe aceasta din urmă, iar dreptul su- 
biectiv decurge din el «direct și logic». 

Văzut prin prisma acestei concepţii, întregul nostru sistem juridic apare 
sub o înfățișare deosebită de aceea, cu care am fost deprinși până acum. Drep- 
turile nu mai sunt pentru om prerogative, ce i-ar aparține în calitatea lui de 
om, ele sunt «puteri cari-i aparțin pentrucă, fiind om social, are o datorie de în- 
deplinii şi pentrucă are dreptul să îndeplinească această, datorie». Drepturile omului 
nu mai apar ca naturale, ci ca o urmare a rolului ce el are de îndeplinit în so- 
cietate, şi deci a datoriilor ce-i incumbă în această calitate. 

Această concepţie juridică este foarte fecundă în consecințe, afirmare pe 
care o voiu ilustră prin câteva exemple: libertatea şi proprietatea, cei doi stâlpi 
susţinători ai Drepturilor omului, nu sunt drepturi intrate în patrimoniul in- 
dividului pentrucă el s'a născut ca atare. ` 

Libertatea, acest cuvânt magic care a făcut și face să curgă atâta sânge 
în omenire, nu este dreptul individului de a face ceeace voește cu singura con- 
diție de a nu vătămă pe alţii, ci de a face ceeace ajută și desvoltă solida- 

ritatea socială. Doctrina individualistă, când definià noțiunea de libertate, 
se mulțumeă să desemneze omului un rol pur pasiv; el aveă obligația ne- 
gativă de a nu vătămà, prin faptele sale, pe alţii. Numai atât ! Concepţia despre 
rolul social al omului nu cuprindeă în sine nimic nobil, nimic înalt. Dimpotrivă, 
omul eră văzut sub înfățișarea urîtă de element distructiv în societate; re- 
gula de drept eră creată numai pentru a-l opri de a vătămă pe alţii. Dreptul 
eră cu chipul acesta un rău necesar numai în măsura în care eră nevoie de asc- 
menea sancţiune. | 

Concepţia solidaristă a dreptului schimbă dintr'odată faţa lucrurilor și 
o schimbi, din fericire, fundamental. Societatea este supusă legii progresului: 
şi individul este instrumentul, prin care se va realiză acest progres. 

El nu mai este acel germen de distrugere, cu toate unele aparenţe contrarii, 
ci element constructiv, element creator. Orizontul libertăţii lui nu mai este 
închis de barierile libertăţii vecinului, ci dimpotrivă, este deschis și se întinde 
până acolo până unde se întinde însăș societatea omenească. Libertatea nu 
mai este dreptul de a nu face răul, ci acela de a face binele, ridicând astfel pe 
cel ce se bucură de ea până la înălțimea divinității! 

Despre proprietate voiu spune acelaş lucru. Suntem astăzi atât de departe 
de conceptul strâmt şi egoist al acelui jus utendi, fruendi et abutendi din dreptul 
roman | Proprietatea este un drept întru atât, întrucât exercitarea lui se face 
într'un scop solidarist, social. Auzim zilnic spunându- se că proprietatea este 
o funcţiune socială şi că ea trebuie exploatată ca atare, în sensul că atunci când 
proprietatea nu mai răspunde scopului larg, pe care concepţia solidaristă a 
dreptului i-l hotărăște, ea încetează de a mai fi considerată ca un drept. Eşti 
proprietar pe bunul tău numai întrucât, prin chipul cum îl exploatezi, faci ca 
foloasele ce le tragi tu să ajute și societăţii, în mijlocul căreia trăești. 

Dreptul de vot, adică dreptul de a participă la alegerea diferitelor corpuri 
reprezentative, nu mai este o prerogativă; el ascunde în sine o altă funcţiune: 
socială, aceea de a colaboră direct la conducerea fie a Statului, fie a diferitelor 
sale desmembrăminte. În regimul de democraţie în care trăesc aproape toate 
popoarele astăzi, nu mai putem admite dreptul de vot ca o prerogativă, recu- 
noscută câtorva, ceeace a avut totdeauna de urmare apariţia unor grupări 
cu totul restrânse numericește, câte odată aproape a unor simple familii, pa- 
razitare, cari reușiseră să facă din politică un izvor permanent de foloase ma- : 
teriale pentru ele. 

erciţiul votului nu este folositor numai. individului, ci și Societăţii, care 
are tot interesul ca cel dintâiu să ia o parte efectivă la conducerea afacerilor 
publice.. Nu poate fi indiferent pentru Stat, dacă, de exemplu, corpul repre- 
zentativ este expresia voinţei unui număr cu totul restrâns de cetăţeni — 
ceeace ar însemnă falsificarea principiului însuş — sau dimpotrivă, a unui 
număr atât de însemnat încât poate fi presupus că reprezintă voința ţării în- 
tregi. Iată deci de ce votul a devenit obligator. 

Libertate, proprietate, suveranitate sunt drepturi cari stau astăzi pe un 
alt fundament decât pe acela al prerogative; individuale. , 


* 
* * 

Desfăşurând înaintea ochilor d-voastră teoria solidaristă, aşfi voit, fără în- 
doeală, să vă arăt care a fost înrâurirea puternică, pe care această teorie a exer- 
citat-o asupra conceptului de drept în Statele civilizate din apus, ale căror stări 
de lucruri am avut obiceiul să le imităm de multe ori. Sunt silit însă să pă- 
Tăsese această întreprindere, pe care nu mi-o îngădue cadrul restrâns al con- 
Terinţei mele, pentru a mă ocupă numai de starea dreptului nostru românesc. 

Este neîndoios că, dacă dreptul nostru privat începând din preajma anului 
1864, de când în materie de legislaţie am încetățenit de voie sau fără voie, 
atâtea modele străine, a rămas staționar sau aproape staționar, că dacă şi 
astăzi aplicăm aceleaşi texte de drept civil, pe care Franţa le elaboră acum 120 
de ani, principiile dreptului nostru public au mers în acest răstimp evoluând 
necontenit dela forme împrumutate.la început pe deaîntregul de aiurea, până 
la forme ce ne sunt proprii, și cu care uneori ne putem îăli. 

Este tendinţa dreptului nostru public de a se lăsă să fie înrâurit de doctrina 
solidaristă,sau dimpotrivă, ignorând preceptele acestei doctrine, calea pe care 
a apucat-o, este alta? 

In ultimii ani, cari au încheiat veacul trecut şi mai ales în pătrarul neîn- 
cheiat încă al noului veac, legiuitorul nostru şi-a manifestat o tendinţă con- 
stantă: aceea de a se preocupă de individ considerat nu în chip abstract ca 
o entitate metafizică, ci de individ ca membru al societăţii, de omul social. 
Nu este activitate cât de redusă sau de neînsemnată a individului asupra că- 
reia Statul nostru să nu- şi oprească privirile, care să nu înceapă să-l intereseze, 
şi în care să nu caute să se amestece. Dându-și seama că progresul nu poate 
îi asigurat altfel, el se preocupă nu de omul filozofic, ci de omul real, membru 
„al societăţii, întrucât desvoltarea activităţii acestuia poate folosi întregii aso- 
ciaţii. Când găsește situaţii juridice foarte legitime din punctul de vedere 
individualist dar cari nu mai răspund scopului superior de a da satisfacere aso- 
ciaţiei în sine, legiuitorul nu șovăie prea mult ca să le modifice în sensul acesta. 

Voiu luă în această privinţă un singur exemplu, asupra căruia îmi voiu 
permite să insist mai mult. 

Priviţi dreptul de proprietate ! Ce departe suntem astăzi de acel concept 
al proprietăţii sacre și inviolabile pe care, după modelele sale, și-l însușiă şi-l 
garantă Constiţuantul nostru la 1866! La aceă dată Constituţia abiă dacă ad- 
miteă cele trei cazuri de expropriere pentru așă zisa cauză de utilitate publică: 
salubritatea, căile de comunicaţie și lucrările de apărare a ţării. Pentru rest — 
şi abstracţie făcând de perceperea impozitelor,—oricât de reale și de adânci ar 
fi fost nevoile generale, proprietatea rămâneă intangibilă. 

Mai târziu însă, sub presiunea împrejurărilor de fapt, și atunci când nu eră 
încă vorba de funcțiuni sociale, au început să apară primele restrângeri ale 
acestui drept: lege împotriva trusturilur arendăşeşti, lege pentru mărginirea 
dreptului de a arendă al stabilimentelor publice şi stabilimentelor de utilitate 
publică. Peste şapte ani dela data acestor prime manifestări, în 1914, se pune 
problema revizuirii Constituţiei, între altele, și pe tema art. 19, problemă re- 
zolvată în 1917, prin modificarea acelui articol, în sensul, pe de o parte, că 
se îmmulţese cazurile de expropriere, adăugându-se altele noui, iar pe de alta 
că se admite înscrierea unui nou caz, acela al exproprierii pentru cauză de uti- 
litate naţională. Proprietatea pământurilor arabile este trecută într'o foarte 

largă măsură în mâinile acelora, cari au fost socotiți că vor trage din ea cea 
mai mare utilitate socială. 

Constituţia, cu care ţara a fost înzestrată acum câteva zile, se îndreaptă 
şi mai mult pe această cale și face și mai vădită constatarea noastră. Proprie- 
tatea nu mai este sacră și inviolabilă, ci numai garantată, fireşte sub forma 
şi în concepţia actualei constituţii. Legea poate autoriză autoritatea publică, 
să se folosească, în interesul obștesc de subsolul oricărei proprietăţi. 

Proprietarul nu mai are garanţia de a vedeă cazurile de expropriere pentru 
utilitate publică determinate prin Constituţie, ci ele vor fi determinate de legea 
ordinară. i 

Bogăţiile subsolului devin proprietatea Statului. 

Apele, ce pot produce forţa motrică, sunt trecute în domeniul public. 

Dreptul de expropriere se întinde şi la păduri. 

Cu un cuvânt, plecând dela concepţia proprietăţii sacre şi inviolabile din 
1866, ajungem în ceva mai mult de o jumătate de veac la concepţia unei pro- 
prietăţi imobiliare expropriabile într'o mulţime de cazuri, pe care nici măcar 
nu le cunoaștem, şi la aceea a unei proprietăţi mobiliare rechiziționabile, după 
termenii legii din 1915, nu numai în timp de răsboiu, ci și în timp de pace. 
Ajungem adică tocmai la concepţia solidaristă a proprietăţii, de astădată nu 
în mintea filozofilor ci în litera limpede a legii și a Constituţiei. 

Ceeace am constatat pe tărâmul proprietăţii, constatăm şi pe acela al res- 
ponsabilității. Solidaritatea socială voeşte ca oricine este înzestrat cu puterea, 
de a lucră în numele patrimoniului public, să răspundă în acelaș timp de ur- 
mările actelor sale. Ei bine, atât timp cât dreptul a avut un fundament in- 
dividualist, toţi am vorbit de drepturi și nimeni nu s'a gândit la răspundere. 

Cercetătorul evoluţiei dreptului nostru administrativ constată la tot 
pasul tendinţa agenţilor noștri publici de a acumulă în mâinile lor cât mai multe 
drepturi, iar când aceasta nu se mai poate, pe aceea de a abuză de drepturile, 
ce le au; zadarnic ar căută însă și o responsabilitate corespunzătoare exerci- 
ţiului acestor drepturi, căci, lucru curios, nu o întâlnește nicăeri. Este ade- 
vărat că avem totuș o lege de dată destul de veche, asupra responsabilitătii 
ministeriale, dar ea nu servă decât ca să fie citată la cursurile făcute studen- 
ilor ca exemplu de lege căzută în desuetudine. 

Astăzi lucrurile par a luă cu totul o altă faţă. Statutul funcţionarilor pu- 
blici, astfel cum este anunţat prin anteproiectul său, se ocupă de chestiunea, 
responsabilităţii în articole speciale, iar Constituţia ea însăș, găsind că che- 
stiunea, merită să fie pusă în acelaş rând cu celelalte chestiuni constituționale, 
se ocupă de ea în mai multe locuri. 

Ce înseamnă aceasta, decât că concepţia nouă, solidaristă, a triumfat asupra 
celei vechi, individualiste, triumf cu atât mai strălucitor cu cât însuș unul din 
autorii materiali ai anteproiectului de constituţie, un distins profesor univer- 
sitar, care face astăzi solidarism, seriă la 1915 într'o lucrare a sa intitulată: 
Ce este Enciclopedia, dreptului? «Scoala solidaristă are desigur multe foloase, dar 
are şi un neajuns mare şi deaceea mă pronunj contra ei». Evidenţa a fost mai 
puternică |! 

Aceleaşi tendinţe vom constată şi atunci, când este vorba de activitatea 
individului, nu de aceă activitate izolată, foarte-interesantă, fără îndoeală, 


dă  Doctrinsle politice è 
www.dacoromanica.ro 








226 DOCTRINELE PARTIDELOR POLITICE 








şi ea, ci de activitatea lui socială, singura creatoare. Pe acest tărâm întâlnim 
un drept cooperatist, cu o sumă de așezăminte de care mai înainte vreme nici 
vorbă nu eră, întâlnim un drept muncitoresc iarăș cu aşezămintele lui, şi unul 
și altul întemeiate pe o puternică temelie -solidaristă și menite să ajute ma- 
nifestările sociale ale activităţii individului. 


* 
* * 


Spuneam adineauri că, pe când sociologii căutau, fără prea mult succes 
un fundament juridic teoriei solidariste, juriștii mai norocoși au pus solidari-" 
tatea la temelia însăş a dreptului. In urma celor ce am avut cinstea să vă spun, 
sunt nevoit însă să mă rectific în sensul că realitatea faptelor a fost mai pu- 
ternică decât speculaţiile abstracte, şi că solidarismul nu a fost pus, ci su 
impus ca fundament al dreptului, lucru ce nădăjduesc că am reuşit pe deplin 
să vă arăt. 

Este aceasta ultima etapă în evoluţia ideei de drept? Nu aș îndrăzni să o 
afirm., 

Dar nu viitorul m'a preocupat, ci prezentul, şi prezentul este acela, pe care 
vi l-am arătat. Solidarismul s'a aşezat la temelia manifestațiilor juridice 
ale Statului nostru şi va sta acolo atât timp cât asociația va fi mai puter- 
nică decât individul şi cât faptul social va fi mai interesant decât cel indivi- 
dual. Procesul de evoluție a dreptului nostru public ne-o confirmă cu pri- 
sosință şi, peste hotarele Statului nostru, aceleași cauze dau naştere acelorași 
efecte. Fără îndoeală că atunci, când simțimântul de solidaritate integrală 
va ajunge să învingă prejudecățile de rasă, tot ceeace este artificial astăzi în 
hotarele Statelor va dispare iar lumea va fi mai fericită. 

Până atunci noi ne vom mulţumi cu constatarea că geniul juridic al rasei 
noastre s'a manifestat încă odată, făcând ca poporul românesc să nurămână, 
din acest punct de vedere, mai în urmă pe calea progresului. 


15 Aprilie 1923 

ICI mar mai trebui să amintesc că invitaţia ce am primit-o de a ţine 
această conferinţă, o consider drept o deosebită. onoare, astfel încât nu 
am stat o clipă la îndoială de a o îndeplini. 

- Inainte de a începe însă cu tratarea subiectului, trebuie să formulez câteva 
observaţii. 

Imi dau mereu osțeneală, cu o grije deosebită, să nu pierd din vedere că 
I. S. R. face știință. Iar unicul scop — steaua conducătoare și misiunea ştiinţei 
— este de a căută adevărul, independent de orice ţintă secundară pe care am 
urmări-o din vreun punct de vedere, sau de orice tendinţă. Şi nu numai cunoa- 
şterea lui, ci și propovăduirea adevărului trebuie să fie liberă de orice influenţe 
directe sau indirecte, care ar stânjeni scopul final: validarea adevărului ştiinţific 
descoperit. 

In această atmosferă curată, ce se ridică mult deasupra vieții politice de 
toate zilele, mă voiu strădui să rezolv problema ce mă aşteaptă și a cărei esență 
nu este alta decât tocmai descoperirea adevărului știintific. 

Şi acest lucru nu poate fi realizat altfel decât privind diversele aspecte ce 
aşteaptă a fi pătrunse și grupate, dintr’o înaltă perspectivă, ce limpezeşte ve- 
derea, Neînclinând nici la dreapta, nici la stânga, îmi voiu da silința să judec 
ca judecător drept şi fără idei preconcepute, ca servitor al justiției sociale, aspec- 
tele de examinat, și să stabilesc adevărul știintific pe baza analizării acelor aspecte, 
ca un rod al judecății mele. 

Condiţia de bază a sociologiei, ca și a exercitării oricărei alte științe, este 
gruparea precisă şi pe cât se poate completă, a acelor aspecte, care, ca să zic 
aşă, formează materialul brut al cercetării științifice sau, am mai puteă, zice. 
materialul de date. Acestea singure însă nu ne dau decât baza sigură, peniru 
căutarea adevărului ştiimțițic, care se ascunde în legile fatale ce se desprind din 
acele aspecte și a căror formulare ne dă apoi adevărul științific. 

Actualul ciclu are misiunea de a proiectă razele dătătoare de lumină ale 
ştiinţei asupra diferitelor doctrine politice, cum se validitează ele «pe calea unor 
anumite grupări care se numesc partide politice» și pe urma cărora «instituţiile 
politice se formează și deformează într'o atmosferă alcătuită de anumite doc- 
trine şi credinţe politice» (Gusti: Partidul politic, Arhiva pentru Știința ete., II, 
pag. 423). 

Trebuie așadar să supun unei examinări științifice — şi acest lucru nu pot 
să-l accentuez îndeajuns ca principala mea străduinţă — ideologia și tendinţele 
politice ale minorităţii maghiare. 

Şi aceasta, pretinde, mai presus de precizarea fenomenelor şi aspectelor, cer- 
cetarea lor definitivă după metode științifice. 

Nu voiu puteă îndeplini acest lucru, fără a lămuri mai întâiu: 

1. Dacă minoritatea etnică îşi poate găsi locul în concepția partidului po- 
litic? 

2. Şi, dacă da, lângă care categorie de partide îi e locul? Sau formează ea 
un partid sui generis? Dar nici aici nu trebuie să ne oprim. Pentrucă 

3. pe baza concluziilor rezultate din roadele cercetărilor trebuie să recu- 
noaștem drept adevăruri ştiinţifice acele învățăminte care zac ascunse în feno- 
mene clasate conform legilor științei şi a căror descoperire trage linia de con- 
duită pe seama acelora cari sunt chemaţi să influenţeze formarea cursului vieţii 
sociale. 

„Luând în considerare toate acestea, fie-mi îngăduit să despart în două părți 
materia modestei mele expuneri, care urmează. 

I. Prima, parte aş dori să o definesc, numind-o oarecum bază teoretică. 
Această parte e destinată lămurifii acelor concepţii care — ca să mă exprim 
astiel — îmi pot da aceă cumpănă intelectuală, pe care punând fenomenele 
ce le voiu arătă mai târziu, să precizez legile inexorabile emanând din feno- 
menele ce le voiu cercetă și grupă în partea a doua, aplicată, a conferinței mele. 

Stabilirea esențes partidului politie mi-a fost mult ușurată — graţie formu- 
lării pe care în această materie a dat-o d-l profesor Gusti în conferinţa introduc- 
tivă și care e chemată să ocupe un loc de cinste în literatura chestiunii (Par- 
tidul politic; «Arhiva pentru Știința și Reforma socială», IV, pag. 427). Mi-a 
ușurat această primă misiune a mea, pentrucă nu mai am nimic de adăugat 
în această direcţie, şi pot să-mi însușese toate momentele exprimate de d-sa 
şi care ne dau esenţa partidului politie. In sensul lor «partidul politic este o 
asociaţie liberă de cetăţeni uniţi în mod permanent prin interese și idei co- 
mune, de caracter general, asociaţie ce urmărește, în plină lumină publică, a 
ajunge la puterea de a guvernà pentru realizarea unui ideal etic, social». 

Dar cu atât mai grea devine gruparea partidelor politice. 

Căci dacă ne înșiruim în memorie denumirile partidelor care au existat și 
există, trebuie să stabilim din capul locului că partidele din trecut sau și cele 
care există astăzi s'au folosit de aceste denumiri ca de niște vignete, spre a in- 
dică însă un conţinut de multe ori atât de diferit. Și lucrul acesta, e și firesc. 
Pentrucă situația specială și formaţia condiţiilor de vieaţă, a diferitelor 
State, pune pe primul plan mereu alte probleme vitale de urgentă actualitate, 
felul de rezolvare al cărora decide gruparea partidelor politice. Astfel în- 
tâlnim apoi în diferite State, sub aceeaş denumire, partide politice având ca- 
racter cu totul contrariu. i 

Zadarnicele încercări de până acuma au putut convinge pe toată lumea că 
este imposibil de a clasifică partidele politice unitar pe baza cuprinsului progra- 
melor ce reprezintă, în așă chip, încât diferitele categorii să îmbrăţișeze o clasi- 
ficare a partidelor politice din toate ţările pe baze interne și de principii. 

" Pot fı însă, şi e necesar, ca partidele politice să fie clasate pe baza modului 
cum tind la realizarea multiplelor lor programe atât de diferite unele de altele, 
— metodă pe care o consideră drept principiu conducător al lor. Această, clasi- 
ficare e necesară pentrucă cu ajutorul ei putem reduce partidele politice cu 
țeluri programatice atât de disparate, la tipurile unitare, care le dau caracte- 
ristica, Şi fără a le cunoaşte caracteristica potrivită, nu se poate formulă 
o judecată dreaptă sau cel puţin completă, asupra lor. 

- Tată cum privesc eu chestiunea, din acest punct de vedere. Despre orice 
partid politic ar fi vorba pe baza cuprinsului programului său, cert este că 
întreaga lui formaţie depinde de felul de tratare a doi factori fundamentali, 
care joacă un rol, hotărîtor în toate. 

Fiecare partid politic normal reprezintă, repetând cuvintele d-lui Gusti, «in- 
terese și idei comune de caracter general», pe care doreşte să le înfăptuiască. 
Din punct de vedere programatic, așadar, fiecare partid politic doreşte să aducă 
o modificare a celor existente. 

Ideologia lui este, atunci, rezultanta felului cum consideră starea de fapt şi 
modificările (reforma) dorite (am puteă zice a felului de a le trată). Caracteristica 
fundamentală a partidului se va alcătui după măsura în care ele ţin mai mult 
de unul din aceste momente. 

Un partid e condus de posibilitatea menţinerii situaţiei date, punând prin 
urmare ponderea principală asupra situației date şi nu propovăduește reforme 
decât numai până la granița cea mai strict necesară. Al doilea iarăș pune pon- 
dere mai ales pe reformă și e gata să modifice situaţia dată până la, cerinţele 
reformei celei mai radicale. 

Din această divergență de ideologie rezultă aceă grupare caracteristică a 
tuturor partidelor din lume, chiar a celor mai diferenţiate prin conţinut, — care 
ne îngăduie să vorbim de partid conservator Și progresiv. 

(Prin urmare nu este just să opunem la clasificarea partidelor politice — 
care nu poate fi decât una, cea amintită — partidul liberal partidului conser- 
vator, de darece lå această diferenţiere intervin mai multe momente de con- 
ţinut programatic intrinsec). 

Ar fi mare greșală să se-creadă că partidului progresiv i-ar reveni singur dreptul 
de existenţă față de partidul conservator, sau vice versa. E tocmai dimpotrivă. 

Fiecare din ele e-chemat ca la timpul său să aducă servicii folositoare. Sau 
mai bine zis, ele sunt chemate să alterneze. - 

Dacă progresivitatea, ar fi de durată mai lungă, atunci conservatismul ar 
aduce o eră de prielnică odihnă şi poate va fi chiar dorită menţinerea lui până, 
când s'ar arătă primele semne ale secătuirii. Și atunci iarăș progresivilor le va 
reveni dreptul de existenţă. 

Ambele tipuri însă pot degeneră. Şi aceasta se întâmplă atunci când partidul 
politic se alipește exclusiv numai la unul din factorii fundamentali. 

Astfel partidul conservator degenerează în reacționar iar cel progresiv în 
radical. 

Dar și unul singur din ele, în mod excepţional și tranzitoriu, poate aveă câte 
odată rolul otrăvei care vindecă, mai ales rănile cauzate de celălalt. Dar din 
punctul de vedere al problemei ce o tratez, nu e nevoie să mai continuu analiza, 
în această direcţie. E destul atât — dar a fost și necesar — pentru a puteă, 
examină pe bazele schițate, dacă în ideologia şi tendinţele minorităţii ma- 
ghiare se manifestează principiile unui partid politic, și, în caz alrmativ, care 
este caracteristica acestui partid? 

Şi în sfârșit, ce consecinţe învederează precizarea, căutată, pe care trebuie 
să o găsim? 

Ac trebuie să trecem la partea a doua, cea aplicată. 

In ce constă ideologia și tendinţa politică a minorităţii maghiare? 

Pentru a puteă da un răspuns corespunzător la această întrebare, trebuie 
să ne întoarcem la examinarea vremurilor trecute şi anume până unde due 
rădăcinile întinse ale acestei chestiuni. 7 

Minoritatea maghiară de azi a României a fost națiunea majoritară a Statului 
ungar. Această majoritate s'a transformat în minoritate prin prăbuşirea mo- 
narhiei austro-ungare, Chestiunea minorităţilor în Ungaria se prezintă în con- 
diţii de care trebuie să ţinem seamă pentru a puteă înţelege situația de aci, 
pentru întâia oară cu ocazia trezirii la vieaţa nouă a constituţiei maghiare 
dela 1867. 

Evenimentele din 1848—1849 s'au încheiat cu înfrângerea ţării. Absolu- 
tismul austriac şi-a exercitat domnia, sugrumând cu totul libertatea naționali- 
tăţilor, până. nu s'a realizat așă numitul «pact» şi până nu s'a trecut în arti- 
colul XII al legii fundamentale din 1867 că în afară de chestiunea externă, a 
răsboiului şi cele financiare în legătură cu ele, care împreună cu altele de «interes 
comun» au fost specificate drept «comune», sunt lăsate sub autoritatea proprie 
a jurisdicției şi guvernării Ungariei. Intre acestea eră și «chestiunea naţio- 
nalităţilor», pe care înțeleptul creator al «pactului», Francisc Deak, a dorit 
să o reglementeze prin legea naționalităților dela 1868 (art. XLIV). 

Principiul fundamental al acestei legi este enunţarea că toţi cetăţenii Un- 
gariei, fără deosebire, alcătuese națiunea unitară maghiară și în acelaş timp a 
precizat acele dispoziţii de mare importanţă, care stabileau drepturile celor 
cari nu aparţineau naţionalităţii maghiare, cu deosebire în privinţa folosinţei 
limbei. : ` 

Punctele mai de căpetenie şi care merită a fi subliniate sunt următoarele: 

Organele administrative cu jurisdicție proprie. judeţele (comitatele) și 
orașele cu drept de autonomie administrativă, aveau să redacteze procesele ver- 
bale (e vorba de comisii alese care reprezintă un fel de mic parlament), în 
„ toate acele limbi, pe care le cer o cincime din membrii. cu drept de vot. Această, 
limbă poate fi utilizată şi în adresele către guvern. Autorităţile amintite pot 
corespondă între ele şi în limbele respective. Funcţionarii cari nu posedă limba 
maghiară, puteau utiliză limba «proceselor verbale». Funcţionarii aveau să co- 
munice cu comunele, societăţile, instituţiile şi particularii din comitat (judeţ) 
pe cât posibil în limba aceasta. 

Comuna își alege singură limba, de administraţie. Dar o cincime din cei cu 
drept de vot pot cere şi utilizarea unei alte limbi la redactarea procesului verbal. 
Oficiul comunal e obligat a corespunde cu comunele în limba aceasta. 

Fiecare cetăţean are dreptul de a adresă petiţii forurilor administrative, 
judeţene, comunale şi bisericeşti, în limba sa maternă. ` 

Limba maternă poate fi utilizată în ședințele comunale și ale bisericii. | 

Comunitățile bisericeşti își aleg singure limba administrativă. Organizatiile 
bisericești superioare deasemenea îşi aleg singure limba, de care vor să se folo- 
sească în constătuiri, procese verbale, în administraţie și în corespondență cu 
comunele lor. 

Ministerul de Instrucție Publică e dator să poarte grija ca cetăţenii de, 
orice naţionalitate, cari trăesc în masse compacte mai mari, să se poată cultivă 
în limba lor maternă în apropierea ținutului pe care-l locuese, şi anume până la 
punctul unde încep studiile academice superioare. In școlile ținuturilor cu mai 

multe limbi, se vor creà în școlile medii și superioare catedre pentru fiecare 
limbă. La universitate se vor înfiinţă catedre pentru limbile vorbite în ţară şi 
literatura, lor. 

In şcolile primare instrucţia se va face în limba maternă a elevilor, dacă ea 
aparţine limbilor vorbite în comună. 

In acele comune, unde locuesc în număr mai mare cetăţeni de limbi dife- 
„rite, se vor utilizà învăţători supleanţi de diferite limbi. 

Nu pot să-mi înnăbuş declaraţia că a fost o greşală fatală, tocmai din punct 
de vedere maghiar, realizarea înţelegerii tacite ce s'a făcut aşă zicând pe neob- 
servate, şi care a unit în chip uimitor toate partidele politice maghiare, care 
dealtfel se răsboiau până la cuțite între olaltă, — de a nu aplică legea citată. 

Dela 1867 încoace, formarea partidelor politice în Ungaria a avut ca baze ho- 
tărftoare modul cum ele înțelegeau executarea legăturii de drept public cu Austria. 
Dar ori cu câtă, înverșunare se combăteau unele pe altele aşă numitele partide 
dela 67 şi patruzeci- şi-optiste, nu erà între ele nici un fel de deosebire asupra 
concepției că Ungaria trebuie considerată ca un Stat naţional, care exclude 
toemai prin această caracteristică a sa executarea drepturilor cuprinse în legea 
despre naţionalităţi, sau le îngrădeşte cel puţin între graniţe foarte strâmte. 
Şi drept consecinţă, fireşte, hotărîrea că aplicarea, legii trebuie lăsată în pără- 
sire. Nici căutând cu tot dinadinsul nar fi putut găsi un mod mai nenorocit 
de soluţionare. 

Dar chiar şi ideologia lor erà propriu zis o reproducere a principiului filozofic 
de Stat al «Statului național», care pe vremea aceea ajunsese să predomineze 
cu totul. 

Această doctrină, pe care au propovăduit-o cei dintâi cultivatori ai filozofiei 
de Stat şi între ei în primul rând Prof. Victor Concha, care trebuie considerat 
drept întemeietorul adevărat al ştiinţei politice moderne în Ungaria, învață 
că, deși oamenii sunt la fel din punct de vedere anatomic şi al funcţiilor vitale 
fiziologice, totuş posedă, însușiri de tot deosebite, care îi leagă laolaltă pe cei 
cari au aceste particularităţi, deosebindu-i de alte grupuri ale omenirii. 

Chiar natura-mamă, a creat asemenea deosebiri, prin trăsăturile feluritelor 
rase. Inlăuntrul raselor se arată apoi acele însuşiri comune mai intime, la care 
trăsăturile feţei joacă un rol mai puţin important, pentrucă ele se exteriorizează 
în deosebi prin manifestări spirituale şi morale și sunt exprimate mai ales 
printr'o sensibilitate asemănătoare, prin acelaş mod de a cugetă, prin concepţii 
și tradiţii comune, în genere vorbind prin felul de valorificare al bunurilor mo- 
rale, sar în afară ele ajung să-şi aibă expresia în limba comună. Acestea leagă 
laolaltă pe toţi, câţi le posedă, ca membri ai unei naţiuni şi în ele zace vis-agens 
al formării de State. Natura-mamă a sădit în toate grupările legate prin astiel 
de proprietăţi comune, dorinţa neștearsă ca să-și valorifice propria individu- 
al tate prin alcătuirea unui Stat deosebit, şi astfel chemarea asemănătoare a 
statelor din punct de vedere omenesc, de a reîmplini şi de a realizà în mod cores- 
punzător geniul propriu naţional. Iar naţiunile, care posedă forța materială şi 
cea morală — la naţiuni e contopită cu cea dintâiu, — de a-și îndeplini chemarea, 
generală umană potrivit propriilor concepţii deosebite, acelea vor puteă alcătui 
un Stat propriu pe care-l vor menţine până vor aveă şi puterea de care am amintit. 

Nu fiecare grupare naţională e în stare așadar de a creà un Stat. De altă 

parte cei cari aparțin aceleeaş grupări naţionale, pot întemeiă mai multe State, 
Dar în cazul acesta se va produce o diferenţiere constantă a concepţiei particulare. 
a sentimentalităţii particulare, care reprezintă puterea creatoare de Stat, di- 
ferenţiere capabilă de a conservă şi deosebirile de Stat (de exemplu Belgia, 
Statele Unite ale Americei de Nord, Elveţia, America, de Sud cu statele ei, ete.) 
— şi prin desvoltarea acelei diferențieri s'a creat, cu toată unitatea de limbă, 
idei de Stat proprii şi independente. 

In acelaș Stat pot trăi, înfine, mai multe feluri de grupuri naţionale. Atunci 
doctrina vorbește de Statul poliglot, faţă de Statul curat național. Dar mai în- 
vaţă în acelaș timp, că aci una din ele trebuiesă se reliefeze spre a da Statului 
caracierul său nahonal, spre a-i imprimă pecetea individualităţii sale. 

Şi cu formularea acestui principiu am ajuns la punctul corespunzător al 
doctrinei amintite, care pune în discuţie problema minorităţilor etnice. În teorie 
se și impune dela sine marele semn de întrebare: Ce și cât pretinde dela Stat 
caracteristica problematică națională? Ce drepturi pot fi deci asigurate așă nu- 
mitelor minorităţi etnice? Unde este limita până la care pot merge așă numitele 
drepturi minoritare? În vieața politică a Ungariei a ajuns foarte repede să pre- 
domine prin consens tacit, concepţia că aplicarea legii de naţionalităţi din 1868 
este în conflict cu caracterul de Stat național], cum considerau toate partidele 
politice maghiare. Ungaria, adoptând curentul de idei predominant. Şi această 
ideologie nu s'aschimbat. Toate protestările timide care:s'au manifestat sporadic 
până la isbucnirea, .răsboiului mondial, au avut însemnătate neglijabilă și nici 
wau pornit din partea partidelor politice ca; atare, ci în răstimpuri foarte di- 
stanţate — dela, câte unul din membrii izolaţi ai lor. = 

A venit apoi pierderea răsboiului. Gruparea care a încercat, sub conducerea 
lui Oscar Iaszi, să lanseze cunoscuta nouă ideologie, putem spune că erà mică. 
Iar vechile partide maghiare au trecut în fondalul scenei. A urmat apoi Alba 
Iulia! Ea reprezintă în anumite privințe și în chip ceva mai larg, punctul de 
vedere al legii de naționalități din 1868. A urmat apoi preluarea puterii de Stat 
şi prin aceasta ungurimea din Ardeal și Banat a devenit «minoritatea maghiară». 
La urmă, pacea dela Trianon. i 

Numai oamenii cu totul străini de psihologia populară mai pot şovăi să rc- 
cunoască, că este o desăvârşită imposibilitate de a se gândi chiar numai la posi- 
bilitatea cristalizării unei ideologii noui şi unitare, în cursul unor asemenea sgu- 
duiri sufleteşti. 

„Nimeni wa așteptat și nici nu puteà să aștepte, ca vechile legături sufleteşti 
ale ungurimii din Ardeal și Banat să fie rupte deodată. Iar sufletele purtau 
rădăcinile vechei ideologii, ale cărei principii fundamentale se întorceau acuma. 
tocmai împotriva celor, cari mai înainte puseseră jurământ pe ele. 

Formarea unei noui ideologii a mai fost impedicată în chip firesc și prin 
credinţe naive, prin îndemnuri mai mult sau mai puţin de bună credinţă, prin 
trezirea de speranţe iluzorii — și ea n'a putut să-și înceapă desvoltarea decât 
după ce trecuse prima ameţeală și începuse să se împrăștie și ceața care îm- 
păinjeneă vederea și excludeă cunoașterea situației reale. 

Astfel se explică de ce majoritatea așă numitei minorităţi maghiare păstră la 
început și un timp anumit rezistenţa pasivă. S'a format, e drept, un «partid 
naţional democrat maghiaro-săcuese» al Domnului Béla Maurer. Dar el n'a putut 

să prindă rădăcini, deşi timpul i-a dat dreptate în foarte multe privinţe (che- 
stiunea funcţionarilor cu jurământul pe care-l refuzau, şcolile, etc.). Poate că 
din cauza situaţiei neclarificate, dar probabil şi din cauza tacticii nehotărite 
şi lipsite de energie ce adoptase. 

Când în sfârşit au trebuit să fie recunoscute urmările nenorocite ale pasivi- 
tății, a învins încetul cu- încetul concepţia azi generală că ungurimea trebuiă să 
participe activ la vieaţa politică a României. 

Și atunci s'a pus chestiunea: Cum să se facă acest lucru? După semnarea tra- 
tatului de pace s'a format la Huedin Partidul Popular Ardelean, cu următoarele- 
puncte esenţiale de program: 

1. Autonomie naţională pentru, maghiari. 

Adunarea naţională maghiară la Cluj. 

Membru al ei poate fi oricine e trecut în cadastrul naţional maghiar.. 

In ţinuturile curat ungurești se va introduce autonomia, regională. 

In ţinuturile ungureşti limba administrativă şi în justiţie să fie cea maghiară.. 

2. Privitor la folosirea limbii: «Ungurii pot să ia parte la zii admi- 
nistrație şi justiție, uzând de limba maghiară». 

3. Căile ferate să fie preluate de cele trei națiuni din Ardeal, care să le ad- 
ministreze singure. 

4. Statul să nu întreţie nicăeri școli maghiare, ci să predeă autonomiei ma- 
ghiare toate şcolile ungurești. 

5. Mentinerea ordinei deasemenea trebuie pusă sub competinţa maghiarilor 
autonomi. Așadar în localităţile maghiare poliţia, va fi organizată prin guvernul 
autonom. 

Desființarea Serviciului de siguranţă. 

Pentru a contrabalansă oarecum Partidul Poporului, s'a format Partidul 
Naţional Maghiar.  - 

Elementele conducătoare aparţin cercurilor marilor proprietari, ale intelec- 
tualilor cu tendinţe clericale şi ale funcţionarilor cari n'au depus jurământul. 

Programul partidului, considerat în general, este aproape la fel cu al Par- 
tidului Poporului. Ba în unele privinţe s'a străduit chiar să-l și întreacă. 

A urmat apoi fuzionarea, ambelor partide în actualul «Partid Maghiar». 

Programul acestuia însă n’a fost terminat nici până azi. 

Punctul principal va fi, probabil, iarăş «autonomia». 

Toate semnele arată că conducerea partidului a încăput definitiv pe mâna, 
acelora, pe cari —întrebuinţând o expresie foarte moderată — trebuie să-i numim 
ultraconservatori, 

După un an de activitate a partidului nu putem deduce nici un fel de re- 
zultate. 

Pentru a puteă judecă poziţia acestui partid în legătură cu totalitatea ma- 
ghiarimii, aici trebuie să mai amintim că în cercurile maghiare găsim pe de o 
parte un număr foarte importânt de socialişti, pe de altă parte un alt număr 
tot_aşă de important de intelectuali burghezi cu concepţii democrasice și pro- 
gresiste. 

Dar aceştia, au stat până acum şi stau şi astăzi departe de frământările ma- 
ghiarilor, având tocmai convingerea că reacționarii au ajuns să aibă conducerea. 

Nu poate fi vorba azi de loc aşadar de aşezarea temeinică, şi clarificată a 

ideologiei și tendințelor minorităţii maghiare. Și lucrul e firesc. Căci ființării 
unui asemenea punct fix de repaus au premers pretutindeni și în toate timpurile, 
oscilații cu tendințe tot mai accentuaie de diminuare. Cert este însă că ex- 
tremităţile sunt chjar pe cale de a dispare. | 

Şi — dacă luăm în vedere toată maghiarimea însăş — putem stabili astăzi 
că judecarea limpede și trează a situaţiei a devenit generală în cercurile mi- 
norităţii maghiare, în următoarele privinţe: ~ 

1. Ele consideră noua formaţie ca fapt împlinit. 

2. Doresc să ia parte activăla vieaţa politică a României, şi anume, conduse 
de directive izvorîte din sânul lor şi nu venite din afară, împotriva cărora majo- 
ritatea covârşitoare a şi luat o atitudine hotărîtă. 

3. Tendința lor culminează chiar de azi în realizarea acelor drepturi pe care 
cred că punctele dela Alba Iulia și pacea dela Trianon le asigură în favoarea lor. 

In jurul acestor puncte, ca factori de bază, se poate distinge așă zicând o 
cristalizare a unei unităţi, cu toate oscilaţiile mari și explicabile încă, de azi. 
Dar cum se va desvoltă în cadrul intern al acelor puncte ideologia, este încă 
tot dim Zeichen des Werdens (în stadiul devenirii) și poate va rămâne încă 
multă, vreme în stadiul acesta. Pentrucă, se poate să se ţie seamă cu toată, 
certitudinea și de împrejurarea că fuziunea partidului popular cu partidul na- 
tional nu va deveni unitate strânsă, din cauza caracterelor politice de partid 
ale elementelor ce compun acele partide, şi asupra cărora vom reveni mai jos. 
De altă parte nici programele originare nu vor deveni, probabil, definitive. 

Cu acestea am terminat rezumarea «fenomenelor», a materialului brut, şi 
trebuie deci să dau un răspuns la îndoita problemă: 

a) a lămuri cum trebuiesc suprapuse acestor «fenomene» și «aspecte», con- 
statările teoretice formulate în partea întâia, a conferinţei, și a preciză; 

b) dintr'o astfel de cântărire a situaţiei date, ce deducţii fatale se im- 
pun din punctul de vedere al cunoaşterii directivei juste, de care trebuie să 
ținem seamă în interesul formaţiei viitoare? 

Mai trebuie să observ, că cele două întrebări de mai sus (dela a și b) nu pot 
fi de loc despărțite, astfel încât să putem vorbi întâi numai despre una şi apoi 
mumai despre, cealaltă. Tratarea simultană a celor două chestiuni, într’o măsură 
oarecare, nu numai că nu poate fi evitată, dar este chiar de dorit din punctul 
de vedere al justeţei rezultatelor. 


xX 
* * 


Dacă luăm în considerare momentele creatoare ale concepției de partid po- 
litic, pe care le-am avut drept punct de plecare pe baza formulei d-lui Gusti, 
putem stabili din capul locului că ele pot fi găsite și în complexul organizației 
minorităţii maghiare, deși numai împestriţate cu anumite particularităţi. 

Minoritatea maghiară își are locul — dacă ţinem seama de esenţa programului 
său — în categoria «partidelor de naționalități». Asemenea partide nu se găsesc 
în Stătele naţionale absolut unitare. 

Dar, de curând, ele au apărut în toate acele State, în care au fost şi sunt 
minorităţi etnice de o importanţă numerică mai mare. i 

Particularitatea lor constă în faptul că programele lor amintesc numai de 

formă şi ca decor superficial problemele care preocupă pe celelalte partide po- 
litice, trecând cu indiferență peste ele, şi pune greutatea hotăritoare asupra 
propriei lor indioidualităţi naţionale şi a afirmării cât mai depline a acesteia, 
în vieaţa de Stat. 

Este o tendinţă uşor de-priceput din punct de vedere psihologic. 
= Dar iată că și aci se iveşte deodată marele semn de întrebare: Până unde 
poate fi justificată această tendință? Şi unde este acel loc, care ordonă oprirea, 
în interesul exigenţelor desfăşurării neturburate a vieţii de Stat? 

Este o chestiune asupra căreia doresc să reviu cu altă ocazie şi într'o 
lucrare specială. Pentrucă ea cere expunerea unor cercetări prea adânci și 
multilaterale, ca să mă pot încumetă s'o fac în cadrul strâmt al acestei 
conferinţe. Şi e complicată chestiunea și din motivul că ar trebui să se formuleze 
o atitudine și față de problema cea mai mare şi cea mai greaa filozofiei de Stat, 
şi anume dacă este numai un stadiu evolutiv caracterul naţional al Statului, 
care sc va şterge tot mai mult în cursul vremilor, spre a cedă locul altei legături 
etice care va formă odată puterea de coeziune la diferenţierea pe State a ome- 
nirii, sau dimpotrivă, ideea, de Stat național reprezintă legea stabilă a formației 
de State? 

Nu am posibilitatea și nici nu am prilejul aci de a luă o atitudine acuma în 
această chestiune. Dar trebuie totuş să constat faptul că dintre curentele de 
idei moderne ale filozofiei de Stat, doctrina Statului naţional pare să domineze 
Şi în teorie, cum deţine rolul conducător şi în vieaţa reală de Stat. 

Dacă acceptăm așadar această doctrină, dacă esto adevărat prin urmare că 
natura-mamă a imprimat pentru vecie fiecărui grup al omenirii, legat prin 
însuşiri naţionale comune, instinctul de a realiză rolul omenesc universal în 
forma vieții de Stat, în mod corespunzător geniului său național; şi dacă, mai 
departe e deasemenea adevărat că acesta depinde numai de împrejurarea ca 
asemenea grupuri să simtă şi să valorifice suma unitară de forţe materiale și 
morale, care sunt strâns și intim împletite la fiece naţiune, şi sint necesare 
la alcătuirea de State ; nu urmează oare deaci apoi că menţinerea Statului depinde 
tocmai de păstrarea caracterului naţional al lui, că prin urmare apărarea ace- 
stuia poate fi obţinută prin reliefarea cât mai perfectă a caracterului său naţional, 
şi, că prin urmare orice concesie faţă de acest caracter îi slăbeşte puterea de 
vieaţă ? 

Ar îi o mare greşeală a da dreptate naţionalismului dus până la extrem, care 
ajunge să-și găsească expresia în această chestiune. Și anume, pentrucă nu 
s'ar da atenţie la două împrejurări, care nu pot fi neglijate în judecarea, dreaptă, 
a chestiunii. 

Prima împrejurare constă în divergenţele ce se arată în sânul minorităţilor 
etnice și care exclud validarea unui factor dogmatic unic, la fel de potrivit pentru 
toţi. 

, _ Cealaltă împrejurare este influenţa, de netăgăduit a situației economice şi 
culturale, 

Natural că Statele care, rezolvând marea problemă a creării fiinţei de 
Stat, sunt aşă zicând creația comună a membrilor unor naţiuni deosebite, şi 
au ajuns la înfăptuirea diferenţierii amintite mai sus, cad cu totul în afară de 
cadrele cercetărilor de mai jos. 

Anume, diferenţierea trebuie realizată numai între acele minorităţi etnice, care 

a) n'au fost în stare să-și valorifice caracterul propriu pe calea formării de 
Stat independent şi se prezintă în această situaţie ca, unul din elementele po- 
pulaţiei unui alt Stat cu caracter naţional care-i cuprinde. Și 

b) între acele minorități etnice, al căror caracter naţional s'a şi validat 
prin crearee de Stat național independent. Ele stau însă în afară de graniţele lui 
şi trăesc ca «minoritate etnică» a unui alt Stat naţional. 

ad a) E în afară de orice îndoială că minoritatea etnică din categoria de mai 
sus îşi va puteă exercită influența turburătoare asupra mersului liniştit al vieţii 
de Stat, într’o măsură ascendentă în raport direct cu slăbirea dorinței de al- 
cătuire a Statului naţional în massele naţionale respective. Și aflarea soluţiei 
este una din cele mai dificile probleme ale vieţii de Stat practice. Sau poate: 
este chiar cea mai grea. 

Două sunt căile ce se oferă. 

Una este suprimarea prin forţă. Lăsând la o parte grava cheltuială de forțe 
cu care este împreunată această metodă, forţe care sunt chemate să îndeplinească 
chemări mai salutare — ea n'a dus încă niciodată la soluţionarea, crizei, și a asi- 
gurat cel mult tărăgănirea, ei şi clocotirea sub spuză. Și sfârşitul a fost, cum- 
spune un vechiu proverb maghiar: cine poate, mușcă. 

Cealaltă e: calea concestilor. 

O soluţionare definitivă nu putem aşteptă nici dela această modalitate. Ba 
toate probabilitățile pledează pentru aserţiunea cătrebuie să observăm bine ca 
directiva concesiilor mereu mai avansate să nu ducă în cele din urmă la. 
deslipire. 

Unde sunt temeri că s'ar puteă întâmplă astfel, acolo singura politică, justă. 
poate fi numai intensificarea şi cultivarea deosebită a legăturilor economice, 
pregătind şi realizând pe cale amicală o confederație de Stat. 

Dar pe noi nu ne interesează această, chestiune, pentrucă. ne aşteaptă solu- 
ţionarea unei cauze care cade sub prevederile punctului 

ad b) având a face cu o minoritate, etnică al cărei Garagter național a și 
ajuns să se validiteze prin crearea de Stat național. 

Minoritatea etnică maghiară se recrutează din populația ținuturilor des- 
prinse din teritoriul Ungariei în urma păcii dela Trianon. 

Dacă privim acest eveniment istoric cu ochii unui naturalist, trebuie să ne 
gândim involuntar la analogia ce ne-o prezintă un arbore sau un tufiş smuls: 
din pământul original şi replantat în pământ nou. 

Și arborele sau tufișul trebuie să prindă rădăcini noui, ceeace e o chestiune de 
timp mai îndelungat și care nu poate fi favorizată, decât prin pregătirea cores- 
punzătoare a noului pământ. Şi la o minoritate etnică desprinsă din trunchiul 
naţiunii, creşterea de rădăcini noui e chestiune de timp mai îndelungat. Iar 
terenul nu poate fi potrivit pentru acest proces, decât dacă se garantează 
posibilitatea satisfacerii necesităţilor culturale proprii şi a aşezării economice 
mulţumitoare. 

Dacă noul Stat își dă silinţa şi poate realizà pe acest teren faptul de a ofer} 
mai mult decât ar puteă oferi în realitate «statul mamă» în noile împrejurări 
modificate, atunci putem spune cu cel mai mare temeiu: chestiunea minorităților 
acelui Stat este pe deplin rezolvată. 

Dar aci se iveşte un anumit cere viţios. Evenimentele care au sdruncinat 
sentimentalitatea minorităţii etnice, smulsă dela ţara mamă, o îndeamnă la 
ostilaţii care găsesc în chip firesc un răsunet puternic şi imposibil de înnăbuşit 
în ţara mamă și care înmulțește puterea, de rezistenţă a lor. Iar Statul succesor 
se apără împotriva lor cu armele puterii şi se străduește să, le puie capăt sau 
să le previe prin foe și sabie. 

Şi soluţia? 

Criza se lungeşte. Rana supurează, vindecarea întârzie mereu. Distanţa 
dintre noua putere de Stat şi dintre minoritatea etnică sau nu se micșorează 
de loc, sau scade într'o măsură aproape imperceptibilă. 

Quid est consilii? EI 

Nimic altceva decât a începe apropierea. 

Minorităţii etnice îi încumbă sarcina de a oferi puterii de Stat încrederea, că, 
are sincera voință de a se aşeză temeinic în noua situație. 

Jar puterea de Stat are sarcina: de a îngriji de posibilitatea, aşezării economice 
şi a satisfacerii necesităţilor culturale. 

Cât priveşte prima parte, realizarea ei nu este influenţată în mod decisiv, 
decât de conducerea corespunzătoare a minorităţii etnice maghiare ca partid 
politie. i 

E nevoie de o conducere care să înscrie pe drapelul său grija de a creà tuturor 
“elementelor minorităţii etnice maghiare, condiţii economice cât mai cores- 
punzătoare şi satisfacerea cât mai completă a necesităţilor culturale în con- 
formitate cu caracterul său individual și, acestea să fie obiectivul unei lupte 
«sincere şi bine cumpănite. . 

Acestea însă nu le putem aşteptă decât numai dela elementele progresive 
și într'adevăr democratice ale ungurimii. Doar şi în partidul naţional maghiar, 
cu toată unitatea relativă a programului, sau mai bine zis chiar împotriva acestui 
lucru, putem găsi sub acelaş acoperământ conservatori (sau mai bine zis re- 
acționari) şi progresivi. 

Situaţia este cu atât mai gravă cu cât în Ungaria, precum se știe, s'a 
menţinut până în zilele noastre şi pare că va mai dăinui încă, un partid politie 
pentru care în sensul clasificăni de mai sus se potriveşte numai atributul de 
«reacţionar». E explicabil în asemenea împrejurări că timpul ce s'a scurs dela 
preluarea imperiului a fost cu mult prea scurt ca să îi putut ajunge în mâna 
elementelor progresive rolul de conducere în sânul minorităţii etnice maghiare, 
adică în sânul partidului politie în formaţie. 

Dar nu e nevoie de un talent profetic spre a puteă spune de pe acum că mai 
curând sau mai târziu, va încetă rolul conducător al elementelor reacționare. 
Şi probabil mai curând decât mai târziu. Ceeace — fie-mi îngăduit de a face în 
paranteză această. observaţie personală — va fi deopotrivă de norocos pentru 
minoritatea maghiară ca şi pentru România şi pentru Ungaria, 

Dar guvernul emanat din orice partid, care va deţine puterea executivă în 
România, trebuie să înţelegem că nu va puteă asigură ţării situaţia care i se cade 
în concertul ţărilor mondiale, decât numai dacă va şti să-şi ataşeze minoritatea, 
etnică maghiară și celelalte minorităţi, prin garantarea aşezării lor economice și 
culturale, şi anume nu prin metodele rigide şi superficiale ale dispoziţiilor me- 
canice de drept, ci prin legături morale mult mai puternice şi indistruetibile. 

Cele ce s'au spus în această privință, în acest lăcaş curat al științei, ne îmbie 
cu un viitor plin de speranţe. 

Dacă, lăsând deoparte toate celelalte, mă voiu referi numai la declaraţia: 
făcută de d-l Duca în prelegerea ţinută de d-sa la Institutul Social Român, îm 
această, societate științifică, şi anume că maționalismul nu trebuie luat în în- 
ţelesul său restrâns, intransigent sau intolerant». Dacă voiu adăugă că după. 
aprecierea d-sale «naționalismul exclusivist e o mărturisire de nepricepere a ne- 
voilor superioare de armonie socială, fără eare societăţile omenești nici nu pot 
aveă o desvoltare normală». Și ca o încheiere a acestor înțelepte doplaragu ale_ 

bărbatului de Stat mai citez și următoarele cuvinte: * 

«In ţările tocmai în care sunt minorităţi etnice, numai TA drep- 
turilor lor depline concordă cu cerințele şi cu tradiţiile doctrinei liberale», prin 
care indică un principiu angular al doctrinei liberale, şi care îndrumează dea- 
semenea, spre recunoaşterea dreptăţii necondiționate a metodei desvoltate mai 
sus și bazată pe înlesnirea așezării economice a minorităţilor etnice şi satis- 
facerea cât mai deplină cu putinţă a cerinţelor culturale ale acestora: atunci 
cu încredințare mă simt îndreptăţit să accentuez: «in hoc signo vinces». 

Această mentalitate este și consecinţa firească a desvoltărilor istorice, 
luând ca bază principiul fundamental ce s'a aplicat de către strămoșii poporului 
român, de către romani, cari pe de o parte au priceput foarte bine a apăra in- 
tegritatea ideii Statului contra tuturor tendinţelor distrugătoare, dar pe de altă 
parte au înţeles tot aşă de bine a preţui și ocroti acele elementele de origină 
străină Statului, care s'au pus într'un mod sincer în serviciul lui, recunoscând, 
existența și suveranitatea Statului Român, 

«Parcere subiectis et debellare superbos 
Tu regere imperio populos, Romane, memento». 


13 Maiu 1923 

oporul german din România este o minoritate pe care a format-o soarta 
şi care de secole e redusă exclusiv la propriile ei forțe, care niciodată 
nu s'a jucat cu gândul iredentismului politic. Căci pentru acesta, lipsesc 
condițiile najional-politice şi geografice. Deaceea legea de desvoltare a politicii 
minoritare a putut să se formeze la noi în forma ei cea mai curată. Suntem, 
după cum a spus un învăţat din Giessen, întradevăr poporul minoritar ân 
retortă». Consecința, sunt nişte relaţii clare şi neturburate față de Stat şi sinceri- 
tatea fără rezervă a politicii noastre. Tot aşă de natural însă este ca minori- 
tatea germană să apere fiecare din drepturile ei ca popor cu cea mai mare ho- 
tărîre şi din toate puterile. Căci ea nu dispune de destule forţe și nu se poate 
bază nici pe incidentele politice dintre State, pentru ca să poată renunţă tem- 
porar sau pentru totdeauna cu bună conştiinţă chiar la partea cea mai mică 
a drepturilor ei minoritare. Deaceea politica, noastră, la drept vorbind, se gă- 
seşte totdeauna într'o poziţie de rezistență şi apărare. Această purtare pro- 
prie politicii noastre face adesea în afară o impresie neplăcută și supărătoare. 
Insă ea este încercată în mersul istoriei,şi cine ne cunoaşte și înţelege situaţia, 
politică, a minorităţii noastre, acela ştie că noi ducem această politică, care 
în fiecare moment e gata, de a se luptă pentru drepturile poporului nostru, 
nu dintr'un sentiment de dușmănie nici din incapacitatea de a ne deprinde 
cu concepţii mai mari. Din contra, în mâna de fier pe care politica noastră. 
a arătat-o totdeauna în apărarea drepturilor noastre ca popor, se manifestă, 
tenacitatea, de vieaţă care are ceva demn de admirat. O dovadă suficientă este 
chiar faptul păstrării de sine a poporului nostru prin opt secole a căror istorie 
e plină de lupte pe vieaţă și moarte. 

Saşii din Transilvania alcătuese astăzi grupul conducător al celor 800.000 
germani din România. Șvabii din Banat n'au o istorie aşă de veche şi așă de 
bine închegată ca saşii, nici nu dispun încă de o organizaţie cu atâtea rami- 
ficaţii gingașe. Cu toate acestea și ei stau într'o desvoltare repede cu ten- 
dinţa de urcare, care va mări mult însemnătatea, lor politică într'un viitor apro- 
piat. Saşii din Transilvania, au fost chemaţi în ţară în secolul al doisprezecelea 
de către regele Ungariei Geza al doilea şi au fost aşezaţi aici după dreptul. 
coloniștilor germani, jus flandrense. Poziţia lor de drept a fost foarte precis. 
definită în aşă numita bula Andreana din anul 1224. Până la uniunea Tran- 
silvaniei cu Ungaria, adică până la 1848 şi 1867, saşii din Transilvania s'au. 
bucurat de o desăvârșită autonomie teritorială, de administraţia și Justiţia. 
lor proprie şi au fost în toată puterea cuvântului 'un popor care luă parte la. 
formarea Statului şi care aveă un rol în conducerea lui. Privilegii au. 
avut numai în așă măsură, cum corespundeă cu stările sociale din timpurile 
de desvoltare istorică de la secolul al XII-lea până în secolul al XVIII-lea. Legea 

uniunii eu Ungaria, legea 43 din anul 1868, constitue violarea cea mai adâncă 
şi cea mai grav simțită a poziţiei de drept a poporului săsesc. Ea întrerupe 
desvoltarea istorică a saşilor din Transilvania şi însemnează un punct decisiv 
în istoria lor. Căci afară de autonomia bisericii noastre și afară de dreptul de 
autodeterminare foarte mult restrâns al așă numitei Universităţi a Națiunii 
săseşti ca proprietară de averi, s'au suprimat toate drepturile acelea mândre 
ale poporului, pe care saşii de pe pământul regesc le posedaseră, de secole ca o 
naţiune recunoscută de dreptul de Stat. In schimb, drepturile minorităţilor 
etnice din Ungaria s'au stabilit în genere în așă numita lege a naționalităților; 
legea 44 din anul 1868. Nu este de mirat că aceste concesii cu totul mini- 
male din punctul de vedere al situaţiei istorice a saşilor n'au mulțumit po- 
porul nostru şi că, provocată de legislaţia școlară șovinistă, care a început 
puţin timp după anul 1868, o luptă înverşunată s'a încins între saşii din Tran- 
silvania şi guvernul ungar, luptă căreia abiă după căderea lui Coloman Tisza 
în anul 1890, i s'a pus capăt. La adunarea naţională a poporului săsesc în Sibiiu 
în ziua de 17 Iunie 1890, sașii din Transilvania au pus bazele noui ale politicii 
lor şi s'au acomodat în fine după o luptă de mai mult de 20 de ani nouei stări 
de lucruri în Stat. Condiţiile pentri această schimbare a atitudinii politice 
față de Statul ungar, le crease cedarea guvernului ungar faţă de noi. Dela 1890 
până la, desfacerea Statului ungar în toamna anului 1918, politica noastră nu 
şi-a mai schimbat direcţia în mod esenţial. Ce-i drept, în repetate rânduri s'au 
produs sguduiri grave în politica noastră, așă de exemplu în timpul baronului. 
Banffy și în timpul legislaţiei școlare a contelui Apponyi. Totuș trebuie con- 
statat că legile cu tendinţa, de desnaţionalizare s'au aplicat față de saşi cu mai 
puţină asprime și că înainte de toate dispoziţiile legii naționalităților, cel puţin 
la noi, s'au executat în parte, într'adevăr. Ce-i drept, niciodată nici în Ungaria 
n'am ajuns la o stare de drept clară și mulţumitoare. Pentru a puteă apără 
cu tărie posesiunile noastre naţionale a fost necesar a da poporului nostru 
o organizaţie din cele mai strânse și care să poată reacţionă în orice moment. 
Şi aceasta s'a făcut la, aceeaş adunare naţională din 1890, în care creasem 
în noul program politie al poporului nostru bazele politicei noastre în Statul 
ungar. In fiecare sat mic s'au format comitete politice, care în comitetele cer- 
cuale și în fine în comitetul central din Sibiiu și-au găsit întruparea ca orga- 
nizaiţie a poporului. Astfel, poporul nostru și-a creat o nouă formă de orga- 
nizare care dădeă unei politici condusă din conștiința scopului şi în mod unitar, 
posibilitatea de a păstră influenţa politică, a poporului săsesc în esenţa ei. 
Legea naționalităților din anul 1868 a format baza de drept a întregii 
noastre lupte naționale în Ungaria. Ea, față de noi, a fost aplicată în parte, însă 
legislaţia din cursul anilor știrbiă tot mai mult din drepturile garantate în ea. 
Când întoarcem azi privirile înapoi, în primul loc trebuie să constatăm că legea 
naționalităților a stabilit întâiașdată în formă de lege aceă teorie primejdioasă, 
a naţiunii unitare ungare», care pe urmă a stârnit atâtea neînţelegeri în toată 
politica ungară de mai târziu faţă de naţionalităţi. E vorba de aceă teorie după 
care fiecare român, german, sârb și slovac, care eră cetăţean ungar, constituiă 
un membru al națiunii unitare ungare. Prin aceasta noțiunea rs'ssei maghiare 
s'a identificat cu noţiunea de drept a cetăţeanului ungur și s'a produs acel 

amestec nefast al noţiunilor politice care a format punctul de plecare al celor 
mai multe măsuri de maghiarizare, luate de către Statul ungar. Totuș, 
făcând abstracţie de această orientare greșită în principiu a politicii minori- 
tare ungurești, legea naționalităților dă dovadă de multă înţelepciune și pri- 
cepere politică. Dacă autorităţile ar fi ţinut-o în mod cinstit și dacă excep- 
ționăm unele dispoziţii, minoritățile din Ungaria ar îi putut trăi foarte fe- 
ricite. Concepţia ei face onoare autorilor ei, Francisc Deak şi baronului 
Eötvös, mai ales în lumina desvoltării politice de mai târziu și a prăbuşirii im- 
periului unguresc. Această lege constitue prin faptul că recunoaşte în dreapta 
ei valoare însemnătatea problemei minorităţilor, un memento, ca să zicem așă, 
pentru toate Statele nou formate sau mărite din centrul Europei care au în 
cuprinsul lor minorităţi etnice însemnate şi cu o cultură desvoltată. Deaceea 
să-mi fie permis de a caracteriză pe scurt dispoziţiile esenţiale ale legii na- 
ționalităţilor. 

Organele administrative cu jurisdicție proprie, judeţele și oraşele cu 
drept de autonomie administrativă, aveau să redacteze procesele-verbale, în 
„toate acele limbi, pe care le cere o cincime din membrii cu drept de vot. Această 
limbă poate fi utilizată și în adresele către guvern. Autorităţile amintite pot 
corespunde între ele și în limbile respective. Funcţionarii puteau utilizà limba, 
«proceselor-verbale». Funcţionarii să comunice și cu comunele, societăţile, in- 
stituţiile şi particularii din judeţ pe cât posibil în limba proceselor-verbale. 
Comuna își alege singură limba de administraţie. Dar o cincime din cei cu drept 
de vot pot cere și utilizarea unei alte limbi la redactarea procesului-verbal. 
Oficiul comunal e obligat a corespunde cu comunele în limba proceselor-ver- 
bale. Fiecare cetățean are dreptul de a adresă petiţii guvernului, forurilor 
administrative, judeţene, comunale şi bisericești în limba sa maternă. Limba 
maternă poate fi utilizată în şedinţele comunale -și ale bisericii. Comunitățile 
bisericești își aleg singure limba administrativă. Organizațiile bisericeşti își 
aleg singure limba administrativă. Organizațiile bisericești superioare dease- 
menea își aleg singure limba, de care vor să se folosească, în consfătuiri, pro- 
cese-verbale, în administrație şi în corespondenţa bisericească cu comunele lor. 
Ministerul de instrucţie publică e dator să se îngrijească, ca cetăţenii de orice 
naţionalitate, cari trăesc în masse compacte mai mari, să se poată cultivă în 
limba lor maternă în apropierea ținutului pe care-l locuesc, şi anume până la 
punctul unde încep studiile academice superioare, adică în școlile primare 
şi secundare. In şcolile ținuturilor cu mai multe limbi, se vor creà în școlile 
secundare și superioare catedre pentru limbile vorbite în ţară și literatura lor. In 
şcolile primare instrucţia se va face în limba maternă a elevilor, dacă ea aparţine 
limbilor vorbite în comună. In acele comune, unde locuese în număr mai mare, 
cetăţeni de limbi diferite, se vor utilizà învăţători supleanţi de diferite limbi. 

Funcţionarii administrativi vor fi numiţi din chiar sânul diferitelor popu- 
lații care locuesc respectivele regiuni. Inaintea instanţelor judecătoreşti cetă- 
țenii aveau libertatea de a întrebuinţă limba lor maternă şi deciziile trebuiau 
date şi ele în această limbă. Pentru scopurile lor culturale şi naţionale mino- 
rităţile, în îir=, aveau libertatea de a înființă societăţi şi asociaţii proprii 
de caracter national. 


16 Doctrinele politice 

Poporul săsesc, ca şi celelalte populaţii germane, s'au acomodat, puţin 
timp după actul dela Alba-Iulia, nouei stări politice în România Mare. Nu mai 
târziu decât la 8 Ianuarie 1919, poporul săsesc, în adunarea naţională dela; 
Mediaș, a declarat adeziunea sa de bunăvoie la România Mare. In primăvara 
1919 soldaţii și ofițerii noștri se și luptau în rândurile armatei române pe Tisa 
contra trupelor lui Béla Kun. Aceste hotărîri politice decisive care erau urmate 
imediat şi de fapte, nu erau posibile decât pe baza celor promise la Alba-Iulia. 
Am văzut în acest act voința comună constituţională a poporului românesc 
din Transilvania și a vechiului regat reprezentat prin rege şi guvern. El tre- 
buiă, după părerea noastră, să constitue magna carta a politicii române de 
Stat. Numai încrederea fermă în neschimbarea şi în statornicia hoţărtrilor 
dela, Alba-Iulia a făcut posibilă adeziunea poporului nostru la România-Mare, 
cum s'a proclamat la Mediaș, o hotărîre cum e unică în istoria noastră ca în- 
semnătate şi efect. Deaceea nu-i de mirat că noua Constituţie a României 
a cauzat poporului nostru o decepţie amară şi adâncă. Toată ideologia poli- 
ticii minoritare ungare se redeșteaptă între noi prin această nouă lege funda- 
mentală a Statului. In nici una din dispoziţiile acestei Constituţii nu găsim o. 
cât de slabă aluzie la hotărtrile dela Alba-Iulia sau fie şi numai la legea ungară 
a naționalităților din anul 1868. Concepţia Constituţiei în chestiunea mi- 
norităților este cu totul negativă şi lasă rezolvirea problemei celei mari a mi- 
norităţilor în seama unor legi speciale. Prin aceasta chestiunea minorităţilor 
este despuiată de însemnătatea care i se cuvine în realitate, în politica, 
Statului. In mod consecvent desvoltarea ulterioară va puteă duce la grele 
lupte pe terenul politicii naţionale. Noi putem afirmă că nu le-am dorit și nu 
le vom dori. Din contra, toată speranța noastră a fost îndreptată către hotărî- 
rile dela Alba-Iulia, garantate de rege şi guvern, şi pentru realizarea cărora noi 
vom luptă și în viitor din răsputeri. Unul din drepturile cele mai importante 
ale poporului nostru pe care l-am menţinut în tot timpul domniei ungare și 
de care s'au bucurat şi concetăţenii noștri români din Ungaria, ne-a și fost 
răpit prin noua Constituţie: dreptul bisericii noastre de a impune dări pentru 
scopurile ei. Dacă nu reuşim să dăm bisericii posibilitatea, de a-și procură dela 
credincioşii ei mijloacele pentru menţinerea școlilor cu ajutorul apara- 
tului administrativ al Statului, poporul săsesc va trece printr”o criză cultu- 
rală cum istoria noastră n'a cunoscut-o timp de opt secole. Acest exemplu 
aruncă o lumină vie asupra importanţei problemelor care s'au creat prin noua 
Constituţie pentru minoritățile etnice. Constituţiile tuturor celorlalte State suc- 
cesorale ale fostei monarhii austro-ungare au dat chestiei minorităţilor o soluţie 
mai pozitivă decât aceea a ţării noastre. In România, pentru moment, totul 
depinde de legile speciale. Dat fiind că în acest timp stăm toemai în toiul luptei 
pentru asigurarea drepturilor poporului nostru, este de importanță de a se 
stabili precis bazele programului lui politic, 

Ca autor al noului program politie al poporului nostru cum a fost ho- 
tărit în Noemvrie 1919 de adunarea națională a saşilor din Sighişoara, cred 
a îi în stare să definesc mai bine ideea fundamentală a principiilor noastre 
politice. Se înţelege că de o chestiune a minorităţilor ea o problemă politică 
nu se poate vorbi serios decât atunci când poporul minoritar însuş e recunoscut 

ca o personalitate națională bine determinată, ca o comunitate unitară etnică 
şi culturală. Vieaţa culturală însă este totdeauna o vieaţă colectivă și nu con- 
stitue adunarea aritmetică a activităţii culturale izolată a unor indivizi răz- 
leţi. Deaceea și vieaţa culturală a minorităţilor etnice trebuie respectată ca o 
vieaţă, colectivă, şi ele trebuie rânduite între omenire şi om ca unitatea socială, 
cea mai productivă și cea mai trainică. Un popor minoritar ca acel al germanilor 
din România Mare, dispune de tot ce trebuie presupus pentru ca un popor să 
poată ridică pretenţia de a fi privit ca o personalitate etnică deosebită și în- 
chegată, ca o naţiune politică deosebită. Tradiţia, cultura proprie, energia, 
ca popor şi înainte de toate o voinţă de a se manifestă ca o unitate națională 
deosebită, există în forma cea mai pronunţată. D-l N. Daşeovici zice în cartea 
sa «Principiul naționalităților şi Societatea Naţiunilor»: «Esenţa naţiunii este 
conștiința proprie». Această condiție esenţială pentru ca să i se recunoască 
calitatea personalității de popor deosebit şi prin aceasta a națiunii politice 
deosebite o împlineşte poporul german din România în mod absolut. Lup- 
tele sale conduse pentru a se păstră ca popor în cursul unei istorii bogate în 
evenimente mari și pline de schimbări timp de opt secole, ca, și situaţia, după 
dreptul constituţional a poporului săsesc în Transilvania autonomă dovedesc 
în mod neîndoelnic că conştiinţa proprie a poporului a existat timp de secole 
neschimbată și într'o măsură, remarcabilă, și că înainte de toate o activitate 
reală trecând peste domeniul conștiinței naţionale platonice a condus totdeauna, 
istoria, acestui popor ca o forță creatoare. Cine străbate ca un călător Transil- 
vania, cine vizitează orașele şi comunele săsești, cine vede fabricile și gospo- 
dăriile agricole ale sașilor şi în fine toţi aceia cari cunose mai de aproape știința, 
literatura și arta lor, toţi aceştia știu, că Sașii din Transilvania reprezintă, 
o personalitate de popor în sine bine închegată și că vicaţa lor ca popor este 
într'adevăr o vieaţă socială frumos orânduită. şi bine îngrijită, a cărei lege de 
vieaţă e determinată printr'un caracter etnic deosebit. Așadar, e numai firesc 
ca ideea fundamentală a programului politic al germanilor din România Mare 
să consteă în pretenţia de a fi recunoscuţi ca o individualitate deosebită ca 
popor întreg. Contrariul ar fi desfacerea drepturilor noastre ca popor într'o 
serie de drepturi pur individuale care n'ar însemnă nimic altceva decât anu- 
mite înlesniri ale vieţii exterioare pentru indivizii răzleţi ca atari şi care n'ar 
fi în nici un chip în stare să asigure vieaţa comună culturală și etnică a ger- 
manilor din România ca întreg. Programul nostru politie cere, deci, ca popo- 
rului german din România ca un întreg să ise recunoască prin Constituţie 
dreptul de a înfiinţă şcoli și alte instituţii culturale şi de a le întreţine din dările 
speciale ale conaţionalilor, care dări trebuie percepute cu ajutorul aparatului 
administrativ ale Statului. Apoi cerem libertatea, nerestrânsă, de asociaţie în 
scopuri bisericești, culturale şi economice pe baza naţională. Din deeste idei 
fundamentale ale programului nostru politic reiese în mod neîndoelnic, că noi 
nu tindem la o autonomie teritorială în sensul de a aveă pretenţii asupra unci 
părţi a suveranităţii de Stat, ci că năzuim numai la dreptul de autodetermi- 
nare culturală şi la deplina noastră libertate de mişcare din punctul de vedere 
economic. Cu aceasta, dispare și bănucala că noi am pretinde pentru noi niște 
drepturi ca minoritate etnică care ar puteă creà un Stat în Stat. Statul în Stat 

începe numai acolo, unde drepturile de suveranitate ale Statului se conferă 
unei anumite părți a populației sau unei anūmite părți a teritoriului Statului. 
Această pretenție programul nostru politic nu o are. Pretenția cea mai deci- 
sivă pe care o are mai departe programul nostru în chestia minorităților este 
recunoaşterea, întrebuințării nestânjenite a limbii materne în şcoală, biserică, 
administraţie şi justiţie. Acest principiu ar fi trebuit negreșit să fie introdus 
în Constituţia Statului. Sarcina legilor speciale ar fi fost pe urmă de a stabili 
condiţiile de amănunt în care dreptul la libera întrebuințare a limbii 
materne se poate exercită. Legea ungară a naționalităților și proiectul de con- 
stituţie al partidului țărănist stabilesc ca o condiţie pentru libera întrebuințare 
a limbei materne ca 20 la sută din populaţie să facă parte din minoritatea et- 
nică respectivă. Constituţia finlandeză se mulţumeşte numai cu 10 la sută. 
Constituţiile estonă, letonă şi georgiană nici nu .pun condiţii de acest fel. In 
orice caz chestiunea limbilor este partea cea mai delicată a problemei mino- 
rităţilor și are nevoie de a fi tratată cu cea mai mare atenţie. Programul nostru 
politic cere, mai departe, ca împărţirea circumseripţiilor electorale pentru cor- 
purile legiuitoare și împărţirea unităţilor administrative să se facă ţinându-se 
seamă cât mai mult de părţile locuite de germani. Indeplinirea acestei pretenţii 
oste și în interesul deosebit al politicii de Stat, deoarece o consecinţă a ei va fi 
localizarea, chestiunii minorităţilor în unele locuri. O pretenţie de sine înţeleasă 
a germanilor ca o unitate de popor deosebit este aceea de a se introduce la ale- 
gerile pentru corpurile legiuitoare cât şi pentru reprezentanţele administrative 
autonome, principiul reprezentării proporționale pe baza cadastrului național. 
Acest sistem a dat rezultate politice excelente încă în timpul austriacilor atât 
în Bucovina cât și în Moravia. Partea inalterabilă a programului nostru po- 
litie mai conţine în fine pretenția, de a se păstră autonomia bisericii noastre 
şi dreptul comunelor, oraşelor și judeţelor, de a se administră în mod autonom. 

V'am schițat aci în trăsăturile lui esenţiale programul nostru politie. El 
reprezintă nu numai programul politic al sașilor din Transilvania, ci al între- 
gului popor german din România, care îşi apără drepturile sale politice în cea 
mai strânsă solidaritate și de comun acord. După cum suntem o minoritate 
par excellence, o «minoritate în retortă», așă și programul nostru politic nu 
iese cu nimic din cadțulşi peste cercul drepturilor, care ni se cuvin ca o mino-- 
ritate etnică în Stat. 

Bazele programului nostru politie sunt bine întemeiate în desvoltarea, 
drepturilor noastre politice de până acuma și în istoria poporului nostru. Nu 
există nici un salt între stările de drept de până acuma şi între programul po- 
litice stabilit. Din contra, acesta este alcătuit în mod absolut organic. 
Chiar făcând abstracţie de continuitatea de drept a propriei noastre politici, 
ca popor, programul poporului nostru corespunde în toate părţile sale hotărî- 
rilor dela Alba-Iulia, care au dat o formă nouă clasică, ideilor individualităţii 
etnice a minorităţilor. O cercetare mai de aproape ne arată, mai departe, că 
hotărîrile dela Alba-Iulia nu sint nicidecum rezultatul unor consideraţii 
întâmplătoare şi momentane, ci că ele reprezintă într'o formă concisă sâmbu- 
rele tuturor pretențiilor pe care poporul român din Transilvania le-a ridicat 
dela începutul luptelor pentru libertatea sa politică. In «Cartea de aur», 

care este colecţia documentelor istorice ale românilor din Transilvania, 
găsim hotărtrile dela Alba-Iulia în fel de fel de variaţii. In programul par- 
tidului naţional român însă, care a fost stabilit în anul 1905 la Sibiiu, hotă- 
rîrile dela Alba-Iulia, cât priveşte chestiunile minorităţilor etnice, sunt con- ` 
ţinute aproape textual. Ele constitue, așadar, în realitate nu numai recunoa- 
şterea propriului trecut politic din partea românilor din Transilvania, ți ele 
sunt chiar cea mai sublimă expresie a experienţei lor politice. Hotărîrile dela 
Alba-Iulia fac însă înainte de toate și parte din şirul nouilor idei mondiale de- 
spre dreptul de autodeterminare a popoarelor şi despre protecţia minorită- 
ților, care; la urma urmei, au contribuit și ele la întemeierea României Mari 
întregite. Dealtfel e interesant de a constată că idei asemănătoare cu acelea 
cuprinse în hotăririle dela Alba-Iulia n'au fost necunoscute nici politicii ve- 
chiului regat. Așă, de exemplu, în documentul No. 2 din cartea verde româ- 
nească, despre evenimentele din anul 1913 din timpul lui Titu Maiorescu, gă- 
siți textual următorul pasaj: «Pentru apărarea individualității naţionale a 
românilor din Pind, între Samarina și Metzovo, care vor fi încorporate la Al- 
bania, marile puteri vor interveni să serie nu numai în tratatul internaţional 
care va înlocui tratatul de Berlin, dar și în Constituția sau Statutul organic al 
Albaniei principiul ca în administraţia tuturor localităţilor unde majoritatea 
va fi română, ca și în toate bisericile și școlile româneşti, limba întrebuințată 
să fie cea română». 

Guvernul român pretindeă deci în anul 1913 introducerea drepturilor 
minoritare ale macedo-românilor nu numai în tratatul internaţional, ci 
şi în Constituţia Statului albanez. Foarte deslușită și bine definită este recu- 
noașterea minorităţilor etnice ca individualităţi naţionale, aşă cum a fost re- 
dactată în articolul 109 din Constituţia polonă, care sună textual: «Minori- 
tăţilor din Statul polon li se garantează cu concursul federaţiilor lor auto- 
nome deplina și libera desvoltare a individualităţii etnice». Constituţia geor- 
giană însă conţine următoarea dispoziție caracteristică: «Orice minoritate et- 
nică are dreptul de a alcătui unităţi naţionale și de a desvoltă liberă și nestân- 
jenită cultura, ei». Foarte largi în privinţa aceasta sunt, în fine, dispoziţiile 
constituţiilor estone şi letone. Zilele acestea am cetit un proiect de lege foarte 
interesant despre dreptul poporului german din Letonia de a se administră 
în mod autonom în domeniul culturii naţionale. Articolul întâiu din acest 
proiect sună: «Toţi cetăţenii letoni de naţionalitate germană alcătuiesc pentru 
satisfacerea nevoilor lor etnice şi culturale pe baza art. 116 din partea II-a a 
Constituţiei letone o unitate autonomă germană, cu caracter de drept public». 
In art. 6 al proiectului se defineşte mai pe larg dreptul acestei obștii germane 
din Letonia de a percepe dări şi în art. 9 se stabilește precis tărâmul de ac- 
tivitate al obştei în privinţă culturală. In fine, se regulează prin alte dispoziţii 
şi organizaţia internă a obştei. Ca încheiere mă mai refer la o dispoziţie inte- 
resantă din Constituţia ceho-slovacă, unde în art. 134 se poate ceti: «Orice fel 
de desnaționalizare forțată este interzisă. Neluarea în considerare a acestui 
principiu poate îi calificată de lege ca fapt penal». Dacă, rezumând, voim să 
găsim o formulă scurtă pentru toate aceste soluţii ale chestiei minorităţilor, 
pe care aci le-am atins pe scurt, vom reveni din nou tot la punctul de plecare 

şi la ideea fundamentală a propriului nostru program politie, adică la recu- 
noaşterea prin Constituţie a minorităţii etnice ca individualitate naţională. 
Dacă această, chestie își găsește prin Constituţie o soluţie ireproşabilă, atunci 
nu va îi greu de a stabili în amănunte raporturile minorităţii cu Statul întrun 
mod mulţumitor. 

Pentru a lămuri poziţia nnastră faţă de Stat este necesar de a ne opri un 
moment la așă numita teorie a Statului naţional. In Ungaria timp de secole 
întregi am stat sub greaua povară a teoriei sfintei coroane, învelită cu un bogat 
misticism. Din ea se derivă apoi foarte uşor şi teoria Statului naţional al «na- 
ţiunii unitare ungare». Suntem siliți să constatăm cu mirare, că şi în România 
teoria Statului Naţional începe să ajungă punctul de plecare în aprecierea, 
chestiunii minorităţilor. Şi în cazul acesta este de datoria mea de a face unele 
constatări teoretice, pentru a preîntâmpină din capul locului, o confuzie 
primejdioasă a noţiunilor. Există State absolut unitare din punct de vedere 
național, care prin urmare poartă cu drept cuvânt nume de State naţionale, 
Contrariul sunt acele State poliglote în care locuesc diferite popoare care sunt 
egale oarecum, cât priveşte numărul naţionalilor lor şi importanţa lor poli- 
tică. Exemplul tipic a unui astfel de Stat a fost vechia, Austrie, în care germanii, 
polonii şi cehii, erau oarecum egal de tari. Acum însă majoritatea Statelor 
din centrul Europei nu face la drept vorbind parte nici din categoria Statelor 
naţionale, nici din aceea a Statelor poliglote. Dimpotrivă, ele constitue un 
amestec între amândouă și prin urmare au și fizionomia deosebită din punctul 
de vedere al politicii naţionale. Caracteristica, Statelor poliglote, după concepţia 
mea, ar fi echilibrul numeric şi politic al diferitelor popoare din acelaș Stat, 
indiferent dacă un singur popor sau mai multe popoare la un loc stau în fața 
poporului conducător. Exemplul cel mai tipic al Statului poliglot cred că este 
astăzi republica ceho-slovacă, în care cehii formează numai majoritatea rela- 
tivă populaţiei şi în care slovacii, care sunt de aceeaş rassă cu ei, și înainte 
de toate 4 milioane de germani, au un rol decisiv în politica Statului. Intre 
Statul naţional şi între Statul poliglot stă Statul cu populația mixtă. Din 
populaţia mixtă a acestor state un singur popor după importanţa sa nu- 
merică şi politică se ridică în mod deosebit şi ajunge din dinamica forțelor 
politice de fapt poporul conducător. Totuş minoritățile etnice ale unor astfel 
de State cu tot raportul caracterizat al forţelor au un rol pozitiv în privinţa 
politicii de Stat. In aceste State de obiceiu, cu chestiunea tratării mai mult sau 
mai puţin fericite a problemei minorităţilor, stă în strânsă legătură și chestiunea, 
siguranţei în afară a Statului respectiv. Politica de asuprire față de minorităţi, 
cum a fost încercată în secolul trecut mai peste tot, s'a dovedit ca absolut ina- 
plicabilă şi a condus în mod logic la grele complicaţii internaţionale. Aceste 
primejdii, astăzi, după ce către sfârşitul răsboiului mondial s'au trezit peste 
tot ideile lumii noui, au ajuns, firește, şi mai mari și de neînvins. Opunerea, 
brutală a majorităţii și minorităţii nu poate decide niciodată jocul forțelor 
politice în Statele cu o populaţie mixtă gin punctul de vedere naţional, și 
trebuie să învenineze lupta. Deasemenea, pentru dreptul la existenţă al unui 
popor care reprezintă o minoritate etnică din cuprinsul unui Stat cu popula- 
ţia mixtă, nu poate îi hotărîtor niciodată numărul absolut şi mai puţin 

numărul relativ al populaţiei. Dimpotrivă, decisive sunt cultura proprie, 
energia naţională și, la urma urmei, voinţa de vieaţă a minorităţii respective. 
Teoria principiului absolut al majorităţii ar aveă ca consecinţă, ca, de exemplu, 
Polonia, dacă s'ar alipi din nou imperiului rusesc, să poată fi înghițită de acesta, 
din punctul de vedere naţional, constituind în Rusia numai o minoritate nu- 
merică. Acest exemplu arată clar, cât de turburi sunt ideile unor cercuri, care 
dealtmintrelea trebuie luate în serios și care reprezintă principiul dreptului 
majorității față de minorităţi cu aparenţa autorităţii morale. Din categoria, 
Statelor cu populaţia mixtă face parte şi România. Minoritățile etnice la 
noi cuprind cinci milioane de locuitori, deci mai bine de 30 la sută din întreaga 
populaţie a ţării. Avându-se în vedere această proporţie a forţelor și fărâ- 
miţarea populaţiei minoritare între diferitele popoare, fireşte, nu poate fi nici 
o îndoeală, că poporului român i se cuvine rolul conducător. Totuş, România 
nu se poate numi un Stat național în înţelesul propriu al cuvântului. Din contra, 
şi în întreaga construcţie politică, a ţării şi în toată legislaţia trebuie să se ţie 
seamă de minoritățile care cuprind cinci milioane de oameni. Aceste minori- 
tăţi însă nu sunt indivizi izolaţi cu o limbă maternă străină fără legătură — 
interioară naţională şi culturală, ci dimpotrivă, ele formează nişte personali- 
tăți etnice bine închegate cu voințe hotărite de vieaţă. Deaceea este foarte re- 
gretabil că noua Constituţie, nu numai în definiţia naţiunilor, ci şi în toată 
ideologia şi în dispoziţiile ei izolate acceptă pe deplin teoria Statului Na- 
tional. Experiențele ultimului secol în centrul Europei și desvoltarea cea nouă 
a istoriei ar fi trebuit să arate primejdiile acestei ideologii. Nouă nu ne este cu 
putinţă de a clădi politica, noastră pe temeiul acestei teorii de Stat, oricât de 
mult suntem dispuşi de a ţineă seamă de rolul conducător care i se cuvine ne- 
contestat poporului român în politica ţării noastre. 

In această ordine de idei, vreau să răspund la întrebarea, până unde poate 
să meargă politica minorităţilor, fără a intră în conflict cu interesele Statului. 
Aceasta, firește, depinde de împrejurarea dacă e vorba de un Stat poliglot, sau 
de un Stat cu populaţia mixtă, sau de un Stat pur naţional, în care trăesc 
numai câţiva cetăţeni de naţionalitate străină, fără legături culturale între ei. 
Eu cred că întrun Stat poliglot, autonomia teritorială va fi singura posibili- 
tate a unei soluţii mulţumitoare şi care este în interesul tuturor popoarelor 
aflătoare în acest Stat. Pentru Statele cu populaţia mixtă, soluţia che- 

- stiunii minorităţilor nu se poate rezumă în mod teoretic, ci într'o formulă 
scurtă; sunt State cu populaţie mixtă, ca de exemplu Jugoslavia, unde so- 
luţia chestiunii minorităţilor iarăș nu-i posibilă decât prin recunoașterea, 
unei autonomii teritoriale. Aceasta va depinde în genere de aşezarea geogra- 
fică a minorităţilor. In orice caz însă, autonomia culturală este minimul pe care 
un Stat cu populaţia mixtă e dator să-l acorde minorităţilor. Inţeleg prin 
această autonomie culturală nu numai dreptul de autodeterminare al minori- 
tăţilor în chestiuni școlare și în chestiunile referitoare la înfiinţarea altor in- 
stituţii culturale, ci şi dreptul neştirbit de a întrebuinţă liber limba ma- 
ternă în administraţie, în justiţie și în toate celelalte ramuri ale serviciilor Sta- 
tului. Realizarea acestei autonomii presupune însă la rândul ei, recunoaşterea 
minorităţii ca individualitate etnică. Această pretenţie, care este și ideea fun- 

damentală a programului nostru politie, respectă cu stricteţe hotarele pe care 
Statul şi poporul conducător în Stat poate să le acorde minorităţilor drept cadru 
al libertăţii proprii de mişcare, fără a primejdui interesele sale. Soluţia, 
pe care programul nostru o dă chestiunii minorităţilor este deci nu numai ab- 
solut neprimejdioasă pentru politica Statului, ci arată foarte clar şi drumul 
pe care poporul român ar trebui să-l apuce în politica minorităţilor din mo- 
tivele mai înalte ale unei politici bine chibzuite de Stat. 

Totalitatea germanilor din România Mare reprezintă pentru apărarea 
intereselor ei şi a ideilor politice ale timpului un partid politic bine întemeiat 
într'o organizaţie bine alcătuită. Acestui partid nu-i lipseşte nici unul dintre 
criteriile, care sunt necesare pentru caracterizarea unui partid politie. Par- 
tidul nostru este din acele partide, care, ca aşă numitele partide naționale și 
clericale nu s'au născut în primul rând pe baza unei selecţii sociale. Puterea 
de activitate a unor astfel de partide nu este pentru aceasta mai mică. Gân- 
diţi-vă la organizaţiile oţelite ale partidelor catolice în Germania şi Austria, 
aşă numitul Centru şi partidul creştinilor-sociali, care au supravieţuit fără 
nici chiar cea mai mică pierdere de forţă trecerii dela imperiu la republica ra- 
dicală. Apoi gândiţi-vă şi la puternica concentrare de forţe pe care o con- 
stituiau partidele naționale în vechea Austrie. Cu toată nuanţarea în diferite 
fracțiuni cu caracter social, totuş teate partidele polone până și socialiștii, 
au fost unite în aşă numitul club polonez și tot aşă diferitele partide cehe în 
uniunea naţională cehă. O minoritate numerică aşă de mică cum sunt germanii 
în România, care numără aproape 800.000 de suflete şi nu prezintă deosebiri 
sociale prea pronunţate, n'are, fireşte, nici o nevoie de a mai întreţine şi fracțiuni 
sociale deosebite. Un program social cât de succint, care ţine aproximativ 
locul de mijloc între extremele și exagerările capitaliste şi socialiste şi care poate 
reprezintă și pentru poporul român tocmai justa linie de desvoltare politică, 
mulțumește în această privinţă, în trăsături generale, cerinţele tuturor stratu- 
rilor populaţiei noastre. O caracteristică din cele mai importante a unui 
partid politic este tendinţa către putere cu scopul de a realiză propriile lui 
idei politice. E firesc, ca această tendinţă să fie mai puţin pronunţată în par- 
tidul nostru. Voința către puterea, politică se mărginește la noi în primul rând 
numai la administraţia locală, la reprezentanţele alese ale comunelor, ora- 
şelor şi la ocuparea funcţiunilor conducătoare, în aceste unităţi administrative. 
Dar în desvoltarea ipotezei ne putem închipui foarte bine că partidul nostru, 
oricât de mic și restrâns s'ar prezentă el în parlament ca număr, ar puteă luă 
parte la un guvern de coaliţie. Gândiţi-vă numai la exemplul partidului na- 
ționalist german din Austria, care în parlament n'are mai mulți membri decât 
partidul german din România în parlamentul nostru, şi care totuş în comun 
cu partidul creştinilor-sociali deţine puterea politică în Austria întrun gu- 
vern de coaliţie și ocupă chiar postul vice-cancelarului Statului austriac. Evi- 
dent că între exemplul arătat și împrejurările dela noi este deosebirea hotărî- 
toare, că partidul naţionalist german în Austria provine din poporul condu- 
cător al Statului, noi însă aparţinem unei minorităţi etnice. Constelații ca 
în Austria sunt în altă parte excepţii şi deocamdată în România, nu 
ne putem așteptă la ele. Insă în realitate ele sunt cu putinţă şi, cu 

actuala formă democratică de guvernare, în alte State se întâmplă chiar re- 
lativ des. Partea decisivă pentru întrebarea, dacă tendinţa către putere o are 
şi partidul nostru politie, nu este consideraţia, dacă această tendință, mai 
de vreme sau mai târziu, se va realiză, ci din contra, numai și numai întrebarea, 
dacă în general vorbind, poate fi o dorinţă politică a noastră şi dacă în rea- 
litate într'un moment dat, pare a fi posibilă. La amândouă întrebările putem 
da un răspuns afirmativ cu anumite condiţii. Prin aceasta dispare şi ultima 
îndoeală dacă noi suntem un partid politie sau nu. 

Din principiul individualităţii etnice și din toate celelalte cerinţe princi- 
piale ale programului nostru politic rezultă în mod logic încheierea că reprezen- 
tanţii parlamentari ai germanilor din România, trebuie să formeze un partid 
parlamentar unitar şi independent de celelalte partide. Nici unui partid po- 
litie din România, afară de partidul poporului, nu i-a trecut prin minte de a 
se îndoi de dreptul nostru de a formă un partid parlamentar propriu. Pentru 
întâiadată, generalul Averescu s'a pronunţat contra, în discursul lui pro- 
gramatie ca prim ministru, din primăvara 1920, şi a doua oară la congresul 
partidului său din Sibiiu, în toamna anului trecut. Faţă de această declarație 
care cere contopirea reprezentanţilor parlamentari ai minorităţilor etnice cu 
partidele -politice românești, aş voi să declar, numai pe scurt, că nu vom re- 
nunţă la dreptul nostru de a menţine un partid parlamentar propriu atât timp: 
cât ne vom ţine de ideile fundamentale ale programului nostru politic și prin 
aceasta înainte de toate şi de ideea personalităţii deosebite a poporului nostru. 
Dreptul minorităţilor de a formă partide naţionale independente, dealtmin- 
teri s'a, impus în toate Statele Europei centrale de mult timp și nu se mai 
contestă, nicăiri în politica Statelor moderne. Germanii din România Mare 
manifestă prin partidul lor parlamentar german înainte de toate și solidari- 
tatea de nedesfăcut a tuturor triburilor germane din ţara noastră în Transil- 
vania, Banat, Bucovina, Basarabia şi Vechiul Regat. Ca o încheiere a acelor 
spuse despre menţinerea partidului nostru parlamentar independent, îmi daţi 
voie să citez aici textual reflexiile strălucite pe care le face d-l N. Dașcoviei 
în cartea sa menţionată, în această chestiune: «Minoritățile noastre cu un oare- 
care trecut în opera de conducere a Statului, au datoria și interesul să intre 
efectiv în luptele vieţii noastre publice, renunțând la pasivitatea și la rezerva 
cu aparenţă de ostilitate, spre a puteă aduce, astfel, contribuţia și comple- 
tarea lor la concepţia de conducere a majorităţii românești. Şi s'o facă tocmai 
în cadrele minoritare, nu contopindu-se în partidele românești, aşă cum li se 
recunoaşte dreptul prin tratatul de pace și va trebui săli se recunoască prin Con- 
stituţia cea nouă, — spre a aveă partea lor de mândrie, dar și de răspundere 
în Statul român care este acum și Statul lor. Iar în ziua când minoritățile, 
apărate și respectate în individualitatea, lor, vor participă proporţional la opera 
de legislaţie, de administraţie și guvernământ din România, ele vor în- 
cetă de a mai fi față de Stat simple minorităţi în atitudine de duşmănie sau 
de capitis diminutio. Din definiţia minorităţii rezultă implicit caracterul 
drepturilor consacrate prin tratate. Ele sunt drepturi colective, recunoscute 
unor grupuri aparte de cetăţeni ai Statului, deosebiți prin naţionalitate, limbă, 
rassă său religie de restul cetăţenilor). 

Cadrul activităţii politice a partidului nostru se poate rezumă, pe baza 
principiilor expuse ale politicii poporului nostru, foarte uşor în următoarele 
teze conducătoare: 

1. Recunoaşterea fără rezervă a Statului român, aşă cum am dovedit-o 
prin adeziunea noastră de bunăvoie declarată la Mediaş. : 

2. Deplină activitate politică şi parlamentară chiar şi în chestiunile care 
nu ating direct problema minorităţilor, întrucât sunt în interesul refacerii 
şi desvoltării Statului nostru. 

3. Realizarea programului politic al poporului nostru pe baza tratatului 
de pace şi înainte de toate pe baza hotărîrilor dela Alba-Iulia. 

Am arătat în cele spuse, fără, nici o rezervă, tot complexul de idei politice 
ale poporului german din România și am expus şi metoda prin care năzuim 
a duce la izbândă cererile noastre în politica naţională. Cine vreă să judece 
drept, va recunoaşte că nu cerem nimic ce ar puteă păgubi întrucâtva Statul 
şi că pe de altă parte noi, ca minoritate loială, reprezentăm un popor cu ca- 
lităţi eminamente constructive pentru desvoltarea Statului nostru. Pentru 
dreptatea acestei aprecieri, mărturie vie este istoria noastră din opt secole. 
Vedem astăzi fascismul reacţionând în contra acelei mișcări în politica na- 
țională, care se manifestase în ultimii ani ai răsboiului mondial cu scopul de 
a apără dreptul de autodeterminare a popoarelor şi minorităţilor etnice. Insă 
tot aşă cum popoarele conducătoare tind să-și strângă şi să-şi înmulțească 
forțele lor naționale în fascism, tot aşă crește astăzi şi încrederea în sine şi pu- 
terea de rezistenţă a popoarelor minoritare. Ideile mondiale ale apărării mino- 
rităţilor sunt astăzi o axiomă comună a omenirii. Realizarea lor stă în mâna 
acelor State, în care convieţuesc mai multe popoare și încarcă aceste State 
cu grea răspundere față de politica mondială. Corespunde cu concepția noa- 
stră politică şi este în acelaş timp și dorința noastră cea mai vie, ca balanţarea 
intereselor dintre Stat şi minorităţi, să fie găsită în jocul forţelor care se luptă, 
în politica internă. Noi suntem în toată sinceritatea gata de a ne înţelege pe 
tărâmul acesta. Poporul român însă dispune în propria sa, istorie din centrul 
Europei de bogate experienţe politice, care îi arată drumul cel bun spre re- 
zolvirea problemei minorităţilor şi, ţinându-se seamă de ele, se vor liberă în 
acelaş timp, spre folosul ţării noastre cele mai puternice forţe constructive 
pentru Stat, 


24 Maiu 1923 

NTR'UN cere intelectual atât de ales, se impune studierea fenomenelor 
politice și sociale cu toată obiectivitatea, fără patimă, stăpânit mai mult 
de judecata care discerne, decât de sentiment. Dar obiectivitate abso- 

Jută nu există. Științele naturale, cari își clădese construcţia legilor pe 
temeiul număratului şi al cântăritului, precum și matematicele, cari ope- 
rează cu raporturi de cifre, se pot ridică la măsura unei obiectivităţi mai 
mari, — subiectul trece pe planul al doilea. 

In ştiinţele, în cari obiectul este însuş omul, cu toate fenomenele sale 
psihice în cari el însuș se judecă, se clasifică, se evaluează, zadarnic căutăm 
obiectivitate, şi poate că subiectivismul, care pătrunde și de multe ori lumi- 
mează, conştient sau inconştient, toate cercetările fenomenelor psihice, atât 
ale individului cât şi ale colectivităţii, este imboldul cel mai nobil spre a trage 
maximul de profit în interesul progresului general. 

Să luăm un exemplu: Aproape două secole, explicarea vieţii noastre 
sociale şi de Stat s'a făcut cu ajutorul contractului social. Dela monarhomaci 
până la începutul secolului trecut, până la fondarea şcoalei istorice, con- 
tractul social, fie că eră considerat ca realitate istorică, fie că eră considerat 
ca o construcţie abstractă de drept, cu ajutorul căreia se explică cohesiunea 
socială — astăzi am zice solidaritatea — și organizaţiile sociale, eră concluzia 
celei mai înalte obiectivităţi ştiinţifice, temeiul real al explieaţiei vieţii noastre 
sociale. Şi cu toate acestea, fiecare învăţat, fiecare om de Stat, fiecare doc- 
trinar sau fiecare oportunist creà contractul social ca un instrument pentru 
a-şi justifică, tot în lumina obiectivităţii, cele mai subiective înclinări şi 
dorinţe. 

Prin contractul social Hobbes justifică cel mai sălbatic absolutism. 

Prin contractul social se justifică izgonirea tiranilor şi feudalismul. 

Prin contractul social se justifică răsturnarea ordinei vechi şi așezarea 
lumii noui. 

Prin el se justifică iobăgia, prin el imnul de slavă al libertăţilor omului, 
al libertăţilor politice și cetățenești. 

Prin el se justifică până şi concepţia teocratică, și tot prin el dărâmarea 
autorităţilor. 

Această mică pildă arată că ori câtă trudă au închinat pe altarul impar- 
țialităţii obiective toţi distinşii conferenţiari cari au urcat scările acestei 
tribune, vorbind de partidele politice, — o desbrăcare desăvârșită de în- 
demnurile, de năzuinţele, de idealele subiective, este o zadarnică și neisbu- 
tită încercare. i 

Doctrinecle politice ţin, fără îndoeală, seamă de realitate și mai ales 
atunei când ele au să formeze sâmburele programului unui partid politie. Un 
partid politie fără simţul realităţei, fără a ţine seamă de factorii existenţi, 
de mărimile date, de ceeace este, nici nu se poate concepe practic. Partidele 

politice însă, nu sunt simple birouri de înregistrare, ci sunt în continuă miş- 
care, cu tendinţe voluntariste de a menţine ce este bun, de a schimbă ce este 
rău, de a îndreptă, a îndrumă, a perfecţionă. 

" Pentru scopul acesta partidele trebuie să fie călăuzite de o concepţie 
superioară, de un ideal social, politie, economie, cultural. La baza lui nu poate 
stăpâni numai «ce este» ci și «ceeace ar trebui să fie». 

Este evident deci, că ori câtă obiectivitate şi-ar impune cineva, apo- 
stolia ideei pe care o reprezintă, curge ca sângele cald în întreg organismul 
activităţii sale, fie curat teoretică, fie practică. Deaici şi elanul, deaici avântul 
şi pasiunea cu care se apără o doctrină sau alta. De aici violenţa cu care se 
combate. Din această ciocnire străluceşte adevărata scânteie, îndrumătoare 
de fapte mari și nobile. 

Tot în cadrul unei obiectivităţi cade şi această slabă încercare de a arătă, 
că rămânând în nota obiectivităţii, eliminarea oricărui subiectivism este 
imposibilă. 


* 
* * 


Doi factori stăpânesc întreaga desvoltare a omenimii. Toată evoluţia. 
socială este o neîntreruptă năzuinţă de a stabili echilibrul potrivit între aceşti 
doi factori. 

Pe de o parte, stă individul, cu toate înclinările sale egoiste, cu toată 
lupta sa personală pentru existenţă, cu toată încrederea în sine împreunată 
cu voinţa veşnică de a stăpâni. Facultăţile sale fizice și psihice îl aduc în 
conflict permanent cu semenii săi. Până și exploatarea sentimentului de so- 
ciabilitate în interes propriu; toate îl îndeamnă să nu sufere nici o stăpânire 
și să nu-și înfrâneze nici o dorinţă. Omul tare este mai puternic singur. Apo- 
teoza individualismului, îmbrăcată în haina filczofică a supraomului, nimeni 
n'a căutat-o mai ademenitor ca Nietzsche şi Stirner. 

Pe de altă parte, societatea. Izvorîtă tot din înclinările individului, creind 
putere prin asociaţie, mărind maximul de muncă prin colaborare, apărând 
pe individ de individ, înfrânând voinţa neînfrânată cu veşnica încercare 
de-a sugrumă individualismul şi de a-l înnecă în apa turbure a colectivismului 
absolut ! Tendinţă încoronată prin încercarea de a căută și găsi un suflet real 
al societăţii, întocmai cum religia a găsit un suflet real al individului. 

Aceşti doi factori duc o luptă titanică, cu sorți schimbători. Individul 
ajunge uneori stăpânul societăţii, urmând drumul instinctului şi al setei de 
putere, şi suprimă tot ce ar încercă să/l împiedice în urcarea culmilor celor 
mai înalte. El devine Dumnezeu, personalitatea sa altar, la care toată socie- 
tatea este menită, să aducă hecatombe de jertfe. Şi nu se poate spune, când 
privim desfăşurarea, istorică a omenimei, că individul n'a urcat înălţimi ame- 
țitoare începând dela egiptieni, greci, italieni (Renaşterea) şi până în zilele 
noastre. 

Când culmile devin prea ameţitoare, freamătul codrului începe, corul 
arborilor se schimbă în furtună, societatea reacţionează și altarul individu- 
lui, sfărâmat şi distrus, zace în fundul văilor!... Incepe crepusculul zeilor. 

Societatea își începe opera de nivelare și nivelează în jos, tot mai în jos, 
până la unitormizare. Avânturile individului sunt stinse, și el devine robul 

incolor al mulțimei, iar drumul progresului pare că se înfundă. Un nou proces 
se începe: răsturnarea incompetinţelor, restabilirea ierarhică a valorilor şi 
iarăşi individualismul devine dogmă. 

Secretul cel mare al omenimii este să găsească cumpăna cea dreaptă 
între individ și societate, să creeze posibilităţi ca individul să-și dea maximul 
de contribuţie pentru clădirea edificiului social, fără însă, ca în urma lui să 
lase şirurile cernite de desmoșteniţi, îngenunchiaţi, istoviţi, lipsiţi de lumină 
şi dreptate. 

Aici intervine solidarismul. 

i s*a 

Solidarismul este tot atât de vechiu ca și. omenimea. Ori unde s'au găsit 
oameni împreună şi au fost amenințați de vreun pericol, şi-au unit forțele, 
pentru ca să se apere, să cucerească, să izbutească mai ușor. Solidarismul 
este, într'o măsură, identic cu însăș asociabilitatea speciei umane. 

Incepând dela hordele primitive, cu solidarismul lor mecanic — cum 
zice Durkheim, — sau de turmă, apoi trecând prin toate fazele solidaris- 
mului organic ale asociațiilor sociale, ca familie, castă, clasă, națiune, ome- 
nimea în toate manifestă idea interdependenței sau a solidarității. 

Solidaritatea o vedem manifestându-se real în spațiu: apărarea tuturora 
faţă de ciumații din Bombay; sau în solidaritatea interesului economic, de 
pildă al ținuturilor cari produc bumbac, cu ţinuturile noastre. 

Vedem apoi idea solidarității manifestându-se în timp. Toate comorile 
etice, estetice, ştiinţifice, tot ce generaţiile trecute, în sforțări şi în lupte 
fâră de odihnă, au adunat pas cu pas, din momentul în care omul a rostit 
cel dintâiu cuvânt și de când a întrebuințat pentru prima dată piatia ca armă 
sau ca instrument și până astăzi. 

Toată ploaia de aur a culturii și civilizaţiei, toată clădirea minunată a 
gândirii omeneşti care, adunând cărămidă după cărămidă, în străfulgerări 
superioare a creat marile sisteme filozofice. 

Toată mintea, practică prin care s'a robit natura. Totul a rămas mo- 
ştenire din trecut, generaţiilor de astăzi și se sfințește printr'o evoluţie perma- 
nentă. lată solidarismul în timp. 

Solidarismul a crescut şi, crește, cum se înalță o plantă în pădure, — de 
sine, fără contribuţia nimănui, inconștient, necristalizat într'un îndemn su- 
perior, fără ca la baza lui o doctrină, o concepție, o sinteză superioară, să 
transforme totul într'un scop șisă-i puie temeliile unei revelațiuni de mora- 
litate superioară. Francezii şi mai ales Léan Bourgeois au marele merit de 
a fi sintetizat ideea solidarismului într'o doctrină socială și politică. 

Idea solidarismului este simplă. Individul, product al societăţii, se naște 
ca datornic al ei; el are de plătit o datorie societăţii. Raportul dintre individ 
şi societate este transformat într'o obligaţiune de'drept. Răsfoindu-se dreptul 
roman, s'a oprit la capitolul guasi-contractelor, poate capitolul cel mai in- 
color ca teorie de drept. Găsindu-se o asemănare, solidarismul a fost înglobat 
între guasi-contracte şi astfel s'a mutat construcţia etică a solidarismului 
în închisoarea îngustă a unor paragrafi. Greşeală | 

Nu este misiunea mea să arăt, acum, de ce este greșeală. 

Solidarismul poate să lumineze şi să încălzească numai în largul con- 
cepțiilor etice, ca principiu de vieață, prin constrângeri de ordin moral. Nici 
creștinismul, nici budismul, nici socialismul, nici naționalismul, n'au avut 
nevoie să se restrângă în formule juridice, ci au rămas în concepția univer- 
salităților etice, din care şi dreptul este numai o părticică. 

Noi, din acest punct de vedere vom privi solidarismul și nu ne vom lăsă 
ademeniţi să privim datoriile noastre sociale prin prisma quasi-contractului,. 
prin care nici nu se poate ajunge la o constrângere de drept. Constrângerea 
nu s'ar puteă stabili decât numai pe baza unei legi și atunci nu quasi-con- 
tractul, ci legea ar îi temeiul constrângerii. 

Solidarismul social, aşa cum lam văzut, este o simplă realitate, o con- 
statare de tendințe şi îndemnuri. Dar solidarismul izbutește să spargă starea 
amortă şi să îmbrace o formă concretă. 

Astfel: solidarismul social crează familia, națiunea, omenimea. 

Solidarismul economic: clasa, sindicatul, mutualismul, cooperaţia; iar 
solidarismul politic creează comuna, provincia, Statul. 

Nu ne vom opri asupra felului îndeobşte cunoscut cum, din forma soli-- 
darităţii sociale, întemeiată pe descendență — familia — cu timpul, după 
ce prin îmmulţire cadrele au devenit prea largi pentru o familie, s'a creat o 
organizaţiune politică comuna, iar familia iniţială prin ramificări s'a divizat 
în cadrul acestei organizaţii politice, în mai multe familii. Esenţial este că 
organizația exterioară menită să păstreze ordinea și liniștea este rezultatul 
acestei solidarităţi sociale căreia i se suprapune solidaritatea politică. Nu 
vreau să zic că toate comunele s'au creat la fel, dar originea comunei, tipul 
comunei, s'a format astfel. 

Să vedem cum solidarismul politie creează Statul. 

Solidarismul social creează şi națiunea. Națiune în sens etnic şi nu politic. 

Națiunea este produsul trudnic al multor puteri care, involuntar, prin- 
tr'un inexplicabil concurs de împrejurări au colaborat într'o muncă continuă. 
şi fără de odihnă de-a creà un substrat sufletesc similar, o conștiință comună, 
un ideal comun, și o concepţie de vieaţă comună. 

Conștiinţa descendenţii comune; 

Un trecut de dureri și bucurii comune; 

Mediul natural similar; 

Limbă comună; 

Credinţă comună; 

Obiceiuri, muncă, dansuri, artă comune; 

Interese economice comune; 

Apărare de vrăjmaş. À 

Toți factorii creează o cultură națională comună; izvorul adevărat 
din care se bea apa cristalină şi în care se topesc toate năzuințele străine. 
Imprejurul aceste. culturi, care cuprinde şi partea sufletească şi partea 
economică, se strânge solidaritatea socială națională. 

D-i prof. Gusti, în frumoasa sa lucrare «Problema naţiunilor» zice despre 
naţiune: i 

«Națiunea, este o creație sintetică voluntară, o unitate socială care repre- 
zintă un sistem voluntar, cu o motivare cosmică, biologică şi psiho-istorică,. 

cu voinţa socială drept causa movens a procesului de naționalizare şi cu ma- 
nifestările creatoare pe tărâmul sufletesc, economic, juridic ș și politic al vieţii 
naţionale, care formează cultura naţională». 

Exemplul îl avem în trecutul nostru apropiat, când rupţi şi sfărâmaţi 
în patru părţi, indiferent de stăpânitori, solidaritatea naţională se manifestă 
în taină întotdeauna, la lumină de câte ori puteă. 

Românii din Ardeal începând dela Supplex Libellus Valachorum, dela, 
discursul lui Bărnuţiu din 1848 dela «Deşteaptă-te Române», la 1877 răs- 
boiul pentru neatârnare, apoi în tot decursul luptelor politice mai noui, în 
timpul răsboiului mondial și, în urmă, în grandioasa manifestare de unitate 
dela 1 Decemvrie 1918, conştient şi inconștient, cu mic cu mare, fără deo- 
sebire de clasă sau ocupaţiune, au manifestat alături de solidaritatea naţio- 

nală. Flamura era «unitatea culturală». 
Solidaritatea, acolo, ca şi în vechiul regat, unde s'a topit în cel mai înăl- 
ţător avânt al sacr ificiului de sine — ca și în Bucovina și Basarabia, pătrun- 
sese în mintea şi inima întregii națiuni. 

Spengler în cartea sa extrem de interesantă «Der Untergang des Abend- 
landes» sfarmă cultura omenimei și o împarte în diverse culturi care trăesc 
o vieaţă izolată, se nasc, cresc, degenerează în civilizaţie şi mor. 

Pesimismul său a urzit un vifor de proteste. 

Dacă, urmând felul său de judecată, culturile pe care le stabilește cl în mod 
artificial le subdividem: în culturi naţionale, într’o nouă simbolică, vedem 
cum pesimismul universal se poate transformă uşor în optimism naţional, 
deschizându-se larg calea oricărei culturi naţionale ca să urce înălțimi ade- 
menitoare pentru ca apoi, mai târziu, odată și odată, cine știe, să scoboare 
din nou în întuneric. 

Ori individualităţile acestea culturale atât de distincte numite naţiuni, 
product al solidarităţii sociale, fatal au fost menite să-și dea o organizaţie 
proprie şi să încununeze solidaritatea socială cu o solidaritate politică, creând 
după mult sbucium, multă risipire de forțe, dar și multă perseverenţă firească, 
Statul naţional, — cea mai frumoasă manifestatie de solidarism politic al 
secolului XIX şi XX. 

Răsboiul mondial n’a fost altceva pentru noi decât lupta pentru de- 
săvârşirea politică a ideii naționale. Solidarismul social creează națiunea 
care, la rândul ei, îşi creează organizația politică: Statul național. 

Incă Herder spune că: «Națiunile sunt organele naturale, Statele orga- 
nele artificiale ale omenimei». 

Solidarismul social, cu substratul unitar de cultură, creează națiunea, 
care la rândul său îşi creează pe aceeaş bază a solidarismului, organizația 
politică: Statul național. Mintea omenească adună forțele răslețite îndru- 
mate de un simţ, de convergenţă instinctivă într” un sistem de organizare: 
Statul. 

Masaryk, în cartea sa «Noua Europă» p. 33 ed. germană, spune: «Na- 
țiunea, este o organizaţie de cultură, organizaţia întregei culturi naţionale, 
o organizaţie liberă, dată de însăş natura; Statul este înainte de toate putere 
organizată). Apoi: «Națiunea este o organizaţie democratică; Statul este o 
organizație aristocratică;... Statele democratice sunt abiă în formaţiune». 

In organizaţia de Stat, solidarismul politic are prilejul cel mai potrivit 
de a se manifestà în toată fecunditatea sa. Multiplele funcțiuni sociale, poli- 
tice şi economice, cu tendinţe diverse, cu înclinări adverse, cu interese dis- 
parate, se concentrează în Stat, în conflicte permanente. Statul democratie 
are menirea de a le apropiă, de a le armoniză, de a elimină conflictele. El 
stă deasupra, ca îndrumător general, imparţial. 


Odată creată organizaţia politică a solidarismului să vedem cum be ma- 
nifestă el în Stat. 

Statul nu-şi poate împlini misiunea, decât dacă forţele vii, cari trăese 
în societate, participă activ la realizarea acestei misiuni. 

Când într'un Stat domnește forţa şi când aspiraţiunile cetăţenilor sunt 
altele decât cele reprezentate prin puterea de Stat, organizaţia este artifi- 
cială şi nu trăește decât până atunci până când aspiraţiunile contrare se or- 
ganizează şi pot opune o forţă identică sau mai mare puterei de Stat. 

J.llinek zice: 

«Solidaritatea, socială este și temelia Statului; solidaritatea artificială 
creată prin constrângerea Statului nu are durabilitate». | 

Fără îndoeală că multe State au trăit și au trăit mult, întemeiate pe 
teroarea și pe adoraţiunea forţei. Dar, ca la toate evoluţiunile, în natură sau 
în societate, principiul care s'a realizat încet, însă cu perseverenţă continuă, 
a fost acela, de a se elimină tot ce este artificial, dușman firii, duşman încli- 
nărilor omeneşti, duşman condiţiilor bio-psiehologice ale societăţii. 

Fără îndoeală că individul nu are îndreptăţire să stea cu braţele încru- 
cişate şi să aştepte liniştit realizarea determinismului. Evoluţia nu este o 
linie dreaptă, continuă, înainte, tot înainte, ci ea este o linie foarte chinuită 
curbată, cu opreliști, ba pentru multă vreme chiar cu întoarceri. Individul 
are toate posibilităţile de-a interveni şi dacă intervine înţelept în cadrul ge- 
neral al desvoltării firești, progresul se intensifică și lumea va fi ferită de 
multe experienţe chinuitoare. 

Odată Statul creat şi recunoscute principiile din cari s'a creat, cei chemaţi 
să călăuzească paşii popoarelor au și datoria să adâncească în conştiinţe 
aceste principii. 

In primul rând este nevoie de educaţiunea cetăţenească. Scop, mijloace, 
trebuesc bine lămurite. Semănătorii de idei au să clădească concepţia cosmică 
şi principiul de vieaţă care să pătrundă adânc în mintea și inima individului. 
Astfel orice manifestaţie să fie scăldată în acest principiu şi toate acţiunile 

să fie o emanaţiune a forţei acesteia, ideale. 

Credinţa că numai ce este material este real, n'a ademenit omenimea 
gânditoare decât numai puţine clipe. 

‘Ideile au fost, sunt şi vor fi uriașii îndrumărilor mari şi nobile ale ome- 
nimii, cari au realizat și vor realizà opere gigantice. 

Pe temelia acestui substrat de fond moral, de idei măreţe, de concepţii 
pătrunzătoare se clădește viitorul unei naţiuni. 

Pentru vremurile pe cari le trăim astăzi, ideia care s'a dovedit mai mult 
decât oricare altă ideje menită să formeze substratul moral al popoarelor 
culte, a fost tocmai idea națională. 

Ce ne interesează pe noi mai mult este să arătăm că, în idea națională 
se cuprinde complet idea solidarismului politic. 

Solidarismul precizează mai bine una din laturile ideei naționale: felul 
cum se armonizează diversele curente sociale în sânul naţiunei. O naţiune 
cuprinde în sine toate elementele chemate să asigure progrtsul coleetivităţii. 

Națiunea se compune urmând o secţie verticală din: ţărani, meşteșu- 
gari, industriaşi, comercianţi, preoţi, militari, advocaţi, medici, etc. etc. 

In secţie orizontală: capitaliști, proletari, burghezi, tărturari, bogaţi, 
săraci, ete. etc. . 

Toate aceste elemente formează armata cea mare a naţiunii cu care se 
dă bătălia pe terenul politic, cultural şi economic. 

Marx însuş împarte clasele după categoriile activităţii economice — ne- 
gând identitatea; între clasă şi profesiune — în trei clase principale: 1. Pro- 
prietarii de pământ, cari beneficiază de renta pământului; 2. capitaliştii, 
cari beneficiază de profitul capitalului; 3. muncitorii, cari dau muncă 
pentru salar. 

Afară de aceasta urmează o imensitate de clase secundare. Numai ţă- 
rănimea o împarte Engels, la 1848 în 5 clase !... clasa țăranilor mari, mijlocii, 
mici; ţăranul mic liber, iobagul feudal, şi muncitorul agrar și cu toate că 
recunoaște clasele și lupta de clasă ca o realitate istorică, cere desfiinţarea, 
claselor (Engels Anti-Duhring p. 303—304) — căci lupta socialismului se 
va termină cu această, desființare a claselor. 

Tot la eliminarea luptelor de clasă se poate ajunge și prin ideia naţio- 
nală întemeiată pe solidarism, după cum vom vedeă, fără a distruge, ci clă- 
dind înainte. i 

După doctrina naţională, fondul etnic sufletesc, după cum am văzut 
mai sus, trebuie să fie comun sau tinde să se unifice. 

Elementele acestea deosebite pe fondul acesta comun, dacă voiesc să 
dăinuiască, să se întărească şi să progreseze, au nevoie ca acţiunile lor să fie 
astfel coordonate încât din ele să rezulte maximul de profit și pentru individ 
şi pentru colectivitate. Ori, o îndrumare diversă pentru fiecare din aceste 
elemente, o răsboire permanentă. între ele, duc cu siguranță la desagregare 
şi la ruină — ruină completă, pentrucă nici unul nu poate trăi singur, oricât 
de puternic ar fi el. 

Evident că se impune o colaborare și fixarea condiţiilor de colaborare. 
Evident că se impune o solidaritate și evident că cu cât solidaritatea va fi 
mai mare, cu atât organizaţia politică a acestei colectivităţi — Statul — va 
fi mai puternic şi mai rezistent. 

Aici, intervine solidarismul politie, arătând principiile generale cu ajutorul 
cărora ideia naţională poate să-și împlinească complet misiunea, istorică. - 

Solidarismul înălțat; la valoarea unui principiu politie tormează criteriul 
en ajutorul căruia se armonizează diversele interese, se suprimă nedreptă- 
tile, se corectează cruzimile libertăţilor naturale neînfrânate. 

Solidarismul nu este numai un principiu abstract ci este şi un mijloc 
politie de a grupă forţele, de a le organizà și de a le împăcă, 

Privind întocmirea socială a națiunii aşă cum se prezintă astăzi, vedem 
stăpânind peste tot disharmonia socială. 


17 Doctriacle politice 

Exploatatori şi exploataţi, bogăţie, lux, desfrâu, — sărăcie mizerie, dis- 
perare. 

Posibilităţi ilimitate pentru a satisface orice poftă—flămânzi, analfabeți, 
roși de toate morburile. Ori fără îndoială, că într'un amestec atât de desor- 
donat de valori şi minus valori, solidaritatea este o iluzie. 

Armele cu care se poate lupta împotriva acestei desagregări sunt: 

Răspândirea credinței naţionale solidariste și 

O acţiune puternică împotriva, disharmoniei. 

Sau, cum am arătat mai sus crearea echilibrului stabil între indivi- 
dualism şi colectivism, pentru ca nici condițiile ulterioare de progres să nu 
fie stânjenite. 

Aici poate interveni pertect de bine și principiul moral al ideii solidariste. 

lată acest principiu: el se bazează pe împlinirea obligaţiunilor. Este o 
axiomă morală de a-ți replăti datoria. Pentru tot binele pe care i l'a făcut 
societatea, bine creat cu mari sacrificii lăsând în drum pe cei desmoșteniţi, 
individul își plăteşte datoria prin faptele sale, creând astfel de instituțiuni 
care salvează pe desmoșteniţi și elimină mizeria și nedreptatea. 

Dar dacă eliminăm construcţia artificială de drept și lăsăm numai partea 
morală, poate că nimeni n'a exprimat idea solidarităţii mai strălucitor într'o 
concepţie pe care numai divinitatea geniului a creat-o decât Kant în impe- 
rativul categoric. 

«Lucrează aşă ca maxima voinţii tale să poată servi oricând ca prin 
cipiu pentru o legislaţie universală.». 

«Lucrează ca tu să întrebuințezi umanitatea atât în persoana ta, cât, 
şi în persoana oricui, totdeauna ca scop şi niciodată ca mijloc». 

Prin politica socială conştientă care nu se dă înapoi dela nici o conse- 
cință logică de a crea justiţia socială, ţinând însă seamă de principiul evoluţiei, 
națiunea poate îi îndrumată admirabil pe calea consolidării şi aicea poate că 
suma datoriilor sociale fixate de Bourgeois în: 

1. Învăţământul gratuit; 

2. Minimul de existenţă; 

3. Asigurarea, contra riscurilor vieţii, sunt cu mult, prea puţine. 

Deatunci a intervenit răsboiul, marile revoluții răsturnarea lumii vechi, 
noui probleme. Solidarismul îşi reclamă drepturile din ce în ce mai mult. 

Sa modificat în primul rând concepţia proprietăţii. 

S'a modificat raportul între individ şi Stat. 

Sa modificat raportul între capital și muncă, — și totul este pe drum 
să se îndrume spre o nouă concepţie a însăși principiului demnităţii de om. 

La, bază stă eliminarea exploatatorilor cari distrug armonia, Ori aceasta 
este calea, pe care trebuie s'o urmeze și doctrina naţională întărită prin ideia, 
solidarităţii. 

Prin realizarea solidarismului, aspectul Statului se schimbă. 

Nimeni nu vrea să creadă că solidarismui politic al naţiunii, va aduce 
pacea socială. Ca şi pe vremea lui Heraclit, și astăzi şi totdeauna, toate sunt 
în curgere, dar se ajunge la un imens rezultat, dacă se interealează în şirul 
nesfârșit de lupte, un moment de reculegere, de care omenimea are atâta 
nevoie, 

Aspectul Statului se schimbă, pentrucă multe probleme, dacă nu vor 
fi complect rezolvite, dar vor îi îndrumate mai bine. In rândul întâiu însăș 
lupta, de clasă va primi un alt aspect. 

Statul, apostolul solidarismului, va ferde caracterul unei instituțiuni 
puse la dispoziţia şi discreţia unei clase sociale. Statul va aveă nu numai teo- 
retic, ci şi practic, o misiune generală, universală, iar clasa cu misiunea, sa, 
unilaterală a solidarităţii economice în primul rând, îşi va atlà rezolvită mi- 
siunea sa de a luptă împotriva unei alte clase de asupritori, prin Stat. Bine 
înţeles că tot Statul, în numele aceleiaș solidarităţi, se va opune ca altă clasă 
să se transforme în instrument de asuprire și va păzi ca orice privilegii de 
clasă, odată șterse, să nu mai reînvie. 

În Statul” stăpânit de idea solidarităţii, nici înălțările ameţitoare ale 
indivizilor cari.să sfarme sub călcâiul lor vulgul, nu vor fi posibile, dar nici 
întunecimile sociale nu vor mai roade la existenţa naţiunii. 

Organismul naţional va trebui completat tot în vederea salvării ideei 
solidaziste și a creà din naţiune o autarchie care să poată singură să-și sa- 
tistacă condiţiunile de progres. 

Nedreptatea, trecutului a făcut să avem o țărănime chinuită şi neîndrep- 
tăţită. Datoria solidarismului este să o ridice la întreaga ei valoare politică 
Şi economică şi să corecteze vitregia sorții cu orice mijloace. 

Tot în semnul solidarismului, națiunile cari n'au burghezie — cum 
este cazul nostru în provinciile unite — cari nu au o burghezie conştientă 
de misiunea ei, trebuie să-și creeze, bine înţeles în mod firesc, în interesul 
autarchiei şi a solidarismului național o astfel de burghezie. 

Fără intelectuali, fără meseriaşi, industriași, comercianţi, funcționari, 
fără aparatul acela în care se frământă mai bine și mai cu folos ideile, de unde 
pornesc îndemnuri noui, de unde se luminează colţuri întunecoase, unde se 
trudeşte munca istovitoare de creer de-a organizà, a analiză, a sintetiză, o 
naţiune nu poate răspunde chemării mari şi nobile pe care o are. 

Odată creată solidaritatea și pătrunsă în conştiinţa masselor în întreaga 
sugestiune morală, ca o concepție superioară de vieaţă, organismul social 
devine mai puternic și individul mai bun. Reamintim raportul strâns dintre 
individ şi societate, căci oricât ar îi individul un produs al societăţii, socie- 
tate fără indivizi nu există. Statul are deci să apere și valoarea morală a in- 
dividului. 

Prin solidaritate individul primește noui valori, încrederea, curajul, sen- 
timentul de sacrificiu — toate se măresc. 

Prin aceste elemente prielnice, valoarea individului nu numai că nu 
scade, ci conștiința libertăţii și a autonomiei morale împreunată cu conștiința 
solidarismului şi a răspunderii, dă o amploare nebănuită personalității in- 
dividuale. Avântul nobil al individului împreunat cu altruismul generos, 
creează superioritatea lui etică faţă de alte forme. > 

Solidarismul cere ca fiecare individ să fie un factor folositor al societății; 
el este potrivnic risipirii uşuratice a forţelor și, astfel, acceptă categoricul 
imperativ al energeticei, «Nu risipi energiile». 

Aceste ar fi ideile conducătoare ale partidelor naţionale, cari sub as- 
pectul solidarismului politie cuprind: 


17% 


www.dacoromanica.ro 





260 DOCTRINELE PARTIDELOR POLITICE 
1 





şi ideia democraţiei 

şi ideia, libertăţilor 

- Şi ideia justiţiei sociale 

şi ideia ordinei de drept, 

adevăratele temelii ale unei concepţii moderne și sănătoase. Desvol- 
tarea lor nu se poate face în timpul restrâns fixat pentru o conferinţă. 


PARTIDELE POLITICE 


In alergările fără de odihnă a năzuinţelor, în conflictele veşnice de in- 
teres, în însăşi forțele cari au lucrat în trecut, în calitățile de rasă, în mediul 
social și natural, în individualităţi puternice, sunt adunate atâtea forţe vii, 
neobosite, creatoare şi distrugătoare. i 

Toate, laolaltă, formează vieața cu sbuciumul și lupta perpetuă și intensă. 

Din ele se desprind curente, unele admirând materia, altele energia. 

Unele închinându-se staticei, altele dinamicei. 

Unele practice, altele ideologice. 

Curentele acestea amorfe la început, cu vremea prind forme concrete. 
Sinteza, stabileşte un principiu,:o doctrină, în care se nădăjduește ca întrun 
salvator. Se creează instrumente de execuţie, și, iată că acele curente timide 
la început, intră în plină acţiune, organizate, gata de a da soluţii noi pro- 
blemelor nerezolvate. 

Astfel, se creează partidele politice. 

Diviziunea lor s'a făcut după diverse criterii, mai mult exterioare decât 
de esență. ` 

Partid conservator, liberal, radical, progresist, sunt mai mult indicațiuni 
de celeritatea cu cari voesc să rezolve o problemă, decât de cum voesce să o 
rezolve. 

Partid național, țărănist, indică mai mult cantitatea asupra căreia se 
întind partidele decât adevăratele principii cari le călăuzesc. 

Din punct de vedere practic, incontestabil că toate numirile sunt justi- 
ficate și programele dau lămuririle necesare pentru credinţele cari le călăuzesc. 
Impărțirea apoi a partidelor oportuniste, de clasă, doctrinare încă nu spune 
nimic. i 

Domnul profesor Gusti, în admirabila d-sale conferință, arată artifi- 
cialitatea, tuturor clasificărilor. Cu toate acestea, avem curajul să propunem 
o nouă clasificare. 

Din punct de vedere teoretic, ar îi admisibilă o altă împărţire, care să 

rezolve în esenţă fondul fiecărui partid. 
i Am arătat, la început, că două mari principii se luptă să cucerească stä- 
pânirea vieţii, amândouă, cu sorți schimbători de izbândă: principiul indi- 
vidualist şi principiul colectivist, individul şi societatea, cei doi mari duş- 
mani neîmpăcați. 

Consequent cu aceste două principii, partidele politice se pot împărți 
în partide cari adoptă individul ca centru al preocupărilor, şi partide cari 
adoptă societatea ca centru, O a treia împărţire ar îorma-o aceia cari 
încearcă să încheie un compromis între individ şi societate. 

Fără îndoeală că toate partidele ţin seamă atât de individ cât și de so- 
cietate, dar pe când partidele individualiste sau desconsideră societatea sau 
o așează pe planul al doilea, partidele. colectiviste, sau desconsideră sau 
reduc individul la un rol secundar. 

. Să vedem cum se prezintă sub acest aspect partidele noastre. 

In fruntea partidelor individualiste stau partidul liberal și partidul con- 
servator. - 

Partidul liberal. 


La baza partidelor liberale stă principiul, daissez faire, laissez passer. 
A discuta că partidele liberale stau în fruntea partidelor individualiste, este 
a pierde vremea. Progresul îl înţeleg ele în acest sens individualist-atomistic. 

Toate considerațiunile feale, care silese partidele liberale să ia măsuri 
sociale, sunt de domeniul circumspecției politice, o derogare dela doctrină. 

D-l Duca spune: «Exproprierea e o formulă de progres social cu totul 
credincioasă principiilor doctrinei liberale». 

După te mai sus spusese că doctrina liberală se poate rezumă în urmă- 
toarea formulă: «Progresul sub toate formele, în cadrul însă al concepţiei 
proprietăţii individuale». 

Ori esența principiului proprietăţii individuale este tocmai să aperi pro- 
prietatea individuală, și nici de cum să o iei. 

Exproprierea se poate justifică cu nenumărate motive, dar nu se poate 
susţine că ea face parte din doctrina liberală. 

Bouglé!) rezumă mai credincios principiile liberalismului în trei factori: 

1. Libertatea; 

2. Proprietatea; 

3. Autonomia contractuală. 

Liberalismul, în forma sa clasică, a murit, — cel puțin pentru zilele 
noastre. 

Partidul Conservator. 


Partidul conservator, este individualist mai mult prin elementul static 
care formează esența conservatorismului. 

Societatea noastră burgheză, capitalistă, a crescut călăuzită de princi- 
piile doctrinei liberale, deci conservarea structurei noastre sociale de astăzi, 
nu poate fi altceva decât menținerea liberalismului. Poate că societatea odată 
transformată, conservativismul va evoluă la menţinerea, acelei forme sociale 
refăcută, de elementele dinamice existente în sânul societăţii. 


Partidul Poporului. 


Imediat urmează partidul poporului, dacă admitem că doctrina acestui 
partid este neoliberalismul. 

Esenţa neoliberalismului este tot liberalismul, dar prin nenumăratele 
concesiuni de oportunism, sau de politică reală care se fac — aproape că se 
evaporează orice doctrină și rămânem în cadrul unui program de partid care 
poate fi foarte ademenitor, dar nu este nicidecum doctrină. 





) Le solidarisme. 

La mijloc vin partidele naţionale sau naţionaliste, cari încearcă să re- 
stabilească un echilibru între individ și societate, în cadrele solidarismului 
politie naţional. 
Partidul nationalist democrat. 


Domnul Profesor N. Iorga şi-a închinat întreaga vieaţă de muncă şi 
elan să creeze, printr’o extraordinară intuiţie, sinteza culturală, și politică, 
a naţionalismului. 

Partidul Naţional Român. 


Toată concepția politică a partidului naţional se întemeiază şi s'a în- 
temeiat pe principiul solidarităţii naţionale. 

Solidaritatea naţională ‘pentru partidul național nu este o artificialitate 
abstractă izvorîtă dintr”o teorie politică metafizică. 

Nu eruditul, în biblioteca sa, a creeat doctrina pentru care s'a alergat 
cu marele aparat al reclamei, ca să i-se inventeze un partid, — ci doctrina s'a 
creat invers. In luptă nestârşită, vieaţa şerpuind prin văile realităţilor, şi-a 
ros o albie, ca şi apa, distrugând obstacolele din faţă, găurind pământul, 
sfărâmând, cu răbdarea pe care numai apa o are, stâncile şi dându-și după 
multă şi istovitoare încordare” așezarea maximului de stabilitate. 

Toată îndreptarea politică din Ardeal nu a fost călăuzită de vreun 
cult exagerat al individualismului ; fără a pierde um singur minut din vedere 
individul, toată străduinţa titanică a naţiunii a fost de a-și creià o clasă de 
intelectuali, înarmaţi cu toate armele culturii; lupta s'a dus instinctiv pentru 
eliberarea şi emanciparea naţiunii întregi. Libertăţile individuale erau câş- 
tigate în măsură mare prin luptele generale ale democraţiei, prin ștergerea, 
iobăgiei, prin declararea, egalităţii tuturor cetăţenilor în fața legilor. Ceiace 
însă, nu eră realizat, și ceiace pătrunsese tot organismul naţional eră înfri- 
gurarea de a se vedeă emancipată și liberată colectivitatea naţională întreagă, 
— era, deci, un ideal social, în cadrele ideei naţionale de realizat, izvorît din 
starea de robie naţională. 

Vieaţa a creat concepţia interesului general pentru toate păturile, toate 
clasele, toate interesele naţionale, cimentând în conţinutul ideei naționale 
și ideea solidarismului naţional. 

Nu aşi aminti.lucruri prea îndeobşte cunoscute; o fac cu toate acestea, 
deoarece d-l Manoilescu, în frumoasa sa conferinţă, sub ușoara învinuire că 
partidul naţional n'a guvernat, lipsindu-i materialul documentar, descon- 
sideră prea în fugă şi concepţia și activitatea partidului naţional, Dacă d-lui 
Manoilescu, care este deobicei atât de bine documentat în toate materiile 
pe cari le tratează, îi scapă această activitate, uşor ne putem imagină ce pă- 
rere fantastică vor aveă despre partidul naţional, alţii cari nu sunt în curent 
cu vieaţa noastră politică. 

Ei nu, partidul naţional a guvernat şi dela 1 Decemvrie 1918 până la 
13 Martie 1920, a și încercat să traducă doctrina în fapte sub conducerea 
d-lui Iuliu Maniu. 

Votul obştese, pe care partidul naţional Pa, cerut de zeci de ani, La dat 
imediat. 

Iar legea împroprietăririi ţăranilor, pe care încă Bărnuţiu o cer6ă pe 

Câmpul libertăţii şi pe care partidul naţional o cereà încă și la 1906 în Camera 
din Budapesta, prin cuvântul d-lui Dr. Alexandru Vaida-Voevod, tot partidul 
național a dat-o în August 1919, fără târgueală apărând interesele mulțimii. 

“Legile pentru ocrotirile sociale sunt tot ale acestui partid. Până şi ziua 
de opt ore de muncă tot partidul naţional a introdus-o în Ardeal. 

Nu mai vorbim de miile de școli primare, licee, școli de meserii, agro- 
nomie, universitate, etc,. etc.. — toate create ca un omagiu pentru solida- 
ritatea integrală a naţiunii române. 

Restabilesc acest adevăr nu din vreun sentiment de laudă, ci ca un 
simplu omagiu adus ideei naționale. 

Aşadar, vedem cum partidele naţionale încearcă o reconciliere a indivi- 
dualismului cu colectivismul pe baza principiului solidarităţii naţionale, 
atât în teorie cât și în practică. 


Partide colectiviste. 


Reprezentanţii de rassă a partidelor colectiviste sunt: Partidul Socialist 
şi Partidul Comunist, prea cunoscute în toată structura lor. 


Partidul țărănesc. 


Greutatea cuprinderii partidului țărănesc, plin de elan, în schema aceasta 
consistă în faptul că partidul țărănesc este reprezentat prin două doctrine, 
fără ca ele să fi ajuns la o reconciliațiune. 

Pe deo parte, în problema ţărănească, reprezintă un principiu individua- 
list aproape identic cu principiul partidelor naţionale, pe de altă parte în 
problema muncitorească şi a producţiunii industriale, un principiu care se 
apropie de doctrina socialistă, împrumutând tot dela socialiști ca mijloc 
de luptă, lupta de clasă. 

D-l Madgearu, în documentata sa conferință, încearcă tocmai să găsească, 
o înţelegere între aceste două principii, pe care deocamdată nu a găsit-o nici 
domnia-sa. 


* 
* x 


Doamnelor şi Domnilor, 


Să-mi dați voie ca recapitulând, să luminez încă o lature a solidarismu- 
lui politic, intrând poate mai bine în intențiile pe cari le-a avut Institutul 
Social atunci când mi-a fixat subiectul: «Solidarismul politic». ` 


Recapitulez: 


Ca formă externă întocmirea omenimei se bazează pe doi factori: 

individul, 

societatea. 

La bază stă individul pentru care şi prin care se duce toată mistuitoarea 
luptă a vieţii. In sufletul său se repercutează toate vibraţiunile existenţii; 
acolo se fierb, ca într”un distilator mare, toate esenţele, fie materiale, fie ima- 

teriale. Prin emanciparea de sub jugul materiei, individul, cu puterea divină 
a gândirii îşi creează lumea valorilor psihice, prin care își conduce întreaga; 
cohortă a tuturor acţiunilor sale. 

* Silit de vieaţă, el intră în raporturi reciproce cu semenii săi și creează 
al doilea factor hotărîtor, societatea. Prin ea individul se transformă, asticl 
încât omul izolat nu mai rămâne decât o abstracţiune a filozofilor. Socie- 
tatea, creează elemente noui, cari trăese numai prin ea şi tot societatea este 
câmpul de luptă al tuturor elementelor nou create. Varietatea infinită de 
forme, pe care singură firea, o creează cu atâta fecunditate, tinde și ea dacă 
nu spre altceva totuş spre o stabilitate relativă. 

Această stabilitate societatea o găseşte în Stat. 

Statul este organizaţia supra-socială care ar aveă înalta menire ca, prin 
organizarea ordinii de drept, atât pentru vieaţa economică, cât și cea cultu- 
rală, să creeze echilibrul de forţe și maximul de înţelegere pentru împlinirea 
misiunei omenimei, care se rezumă în legea progresului. 

Aceşti doui factori, individul, societatea împreună cu organizaţia ex- 
ternă, Statul, trebuie să trăiască în bună şi trainică tovărășie. 

Echilibrul nu-l poate stabili nici o minte omenească oricât de inven- 
tivă, pătrunzătoare și fină ar fi ea. Teoria singură nu izbutește să suprime 
disharmoniile vieţii. 

Echilibrul se stabilește prin luptă, prin încercarea forţelor, prin continuă 
străduinţă şi prin veşnică silinţă de a-ţi perfecţionă armele. 

Din a fi învins și a învinge, învingătorul de astăzi şi învinsul de mâine, 

„ca şi învingătorul de mâine și învinsul de astăzi, învaţă să nu plutească în 
extremităţile abstracte ci, şi unul și celălalt, să simtă mirosul sănătos al pă- 
mâmtului. - f 

Pentru luptă este nevoie de arme și armele întru căutarea armoniei între 
individ, societate şi Stat, sunt partidele politice. 

Intruchipând fiecare cel puţin o lature a marii lupte care se poartă, în 
răsboiul cel mare dintre individ și societate, în ciocnirile continue ele dau o 
icoană adevărată a frământărilor cari mistue omenimea. i 

Astfel, fără ca să piardă nimic din ceeace este viu și trăeşte, truda re- 
ciprocă a celor ce duc lupta şi nu voiesc să fie măturaţi de evenimente, este 
ca în cadrele principiilor lor, să nu desconsidere pe adversar. 

Măsura adevărului real pe care îl reprezinţi o găsești studiind bine și 
fără părtinire şi pe adversarul tău. 

Iată cum din această diviziune a tendinţelor sociale, reprezentate prin 
diversele partide politice, se restabilește cu toată violenţa luptelor, și cu 
toată vrăjmăşia ciocnirilor, o solidaritate politică superioară. Şi astfel 'soli- 
darismul politic privit prin această prizmă stabilește, pentru un moment cel 
puţin, armonia între individ, societate și stat, prin coordonarea unui partid 
politic, pentru ca după un prilej de repaus să vie din nou valul vieţii, să ră- 
stoarne echilibrul şi să alerge nebun în căutarea, altor forme noui, din ce în ce 
mai bizare şi mai variate. r 

Ideile și năzuințele se schimbă, sunt supuse şi ele veșnicei prefaceri, 
ele cresc, înfloresc apoi petalele lor se ofilese și cad una câte una. In interesul 

» solidarității cohtinue este nevoie ca altele să le ia locul. 

Fiecare partid, luminează o lature a tendințelor omeneşti, sau să vorbim 
în stilul lui Schopenhauer, obiectivează b idee. 

Liberalismul reprezintă individul, el obiectivează spiritualismul; con- 
servativismul, obiectivează tradiţia. 

Ţărănismul ideea producţiunii agrare. 

Socialismul reprezintă colectivitatea; obiectivează materialismul. 

Naționalismul reprezintă solidarismul între individ și colectivitate; el 
obiectivează spiritualismul și materialismul la olaltă sau, cum ar zice Spinoza, 
însăş ideea substanţei. 

Din toate aceste elemente, rupte din vieaţă, fără o armonie prestabilită 
din paralelogramul forţelor, izbucnește rezultanta firească a echilibrului. 

Toate partidele la olaltă dau icoana adevărată a ființei șociale şi politice. 

Din întregirea lor reciprocă iese simfonia grandioasă a vieţii. 

Lipsa organizaţiei unui curent real într'un partid ar alteră armonia rea- 
lităţilor. Un tablou are şi umbre și lumini, — dar toate laolaltă dau suflul 

"superior al creaţiunii geniului. 

Aici residă marea importanţă a partidelor politice călăuzite de idei şi 
nu de interese personale, pentru clădirea durabilă a edificiului social şi politie. 

A negà importanţa lor şi a te aşeză pe un punct de vedere îngust, al egois- 
mului de partid, însemnează a nu recunoaște realitatea. 

Ideia solidarismului, atât ca doctrină a partidelor naţionale, cum am 
avut onoarea să o arăt în partea primă a modestei mele conferinţe, cât și 
ça solidaritate ieșită, s'ar puteă zice, din principiul diviziunii muncii poli- 
tice între diferitele partide, ridicată din letargia inconştientului în lumea 
noţiunilor evidente este o nouă contribuţie pe calea progresului universal. 

Națiunea organizată, întărită și îndrumată pe calea unei vieţi superioare, 
atât din punct de vedere moral cât și din punct de vedere economic, politic 
şi cultural, pornită apoi pe drumul evoluţiei istorice, duce cu siguranţă mai 
departe la clădirea grandioasă a solidarismului umanităţii. 


3 lume 1923. 

i s'a dat primejdioasa însărcinare de a încheiă seria, de conferințe 

| pe care Institutul Social a organizat-o anul acesta despre parti- 

dele politice. Sarcina îmi este cu atât mai grea cu cât aţi avut ocazia 

să constataţi puterea de obiectivitate a unora din conferenţiarii cari m'au 

precedat și farmecul cu care aproape toţi au ştiut să expună teoriile lor aci. 

Menirea mea este astfel să fac o concluziune din expunerile care au pre- 
cedat, luînd drept subiect: revoluţiunea și evoluţiunea,. 

Intro primă conferință care sa ţinut vi s'a făcut cu un scalpel 
întradevăr științific analiza a ceeace este un partid politie; vi s'a descris 
anatomia şi aş puteă zice histologia acestei realităţi sociale. In conferințele 
cari au urmat, s'a încercat, de diferiţii autori, expunerea doctrinelor politice, 
ale partidelor respective. Astăzi ne rămâne să arătăm modul cum aceste doc- 
trine politice, prin intermediul organelor cari v'au fost descrise sub numele de 
partide politice, se realizează urmărind tezele pe cari şi le propun, — modul 
cu alte cuvinte cum partidele politice funcționează, trăiesc și lucrează în 
vieaţa politică de toate zilele. Avem cu alte cuvinte în realitate să descriem 
astăzi, procesul de realizare al ideilor, care constituie desfășurarea istoriei 
politice a omenirei. 

Este bine înţeles, că% analiza amănunţită a acestei teze nu se poate face 
în cadrul unei conferinţe. Să nu vă miraţi aşă dar dacă astăzi vi se vor pre- 
zentă mai mult concluziuni decât mijloace de convingere ori expuneri de- 
taliate: ideile pe cari le vom propune presupun în realitate o întreagă con- 
cepţiune filozofică, cu ecouri adânci, complexe și foarte depărtate în felul 
nostru de a cugetă, 

Dacă vă veţi aduce aminte de seria de conferinţe care sa ţinut aci 
despre partidele politice, de sigur că nu vă veţi puteă împiedecă să resim- 
ţiţi o impresiune ciudată. Expunerile făcute dovedesc spre surprinderea mul- 
tora, uneori fără voie, că partidele politice, şi în special doctrinele lor, nu sunt 
cevă fix. Dacă după titulatura partidelor politice am încercă să caracteri- 
zăm ideile care stau la baza acestor partide politice, desigur că ne-am înşelă. 
După împrejurările locului şi timpului aceleaşi partide politice, aceleaşi ti- 
tulaturi ascund concepţiuni şi tendinţe cu totul deosebite. După împreju- 
vările locului şi timpului, chiar aceleaşi programe ascund realităţi sociale cu 
desăvârşire deosebite în partidele politice. Pot să fie două partide cu acelaș 
program și totuşi, în realizarea lui, în modul de luptă, să prezinte diverginţe, 
deosebiri fundamentale. Ba chiar mai mult: ca o consecuenţă a acestei in- 
stabilităţi, însuşi personalul partidelor politice variază. Una şi aceeaş per- 
sonalitate poate să fie aici într'un partid, aci într'altul, după loc, timp, şi 
împrejurări. Nimic nu rămâne prin urmare stabil în tablourile cari s'au 
făcut aci despre partidele politice: titulatura lor desigur nu rămâne neschim- 
bată, ideaţiunea propriu zisă, variază, chiar şi oamenii lor se schimbă și-i 
vedem deseori trecând cu ușurință de o parte sau de alta, după împrejurări. 

Care să fie pricina? Nu există niciun mijloc de a introduce o ordine în 
lumea cunoștințelor practice politice spe a le puteă prinde — căci aceasta. 
ne interesează în momentul de faţă — modul lor de acțiune? ~ 

Ceea ce caracterizează acţiunea partidelor politice nu este ceea ce am 
crede la prima vedere. Mai întâiu este temperamentul diferit al oamenilor. 
Deosebirea între partidele politice nu se face de cele mai multe ori în 
vieaţa de toate zilele atât pe idei, cât pe tendinţele generale variabile dela om 
la om şi dela grup la grup ale temperamentului omenesc. De altfel ideile po- 
litice nu sunt oare ele «credinţe» şi ca atare strâns legate de ce avem mai 
întins în temperamentul nostru? Fiecare înţelege deci altfel realităţile sociale 
care şi ele se schimbă fără încetare cu timpul şi locul. Unul și acelaș partid 
politie, cu aceleaşi concepţiuni generale şi pur teoretice într'o ţară ar puteă: 
da o anumită soluţiune, dar într'altă ţară ar dă cu totul altă soluțiune. Rea- 
lităile trecute prin prisma temperamentelor, determină astfel programele și 
ideologia partidelor politice. In felul acesta am puteă spune că ceeace carat- 
terizează un partid politic este în mare parte o atitudine pe care membrii 
lui o iau față de anumite realităţi sociale. 5, 

Căci, în fiecare din realitățile pe cari ni le înfăţișază societatea, în: 
decursul evoluției ei, deosebim două elemente: un element material, compus 
din date în cari intră cele economice, şi în genere, toate cele sociale şi un 
al doilea element etico-juridic, care se adaugă acestor date, ca ọ formă. 
faţă de materialul respectiv, acesta din urmă caracterizând astfel din punc- 
tul de vedere al unor credinţe şi anume al unor valori, fiecare dintre datele 
materiale care ni se prezintă. In felul acesta fenomenul social se prezintă în 
întregimea lui aprecierei noastre; elementul material, alături de elementul. 
formal, etico-juridie, concură ca să deă aspectul său complet fenomenului 
pe care are să-l plămădească acţiunea politică. Acţiunea politică la de va~ 
ei nu este altcevă decât realizarea treptată a ideilor celor mai generale rândul 
loare, adică a idealurilor pe cari o societate și le crează pe măsură ce ea eyo- 
luează. dealurile se impun cu puterea unor credinţe și formează ca ţintele 
din urmă ale activităţei noastre sub formă de directive logice-ale acţiunei 
noastre în genere. Ele sunt astfel pure valori ideale care se crează încetul 
cu încetul în cursul evoluţiunei și care, pe măsură ce se crează, au tendinţa 
să se realizeze. Întreaga istorie nu este din acest punct de vedere decât o 
continuă şi neîncetată încercare de realizare a unor anumite valori etico- 
juridice. Aici stă centrul de perspectivă al întregului proces istorie. Aici stă 
cheia și explicaţiunea cea mai înaltă pe care 6 putem dă despre desfășurarea 
istoriei, 5 

La lumina acestei idei, cum putem privì partidele politice? Căci lupta 
între ele nu este altcevă decât realizarea idealurilor pe cari, precum am 
arătat, politica încearcă să le împlinească. 

S'a descris aci dela început anatomia partidului politic, s'a expus apoi: 
în ce consistă fiecare din doctrinele vii ale partidelor politice, astăzi trebuie 
să vedem modul cum, luptând pentru idealurile cele mai înalte pe cari omul 
şi le crează ca valori supreme şi cari servesc a dă un sens vieței, partidele 
politice încearcă să realizeze aceste valori în lupta dintre ele. 

Din acest punct de vedere trebuie să facem o deosebire între doctrinele 

„politice derivate numai din preocupări de oportunitate practică și doctrinele 
ştiinţifice întemeiate în vederea unui interes teoretic şi permanent. Doctrina 
politică este prin natura ei schimbătoare; doctrina ştiinţifică e cu totul alt- 
ceva. 

Din acest punet de vedere al unei asemenea cercetări științifice, de sigur 
că ideea liberalismului stă în centrul de perspectivă al unei construcţiuni 
sistematice pe care am încerea-o asupra partidelor politice. * 

Liberalismul, așă cum a răsărit dintr'o evoluţiune lentă în Anglia, așă 
cum s'a creat în urma marei Revoluţiuni Franceze şi a cugetătorilor cari au 
precedat-o, se întemeiază pe ideea că fiecare individ are drepturile sale proprii, 
cari sub nici o formă nu i se poate-răpi. În timpul revoluţiunei franceze se 
spuneă: anume că individul are drepturi naturale și există cu alte cuvinte 
drepturi, de sine stătătoare, ale fiecăruiă dintre noi, peste cari nu se poate 
trece. fi x 

Greşala concepţiunei primitive aşa cum a apărut pentru prima dată în 
istoria acestui liberalism, desigur că este,-că s'a confundat titularul dreptu- 
rilor naturale, — ca să întrebuințez un termen care pentru unii pare a fi 
perimat, — cu omul ca individ fizie izolat. De aceea, în prima lui formă, 
din împrejurări istorice asupra cărora nu e locul aici să insist, liberalismul 
a apărut ca un individualism. Astăzi însă, în urma presiunei evenimentelor 
şi a evoluțiunii sociale, în urma unei prefaceri mai bine plămădite, totdeo- 
dată și a ideilor științifice în această privinţă, se poate recunoaşte cred că 
individul fizic ca atare, nu poate constitui un titular de drepturi. Ideea de 
titular de drepturi implică un element profund social, astfel că în individ tre 
buie să vedem mai ales totul social din care face parte. Astfel perspectiva se 
schimbă, bineînţeles: nu ne aflăm în faţa liberalismului simplist, așă cum a 
fost conceput acum un veac, ci ne aflăm în faţa — să-i zicem așă — unui 
neoliberalism — cu toate consecinţele acestei schimbări de perspectivă. 

Pentru liberalismul — care concepe drepturile indivizilor astfel înţelese, mai 
presus de cât orice altă realitate morală, întrucât însăşi personalitatea con- 
stituie un scop al activităţei, o ţintă supremă morală — cum se va face pro- 
gresul? Progresul nu poate să fie îndrumat decât pe calea unei înţelegeri 

` între titularii drepturilor. De aci democraţia modernă, democraţia spre care 
tindem cu toţii şi pe care așă de greu reuşim să o realizăm. Ei bine, această 
înţelegere implică, aşă cum o concepem noi, întreg aparatul juridice care con- 
stituie Statul modern. 

Dacă observăm mecanismul activităţei acestui aparat juridic vom remarcă 
că el prezintă în timp fie continuităţi, fie discontinuități. Realitatea juridică, 
aceea “care se suprapune realităților sociale, tinde anume a constitui în timp 
o continuitate față de evoluțiunea lentă, mereu schimbată a realităţilor so- 
ciale. Din acest punct de vedere continuitatea de drept nu trebuie ruptă, 
zice liberalismul în principiu; din acest punct de'vedere reformele toaie care 
trebuiesc făcute, atunci când sunt cerute de necesităţi sociale şi morale, tre- 
buie să cadreze cu situaţiunea juridică care există în momentul când acele 
reforme se realizează. 

Liberalismul crede de altfel în puterea ideilor și a instituţiunilor nomi ; 

' liberalismul crede în puterea sufletului și a idealurilor şi din această cauză, 

socotind însăş realitățile juridice deşteptătoare de realități sociale, el crede 
în eficacitatea modificărilor juridice pe cale de reforme de drept. 

Față de această concepțiune, o altă concepţiune, care obișnuit se numeşte 
conservatism, cere ca realităţile juridice să urmeze întotdeauna şi nu să 
preceadă prefacerile sociale care îi stau la bază. Conservatismul, din acest 
punct de vedere, ar aveă poate o mai mică încredere în eficacitatea ideilor, 
în puterea de realizare a idealurilor etico-morale cuprinse în instituţiunile 
juridice ca atari. Conservatismul, în acest înţeles, presupune că reformele: 
juridice vin numai ca un fruct copt la sfârșitul evoluţiunei sociale, la sfâr- 
șitul evoluţiunei acelor realităţi care totdeauna trebuie să steă la baza drep- 
tului. Este o atitudine care corespunde cu anume aprecieri în plus sau în mi- 
nus cu accea a liberalismului, aşă'cum l-am arătat. 

Liberalismul, printr'o extensiune a înţelesului lui primitiv, îmbrățişază 
doctrine care par la prima vedere cu totul străine lui. Socialismul marxist, 
dacă-l luăm în tendinţele lui fundamentale, se asociază cu liberalismul ast- 
fel înţeles prin aceea căla baza socialismului marxist stă ideea unei societăţi 
viitoare, în care, după cum observă Kautsky, democraţia trebuie să ajungă 
la plenitudinea ei realizându-se și din punct de vedere economic.Cu alte cu- 
vinte socialismul încearcă. să realizeze drepturile titularilor de drepturi așă 
zise naturale, a acelor persoane etico- juridice, numite și morale, de cari se 
preocupă tecmai liberalismul; el tinde să le realizeze în întregime așă încât 
demnitatea şi perfecțiunea morală a persoanelor să se poată afirmă din ce 
în ce mai tare. In concepţia socialistă, acesta este tocmai idealul: atingerea, 
unei organizaţiuni sociale în care, poate, morala e alta decât cea de astăzi, 
dar în care, în orice caz, demnitatea personală și fericirea fiecăruiă, să fie o 
realitate înţeleasă după cele mai înalte spirite socialiste, nu numai ca o feri- 
cire bestială, animalică, dar ca o fericire morală, de natura cea mai înaltă. 
Din acest punct de vedere aşă dar, nu cred că s'ar puteă face o opoziţiune: 
între liberalism și socialism. 

Dar un alt punct de vedere poate să intervie în această materie. 

Spuneam că liberalismul concepe ordinea de drept ca neîntreruptă în timp. 
La un moment dat se poate însă întâmplă ca acea ordine de drept, în con- 
tinuitatea ei juridică, să se rupă. Ei bine, acţiunea prin care se rupe 0 ase- 
menea continuitate juridică nu mai este o acţiune conformă principiilor cla- 
sice ale liberalismului, decât numai dacă o socotim ca o răsvrătire dreaptă, 
a titularilor drepturilor așă zise naturale împotriva unor încălcări abuzive. 
Este cu alte cuvinte o rupere a ordinei de drept și în acest caz ne aali 4 in 
faţa unei revoluţiuni. 

Pe lângă partidele cari, cum sunt cele liberale și conservatoare, îneearcă, 
să-şi realizeze reformele în cadrele organizaţiunilor juridice existente, sunt. 
alte partide, pentru care organizaţiunea juridică trebuie să fie răsturnată 
sunt cele revoluționare. 

Revoluţiunile se caracterizează în genere, şi în special din acest punct de 
vedere, printi”o schimbare desăvârşită a punctului de vedere în ceea ce pri- 
veşte valorile, printr”o răsturnare a lor și, în special aci, a valorilor juridice.. 

Aceasta nu înseamnă, că un anume partid este de fapt în mod necesar 
totdeauna antirevoluţionar și că un alt partid este totdeauna revolu- * 

ționar. Căci, partidele, chiar cele mai așă zise de ordine, fac acte de revo- 
luţiune, atunci când rup ordinea de drept, după ce au recundscut necesitatea 
ruperei ordinei de drept pentru a se instaură o ordine de drept nouă. Această 
necesitate poate să rezulte fie dintr'o schimbare a concepțiunilor, fie din- 
tr'o schimbare a realităţilor zilei, a realităţilor sociale. 

Dar, ca să fac o aplicaţiune: noi am avut o continuitate de drept dela 
1866, dela înființarea ultimei noastre constituțiuni, până acum în urmă. 
Această continuitate de drept s'a rupt prin răsboiul mondial și s'a apreciat — 
bine sau rău aceasta e altă chestiune — că această. rupere, datorindu-se îm- 
prejurărilor noui care au intervenit, alipirei nouilor teritotii precum şi mari- 
lor reforme care s'au înfăptuit, o nouă ordine de drept s'a, încercat să se rea- 
lizeze printr”'o nouă constituțiune. Continuitatea care s'a manifestat dela 1866. 


„până astăzi — căci toate modificările care s'au făcut până astăzi s'au făcut 


pe baza, vechei constituţiuni — s'a rupt în felul acesta. 

Iată cum un partid de ordixe, acel care a luat asupra sa de a face această 
schimbare, a făcut un act care în realitate, este profund revoluţionar. Intreaga 
continuitate juridică a fost ruptă, o nouă continuitate juridică se naște, în- 
cepe să trăiască. 

Dar dacă e aşă — şi cred că este așă — atunci înţelegeţi că nu violenţa 
este caracteristica, unei revoluţiuni. Violenţa se impune și e întrebuințată 
şi din partea partidelor antirevoluţionare în momentul când ele apără 
ordinea, căci forţa este în serviciul dreptului și dreptul fără forţă nici. 
nu se poate concepe ca realizare socială. Din acest punct de vedere așă dar 
violența nu este o caracteristică a revoluțiunei; violenţa este întrebuințată 
şi în cursul unei evoluţiuni, a unei continuităţi. Revoluţiunea dimpotrivă 
rămâne caracterizată din punct de vedere științific, așă cum v'am făcut-o 
numai ca o rupere, o schimbare a echilibrului valorilor existente la un moment 
dat. De asemenea, nici rapiditatea schimbărei nu poate să fie o carac-- 
teristică a acţiunei revoluționare. Se poate întâmplă ca o acţiune de 
schimbare a echilibrului existent al valorilor să se întâmple pe un timp de des-- 
făşurare de o durată mai îndelungată; cu toate acestea, mar încetă să fie o 
acțiune revoluţionară; și dimpotrivă se poate ca o acţiune legală, nerevolu- 
ţionară, să fie subită, repede. O reformă poate fi adusă repede pe căi legale, 
fără ca ea să schimbe în întregime o situajiune socială întreagă. Astfel a 
fost — ca să fac iarăşi o aplicațiune — modul cum s'a dat la noi pământ 
clasei de Jos țărănești. 

In ce consistă așă dar acţiunea revoluţionară? Ea e caracterizată prin 
aceea că echilibrul de valori se schimbă. 

Echilibrul de valori, din punct de vedere juridic în special, se poate schimbă 
în două ipoteze. Se poate schimbă atunci când conștiința generală juridică 
a unei epoci o cere —și așă pare a fi fost cazul, cu transformările recente 
care s'au întâmplat acum din punct de vedere politic în ţara noastră, de ex. 
schimbarea constituţiunei. Poate îi în acest prim caz o revoluţiune întru cât 
este o schimbare a echilibrului de valori. Se poate întâmplă însă şi alteevă — 
şi atunci avem al doilea fel, cel mai caracteristic de revoluțiune, — ca la un 
moment dat conştiinţa generală să nu fie încă trezită la nouile valori; o mi- 
noritate încearcă însă să aducă nouile convingeri și întrebuinţează toate mij- 

loacele, fie și violența, pentru a trezi sufletele. Dintr’o clipă într'alta; con- 
ştiinţa generală a epocei se trezește, minoritatea a reuşit să-și impună punctul 
ci de vedere, revoluţiunea s'a impus, în contra voinţei dela început a celor 
mai mulţi. Decât, de cele mai mukte ori în asemenea împrejurări, este vorba 
de o câștigare a majorităţei mai repede, dar iarăși de o câștigare a conştiinţei 
majorităţei, 

In acest din urmă caz, evident violența, care de multe ori poate îi fecundă 
şi creatoare, joacă un rol. Violenţa este mijlocul de a produce scânteia, 
care să aprindă focul saeru, care să trezească conștiința la nouile valori. 

Astfel trebuie definită şi astfel înţeleasă revoluţiunea. Trebuie însă să ne 
întrebăm în ce condițiuni se poate ea produce? 

Revoluţiunea, evident, este un fenomen social. Nu se poate concepe re- 
voluţiunea făcută de un individ; ea presupune o societate în care să fie o- 
ruptură, cum foarte bine observă. Jellinek într'un studiu pe care-l face asupra 
dreptului principiului majoritar. Dacă o societate e compactă — dacă estè 
unitară în tendinţele ei fundamentale, revoluţiunea atunci nu se produce, 
schimbarea se face cu respectarea formală a continuităţei de drept căci, con- 
ştiinţele fiind convergente, unitatea socială fiind puternică, nu e nevoie de 
nici o rupere. 

Se întâmplă însă și aceasta destul de frecvent — ca îfăuntrul societăţei 
să fie elemente fundamental divergente și atunci orice înţelegere este cu 
neputinţă, lupta începe pentru răsturnarea valorilor și înlocuirea lor cu 
altele noui. 

Ce înţelegem printi”o societate compactă din açèst punct de vedere? Ce 
înţelegem printr’o societate cu elemente divirgente între ele? Aici e un punct 
foarte interesant. 

Revoluţiunea, ca acțiune politică, nu se poate concepe decât pentru ceeace 
e sfânt și scump omului. Şi dacă e adevărat că există anumite idealuri mo- 
rale cari stau înaintea, oricărei alte valori în conştiinţa umană şi explică în- 
treaga activitate prin idealurile pe cari le reprezentà şi pe cari omul căută 
să le realizeze, atunci înţelegem că în identitatea mai mult sau mai puţin 
pronunţată a acestor valori stă ceeace numim unitatea grupului social. 

Îndată ce valorile morale se deosebesc la anumite părţi din corpul social, 
se întâmplă ruperea fundamentală, pe baza căreià începe lupta politică care 
poate să ducă până la revoluțiune. 

Când corpul social este astfel descompus în bucăți, atunci, unitatea lui 
organică fiind desființată, nu se mai poate produce o nouă ordine decât sau 
printr'un compromis, cum presupune întreaga acţiune sindicalistă, spre pildă, 
sau printr”o nimicire a vechilor valori și înlocuirea lor cu altele noui. Acest 
fel de lupte-sunt fie revoluţiuni interne, fie răsboaie între state. 

Cari sunt tendinţele mari care se pot teounoayte în acest fel de frămân- 
tări? 

Jellinek încearcă să le împartă în trei — pot fi mai multe, — vi le dau cu 
titlu de exemplu, 

Intâiu ar fi deosebirile religioase, : 

In materie religioasă e vorba de idealuri așă de strâns legate de însăși 
fiinţa întimă morală a omului, încât ele pot provocà de sigur o mișcare 

politică profundă, dusă până la cele mai mari sacrificii, tinzând la schim- 
barea ordinei de drept fie chiar și prin violenţă. i 

Tot asemenea atunci când antagonismul se întemeiază pe elementul na- 
țional. Atunci înţelegerea nu poate să existe, fiind vorba de fiinţa morală 
intimă a omului. Dacă aceste antagonisme cresc, ele duc în mod fatal la ru- - 
perea ordinei de drept. De accea intre altele este totdeauna, de recomandat 
într'o bună organizaţiune, ca Statul să nu caute să provoace antagonisme 
naţionale în interiorul său, ci din contiă să le evite pe cât aceasta este cu 
putinţă. In legătură cu aceasta, un întreg regim de toleranță și ai ui 
ale minorităţilor etnice se poate bineînțeics deduce. 

Dar, întrucât e vorba de valoiile cele mai înalte, de partea aceea intimă 
care constituie resortul însuşi al activităţei omeneşti, întrucât poate intră 
în joc elementul moral din om, mai este un caz caracteristic în care să se 
poată produce divergențe din acelea puternice care duc la conflictele mari 
. politice: este cazul marilor antagonisme sociale. 

Din punct de vedere social există desigur azi pretutindeni până la un 
punct un antagonism între oameni. Socotese însă — nu e locul aici să in- 
sist — că sufletul omului este mult prea complex ca să-l analizăm numai 
prin antagonismele cari despart pe om de om și ca atare există elemente de 
legătură fundamentale între oameni, cari fâc ca lupta de clasă să nu fie re- 
sortul din urmă al activităţei sociale. 

Dar, dacă antagonismul social poate merge până oc încât ajunge la 
nevoia ruperei ordinei de drept, ceeace desigur se întâmplă des în istorie, 
aceasta nu se face numai din cauze materiale, ci totdeauna, dacă cercetăm 
bine procesul istoric, vom. află la baza lui o întreagă ideaţiune creatoare. 
Căci ceeace conduce pe om nu e atât nevoia-imediată; e chiar de necrezut 
cât de puţin îi trebuie unui om ca să trăiască; dacă omul însă își crează ne- 
voi, — și el şi le crează tot mai complexe pe măsură ce e mai desvoltat, — 
aceasta o face dintr'o trebuinţă proprie a cugetului său care e rezultanta, 
unui întreg proces de ideaţiuni, de creaţiuni de valori, valori morale nu ma- 
teriale. 

Dacă enunţăm și concepem astfel întreaga evoluţiune politică, se în- 
țelege că la baza ei stă Ideea, nu stă Materia. 

Ei bine o întreagă concepţiune — care a făcut o mare vâlvă şi a cucerit 
pe mulţi cu aparenţa ei științifică, — combate acest fel de a vedea. Ea e ca- 

racterizată în teoriile pe care le cunoaşteţi, în socialismul știinţifie-al lui Karl 

Marx. $ 

Teoria lui Marx trebuie privită în mediul şi vremea în care s'a născut 
ca s'o înţelegem și s'o putem apreciă în directivele ei generale. Să nn uităm 
că Auguste Comte încercase cevă similar ; întreaga concepţiune a lui 
Auguste Comte este o încercare de organizare a societăţei. Toată filozofia lui 
mu e altcevă decât o încercare de sociologie, care tindea la reforme imediat 
aplicabile. Erà vremea atunci aşă. De o parte socialismul utopic, cum îl nu- 
mesc socialiștii marxiști, îşi dăduse rezultatele sale și se manifestase într'un 
mod strălucit, asupra căruiă n'am să revin aci. O întreagă atmosferă, de re- 
forme sociale se impuneă pe vremea aceea şi această atmosferă a fost priel- 
nică. unui temperament ca acel al lui Marx, având, desigur, un mare aport 


i 


` 


18 Doctrinele Politice S 


www.dacoromanica.ro 


` 

















274 DOCTRINELE PARTIDELOR POLITICE x 
IN ~- ) 
de erudițiune științifică la dispozițiunea să, pentru ca să încerce, ce? Să î în- 
cerce o nouă construcţiune de reformă socială, dar nu pe bază de utopii, ci 
eredeă el, pe bază de ştiinţă exactă. Puterea, temperamentului autorului 
acestei concepfiuni şi simţul pe care-l avea al suferințelor celor de jos, 
socotesc însă — că a întrecut cu mult puterea lui de obiectivitate ştiinţifică, 
căci în realitate întreaga lui concepțiune. e tendenţioasă, ca o- pledoarie 
sentimentală și de altfel foarte justificată — în favoarea claselor de jos. 
Ideea iniţială care ar îi să steă la baza socialismului marxist este 








` 


„încercarea de a dà o interpretare științifică cursului istoriei. In loc de a- 


explicà reformele care vor să vină prin idealuri utopice, cura le numea el, 
Marx încearcă să reducă evoluţiunea socială la formele ei științifice spre a 
puteă prevedeă ceea ce se va întâmplă, întocmai după cum, în ştiinţă fizică, 
se impune determinismul, întocmai la fel, în doctrina marxistă, trebuie să 
primim determinismul social. Așă de intens a fost suggestionat de această 
idee Marx, încât la el, de multe ori se trensformă într'un fel de fatalism; 
căci ştiţi bine. că în concepţiunea lui evoluţiunea „e face într'un anume sens, 
este necesar să se facă în acel sens și nimic în lume nu o poate întoarce din 
direcţiunea încotro ea se îndreaptă. 

Pe de altă parte, în afară de determinismul acesta care stă la baza. con- 
cepţiunei marxiste ca încercare de știinţifizare a sociologiei, ea cuprinde de 
sigur o asemănare prin modul cum încearcă să interpreteze fenomenele so- 
ciale şi cu modul cum omul de știință exactă interpretează fenomenele de 
cari se ocupă el. Omul de știință exactă în „genere ià principii de mecanică, 
ştiinţă sigură şi rigidă, și încearcă din ele să tragă concluziuni formând ipo- 
teze care rămân de verificat apoi prin experienţă. Aceasta este mecanismul 
ştiinţific, î în ştiinţa exactă a fenomenelor externe cel puțin. Ei bine, tot asc- 
menea în materie de -evoluţiune socială, Marx cată să găsească, și o găsește, 
o știihță care să joace. rolul pe 'care mecanica îl joacă în ştiinţele exacte, o 
ştiinţă. care să deă legi sigure de care să se poată legă întreagă construcţiune 
științifică, și acea ştiinţă ar fi economia politică. Prin legile economice, şi 
anume legând de ele fenomenele sociale în evoluţiunea lor, putem să ajun- 
gem să interpretăm în mod strict riguros"şi ştiinţific, cu o prevedere sigură, 
fenomenele sociale; reproducem atunci operaţiunea pe care omul de știință, 
o face, în fizică spre pildă, unde am văzut că nu ajunge să prevadă de cât 
printr'o legare pe care o face a fenomenelor pe cari le studiază cu legile mc- 
canicei. 

Şi mai departe, în afară de aceste două tendinţe: determinismul și meca-- 
nismul, Marx mai are încă o a treiă: materialismul: Imbrățişând dialectica , 
lui Hegel el părăseşte concepţia fundamentală a lui Hegel care eră realizarea, - 
Ideei, a spiritului, prin dialectică, în formaţiuni istorice din ce în ce mai înalte, 
şi-şi întoarce întreaga concepţiune î în spre materie şi nu în-spre spirit. Pentru 
Marx, care reduce întreaga evoluţiune la fenomene economice, interpretarea 
care trebuie dată mersului istoriei nu e o interpr etare prin idei, ci prin materie 
şi în special prin factorii de producţiune cari stau la baza evoluțiunei socie- 
tăței. Partea economică se desfăşoară; de ea depinde suprastructura ideo-_ 
logică care i se adaogă. Aceasta din urmă n'are o mare importanţă. $ 

Unii interpretători ai lui Marx pretind că recunoaşte la el î în parte Și in- ` 

fluența'elementului ideologic; însă este oricum incontestabil că în liniamente 
generale ceeace” determină în concepțtiunea marxistă evoluțiunea socială, 
ceeace decide asupra directivelor pe care mersul istoriei le ja este numai 
fenomenul economic de producțiune, de distribuțiune şi de consumaţiune între 
oameni, adică un factor pur material. 

Pornind dela această, teză, generală, ştiţi că Marx — nu încercăm acum 
o expunere & teoriei lui Marx ci relevăm numai. anumitelor tendinţe ale lui 
pentru a explică critica pe care o voiu face mai departe — știți că Marx face 
o deosebire între clasă oprimată, şi clasa opriman“ă; ca o consecuenţă a ideii 
despre natura economică a mersului social, ajunge la concluzia că singură, 
lupta de clasă între cei oprimați și cei cari oprimă, explică întregul mers al 
istoriei. ` 

Lupta de elase, aşă cum o concepe Marx, nu e un lucru nou. Saint- 
Simon a expus-o. De asemenea se găseşte la Hegel. Concepţiunea nu e în 
realitate decât aplicarea dialecticei hegeliane la mersul evoluțiunei sociale. 
Dar această aplicare, în loc să se facă prin realizarea Ideii, după cum vă spu- 
neam odinioară, se face numai printr'o raportare le fenomenul economic care 
ar sta la baza ei. Prin luptă de clasă, astfel înţeleasă, prin stabilirea regimului 
capitalist în timpurile noastre, prin concentrarea capitalurilor în mâini cât 
mai restrânse, ajunge un moment — zice Marx — când un număr foarte re- 
strâns de capitalişti concentrează în mâinile lor întreaga putinţă de domi- 
nare a celorlalţi și speculează munca marei majorităţi a oamenilor. Clasă pro- 
letară, creşte în așa fel încât încetul cu încetul cuprinde aproape întreaga so- 
cietate; clasa capitaliștilor, a celor cari îi speculează pe proletari, se reduce 
pe măsură ce concentrarea capitalului se face în mâna lor. Pe calea aceasta 
ajungem la' un moment când capitaliștii nu mai pot nici cel puţin să întreţie 
pe proletari, căci în sistemul actual capitalist, capitalistul ţine legat pe pro- 
letar prin foame, îl ţine înlănțuit prin mijloacele ce are de a-i dă putinţă să 
trăiască, In urma crizelor succesive de supraproducţiune şi a concentrărei 
capitalului în mâinile câtorvă, va veni în mod fatal momentul când capi- 
talistul nu va mai puteă să hrănească marea massă a proletarilor. In clipa 
aceea revoluţiunea socială va veni dela sine ca un fruct copt care se desprinde 
de arbore, iar regimul capitalist va, fi înghiţit de puterile subterane pe care 
le-a deslănţuit ; el nu va mai puteă să domine puterea proletariatului și va, fi 
desfiinţat de ea. Un nou regim s'ar stabili deci prin revoluțiune, prin ruperea 
ordinei de drept, un nou regim în care egoismul, concurenţa, proprietatea in- 
dividuală, nu ar mai stă la baza organizaţiunei juridice. Intreaga noastră, 
ideologie etico-juridică va trebui în felul acesta să dispară, şi să fie înlocuită 
cu alta în care egoismul să nu mai existe, în care opresiunea dela om la om 
să dispară, în care personalitatea umană. să-și poată da măsura sa desăvâr- 
şită dintr'un punct de vedere mai înalt moral. 

Revoluţiunea în acest înţeles nu este altcevă, după cum vedeţi, decât 
productul unei lente, continui și îndelungate evoluţiuni. Ea nu apare decât 
în clipa în 'care în mod desăvârșit fructul va fi copt. Ea este o necesi- 
tate ineluctabilă. față de care nimeni nu se poate opune; ea va veni cu pu- 
terea şi ursita fatală a forţelor naturale în acţiune. 

-Din acest punct de vedere de sigur că forma pe care socialismul a 

luat-o în revoluțiunea rusească bolșevică, contrazice ideea, iniţială marxistă 
întrucât, pentru bolșeviki, revoluţiunea se poate face oricând, chiar as- 
tăzi în Rusia cu organizațiunea sa capitalistă foarte redusă. Prin aceasta 
întreg acel fatalism care sta la baza concepţiunei marxiste este contrazis. 
Revoluţiunea pentru bolșeviki nu este rezultatul unei evoluţiuni aşă cum 
a conceput-o Marx. . 

Dar deosebirea între ei este mare şi dintr'alt punct de vedere, Căci, bol- 
șevikii ar puteă fi socotiți mai consecuenţi decât marxiștii. Așă cum se pre- 
zintă întradevăr doctrina marxistă, ea nu ni se înfățișează sub forma unei 
concepțiuni cu adevărat generale; mai înainte de toate, după Marx, war fi 
adevărat că totdeauna și în orice clipă elementul material domină; ele- 
mentul material nu ar explică totdeauna mersul istoriei, și anume în 
special nu ar face-o în era de realizare a ideei socialiste, în epoca de după 
revoluţiune. ~ 

Pe de altă parte, înțelegeți bine că socialismul, dacă s'ar mărgini numai 
la expunerea tezei ştiinţifice materialiste, așă cum o expune, ar trebui să-și 
interzică orice teleologie, orice punere înainte de scopuri şi valori, ar trebui 
să se mărginească numai și numai la constatarea unei îatalităţi, a unei evo- 
luţiuni în potriva căreiă nimeni nu se poate opune. Insă, în acest caz, nu 
s'ar mai înţelege un partid socialist. Partidul socialist și politica socialistă 
implică tocmai concepţiunea unor idealuri de acţiune care se realizează numai 
prin muncă grea omenească, Din acest punct de vedere, pur teoretic, s'ar puteă, 
spune că politica bolşevikă, este mai consecuentă pentrucă pentru ea puterea 
ideei se manifestă nu numai în epoca socialistă dar și în timpul regnului ca- 
pitalist ; prin posibilitatea, oricând a înfăptuirei revoluţiunei sociale. 

In realitate, atunci când o revoluţiune lucrează fie că este revoluţiune 
cum o concepe bolșevicii, fie alta, ea nu poate să lucreze decât numa- 
pe baza unei ideaţiuni, unei concepţiuni de valori. In afară de această 
afirmare de valori revoluţiunea nu se poate înţelege în teorie, ea nu se pro- 
duce în fapt. . 

Dacă privim prin urmare teoria marxistă în întregul ei, așă cum 
tendințele — pe care am încercat să le pun în lumină — vi-o arăta, vom 
observă mai întâiu acea asimilare a elementului economic cu cel mecanic, 
din științele exacte. Dar chiar acest punct de plecare inițial e fals pentrucă 
economia politică nu mai este aceeace putcà crede pe vremea lui, Marx, un 
complex de date, de legi imuabile, și bine stabilite. Astăzi economia poli- 
tică a mai redus mult din pretențiunile ei; ea apare ca recunoașterea mai mult 
a unor tendințe decât a unor realități bine închegate şi din acest punct de ve- 
dere însăși baza pe care marxismul își întemeiase teoria, materialismul eco- 
nomic al istorici, cade dela sine. 

Dar mai departe marxismul face o mare greşală asupra căreiă nu e locul 
aici să insist, de a socoti conștiința omenească ca un simplu epifenomen. 
Dar, în realitate întreaga evoluţiune socială nu e făcută din realităţi mate- 
riale. Dacă am socoti evoluţiunea socială numai prin prisma realităţilor ma- 
teriale, am dizolva întreaga știință a sociologiei și am reduce-o la celelate 
ştiinţe exacte. Știința sociologică însă are ca obiect de studiu şi cercetare un 
material sufletesc. Nu se poate face deci, din acest punct de vedere; ab- 

stracțiune de materialul acesta care e supus observației, socotindu-} numai 
ca element accesoriu al unui alt element, cum încearcă teoria marxistă, ca 
un efect şi ca o consecuență totdeauna palidă şi neînsemnată a acelui element 
primordial material. 

In sfârșit, teoria marxistă, poate fi socotită că greșește şi pentru că ia 
ideologia etico-juridică ca un simplu efect. Dar dacă instituțiunile juridice 
sunt numai un efect şi un efect necesar al evoluțiunei economice, atunci nu 
am înţelege nici chiar nepotrivirea aceea între forma organizațiunei juridice 
şi a celei economice -a societăței capitaliste actuale care, după marxism, ar 
duce la revoluţiunea socială şi constituie unul din punctele lui cardinale. 
Dacă e adevărat că elementul ideologic juridic urmează în mod necesar, ca 
un efect — căci așa e concepută evoluţiunea economică a mijloacelor de pro- 
ducțiune, atunci trebuie să admitem că acest element juridic se schimbă în 
mod adecuat pe măsură ce se schimbă și partea economică. Dar tocmai în 
aceasta consistă teza marxistă că astăzi există o deosebire crescândă între 
felul cum se produc băgăţiile și instituţiunile juridice care se altoesc pe aceste 
realităţi fundamentale economice. Prin urmare din acest punct de vedere 
iarăși o contradicţiune stă la baza marxismului. 

In realitate fenomenul juridic — și când zic fenomen juridice înţeleg în- 
treaga ideologie etico-juridică a unei epoce — este un element creator și este 
totdeodată un mijloc de realizare, nu e numai și numai un efect al unui ele- 
ment economie material. 

Exemplele pe care marxismul ni le înfăţișază și care sunt nenumărate, 
spre a învederă de-alungul istoriei, cu date concrete, cum marile schimbări 
s'au produs ca urmare a schimbărilor economice care s'au întâmplat, 
sunt foarte ușor de dat în felul acesta. Evoluţiunea istorică este un lucru 
aşa de complex, sufletul omenesc are așa de nenumărate fațete, încât e foarte 
uşor cuiva cu o cultură mai întinsă, cum sunt cei mai mulţi dintre teoreti- 
cienii marxiști, fie şi în cadrul unei anume interpretări istorice ic capu, 
să găsească exemple și elemente care s'o ilustreze. Dar, tot aşa de bine, 
cum se dau acele exemple ar fi foarte uşor—n'am timpul să o fac — 
să dăm și exemple care să arate exact contrariul, că marile schimbări, evolu- 
țiunea omenirei, nu se produc prin transformări materiale și anume din cauza 
întâmplărilor economice, ci din cauza nouilor idei care se plămădesc, căci 
ştiut este că ideea, cultura omenească este creatoare; ea aduce elemente noui 
cari, înfăptuindu-se, produc schimbări mari în istorie. Uşor, foarte uşor, ne-ar 
veni oricui să încercăm exemplificarea în evenimentele mari istorice, a acestei 
idei esenţiale. 

In realitate ceeace conduce activitatea omenească” este nevoia unei 
ideaţiuni mai înalte. In spiritul omenesc zace o putință creatoare; la baza, 
activităţei noastre raţionale aflăm idealuri proprii ale spiritului nostru, 
ele evident nu se realizează niciodată în întregime dar șunt în totdeauna re- 
sortul ascuns al întregei activităţi a vieţii omenești. Fără ele orice înţeles al 
vieţei și al luptei s'ar pierde, ele singure sunt resortul din urmă care explică 
astfel evoluţiunea socială. 

Cred din acest punct de vedere așă dar, că teoria marxistă şi în genere 
socialistă, nu poate să fie admisă. 


www.dacoromanica.ro 


278 DOCTRINELE PARTIDELOR POLITICE 








Ne rămâne însă să vedem cum se face evoluțiunea și revoluțiunea pe 
aceste baze. f 

Dacă aruncăm o privire asupra lumei materiale, găsim și în lumea mate- 
rială ca şi în lumea socială fenomene cari se aseamănă cu ceeace numim re- 
voluţiune în lumea socială. Cataclismele mari astronomice, cele geologice sunt 
întâmplări cari într'adevăr răstoarnă cu desăvârșire felul de a fi al fenome- 
nelor studiate la un moment dat. Asemenea în materie biologică știți foarte 
bine — ca să nu dau de eât un singur exemplu — că astăzi se pare că natura 
face salturi. Un Vries a vorbit de mutaţiuni în biologie. Schimbările se pro- 
duc bruse, dintr'odată. 

Cum se produc toate aceste schimbări? Când un cataclism se produce 
în natură, un cataclism geologie — ca să luăm un exemplu și să înţele- 
gem mai bine lucrul — n'a fost nimic care să-l prepare? De sigur că acel 
cataclism implică şi reprezintă o rupere de echilibru, dar, a trebuit o acţiune 
continuă şi îndelungată de preparaţiune spre a se ajunge la acest rezultat. 

Tot asemenea şi în materie de psicologie individuală şi socială, pentru ea 
schimbarea de valori să apară în conştiinţă, de şi de multe ori apare în mod 
subit şi în aparenţă nepreparat, în realitate o întreagă preparare s'a produs, 
de mule ori subconștientă și foarte îndelungată. Revoluţiunea franceză, de 
sigur că nu s'ar fi produs cum s'a produs dacă o întreagă preparare filozofică 
n'am fi precedat-o. Exemplul e clasic, cunoscut de oricine. Tot asemenea, 
când opinia publică se schimbă la un moment dat într'o societate cu 
privire la unele acţiuni, schimbarea pare bruscă — și e una din caracte- 
risticele opiniei publice de a fi versatilă, — în realitate însă, în mod sub- 
conştient, schimbarea a fost preparată de acţiunea forţelor sociale latente 
care n'au apărut încă în conștiința socială. In felul acesta putem spune că 
orice element de creaţiune, orice irupţiune de valori noui în conștiința socială, 
care aduc revoluţiunea, sunt precedate de cele mai multe ori de evoluţiuni 
de multe ori foarte îndelungate. 

Dar, problema care se pune — și aceasta este foarte interesant — este 
aceia de a se şti dacă această evoluţiune explică în întregime apariţiunea, 
ideilor noui ? S'ar păreă, după ultimele directive pe care cugetarea filozo- 
fică o ia din anumite puncte de vedere, că evoluţiunea e creatrice. S'a 
făcut mult uz de socialiști de teoriile bergsoniene spre a explică concepţiunea 
lor. Şi într'adevăr, dacă privim de aproape modul cum se produce evoluțiunea, 
socială, evoluţiunea istorică în genere, nu putem să nu ne oprim a constată > 
că, fiind vorba de realităţi psihice, aceste realităţi evoluează prin creaţiuni 
succesive, prin salturi necontenite. In materie sufletească, avântul care con- 
stituie existenţa în concepţiunea, bergsoniană, este în realitate un avânt crea- 
tor. Fiecare clipă care vine este explicată prin clipele care preced, dar ea este 
în acelaş timp și altceva, ea reprezintă un plus calitativ nou, un element 
creat care înainte nu a fost. Din punct de vedere al ştiinţei exacte, aceasta 
de sigur că nu poate să fie admis; din punctul de vedere însă al concepţiunei 
psihice, așă cum există ea de sine stătătoare şi cum se desfăşoară în evolu- 
țiunea istorică, de sigur că este o realitate. Cu atât mai mult este o realitate 
dacă privim realităţile sociale; în realitatea socială, ceeace deosebim carac- 
teristic sunt într'adevăr valorile, ori, valorile, în istoria civilizaţiunei, se 

crează necontenit. Aceasta este tocmai mersul istoriei, creaţiunea continuă 
de valori noui şi mai înalte. Nu se poate vorbi așa dar în istorie, în evo- 
luţia generală, de o evoluţie continuă eare să explice fiecare moment. De 
sigur că de-alungul evoluţiunei istorice avem a face cu creaţiuni, unele mai 
mici altele mai mari, creaţiuni care dau coloratura lor întregei evoluţiuni 
specifice a omenirei. Aceste creaţiuni, aceste valori care se crează pe măsură 
ce se desfăşoară. astfel realităţile sociale, și pe măsură ce se incorporează în 
aceste realităţi sociale, devin ele înșile creatoare, un element integrant al 
realităţii care se desfășoară și crează. | 

Ei bine, dacă aşa stau lucrurile, atunci ne aflăm în orice clipă în fața unei 
revoluţiuni. Fiecare moment al evoluţiei istorice este o revoluţiune și deo- 
sebirea, care se face de obiceiu între revoluţie şi evoluţie cade și rămâne nu- 
mai ca o deosebire de grad, iar nu una de natură. ~ 

O aplicaţiune foarte interesantă a acestei idei în legătură cu teza pe care 
o desvoltăm acuma aici, se poate face la drept. Realitatea socială, în destă- 
şurarea ei neîncetată, care este o continuă acţiune, o continuă luptă, se cris- 
talizează în anumite concepţiuni formale care sunt concepţiunile juridice. 
Acestea, reprezintă. raționalizarea, transformarea în elemente logice a ceeace 
este element; creator și deci de neprevăzut; în realităţile sociale. Dreptul po- 
zitiv scris are în totdeauna acest caracter. Dar dreptul scris este unul şi drep- 
tul viu este cu totul altcevă. Aceasta se vede și în materie de drept privat, 
unde interpretarea şi realizarea zilnică a textelor legislative se schimbă după 
epoci și după nouile nevoi sociale. Dovadă codul Napoleon care astăzi se in- 
terpretează altfel decât acum 100 de ani. Dar mai ales este vizibil în materie 
de drept public. In materie de drept privat există anumite instituţiuni, — 
curte de casaţie, la nevoie parlament — care să constrângă instanţele jude- 
cătoreşti, să judece într'un anume fel, dar în materie de drept public nu există 
asemenea constrângere, nu există asemenea sancţiuni. Ceeace fac partidele 
politice, ceeace realizează vieaţa politică, în fapt, aceea este dreptul pozitiv 
public al unei epoci, nu ceeace e scris în legi şi constituţiune. Dar atunci 
vedem cum și în materie de drept nu putem aveă a face cu rupturi carac- 
teristice și contrarii ordinei juridice la un moment dat, ci ne aflăm în 
faţa unei continue acţiuni a vieţei creatoare care nu vreă să ştie de forme 
fixe, de cadrele rigide și artificiale cari i se pun în cale. În materie de drept 
public — și dreptul public stă la baza dreptului întreg, pentru că pe el se 
razimă întreg dreptul privat — ceeace se impune ca drept pozitiv e însăș 
vieaţa politică și socială, 

Coneluziunea, este că acei ce învinuesc vieaţa politică de lipsă de înăl- 
time etică sau juridică, să deă cei dintâi exemplu pentru că și ei sunt creatorii 
dreptului în această privinţă. Toate partidele politice la olaltă, ele, în lupta 
lor politică de toate zilele, crează întregul organism juridic al momentului. 
Această organizaţiune juridică variază dela clipă la clipă, ea nu stă încadrată 
în formulele artificiale şi fixe ale vre-unui text de lege. Din acest punct de 
vedere textul are o valoare care se apropie de aceea a unei pure doctrine. 

Din acest punct de vedere este de sigur adevărat că prin creaţiunea con- 
tinuă de valori noui etice și juridice, care se întâmplă de-alungul istoriei, la, 
un moment dat se poate întâmplă și se întâmplă mereu, ca valorile cele noui 

să intre în conflict cu valorile recunoscute. In clipa când valorile recunoscute 
nu vor ști să se adapteze valorilor noui, atunci ordinea juridică trebuie să se 
rupă şi atunci revoluțiunea trebuie să se întâmple. Din acest punct de vedere 
dreptul la revoluțiune este un drept sfânt şi cu drept cuvânt revoluțiunea 
franceză l-a înscris în Declaraţiunea drepturilor omului. 

Care este criteriul după care un drept de acest fel se exercită în mod lc- 
gitim sau nu? Criteriul este în conformitate, evident, cu idealul juridic al 
epocei și al locului. Dar, înţelegeţi îndată cât este de relativ acest criteriu 
şi aceasta dovedește că și în materie juridică și socială ca și în materie 
științifică, legea gener ală care domină orice consideraţiune într adevăr ştiin- 
țifică și obiectivă, este legea unei desăvârșite relativităţi şi deci, ca consecuență, 
în drept legea celei mai largi toleranţe. 

Din toate câte vi s'au expus azi, un lucru aşi dori să rămâie ca o con- 
cluziune: e că lupta politică între partide ca și desfășurarea istorică în 
genere, nu e altceva decât înfăptuirea continuă, treptată și din ce în ce mai 
largă a idealurilor celor mai înnalte, cari fac parte integrantă din însăși fiinţa 
noastră morală, care dau un sens vieţei şi creează demnitatea persoanei 
umane, 


14 Iunie 1923 

mi permiteţi dela început să fac o constatare, care va uşură desvoltarea 
mea ulterioară: Ciclul de conferenţe asupra doctrinelor politice, organizat 
de Institutul Social Român, care este o contribuţie serioasă la clari- 

ficarea concepţiilor şi luptelor politice dela -noi, este în acelaș timp o afir- 
mare de ordin internaţional, o afirmare că trăim, ca toate statele şi toate 
popoarele, vieaţa internaţională, supunându-ne regulelor ei, luând ideologia 
ei, luptele ei politice şi chiar terminologia ei. 

Incepând cu conferenţa de introducere a savantului şi meritosului director 
al Institutului Social, care defineşte doctrinele politice, le explică și le clasi- 
fică după normele stabilite de știința politică internaţională, și enunţând 
numai nomenclatura internaţională a celorlalte conferenţe:- doctrina naţio- 
nalistă, concepţia conservatoare, doctrina liberală, țărănistă, liberalismul eco- 
nomic, socialismul marxist, neoliberalismul politie, anarhismul, solidarismul 
juridic, etc. ete., constatăm dela început că trăim vieaţa internațională şi 
cugetăm după regulile impuse de dânsa. 

Este adevărat că toate, dar absolut toate, doctrinele acestea internaţio- 
nale, îşi au în fiecare ţară caracteristicile lor naţionale, iar în ţara noastră 
caracteristice căpătate în mediul nostru înapoiat, încă semifeudal și neo- 
iobag, cu o tradiţie politică și culturală deosebită de a celorlalte ţări, dar 
însăș adoptarea, terminologiei străine, a experienţei şi ştiinţei străine, a mo- 
dului de expunere și de analiză a științei internaționale, dovedeşte că nu 
suntem un organism naţional izolat, închis de ziduri chinezeşti, că trăim și 
simțim, ca toată lumea, vieaţa și cugetarea internaţională, că, luându-ne 
exemplele dela cavalerii Spaniei, dela lorzii englezi, dela negustorii germani 
sau bancherii francezi, dela țăranii bulgari şi danezi, dela muncitorimea 
din toate ţările, sau chiar dela Neagoe Basarab, suntem internaţionalişti şi 
"acem internaţionalisin, fără să vrem. 

Am fost nevoit să fac această constatare, pentrucă, deși toată Inmea 
este internaţionalistă și face zilnic internaţionalism, în practică, în cugetare, 
noi suntem singurii acuzaţi de internaţionalism, pentrucă suntem singuri, 
cari privim realitatea în faţă şi avem curajul şi mândria să ne mărturisimi 
internaționalismul acţiunei noastre, internaţionalismul doctrinei și al cuge- 


tării noastre. 


* 
* * 


După această constatare putem porni mai uşor la dezvoltarea subiec- 
tului nostru. 


România, ca toate statele, face parte dintr'un organism social internaţio- 
nal, care-și are legile sale de naştere, de dezvoltare, de transformare, de pieirc. 

România, ca şi toate ţările, a trecut prin diferite faze, prin anumite trans- 
formări sociale, ca să ajungă la situația econemică, politico-socială de astăzi. 

Ca să ne dăm seama de aceste faze, de aceste transformări, trebuie să 
luăm întâiu fazele prin care a trecut omenirea, popoarele şi statele mai vechi, 
mai civilizate, să luăm transformările cari au avut loc, acolo, legile universale cari 
au condus aceste transformări, legi cari explică și evoluţia noastră, și după 
aceea vom vedeă ceeace este în această evoluţie al nostru şi al statelor și 
popoarelor cari se află pe aceeaș treaptă culturală ca și noi. 

Nimeni nu mai poate susține-astăzi că omenirea a stat pe loc, că-ea este 
astăzi aceeaş ca acum câteva sute de mii de ani, la începutul existenţii sale, 
ca acum câteva mii de ani când a început istoria sa scrisă, ca pe vremea civi- 
lizaţiei egiptiene şi greceşti, ca pe vremea când s'au născut mosaismul şi 
creştinismul, ca pe vremea civilizaţiei romane, ca pe vremea decăderei acestei 
civilizaţii, ca în evul mediu, sau chiar ca acum 150 de ani când se pregătiă 
şi se desfăşură marea Revoluţie franceză. 

„Omenirea, în tot decursul existenţii sale, dela omul-animal până la omul 
cu civilizaţia superioară de astăzi, a suferit o serie de transformări, a «pro- 
gresat», cum se spune. ` 

Dacă, deschidem oricare manual de istorie, didactic sau de filozofie a 
istoriei, vom găsi istoria omenirei împărţită în marile epoci culturale: săl- ` 
bătăcia, barbaria şi civilizaţia, fiecare cu treptele sale inferioare, mijlocii 
și superioare. Indiferent de concepţia care conduce pe savantul istoric, so- 
ciolog şi filozof, în analiza fenomenelor istorice, el recunoaște aceste trepte 
de desvoltare umană, recunoaşte că omenirea a suferit schimbări, transfor- 
mări, a evoluat, și înşiră chiar diversele revoluţii cari au caracterizat înce- 
putul şi sfârşitul unei epoci, cari, mai ales pe treptele cele mai de sus ale 
civilizaţiei noastre, sunt jaloanele de orientare ale tuturor istoricilor. 

Dacă asupra progresului omenirei sunt de acord toţi istoricii, sociologii 
şi filozofii — chiar şi acei cari neagă profunzimea progresului, progresul 
sufletului omenesc — ei nu sunt însă deloc de acord asupra cauzelor cari 
au făcut omenirea să urce atâtea trepte şi au adus-o pe treapta pe care se 
află acum; ei nu sunt de acord asupra treptelor pe cari va urcă de acum 
înainte omenirea, asupra transformărilor și revoluțiilor cari trebuie s'o ducă 
într'o nouă formă de civilizaţie, superioară celei de astăzi. 

Care este cauza sau cari sunt cauzele transformărilor de până acum, 
cari sunt legile cari au condus şi împus aceste transformări, care este motorul 
care a impins omenirea la înălțimea, uriașă de pe care priveşte ea astăzi pe 


strămoșul ei, omul cavernelor? 
* 
x * 


In primele perioade ale existenţei omenești evoluția omenirei s'a- făcut 
foarte încet; aceste prime perioade: sălbătăcia și barbaria, au durat sute de 
mii de ani, In tot acest timp omul, individual, mai târziu în grupe, aveă de 
luptat cu animalele cari îl înconjurau, întâi ca să se apere de dânsele, mai 
târziu să le omoare ca să aibă hrană, iar mult mai târziu, să le prindă vii 
ca să le domesticească, și să se poată folosi de produsele şi de munca lor. 
In acest timp progresul îl fixă unealta. Cu cât unealta se perfecţionă, cu atât 

omul se bucură de mai multă siguranţă, traiul lui deveniă mai ușor. Fără 
unealtă trebuiă să se mulțumească cu plante şi fructe, cu animalele mai slabe 
pe cari puteă să le prindă cu mâna și să le doboare cu forţa sa. Când a pus 
mâna pe-b cracă prefăcută în ciomag, puteă să se lupte deacuma cu-n animal 
mai voinic şi mai ager la fugă; când a reușit să-şi facă unealtă din piatră, pu- 
terealui a crescut înzecit şi însutit faţă de animalul dezarmat şi față de natură, 
împotriva căreia puteă să-și facă acuma scorburi și adăposturi mai adap- 
tabile nevoilor sale, care să-l ferească, de intemperii şi de dușmani; când a 
pus mâna pe foc a putut să-şi procure căldură, să-și facă hrană mai gustoasă 
şi mai variată. Unealta l-a făcut pe om mai tare, mai ager, l-a făcut stă- 
pânul animalelor și apoi al pământului — pe care, prin agricultură l-a supus 
apoi şi pe dânsul nevoilor sale — unealta i-a adus întreaga sa desvoltare. 

Când omul a început să descopere metalele şi, cu ajutorul uneltelor de 

piatră şi al focului, a început să le extragă, să le topiască şi să-și facă unelte 
noui, ela părăsit epoca barbariei şi a intrat în epoca civilizaţiei, în epoca 
popoarelor culturale, în epoca istoriei scrise, 
- Pe ultima treaptă a barbariei şi pe prima treaptă a civilizaţiei, uneltele 
de lemn, de piatră, de cupru, de bronz, au permis tăierea pădurilor, dezvol- 
tarea agriculturei, olăria și ţesătoria, au făcut munca omenească mai variată 
și mai productivă, au permis și impus diviziunea muncii — care la rândul 
ci a adus perfecţionarea uneltelor și mai multă bună stare. 

Unealta și diviziunea muncii au adus progresul omenirii; dar nu numai 
progresul material, ci şi progresul social și moral. Unealta și diviziunea muncei, 
aducând mai multă bogăţie socială, au putut scoate dela muncă pe bătrâni, 
lăsându-le grija conducerei triburilor, au putut să ierte de muncă pe o parte 
din tineri, lăsându-i cu grija apărării tribului și a avuţiei sale faţă de alte 
triburi mai sărace, pe cari bogăţia şi prada îi atrăgeă. Unealta și diviziunea 
muncii au impus încetarea uciderei prizonierilor, încetarea canibalismului, 
pentrucă prizonierul, prefăcut în sclav, puteă să folosească mai mult prin 
munca sa decât prin carnea și sângele său. 

Perfecționarea uneltelor, care a adus Aucrarea câmpului, agricultura, 
diviziunea muncii, a adus după sine Şi proprietatea individuală. 

Proprietatea individuală începe să schimbe cu totul structura grupelor 
și triburilor omenești. Deacum înainte omenirea începe să se împartă pe 
clase, Şefii de triburi, șefii militari, răsboinicii mai dibaci, se întorc din răs- 
boaie cu prăzi numeroase, cu sclavi, s sau, ocupând teritorii, împărţiau pămân- 
turile mai bogate oamenilor din tribul "lor, reţinând pentru dânșii terenuri 
mai mari, mai multe turme şi mai mulţi sclavi. Din funcţionari ai tribului, 
din judecători, reprezentanți religioşi, apărători împotriva dușmanului din 
afară, toţi aceștia, crescând în autoritate, în putere, în bogăţie, se declară 
deasupra mulțimilor pe cari le conduc, stăpânii acestor mulţimi, îşi întind 
puterea și asupra urmaşilor lor și formează prima clasă de nobili. 

Intrarea în epoca civilizaţiei, în istoria scrisă, omenirea, o face împărţită 
în clase. i 

* * 
- Deatunei şi până astăzi, «istoria tuturor societăţilor este istoria luptelor 
de clasă», spun Marx şi Engels în «Manifestul Comunist». 

«Oameni liberi și sclavi, patriei și plebei, nobili și servi, meşteri și calfe, 
întrun cuvânt apăsători şi apăsaţi, se aflau în veşnică dușmănie, ducând 
un răsboiu neîntrerupt, uneori pe față, alte ori pe ascuns; un răsboiu care: 
totdeauna se termină sau prin transformarea revoluţionară a întregei socie- 
tăţi sau prin distrugerea celor două clase aflate în luptă. 

«n primele epoci istorice, găsim aproape peste tot locul o împărţire 
erarhică a societăţii, o scară de poziţiuni sociale. In Roma antică găsim patrici, 
cavaleri, plebei și sclavi; în evul mediu stăpâni feudali, vasali, meșteri, 
calfe şi servi şi apoi, în fiecare din aceste clase, gradaţiuni speciale». 

Unealta, care l-a făcut pe om mai tare decât animalele cele mai puter- 
nice, mai tare decât ursul, mai tare decât zimbrul, rinocerul, mamutul, care 
l-a făcut pe om regele animalelor, care i-a dat putinţa să-şi facă îmbrăcăminte, 
adăpost, case, ca să se apere de intemperii, care i-a dat posibilitatea, să prindă 
şi să domesticească animalele, să domesticească pământul, să strângă 
bogății şi să se pună la adăpostul capriciilor naturii, aceeaş unealtă, desro- 
bindu-l din ce în ce mai mult de sub jugul naturei, l-a împărţit mai târziu 
pe om în clase, a făcut stăpâni şi servi, exploatatori şi exploataţi, l-a robit 
unor forțe noui, forţelor sociale duşmănoase. 

Luptele cari înainte se dădeau individual sau în grupe împotriva ani- 
malelor și a naturii, cari se dădeau între indivizi și 'ntre grupe pentru pradă. 
sau pentru a răpi femeile frumoase, încep să se dea acuma înăuntrul grupei, 
înăuntrul tribului, înăuntrul triburilor unite, adică- înăuntrul națiunei și a 
Statului. Deşi luptele din afară, pentru noi bogății, sau pentru apărare, nu 
încetează, luptele dinnăuntru, pentru monopolul bogățiilor, pentru mono- 
polul puterii, pentru un traiu cât mai ușor, bazat pe munca altora, sau lupta 
pentru apărarea împotriva stăpânitorilor, formează conţinutul istoriei ome- 
neşti. 

Lupta de clasă, în această perioadă, nu se dă direct între exploatatori și 
exploataţi, între stăpâni și sclavi. Este adevărat că în toate Statele în cari există 
sclavi, găsim revolte de sclavi, dar nu luptele sclavilor pentru desrobirea lor for- 
mează conţinutul istoriei, ci acest conţinut îl formează luptele între celelalte 
clase, coterii, clici, pentru monopol şi stăpânire. Celelalte clase, formate din 
oameni liberi, scutite de o parte mare din munca productivă, pe care o fac 
sclavii, au răgazul necesar pentru gândire, pentru frumos, pentru sport și 
artă, pentru luptele politice. 

In această perioadă, datorită perfecţiunei uneltelor, diviziunei mun- 
cii, producţiei prin sclavi, omenirea face progrese imense: unelta se per- 
fecţionează tot mai mult, omul devine tot mai stabil, diviziunea muncii 
creşte, producţia și bogăţia individuală și socială se măresc. In câteva mii, 
sau, în unele părți, — datorită situaţiei geografice și bogăției deosebite a 
solului — în câteva sute de ani chiar, progresul omenirei a luat proporţii 
"pe cari omenirea nu le-a putut; realizà înainte în sute de. mii de ani de exis- 
tenţă şi de lupte. 

Exemple de State bazate pe robie, adică pe subjugarea complectă a unei 
clase, şi ajunse la înalte grade de civilizație, avem în Egipet, în Statele gre- 
cești, în Roma antică. 

Deabiă în aceste societăţi, cu desvoltare mai rapidă, cu istorie scrisă, 

cu clase diferenţiate, cu lupte mai clare între clase, putem urmări mai uşor 
transformările sociale, putem recunoaşte legile cari au condus aceste tran- 
sformări. 

Sclăvia a adus aceste societăţi la o desvoltare uriașă, a făcut în special 
din imperiul roman stăpânul lumii. Dar tot selăvia a pus capăt și existenţii 
imperiului roman. 

Aristoeraţia romană, îmbogăţită prin munca sclavilor, prin prăzile din 
răsboaie, trăiă întrun lux extraordinar. Pentru satisfacerea acestui lux 
aduceă tot mai mulţi sclavi noui, se făceă stăpână pe tot mai mari întinderi 
de pământ, expropiă tot mai mult din pământul țăranilor liberi. Luxul pe 
care-l duceă, cereăca să fie înconjurat de nenumărați oameni fără nici o ocu- 
paţie productivă, întreţinuţi numai ca să facă servicii personale, să-l distreze, 
să-i facă vieaţa ușoară aristoeratului. Statul, pe de altăparte, mărit extra- 
ordinar, trebuiă să întreţină o armată extraordinară de militari și de funcţio- 
mari civili. Munca sclavilor, care la început însemnă un folos imens pentru 
trib, pentru că-i dădeă noui forţe de muncă, care a dat posibilitate de formare 
mnei aristocrații care se ocupà cu răsboiul, cu cultura, cu literele şi cu artele, 
începeă să devină o muncă insuficientă pentru menţinerea societăţii. Scla- 
vul agricultor produceă mult mai puţin și mult mai prost decât ţăranul 
liber; nefiind supraveghiat direct de stăpânul aristocrat care eră ocupat cu 
petreceri, ajungeă să nu mai producă deloc, ţarinele rămânea în părăsire, 
țara, sărăcia, oraşele și mecanismul Statului nu mai puteau fi întreținute. 
Modul de producţie, prin sclavi, începeă să fie o piedică pentru desvoltarea, 
chiar pentru existenţa Statului roman. Incepe să se simtă nevoia unei schim- 
bări. In acelaș timp sclavii, mai mulţi la număr, mai rafinaţi prin servi- 
ciile pe cari le făceau stăpânilor şi stăpânelor, mai des în contact unii cu alţii, 
încep să-şi dea seama de rolul și de puterea lor și revoltele de sclavi scriu pagini 
sângeroase de luptă de clasă în istoria romanilor. 

Sărăcirea continuă a Statului din cauza modului de producţie bazat. 
pe sclavi, slăbirea Statului în afară, destrăbălarea claselor de sus, revoltele 
claselor de jos, încep să deschidă ochii filozofilor şi ai moraliștilor, cari încep 
să vadă, un «păcat» în producţia prin sclavi, încep să ceară desfiinţarea: sela- 
viei; aşă s'a născut creștinismul şi toată morala și ideologia antisclavagistă. 

Revoluţia morală a creștinismului, prima revoluţie mare, bruscă și cu 
caracter internaţional, care a dat nenumărate victime și nenumărați martiri, 
s'a făcut atunci când necesitatea economică a impus înlăturarea selăviei; 
ca s'a făcut la lumina torțelor aprinse în lupta dintre clase. 

* 5 * 

Sclăvia a fost înlocuită prin servaj, prin iobăgie; structura socială a 
societăţii romane, compusă din patricieni, plebei și sclavi, a dispărut şi în 
locul ei a apărut o nouă structură socială, noui clase, cu noui raporturi între 
dânsele: feudali, vasali, meşteri, calfe şi servi, cu gradaţiuni speciale în fiecare 
din aceste clase. 

Nici una din perioadele dinainte ale istoriei omenirei n'a cunoscut atâ- 
tea lupte de clasă, câte a cunoscut epoca feudală, Evul Mediu, pentrucă 
nici o epocă n'a cunoscut clase atât de bine diferenţiate, cu un rol economie 
şi social atât de definit. i 

Luptele permanente dintre feudalii mici și feudalii mari pentru mai multă 
independenţă sau mai multă supremație; răscoalele permanente ale ţăra- 
nilor-iobagi împotriva tuturor nobililor; luptele dintre nobili şi regi; luptele 
dintre nobili şi orăşeni; luptele dintre orăşeni şi regi; luptele orăşenilor 
uniţi cu regii împotriva nobililor, cari, prin vămile și hoţiile lor la drumuł 
mare, împiedicau desvoltarea comerţului; luptele regilor absoluţi, uniţi cu 
nobilii domesticiţi și deveniți curteni, împotriva orășenilor cari voiau cât 
mai multe libertăţi; luptele între cler și nobili, între cler și regi, între cler 
şi ţărani, între diferitele categorii de clerici; în fine luptele între calfe şi 
meșteri, umpli toată epoca feudală. 

Oricâte lupte se dau însă între clasele din sânul societăţii feudale, nici 
una din aceste lupte nu atinge, nu periclitează existența societăţii însăș. 
„ Chiar dacă clasele cele mai nedreptăţite, cele mai oprimate din această socic- 
tate: clasa ţărănească — care trebuie să deă o mare parte, și de multe ori 
cea mai mare parte din munca sa, pentru nobilul parazit — și calfele, — cart 
sunt exploatate de meșteri şi nu pot deveni libere decât după anumiţe şi 
foarte grele regule ale breslelor — ar aveă interes să răstoarne regimul feudal, 
cle joacă însă un prea neînsemnat rol economie, ele nu formează clase revo- 
luţionare, care în locul regimului și modului de producţie feudal să pună 
un regim propriu, un mod de producţie superior. Răscoalele țărănești și 
luptele calfelor sunt izbuceniri ale instinctului și urei de clasă, sunt o răsbu- 
nare împotriva asupritorilor, dar nu sunt o. luptă conștientă de clasă pentru 
o formă de producţie mai superioară, care, desrobind clasele asuprite, să aducă. 
după sine şi progresul social. 

In sânul societăţii feudale se dezvoltă însă cu timpul alte clase, cărora 
istoria le dă rolul de a îngropă societatea feudală, de a aduce o nouă formă 
socială, care să ducă mai departe omenirea spre progres. Aceste:clase sunt: 
burghezia şi proletariatul. 

Perfecţionarea tot mai mare a uneltelor, diviziunea crescândă a muns 
cii, nevoile tot mai mari sociale din cauza creșterei mecanismului de Stat, 
cu militarii, clericii, judecătorii și funcţionarii săi administrativi, înlătură 
tot mai mult schimbul în natură şi desvoltă comerțul și meseriile. Meseriașul 
nu mai lucrează direct pentru producător și nu primeşte.plata în natură, 
ci lucrează pentru toată lumea, pentru nobil, pentru cler, pentru. funcţionar, 
dela care primeşte bani şi cu acești bani își procură la rândul său 
alimentele, îmbrăcămintea şi materia primă de care are nevoie. Comer: 
ciantul ia produsele meseriașului și ale ţăranului, le duce dintr'un loe 
într'altul şi le pune la dispoziţia acelora cari nu și le pot procură direct 
dela producător. N 

Immulţirea populaţiei, creșterea aparatului de stat, a păturilor nepro- 
ducătoare, îmmulţirea negustorilor și a meseriașilor, desvoltă tot mai mult 
orașele și le dă o vieaţă nouă, un rol însemnat în vieaţa statelor și prin aceasta 
o putere deosebită. Vieaţa asta orășenească, cu contactul mai apropiat dintre 
oameni, cu mai multă, libertate de mișcare şi de gândire, cu mai multă bogăţie, 
dă posibilitatea de desvoltare a științelor, a literelor și a artelor. 

Creşterea puterei régale, cu strângerea nobilor în capitala ţării, în jurul 
curţii regale, fastul dela curţile regale și ale nobililor, dau un imbold deosebit 

desvoltării negoţului şi a „meseriilor, în capitală și în orașele mari, și îmbogă- 
tesc pe unii din membrii acestor clase. 

Descoperirile geografice, descoperirea Americei și a drumului spre Indii 
pe la capul Bunei Speranţe, îi fac pe negustori să se aventureze în depărtări, 
să ducă acolo produsele ţării lor și să aducă de-acolo alte produse, materii 
prime și mult aur și argint. Un val de aur și argint se revarsă asupra Europei, 
asupra porturilor principale şi a orașelor mari; comerțul, navigația şi mese- 
riile iau o desvoltare pe care n'au cunoscut-o niciodată până atunci. Negus- 
torul mare şi meseriașul bogat devin o forţă. 

Negustorul şi meseriaşul au însă nevoie de ajutoare ca să se poată des- 
voltà. Negustorul are nevoie de oameni liberi pe cari în schimbul unei plăţi 
să-i poată trimite în oricare „parte a lumii, iar meseriaşul are nevoie de cât 
mai mulţi lucrători pe cari să-i pună să-i lucreze obiectele pe cari i le cere 
piața internă mărită şi piaţă internaţională. Nobilul feudal se însărcinează 
el în parte să le facă acest serviciu: pentru a-și satisface nevoile bănești tot 
mai mari, pe care i le cereă luxul și fastul dela curţile regale, el supune pe 
țărani la munci extraordinare, îi pune la biruri tot, mai mari, le ia aproape tot 
produsul muncii, sau îi alungă cu totul de pe pământurile lor pe cari le înglo- 
bează în domeniile sale. O parte din țărănime, exasperată, dusă la sapă de lemn, 
sau alungată deadreptul de pe pământul ci, se refugiază la orașe și se pune 
la dispoziţia nouii clase orășenești în formaţie, la dispoziția burgheziei, Care 
tocmai asta cereà: brațe libere. 

Caracteristica nouii clase în faza ei de formațiune este tocmai asta: ea 

are nevoie de libertate: de brațe libere, de drumuri libere, de comerț şi con- 
curenţă liberă. 
- Atelierele mici dinainte, cu breslele închise, cu numărul atelierelor şi 
lucrătorilor limitat, cu piaţa, închisă, nu-i mai ajung. Ea are nevoie de ateliere ` 
mari în care să lucreze zeci şi sute de lucrători laolaltă, sub directa ei supra- 
veghere. Diviziunea muncii din bresle nu-i mai convine, nu-i convine ca fie- 
care breaslă să lucreze altceva, alt obiect, sau altă parte din obiect; diviziu- 
nea muncii ea o face în atelierul comun, unde lucrează laolaltă tot felul dos 
meseriași, unde lucrul trece dintr'o mână într'alta și iese în piaţă ca ceva, 
complect. . 

Dar nu numai breslele o strâng, o înăbușă, o împiedică în desvoltarea 

, toată forma socială, toată vieaţa politică, toată forma administrativă 
0 E Ea are, pretutindeni unde se mişcă, nevoie de libertate, de cât 
mai multă libertate. Vămile puse între o localitate şi alta, birurile pe cari 
trebuie să le plătiască nobililor pentrucă trece cu mărifurile pe teritoriul lor, 
furturile la cari este expusă din partea nobililor şi a servitorilor lor în tre- 
cerea pe teritoriile acestea, o să fac să se alieze cu regii ca să înfrâneze puterea, 
nobililor și să ajute instalarea monarhiei absolute. Dar şi monarhia absolută, 
împăcată cu nobilii pe cari i-a făcut curteni, şi tare la început o ajută în des- 
voltarea ei, devine în curând o piedică. Monarhii absoluţi cer tot mai mulţi 
bani, nu numai pentru întreţinerea aparatului militar și îuncţionăresc, dar 
şi pentru luxul și petrecerile lor, pentru luxul și petrecerile curtenilor, ale 
curtezanelor şi ale nobililor de toate categoriile; vămile, accisele, monopo- 
lurile, birurile mari, sunt o piedică serioasă pentru desvoltarea, novii clase. 

Parazitisinul monarhilor și al nobililor este o piedică pentru desvoltarea, 
societăţii, al cărei factor de progres este noua clasă. | 

Burghezia, împiedicată îp desvoltarea ei, înăbușită de bresle şi de toate 
formele societăţii feudale, suptă de nobili, devine o clasă revoluţionară. 
Factor de progres, ea atrage de partea sa toate elementele culte, nemulţu- 
mite de absolutism, de parazitismul nobililor, de luxul şi desfrăul care stă- 
pâneşte societatea. Cu ajutorul acestei pături ea își clarifică ideologia sa 
revoluţionară, îi dă o formă superioară, o formă filosofică și cu această ideo- 
logie impune și conduce toate păturile nemulțumite din societatea feudală. 
În jurul parolei sale de libertate, egalitate, fraternitaie, ea strânge pe micii 
messriaşi și negustori din orașe, ea strânge pe toţi intelectualii, păturile infe- 
rioare ale clerului, ea strânge pe ţăranii exploataţi făr'de milă de stăpânii 
nobili, ca strânge și clasa care s'a născut şi desvoltat odată cu dânsa, dar 
care n'a căpătat încă conștiință propie: proletariatul. Forte pe rolul economie 
pe care-l are, înconjurată de simpatia tuturor păturilor nedreptăţite şi ex- 
ploatate, ajutată de toţi acei cari, din cauza inferiorităţii economice şi cul- 
turale, nu puteau încă jucă un rol propiu, ea desfășoară stindardul revoluţiei, 
şi învinge. 

Marea Revoluţie franceză, torma cea mai clasică a revoluţiei burgheze, 
înseamnă transformarea. societăţii feudale, bazată pe bresle şi iobăgie, în 
societatea burghezo-capitalistă, bazată pe munca liberă și pe libertatea, 
politică. ; - 

Dacă creştinismul, care a scăpat omenirea de sclăvie, a însemnat cea 
mai mare revoluție morală, victoria burgheziei, care a scăpat omenirea de 
iobăgie și feudalism, a însemnat cea mai mare revoluție politică. 


* 
* * 


Burghezia, şi-a început existenţa în regim feudal prin schimbarea mij- 
loacelor de producţie, prin revoluţie economică, a venit apoi la putere prin 
revoluţie poltică, a continuat şi continuă încă să revoluţioneze totul în 
calea, ei. 

«Burghezia a jucat în istorie un rol eminamente revoluţionar», ne spun 
Karl Marx şi Friederich Engels în «Manifestul Comunist». 

«Peste tot locul», ne spune tot acest manifest, «unde a cucerit puterea, 
ca a călcat în picioare toate relaţiile feudale, patriarhale și idilice. Toate legă- 
turile diverse care legau pe omul feudal de superiorii săi naturali, ea le-a 
sfărâmat fără milă, ne mai lăsând să existe între om alte legături decât ace- 
lea ale interesului gol și a neîndurătorului ban pe şin. Ea a înecat extazul 
religios, entuziasmul cavaleresc, sentimentalitatea micului burghez, în apele 
reci ca ghiaţa ale calculului egoist. Burghezia a făcut din demnitatea perso- 
nală o simplă valoare de schimb;.... ea a despuiat de aureola lor toate pro- 
fesiunile recunoscute până atunci venerabile. Ea a făcut din medic, jurist, 
preot, poet şi savant, nişte muncitori salariați... a rupt vălul sentimentali- 
tăţii ce acopereă relaţiile de familie, reducându-le la simple relațiuni bă- 
neşti. . . 

«Burehezia nu poate trăi fără să nu revoluţioneze instrumentele de 

muncă, adică modul de producere și deci toate raporturile sociale... Ceeace 
distinge epoca burgheză de toate cele precedente, e această continuă sehim- 
bare a modului de producţie, această vecinică zdruneinare a întregului sistem 
social, această agitaţie şi vecinică nesiguranţă. Raporturile stabile şi rugi- 
nite, cu cortegiul lor de credinţe și idei venerate de veacuri se supă; cele 
noui îmbătrânesc înainte de a se întări... 

«Impinsă de nevoia vecinicilor debuşeuri noui, burghezia a invadat în- 
tregul glob. Ea trebuie să se vâre peste tot locul, să se stabilească pretutin- 
denja, să-şi creeze pe ori şi unde legături. Prin exploatarea pieţii univér- 
sale, burghezia a imprimat un caracter cosmopolit producțiunei şi consu- 
mului din toate țările. Spre marea mâhnire a reacţionarilor ea a surpat indus- 
triei temelia ei națională. Vechile industrii naţionale sunt distruse sau aproape 
distruse. Ele sunt înlocuite prin nouile industrii, a căror introducere a deve- 
nit, pentru toate naţiunile. civilizate, o chestiune de vieaţă, industrii cari 
nu mai întrebuinţează materii prime indigene, ci materii prime aduse din 
regiunile cele mai îndepărtate şi ale căror produse sunt consumate nu numai 
înăuntrul ţării, dar şi în toate colțurile pământului. 

«In locul vechilor trebuinţe, satisfăcute de producţia naţională, se nasc 
alte trebuinţe noui, necesitând pentru satisfacerea lor productele celor mai 
îndepărtate ţări și a celor mai diverse climate. In locul vechilor izolări locale 
și naţionale se desvoltă schimbul universal, atârnarea naţiunilor unele de 
altele. Şi ceeace este adevărat pentru produeţiunea materială, este tot atât 
de adevărat pentru producţiunea intelectuală. Producţiunile intelectuale ale 
unei națiuni devin propietatea comună a tuturora. Ingustimea, și exelusivismul 
naţional devin pe zi ce trece tot mai cu neputinţă; din numeroasele lite- 
raturi naţionale şi locale se formează o literatură universală. 

„«Burghezia a supus satul oraşului. Ea a creat oraşe uriaşe; a mărit 
enorm populaţia oraşelor în dauna satelor și prin aceasta a ferit o mare parte 
din populaţie de îndobitocirea vieţei dela ţară. După cum a făcut să atârne 
satul de oraș, tot așă naţiile barbare sau semi barbare de cele civilizate, popoa- 
rele agricole de cele industriale, răsăritul de apus. 

«Burghezia opreşte tot mai mult descentralizarea mijloacelor de produc- 
ţie, a propietăţii și a populaţiunei. Ea a aglomerat populaţia, a centralizat 
mijloacele de producţie și a concentrat propietatea în mâinile câtorva indi- 
vizi. Urmarea fatală a acestor schimbări a fost centralizarea politică. Pro- 
vincii îndepărtate, unite între . dânsele prin legături federale, dar având 
interese, legi, guvernăminte şi tarife vamale diferite, au fost reunite într'o 
singură naţiune, sub un singur guvernământ, sub aceiași lege, sub un sin- 
gur tarif vamal și sub acelaș interes naţional de clasă». 

Dar burghezia n'a revoluţionat numai, n'a sfărâmat, distrus, călcat în 
picioare drepturi vechi, sfinte, forme politice, culturale, religioase, naţio- 
nale, familiare, ci ea, îndeplinind această revoluţie pentru interesul ei de 
clasă, a creat, a dat omenirii ceva positiv, i-a dat ceeace niciodată omeni- 
rea war fi putut visă măcar. 

«Burghezia a creat, ne spune acelaș manifest, dela venirea ei la putere, 
în mai puţin de un secol, forţe productive mult mai variate și mult mai colo- 
sale decât toate generaţiile trecute la un loc. Supunerea forţei naturei, mași- 


19 „Doctrinele. politice 


www.dacoromanica.ro 


290 DOCTRINELE PARTIDELOR POLITICE 





năriile, aplicarea chimiei la industrie şi agsicultură, navigația cu aburi, dru- 
murile de fier, telegrafele electrice, desțelenirea de continente întregi, cana- 
lizarea râurilor, populațiuni întregi ieşite ca din pământ, — care secol de 
mai înainte a bănuit măcar, că astfel de forțe productive dormitau în sânul 
muncii sociale»? š 

Am dat într'adins acest lung pasaj din Manifestul seris de părinții socia- 
lismului științifice în 1847, pentrucă nici o pagină din literatura sociologică 
internațională nu egalează în. genialitate această descripţie, această dise- 
care a unei societăţi și a unei clase. 

Şi e cu atât mai genială această descriere a societăţii capitalisto- -burgheze, 
cu cât ea este făcută în momentul când burghezia eră încă în fașă, când dea-, 
biă venise la putere, când aveă îndărătul ei deabiă câteva decenii de exis- 
tenţă, şi când erau încă puţine, foarte puţine ţări în care aveă stăpânirea com- 
plectă sau în care a pătruns influenţa ei. Autorii Manitestului n'au văzut încă, 
fabricile enorme purtate de electricitate şi care strâng laolaltă zeci de mii de 
lucrători; ei n'au văzut expropierea uriașă pe care a făcut-o în păturile mijlocii, 
în rândurile burgheziei chiar, expropierile agrare, pentru interes militar, pentru 
interes naţional, pentru interes social, de fapt pentru întinderea sau apăra- 
rea dominaţiei sale; ei n'au văzut răsboiul uriaș în care burghezia a aruncat 
zeci de milioane de oameni, în care a adus masse enorme din toate continen- 
tele, aparatul de Stat centralizat, mașinăria de Stat extraordinar de complexă 
pe care dânsa a creat-o pentru susţinerea acestui răsboiu; ei wau văzut 
sutele și miile de tuneluri, trenurile electrice, telegraful și telefonul fără fir, 
vapoarele uriaşe, aeroplanele, canalul de Panama care taie un continent şi 
leagă alte patru; ei nau văzut internaţionalele naţiunilor, ale parlamen- 
tarilor, ale bancherilor, ale studenţilor, intelectualilor, ziariştilor, interna- 
ţionala poliţiei ; ei nau văzut toate acestea şi multe altele, dar cu privirea 
lor genială; și înarmaţi cu toată știința epocei, ei au analizat societatea bur- 
gheză în desvoltare, i-au pătruns tainele, i-au văzut tendimjele, i-au desco- 
perit legile cari au adus-o la putere, care i-au adus desfășurarea extraordi- 
nară și care-i vor aduce pieirea. 


* 
* * 


Societatea, burghezo-capitalistă suferă de o serie de contraziceri. 

Ea a dovedit, mai mult ca oricare altă. societate dinaintea ei, superio- 
ritatea muncii în comun. Omul izolat produce deabiă pentru satisfacerea 
nevoilor sale cele mai elementare; omul asociat, prin perfecţionarea unel- 
telor de muncă, prin diviziunea muncii, produce un plus peste totalul for- 
telor de muncă depuse de fiecare, produce o plusvaloare care are un carac- 
ter social, o plus-valoare socială. Dela lucrătorul izolat, pe care capitalistul 
îl cumpără în piaţă ca pe oricare altă marfă, lui îi rămâne o plus-valoare, 
provenită din munca neplătită; dela toţi muncitorii din atelierul sau fabrica, 
sa, dela munca lor divizată și combinată, îi rămâne o nouă plus-valoare, 
plus-valoarea socială. 

Plus-valoarea aceasta socială, care-i datorită perfecţionării uneltelor 
de-alungul vremei, diviziunei muntii, care este deasemenea o creaţie a gene- 

raţiilor trecute, nu aparţine, nu revine societăţii pentru nevoile sale generale, 
ci numai individului sau indivizilor, acelora cari au monopolul mijloacelor 
de producţie. Producţia este socială, dar stăpânirea, apropierea produselor, 
este individuală. Deţinătorii mijloacelor de producție le stăpânesc cu de- 
pline puteri, le transmit hereditar, consumă sau acumulează plus-valoarea 
după pofta inimii lor. 

Singurul regulator al producţiei în societatea de azi este concurenţa. 
Fiecare capitalist caută să producă cât mai mult, ca să încaseze cât mai multă 
plus-valoare, să aibă cât mai mult profit. Producând în mod anarhic, fără 
să aibe în vedere nevoile pieţii, excluzând o parte din populaţie, proletari- 
atul şi țărănimea săracă, dela consumarea produselor, piaţa. se găseşte la un 
moment dat suprasaturată şi societatea suferă de criza d: supra-producţie. 
Atunci atelierele și fabricile se închid, zeci şi sute de mii de lucrători sunt 
aruncaţi pe drumuri, muritori de foame, pentrucă au produs prea mult, 
pentrucă magazinele și hambarele sunt pline; societatea se sufocă de prea 
multă bogăţie. Crizele acestea nebune, cari sunt suficiente ca să condamne 
o societate incapabilă să se folosească de bogăţia ei, au fost periodice înainte 
de răsboiu, mai întâiu la intervale mai marj, apoi din ce în ce mai mici, până 
câad au devenit permanente, cuprinzând și lăsând în fiecare zi altă ramură 
din producţie. Cartelurile şi trusturile, cari au încercat să înlăture concurenţa, 
să stăpânească piața şi să înlăture crizele, nu au reuşit însă decât să suprime 
urmările crizelor pentru unii din capitaliști, criza însă, cu urmările ei grave 
pentru muncitorime și pentru toate păturile cari vin în contact cu ea, a conti- 
nuat să bântuie societatea- i 

Crizele acestea sunt mai permanente, mai violente şi mai imorale acuma, 
după răsboiu. In timp ce ţări întregi mor de foame şi se sbat în cele mai mari” 
nevoi din cauza lipsei de produse industriale, în alte ţări milioane de munci- 
tori sunt în permanenţă în şomaj, mor în permanenţă de foame, pentrucă 
magazinele ţărilor lor sunt pline de produse de-ale muncii lor, pe cari bur- 
ghezia nu le poate exportă din cauza deprecierilor valutare, din cauza sără- 
cirii produsă de răsboiu în omenire. : 

Nici o clasă n’a contribuit atâta la perfecționarea uneltelor, la desvol- 
tarea mașinismului. Burghezia, ca să poată produce cât mai mult şi cât mai 
ieftin, are nevoie de maşini din ce în ce mai perfecţionate; pentru aceasta 
dânsa a ridicat cultura la înălțimi uimitoare: a făcut tot felul de şcoli infe- 
rioare, care să-i înveţe personalul inferior să serie şi să citească; a tăcut 
şcoli superioare, licee, universităţi şi şcoli tehnice ca să-și facă pepinieră de 
conducători, de supraveghietori, de administratori, de specialişti; a făcut 
laboratorii și institute superioare de cultură, în care să steă specialiștii cei 
mai buni şi mai talentaţi, ca să descopere noui combinaţii chimice, noui 
formule matematice, să găsească instrumente noui, să perfecţioneze maşi- 
nile, să scormonească pământurile, mările şi aerul ca să găsească noui bogății 
pe cari dânsa să le poată exploată. In fiecare zi, cu ajutorul savanților săi, 
ea revoluţionează modul de producţie, aduce raporturi noui între oameni, 
întreţine o veşnică agitaţie, aruncă o vecinică nesiguranţă. 

> Când în alte societăţi se aduceă, odată la sute, la mii sau zeci de mii 
de ani, o perfecţionare a instrumentelor de muncă, omenirea eră uşurată, 


19* 


www.dacoromanica.ro 





299 DOCTRINELE PARTIDELOR POLITICE 








sclavii și iobagii scăpau de o parte din povara lor. Orice îmbunătăţire, 
orice perfecţionare a maşinismului în societatea capitalisto-burgheză, nu 
numai că nu este o uşurare, o salvare pentru producător, ci dimpotrivă este 
o nouă înlănţuire a lui. O maşină perfecționată, în loc să ușureze vieaţa, 
massei producătoare, aruncă pe drumuri zeci şi sute de mii de muncitori, 
cari, până când burghezia îi cumpără pentru altă destinaţie, rămân muri- 
tori de foame, formează o armată de rezervă care concurează pe fericiți 
cari au rămas în lucru și le scad salariile. Maşina, care, înlocuind munca 
omenească, ar trebui să aducă fericirea omului, l-a aruncat în nesiguranța 


. 


pe care n-a cunoscut-o nici ca sclav, nici ca iobag. Propietatea individuală . 


a mașinei, a mijloacelor de producţie, aduce asupra producătorului social 
„această jale. 

Dar perfecţionarea uneltelor, diviziunea muncii, face tot mai mult posibil 
ca o massă mare de lucrători necalificaţi, fără forţă deosebită şi fără cunoș- 
tinţi tehnice, să poată găsi întrebuințare. Și atunci, din cauza salariului prost; 
cu care sunt plătiţi bărbaţii, burghezia scoate tot mai mult din casă femeile 


și copiii şi le aruncă în ateliere, unde pentru un salariu de nimic le stoarce 


vlaga_și degenerează generaţiile viitoare. Dacă nu interveniă un alt factor, 
de care vom vorbi mai la vale, întreaga rassă omenească erà ameninţată 
cu degenorarea-și dispariţia din cauza poftei nesăţioase de câștig a clasei 
capitaliste, 
Dar eontrazicerea cea mai mare a regimului burghez, care nu numai 
că împiedică desvoltarea mai departe a societăţii omeneşti, dar care devine 
chiar un pericol pentru existenţa ei, este imperialismul capitalist. Burghezia, 
dela nașterea ei, a dărâmat toate vămile, toate granițele cari-i împiedicau 
“libera circulaţie prin lumea întreagă; ea a pătruns în ţările cele mai înapo- 
iate şi mai îndepărtate, ocupând teritorii, de unde să ia materii prime, braţe 
ieftine și unde să-și asigure debuşeuri pentru produsele sale. Ca barbarul 
din Africa, Asia şi Oceania să aibă respect de burghezul care vine să-l «civi- 
lizeze», burghezul aceasta arc nevoie, pe lângă ieftinătatea mărfurilor, şi 
de o forţă cu care să înfrângă rezistența barbarului, care nu vroiă să-și dea 
pământul, avutul și tradiţia pe mâna ay nului cotropitor. Pentru aceasta 
burghezia aveă nevoie de for tă militară. De această forță 6a mai are nevoie 
şi pentru asigurarea coloniilor sale împotriva burgheziilor venite mai târziu 
la împărţirea prăzilor coloniale, sau pentru a smulge aceste prăzi din mâna 
acelora cari au monopolizat prea multe. Din cauza acestei concurenţe de pe 
piaţa internaţională, burghezia, internaţionalistă din fire, a cerut sprijinul 
Statului naţional, şi-a mărit şi întărit armata naţională. Nevoia asta de înar- 
mare a burgheziilor a adus concurenţa nebună în înarmări a statelor, care a 
consumat în mod parazitar o parte mare din plus-valoare socială, a împie- 
dicat şi desvoltarea capitalismului și progresul social, a întărit pretutindeni 
castele militare, şi a dus la ciocnirea nebună care a isbucnit în 1914. Răs- 
boiul acesta, făcut de burgheziile naţionale pentru cucerire de noui pieţe de 
desfacere, pentru monopol de noui averi, pentru păstrarea vechilor pieţe, 
a adus omenirea pe marginea prăpăstiei. Zeci de milioane de oameni au fost 
uciși şi schilodiţi, averi strânse de secole au fost distruse, Statele s'au încăr- 
cat de datorii pentru cari o să trebuiască să munciască din greu nenumărate 

generaţii, răsboiul a rămas ca o instituţie permanentă. Ceeace a caracterizat 
până acum capitalismul, o epocă relativ mare de pace între Statele mari 
capitaliste, în care timp populaţia Europei s'a dublat și avuţia socială a 
devenit extraordinară, a dispărut, şi nu numai că a fost distrusă. o mare parte 
din avuţia produsă în epoca burgheză dar a fost angajată și bogăţia viitoare 
a popoarelor. lar prin neputinţa de a vindecă rănile produse omenirei de 
acest răsboiu, prin ura deslănţuită dintre popoare, prin neputinţa de-a mai 
asigură omenirei pacea, burghezia nu numai că a încetat definitiv de a mai fi un 
factor de progres social, nu numai că este o piedică pentru desvoltarea mai 
departe a omenirei, dar amenință chiar să ruineze, să prăbușească întreaga 
civilizaţie umană. 

Ca şi regimurile precedente, care au dispărut în momentul când au în- 
ceput să fie o piedică a progresului, burghezia trebuie să dispară. Trebuie să 
existe numai clasele sau clasa care să-i ia locul și care să ducă mai departe 
omenirea spre progres. Şi această clasă există. 

x 
* * 

Toată istoria epocei burgheze este, mai mult ca epocile trecute, un 
şir neîntrerupt de lupte de clasă. ` 

Continuele prefaceri economice, schimbările permanente în tehnică și 
în. mijloacele de producere, aduc într'una raporturi noui între ‘ameni, for- 
mează într'una clase, pături, categorii noui, cu interese deosebite, care se 
luptă între dânsele. In permanenţă avem în societatea burgheză lupte între 
burghezia stăpânitoare sau încă incomplect stăpânitoare și resturile de feu- 
dalism, cari caută să-şi păstreze sau să-şi recapete privilegiile ; lupte, între 
marele industriaș care expropriază şi micul meseriaș care caută să-și men- 
ţină existenţa; între marele comerciant şi micul comerciant; între industriaș 
şi comerciant; între industriaş şi comcreiant “deoparte şi bancher de alta; 
între ţăran și proprietar; între proprietarul rural și burghezia orășenească; 
între ţăran şi toate păturile burgheze orășenești; între burghezie şi cler; 
între burghezie „şi birocraţie, care devine de multe ori prea independentă; 
între burghezie şi casta militară, care suge prea mult din plus-valoarea socială; 
între marea burghezie, mica burghezie şi monarhia absolută, care, condusă 
de coterii, uită de multe ori să satisfacă interesele burgheziei stăpânitoare, 

Niciodată, în istoria omenirei mau fost atâtea clase, pături, grupuri 
diferite, niciodată n'au fost atâtea lupte. Dar nici una din aceste clase nu 
poate răsturnă şi înlocui burghezia, pentrucă nici una nu are un rol social 
mai mare decât dânsa, nu este un factor de producţie superior ei, nu este un 
factor de progres de sine stătător, un factor revoluţionar, ca împotriva bur- 
gheziei, fără dânsa, să poată duce societatea omenească spre o formă socială 
mai superioară. Singura clasă care e chemati de istorie să îndeplinească 


acest rol este proletariatul. . 


x 
x * 


Fiecare perioadă din istoria omenirei formează elementele, clasele, clasa, 
care descompun pe deoparte regimul vechiu social, cari pe de altă parte ser- 
vesc la construirea regimului nou. 

Burghezia; odată cu apariţia ei, ascos la iveală şi proletariatul. Burghezia 
trăiește din plus-valoarea pe care o încasează dela lucrătorul liber, căruia 
îi cumpără forța de muncă. Ea a luat întâiu elementele libere găsite la oraşe, 
elemente vagabonde, necalificate, lepădăturile societăţii feudale; apoi, prin 
concurenţa sa, a expropriat meşterii și i-a aruncat în proletariat, silindu-i 
să lucreze. pentru dânsa; exproprierea ţăranilor de către nobili și alungarea 
lor de pe pământuri a mărit rândurile proletariatului orășenesc și a adus 
braţe noui de muncă burgheziei. - iii 

Factorul activ şi revoluţionar în producţie eră însă burghezia, proleta- 
riatul, format din elemente disparate, inculte, nu puteă să joace încă un rol 
aparte, să aibă ideologia sa, conștiința sa de clasă. = 

Cât timp o clasă stăpânită nu are un rol precumpănitor în societate, 
ideologia, claselor stăpânitoare domină și clasele inferioare; lupta de clasă 
încă nu există. Deaceea în toată epoca de stăpânire a burgheziei, toate cla- 
sele din sânul societăţii, deși au de multe ori interese contrare cu burghezia 
şi duc lupte, nejucând însă un rol precumpănitor în producţia progresivă, 
care dă forma, şi caracteristica unei societăţi, ele nu-și pot aveă ideologia 
lor specială, revoluţionară, ci adoptă ideologia factorului într'adevăr stă- 
pânitor, a burgheziei. Deaceea și proletariatul, la începuturile sale, e condus 
de ideologia stăpânilor, de ideologia burgheză; deaceea vedem chiar prole- 
tariatul luând parte la diversele revoluţii burgheze, ca ajutător al ei și nu ca 
factor independent. Este adevărat că în unele din revoluțiile burgheze au fost 
şi încercări separate de-ale proletariatului, dar acestea au fost făcute mai 
mult instinctiv, fără conştiinţă de clasă, fără o concepţie clară, pentrucă şi 
situaţia proletariatului încă nu eră clară, rolul său economic încă eră şters. 

Cu cât însă burghezia se desvoltă, proletariatul crește alături de dânsa, 
rolul său economie devine din ce în ce mai mare, interesele sale încep să se 
delimiteze, să se clarifice, începe să-și formeze o ideologie aparte de clasă, 
începe lupta de clasă a proletariatului. 

La început lupta de clasă, încă inconștientă, se manifestă prin ura de 
clasă individuală a lucrătorului împotriva patronului izolat, apoi a lucră- 
torilor dintr'o întreprindere împotrivă patronului lor. Mai târziu lupta de 
clasă cuprinde pături tot mai mari din proletariat, cari se strâng laolaltă, 
se organizează, duc lupta împotriva patronilor izolaţi şi întruniţi, lupta eco- 
nomică, apoi lupta politică, întâiu pe scară naţională, apoi pe o seară 
internaţională. 

Strângerea laolaltă a muncitorilor în atelierele și fabricile mari, făcută 
de burghezie, asocierea lor în producţie, le aduce mai ușor asocierea în luptă, 
le dă mai mult curaj, le dă conștiința forţei lor, — curaj şi conștiință pe 
cari nu le pot aveă alte clase: meseriașul, ţăranul, funcţionarul, cari trăiesc 
şi muncesc izolat, sau în grupuri mici. i 

De aceea în secolul al XIX-lea, când există masse mari de proletariat, 
avem în permanenţă o luptă de clasă bine definită, conștientă, permanent 
revoluționară, cu caracter internaţional. 

Dar lupta aceasta, de clasă a proletariatului se deosebeşte de toate lup- 
tele anterioare de clasă, de toate luptele claselor existente astăzi, prin faptul 
că pentru prima dată în istoria omenirei clasa aceasta nu duce lupta nu- 

mai condusă de instinctul ei de clasă, de interesele sale fatal limitate, ci şi-a 
dat un ţel superior, în direcţia evoluţiei, în direcţia progresului social. 

Acest serviciul-au adus proletariatului, luptei de clasă, omenirii în genere, 
Karl Marx împreună cu făuritorii socialismului științific.  Dupăcum Marx 
a fost primul care a descoperit legile de transformare ale omenirii, tendin- 
tele de desvoltare ale clasei capitaliste, atunci când aceasta eră deabiă în 
tâșă, la începutul desvoltării sale, tot aşă dânsul a fost primul care a pătruns 
înţelesul profund al luptei de clasă proletare — care a existat încă mult 
înaintea lui —a priceput rolul proletariatului în evoluţia societăţii, când 
proletariatul încă nu aveă complect conștiința de clasă, când eră încă la în- 
ceputul desvoltării sale. Marx a dat luptei de clasă proletare un conţinut, 
o metodă. de analiză, o armă, o siguranţă în luptă, un ţel. 

Lupta de clasă a proletariatului ia diferite forme. La început inconști- 
entă, fără ţel definit, ea se manifestă prin răsbunări personale împotriva 
patronilor, prin distrugerea uneltelor de muncă, prin opunere la introducere 
de mașini noui care-i periclitau existenţa. Cu cât conştiinţa și forța îi crește, 
-cu cât lupta capătă un conţinut, cu atât formele de luptă ale proletariatului 
se schimbă. Strâns în organizaţii de breaslă, în sindicate, lucrătorul nu se 
mai revoltă, nu omoară, nu distruge, ci prin arma pașnică a grevei opune 
o rezistenţă poftei de câştig și exploatării capitaliste, împiedică, contra- 
carează, cum ar spune Gherea, influenţele nefaste ale exploatării capitaliste. 
Sindicatul, impunând un salariu mai bun, mai puţine ore de lucru, dă putinţă, 
muncitorului şi familiei sale să se hrănească mai bine, îi împiedică degene- 
rarea, îi dă răgaz pentru cultură, măreşte chiar piaţa de desfacere pentru 
produsele capitaliste şi împinge pe capitalist la perfecţionarea utila- 
jului. Lupta de clasă dusă prin sindicatele muncitorești, care atenuiază o 
parte din contradicţiile de care am vorbit ale societăţii burgheze, este un 
înalt factor de progres social. 

Dar în afară de lupta economică, pe care clasa proletară o duce prin sin- 
dicat direct împotriva patronului sau a patronatului, proletariatul are de dus 
lupte pentru reforme sociale, pentru asigurarea bătrâneţei, a invalidităţii şi 
conţra accidentelor, el trăieşte în comună, judeţ şi Stat, el trebuie să ducă 
lupta împotriva burgheziei organizate politiceşte care stăpânește Statul 
de azi. Această luptă proletariatul o duce prin partidul său politic de 
clasă, Partidul socialist. : 

Pe când în societăţile anterioare luptele politice nu se dădeau direct 
între clasa stăpânitoare și producătorul sclav sau iobag, ci între clasele supra- 
puse, libere, între burghezi și nobili, între nobili şi cler, între nobili, cler, 
burghezi şi monarhii cu coteriile lor, burghezia, prin revoluţia sa, a adus la 
suprafață direct pătura producătoare, pătura cea mai de jos a societăţii, 
urmașa sclavului și a iobagului de odinioară. Şi nu numai că a adus la supra- 
față această clasă, aruncând-o în vârtejul luptelor politice şi sociale, dar 
i-a dat chiar drepturi politice egale cu ale ei, ca să se poată folosi împotriva 
celorlalte clase și ca să-i înlăture dușmănia. Proletariatul este prima clasă 
asuprilă dim omenire care are drepturi politice egale cu stăpânii. 

Burghezia, în interesul său de clasă, a rupt lanţurile sclăviei şi ale iobă- 
giei, a eliberat pe muncitori lăsându-i să-și vândă. diber» munca, i-a strâns 


www.dacoromanica.ro 











296 DOCTRINELE PARTIDELOR POLITICE 











laolaltă dându-le conştiinţa forței lor, le-a, dat drepturi politice egale cu ale 
sale, iar socialismul, Partidul Socialist, “partidul de clasă al proletariatulăi, 
i-a dat acestuia un tel, i-a arătat rolul său social, i-a dat mândria misiunei 
sale istorice. 

Partidul Socialist este un partid al clasei muncitoare, conștient de me- 
nirea istorică a proletariatului. Partidul Socialist nu se confundă cu clasa 
muncitoare; dânsul e partea conștientă a clasei, care, pricepând evoluţiă, 
mersul omenirei, interesele permanente ale clasei, caută să împace interesele 
ei imediate— uneori în contradicție cu interesele ‘societății, de ex. introduce- 
rea unei maşini noui — cu interesele ei viitoare, adică cu interesele generale 
ale societății. Partidul Socialist nu reprezintă interesele lucrătorilor izolați, 
ceeace este individual, ceeace este al unei părţi din clasă, al unei bresle, ci 
ceeace este comun întregei clase, ceeace este permânent, ceeace unește pe 
muncitori între dânșii și-i unește cu interesele superioare și viitoare ale ome- 
nirei. Socialismul, reprezentat și predicat de Partidul Socialist, este ultimul 
scop al luptei de clasă proletară şi acest ultim scop este transformarea socie- 
tăţii de astăzi, burghezo-capitalistă, bazată” pe proprietatea individuală a- 
mijloacelor de producţie şi de schimb, în societatea socialistă, bazată pe pro- 
prietatea comună a acestor mijloace. 

Deși partid de clasă, Partidul Socialist nu este format juma din ele- 
mente din proletariat. Este adevărat că primele elemente cari aderă la miş- 
carea socialistă sunt elemente proletare — deși făuritorii ideei socialiste n'au 
fost deloc proletari — şi mai ales din prolejariatul manual, din proletariatul 
din fabrici. Munca în comun în ateliere și fabrici, cu maşini mari, dă munci- 
torilor întâiu idea, şi posibilitatea solidarității de clasă, le dă mai uşor`posi- 
bilitatea să priceapă idea socializării, a posedării în comun a mijloacelor 
de producție. Dar curând mişcarea proletàră, prin creşterea forței ei, prin 
desvoltarea ideologiei sale, impune și deşteaptă conştiinţa de clasă a funcțio- 
narilor și intelectualilor proletari din intreprinderile capitaliste, atrage pe 
lucrătorii şi funcționarii din mica industrie și din comerț, pe funcționarii 
particulari și dela Stat, pe țăranii salariați şi apoi chiar, prin reformele cu 
caracter general pe cari le cere, pe ţăranii, meseriașii și comercianții săraci, 
nemulțumiți de regimul de azi. Mentalitatea proletariatului manual, ideo- 
logia sa, începe în curând să stăpânească toate celelalte pături și clase pro- 
ducătoare, nedreptățite de regimul de astăzi. Dar nu numai aceste pături 
din proletar iat — neproducătoare direct de plusvaloare, — nu numai elemente 
din mica burghezie şi intelectuali săraci vin în mişcarea politică a ` muncito- 
rilor, dar vin chiar și intelectuali bogați, elemente cari fac direct parte din 
clasa burgheză. Dupăcum în toate revoluțiile și transformările sociale ante- 
rioare, elemente din clasele suprapuse și intelectuali, dându-și seama, în 
epoca de descompunere a societăţii lor, de pericolul pe care-l ccnstitue pentru 
progresul omenirei perpetuarea regimului, au părăsit clasa lor și au trecut 
de partea, clasei progresiste şi revoluţionare, — în Marea Revoluţie franceză 
au trecut de partea "burgheziei intelectualii, toţii marii cugetători, o parte 
din cler și o parte chiar din marea, nobilime — tot aşă trec de partea clasei 
„ muncitoare, intră în Partidul Socialist, şi multe elemente culte din rândurile 
burgheziei. Iar faptul că elementele venite dela mica burghezie, dela marea, 

burghezie, dela intelectuali, sunt mai culte, şi au mai multă experienţă în 
luptele politice, ele reuşesc chiar să ocupe pretutindeni primele locuri în lupta 
revoluţionară, a clasei muncitoare. Partidul n'a încetat însă prin aceasta a 
fi un partid exclusiv de clasă, pentrucă reprezintă interesele unei clase, este 
condus de ideologia unei clase. 

Lupta de clasă a proletariatului — ca a tuturor claselor în ascendență — 
„este revoluţionară, mai mult însă ca a celorlalte clase, ea este profund revo- 
luţionară, pentrucă ea nu are de făcut numai o revolùție morală, o revoluţie 
politică, o revoluţie economică, ea are de făcut o revoluţionare complectă a 
sistemului de proprietate, a modului de repartizare a bogățiilor, ea trebuie să 
întăture exploatarea omului de către om, ea are de făcut o Revoluţie Socială. 

Preluarea puterii politice de către o clasă impilată, pentru a transformă 
întreaga formă socială a societăţii, este o revoluţie socială. Revoluţia socială. 
astăzi înseamnă preluarea puterii politice de către proletariat, pentru trecerea 
mijloacelor de'producţie şi de schimb în proprietatea societăţii, pentru intro- 
ducerea unui nou sistem de repartiție a bunurilor, pentru democratizarea 
formei de producţie și de repartiție, pentru realizarea societăţii socialiste. 

Cum, prin ce mijloace, se va face această transformare socială, impusă 
de nevoia de desvoltare a societăţii, impusă de lupta și de nevoia de desro- 
bire a unei clase? 


* 
* * 


-Am spus că proletariatul, ca să poată face transformarea, socială, trebuie: 
să pună mâna pe puterea politică, adică pe Stat. O serie de încercări ale 
proletariatului de a pune mâna pe puterea politică pentru înfăptuirea, idea- 
lului său — vorbim numai de încercările făcute de când există socialismul 
ştiinţific, de când lupta de clasă a proletariatului este conștientă, are un ţel— 
cum au fost: Comuna din Paris dela, 1870, revoluţia, ungară, revoluţia bava- 
reză, revoluţia rusă, au dovedit că proletariatul nu are ce să facă cu puterea 
politică, în orice caz n'o poate servi pentru scopurile sale de transformare 
socială, dacă în societate nu există condiţiile obiective şi subiective pentru 
această transformare. Cât timp capitalismul nu şi-a îndeplinit complect rolul 
său social, cât timp industria nu este desvoltată şi concentrată, cât timp: 
ea nu formează baza principală a avuţiei naţionale, cât timp massa prole- 
tară este încă inconștientă și nu are de partea sa elementele tehnice şi inte- 
lectuale necesare pentru conducerea unei societăţi, puterea politică în mânile 
proletariatului înseamnă, o aventură trecătoare, sau cel mult o experiență, 
nu însă începutul Revoluţiei Sociale. ` ` 

< Ta starea de desorganizare și de anarhie în care se-află astăzi societatea 
capitalistă, este suficientă sforţarea unei minorităţi mai puternice şi cura- 
joase ca să pună mâna pe puterea politică. Dar Partidul Socialist, partidul 
de clasă al clasei muncitoare, nu este o sectă de conspiratori, o clică care 
pune mâna, pe putere câ, s'o întrebuinţeze în folosul său sau în folosul mem- 
brilor săi; dânsul, ca reprezentant al clasei muncitoare, ca avangardă a ei, 
nu poate și nu trebuie să se joace cu vieața clasei muncitoare şi să facă expe- 
rienţe pe spinarea ei; dânsul nu are dreptul să pericliteze cuceririle economice 
şi politice pe cari această clasă le-a obţinut înlupte de decenii, cu sacrificii grele.. 

Apoi socialismul nu are de schimbat numai forma de proprietate și de 
repartiție a bunurilor, el are de dus producția mai departe, să mărească cât 
mai mult bogăţia generală. El nu vreà comunismul primitiv al vânătorilor 
şi păstorilor, sau comunismul tot așă de primitiv al primilor creştini, comunism 
bazat pe sărăcie și ignoranță, ci vreă comunismul bogăției, al unei societăţi 
„bogate și capabile, prin producţia'și invențiile sale, de cât mai multă bogăţie, 

«el vreă, bogăţia culturei celei mai înalte. 

In volumul său asupra Revoluţiei Sociale, teoreticianul socialist francez 
‘Charles Rappoport, pune, înainte de a există vorbitoarele experienţe de astăzi, 
următoarele condițiuni pentru preluarea puterii politice de către proletariat, 
pentru înfăptuirea transformării sociale socialiste; 

1. Evoluţia economică și politică trebuie să fie destul de avansată. 
Capitalismul trebuie să fie desvoltat la cel mai înalt grad al său. Democraţia 
trebuie să fie un fapt îndeplinii. p 

2. Majoritatea proletariatului trebuie să fie conștienţă: ṣì organizată 
„(sau o elită care să poată trage după dânsa majoritatea, adică o minoritate 
foarte importantă, foarte puternică, foarte populară și foarte prudentă). 

3. Imensa majoritate a naţiunii trebuie să fie detașată de regimul actual 
ne mai sperând nimic dela dânsul şi așteptând totul dela. o schimbare. 

O ţară care nu are capitalismul dus la ultimul său grad de desvolţare, 
în care n'a existat democraţia cea mai largă care să facă educaţia cetățenească 
a masselor proletare, în care proletariatul și partidul său de clasă nu are spri- 
jinul sau măcar simpatia imensei majorităţi a populaţiei, — căci revoluţia 
socialistă și proletară nu este, cum au fost- toate revoluțiile trecute, a unei 
minorităţi în folosul minorităţii, ci a majorităţii proletariatului în folosul 
imensei majorităţi a poporului — o ţară care nu a îndeplinit toate: aceste 
condițiuni, este încă o ţară înapoiată pe calea desvoltării sociale și nu este- 
încă coaptă pentru transformarea socială socialistă. 

Ceeace se întâmplă sub ochii noștri în imensul imperiu rusese confirmă 
în mod sângeros adevărurile de mai sus. O revoluţie politică făcută. de o mână 
hotărîtă de proletari, într'un moment când aveă deabiă loc revoluţia burgheză 
împotriva feudalismului atotstăpânitor şi când regimul burghez n'a avut 
încă timpul şi puterea de a se consolidà, a adus stăpânirea politică a prole- 
tariatului asupra unuia din, cele mai mari imperii. Concepţia greşită a con- 
ducăstorilor proletariatului rus, care au crezut că puterea politică e suficientă 
ca să facă dintro ţară înapoiată, feudală, cu o burghezie în faşă încă, cu o 
populaţie de analfabeți, care n'a trecut niciodată prin educaţia cetăţenească 
a democraţiei, o ţară socialistă, a fost plătită scump de poporul rus. Reve- 
nirile lor de astăzi, după ce aproape au distrus o ţară de 140 milioane de oa- 
meni, sforţările lor disperate de a creà, ei, revoluționarii socialiști, o clasă 
burgheză, dovedese că legile sociale sunt mai puternice decât voinţa oamenilor 
şi că o mână de idealiști sau de ambiţioşi nu pot schimbă mersul normal 
al societăţii după bunul lor plac. Socialismul nu poate veni decât din maximu- 
mul de civilizaţie capitalistă, el nu poate eşi deadreptul din barbaria feu- 
dală asiatico-ţaristă, 

In societăţile capitaliste înaintate, acolo unde burghezia a dat maxi- 
mumul ce-l poate da, și unde a încetat — prin contrazicerile create de dânsa 

— de a.mai fi un factor de progres, acolo va trebui să vină întâiu revoluţia 
socială, acolo, când proletariatul va fi suficient de pregătit pentru aceasta, 
cl va preluă puterea politică, 

Nu imediat după preluarea puterii politice de către proletariat se va 
înfăptui însă -societatea socialistă. Dela preluarea puterii politice și până la 
înfăptuirea societăţii socialiste, omenirea va trece printr'o perioadă de tran- 
siție, în care timp clasa conducătoare, proletariatul, exercitând dictatura ma- 
jorităţii împotriva minorităţii, dictatura democratică, va realizà o serie de 
reforme îndrumătoare spre socializarea mijloacelor de producţie, reforme 
fixate de Kautsky în următoarele puncte: 1)Crearea de societăţi de producţie 
creditate de Stat, 2) Intrarea Statului în întreprinderile existente, 3) Socia- 
_ lizarea cu despăgubiri a unei ramuri de industrie, 4) Desființarea moștenirilor 

colaterale, 5) Taxe mari pentru moşteniri directe și testate, etc., etc. In 

epoca de tranziţie vor trebui făcute o serie de transformări de ordin moral 
şi intelectual, de ordin politico-social, întreprinderile vor trebui descentrali- 
zate, democratizate, iar statul prefăcut dintrun stat poliţist, într'un stat 
industrial, o cooperativă mare de producţie și consum. 

Deabiă atunci, după trecerea epocei de transiţie, vom fi intrat în socie- 
tatea socialistă, transformarea socială, al cărei agent conștient a fost pro- 
letariatul, va fi înfăptuită. 

Dar atunci proletariatul încetează de a mai îi proletariat, căci desfiin- 
tând clasele se desfiinţează și pe dânsul; proletariatul, după vorba lui Jaurès, 
«nu va mai trăi după isbândasa: elva pieri înlumea nouă clădită de dânsul». 

Atunci progresul, care înseamnă desrobirea omului de sub jugul naturii 
şi a forţelor sociale dușmănoase, va îi o realitate frumoasă, atunci, «evoluția 
socială, după cum a spus regretatul Raicu-Rion, se va face în mod conștient. 
De atunci va începe adevărata libertate a individului, omenirea va intră în 
societatea istorică conștientă». 


* 
* * 


ȘI acum, venind la ţara noastră, să vedem care este legătura noastră 
cu restul lumei, gradul nostru de desvoltare socială, situaţia luptelor de clasă 
dela noi și perspectivele noastre de progres și de transformare socială, 

Formarea târzie a statelor românești, deabiă prin secolul al XIV-lea, 
din elemente migratorii păstoreşti și țărănești, lipsa aproape complectă de 
oraşe mai mari eu o populaţie de funcţionari, negustori, meseriaşi și Intelog- 
tuali, au menținut aceste țări într'o stare înapoiată. 

Inconjurate de popoare nomade sau semi nomade, răsboinice, expuse 
într'una la năvăliri din partea acestor popoare, populaţiile pașnice de ţă- 
rani și păstori din ţările românești se refugiau într'una în munţi, nu aveau 
existenţa sigură și ţările erau împedecate dela orice desvoltare. . 

Câteva, secole de dominație străină, turco-fanariotă, dominație hrăpă- 
reață și venală, care n'a putut măcar să aducă o influență culturală străină 
sau forme noui de exploatare a avuţiilor, au împedecat orice desvoltare na- 
ţională şi au menţinut ţările românești în starea cea mai înapoiată, în timp 
ce feudalismul și monarhia electivă sau absolută din apus au constituit 

state naţionale, dându-le o desvoltare economică, politică, culturală, din 
ce În ce mai mare. 

In tot acest timp, afară de rase revolte țărănești și de dese dar neînsemnate 
lupte pentru tronurile fără strălucire, în care mai totdeauna interveniă mâna 
străinului suzeran şi corupţia cea mai rușinoasă, n'au existat lupte de clase 
serioase ca în apus, care să facă educaţia; cetăţenească a masselor şi care să 
împingă ţările spre progres. 

Fericita noastră situaţie geografică, dincoace de Dunăre, care a împe- 
decat pe turci să ne anexeze, să încerce desnaţionalizarea şi mahomedani- 
zarea ţărilor româneşti, a lipsit ţările românești de lupte mari naţionale şi 
religioase, cari, oricât ar îi de dureroase, sunt un factor cultural și de educaţie 
cetăţenească în istoria unui popor. 

In starea aceasta înapoiată, în care ne-au ţinut atâţia factori vitregi, 
aproape fără nici un contact cu civilizaţia europeană, într'o formă feodală 
înapoiată, cu boieri înapoiaţi şi cu iobagi, ne-a găsit revoluţia burgheză surve- 
nită în apus. 

Noua clasă, care dădeă acum tonul în omenire, nu puteă permite însă 
state izolate, închise, înapoiate, cari să nu se supună legilor sale și care să nu- i 
aducă câştig. 

«Prin repedea desvoltare a instrumentelor de producere și a căilor de 
comunicație — spune Manifestul Comunist al lui Marx şi Engels — burghezia 
târăşte în vâltoarea civilizaţiei chiar naţiunile cele mai barbare. Eftinătatea 
productelor ei, este artileria puternică cu care răstoarnă la pământ toate 
zidurile chinezești, şi cu care face să i se închine chiar și barbarii cei mai 
epuşi civilizaţiei. Sub pedeapsă de moarte ca sileşte toate naţiunile să-și 
însușiască modul de producere burghez. Într'un cuvânt, ea modelează lu- 
mea după chipul și asemănarea sa». , 

Iar marele nostru, Dobrogeanu-Gherea, unul din cei mai buni eunoscă- 
tori a evoluţiei țărilor înapoiate, scrie în «Cuvinte uitate): - , 

«Ţările rămase în urmă intră în orbita ţărilor capitaliste înaintate ; ele 
se mișcă în orbita acestor ţări, şi întreaga, lor vieaţă, desvoltare şi mișcare 
socială, e determinată de epoca istorică în care trăim, de epoca burghezo-- 
capitalistă. Şi această determinaţiune a vieţii şi. mişcării sociale a ţărilor 
înapoiate prin cele înaintate le este însăş condiţia de vieaţă». ` 

Şi astfel, burghezia europeană, după tr atatul dela Adrianopol, din 1829, 
care face Marea Neagră. liberă pentru comerţul european, ne târăşte în văl 
toarea civilizaţiei sale, ne silește să devenim o ţară producătoare de mărfuri, 
ne impune, prin nouile necesităţi bănești ale boierilor, liberarea țăranilor 
din iogăbie, ne impune toată legislaţia sa, cu egalitatea tuturor înaintea 
legei, ne impune instituţiile sale politico-sociale și cultura sa. 

Toate zidurile noastre chinezeşti împotriva civilizaţiei apusului au că- 
zut ca prin farmec, burghezia ne-a modelat după chipul şi asemănarea ei. 
Forma, formele burgheze, le-am căpătat toate. 

Dar aluatul din care ne-a modelat este înapoiat, formele burgheze s'au 
modelat pe fondul feudal și iobag, și ne-aw dat, la sate şi orașe, o vieață eco- 
nomică, culturală, politică, socială, neotobagă, cum o numeşte Dobrogeanu- 
Gherea. 

Legile aduse din străinătate, aduse pentru a salvă forma burgheză, 
pentru a da garanţii de legalitate negustorului străin, n'au fost niciodată 
aplicate în folosul massselor muncitorești; ţăranul și muncitorul mau știut 
niciodată ce-i legea, în raporturile dintre dânșii și stăpânii lor. : 

Legile pentru protecţia industriei naţionale, monopolurile create pentru 
această industrie, au făcut ca burghezia noastră să nu aibă niciuna din carac- 
teristicele burgheziei în creştere, nici revoluţionarismul ei, nici rolul ei cul- 
tural şi educator. Burghezia noastră n'a crescut prin lupte, în libera concu- 
vență, ci a fost parazitară, a crescut pe spinarea Statului, adică a întregii 
populaţii muncitoare, la adăpostul vămilor. Dar nici plus-valoarea înca- 
sată din munca muncitorului şi protecţia Statului n'a rămas complect în mâna 
burgheziei, care, pentru interesul ei, ar fi întrebuinţat-o pentru mărirea 
întreprinderilor, pentru perfecționarea utilajului; plus-valoarea încasată de 
burghezie a trebuit să fie împărţită cu oligarhia, care în schimbul protecției 
acordate, și-a băgat toate uneltele în Consiliile de Adihinistraţie ale între- 
prinderilor, a supt în- mod parazitar o mare parte din venitul burgheziei 
şi a împiedicat desvoltarea. industrială a ţării. F 

Din această cauză, industrie întradevăr națională — afară de petrol, 
tăbăcărie şi alte câteva — în care să fie folosită bogăția națională, bogăția 
solului nostru, n'a fost creată. Sub protecția industriei naționale s'au făcut 
făbrici de metalurgic cu material prim din străinătate, făbrici de ţesătorie 
la fel, făbrici de parfumuri cu esențe străine, făbrici de cojit orezul. 

Şi situația nu s'a schimbat mult nici acuma, când am căpătat teritorii 
imense cu multe bogății miniere, când am căpătat regiuni industriale cari 
puteau rivaliză cu cele mai moderne din apusul Europci. Prefacerea acestora 
în industrie națională, prin monopolizarea lor de” către oligarhul parazit, 
le-a tăiat avântul, le-a periclitat chiar în multe părți existența. 

Şi astfel, după aproape un secol de pătrundere capitalistă la noi, după 
câteva decenii de desvoltare industrială, deși avem o industrie cu sute de mii 
de muncitori, suntem astăzi una din ţările capitaliste cele mai înapoiate, 
cu anomalii cari nu se cunosc aproape în nici o ţară capitalistă înaintată. 
Suferințele și contrazicerile regimului capitalist le avem pe toate, mai exa- 
gerate chiar, factorii cari aduc înlăturarea acestor contraziceri nu-i avem 
însă. 

In ultima sută de ani am avut manifestări destul de numeroase ale 
luptei de clasă. O serie de revolte țărănești, destul de sângeroase, incompa- 
rabil însă mai puţin sângeroase ca represiunea sălbatecă a stăpânilor, au 
înscris, — în ciuda teoreticianilor armoniei. sociale dela noi, — istoria lup- 
telor de clasă în istoria, ţării noastre. 

Revoltele, răscoalele țărănești, nu mai pot aveă însă astăzi; în epoca 
aceasta înaintată burghezo- capitalistă, un caracter revoluţionar, care să 
tindă la o transformare socială. Țăranul poate-aveă cerinţi economice, poate 
să ceară pământ în proprietate individuală, ţăranul poate să fie nemulţumit 
de administraţie și de exploatarea băncilor, dar ţăranul nu poate aveă un 
ideal social. El-se poate bucură de roadele civilizației burgheze, pentrucă-i 
dă marfă frumoasă și eftină, pentrucă-i pune la dispoziţie tren și-l face să 
se mişte din loc în loc, da» dânsul, prin vieaţa sa izolată și înapoiată, nu ' 

poate pricepe nimic din civilizația modernă. Dânsul mai poate fi astăzi un 
factor de progres pe terenul politie şi administrativ, luptând pentru egali- 
tatea cetățenească și autonomia administrativă, mai poate fi un factor de 
progres economic ca consumator, deschizând industriei piața satelor, dar nu 
poate fi un factor de progres ca producător, nu poate da metode noui de pro- 
ducţie, nu mai poate îmbogăţi societatea. Tărănimea nu are nici un interes 
imediat în schimbarea formei sociale, ea, prin proprietatea sa individuală 
“şi prin munca sa izolată, prin orizontul său îngust, formează un element 
conservator, aproape cel mai conservator în societatea deazi. Ţărănimea, 
nu mai poate jucă astăzi nicăieri un rol revoluţionar. 

La oraşe lupta de clasă nu stă mult mai bine. Un proletariat, încă 
puţin numeros, fără tradiţie proletară, fără cultură şi fără nici un fel 
educaţie politică, ţinut în neoiobăgie, și-a manifestat tot timpul și-și mani- 
festă aproape în fiecare zi interesele sale de clasă, duce luptă de clasă, dar 
nu este încă un factor hotărîtor în vieaţa economică, nu are nici un rol în. 
vieaţa politică, 

Prin lupta sa de toate zilele a reuşit să înlăture o parte mică din contra- 
zicerile societăţii noastre burgheze, altoită pe fond tendal, a reușit prin refor- 
mele obţinute să împiedice întrucâtva degenerarea sa, dar cea mai mare 
parte din reforme le-a căpătat fără lupte serioase, fie date de burghezie prin 
imitație, fiind smulse dela dânsa într'un moment de dezorganizare și anarhic, 
cum a fost după răsboiu. g 

Neavând factorii obiectivi, concentrarea capitalului, desvoltarea sufici- 
entă a industriei, massă mare proletară, neexistând factorii subiectivi, edu- 
cația și conştiinţă de clasă a proletariatului, România suferă toate contra- 
zicerile regimului capitalist, fără să aibă factorii necesari pentru transforma- 
rea socială. 

Dar România nu mai trăieşte izolată în univers, zidurile chinezeşti aw 
căzut odată și trebuie să participăm la toată vieața internațională, trebuie 
să ne supunem tuturor legilor ei. 

«Legea de desvoltare a societăţilor înapoiate, care prezidează la transfor- 
marea lor în ţări. capitaliste, va prezidà şi la transformarea lor în ţări socialiste, 
— spune Dobrogeanu - Gherea. —- Când țările înaintate capitaliste, cari domi- 
nează epoca noastră de desvoliare a societăților omeneşti, cari dau conținul. 
și caracter însăş acestei epoci, determină evoluţia omenirei şi cată să prefacă 
țările rămase în urmă după chipul şi asemănarea lor, — când aceste societăţi. 
se vor preface în societăți socialiste, atunci şi societățile înapoiate, semicapi- 
zaliste, cari nu-și vor fi desvoltat încă toate condiţiile necesare de vieață peniru- 
o societate socialistă ca cele dintâiu, îşi vor adaplă şi ele şi li se va impune și 
lor forma de organizaţie socialistă a societăţii»... 

Pornind dela această concepţie asupra evoluţiei noastre, rostul, rolul. 
Partidului Socialist în ţara noastră e clar. Spre deosebire de toate celelalte 
partide, el îşi mărturișește fățiș lupta sa de clasă revoluţionară, care tinde 
la pregătirea transformării societăţii românești burghezo-capitaliste în socie-. 
tatea socialistă. Pornind dela interesele de clasă ale proletariatului și neas- 
cunzându-şi interesele în dosul formulelor vagi de ordine, democraţie, naţio-- 
nalism, armonie socială, Partidul Socialist din România luptă: 

1. Pentru înlăturarea tuturor piedicilor puse de oligarhie în calea des- 
voltării îndustriale a ţării, desvoltare care singură dă posibilitatea unui 
progres real; 

2. Pentru cucerirea de cât mai multe reforme pentru clasa muncitoare, 
ca această industrializare să nu se facă numai pe spinarea clasei muncitoare, 
ameninţându-i vieaţa şi ducând-o la degenerare; 

3. Pentru ridicarea nivelului cultural al masselor, ca să se poată bucură 
de toate roadele culturii moderne; 

4. Pentru democratizarea cât mai largă a ţării şi educarea cetăţenească, 
a acestor masse, cari nu au nici tradiție democratică, nici tradiţie revolu- 
ționară; 

5. Pentru internaţionalizarea, : contopirea gândirei şi acţiunei lor în. 
gândirea, și acţiunea internaţională; 

pentru ca atunci, la termenul fatal pentru societatea de astăzi, câuid 
transformarea, socială va aveă loc în ţările înaintate şi ni se va impune și 
nouă, să nu fim cea mai înapoiată societate socialistă, după cum am fost 
cea mai înapoiată societate feudală și cea mai înapoiată societate burgheză, 
pentru ca, în fine, să putem să contribuim și noi cu ceva la progresul omc- 
nirei libere, care va aveă loc după întronarea societăţii socialiste. 


www.dacoromanica.ro 


ANUL V APARE LA TREI LUNI ANUL V 
RC RENE Ge EREI PER 











ORGAN AL 
INSTITUTULUI 


SOCIAL (as 





DIRECTOR D. GUSTI 


I. STUDII. II. ARHIVA LEGISLA- 

TIVĂ. IH. ARHIVA DOCUMENTARĂ 

IV. MIŞCAREA IDEILOR. V. RE- 

CENZII. VI. BULETINUL INSTI- 

TUTULUI. VII. BULETINUL SĂLII 
DE LECTURĂ |. S. R. 


aara aC ua iti a N Rr ET, E D E 
E DI TORI 


CVLTVRA NAŢIONALĂ INSTITUTUL SOCIAL ROMÂN 
STRADA PARIS No. ı CALEA VICTORIEI No. 102 


BUCUREȘTI 


E e 





www.dacoromanica.ro 


NOUA 


CONSTITUŢIE 
ROMÂNIEI 


23 DE PRELEGERI PUBLICE 


O R G A N I Z A T E D E 


INSTITUTUL SOCIAL ROMÂN 


nn mamam ťa MI 


N. IORGA / VINTILĂ I. BRĂTIANU | C. DISSESCU 
G. GRIGOROVICI / D-NA C. BOTEZ 

M. DJUVARA / V. MADGEARU / C. PARTIHENIU 
D. XENOPOL / M. MANOILESCU 

A. RĂDULESCU / I. IONESCU-DOLJ / AL. COSTIN 
EM.'MICLESCU / A. TEODORESCU 

P GRECIANU / M. SANIELEVICI / R, CÂNDEA 
GRIGORE IUNIAN / ION NISTOR 

| ROMUL BOILA / CONST. BACALBAȘA / D. GUSTI 





CU O ANEXA CUPRINZÂND 


NOUILE CONSTITUȚII 
EUROPENE 


www.dacoromanica.ro 





